
Defensori,  etc. 


SeRENISSIME,  PoTENTISSlMEQUE  REX, 

Poterit  fortasse  majestas  tua  me  furtiincusare,  quod 
tantum  temporis,  quantum  ad  haec  sufficiat,  negotiis 
tuis  suffuratus  sim.  Non  habeo  quod  dicam.  Tem- 
poris enim  non  fit  restitutio  ;  nisi  forte  quod  detractum 
fuerit  temporis  rebus  tuis,  id  memoriae  nominis  tui  et 
honori  seculi  tui  reponi  possit;  si  modo  haec  alicujus 
sint  pretii.  Sunt  certe  prorsus  nova  ;•  etiam  toto  ge- 
nere :  sed  descripta  ex  veteri  admodum  exemplari, 
mundo  scilicet  ipso,  et  natura  rerum  et  mentis.  Ipse 
certe  (ut  ingenue  fatear)  soleo  aestimare  hoc  opus  magis 
pro  partu  temporis,  quam  ingenii.  Illud  enim  in  eo 
solummodo  mirabile  est ;  initia  rei,  et  tantas  de  iis, 
quae  invaluerunt  suspiciones,  alicui  in  mentem  venire 
potuisse.  Caetera  non  illibenter  sequuntur.  At  ver- 
satur  proculdubio  casus  (ut  loquimur)  et  quiddam 
quasi  fortuitum,  non  minus  in  iis,  qua;  cogitant  ho- 
mines, quam  in  iis,  quae  agunt  aut  loquuntur.  Verum 
hunc  casum  (de  quo  loquor)  ita  intelligi  volo,  ut  si 
quid  in  his,  quae  aflfero,  sit  boni,  id  immensae  miseri- 
cordiae  et  bonitati  divinae,  et  felicitati  temporum  tuorum 
tribuatur :  cui  et  vivus  integerrimo  affectu  servivi,  et 
mortuus  fortasse  id  effecero,  ut  ilia  posteritati,  nova 

hac  accensa  face  in  philosophise  tenebris,  praelucere 
possint.  Merito  autem  temporibus  regis  omnium  sa- 
pientissimi  et  doctissimi  regeneratio  ista  et  instauratio 
scientiarum  debetur.  Superest  petitio,  majestate  tua 
non  indigna ;  et  maxime  omnium  faciens  ad  id  quod 
agitur :  ea  est,  ut  quando  Salomonem  in  plurimis  re- 
feras,  judiciorum  gravitate,  regnp  pacifico,  cordis  lati- 
tudine,  librorum  denique,  quos  composuisti,  nobili 
varietate:  etiam  hoc  ad  ejusdem  regis  exemplum 
addas,  ut  cures  historiam  naturalem  et  experimentalem, 
veram  et  severam  (missis  philologicis)  et  quae  sit  in  or- 
dinead  condendam  philosophiam,  denique  qualem  suo 
loco  describemus  ;  congeri  et  perfici :  ut  tandem  post 
tot  mundi  aetates^  philosophiam  et  scientiae  non  sint  am- 
plius  pensiles  et  aereae,  sed  solidis  experientiae  omni- 
genae,  ejusdemque  bene  pensitatae,  nitantur  funda- 
mentis.  Equidem  Organum  praebui :  verum  materies 
a  rebus  ipsis  petenda  est.  Deus  Opt.  Max.  majestatem 
tuam  diu  servet  incolumem. 

SERENISSIMiE  MAJESTATI  TUiE 

Servus  devinctissimus, 

et  devotissimus, 
Franciscus  Verulam, 
Cancellarius. 


PR^FATIO. 


Qui  de  natura,  tanquam  de  re  explorata,  pronuntiare  ausi 
sunt,  sive  hoc  ex  animi  fiducia  fecerint,  sive  ambitiose  e  t 
more  professorio;  maximis  illi  philosophiam  et  scientias 
detrimentis  afFecere.  Ut  enim  ad  fidem  faciendam  validi, 
ita  etiam  ad  inquisitionem  extinguendam  et  abrumpendam 
efficaces  fuerunt :  neque  virtute  propria  tantum  profuerunt, 
quantum  in  hoc  nocuerunt,  quod  aliorum  virtutem  cor- 
ruperint  et  perdiderint.  Qui  autem  contrariam  huic  viam 
ingressi  sunt,  atque  nihil  prorsus  sciri  posse  asseruerunt, 
sive  ex  sophistarum  veterum  odio,  sive  ex  animi  fluctuatione, 
aut  etiam  ex  quadam  doctrinae  copia,  in  hanc  opinionem 
delapsi  sint,  certe  non  contemnendas  ejus  rationes  adduxe- 
runt ;  veruntamen  nee  a  veris  initiis  sententiam  suam  deri- 
varunt,  et,  studio  quodam  atque  affectatione  provecti, 
prorsus  modum  excesserunt.  At  antiquiores  ex  Graecis 
(quorum  scripta  perierunt)  inter  pronunciandi  jactantiam  et 
acatalepsias  desperationem  prudentius  se  sustinuerunt :  atque 
de  inquisitionis  difficultate,  et  rerum  obscuritate,  saepius 
querimonias  et  indignationes  miscentes,  et  veluti  frasnum 
mordentes,  tamen  propositum  urgere,  atque  naturae  seim- 
miscere  non  destiterunt :  consentaneum  (ut  videtur)  exis- 
timantes,  hoc  ipsum  (videlicet  utrum  aliquid  sciri  possit) 
non  disputare  sed  experiri :  et  tamen  illi  ipsi,  impetu  tan- 
tum intellectus  usi,  regulam  non  adhibuerunt,  sed  omnia  in 
acri  meditatione  et  mentis  volutatione  et  agitatione  perpetua 
posuerunt. 

Nostra  autem  ratio,  ut  opere  ardua,  ita  dictu  facilis  est. 
Ea  enim  est,  ut  certitudinis  gradus  constituamus,  sensum 
per  reductionem  quandam  tueamur,  sed  mentis  opus,  quod 
sensum  subsequitur,  plerunque  rejiciamus  ;  novam  autem 
et  certam  viam,  ab  ipsis  sensuum  perceptionibus,  menti 
aperiamus  et  muniamus.  Atque  hoc  proculdubio  viderunt 
et  illi,  qui  tantas  dialectics  partes  tribuerunt.  Ex  quo 
liquet,  Ulos  intellectui  adminicula  quaesivisse,  mentis  autem 

processum  nativum  et  sponte  moventem,  suspectum  ha- 
buisse.  Sed  serum  plane  rebus  perditis  hoc  adhibetur  re- 
medium  ;  postquam  mens  ex  quotidiana  vita3  consuetudine, 
et  auditionibus,  et  doctrinis  inquinatis  occupata,  et  vanissi- 
mis  idolis  obsessa  fuerit.  Itaque  ars  ilia  dialecticee,  sero 
(ut  diximus)  cavens,  neque  rem  ullo  modo  restituens,  ad 
errores  potius  figendos,  quam  ad  veritatem  aperiendam 
valuit.  Restat  unica  salus  ac  sanitas,  ut  opus  mentis  uni- 
versum  de  integro  resumatur ;  ac  mens,  jam  ab  ipso  prin- 
cipio,  nullo  modo  sibi  permittatur,  sed  perpetuo  regatur; 
ac  res,  veluti  per  machinas,  conficiatur.  Sane  si  homines 
opera  mechanica  nudis  manibus,  absque  instrumentorum  vi 
et  ope,  aggressi  essent,  quemadmodum  opera  intellectualia 
nudis  fere  mentis  viribus  tractare  non  dubitarunt :  parvae 
admodum  fuissent  res,  quas  movere  et  vincere  potuissent, 
licet  operas  enixas,  atque  etiam  conjunctas  prsestitissent. 
Atque  si  paulisper  niorari,  atque  in  hoc  ipsum  exemplum, 
veluti  in  speculum,  intueri  velimus ;  exquiramus  (si  placet) 
si  forte  obeliscus  aliquis,  magnitudine  insignis,  ad  triumphi 
vel  hujusmodi  magniflcentise  decus  transferendus  esset, 
atque  id  homines  nudis  manibus  aggrederentur,  annon  hoc 
magnae  cujusdam  esse  dementias,  spectator  quispiam  rei 
sobriusfateretur?  Quodsinumerum  augerent  operariorum, 
atque  hoc  modo  se  valere  posse  confiderent,  annon  tan  to 
magis  ?  Sin  autem  delectum  quendam  adhibere  vellent, 
atque  imbecilliores  separare,  et  robustis  tantum  et  vigenti- 
bus  uti,  atque  hinc  saltern  se  voti  compotes  fore  sperarent, 
annon  adhuc  eos  impensius  delirare  diceret  ?  Quin  etiam 
si,  hoc  ipso  non  contend,  artem  tandem  athleticam  consu- 
lere  statuerent,  ac  omnes  deinceps  manibus,  et  lacertis  et 
nervis,  ex  arte  bene  unctis  et  medicatis  adesse  juberent, 
annon  prorsus  eos  dare  operam,  ut  cum  ratione  quadam  et 
prudentia  insanirent,  clamaret?  Atque  homines  tamen 
simili  malesano  impetu,  et  conspiratione  inutili,  feruntur  in 
intellectualibus  ;  dum  ab  ingeniorum  vel  multitudine  et 
consensu,  vel  excellentia  et  acumine,  magna  sperant;  aut 
etiam  dialectica  (quae  qusedam  athletica  censeri  possit) 
mentis  nervos  roborant ;  sed  interim,  licet  tanto  studio  et 
conatu  (si  quis  vere  judicaverit)  intellectum  nudum  appli- 
care  non  desinunt.     Manifestissimum  autem  est,  in  omni 

opere  magno,  quod  manus  homihis  praestat,  sine  instru- 
ments et  machinis,  vires  nee  singulorum  intendi,  nee  om- 
nium coire  posse. 

Itaque  ex  his  quae  diximus  praemissis,  statuimus  duas 
esse  res,  de  quibus  homines  plane  monitos  volumus,  ne 
forte  illae  eos  fugiant  aut  praetereant.  Quarum  prima  hu- 
jusmodi  est;  fieri  fato  quodam  (ut  existimamus)  bono,  ad 
extinguendas  et  depellendas  contradictiones  et  tumores  ani- 
morum,  ut  et  veteribus  honor  et  reverentia  intacta  et  immi- 
nuta  maneant,  et  nos  destinata  perflcere,  et  tamen  modestiae 
nostrae  fructum  percipere  possimus.  Nam  nos,  si  proflte- 
amur  nos  meliora  afferre,  quam  antiqui,  eandem  quam  illi 
viam  ingressi ;  nulla^erborum  arte  efficere  possimus,  quin 
inducatur  qusedam  ingenii,  vel  excellentise,  vel  facultatis 
comparatio  sive  contentio  ;  non  ea  quidem  illicita  aut  nova; 
(quidni  enim  possimus,  pro  jure  nostro,  neque  eo  ipso  alio, 
quam  omnium,  si  quid  apud  eos  non  recte  inventum  aut 
posit um  sit,  reprehendere  aut  notare  ?)  sed  tamen  utcunque 
justa  aut  permissa;  nihilominus  impar  fortasse  fuisset  ea 
ipsa  contentio,  ob  virium  nostrarum  modum.  Verum  quum 
per  nos  illud  agatur,  ut  alia  omnino  via  intellectui  aperiatur, 
illis  intentata  et  incognita,  commutata  jam  ratio  est;  ces- 
sant  studium  et  partes ;  nosque  indicis  tantummodo  per- 
sonam sustinemus  ;  quod  mediocris  certe  est  auctoritatis, 
et  fortunae  cujusdam  potius,  quam  facultatis  et  excellentise. 
Atque  haec  moniti  species  ad  personas  pertinet,  altera  ad 
res  ipsas. 

Nos  siquidem  de  deturbanda  ea,  quae  nunc  floret,  philo- 
sophia,  aut  si  quae  alia  sit,  aut  erit,  hac  emendatior  aut 
auctior,  minime  laboramus.  Neque  enim  officimus,  quin 
philosophia  ista  recepta  et  aliae  id  genus,  disputationes 
alant,  sermones  ornent,  ad  professoria  munera  et  vitae 
civilis  compendia  adhibeantur  et  valeant.  Quin  etiam  aperte 
significamus  et  declaramus,  earn  quam  nos  adducimus  phi- 
losophiam,  ad  istas  resadmodum  utilem  nonfuturam.  Non 
praesto  est ;  neque  in  transitu  capitur:  neque  ex  prasnotio- 
nibus  intellectui  blanditur ;  neque  ad  vulgi  captum,  nisi 
per  utilitatem  et  effecta,  descendet. 

Sint  itaque  (quod  felix  faustumque  sit  utrique  parti)  duae 
doctrinarum  emanationes,  ac  duae  dispensationes ;  duae  si- 

railiter  contemplantium  sive  philosophantium  tribus  ac 
veluti  cognationes;.  atque  illae  neutiquam  inter  seinimicse 
aut  alienae,  sed  foederatae  et  mutuis  auxiliis  devinctae  :  sit 
denique  alia  scientias  colendi,  alia  inveniendi  ratio.  Atque 
quibus  prima  potior  et  acceptior  est,  ob  festinationem,  vel 
vitas  civilis  rationes,  vel  quod  illam  alteram  ob  mentis  infir- 
mitatem,  capere  et  complecti  non  possint  (id  quod  longe 
plurimis  accidere  necesse  est)  optamus,  ut  iis  feliciter  et  ex 
voto  succedat  quod  agunt;  atque  ut  quod  sequuntur 
teneant.  Quod  si  cui  mortalium  cordi  et  curae  sit,  non 
tantum  inventis  haerere,  atque  iis  uti,  sed  ad  ulteriora  pe- 
netrare;  atque  non  disputando  adversarium,  sed  opere  na- 
turam  vincere ;  denique  non  belle  et  probabiliter  opinari, 
sed  certo  et  ostensive  scire  ;  tales,  tanquam  veri  scientiarum 
filii,  nobis  (si  videbitur)  se  adjungant ;  ut  omissis  naturae 
atriis,  quas  infiniti  contriverunt,  aditus  aliquando  ad  inte- 
riora  patefiat.  Atque  ut  melius  intelligamur,  utque  illud 
ipsum,  quod  volumus,  ex  nominibus  impositis  magis  fami- 
liariter  occurrat ;  altera  ratio,  sive  via,  Anticipatio  mentis  ; 
altera  Interpretatio  natures,  a  nobis  appellari  consuevit. 

Est  etiam  quod  petendum  videtur.  Nos  certe  cogita- 
tionem  suscepimus,  et  curam  adhibuimus,  ut  quae  a  nobis 
proponentur,  non  tantum  vera  essent,  sed  etiam  ad  animos 
hominum  (licet  miris  modis  occupatos  et  interclusos)  non 
incommode  aut  aspere  accederent.  Veruntamen  aequum 
est,  ut  ab  hominibus  impetremus  (in  tanta  praesertim  doc- 
trinarum  et  scientiarum  restauratione,  ut  qui  de  hisce 
nostris  aliquid,  sive  ex  sensu  proprio,  sive  ex  auctoritatum 
turba,  sive  ex  demonstrationum  formis  (quae  nunc  tanquam 
leges  quaedam  judiciales  invaluerunt)  statuereaut  existimare 
velit ;  ne  id  in  transitu,  et  velut  aliud  agendo,  facere  se 
posse  speret;  sed  ut  rem  pernoscat;  nostram,  quam  des- 
cribimuset  munimus,  viam  ipse  paulatim  tentet;  subtilitati 
rerum,  quas  in  experientia  signata  est,  assuescat ;  pravos 
denique,  atque  alte  haerentes  mentis  habitus,  tempestiva  et 
quasi  legitima  mora,  corrigat ;  atque  turn  demum  (si  pla- 
cuerit)  postquam  in  potestate  sua  esse  cceperit,  judicio  suo 
utatur 

APHORISMI 

De  Interpretatione  Natures,  et  Regno  Hominis. 

Aphorismus  I. 

Homo,  naturae  minister  et  interpres,  tantum  facit  et 
intelligit,  quantum,  de  naturae  ordine,  re  vel  mente 
observaverit;  nee  amplius  scit,  aut  potest. 

II. 

Nee  manus  nuda,  nee  intellectus  sibi  permissus, 
multum  valet;  instrumentis  et  auxiliis  res  perficitur; 
quibus  opus  est  non  minus  ad  intellectum,  quam  ad 
man um.  Atque  ut  instrumenta  manus  motum  aut 
cient  ant  regunt ;  ita  et  instrumenta  mentis,  intelle- 
ctui  aut  suggerunt  aut  cavent. 

III. 

Scientia  et  potentia  humana  in  idem  coincidunt, 
quia  ignoratio  causae  destituit  effectum.  Natura 
enim  non  nisi  parendo  vincitur :  et  quod  in  contem- 
platione  instar  causae  est;  id  in  operatione  instar  re- 
gular est. 

IV 

Ad  opera  nil  aliud  potest  homo,  quam  ut  corpora 
naturalia  admoveat  et  amoveat :  reliqua  natura  intus 
transigit. 

V 

Solent  se  immiscere  naturae  (quoad  opera)  me- 
chanicus,     mathematicus,     medicus,    alchemista,     et 

magus :    sed  omnes  (ut   nunc  sunt   res)  conatu   levi, 
successii  tenui. 

VI. 
Insanum   qniddam    esset,   et  in  se  contrarium  ex- 
istimare  ea,  quae    adhuc    nunquam    facta  sunt,    fieri 
posse,  nisi  per  modos  adhuc  nunquam  tentatos. 

VII. 

Generationes  mentis  et  manus  numerosae  admo- 
dum  videntur  in  libris  et  opificiis.  Sed  omnis  ista 
varietas  sita  est  in  subtilitate  eximia  et  derivationibus 
paucarum  rerum,  quae  innotuerunt ;  npn  in  numero 
axiomatum. 

VIII. 

Etiam  opera,  quae  jam  inventa  sunt,  casui  deben- 
tur  et  experientiae,  magis  quam  scientiis :  scientiae 
enim,  quas  nunc  habemus,  nihil  aliud  sunt,  quam 
quaedam  concinnationes  rerum  antea  inveutarum ; 
non  modi  inveniendi,  aut  designationes  novorum 
operum. 

IX. 

Causa  vero  et  radix  fere  omnium  malorum  in  sci- 
entiis ea  una  est;  quod  dum  mentis  humanae  vires 
falso  miramur  et  extollimus,  vera  ejus  auxilia  non 
quseramus. 

X. 

Subtilitas  naturae  subtilitatem  sensus  et  intelle- 
cts multis  partibus  superat;  ut  pulchrae  illae  medi- 
tationes,  et  speculationes  humanae,  et  causationes, 
res  malesana  sint,  nisi  quod  non  adsit  qui  advertat. 

XI. 

Sicut  scientiae,  quae  nunc  habentur,  inutiles  sunt 
ad  inventionem  operum;  ita  et  logica,  quae  nunc 
habetur,  inutilis  est  ad  inventionem  scientiarum. 

XII. 

Logica,  quae  in  usu  est,  ad  errores  (qui  in  no- 
tionibus  vulgaribus  fundantur)  stabiliendos  et  figendos 

valet,  potiusquam  ad  inquisition  em  veritatis;  ut  raagis 
damnosa  sit,  quam  utilis. 

XIII. 

Syllogismus  ad  principia  scientiarum  non  adhi- 
betur,  ad  media  axiomata  frustra  adhibetur,  cum  sit 
subtilitati  naturae  longe  impar  :  assensum  itaque  con- 
stringit,  non  res. 

XIV 

Syllogismus  ex  propositionibus  constat,  propo- 
sitionis  ex  verbis,  verba  notionum  tesserae  sunt. 
Itaque  si  notiones  ipsae  (id  quod  basis  rei  est)  con- 
fusae  sint,  et  temere  a  rebus  abstractae ;  nihil  in  iis, 
quae  superstruuntur,  est  firmitudinis  :  itaque  spes  est 
una  in  inductione  vera. 

XV 

In  notionibus  nil  sani  est,  nee  in  logicis,  nee  in 
physicis ;  non  substantia,  non  qualitas,  agere,  pati, 
ipsum  esse,  bonae  notiones  sunt ;  multo  minus  grave, 
leve,  densum,  tenue,  humidum,  siccum,  generatio,  cor- 
ruptio,  attrahere,  fugare,  elemenlum,  materia,  forma, 
et  id  genus ;  sed  omnes  phantasticae  et  male  termi- 
natae. 

XVI. 

Notiones  infimarum  specierum,  hominis,  canis,  co- 
lumbce,  et  prehensionum  immediatarum  sensus,  ca- 
lidi,  frigidi,  albi,  nigri,  non  fallunt  magnopere  ;  quae 
tamen  ipsae  a  fluxu  materiae  et  commissione  rerum 
quandoque  confunduntur ;  reliquae  omnes  (quibus 
homines  hactenus  usi  sunt)  aberrationes  sunt,  nee 
debitis  modis  a  rebus  abstractae  et  excitatae. 

XVII. 

Nee  minor  est  libido  et  aberratio  in  constituendis 
axiomatibus,  quam  in  notionibus  abstrahendis ;  idque 
in  ipsis  principiis,  quae  ab  inductione  vulgari  pen- 
dent. At  multo  major  est  in  axiomatibus,  et  propo- 
sitionibus inferioribus,  quae  educit  syllogismus. 

B  2 

XVIII. 

Quae  adhuc  inventa  sunt  in  scientiis,  ea  hn jus- 
modi  sunt,  ut  notiouibus  vulgaribus  fere  subjaceant : 
ut  vero  ad  interiora  et  remotiora  naturae  penetretur, 
necesse  est  ut  tarn  notiones,  quara  axiomata,  magis 
certa  et  munita  via  a  rebus  abstrahantur ;  atque  om- 
nino  melior  et  certior  intellectus  adoperatio  in  usum 
veniat. 

XIX. 

Duae  viae  sunt,  atque  esse  possunt,  ad  inquirendum 
et  inveniendam  veritatem.  Altera  a  sensu  et  particu- 
lar! bus  advolat  ad  axiomata  maxime  generalia,  atque 
ex  iis  principiis  eorumque  immota  veritate  judicat  et 
invenit  axiomata  media :  atque  haec  via  in  usu  est. 
Altera  a  sensu  et  particularibus  excitat  axiomata,  as- 
cendendo  contioenter  et  gradatim,  ut  ultimo  loco  per- 
veniatur  ad  maxime  generalia  ;  quae  via  vera  est,  sed 
intentata. 

XX. 

Eandem  ingreditur  viam  (priorem  scilicet)  intelle- 
ctus sibi  permissus,  quam  facit  ex  ordine  dialecticae. 
Gestit  enim  mens  exilire  ad  magis  generalia,  ut  ac- 
quiescat:  et  post  parvam  mo  ram  fastidit  experien- 
tiam :  sed  haec  mala  demum  aucta  sunt  a  dialectica 
ob  pompas  disputationum. 

XXL 

Intellectus  sibi  permissus,  in  ingenio  sobrio  et  pa- 
tiente  et  gravi  (praesertim  si  a  doctrinis  receptis  non 
impediatnr)  tentat  nonnihil  illam  alteram  viam,  quae 
recta  est,  sed  exiguo  profectu  ;  cum  intellectus,  nisi 
regatur  et  juvetur,  res  inaequalis  sit,  et  omnino  inha- 
bitis  ad  superandam  rerum  obscuritatem. 

XXII. 

Utraque  via  orditur  a  sensu  et  particularibus,  et 
acqniescit  in  maxime  generalibus :  sed  iminensum 
quiddam  discrepant;  cum  altera  perstringat  tantum 
experientiam  et  particularia  cursim  ;  altera  in  iis  rite 
et  ordine  versetur ;  altera  rursus  jam  a  principio  con- 
stituat  generalia  quaedam  abstracta,  et  inutilia;  altera 

gradatim  exurgat  ad  ea  quae  revera  naturae  sunt  no- 
tiora. 

XXIII. 
Non  leve  quid  dam  interest  inter  humanae  mentis 
idola,  et  divinae  mentis  ideas,  hoc  est,  inter  placita 
quaedam  inania,  et  veras  signaturas  atque  impressiones 
factas  in  creaturis,  prout  inveniuntur. 

XXIV. 

Nullo  modo  fieri  potest,  ut  axiomata  per  argumen- 
tationem  constituta  ad  inventionem  novorum  operum 
valeant ;  quia  subtilitas  naturae  subtilitatem  argumen- 
tandi  multis  partibus  superat.  Sed  axiomata,  a  parti- 
cularibus  rite  et  ordine  abstracta,  nova  particularia 
rursus  facile  indicant,  et  designaut;  itaque  scientias 
reddunt  activas. 

XXV 

Axiomata,  quae  in  usu  sunt,  ex  tenui  et  manipu- 
lari  experientia,  et  paucis  particularibus,  quae  ut  plu- 
rimum  occurrunt,  fluxere;  et  sunt  fere  ad  mensuram 
eorum  facta  etextensa:  ut  nil  mirum  sit,  si  ad  nova 
particularia  non  ducant.  Quod  si  forte  instantia  ali- 
qua,  non  prius  animadversa  aut  cognita,  se  offerat, 
axioma  distinctione  aliqua  frivola  salvatur,  ubi  emen- 
dari  ipsum  verius  foret. 

XXVI. 

Rationem  humanam,  qua  utimur  ad  naturam,  an- 
ticipationes  natures  (quia  res  temeraria  est  et  praeina- 
tura)  at  illam  rationem  quae  debitis  modis  elicitur  a 
rebus,  interpretationem  natures,  docendi  gratia,  vo- 
care  consuevimus. 

XXVII. 

Anticipationes  satis  firmae  sunt  ad  consensum ;  quari- 
doquidem,  si  homines  etiam  insanirent  ad  unum  mo- 
dum  et  conformiter,  illi  satis  bene  inter  se  congruere 
possent. 

XXVIII. 

Quin  longe  validiores  sunt  ad  subeundum  assensum 
anticipationes,  quam  inter pretationes ;  quia  ex  paucis 
collectae,  iisque  maxirne  quae  familiariter  occurrunt, 

intellectual  statim  perstringunt,  et  phantasiam  im- 
plent;  ubi  contra  interpretationes,  ex  rebus  admo- 
dum  variis  et  multum  distantibus  sparsim  collectae, 
intellectum  subito  percutere  non  possunt;  ut  necesse 
sit  eas,  quoad  opiniones  duras  et  absonas,  fere  instar 
mysteriorum  fidei  videri. 

XXIX. 

In  scientiis,  quae  in  opinionibus  et  placitis  fundatae 
sunt,  bonus  est  usus  anticipationum  et  dialectics ; 
quando  opus  est  assensum  subjugare,  non  res. 

XXX. 

Non,  si  omnia  omnium  aetatum  ingenia  coierint,  et 
labores  contulerint  et  transmiserint,  progressus  mag- 
nus  fieri  poterit  in  scientiis  per  anticipationes :  quia 
errores  radicales,  et  in  prima  digestione  mentis,  ab 
excellentia  functionum  et  remediorum  sequentium  non 
curantur. 

XXXI. 

Frustra  magnum  expectatur  augmentum  in  scien- 
tiis ex  superinductione  et  insitione  novorum  super 
vetera;  sed  instauratio  facienda  est  ab  imis  funda- 
mentis,  nisi  libeat  perpetuo  circumvolvi  in  orbem, 
cum  exili  et  quasi  contemnendo  progressu. 

XXXII. 

Antiquis  auctoribus  suus  constat  honos,  atque  adeo 
omnibus;  quia  non  ingeniorum  aut  facultatum  indu- 
citur  comparatio,  sed  viae:  nosque  non  judicis,  sed 
indicis  personam  sustinemus. 

XXXIII. 

Nullum  (dicendum  enim  est  aperte)  recte  fieri  po- 
test judicium  nee  de  via  nostra,  nee  de  iis  quae  secun- 
dum earn  inventa  sunt,  per  anticipationes  (rationem 
scilicet  quae  in  usu  est)  quia  non  postulandum  est  ut 
ejus  rei  judicio  stetur,  quae  ipsa  in  judicium  vocatur 

XXXIV. 

Neq'ue  etiam  tradendi  aut  explicandi  ea,  quse  ad- 

ducimus,  facilis  est  ratio;  quia,  quae  in  se  nova  sunt, 
intelligentur  tamen  ex  analogia  veterum. 

XXXV. 

Dixit  Borgia  de  expeditione  Gallorura  in  Italiam, 
eos  venisse  cum  creta  in  manibus,  ut  diversoria  no- 
tarent,  uon  cum  armis,  ut  perrumperent :  Itidem  et 
nostra  ratio  est;  ut  doctrina  nostra  animos  idoneos  et 
capaces  subintret:  confutationum  enim  nullusest  usus, 
ubi  de  principiis  et  ipsis  notionibus,  atque  etiam  de 
formis  demonstrationum  dissentimus. 

XXXVI. 

Restat  vero  nobis  modus  tradendi  unus  et  simplex, 
ut  homines  ad  ipsa  particularia  et  eorum  series  et  or- 
dines  adducamus;  et  ut  illi  rursus  imperent  sibi  ad 
tempus  abnegationem  notionum,  et  cum  rebus  ipsis 
consuescere  incipiant. 

XXXVII. 

Ratio  eorum,  qui  acatalepsiam  tenuerunt,  et  via 
nostra,  initiis  suis  quodammodo  consentiunt;  exitu 
immensum  disjunguntur  et  opponuntur.  Illi  enim 
nihil  sciri  posse  simpliciter  asserunt;  nos,  non  mul- 
tum  sciri  posse  in  natura,  ea,  quae  nunc  in  usu  est, 
via:  verum  illi  exinde  auctoritatem  sensus  et  intelle- 
ctus  destruunt;  nos  auxilia  iisdem  excogitamus  et 
subministramus. 

XXXVIII. 

Idola  et  notiones  falsae,  quae  intellectum  humanum 
jam  occuparunt,  atque  in  eo  alte  haerent,  non  solum 
mentes  hominum  ita  obsident,  ut  veritati  aditus  diffi- 
cilis  pateat;  sed  etiam  dato  et  concesso  aditu,  ilia 
rursus  in  ipsa  instauratione  scientiarum  occurrent, 
et  molesta  erunt;  nisi  homines  praemoniti,  ad  versus 
ea  se,  quantum  fieri  potest,  muniant. 

XXXIX. 

Quatuor  sunt  genera  idolorum,  quae  mentes  huma- 
nas  obsident.  lis  (docendi  gratia)  nomina  imposui- 
nms,    ut    primum    genus,   idola   tribus ;    secundum, 

idola  specus ;  tertium,  idola fori ;  quartum,  idola  theatri, 
vocentur. 

XL. 
Excitatio  notionum  et  axiomatum  per  inductionem 
veram,  est  certe  proprium  remedium  ad  idola  arcenda 
et  summovenda;  sed  tamen  indicatio  idolorum  magni 
est  usus.  Doctrina  enim  de  idolis  similiter  se  habet 
ad  interpretationem  naturce,  sicut  doctrina  de  sophi- 
sticis  elenchis  ad  dialecticam  vulgarem. 

XLI. 

Idola  tribus  sunt  fundata  in  ipsa  natura  humana, 
atque  in  ipsa  tribu  seu  gente  hominurn.  Falso  enim 
asseritur,  sensum  humanum  esse  mensuram  rerum  ; 
quin  contra,  omnes  perceptiones,  tarn  sensus  quam 
mentis,  sunt  ex  analogia  hominis,  non  ex  analogia 
universi.  Estque  intellectus  humanus  instar  speculi 
inaequalis  ad  radios  rerum,  qui  suam  naturam  naturae 
rerum  immiscet,  eamque  distorquet  et  inficit. 

XLII. 

Idola  specus  sunt  idola  hominis  individui.  Habet 
enim  unusquisque  (praeter  aberrationes  naturae  hu- 
manae  in  genere)  specum  sive  cavernam  quandam  in- 
dividual^ quae  lumen  naturae  frangit  et  corrumpit; 
vel  propter  naturam  cuj usque  propriam  et  singularem; 
vel  propter  educationem  et  conversationem  cum  aliis; 
vel  propter  lectionem  librorum,  et  auctoritates  eorum 
quos  quisque  colit  et  miratur;  vel  propter  differentias 
impression  um,  prout  occurrunt  in  animo  praeoccupato 
et  praedisposito,  aut  in  animo  aequo  et  sedato,  vel 
ejusmodi;  ut  plane  spiritus  humanus  (prout  disponitur 
in  hominibus  singulis)  sit  res  varia,  et  omnino  pertur- 
bata,  et  quasi  fortuita.  Unde  bene  Heraclitus,  ho- 
mines scientias  quaerere  in  minoribus  mundis,  et  non 
in  majore  sive  communi. 

XLIII. 

Sunt  etiam  idola  tanquam  ex  contractu  et  societate 
humani  generis  ad  invicem,  quae  idola  fori,  propter 
hominurn    commercium  et   consortium,    appellamus. 


Lib.  7.]  Novum  Organum.  9 

Homines  enim  per  sermones  sociantur ;  at  verba  ex 
captu  vulgi  imponuntur.  Itaque  mala  et  inepta  ver- 
borum  impositio  rairis  modis  intellectum  obsidet. 
Neque  definitiones  aut  explicationes,  quibus  homines 
docti  se  mnnire  et  vindicare  in  nonnullis  consueve- 
runt,  rem  ullo  modo  restituunt.  Sed  verba  plane  vim 
faciunt  intellectui,  et  omnia  turbant ;  et  homines  ad 
inanes  et  innumeras  controversias  et  commenta  de- 
ducunt. 

XLIV. 

Sunt  denique  idola,  quae  immigrarunt  in  animos 
hominum  ex  diversis  dogmatibus  philosophiarum,  ac 
etiam  ex  perversis  legibus  demonstrationum ;  quaa 
idola  theatri  nominamus  ;  quia  quot  philosophise  re- 
ceptee aut  inventae  sunt,  tot  fabulas  productas  et  actas 
censemus,  quae  mundos  effecerunt  rictitios  et  scenicos. 
Neque  de  his  quae  jam  habentur,  aut  etiam  de  veteribus 
philosophiis  et  sectis  tantum  loquimur,  cum  complures 
alias  ejusmodi  fabulas  componi  et  concinnari  possint; 
quandoquidem  errorum  prorsus  diversorum  causae  sint 
nihilominus  fere  communes.  Neque  rursus  de  philo- 
sophiis universalibus  tantum  hoc  intelligimus,  sed 
etiam  de  principiis  et  axiomatibus  compluribus  scien- 
tiarum,  quae  ex  traditione  et  fide  et  neglectu  invalu- 
erunt.  Verum  de  singulis  istis  generibus  idolorum 
fusius  et  distinctius  dicendum  est,  ut  intellectui  hu- 
mano  cautum  sit. 

XLV. 

Intellectus  humanus  ex  proprietate  sua  facile  sup- 
ponit  majorem  ordinem  et  aequalitatem,  in  rebus,  quam 
invenit :  et  cum  multa  sint  in  natura  monodica  et  plena 
imparitatis,tamen  affingit  parallela,  et  correspondentia, 
et  relativa,  quae  noil  sunt.  Hinc  commenta  ilia,  In 
ccelestibus  omnia  moveri  per  circulos  perfect os,  lineis 
spiralibus  et  draconibus  (nisi  nomine  terms)  prorsus 
rejectis.  Hinc  elementum  ignis  cum  orbe  suo  intro- 
ductum  est  ad  constituendam  quaternionem  cum  reli- 
quis  tribus,  quae  subjiciuntur  sensui.  Etiam  demen- 
tis (quae  vocant)  imponitur  ad  placitum,  decupla  pro- 
portio  excessus,  in  raritate  ad  invicem ;  et  hujusmodi 

somnia.     Neque  vanitas  ista  tantum  valet  in  dogmati- 
bus,  verum  etiam  in  notionibus  simplicibus. 

XLVI. 

Intellectus  humanus  in  iis  quae  semel  placuerunt 
(aut.  quia  recepta  sunt  et  credita,  aut  quia  delectant) 
alia  etiam  omnia  trahitad  suffragationem  etconsensum 
cum  illis  :  et  licet  major  sit  instantiarum  vis  et  copia, 
quae  occurrunt  in  contrarium  ;  tamen  eas  aut  non  ob- 
servat,  aut  contemnit,  aut  distinguendo  summovet  et 
rejicit,  non  sine  magno  et  pernicioso  praejudicio,  quo 
prioribus  illis  syllepsibus  auctoritas  maneat  inviolata. 
Itaque  recte  respondit  ille,  qui  cum  suspensa  tabula 
in  templo  ei  monstraretur  eorum,  qui  vota  solverant, 
quod  naufragii  periculo  elapsi  sint,  atque  interrogando 
premeretur,  anne  turn  quidem  deorum  numen  agno- 
sceret :  quaesivit  'denuo,  At  ubi  sint  Mi  depicti  qui  post 
vota  nuncupata  perierint  ?  Eadem  ratio  est  fere  omnis 
superstitionis,  ut  in  astrologicis,  in  somniis,  ominibus, 
nemesibus,  et  hujusmodi;  in  quibus  homines,  dele- 
ctati  hujusmodi  vanitatibus,  advertunt  eventus  ubi 
implentur  ;  ast  ubi  fallunt  (licet  multo  frequentius) 
tamen  negligunt  et  praetereunt.  At  longe  subtilius 
serpit  hoc  malum  in  philosophiis  et  scientiis  -,  in  qui- 
bus quod  semel  placuit,  reliqna  (licet  multo  firmiora 
et  potiora)  inficit,  et  in  ordinem  redigit.  Quinetiam 
licet  abfuerit  ea,  quam  diximus,  delectatio  et  vanitas, 
is  tamen  humano  intellectui  error  est  proprius  et  per- 
petuus, ut  magis  moveatur  et  excitetur  affirmativis, 
quam  negativis  ;  cum  rite  et  ordine  sequum  se  utrique 
praebere  debeat ;  quin  contra,  in  omni  axiomate  vero 
constituendo,  major  est  vis  instantiae  negativae. 

XLVII. 

Intellectus  humanus  illis,  quae  simul  et  subito 
mentem  ferire  et  subire  possunt,  maxime  movetur; 
a  quibus  phantasia  impleri  et  inflari  consuevit ;  reliqua 
vero  modo  quodam,  licet  imperceptibili,  ita  se  habere 
fingit  et  supponit,  quomodo  se  habent  pauca  ilia 
quibus  mens  obsidetur;  ad  ilium  vero  transcnrsum  ad 

instantias  remotas  et  heterogeneas,  per  quas  axiomata 
tanquam  igne  probantur,  tardus  omnino  intellectus 
est,  et  inhabilis,  nisi  hoc  illi  per  duras  leges  et  violen- 
tum  imperium  imponatur. 

XLVIII. 

Gliscit  intellectus  humanus,  neque  consistere  aut 
acquiescere  potis  est,  sed  ulterius  petit ;  at  frustra. 
Itaque  incogitabile  est  ut  sit  aliquid  extremum  aut 
extimum  mundi,  sed  semper  quasi  necessario  occurrit 
ut  sit  aliquid  ulterius.  Neque  rursus  cogitari  potest 
quomodo  aeternitas  defluxerit  ad  hunc  diem  ;  cum  di- 
stinctio  ilia,  quae  recipi  consuevit,  quod  sit  infinitum 
a  parte  ante,  et  a  parte  post,  nullo  modo  constare 
possit;  quia  inde  sequeretur,  quod  sit  unum  infinitum 
alio  infinito  majus,  atque  ut  consumatur  infinitum,  et 
vergat  ad  finitum.  Similis  est  subtilitas  de  lineis 
semper  divisibilibus,  ex  impotentia  cogitationis.  At 
majore  cum  pernicie  intervenit  haec  impotentia  mentis 
in  inventione  causarum :  nam  cum  maxime  univer- 
salia  in  natura  positiva  esse  debeant,  quemadmodum 
inveniuntur,  neque  sunt  revera  causabilia:  tamen  in- 
tellectus humanus,  nescius  acquiescere,  adhuc  ap- 
petit  notiora.  Turn  vero,  ad  ulteriora  tendens,  ad 
proximiora  recidit,  videlicet  ad  causas  finales  ;  quae 
sunt  plane  ex  natura  hominis,  potius  quam  universi : 
atque  ex  hoc  fonte  philosophiam  miris  modis  corrupe- 
runt.  Est  autem  aeque  imperiti  et  leviterphilosophantis, 
in  maxime  universalibus  causam  requirere,  ac  in  sub- 
ordinatis  et  subalternis  causam  non  desiderare. 

XLIX. 

Intellectus  humanus  luminis  sicci  non  est;  sed  re- 
cipit  infusionem  a  voluntate  et  affectibus ;  id  quod  ge- 
nerat  ad  quod  vult  scientias  :  quod  enim  mavult  liomo 
verum  esse,  id  potius  credit.  Rejicit  itaque  difficilia, 
ob  inquirendi  impatientiam ;  sobria,  quia  coarctant 
spem  ;  altiora  naturae,  propter  superstitionem  ;  lumen 
experientiae,  propter  arrogantiam  et  fastum,  ne  vi- 
deatur  mens  versari  in  vilibus  et  fluxis ;  paradoxa, 
propte  ropinionem   vulgi ;  denique  innumeris   modis, 


12  Novum  Organum.  [Lib.  I- 

iisque  interdumimperceptibilibus,  afFectus  intellectum 
imbuit  et  inficit. 

L. 
At  longe  maximum  impedimentum  et  aberratio  in- 
tellectus  humani  provenit  a  stupore  et  incompetentia 
et  fallaciis  sensuum  ;  ut  ea,  quae  sensum  feriunt,  illis 
quae  sensum  immediate  non  feriunt,  licet  potioribus, 
praeponderent.  Itaque  contemplatio  fere  desinit  cum 
aspectu ;  adeo  ut  rerum  invisibilium  exigua  aut  nulla 
sit  observatio.  Itaque  omnis  operatio  spirituum  in 
corporibus  tangibilibus  inclusorum  latet,  et  homines 
fugit.  Omnis  etiam  subtilior  metaschematismus  in 
partibus  rerum  crassiorum  (quam  vulgo  alterationem 
vocant,  cum  sit  revera  latio  per  minima)  latet  similiter: 
et  tamen  nisi  duo  ista,  quae  diximus,  explorata  fuerint 
et  in  lucem  producta,  nihil  magni  fieri  potest  in  natura 
quoad  opera.  Rursus  ipsa  natura  aeris  communis, 
et  corporum  omnium,  quae  aerem  tenuitate  superant 
(quae  plurima  sunt)  fere  incognita  est.  Sensus  enim 
per  se  res  infirma  est  et  aberrans;  neque  organa  ad 
amplificandos  sensus  aut  acuendos  multum  valent; 
sed  omnis  verior  interpretatio  naturae  conficitur  per 
instantias,  et  experimenta  idonea  et  apposita;  ubi 
sensus  de  experimento  tantuin,  experimentum  de  na- 
tura et  re  ipsa  judicat. 

LI. 

Intellectus  humanus  fertur  ad  abstracta  propter  na- 
turam  propriam ;  atque  ea,  quae  fluxa  sunt,  finget 
esse  constantia.  Melius  autem  est  naturam  secare, 
quam  abstrahere;  id  quod  Democriti  schola  fecit, 
quae  magis  penetravit  in  naturam  quam  reliquae.  Ma- 
teria potius  considerari  debet,  et  ejus  schematismi  et 
metaschematismi,  atque  actus  purus,  et  lex  actus  sive 
motus ;  formae  enim  commenta  animi  humani  sunt, 
nisi  libeat  leges  illas  actus  formas  appellare. 

LII. 

Hujusmodi  itaque  sunt  idola  quae  vocamus  idola 
tribus;  quae  ortum  habent  aut  ex  aequalitate  substantias 
spiritus  humani ;  aut  ex  praeoccupatione  ejus  ;  aut  ab 

angustiis  ejus;  aut  ab  inquieto  motu  ejus;  aut  ab 
infusione  affectuum;  aut  ab  incompetentia  sensuum; 
aut  ab  impressiouis  modo. 

LIII. 

Idola  specus  ortum  habent  ex  propria  cuj usque  na- 
tura  et  animi  et  corporis;  atque  etiam  ex  educatione, 
et  cousuetudine,  et  fortuitis.  Quod  genus,  licet  sit 
varium  et  multiplex,  tamen  ea  proponemus,  in  quibus 
maxima  cautio  est,  quaeque  plurimum  valent  ad  pol- 
luendum  intellectual  ne  sit  purus. 

LIV 

Adamant  homines  scientias  et  contemplationes  par- 
ticulars; aut  quia  auctores  et  inventores  se  earum 
credunt;  aut  quia  plurimum  in  illis  operae  posuerunt, 
iisque  maxime  assueverunt.  Hujusmodi  vero  homines, 
si  ad  philosophiam  et  contemplationes  universales  se 
contulerint,  illas  ex  prioribus  phantasiis  detorquent 
et  corrumpunt;  id  quod  maxime  conspicuum  cernitur 
in  Aristotele,  qui  naturalem  suam  philosophiam  logicse 
suae  prorsus  mancipavit,  ut  earn  fere  inutilem  et  con- 
tentiosam  reddiderit.  Chemicorum  autem  genus,  ex 
paucis  experimentis  fornacis,  philosophiam  constitu- 
erunt  phantasticam,  et  ad  pauca  spectantem :  quin- 
etiam  Gilbertus,  postquam  in  contemplationibus  mag- 
netis  se  laboriosissime  exercuisset,  confinxit  statim  phi- 
losophiam consentaneam  rei  apud  ipsum  praepollenti. 

LV 

Maximum  et  velut  radicale  discrimen  ingeniorum, 
quoad  philosophiam  et  scientias,  illud  est;  quod  alia 
ingenia  sint  fortiora  et  aptiora  ad  notandas  rerum  dif- 
ferentias;  alia,  ad  notandas  rerum  similitudines.  In- 
genia enim  constantia  et  acuta  figere  contemplationes, 
et  morari,  et  haerere  in  omni  subtilitate  difFerentiarurn 
possunt:  ingenia  autem  sublimia  et  discursiva  etiam 
tenuissimas  et  catholicas  rerum  similitudines  et  ag- 
noscunt  et  componunt:  utrumque  autem  ingenium 
facile  labitur  in  excessum,  prensando  aut  gradus  re- 
rum, aut  umbras. 

LVI. 

Reperiuntur  ingenia  alia  in  admirationem  antiqui- 
tatiSj  alia  in  atnorem  et  amplexurn  novitatis  effusa; 
pauca  vero  ejus  temperamenti  sunt,  ut  modum  tenere 
possint,  quin  aut  quae  recte  posita  sunt  ab  antiquis 
convellant,  aut  ea  contemnant  quae  recte  afferuntur  a 
novis.  Hoc  vero  magno  scientiarum  et  philosophise 
detrimento  fit,  quum  stadia  potius  sint  antiquitatis  et 
novitatis,  quam  judicia:  Veritas  autem  non  a  felicitate 
temporis  alicujus,  qua?  res  varia  est;  sed  a  lumine 
naturae  et  experientiae,  quod  aeternum  est,  petenda 
est.  Itaque  abneganda  sunt  ista  studia;  et  videndum, 
ne  intellectus  ab  illis  ad  consensum  abripiatur. 

LVII. 

Contemplationes  naturae  et  corpornm  in  simplici- 
tate  sua  intelleotum  frangunt  et  comtninuunt:  con- 
templationes vero  naturae  et  corporum  in  compositione 
et  configuratione  sua,  intellectum  stupefaciunt  et  sol- 
vunt.  Id  optime  cernitur  in  schola  Leucippi  et  De- 
mocriti,  collata  cum  reliquis  philosophiis.  Ilia  enim 
ita  versatur  in  particulis  rerum,  ut  fabricas  fere  negli- 
gat;  reliquae  autem  ita  fabricas  intuentur  attonit8e3  ut 
ad  simplicitatem  naturae  non  penetrent:  itaque  alter- 
nandae  sunt  contemplationes  istae,  et  vicissim  sumen- 
dae;  ut  intellectus  reddatur  simul  penetrans  et  capax; 
et  evitentur  ea,  quae  diximus,  incommoda,  atque  idola 
ex  iis  provenientia. 

LVIII. 

Talis  itaque  esto  prudentia  contemplativa  in  ar- 
cendis  et  summovendis  idolis  specus :  quae  aut  ex 
praedominantia,  aut  ex  excessu  compositionis  et  di- 
visionis,  aut  ex  studiis  erga  tempora,  aut  ex  objectis 
largis  et  minutis,  maxime  ortum  habent.  Generaliter 
autem  pro  suspecto  habendum  unicuique  rerum  na- 
turam  contemplanti,  quicquid  intellectum  suuin  po- 
tissimum  capit  et  detinet;  tantoque  major  adhibendi 
in  hujusmodi  placitis  est  cautio,  ut  intellectus  servetur 
aequus  et  pur  us. 

LIX. 

At  idola  fori  omnium  molestissima  sunt;  quae  ex 

fcedere  verborum  et  nominum  se  insinuarunt  in  intel- 
lectum.  Credunt  enim  homines,  rationem  suam  ver- 
bis imperare.  Sed  fit  etiam  ut  verba  vim  suam  super 
intellectum  retorqueant  et  reflectant;  quod  philo- 
sophiam  et  scientias  reddidit  sophisticas  et  inactivas. 
Verba  autem  plerunque  ex  captu  vulgi  induntur, 
atque  per  lineas,  vulgari  intellectui  maxime  con- 
spicuas,  res  secant.  Quum  autem  intellectus  acutior, 
aut  observatio  diligentior,  eas  lineas  transferre  velit, 
ut  illae  sint  magis  secundum  naturam;  verba  ob- 
strepunt.  Unde  fit  ut  magnae  et  solennes  disputati- 
ones  hominum  doctorum  saepe  in  controversias  circa 
verba  et  nomina  desinant ;  a  quibus  (ex  more  et  pru- 
dentia  mathematicorum)  incipere  consultius  foret, 
easque  per  definitiones  in  ordinem  redigere.  Quae 
tamen  definitiones,  in  naturalibus  et  materiatis,  huic 
malo  mederi  non  possunt;  quoniam  et  ipsae  defini- 
tiones ex  verbis  constant,  et  verba  gignunt  verba: 
adeo  ut  necesse  sit  ad  instantias  particulares,  earum- 
que  series  et  ordines  recurrere;  ut  mox  dicemus, 
quum  ad  moduin  et  rationem  constituendi  notiones  et 
axiomata  deventum  fuerit. 

LX 

Idola,  quae  per  verba  intellectui  imponuntur,  duo- 
rum  generum  sunt:  aut  enim  sunt  rerum  nomina,  quae 
non  sunt  (quemadmodum  enim  sunt  res,  quae  nomine 
carent,  per  inobservationem;  ita  sunt  et  nomina,  quae 
carent  rebus,  per  suppositionem  phantasticam)  aut 
sunt  nomina  rerum,  quae  sunt,  sed  confusa  et  male 
terminata,  et  temere  et  inaequaliter  a  rebus  abstracta. 
Prioris  generis  sunt,  fortuna,  primum  mobile,  plane- 
tarum  orbes,  elementum  ignis,  et  hujusmodi  com- 
menta,  quae  a  vanis  et  falsis  theoriis  ortum  habent. 
Atque  hoc  genus  idolorum  facilius  ejicitur,  quia  per 
constantem  abnegationem  et  antiquationem  theori- 
arum  exterminari  possunt. 

At  alteram  genus  perplexum  est,  et  alte  haerens; 
quod  ex  mala  et  imperita  abstractione  excitatur.  Ex- 
empli gratia,  accipiatur  aliquod  verbum  (humidum, 
si  placet)  et  videamus  quomodo  sibi  constent,  quae 

per  hoc  verbum  significantur;   et  invenietur  verbum 

istud,  humidum,   nihil  aliud,   quam  nota  confusa  di- 

versarum  actionum,  quae  nullam  constantiam  aut  re- 

ductionem  patiuntur.     Significat  enim  et  quod  circa 

aliud  corpus  facile  se  circumfundit;  et  quod  in  se  est 

indeterminabile,  uec  consistere  potest;  et  quod  facile 

cedit  undique;  et  quod  facile  se  dividit  et  dispergit;  et 

quod  facile  se  unit  et  colligit;  et  quod  facile  fluit  et 

in  motu  ponitur;  et  quod  alteri  corpori  facile  adhaeret, 

idque  madefacit;  et  quod  facile  reducitur  in  liquidum, 

sive  colliquatur,  cum  antea  consisteret.    Itaque  quum 

ad  hujus  nominis  praedicationem  et  impositionem  veu- 

tum  sit;  si  alia  accipias,  flamma  humida  est;  si  alia 

accipias,  aer  humidus  non  est;  si  alia,  pulvis  minutus 

humidus  est;  si  alia,  vitrum  humidum  est:  ut  facile 

appareat  istam  notionem  ex  aqua  tantum,  et  commu- 

nibus  et  vulgaribus  liquoribus,  absque  ulla  debita  veri- 

ficatione,  temere  abstractam  esse. 

In  verbis  autem  gradus  sunt  quidam  pravitatis  et 
erroris.  Minus  vitiosum  genus  est  nominum  sub- 
stantias alicujus,  praesertim  specierum  infimarum,  et 
bene  deductarum  (nam  notio  cretae,  luti,  bona;  terrae, 
mala):  vitiosius  genus  est  actionum,  ut  generare,  cor- 
rumpere,  alterare:  vitiosissimum  qualitatum  (exceptis 
objectis  sensus  immediatis)  ut  gravis,  levis,  tenuis, 
densi,  etc.  Et  tamen  in  omnibus  istis  fieri  non  potest, 
quin  sint  aliae  notiones  aliis  paulo  meliores,  prout  in 
sensum  humanum  incidit  rerum  copia. 

LXI. 

At  idola  theatri  innata  non  sunt,  nee  occulto  insi- 
nuata  in  intellectum ;  sed  ex  sfabulis  theoriarum,  et 
perversis  legibus  demonstrationum,  plane  indita  et  re- 
cepta.  In  his  autem  confutationes  tentare  et  suscipere 
consentaneum  prorsus  non  est  illis,  quae  a  nobis  dicta 
sunt.  Quum  enim  nee  de  principiis  consentiamus 
nee  de  demonstrationibus,  tollitur  omnis  argumentatio. 
Id  vero  bono  fit  fato,  ut  antiquis  suus  constet  honos. 
Nihil  enim  illis  detrahitur,  quum  de  via  omnino 
quaestio  sit.  Claud  us  enim  (ut  dicitur)  in  via,  ante- 
vertit  cursorem  extra  viam.     Etiam  illud  manifesto 

liquet,  currenti  extra  viam,  quo  habilior  sit  et  velocior, 
eo  majorem  contingere  aberrationem. 

Nostra  vero  inveniendi  scientias  ea  est  ratio,  ut 
nonmultum  ingeniorum  acumini  et  robori  relinquatur; 
sed  quae  ingenia  et  intellectus  fere  exaequet.  Quera- 
admodum  enim  ad  hoc  ut  linea  recta  fiat,  aut  circulus 
perfectus  describatur,  multum  est  in  constantia  et 
exercitatione  manus,  si  fiat  ex  vi  manus  propria,  sin 
autem  adhibeatur  regula,  aut  circinus,  parum  aut 
nihil;  omnino  similis  est  nostra  ratio.  Licet  autem 
confutationum  particularium  nullus  situsus;  de  sectis 
taraen  et  generibus  hujusmodi  theoriarum  nonnihil 
dicendum  est ;  atque  etiam  paulo  post  de  signis  ex- 
terioribus,  quod  se  male  habeant;  et  postremo  de 
causis  tantae  irifelicitatis,  et  tarn  diuturni  et  generalis 
in  errore  consensus;  ut  ad  vera  minus  difficilis  sit 
aditus,  et  intellectus  humanus  volentius  expurgetur, 
et  idola  dimittat. 

LXII. 

Idola  theatri,  sive  theoriarum,  multa  sunt,  et  multo 
plura  esse  possunt,  et  aliquando  fortasse  erunt.  Nisi 
enim,  per  multa  jam  secula,  hominum  ingenia  circa 
religionem  et  theologian]  occupata  fuissent;  atque 
etiam  politiae  civiles  (praesertim  monarchies)  ab  istius- 
modi  novitatibus,  etiam  in  contemplationibus,  essent 
aversae;  ut  cum  periculo  et  detrimento  fortunarum  su- 
arumin  illas  homines  incumbant,  non  solum  praemio 
destituti,  sed  etiam  contemptui,  et  invidiae  expositi; 
complures  aliae  proculdubio  philosophiarum  et  theori- 
arum sectae,  similes  illis,  quae  magna  varietate  olim 
apud  Graecos  floruerunt,  introductae  fuissent.  Quem- 
admodum  enim  super  phenomena  aetheris  plura  the- 
mata  cceli  confingi  possunt;  similiter,  et  multo  magis, 
super  phaenomena  philosophise  fundari  possunt  et  con- 
stitui  varia  dogmata.  Atque  hujusmodi  theatri  fa- 
bulae  habent  etiam  illud,  quod  in  theatro  poetarum 
usu  venit ;  ut  narrationes  fictae  ad  scenam  narration^ 
bus  ex  historia  veris  concinniores  sint  et  elegantiores, 
et  quales  quis  magis  vellet. 

VOL.  VIII.  c 

In  genere  autem,  in  materiam  philosophise  sumitur 
aut  multum  ex  paucis,  aut  parum  ex  multis;  ut  «trin- 
que  philosophia  super  experientiae  et  naturalis  hi- 
storiae  nimis  angustam  basin  fundata  sit,  atque  ex  pau- 
cioribus,  quam  par  est,  pronunciet.  Rationale  enim 
genus  philosophantium  ex  experientia  arripiunt  varia 
et  vulgaria,  eaque  neque  certo  comperta,  nee  dili- 
genter  examinata  et  pensitata;  reliqua  in  raeditatione 
atque  ingenii  agitatione  ponunt. 

Est  et  aliud  genus  philosophantium,  qui  in  paucis 
experiments  sedulo  et  accurate  elaborarunt,  atque 
inde  philosophias  educereet  confingere  ausi  sunt;  re- 
liqua miris  modis  ad  ea  detorquentes. 

Est  et  tertium  genus  eorum,  qui  theologiam  et  tra- 
ditiones  ex  fide  et  veneratione  immiscent;  inter  quos 
vanitas  nonnullorum,  ad  petendas  et  derivandas  sci- 
entias,  a  spiritibus  scilicet  et  geniis>  deflexit;  ita  ut 
stirps  errorum,  et  philosophia  falsa,  genere  triplex  sit: 
sophistica,  empirica,  et  superstitiosa. 

LXIII. 

Primi  generis  exemplum  in  Aristotele  maxime  con- 
spicuum  est,  qui  philosophiam  naturalem  dialectica 
sua  corrupit;  quum  tnundum  ex  categoriis  effecerit ; 
anima3  humanae,  nobilissimae  substantias,  genus  ex  vo- 
cibus   secundae  intentionis  tribuerit;  negotium  densi 
et  rari,  per  quod  corpora  subeunt  majores  et  minores 
dimensiones  sive  spatia,  per  frigidam  distinctionem 
actus  et  potential  transegerit;  motum  singulis  corpo- 
ribus  unicum  et  proprium,  et,  si  participent  ex  alio 
motu,  id  aliunde  moveri,  asseruerit,  et  innumera  alia, 
pro  arbitrio  suo,  naturae  rerum  imposuerit :  magis  ubi- 
que  solicitus  quomodo  quis  respondendo  se  explicet, 
et  aliquid  reddatur  in  verbis  positivum,  quam  de  in- 
terna rerum  veritate ;  quod  etiam  optime  se  ostendit 
in  comparative  philosophise  ejus,  ad  alias  philoso- 
phias, quae  apud  Griaecos  celebrabantur.  Habent  enim 
homoiomera  Anaxagor*,  atomi  Leucippi  et  Demo- 
criti,  ccelum  et  terra  Parmenidis,  lis  et  amicitia  Em- 
pedoclis,  resolutio  corporum  in  adiaphoram  naturam 

ignis,  et  replicatio  eorundem  ad  densum  Heracliti, 
aliquid  ex  philosopho  naturali;  et  rerun»  naturam,  et 
experientiam,  et  corpora  sapiunt;  ubi  Aristotelis  phy- 
sica  nihil  aliud,  quani  dialecticse  voces  plerunque 
sonet ;  quam  etiam  in  metaphysicis  sab  solenniore 
nomine,  et  ut  magis  scilicet  realis,  non  nominalis, 
retractavit.  Neque  illud  quenquam  inoveat,  quod 
in  libris  ejus  De  animalibus,  et  in  Problematibus,  et 
in  aliis  suis  tractatibus,  versatio  frequens  sit  in  expe- 
rimentis.  Ille  enim  prius  decreverat,  neque  experi- 
entiam  ad  conslituenda  decreta  et  axiomata  rite  con- 
suluit;  sed  postquara  pro  arbitrio  suo  decrevisset,  ex- 
perientiani  ad  sua  placita  tortam  circumducit,  et  capti 
van»  ;  ut  hoc  etiam  nomine  magis  accusandus  sit,  quam 
sectatores  ejus  moderni  (scholasticorum  philosophorum 
genus)  quiexperientiam  omnino  deseruerunt. 

LXIV. 

At  philosophise  genus  empiricum  placita  magis  de- 
formia  et  monstrosa  educit,  quam  sophisticum  aut  ra- 
tionale genus;  quia  non  in  luce  notionum  vulgarium 
(quae  licet  tenuis  sit  et  superficialis,  tamen  est  quo 
dammodo  universalis,  et  ad  multa  pertinens)  sed  in 
paucorum  experimentorum  angustiis  et  obscuritate 
iundatum  est.  Itaque  talis  philosophia  illis,  qui  in 
hujusmodi  experimentis  quotidie  versantur,  atque  ex 
ipsis  phantasiam  contaminarunt,  probabilis  videtur  et 
quasi  certa:  caeteris,  incredibilis  et  vana.  Cujus  ex- 
emplum  notabile  est  in  chemicis,  eorumque  dogma- 
tibus;  alibi  autem  vix  hoc  tempore  invenitur,  nisi  forte 
in  philosophia  Gilberti.  Sed  tamen  circa  hujusmodi 
philosophias  cautio  nullo  modo  praetermittenda  erat; 
quia  mente  jam  praevidemus  et  auguramur,  si  quando 
homines,  nostris  monitis  excitati,  ad  experientiam  se 
serio  contulerint  (valere  jussis  doctrinis  sophisticis) 
turn  demum,  propter  praamaturam  et  praeproperam  in- 
tellectus  festinatiouem,  et  saltum,  sive  volatum  ad  ge- 
neralia,  et  rerum  principia,  fore  ut  magnum  ab  hujus- 
modi philosophiis  periculum  immineat :  cui  malo 
etiam  nunc  obviam  ire  debemus. 

c  2 

LXV. 

At  corruptio  philosophise  ex  superstitione,  et  theo- 
logia  admista,  lathis  omnino  patet,  et  plurimum  mali 
infert,  aut  in  philosophias  integras,  aut  in  earum 
partes.  Humanus  enim  intellectus  non  minus  impres- 
sionibus  phantasiae  est  obnoxius,  quamimpressionibus 
vulgarium  notionum.  Pugnax  enim  genus  philoso- 
phies et  sophisticum  illaqueat  intellectum;  at  illud 
alterum  phantasticum  et  tumidum,  et  quasi  poeticum, 
magis  blanditur  intellectui.  Inest  enim  homini  quae- 
dam  intellectus  ambitio,  non  minor  quam  voluntatis; 
praesertim  in  ingeniis  altis  et  elevatis. 

Hujus  autem  generis  exemplum  inter  Graecos  illu- 
cescit,  praecipue  in  Pythagora,  sed  cum  superstitione 
magis  crassa  et  onerosa  conjuncture  ;  at  periculosius 
et  subtilius  in  Platone,  atque  ejus  schola.  Iuvenitur 
etiam  hoc  genus  mali  in  partibus  philosophiarum  reli- 
quarura,  introducendo  formas  abstractas,  et  causas 
finales,  et  causas  primas:  omittendo  saepissime  me- 
dias,  et  hujusmodi.  Huic  autem  rei  summa  adhibenda 
est  cautio.  Pessima  enim  res  est  errorum  apotheosis, 
et  pro  peste  intellectus  habenda  est,  si  vanis  accedat 
veneratio.  Huic  autem  vanitati  nonnulli  ex  modernis 
summa  levitate  ita  indulserunt,  ut  in  primo  capitulo 
Geneseos,  et  in  libro  Job,  et  aliis  Scripturis  sacris, 
philosophiam  naturalem  fundare  conati  sint ;  inter 
viva  qucerentes  mortua.  Tantoque  magis  haec  vanitas 
inhibenda  venit,  et  coercenda,  quia  ex  divinorum  et 
humanorum  malesana  admistione,  non  solum  educitur 
philosophia  phantastica,  sed  etiam  religio  haeretica. 
Itaque  salutare  admodum  est,  si  mente  sobria  fidei 
tantum  dentur  quae  fidei  sunt. 

LXVI. 

Et  de  malis  auctoritatibus  philosophiarum,  quae  aut 
in  vulgaribus  notionibus,  aut  in  paucis  experimentis 
aut  in  superstitione  fundatae  sunt,  jam  dictum  est.  Di- 
cendum  porro  est  et  de  vitiosa  materia  contempla- 
tionum,  praesertim  in  philosophia  naturali.  Inficitur 
autem  intellectus  humanus  ex  intuitu  eorum,  quae  in 

artibus  mechanicis  fiunt,  in  quibus  corpora  per  coni- 
positiones  aut  separationes  ut  plurimum  alterantur; 
ut  cogitet   simile  quiddam    etiam    in  natura   rerum 
universali   fieri.     Unde  fluxit  commentum  illud  ele- 
mentorum,  deque  illorum  concursu,  ad  constituenda 
corpora  naturalia.    Rursus,  quum  homo  naturae  liber- 
tatem  contempletur,  incidit  in  species  rerum,  anima- 
lium,  plantarum,    mineralium;    unde    facile   in   earn 
labitur  cogitationem,  ut  existimet  esse  in  natura  quas- 
dam  formas  rerum  primarias,  quas   natura  educere 
molitur;  atque  reliquam  varietatem  ex  impediments 
et  aberrationibns  naturae  in   opere  suo  conficiendo, 
aut  ex  diversarum  specierum  conflictu,  et  transplan- 
tatione  alterius  in  alteram,  provenire.     Atque  prima 
cogitatio  qualitates  primas  elementares,  secunda  pro- 
prietates  occultas  et  virtutes  specificas,  nobis  peperit ; 
quarum  utraque  pertinet  ad  inania  contemplationum 
compendia,  in    quibus  acquiescit   animus,  et  a  soli- 
dioribus   avertitur.     At   medici,    in    secundis   rerum 
qualitatibus  et  operationibus,  attrahendi,  repellendi, 
attenuandi,   inspissandi,   dilatandi,    astringendi,    dis- 
cutiendi,  maturandi,  et  hujnsmodi,  operam  praestant 
meliorem ;    atque,    nisi   ex   illis    duobus   (quae   dixi) 
compendiis    (qualitatibus    scilicet    elementaribus,   et 
virtutibus   specificis)    ilia   altera  (quae  recte  notata 
sunt)  corrumperent,  reducendo  ilia  ad  primas  qua- 
litates, earumque  mixturas  subtiles  et  incommensura- 
biles;  aut  ea  non  producendo,  cum  majore  et  diligen- 
tiore  observatione,  ad   qualitates  tertias  et  quartas, 
sed  contemplationem  intempestive  abrumpendo;   illi 
multo  melius  "profecissent.     Neque   hujusmodi   vir- 
tutes (non  dico  eaedem,  sed  similes)  in  humani  cor- 
poris medicinis  tantum  exquirendae  sunt;  sed  etiam 
in  caeterorum  corporum  naturalium  mutationibus. 

Sed  multo  adhuc  majore  cum  malo  fit,  quod  quie- 
scientia  rerum  principia,  ex  quibus,  et  non  moventia, 
per  quce  res  fiunt,  contemplentur  et  inquirant.  Ilia 
enim  ad  sermones,  ista  ad  opera  spectant.  Neque 
enim  vulgares  illae  differentiae  motus,  quae  in  naturali 
philosophia  recepta  notantur,  generations,  corru- 
ptionis,  augment ationis,   diminutionis,  alterationis,  et 

lationis,  ullius  sunt  pretii.     Quippe  hoc  sibi  volunt; 
si  corpus,  alias  non  mutatum,  loco  tamen  moveatur, 
hoc  lationem  esse ;  si,  manente  et  loco  et  specie,  qua- 
litate  mutetur,  hoc  alterationem  esse;  si  vero  ex  ilia 
mutatione  moles  ipsa,  et  quantitas  corporis  non  ea- 
dem  maneat,  hoc  augmentationis  et  diminutionis  mo- 
tum  esse;  sieatenus  mutentur,  ut  speciem ipsam  et  sub- 
stantiam  rautent,  et  in  alia  migrent,  hoc  generationem 
et  corruptionem  esse.     At  ista  mere  popularia  sunt,  et 
nullo  modo  in  naturam  penetrant;  suntque  mensurae 
et  periodi  tantum,  non  species  motus.     Innuunt  enim 
ill ud,  Hucusque,  et  non,  Quomodo,  vel  Ex  quo  fonte. 
Neque  enim  de  corporum  appetitu,  aut  de  partium 
eorum  processu,  aliquid  significant;  sed  tantum  quum 
motus  ille  rem  aliter  ac  prius,  crasso  modo,  sensui 
exhibeat,  inde  divisionem  suam  auspicantur.     Etiam 
quum  de  causis  motuum  aliquid  significare  volunt, 
atque  divisionem  ex  illis  instituere,  differentiam  motus 
naturalis  et  violent],  maxima  cum  socordia,  introdu- 
cunt;    quae   et  ipsa  omnino  ex   notione  vulgari  est; 
cum   omnis   motus   violentus  etiam   naturalis  revera 
sit,  scilicet  cum  externum  efficiens  naturam  alio  modo 
in  opere  ponet,  quam  quo  prius. 

At  hisce  omissis,  si  quis  (exempli  gratia)  observa- 
verit,  inesse  corporibus  appetitum  contactus  ad  ih- 
vicem,  ut  non  patiantur  unitatem  naturae  prorsus  di- 
rimi  aut  abscindi,  ut  vacuum  detur;  aut  si  quis  di- 
cat,  inesse  corporibus  appetitum  se  recipiendi  in 
naturalem  suam  dimensionem  vel  tensuram,  ut,  si 
ultra  earn,  aut  citra  earn,  comprimantur  aut  distra- 
hantur,  statim  in  veterem  sphaaram  et  exporrectionem 
suam  se  recuperare  et  remittere  moliantur;  aut  siquis 
dicat,  inesse  corporibus  appetitum  congregationis  ad 
massas  connaturalium  suorum,  densorum  videlicet 
versus  orbem  terrae,  tenuiorum  et  rariorum  versus  am- 
bitum  coeli ;  haec  et  hujusmodi  vere  physica  sunt  ge- 
nera motuum.  At  ilia  altera  plane  logica  sunt  et 
scholastica,  ut  ex  hac  collatione  eorum  manifesto 
liquet. 

Neque  minus  etiam  malum  est,  quod  in  philoso- 
phiis    et    contemplationibus    suis,   in   principiis    re- 

rum  atque  ultimitatibus  naturae  investigandis  et  tra- 
ctandis,  opera  insumatur;  cum  omnis  utilitas  et  facul- 
tas  operandi  in  mediis  consistat.  Hinc  fit,  ut  abstra- 
here  naturam  homines  non  desinant,  donee  ad  mate- 
riam  potentialem  et  informem  ventum  fuerit;  nee 
rursus  secare  naturam  desinant,  donee  perventum 
fuerit  ad  atomum;  quae,  etiamsi  vera  essenta  tamen 
ad  juvandas  hominum  fortunas  parum  possunt. 

LXVII. 

Danda  est  etiam  cautio  intellectui,  de  intemperan- 
tiis  philosophiarum,  quoad  assensum  praebendum  aut 
cohibendum;  quia  hujusmodi  intemperantiae  videntur 
idola  figere  et  quodammodo  perpetuare,  ne  detur  adi- 
tus  ad  ea  summovenda. 

Duplex  autem  est  excessus;  alter  eorum,  qui  facile 
pronunciant,  et  scientias  reddunt  positivas  et  magi- 
strales,  alter  eorum,  qui  acatalepsiam  introduxerunt, 
et  inquisitionem  vagam  sine  termino.  Quorum  pri- 
mus intellectum  deprimit,  alter  enervat.  Nam  Ari- 
stotelis  philosophia,  postquam  caeteras  philosophias 
(more  Ottomanorum  erga  fratres  suos)  pugnacibus 
confutationibus  contrucidasset,  de  singulis  pronuncia- 
vit;  et  ipse  rursus  quaestiones  ex  arbitrio  suo  subor- 
nat,  deinde  conficit;  ut  omnia  certa  sint  et  decreta: 
quod  etiam  apud  succession es  suas  valet,  et  in  usu 
est. 

At  Platonis  schola  acatalepsiam  introduxit,  primo 
tanquam  per  jocum   et  ironiara,  in  odium  veterum 
sopbistarum,  Protagorae,  Hippiae,  et  reliquorum,  qui 
nihil  tam  verebantur,  quam  ne  dubitare  de  re  aliqua 
viderentur.     At  nova  academia  acatalepsiam  dogma- 
tizavit,  et  ex  professo  tenuit:  quae  licet  honestior  ratio 
sit,  quam  pronunciandi  licentia,  quum  ipsi  pro  se  di- 
cant,  se  minime  confundere  inquisitionem,  ut  Pyrrho 
fecit  et  Ephectici,  sed  habere  quod  sequantur  ut  pro- 
babile,  licet  non   habeant  quod    teneant   ut  verum; 
tamen  postquam  animus  humanus  de  veritate  inve- 
nienda  semel  desperaverit,  omnino  omnia  fiunt  lan- 
guidiora:  ex  quo  fit,  ut  deflectant  homines  potius  ad 
amcenas  disputationes  et  discursus,  et  rerum  quasdam 

peragrationes,  quam  in  severitate  inquisitionis  se  su- 
stineant.  Verum  quod  a  principio  diximus,  et  per- 
petuo  agimus,  sensui  et  intellectui  humano,  eorum- 
que  infirmitati,  auctoritas  non  est  deroganda,  sed 
auxilia  praebenda. 

LXVIII. 
Atque  de  idolorum  singulis  generibus,  eorumque 
apparatu,  jam  diximus;  quae  omnia  constant!  et  so- 
lenni  decreto  sunt  abneganda  et  renuncianda,  et  intel- 
lects ab  iis  omnino  liberandus  est  et  expurgandus,  ut 
non  alius  fere  sit  aditus  ad  regnum  hominis,  quod 
fundatur  in  scientiis,  quam  ad  regnum  ccelorum;  in 
quod,  nisi  sub  persona  infantis,  intrare  non  datur 

LXIX. 

At  pravae  demonstrationes,  idolorum  veluti  muui- 
tiones  quaedam  sunt  et  praesidia;  eaeque,  quas  in  dia- 
lectics habemus,  id   fere  agunt,   ut  mundum  plane 
cogitationibus  humanis,  cogitationes  autem  verbis  ad- 
dicant  et  mancipent.     Demonstrationes  vero  poten- 
tia  quadam  philosophise  ipsae  sunt  et  sciential.    Quales 
enim   eae   sunt,    ac   prout    rite    aut    male  institutae, 
tales  sequuntur  philosophise  et  contemplationes.    Fal- 
lunt  autem,  et  incompetentes  sunt  eae,  quibus  utimur 
in  universo  illo  processu,  qui  a  sensu  et  rebus  ducit 
ad  axiomata  et  conclusiones.     Qui  quidem  proces- 
sus quadruplex  est,  et  vitia  ejus  totidem.     Primo, 
impressiones  sensus  ipsius  vitiosae  sunt ;  sensus  enim 
et  destituit    et    fallit.     At    destitutionibus    substitu- 
tiones,  fallaciis  rectificatioues  debentur.    Secundo,  no- 
tiones  ab  impressionibus  sensuum  male  abstrahuntur ; 
et  interminatae  et  confusae  sunt,  quas  terminatas  et 
bene  finitas  esse  oportuit.     Tertio,  inductio  mala  est, 
quae  per   enumerationem   simplicem    principia   con- 
cludit  scientiarum,  non  adhibitis  exclusionibus  et  so- 
lutionibus,  sive  separationibus  naturae  debitis.     Po- 
stremo,  modus  ille  inveniendi  et  probandi,  ut  primo 
principia  maxime  generalia  constituantur,  deinde  me- 
dia axiomata  ad  ea  applicentur  et  probentur,  erro- 
rum  mater  est,  et  scientiarum  omnium  calamitas.   Ve- 
rum de  istis,  quae  jam  obiter  perstringimus,  fusius 

dicemus,  quum  veram  interpretandae  naturae  viam, 
absolutis  istis  expiationibus  et  expurgationibus  mentis, 
proponemus. 

LXX. 

Sed   demonstratio   longe  optima  est  experientia ; 
modo  haereat  in  ipso  experimento.     Nam  si  tradu- 
catur  ad  alia,   quae  similia  existimantur,  nisi  rite  et 
ordine  fiat  ilia  traductio,  res  fallax  est.     At  modus 
experiendi,  quo  homines  nunc  utuutur,  caecus  est  et 
stupid  us.     Itaque  cum  errant  et  vagantur  nulla  via 
certa,  sed  ex  occursu  rerum  tantum  consilium  capiunt, 
circumferuntur  ad  multa,  sed  parum  promovent;  et 
quandoque  gestiunt,  quandoque  distrahuntur ;  et  sem- 
per inveuiunt  quod   ulterius  quaerant.     Fere  autem 
ita  fit,   ut  homines  leviter  et  tanquam  per  ludum  ex- 
periantur,  variando  paululum  experimenta  jam  cog- 
nita  ;  et,  si  res  non  succedat,  fastidiendo,  et  conatum 
deserendo.      Quod  si   magis  serio  et   constanter   ac 
laboriose  ad  experimenta  se  accingant ;  tamen  in  uno 
aliquo  experimento  eruendo  operam  collocant;  quem- 
admodum   Gilbertus  in   magnete,    chemici  in   auro. 
Hockautem  faciunt  homines,  instituto  non  minus  im- 
perito,  quam  tenui.     Nemo  enim  alicujus  rei  naturam 
in  ipsa  re  feliciter   perscrutatur ;  sed  amplianda  est 
inquisitio  ad  magis  communia. 

Quod  si  etiam  scientiam  quandam  et  dogmata  ex 
experimentis  moliantur ;  tamen  semper  fere  studio 
praepropero  et  intempestivo  deflectunt  ad  praxin  :  non 
tantum  propter  usum  et  fructum  ejusmodi  praxeos ; 
sed  ut  in  opere  aliquo  novo  veluti  pignus  sibi  arri- 
piant,  se  non  inutiliter  in  reliquis  versaturos  :  atque 
etiam  aliis  se  venditent,  ad  existimationem  meliorem 
comparandam  de  iis  in  quibus  occupati  sunt.  Ita 
fit,  ut,  more  Atalantae,  de  via  decedant  ad  tollen- 
dum  aureum  pomum  ;  interim  vero  cursum  interrum- 
pant,  et  victoriam  emittant  e  manibus.  Verum  in 
experientiae  vero  curriculo,  eoque  ad  nova  opera 
producendo,  divina  prudentia  omnino  et  ordo  pro 
exemplari  sumenda  sunt.  Deus  autem  primo  die 
creationis  lucem  tantum  creavit,  eique  operi  diem 
integrum  attribuit ;   nee  aliquid  materiati  operis  eo 

die  creavit.  Similiter  et  ex  omnimoda  experientia, 
primum  inventio  causarum  et  axiomatum  verorurn 
elicienda  est ;  et  lucifera  experimenta,  non  fructifera 
quaerenda.  Axiomata  autem  recte  inventa  et  con- 
stituta  praxin  non  strictim,  sed  confertim  instruunt; 
et  operum  agminaac  turmas  post  se  trahunt.  Verum 
de  experiendi  viis,  quae  non  minus  quam  viae  judicandi 
obsessae  sunt  et  interclusa3,  postea  dicemus  :  imprae- 
sentiarum  de  experientia  vulgari,  tanquam  de  mala 
demonstratione,  tantum  loquuti.  Jam  vero  postulat 
ordo  rerum,  ut  de  iis,  quorum  paulo  ante  mentionem 
fecimus,  signis  (quod  pbilosophiae  et  contemplationes 
in  usu  male  se  babeant)  et  de  causis  rei  primo  intuitu 
tarn  mirabilis  et  incredibilis,  quaedam  subjungamus. 
Signorum  enim  notio  praeparat  assensum :  causarum 
vero  explicatio  tollit  miraculum  :  quae  duo  ad  extirpa- 
tionem  idolorum  ex  intellectu  faciliorem  et  clementi- 
orem  multum  juvant. 

LXXI. 

Scientiae,  quas  habemus,  fere  a  Graecis  fluxerunt. 
Quae  enim  scriptores  Romani,  aut  Arabes,  aut  re- 
centiores  addiderunt ;  non  multa,  aut  magni  momenti 
sunt;  et  qualiacunque  sint,  fundata  sunt  super  basin 
eorum  quae  inventa  sunt  a  Graecis.  Erat  autem  sa- 
pientia  Graecorum  professoria,  et  in  disputationes  ef- 
fusa  :  quod  genus  inquisitioni  veritatis  adversissimum 
est.  Itaque  noraen  illud  sophistarum,  quod  per  con- 
temptum,  ab  iis,  qui  se  philosophos  haberi  voluerunt, 
in  antiquos  rhetores  rejectum  et  traductum  est,  Gor- 
giam,  Protagoram,  Hippiam,  Polum  ;  etiarn  universo 
generi  competit,  Platoni,  Aristoteli,  Zenoni,  Epicuro, 
Theophrasto ;  et  eorum  successoribus,  Chrysippo, 
Carneadi,  reliquis.  Hoc  tantum  intererat;  quod 
prius  genus  vagum  fuerit  et  mercenarium,  civitates 
circumcursando,  et  sapientiam  suam  ostentando,  et 
mercedem  exigendo ;  alterum,  vero  solennius  et  ge- 
nerosius,  quippe  eorum  qui  sedes  fixas  habuerunt,  et 
scholas  aperuerunt,  et  gratis  philosophati  sunt.  Sed 
tamen  utrumque  genus  (licet  caetera  dispar)  professo- 
rium  erat,  et  ad  disputationes  rem  deducebat,  et  sectas 

quasdam  atque  baereses  philosophise  instituebat  et 
propugnabat;  ut  essent  fere  doctrinae  eorum  (quod 
non  male  cavillatus  est  Dionysius  in  Platonem)  Verba 
otiosorum  senum  ad  imperitos  juvenes.  At  antiquiores 
illi  ex  Graecis,  Empedocles,  Anaxagoras,  Leucippus, 
Democritus,  Parmenides,  Heraclitus,  Xeuophanes, 
Philolaus,  reliqui(nam  Pythagoram,  utsuperstitiosum, 
omittimus)  scholas  (quod  novimus)  non  aperuerunt; 
sed  majore  silentio,  et  severius  et  simplicius,  id  est, 
mi n ore  cum  affectatione  et  ostentatione,  ad  inquisi- 
tionem  veritatis  se  contuleruot.  Itaque  et  melius,  ut 
arbitramur,  se  gesserunt ;  nisi  quod  opera  eorum  a 
levioribus  istis,  qui  vulgari  captui  et  affectui  magis 
respondent  ac  placent,  tractu  temporis  extincta  sint : 
tempore  (ut  fluvio)  leviora  et  magis  inflata  ad  nos  de- 
vehente,  graviora  et  solid  a  mergente.  Neque  tamen 
isti  a  nationis  vitio  prorsus  immunes  erant ;  sed  in 
ambitionem  et  vanitatem  sectse  condendae,  et  aura? 
popularis  captandae,  nimium  propendebant.  Pro  des- 
perata  autem  habenda  est  veritatis  inquisitio,  cum  ad 
hujusmodi  inania  deflectat.  Etiam  non  omittendum 
videtur  judicium  illud,  sive  vaticinium  potius  sacer- 
dotis  jEgyptii  deGrsecis  :  Quod  semper  pueri  essent; 
neque  haberent  antiquitatem  scientice,  aut  scientiam  an- 
tiquitatis.  Et  certe  habent  id  quod  puerorum  est  ; 
ut  ad  garriendum  prompti  sint,  generare  autem  non 
possint:  nam  verbosa  videtur  sapientia  eorum,  et 
operum  sterilis.  Itaque  ex  ortu  et  gente  philosophias, 
quae  in  usu  est,  quae  capiuntur  signa,  bona  non  sunt. 

LXXIJ. 

Neque  multo  meliora  sunt  signa,  quae  ex  natura 
temporis  et  setatis  capi  possunt,  quam  quas  ex  natura 
loci  et  nationis.  Angusta  enim  erat  et  tenuis  notitia 
per  illam  aetatem,  vel  temporis,  vel  orbis :  quod  longe 
pessimum  est,  prassertim  iis  qui  omnia  in  experientia 
ponunt.  Neque  enim  mille  annorum  historiam,  quae 
digna  erat  nomine  historiae,  habebant ;  sed  fabulas  et 
rumores  antiquitatis.  Regionum  vero  tractuumque 
mundi  exiguam  partem  noverant ;  cum  omnes  hyper- 
boreos,Scythas;  omnes  occidentales,Celtasindistincte 

appellarent :  nil  in  Africa  ultra  citimam  JEthiopiae 
partem,  nil  in  Asia  ultra  Gangem  ;  multo  minus  noyi 
orbis  provincias,  ne  per  auditum  sane,  aut  famam  ali- 
quam  certam  et  constantem,  nossent;  imo  et  plu- 
rima  climata  et  zonae,  in  quibus  populi  infiniti  spirant 
et  degunt,  tanquam  inhabitabiles  ab  illis  pronunciata 
sint:  quinetiam  peregrinationes  Democriti,  Platonis, 
Pythagoras,  non  longinquae  profecto,  sed  potius  su- 
burbans, ut  magnum  aliquid  celebrarentur.  Nostris 
autem  temporibus,  et  novi  orbis  partes  complures,  et 
veteris  orbis  extrema  undique  innotescunt;  et  in  infi- 
nitum experimentorum  cumulus  excrevit.  Quare  si 
ex  nativitatis  aut  geniturae  tempore  (astrologorum 
more)  signa  capienda  sint,  nil  magni  de  istis  philoso- 
phiis  significari  videtur. 

LXXIII. 

Inter  signa  nullum  magis  certum  aut  nobile  est, 
quam  quod  ex  fructibus.  Fructus  enim  et  opera  in- 
venta,  pro  veritate  philosophiarum  velut  sponsores  et 
fidejussores  sunt.  Atque  ex  philosophiis  istis  Grae- 
corum  et  derivationibus  earum  per  particulares  scien- 
tias,  jam  per  tot  anuorum  spatia,  vix  unum  experi- 
mentum  adduci  potest,  quod  ad  hominum  statum  le- 
vandum  et  juvandum  spectet,  et  philosophise  specu- 
lationibus  ac  dogmatibus  vere  acceptum  referri  possit. 
Idque  Celsus  ingenue  ac  prudenter  fatetur;  nimirum, 
experimenta  medicinae  primo  inventa  fuisse,  ac  postea 
homines  circa  ea  philosophatos  esse,  et  causas  inda- 
gasse  et  assignasse;  non  ordine  inverso  evenisse,  ut 
ex  philosophia  et  causarum  cognitione,  ipsa  experi- 
menta inventa  aut  deprompta  essent.  Itaque  rnirum 
non  erat,  apud  iEgyptios  (qui  rerum  inventoribus  di- 
vinitatem  et  consecrationem  attribuerunt)  plures  fuisse 
brutorum  animalium  imagines,  quam  hominum  :  quia 
bruta  animalia,  per  instinctus  naturales,  multa  in- 
venta pepererunt;  ubi  homines,  ex  serrnonibus  et 
conclusionibus  rationalibus,  pauca  aut  nulla  exhi- 
buerint. 

At   chemicorum   industria   nonnulla   peperit ;    sed 
tanquam  fortuito  et  obiter,  aut  per  experimentorum 

quandam  variationem  (ut  mechanici  solent)  non  ex 
arte  aut  theoria  aliqua;  nam  ea,  quam  confinxerunt, 
experimenta  magis  perturbat,  quam  juvat.  £orum 
etiam,  qui  in  magia  (quam  vocant)  naturali  versati 
sunt,  pauca  reperiuntur  iuveuta ;  eaque  levia,  et  im- 
posturaB  propiora.  Quocirca  quemadmodum  in  reli- 
gione  cavetur,  ut  fides  ex  operibus  monstretur  ;  idem 
etiam  ad  philosophiam  optime  traducitur,  ut  ex  fru- 
ctibus  judicetur,  et  vana  habeatur  quae  sterilis  sit :  id- 
que  eo  magis,  si  loco  fructuum  uvae  et  olivae,  produ- 
cat  disputation u in  et  contentionum  carduos  et  spinas. 

LXXIV. 

Capienda  etiam  sunt  signa  ex  incrementis  et  pro- 
gressibus  philosophiarum  et  scientiarum.  Qua?  enim 
in  natura  fundata  sunt,  crescunt  et  augentur:  quae 
autem  in  opinione,  variantur,  non  augentur.  Itaque 
si  istae  doctrinae  plane  instar  plantae  a  stirpibus  suis 
revulsae  non  essent,  sed  utero  naturae  adhaererent,  at- 
que  ab  eadem  alerentur,  id  minime  eventurum  fuisset, 
quod  per  annos  bis  mille  jam  fieri  videmus  :  nempe, 
ut  scientiae  suis  haereant  vestigiis,  et  in  eodem  fere 
statu  maneant,  neque  augmentum  aliquod  memora- 
bile  sumpserint ;  quin  potius  in  primo  auctore  ma- 
xime  floruerint,  et  deinceps  declinaverint.  In  artibus 
autem  mechanicis,  quae  in  natura  et  experientiae  luce 
fundatae  sunt,  contra  evenire  videmus  ;  quae  (quam- 
diu  placent)  veluti  spiritu  quodain  repletae,  continuo 
vegetant  et  crescunt;  primo  rudes,  deinde  commodae, 
postea  excultae,  et  perpetuo  auctae. 

LXXV. 

Etiam  aliud  signum  capiendum  est  (si  modo  sigui 
appellatio  huic  competat;  cum  potius  testimonium 
sit,  atque  adeo  testimoniorum  omnium  validissimum) 
hoc  est,  propria  confessio  auctorum,  quos  homines 
nunc  sequuntur.  Nam  et  illi,  qui  tanta  fiducia  de 
rebus  pronunciant,  tamen  per  intervalla  cum  ad  se 
redeunt,  ad  querimonias  de  naturae  subtilitate,  rerum 
obscuritate,  humani  ingenii  infirmitate  se  convertunt. 
Hoc  vero  si  simpliciter  fieret,  alios  fortasse,  qui  sunt 

timidiores,  ab  ulteriori  inquisitione  detererre;  alios 
vero,  qui  sunt  ingenio  alacriori  et  magis  fidenti,  ad 
ulteriorem  progressum  acuere  et  incitare,  possit.  Ve- 
rum  non  satis  illis  est,  de  se  confiteri,  sed  quicquid 
sibi  ipsis  aut  magistris  suis  incognitum,  aut  intactura 
fuerit,  id  extra  terminos  possibilis  ponunt;  et  tan- 
quam  ex  arte  cognitu  aut  factu  impossible  pronun- 
ciant:  summa  superbia  et  invidia  suorum  inventorum 
infirmitatem,  in  naturae  ipsius  calumniam  et  aliorum 
omnium  desperationem  vertentes.  Hinc  schola  Aca- 
demiae  novas,  quae  acatalepsiam  ex  professo  tenuit,  et 
homines  ad  sempiternas  tenebras  damnavit.  Hinc 
opinio,  quod  fonnae  sive  variae  rerum  differentiae  (qua? 
revera  sunt  leges  actus  puri)  inventu  impossibiles  sint, 
et  ultra  hominem.  Hinc  opiniones  illae  in  activa  et 
operativa  parte;  calorem  solis  et  ignis  toto  genere  dif- 
ferre;  ne  scilicet  "homines  putent  se,  per  opera  ignis, 
aliquid  simile  iis,  quae  in  natura  fiunt,  educere  et 
formare  posse.  Hinc  illud  :  compositionem  tantum 
opus  hominis,  mistionem  vero  opus  solius  naturae  esse; 
ne  scilicet  homines  sperent  aliquam  ex  arte  corporum 
naturalium  generationem,  aut  transformationem.  Ita- 
que  ex  hoc  signo  homines  sibi  persuaderi  facile  pa- 
tienturj  ne  cum  dogmatibus  non  solum  desperatis, 
sed  etiam  desperationi  devotis,  fortunas  suas  et  labo- 
res  misceant. 

LXXVI. 

Neque  illud  signum  praetermittendum  est,  quod 
tanta  fuerit  inter  philosophos  olim  dissensio,  et  scho- 
larum  ipsarum  varietas :  quod  satis  ostendit,  viam  a 
sensu  ad  intellectum  non  bene  munitam  fuisse,  cum 
eadem  materia  philosophiae  (natura  scilicet  rerum)  in 
tam  vagos  et  multiplices  errores  abrepta  fuerit  et  di- 
stracta.  Atque  licet  hisce  temporibus  dissensiones 
et  dogmatum  diversitates  circa  principia  ipsa,  et  phi- 
losophias  integras,  ut  plurimum  extinctae  sint;  tamen 
circa  partes  philosophise,  innumerae  manent  quaestio- 
nes  et  controversiae ;  ut  plane  appareat,  neque  in  phi- 
losophiis  ipsis,  neque  in  modis  demonstrationum  ali- 
quid certi  aut  sani  esse. 

LXXVII. 

Quod  vero  putant  homines,  in  philosophia  Aristo- 
telis  magnum  utique  consensum  esse;  cum  post  illam 
editam,  antiquorum  philosophise  cessaverint  et  exole- 
verint;  ast  apud  tempora,  quae  sequuta  sunt,  nil  me- 
lius inventum  fuerit ;  adeo  ut  ilia  tam  bene  posita  et 
fundata  videatur,  ut  utrumque  tempus  ad  se  traxerit: 
primo,  quod  decessatione  antiquarum  philosophiarum 
post  Aristotelis  opera  edita  homines  cogitant,  id  fal- 
sum  est;  diu  enim  postea,  usque  ad  tempora  Cice- 
ronis,  et  secula  sequentia,  manserunt  opera  veterum 
philosophorum.     Sed    temporibus   insequendbus,  ex 
inundatione  Barbarorum  in  imperium  Romauum,  post- 
quam   doctrina  human  a    velut  naufragium    perpessa 
esset;  turn  demum  philosophise  Aristotelis  et  Plato- 
nis,  tanquam  tabulae  ex  materia  leviore  et  minus  so- 
lida,  per  fluctus  temporum  servatae  sunt.    Illud  etiam 
de  consensu  fallit  homines,  si  acutius  rem  introspi- 
ciant.     Verus  enim  consensus  is  est,  qui  ex  libertate 
judicii  (re  prius  explorata)  in  idem  conveniente  con- 
sistit.      At  Humerus  longe  maximus  eorum,   qui  in 
Aristotelis  philosophiam  consenserunt,  ex  praejudicio 
et  auctoritate  aliorum  se  illi  mancipavit :   ut  sequa- 
citas  sit  potius  et  coitio,  quam  consensus.     Quod  si 
fuisset   ille   verus   consensus  et  late  patens,   tantum 
abest,  ut  consensus  pro  vera  et  solida  auctoritate  ha- 
beri  debeat,  ut  etiam  violentam  praesumptionem  in- 
ducat  in  contrarium.     Pessimum  enim  omnium  est 
augurium,  quod  ex  consensu  capitur  in  rebus  intel- 
lectnalibus:  exceptis   divinis  et   politicis,  in   quibus 
suffragiorum  jus  est.     Nihil  enim  multis  placet,  nisi 
imaginationem  feriat,  aut  intellectum  vulgarium  no- 
tionum  nodis  astringat,  ut  supra  dictum  est.     Itaque 
optime  traducitur  illud  Phocionis  a  moribus  ad  intel- 
lectualia;    Ut  statim  se  examinare  debeant  homines, 
quid  erraverint  aut  peccaverint;  si  multitudo  consen- 
tiat  et  complaudaL    Hoc  signum  igitur  ex  aversissimis 
est.     Itaque  quod  signa  veritatis"  et  sanitatis  philoso- 
phiarum et  scientiarum,  quae   in   usu   sunt,   male  se 
habeant;  sive  capiantur  ex  originibus  ipsarum,  sive 
ex  fructibus,   sive   ex  progressibus,  sive  ex  confes- 

sionibus  auctorum,   sive  ex  consensu  ;  jam  dictum 
est. 

LXXVIII. 

Jam  vero  veniendum  ad  causas  errorum,  et  tarn 
diuturnae  in  illis  per  tot  secula  morae ;  quae  plurimae 
sunt  et  potentissimae :  ut  tollatur  omnis  admiratio, 
haec,  quae  adducimus,  homines  hucusque  latuisse  et 
fugisse ;  et  maneat  tantum  admiratio,  ilia  nunc  tan- 
dem alicui  mortalium  in  mentem  venire  potuisse, 
aut  cogitationem  cujuspiam  subiisse ;  quod  etiam 
(ut  nos  existimamus)  felicitatis  magis  est  cujusdam, 
quam  excellentis  alicujus  facultatis;  ut  potius  pro 
temporis  partu  haberi  debeat,  quam  pro  partu  in- 
genii. 

Primo  autem  tot  seculorum  numerus,  vere  rem  re- 
putanti,  ad  magnas  angustias  recidit:  nam  ex  viginti 
quinque  annorum  centuriis,  in  quibus  memoria  et 
doctrina  hominum  fere  versatur,  vix  sex  centuriae 
seponi  et  excerpi  possunt,  quae  scientiarum  feraces, 
earumve  proventui  utiles  fuerunt.  Sunt  enim  non 
minus  temporum  quam  regionum  eremi  et  vastitates. 
Tres  enim  tantum  doctrinarum  revolutiones  et  periodi 
recte  numerari  possunt:  una,  apud  Graecos;  altera, 
apud  Romanes;  ultima,  apud  nos,  occidentals  sci- 
licet Europae  nationes:  quibus  singulis  vix  duae  cen- 
turiae annorum  merito  attribui  possunt.  Media  mun- 
di  tempora,  quoad  scientiarum  segetem  uberem  aut 
laetam,  infelicia  fuerunt.  Neque  enim  causa  est  ut 
vel  Arabum  vel  scholasticorum  mentio  fiat :  qui  per 
intermedia  tempora  scientias  potius  contriverunt  nu- 
merosis  tractatibus,  quam  pondus  earum  auxerunt. 
Itaque  prima  causa  tam  pusilli  in  scientias  profectus, 
ad  angustias  temporis  erga  illas  propitii  rite  et  ordine 
refertur. 

LXXIX. 
At  secundo  loco  se  offert  causa  ilia  magni  certe  per 
omnia  momenti:  ea  videlicet  quod  per  illas  ipsas 
aetates,  quibus  hominum  ingenia  et  literae  maxime 
vel  etiam  medioeriter  floruerint,  naturalis  philosophia 
minimam  partem  humanae  operae  sortita  sit.  Atque 
haec  ipsa  nihilominus  pro  magna  scientiarum  matre 


Lib.  /.]  Novum  Organum.  33 

haberi  debet.  Omnes  enim  artes  et  scientiae,  ab  hac 
stirpe  revulsae,  poliuntnr  fortasse,  et  in  usum  effin- 
guntur ;  sed  nil  adinodum  crescunt.  At  manifest um 
est,  postquam  Christiana  fides  recepta  fuisset  et  ado- 
levisset,  longe  maximam  ingeniorum  praestantissimo- 
rum  partem  ad  theologiam  se  contnlisse,  atque  huic 
rei  et  amplissima  praemia  proposita,  et  omnis  generis 
adjumenta  copiosissime  subministrata  fuisse :  atque 
hoc  theologise  studium  praecipue  occupasse  tertiam 
illam  partem  sive  periodum  temporis  apud  nos  Euro- 
paeos  occidentales ;  eo  magis,  quod  sub  idem  fere 
tempus  et  literae  florere,  et  controversies  circa  religio- 
nem  pullulare,  coaperint.  At  aevo  superiori,  durante 
periodo  ilia  secunda,  apud  Romanos,  potissimae  phi- 
losophorum  meditationes  et  industria  in  morali  philo- 
sophia  (quae  ethnicis  vice  theologiae  erat)  occupatae  et 
consumptae  fuerunt :  etiam  summa  ingenia  illis  tem- 
poribus  ut  plurimum  ad  res  civiles  se  applicuerunt, 
propter  magnitudinem  imperii  Romani,  quod  pluri- 
morum  hominum  opera  indigebat.  At  ilia  aetas,  qua 
naturalis  philosophia  apud  Graecos  maxime  florere 
visa  est,  particula  fuit  temporis  minime  diuturna; 
cum  et  antiquioribus  temporibus  septem  illi,  qui 
Sapientes  nominabantur,  omnes  (praeter  Thaletem) 
ad  moralem  philosophiam  et  civilia  se  applicuerint ; 
et  posterioribus  temporibus,  postquam  Socrates  phi- 
losophiam de  ccelo  in  terras  deduxisset,  adhnc  magis 
invaluerit  moralis  philosophia,  et  ingenia  hominum  a 
naturali  averterit. 

At  ipsissima  ilia  periodus  temporis,  in  qua  inqui- 
sitiones  de  natura  viguerunt,  contradictionibus  et  no- 
vorum  placitorum  ambitione  corrupta  est,  et  inutilis 
reddita.  Itaque  quandoquidem  per  Ires  istas  periodos 
naturalis  philosophia  majorem  in  modum  neglecta  aut 
impedita  fuerit,  nil  mirum  si  homines  parum  in  ea  re 
profecerint,  cum  omnino  aliud  egerint. 

LXXX. 

Accedit  et  illud,  quod  naturalis  philosophia  in  iis 
ipsis  viris,  qui  ei  incubuerint,  vacantem  et  integrum 

hominem,  praesertim  bis  recentioribus  temporibus,  vix 
nacta  sit;  nisi  forte  quis  monachi  alicujus  in  cel- 
lula,  aut  nobilis  in  villula  lucubrantis,  exemplum  ad- 
duxerit;  sed  facta  est  demum  naturalis  pbilosopbia 
instar  transitus  cujusdam  et  pontisternii  ad  alia. 

Atque  magna  ista  scientiarum  mater  mira  indigni- 
tate  ad  officia  ancillae  deti^usa  est;  quae  medicinae  aut 
mathematices  operibus  ministret,  et  rursus,  quae  ado- 
lescentium  immatura  ingenia  lavet  et  imbuat  velut 
tinctura  quadam  prima,  ut  aliam  postea  felicius  et 
commodius  excipiant.     Interim  nemo  expectet  mag- 
num progressum  in  scientiis  (prsesertim  in  parte  earum 
operativa)  nisi  philosophia  naturalis  ad  scientias  par- 
ticulars producta  fuerit,  et  scientiae  particulares  rur- 
sus ad  naturalem  philosophiam  reductae.     Hinc  enim 
fit,  ut  astronomia,  optica,  musica,  plurimae  artes  me- 
chanics, atque* ipsa  medicina,  atque  (quod  quis  raa- 
gis  miretur)  philosophia  moralis  et  civilis,  et  scientiae 
Iogicae  nil  fere  habeant  altitudinis  in  profundo ;  sed 
per  superficiem  et  varietatem  rerum  tantum  labantur  : 
quia,  postquam  particulares  istse  scientiae  dispertitae 
et  constitutae  fuerint,  a  philosophia  naturali  non  am- 
plius  aluntur;  quae  ex  fontibus  et  veris  contempla- 
tionibus,    motuum,    radiorum,   sonorum,    texturae   et 
schematismi  corporum,   afFectuum,  et  prehensionum 
intellectualium,  novas  vires  et  augmenta  illis  imper- 
tiri  potuerit.     Itaque  minime  mirum  est,  si  scientiae 
non  crescant,  cum  a  radicibus  suis  sint  separatee. 

LXXXI. 

Rursus  se  ostendit  alia  causa  potens  et  magna,  cur 
scientiae  parum  promoverint.  Ea  vero  haec  est ;  quod 
fieri  non  possit,  ut  recte  procedatur  in  curriculo,  ubi 
ipsa  meta  non  recte  posita  sit  et  defixa.  Meta  autem 
scientiarum  vera  et  legitima  non  alia  est  quam  ut  do- 
tetur  vita  humana  novis  inventis  et  copiis.  At  turba 
longe  maxima  nihil  ex  hoc  sapit,  sed  meritoria  plane 
est,  et  professoria;  nisi  forte  quandoque  eveniat,  ut 
artifex  aliquis  acrioris  iiigenii,  et  gloriae  cupidus,  novo 
ahcui  invento  det  operam ;  quod  fere  fit  cum  faculta- 

turn  dispendio.  At  apud  plerosque  tantum  abest  ut 
homines  id  sibi  proponant,  ut  scientiarum  et  artium 
raassa  augmentum  obtineat;  ut  ex  ea,  quae  praesto 
est,  massa  nil  amplius  sumant  aut  quaerant,  quam 
quantum  ad  usum  professorium,  aut  lucrum,  aut  ex- 
istimationem,  aut  hujusmodi  compendia  convertere 
possint.  Quod  si  quis  ex  tanta  multitudine  scientiam 
affectu  ingenuo,  et  propter  se  expetat;  invenietur 
tamen  ille  ipse,  potius  contemplationum  et  doctrina- 
rum  varietatem,  quam  veritatis  severam  et  rigidam 
inquisitionem,  sequi.  Rursus,  si  alius  quispiam  for- 
tasse  veritatis  inquisitor  sit  severior ;  tamen  et  ille 
ipse  talem  sibi  proponet  veritatis  conditionem,  quae 
menti  et  intellectui  satisfaciat  in  redditione  causarum 
rerum  quae  jampridem  sunt  cognitae ;  non  earn,  quae 
nova  operum  pignora,  et  novam  axiomatum  lucem 
assequatur.  Itaque,  si  finis  scientiarum  a  nemine  ad- 
huc  bene  positus  sit,  non  tnirum  est,  si  in  iis,  quae 
sunt  subordinata  ad  finem,  sequatur  aberratio. 

LXXXII. 

Quemadmodum  autem  finis  et  meta  scientiarum 
male  posita  sunt  apud  homines;  ita  rursus  etiam  si  ilia 
recte  posita  fuissent,  viam  tamen  sibi  delegerunt  ora- 
nino  erroneam  et  imperviam.  Quod  stupore  quodam 
animum  rite  rem  reputanti  perculserit;  non  ulli  mor- 
talium  curae  aut  cordi  fuisse,  ut  intellectui  humano, 
ab  ipso  sensu  et  experientia  ordinata  et  bene  con- 
dita,  via  aperiretur,  et  muniretur ;  sed  omnia  vel  tra- 
ditionum  caligini,  vel  argumentorum  vertigini  et  tur- 
bini,  vel  casus  et  experientiae  vagae  et  inconditae  un- 
dis  et  ambagibus,  permissa  esse.  Atque  cogitet  quis 
sobrie  et  diligenter,  qualis  sit  ea  via,  quam  in  inqui^ 
sitione  et  inventione  alicujus  rei  homines  adhibere 
consueverunr.  Et  primo  notabit  proculdubio  inve- 
niendi  modum  simplicem  et  inartificiosum,  qui  homi- 
nibus  maxime  est  familiaris.  Hie  autem  non  alius 
est,  quam  ut  is,  qui  se  ad  inveniendum  aliquid  com- 
parat  et  accingit,  primo  quae  ab  aliis  circa  ilia  dicta 
sint  inquirat  et  evolvat ;  deinde  propriam  meditatio- 
nem  addat,   atque  per   mentis   multam    agitationem 

spiritum  suum  proprium  solicitet,  et  quasi  invocet, 
ut  sibi  oracula  pandat;  quae  res  oranino  sine  funda- 
mento  est,  et  in  opinionibus  tantum  volvitur. 

At  alius  quispiam  dialecticam  ad  inveniendum  ad- 
vocet,  quae  nomine  tenus  tantum  ad  id  quod  agitur, 
pertinet.  Inventio  enim  dialecticae  non  est  principio- 
rum  et  axiomatum  praecipuorum,  ex  quibus  artes  con- 
stant, sed  eorum  tantum,  quae  illis  consentanea  viden- 
tur.  Dialectica  enim  magis  curiosos  et  importunos, 
et  sibi  negotium  f'acessentes,  eamque  interpellantes 
de  probationibus  et  inventionibus  principiorum,  sive 
axiomatum  primorum,  ad  fidem,  et  veluti  sacramen- 
tum  cuilibet  arti  praestandum,  notissimo  responso  re- 
jicit. 

Restat  experientia  mera,  quae,  si  occurrat,  casus ; 
si  quaesita  sit,  experimentum  nominatur.  Hoc  autem 
experientiae  genus  nihil  aliud  est,  quam  (quod  aiunt) 
scopae  dissolutae,  et  mera  palpatio,  quali  homines 
noctu  utuntur,  omnia  pertentando,  si  forte  in  rectam 
viam  incidere  detur ;  quibus  multo  satins  et  consultius 
foret  diem  praestolari,  aut  lumen  accendere,  et  dein- 
ceps  viam  inire.  At  contra,  verus  experientia?  ordo 
primo  lumen  accendit,  deinde  per  lumen  iter  demon- 
strat,  incipiendo  ab  experientia  ordinata  et  digesta, 
et  minime  praepostera  aut  erratica,  atque  ex  ea  edu- 
cendo  axiomata,  atque  ex  axiomatibus  constitutis  rur- 
sus  experimenta  nova,  quum  nee  verbum  divinum  in 
rerum  massam  absque  ordine  operatum  sit. 

Itaque  desinant  homines  mirari,  si  spatium  scien- 
tiarum  non  confectum  sit,  cum  a  via  omnino  aberra- 
verint;  relicta  prorsus  et  deserta  experientia,  aut  in 
ipsa  (tanquam  in  labyrintho)  se  intricando  et  circum- 
cursando ;  cum  rite  institutus  ordo,  per  experiential 
sylvas,  ad  aperta  axiomatum  tramite  constanti  ducat. 

LXXXIII. 

Excrevit  autem  mirum  in  modum  istud  malum  ex 
opinione  quadam,  sive  aestimatione  inveterata,  verum 
tumida  et  damnosa;  minui  nempe  mentis  humanae 
majestatem,  si  experimentis,  et  rebus  particularibus 
sensui   subjectis,  et  in  materia  determinatis,  din  ac 

multum  versetur;  praesertim  quum  hujusmodi  res  ad 
inquirendum  laboriosae,  ad  meditandum  ignobiles,  ad 
dicendum  asperse,  ad  practicam  illiberales ;  numero 
infinitae,  et  subtilitate  tenues,  esse  soleant.  Itaque 
jam  tandem  hue  res  rediit,  ut  via  vera  non  tantum  de- 
serta,  sed  etiam  interclusa  et  obstructa  sit ;  fastidita 
experientia,  nedum  relicta,  aut  male  administrata. 

LXXXIV. 

Rursus  vero  homines  a  progressu  in  scientiis  deti- 
nuit,  et  fere  incantavit  reverentia  antiquitatis,  et  viro- 
rum,  qui  in  philosophia  magni  habiti  sunt,  auctoritas, 
atque  deinde  consensus.  Atque  de  consensu  supe- 
rius  dictum  est. 

De  antiquitate  autem  opinio,  quam  homines  de 
ipsa  fovent,  negligens  omnino  est,  et  vix  verbo  ipsi 
congrua.  Mundi  enim  senium  et  grandaevitas  pro 
antiquitate  vere  habenda  sunt;  qua?  temporibus  no- 
stris  tribui  debent,  non  juniori  aetati  mundi,  qualis 
apud  antiquos  fuit.  Ilia  enim  aetas,  respectu  nostri, 
antiqua  et  major ;  respectu  mundi  ipsius,  nova  et  mi- 
nor fuit.  Atque  revera  quemadmodum  majorem  re- 
rum  humanarum  notitiam,  et  maturius  judicium,  ab 
homine  sene  expectamus,  quam  a  juvene,  propter 
experientiam,  et  rerum,  quas  vidit,  et  audivit,  et 
cogitavit,  varietatem  et  copiam ;  eodem  modo  et  a 
nostra  aetate  (si  vires  suas  nosset,  et  experiri  et  inten- 
dere  vellet)  majora  multo  quam  a  priscis  temporibus 
expectari  par  est ;  utpote  aetate  mundi  grandiore,  et 
in  fin  it  is  experimentis  et  observationibus  aucta  et  cu- 
mulata. 

Neque  pro  nihilo  aestimandum,  quod  per  longin- 
quas  navigationes  et  peregrinationes  (quae  seculis  no- 
stris  increbuerunt)  plurima  in  natura  patuerint,  et  re- 
perta  sint,  quae  novam  philosophiae  lucem  immittere 
possint.  Quin  et  turpe  hominibus  foret,  si  globi  ma- 
terialis  tractus,  terrarum  videlicet,  marium,  astrorum, 
nostris  temporibus immensum  aperti  et  illustrati  sint; 
globi  autem  intellectualis  fines  inter  veterum  inventa 
et  angustias  cohibeantur. 

Auctores  vero  quod  attinet,  summoe  pusillanimitatis 

est  auctoribus  infinita  tribuere,  auctori  autem  aucto- 
rum,  atque  adeo  oranis  auctoritatis,  Tempori,  jus 
suurn  deuegare.  Recte  enim  Veritas  Temporis  filia 
dicitur,  nou  auctoritatis.  Itaque  minim  non  est,  si 
fascina  ista  antiquitatis,  et  auctorum,  et  consensus, 
hominum  virtutem  ita  lisaverint,  ut  cum  rebus  ipsis 
consuescere  (tanquam  maleficiati)  non  potuerint. 

LXXXV 

Xeque  solum  admiratio  antiquitatis,  auctoritatis,  et 
consensus,  hominum  industriam  in  iis,  quae  jam  in- 
venta  sunt,  acquiescere  compulit ;  verum  etiam  ope- 
rum  ipsorum,  admiratio,  quorum  copia  jampridem 
facta  est  humano  generi.  Etenim  quum  quis  rerum 
varietatem,  et  pulcherrimum  apparatum,  qui  per  artes 
mechanicas  ad  cultum  human um  congestus  et  intro- 
ductus  est,  octilis  subjecerit,  eo  certe  inclinabit,  ut 
potius  ad  opulentiae  humanae  admirationem,  quam  ad 
inopiae  sensum,  accedat ;  minime  advertens  primiti- 
vas  hominis  observationes,  atque  naturae  operationes 
(qua?  ad  omnem  illam  varietatem  instar  animse  sunt, 
et  primi  motus)  nee  multas,  nee  alte  petilas  esse ; 
caetera  ad  patientiam  hominum  tantum,  et  subtilem 
et  ordinatum  manus  vel  instrumentorum  motum,  per- 
tinere.  Res  enim  (exempli  gratia)  subtilis  est  certe 
et  accurata,  confectio  horologiorum,  talis  scilicet, 
quaa  ccelestia  in  rotis,  pulsum  animalium  in  motu 
successivo  et  ordinato,  videatur  imitari;  quae  tamen 
res  ex  uno  aut  altero  naturae  axiomate  pendet. 

Quod  si  quis  rursus  subtilitatem  illam  intueatur, 
quae  ad  artes  liberates  pertinet;  aut  etiam  earn,  quae 
ad  corporum  natural ium  praeparationem  per  artes  me- 
chanicas spectat,  et  hujusmodi  res  suspiciat;  veluti 
inventionem  motu  urn  ccelestium  in  astronomia,  con- 
centuum  in  musica,  literarum  alphabeti  (quae  etiam 
adhuc  in  regno  Sinarum  in  usu  non  sunt)  in  gramma- 
tica;  aut  rursus  in  mechanicis,  factorum  Bacchi  et 
Cereri:,  hoc  est,  praeparationem  vini  et  cervisiae,  pani- 
ficiorum,  aut  etiam  mensae  deliciarum,  et  distillatio- 
num,  et  similium;  ille  quoque  si  secum  cogitet  et 
a  imum  advertat,   per  quantos   temporum  circuitus 

(cum  haec  omuia  praeter  distillationes  antiqua  fuerint) 
haec  ad  earn,  quam  nunc  habemus  culturam  perducta 
sint,  et  (ut  jam  de  horologiis  dictum  est)  quam  pa- 
rum  habeant  ex  observationibus  et  axiomatibus  na- 
turae, atque  quam  facile,  et  tanquam  per  occasiones 
obvias,  et  contemplationes  incurrentes,  ista  inveniri 
potuerint :  ille  (inquam)  ab  omni  admiratione  se  fa- 
cile liberabit,  et  potius  humanae  conditionis  misere- 
bitur,  quod  per  tot  secula,  tanta  fuerit  rerum  et  in- 
ventorum  penuria  et  sterilitas.  Atque  haec  ipsa  ta- 
men,  quorum  nunc  mentionem  fecimus,  inventa,  phi- 
losophia  et  artibus  intellectus  antiquiora  fuerunt ; 
adeo  ut  (si  verum  dicendum  sit)  cum  hujusmodi 
sciential  rationales  et  dogmaticae  inceperint,  inventio 
operum  utilium  desierit. 

Quod  si  quis  ab  officinis  ad  bibliothecas  se  conver- 
terit,  et  immensam,  quam  videmus,  librorum  varie- 
tatem  in  admiratione  habuerit,  is,  examinatis  et  dili- 
gentius  introspectis  ipsorum  librorum  materiis  et 
contentis,  obstupescet  certe  in  contrarium  ;  et  post- 
quam  nullum  dari  finem  repetitionibus  observaverit, 
quamque  homines  eadem  agant  et  loquantur,  ab  ad- 
miratione varietatis  transibit  ad  miraculum  indigentiae 
et  paucitatis  earum  rerum,  quae  hominum  mentes  ad- 
huc  tenuerunt  et  occuparunt. 

Quod  si  quis  ad  intuendum  ea,  quae  magis  curiosa 
habentur  quam  sana,  animum  submiserit,  et  alche- 
mistarum  aut  magorum  opera  penitus  introspexerit, 
is  dubitabit  forsitan,  utrum  risu,  an  lacrymis  potius, 
ilia  digna  sint.  Alchemista  enim  spem  alit  aeternam, 
atque  ubi  res  non  succedit,  errores  proprios  reos  sub- 
stituit;  secum  accusatorie  reputando,  se  aut  artis  aut 
auctorum  vocabula  non  satis  intellexisse;  unde  ad  tra- 
ditiones  et  auriculares  susurros  animum  applicat;  aut 
in  practicae  suae  scrupulis  et  momentis  aliquid  titu- 
batum  esse ;  unde  experimenta  in  infinitum  repetit : 
ac  interim  quum  inter  experimentorum  sortes  in  quae- 
dam  incidat,  aut  ipsa  facie  nova,  aut  utilitate  non 
contemnenda,  hujusmodi  pignoribus  animum  pascit, 
eaque  in  majus  ostentat  et  celebrat;  reliqua  spe  su- 
stentat.    Neque  tamen  negandum  est,  alchemistas  no» 

pauca  invenisse,  et  inventis  utilibus  homines  donasse. 
Verum  fabula  ilia  non  male  in  illos  quadrat  de  sene, 
qui  filiis  aurum  in  vinea  defossum  (sed  locum  se  ne- 
scire  simulans)  legaverit;  undeilli  vineae  fodiendae  dili- 
genter  incubuerunt,  et  aurum  quidem  nullum  reper- 
tum;  sed  vindemia  ex  ea  cultura  facta  est  uberior. 

At  naturalis  magiae  cultores,  qui  per  rerum  sympa- 
thias  et  antipathias  omnia  expediunt,  ex  conjecturis 
otiosis  et  supinissimis,  rebus  virtu tes  et  operationes  ad- 
mirabiles  affinxerunt ;  atque  si  quando  opera  exhibue- 
rint,  ea  illius  sunt  generis,  ut  ad  admirationem  et  novi- 
tatem,  non  ad  fructum  et  utilitatem  accommodata  sint. 

In  superstitiosa  autem  magia  (si  et  de  bac  dicendum 
sit)  illud  imprimis  animadvertendum  est,  esse  tantum- 
modo  certi  cujusdam  et  definiti  generis  subjecta,  in 
quibus  artes  curiosae  et  superstitiosae,  per  omnes  na- 
tiones  atque  aefcates,  atque  etiam  religiones,  aliquid 
potuerint  aut  luserint.  Itaque  ista  missa  faciamus. 
Interim  nil  mi  rum  est,  si  opinio  copiae  causam  inopiae 
dederit. 

LXXXVI. 

Atque  hominum  admirationi  quoad  doctrinas  et 
artes,  per  se  satis  simplici  et  prope  puerili,  incremen- 
tum  accessit  ab  eorum  astu  et  artificio,  qui  scientias 
tractaverunt  et  tradiderunt.  llli  enim  ea  ambitione 
et  affectatione  eas  proponunt,  atque  in  eum  modum 
efformatas,  ac  veluti  personatas,  in  hominum  con- 
spectum  producunt,  ac  si  illae  omni  ex  parte  perfect* 
essent,  et  ad  exitum  perductae.  Si  enim  method  um 
aspicias  et  partitiones,  illae  prorsus  omnia  complecti 
et  concludere  videntur,  quae  in  illud  subjectum  ca- 
dere  possunt.  Atque  licet  membra  ilia  male  impleta, 
et  veluti  capsulae  inanes  sint ;  tamen  apud  intellectum 
vulgarem  scientiae  formam  et  rationem  integrae  prae 
se  ferunt. 

At  primi  et  antiquissimi  veritatis  inquisitores,  me- 
liore  fide  et  fato,  cognitionem  illam,  quam  ex  rerum 
contemplatione  decerpere,  et  in  usum  recondere  sta- 
tuebant,  in  aphorismos,  sive  breves,  easderaque  spar- 
sas,  nee  methodo  revinctas  sententias,  conjicere  so- 

lebant;  neque  se  artem  universam  complecti  simula- 
bant  aut  profitebantur.  At  eo,  quo  nunc  res  agitur, 
modo,  minime  mirum  est,  si  homines  in  iis  ulteriora 
non  quaerant,  quae  pro  perfectis  et  numeris  suis  jam- 
pridem  absolutis  traduntur. 

LXXXVII. 

Etiam  antiqua  magnum  existimationis  et  fidei  incre- 
mentnm  acceperunt,  ex  eorum  vanitate  et  levitate, 
qui  nova  proposuerunt;  praesertim  in  philosophiae  na- 
turalis  parte  activa  et  operativa.  Neque  enim  defu- 
erunt  homines  vaniloqui  et  phantastici,  qui  partim  ex 
credulitate,  partim  ex  impostura,  genus  humanum 
promissis  onerarunt:  vitse  prolongationem,  senectutis 
retardationem,  dolorum  levationem,  naturalium  de- 
fectuum  reparationem,  sensuum  deceptiones,  affe- 
ctuum  ligationes  et  incitationes,  intellectualium  facul- 
tatum  illuminationes  et  exaltationes,  substantiarum 
transmutationes,  et  motuum  ad  libitum  roborationes 
et  multiplicationes,  aeris  irnpressiones  et  alterationes, 
ccelestium  influentiarum  deductiones  et  procurationes, 
rerum  futurarum  divinationes,  remotarum  reprsesenta- 
tiones,  occultarum  revelationes,  et  alia  complura  pol- 
licitando  et  ostentando.  Verum  de  istis  largitoribus 
non  multum  aberraverit,  qui  istiusmodi  judicium  fe- 
cerit,  tantum  nimirum  in  doctrinis  philosophiae,  inter 
horum  vanitates,  et  veras  artes,  interesse,  quantum 
inter  res  gestas  Julii  Caesaris,  aut  Alexandri  Magni,  et 
res  gestas  Amadicii  ex  Gallia,  aut  Arthuri  ex  Bri- 
tannia, in  historian  narrationibus  intersit.  Inveniuntur 
enim  clarissimi  ill i  imperatores  revera  majora  gessisse, 
quam  umbratiles  isti  heroes  etiam  fecisse  fingantur;  sed 
modis  et  viis  scilicet  actionum  minime  fabulosis  et  pro- 
digiosis.  Neque  propterea  aequum  est  verse  memoriae 
fidem  derogari,  quod  a  fabulis  ilia  quandoque  laesa  sit 
et  violata.  Sed  interim  minime  mirum  est,  si  pro- 
positionibus  novis  (praesertim  cum  mentione  operum) 
magnum  sit  factum  praejudicium  per  istos  impostores, 
qui  similia  tentaverunt ;  cum  vanitatis  excessus  et 
fastidium  etiam  nunc  omnein  in  ejusmodi  conatibus 
magnanimitatem  destruxerit. 

LXXXVIH. 

At  longe  majora  a  pusillanimitate,  et  pensorum, 
quae  humana  industria  sibi  proposuit,  parvitate  et 
tenuitate,  detrimenta  in  scientias  invecta  sunt.  Et 
tamen  (quod  pessimum  est)  pusillanimitas  ista  non 
sine  arrogantia  et  fastidio  se  offert. 

Priraum  enim,  omnium  artium  ilia  reperitur  cau- 
tela  jam  facta  familiaris,  ut  in  qualibet  arte  auctores 
artis  suae  infirmitatem  in  naturae  calumniam  vertant; 
et  quod  ars  ipsorum  non  assequitur,  id  ex  eadem 
arte  impossibile  in  natura  pronunciant.  Neque  certe 
damnari  potest  ars,  si  ipsa  judicet.  Etiam  philoso- 
phia,  quae  nunc  in  manibus  est,  in  sinu  suo  posita 
quaedam  fovet,  aut  placita,  quibus  (si  diligentius  in- 
quiratur)  hoc  hominibus  omnino  persuaderi  volunt; 
nil  ab  arte,  vel.hominis  opere,  arduum,  aut  in  natu- 
ram  imperiosum  et  validum,  expectari  debere;  ut 
de  heterogenia  caloris  astri  et  ignis,  et  mistione,  su- 
perius  dictum  est.  Quae  si  notentur  accuratius,  om- 
nino pertinent  ad  humauae  potestatis  circumscriptio- 
nera  malitiosam,  et  ad  quaesitam  et  artificiosarn  des- 
perationem,  quae  non  solum  spei  anguria  turbet,  sed 
etiam  omnes  industriae  stimulos  et  nervos  incidat, 
atque  ipsius  experientiae  aleas  abjiciat;  dum  de  hoc 
tantum  soliciti  sint,  ut  ars  eorum  perfecta  censeatur; 
gloriae  vanissimae  et  perditissimae  dantes  operam,  sci- 
licet ut  quicquid  adhuc  inventum  et  comprehensum 
non  sit,  id  omnino  nee  inveniri,  nee  comprehendi 
posse  in  futurum  credatur.  At  si  quis  rebus  addere 
se,  et  novum  aliquod  reperire  conetur,  ille  tamen 
omnino  sibi  proponet  et  destinabit  unum  aliquod 
inventum  (nee  ultra)  perscrutari  et  eruere;  ut  mag- 
netis  naturam,  maris  fluxum  et  refluxum,  thema  cceli, 
et  hujusmodi,  quae  secreti  aliquid  habere  videntur,  et 
hactenus  parum  feliciter  tractata  sint:  quum  summae 
sit  imperitiae  rei  alicujus  naturam  in  se  ipsa  perscrutari : 
quandoquidem  eadem  natura,  quae  in  aliis  videtur  latens 
et  occulta,  in  aliis  manifesta  sit,  et  quasi  palpabilis; 
atque  in  illis  admirationem,  in  his  ne  attentionem  qui- 
dem  moveat.   Ut  fit  in  natura  consistentiae,  quae  in  ligno 

vel  lapide  non  notatur,  sed  solidi  appellatione  trans- 
mittitur,  neque  amplius  de  fuga  separationis  aut  so- 
lutionis continuitatis  inquiritur:  at  in  aquarum  bullis 
eadem  res  videtur  subtilis  et  ingeniosa;  quae  bullae 
se  conjiciunt  in  pelliculas  quasdam,  in  hemisphaerii 
formam  curiose  effictas,  ut  ad  momentum  temporis 
evitetur  solutio  continuitatis. 

Atque  prorsus  ilia  ipsa,  quae  habentur  pro  secretis, 
in  aliis  habent  naturam  manifestam  et  communem; 
quae  nunquam  se  dabit  conspiciendam,  si  hominum 
experimenta  aut  contemplationes  in  illis  ipsis  tantum 
versentur.  Generaliter  autem  et  vulgo,  in  operibus 
mechanicis  habentur  pro  novis  inventis,  si  quis  jam- 
pridem  inventa  subtilius  poliat,  vel  ornet  elegantius, 
vel  simul  uniat  et  componat,  vel  cum  usu  commo- 
dius  copulet,  aut  opus  majore,  aut  etiam  minore, 
quara  fieri  consuevit,  mole  vel  volumine  exhibeat, 
et  similia. 

Itaque  minime  mirum  est,  si  nobilia  et  genere  hu- 
mano  digna  inventa  in  lucem  extracta  non  sint,  quum 
homines  hujusmodi  exiguis  pensis  et  puerilibus  con- 
tenti  et  delectati  fuerint;  quinetiam  in  iisdem  se 
magnum  aliquod  sequutos  aut  assequutos  putaverint. 

LXXXIX. 

Neque  illud  praetermittendum  est,  quod  nacta  sit 
philosophia  naturalis  per  omnes  aetates  adversarium 
molestum  et  difficilem;  superstitionem  nimirum,  et 
zelum  religionis  caecum  et  immoderatum.  Etenim 
videre  est  apud  Graecos,  eos,  qui  primum  causas 
naturales  fulminis  et  tempestatum  insuetis  adhuc 
hominum  auribus  proposuerunt,  impietatis  in  deos 
eo  nomine  damnatos:  nee  multo  melius  a  nonnullis 
antiquorum  patrum  religionis  Christiana?  exceptos 
fuisse  eos,  qui  ex  certissimis  demonstrationibus  (qui- 
bus  nemo  hodie  sanus  contradixerit)  terram  rotun- 
dam  esse  posuerunt,  atque  ex  consequenti  antipodas 
esse  asseruerunt. 

Quinetiam,  ut  nunc  sunt  res,  conditio  sermonum 
de  natura  facta  est  durior  et  magis  cum  periculo, 
propter  theologorum  scholasticorum  summas  et  me- 

thodos;  qui  cum  theologiam  (satis  pro  protestate)  in 
ordinem  redegerint,  et  in  artis  formam  effinxerint, 
hoc  insuper  effecerunt,  ut  pugnax  et  spinosa  Aristo- 
telis  philosophia  corpori  religionis,  plus  quam  par 
erat,  immisceretur. 

Eodem  etiam  spectant  (licet  diverso  modo)  eorum 
commentatiOnes,  qui  veritatem  Christianae  religionis 
ex  principiis  et  auctoritatibus  philosophorum  dedu- 
cere  et  confirmare  haud  veriti  sunt;  fidei  et  sensus 
conjugium  tanquam  legitimum  multa  pompa  et  solen- 
nitate  celebrantes,  et  grata  re  rum  varietate  animos 
hominum  permulcentes;  sed  interim  divina  humanis 
impari  conditione  permiscentes.  At  in  hujusmodi 
misturis  theologiae  cum  philosophia,  ea  tantum,  quae 
nunc  in  philosophia  recepta  sunt,  comprehenduntur ; 
sed  nova,  licet  in  melius  mutata,  tantum  non  summo- 
ventur  et  externrinantur. 

Denique  invenias  ex  quorundam  theologorum  im- 
peritia    aditum    alicui    philosophia?,    quamvis   emen- 
date, pene  interclusum  esse.     Alii  siquidem  simpli- 
cius  subverentur,  ne  forte  altior  in  naturam   inqui- 
sitio  ultra  concessum  sobrietatis  terminum  penetret; 
traducentes  et  perperam  torquentes  ea,  quae,  de  divi- 
nis  mysteriis  in  Scripturis  sacris,  adversus  rimantes 
secreta  divina  dicuntur,  ad  occulta  naturae,  quae  nullo 
interdicto  prohibentur.     Alii  callidius  conjiciunt   et 
animo  versant,  si  media  ignorentur,  singula  ad  ma- 
num   et   virgulam    divinam   (quod  religionis,  ut  pu- 
tant,    maxime  intersit)    facilius    posse   referri;    quod 
nihil  aliud  est,  quam  Deo  per  mendacium  gratijicari 
velle.     Alii  ab  exemplo   rnetuunt,  ne  inotus  et  mu- 
tationes  circa  philosophiam  in  religionem   incurrant 
ac   desinant.     Alii  deuique  soliciti    videntur,   ne   in 
naturae  inquisitione  aliquid  inveniri  possit,  quod  re- 
ligionem (praesertim   apud    indoctos)   subvertat,    aut 
saltern  labefactet.     At  isti  duo  posteriores  metus  no- 
bis   videntur    omnino   sapientiam    animalem    sapere ; 
ac  si  homines  in  mentis  suae  recessibus  et  secretis  co- 
gitationibus,  de  firmitudine  religionis,  et  fidei  in  sen- 
sum  imperio,  difliderent  ac  dubitarent;  et  propterea 
ab  inquisitione  veritatis  in  naturalibus  periculum  illis 

irapendere  raetuerent.  At  vere  rem  reputanti,  phi- 
losophia  naturalis,  post  verbum  Dei,  certissima  super- 
stitionis  medicina  est;  eaderaque  probatissimum  fidei 
alimentum.  Itaque  merito  religioni  donatur  tanquam 
fidissima  ancilla :  cum  altera  voluntatem  Dei,  altera 
potestatem,  manifested  Neque  enim  erravit  ille,  qui 
dixit;  Erratis,  nescientes  Scripturas,  et potestatem  Dei: 
informationem  de  voluntate,  et  meditationem  de  po- 
testate,  nexu  individuo  commiscens  et  copulans.  In- 
terim minus  mirum  est  si  naturalis  philosophise  in- 
crementa  cohibita  sint;  cum  religio,  quae  plurimnm 
apud  animos  hominum  pollet,  per  quorundam  impe- 
ritiam  et  zelum  incautum  in  partem  contrariam  tran- 
sient, et  abrepta  fuerit. 

xc. 

Rursus  in  moribus  et  institutis  scholarum,  acade- 
miarum,  collegiorum,  et  similium  conventuum,  quae 
doctorum  hominum  sedibus  et  eruditionis  culturae 
destinata  sunt,  omnia  progressui  scientiarum  adversa 
inveniuntur.  Lectiones  enim  et  exercitia  ita  sunt 
disposita,  ut  aliud  a  consuetis  haud  facile  cuiquam  in 
mentem  veniat  cogitare  aut  contemplari.  Si  vero 
unus  aut  alter  fortasse  judicii  libertate  uti  sustinuerit, 
is  sibi  soli  hanc  operam  imponere  possit ;  ab  aliorum 
autem  consortio  nihil  capiet  utilitatis.  Sin  et  hoc 
toleraverit,  tamen  in  capessenda  fortuna  industriam 
hanc  et  magnanimitatem  sibi  non  levi  impedimento 
fore  experietur.  Studia  enim  hominum  in  ejusmodi 
locis  in  quorundam  auctorum  scripta,  veluti  in  car- 
ceres,  conclusa  sunt;  a  quibus  si  quis  dissentiat,  con- 
tinuo  ut  homo  turbidus,  et  rerum  novarum  cupidus, 
corripitur.  At  magnum  certe  discrimen  inter  res 
civiles  et  artes:  non  enim  idem  periculum  a  novo 
motu,  et  a  nova  luce.  Verum  in  rebus  civilibus  mu- 
tatio  etiam  in  melius  suspecta  est  ob  perturbatio- 
nem;  cum  civilia  auctoritate,  consensu,  fama  et  opi- 
nione,  non  demonstratione,  nitantur  In  artibus  au- 
tem et  scientiis,  tanquam  in  metalli  fodinis,  omnia 
novis  operibus  et  ulterioribus  progressibus  circum- 
strepere  debent.     Atque  secundum   rectam  rationem 

res  ita  se  habet,  sed  interim  non  ita  vivitur:  sed  ista, 
quam  diximus,  doctrinarum  administratio  et  politia 
scientiarum  augmenta  durius  premere  consuevit. 

XCI. 

Atque  insuper  licet  ista  invidia  cessaverit;  tamen 
satis  est  ad  cohibendum  augmentum  scientiarum, 
quod  hujusmodi  conatus  et  industriae  praemiis  careant. 
Non  enim  penes  eosdem  est  cultura  scientiarum  et 
praemium.  Scientiarum  enim  augmenta  a  magnis 
utique  ingeniis  proveniunt;  at  pretia  et  prsemia  scien- 
tiarum sunt  penes  vulgus  aut  principes  viros,  qui  (nisi 
raro  admodum)  vix  mediocriter  docti  sunt.  Quin- 
etiam  hujusmodi  progressus,  non  solum  praemiis  et 
beneficentia  hominum,  verum  etiam  ipsa  populari 
laude  destituti  sunt.  Sunt  enim  illi  supra  captum 
maxima  partis  Hominum,  et  ab  opinionum  vulgarium 
ventis  facile  obruuntur  et  extinguuntur.  Itaque  nil 
mirum,  si  res  ilia  non  feliciter  successerit,  quae  in  ho- 
nore  non  fuit. 

XCII. 

Sed  longe  maximum  progressibus  scientiarum,  et 
novis  pensis  ac  provinciis  in  iisdem  suscipiendis,  ob- 
staculum  deprehenditur  in  desperatione  hominum  et 
suppositione  impossibilis.  Solent  enim  viri  prudentes 
et  severi  in  hujusmodi  rebus  plane  diffidere :  naturae 
obscuritatem,  vitae  brevitatem,  sensuum  fallacias,  ju- 
dicii  infirmitatem,  experimentorum  diflScultates,  et 
similia  secum  reputantes.  Itaque  existimant  esse 
quosdam  scientiarum,  per  temporum  et  eetatum  mundi 
revolutiones,  fluxus  et  refluxus;  cum  aliis  temporibus 
crescant  et  floreant,  aliis  declinent  et  jaceant:  ita 
tamen,  ut  cum  ad  certum  quendam  gradum  et  statum 
pervenerint,  nil  ulterius  possint. 

Itaque  si  quis  majora  credat  aut  spondeat,  id  pu- 
tant  esse  cujusdam  impotentis  et  immaturi  animi;  at- 
que hujusmodi  conatus,  initia  scilicet  laeta,  media  ar- 
dua,  extrema  confusa  habere.  Atque  cum  hujusmodi 
cogitationes  eae  sint,  quae  in  viros  graves  et  judicio 
praestantes  facile  cadant;  curandum  revera  est,  ne, 
rei  optimae  et  pulcherrimae  amore  capti,  severitatem 

judicii  relaxemus  aut  minuamus;  et  sedulo  videndum, 
quid  spei  affulgeat,  et  ex  qua  parte  se  ostendat;  at- 
que  auris  levioribus  spei  rejectis,  eae,  quae  plus  firmi- 
tudinis  habere  videntur,  omnino  discutiendae  sunt  et 
pensitandae.  Quinetiam  prudentia  civilis  ad  consi- 
lium vocanda  est  et  adhibenda,  quae  ex  praescripto 
diffidit,  et  de  rebus  hnmanis  in  deterius  conjicit.  Ita- 
que  jam  et  de  spe  dicendum  est;  praesertim  cum  nos 
promissores  non  simus,  nee  vim  aut  insidias  homi- 
num  judiciis  faciamus  aut  struamus,  sed  homines 
manu  et  sponte  ducamus.  Atque  licet  longe  poten- 
tissimum  futurum  sit  remedium  ad  spem  imprimen- 
dam,  quando  homines  ad  particularia,  praesertim  in 
tabulis  nostris  inveniendi  digesta  et  disposita  (quae 
partim  ad  secundam,  sed  multo  magis  ad  quartam 
Instaurationis  nostrae  partem  pertinent)  adducemus; 
cum  hoc  ipsum  sit  non  spes  tantum,  sed  tanquam  res 
ipsa:  tamen  ut  omnia  clementius  fiant,  pergendum 
est  in  instituto  nostro  de  praeparandis  hominum  men- 
tibus;  cujus  praeparationis  ista  ostensio  spei  pars  est 
non  exigua.  Nam  absque  ea,  reliqua  faciunt  magis 
ad  contristationem  hominum  (scilicet  ut  deteriorem 
et  viliorem  habeant  de  iis,  quae  jam  in  usu  sunt,  opi- 
nionem,  quam  nunc  habeant;  et  suae  conditionis  in- 
fortunium plus  sentiant  et  pernoscant)  quam  ad  ala- 
critatem  aliquam  inducendam,  aut  industriam  expe- 
riendi  acuendam.  Itaque  conjecturae  nostrae,  quae 
spem  in  hac  re  faciunt  probabilem,  aperiendse  sunt  et 
proponendae;  sicut  Columbus  fecit  ante  navigatio- 
nem  illam  suam  mirabilem  maris  Atlantici ;  cum  ra- 
tiones  adduxerit,  cur  ipse  novas  terras  et  continentes, 
praeter  eas,  quae  ante  cognitae  fuerunt,  inveniri  posse 
confideret :  quae  rationes  licet  primo  rejectae,  postea 
tamen  experimento  probatae  sunt,  et  rerum  maxima- 
rum  causae  et  initia  fuerunt. 

XCIII. 

Principium  autem  sumendum  a  Deo:  hoc  nimi- 
rura  quod  agitur,  propter  excellentem  in  ipso  boni 
naturam,  manifeste  a  Deo  esse;  qui  auctor  boni  et 
pater  luminum  est.     In  operationibus  autem  divinis 

initia  quaeque  tenuissima  exitum  certo  trahunt.  At- 
que  quod  de  spiritualibus  dictum  est,  Regnum  Vet 
non  venit  cum  observatione;  id  etiara  in  onini  majore 
opere  providentiae  evenire  reperitur :  ut  omnia  sine 
strepitu  et  sonitu  placide  labantur;  atque  res  plane 
agatur,  priusquam  homines  earn  agi  putent  aut  ad- 
vertant.  Neque  omittenda  est  prophetia  Danielis  de 
ultimis  mundi  temporibus;  Multi  pertransibunt,  et 
multiplex  erit  scientia:  manifeste  innuens  et  signi- 
ficans  esse  in  fatis,  id  est,  in  providentia,  ut  per- 
transitus  mundi  (qui  per  tot  longinquas  navigationes 
impletus  plane,  aut  jam  in  opere  esse  videtur)  et 
augmenta  scientiarum  in  eandem  aetatem  incidant. 

XCIV. 

Sequitur  ratio  omnium  maxima  ad  faciendam  spem; 
nempe  ex  errofibus  temporis  praeteriti,  et  viarum  ad- 
huc  tentatarum.  Optima  enim  est  ea  reprehensio, 
quam  de  statu  civili,  haud  prudenter  administrate, 
quispiam  his  verbis  complexus  est:  Quod  ad  prcete- 
rita  pessimum  est,  id  ad  futura  optimum  videri  debet. 
Si  enim  vos  omnia,  quce  ad  qfficium  vestrum  spec t ant, 
prcestitissetis ;  neque  tamen  res  vestrce  in  meliore  loco 
essent ;  ne  spes  quidem  ulla  reliqua  foret,  eas  in  me- 
lius provehi  posse.  Sed  cum  rerum  vestrarum  status, 
non  a  vi  ipsa  rerum,  sed  ab  erroribus  vestris  male  se 
habealj  sperandum  est,  illis  erroribus  missis  aut  cor- 
rectis,  magnam  rerum  in  melius  mutationem  fieri  posse. 
Simili  modo,  si  homines  per  tanta  annorum  spatia 
viam  veram  inveniendi  et  colendi  scientias  tenuissent, 
nee  tamen  ulterius  progredi  potuissent,  audax  pro- 
culdubio  et  temeraria  foret  opinio,  posse  rem  in  ulte- 
rius provehi.  Quod  si  in  via  ipsa  erratum  sit,  atque 
hominum  opera  in  iis  consumpta,  in  quibus  minime 
oportebat;  sequitur  ex  eo,  non  in  rebus  ipsis  difficul- 
tatem  oriri,  quae  potestatis  nostra?  non  sunt;  sed  in 
intellectu  humano,  ejusque  usu  et  applicatione;  quae 
res  remedium  et  medicinam  suscipit.  Itaque  opti- 
mum fuerit  illos  ipsos  errores  proponere:  quot  enim 
fuerint  errorum  impedimenta  in  praeterito,  tot  sunt 
spei   argumenta  in    futurum.     Ea  vero   licet   in  his 


Lib.  L]  Novum  Organum.  49 

quae  superius  dicta  sunt,  non  intacta  omnino  fuerint ; 
tamen  ea  etiam  nunc  breviter  verbis  nudis  ac  simplici- 
bus  repraesentare  visum  est. 

xcv. 

Qui  tractaverunt  scientias,  aut  empirici,  aut  dog- 
matici  fuerunt.  Empirici,  formicae  more,  congerunt 
tantum  et  utuntur  :  rationales,  aranearum  more,  telas 
ex  se  conficiunt:  apis  vero  ratio  media  est,  quae  ma- 
teriam  ex  floribus  horti  et  agri  elicit  ;  sed  tamen  earn 
propria  facultate  vertit  et  digerit.  Neque  absimile 
philosophiaa  verum  opificium  est ;  quod  nee  mentis 
viribus  tantum  aut  praecipue  nititur,  neque  ex  historia 
naturali  et  mechanicis  experimentis  praebitarn  mate- 
riam,  in  memoria  integram,  sed  in  intellectu  mutatam 
et  subactam  reponit.  Itaque  ex  harum  facultatum 
(experimentalis  scilicet  et  rationalis)  arctiore  et  san- 
ctiore  fcedere  (quod  adhuc  factum  non  est)  bene  spe- 
randum  est. 

XCVI. 

Naturalis  philosophia  adhuc  sincera  non  invenitur, 
sed  infecta  et  corrupta :  in  Aristotelis  schola  per  lo- 
gicam ;  in  Platonis  schola  per  theologiam  naturalem  ; 
in  secunda  schola  Platonis,  Procli,  et  aliorum,  per 
mathematicam ;  qua3  philosophiam  naturalem  termi- 
nare,  non  generare  aut  procreare  debet.  At  ex  phi- 
losophia naturali  pura  et  impermista  meliora  speranda 
sunt. 

XCVII. 

Nemo  adhuc  tanta  mentis  constantia  et  rigore  in- 
ventus est,  ut  decreverit  et  sibi  imposuerit  theorias  et 
notiones  communes  penitus  abolere,  et  intellectu m 
abrasum  et  aequum  ad  particularia  de  integro  appli- 
care.  Itaque  ratio  ilia  humana,  quam  habemus,  ex 
multa  fide,  et  multo  etiam  casu,  nee  non  ex  puerilibus, 
quas  primo  hausimus,  notionibus,  farrago  quaedam  est 
et  congeries. 

Quod  si  quis  aetate  matura,  et  sensibus  integris,  et 
mente  repurgata,  se  ad  experientiam  et  ad  particu- 
laria  de  integro  applicet,  de  eo  melius   sperandum 

VOL.  VIII.  E 

est.  Atque  hac  in  parte  nobis  spondemus  fortunam 
Alexandri  Magni:  neque  quis  nos  vanitatis  arguat, 
antequam  exitum  rei  audiat,  quae  ad  exuendam  omuem 
vanitatem  spectat. 

Etenim  de  Alexandro  et  ejus  rebus  gestis  JEschines 
ita  loquutus  est:  Nos  certe  vitam'  mortalem  non  vivi- 
mus;  sed  in  hoc  nati  sumus,  ut  posteritas  de  nobis  por- 
tenta  narret  et  prcedicet:  perinde  ac  si  Alexandri  res 
gestas  pro  miraculo  habuisset. 

At  sevis  sequentibus  Titus  Livius  melius  rem  ad- 
vertit  et  introspexit,  atque  de  Alexandro  hujusmodi 
quippiam  dixit,  Eum  non  aliud  quam  bene  ausum  vana 
contemnere.  Atque  simile  etiam  de  nobis  judicium 
futuris  temporibus  factum  iri  existimamus  :  Nos  nil 
magni  fecisse,  sed  tantum  ea,  qn/s  pro  magnis  habentur, 
minorisfecisse.  Sed  interim  (quod  jam  diximus)  non 
est  spes  nisi  in  j-egeneralione  scientiarum ;  ut  eae  sci- 
licet ab  experientia  certo  ordine  excitentur  et  rursus 
condantur:  quod  adhuc  factum  esse  aut  cogitatum, 
nemo  (ut  arbitramur)  affirmaverit. 

XCVIII. 

Atque  experientiae  fundamenta  (quando  ad  hanc 
omnino  deveniendum  est)  aut  nulla,  aut  ad  mod  urn 
infirma  adhuc  fuerunt;  nee  particularium  sylva  et 
materies,  vel  numero,  vel  genere,  vel  certitudine,  in- 
formando  intellectui  competens,  aut  ullo  modo  suf- 
ficiens,  adhuc  quaesita  est  et  congesta.  Sed  contra 
homines  docti  (supini  sane  et  faciles)  rumores  quos- 
dam  experientiae,  et  quasi  famas  et  auras  ejus,  ad  phi- 
losophiam  suam  vel  constituendam  vel  confirmandam 
exceperunt,  atque  illis  nihilominus  pondus  legitimi 
testimonii  attribuerunt.  Ac  veluti  si  regnum  aliquod 
aut  status  non  ex  literis  et  relationibus  a  legatis  et 
nuntiis  fide  dignis  missis,  sed  ex  urbanorum  ser- 
munculis  et  ex  triviis  consilia  sua  et  negotia  guber- 
naret ;  omnino  talis  in  philosophiam  administratio, 
quatenus  ad  experientiam,  introducta  est.  Nil  de- 
bitis  modis  exquisitum,  nil  verificatum,  nil  numera- 
tum,  nil  appensum,  nil  dimensum  in  naturali  histo- 
ria  reperitur.     At  quod  in  observatione  indefinitum 


Lib.  I.~]  Novtim  Organutii.  51 

et  vagum,  id  in  informatione  fallax  et  iiifidum  est . 
Quod  si  cui  haec  mira  dictu  videantur,  et  querelas 
minus  justae  propiora ;  cum  Aristoteles  tantus  ipse 
vir,  et  tanti  regis  opibus  subnixus,  tam  accuratam  de 
animalibus  historiam  confecerit ;  atque  alii  nonnulli 
majore  diligentia  (licet  strepitu  minore)  multa  adjece- 
rint ;  et  rursus  alii  de  plantis,  de  metallis  et  fossili- 
bus,  historias  et  narrationes  copiosas  conscripserint; 
is  sane  non  satis  attendere  et  perspicere  videtur,  quid 
agatur  in  praesentia.  Alia  enim  est  ratio  naturalis 
historiae,  quae  propter  se  confecta  est ;  alia  ejus,  quae 
collecta  est  ad  informandum  intellectum  in  ordine  ad 
condendam  philosophiam.  Atque  hae  duae  historiae 
turn  aliis  rebus^  turn  praecipue  in  hoc  different ;  quod 
prima  ex  illis  specierum  natural] um  varietatem,  non 
artium  mechanicarum  experimenta,  contineat.  Quem- 
admodum  enim  in  civilibus  ingenium  cujusque  et 
occultus  animi  afFectuumque  sensus  melius  elicitur, 
cum  quis  in  perturbatione  ponitur,  quam  alias:  simili 
modo,  et  occulta  naturae  magis  se  produnt  per  vexa- 
tiones  artium,  quam  cum  curso  suo  meant.  Itaque 
turn  demum  bene  sperandum  est  de  naturali  philo- 
sophia,  postquam  bistoria  naturalis  (quae  ejus  basis 
est  et  fundamentum)  melius  instructa  fuerit :  anlea 
vero  minime. 

XCIX, 

Atque  rursus  in  ipsa  experimentorum  mechanico- 
rum  copia,  summa  eorum,  quae  ad  intellectus  infor- 
mationem  maxime  faciunt  et  juvant,  detegitur  inopia. 
Mechanicus  enim,  de  veritatis  inquisitione  nullo  mo- 
do solicitus,  non  ad  alia,  quam  quae  operi  suo  sub- 
serviunt,  aut  animum  erigit,  aut  manum  porrigit. 
Turn  vero  de  scientiarum  ulteriore  progressu  spes 
bene  fundabitur,  quum  in  historiam  naturalem  recU 
pientur  et  aggregabuntur  complura  experimenta,  quae 
in  se  nullius  sunt  usus,  sed  ad  inventionem  causa- 
rum  et  axiomatum  tantum  faciunt ;  quae  nos  lucifera 
experimenta,  ad  differentiam  fructtferorum,  appellare 
consuevimus.     Ilia  autem  miram  habent  in  se  virtu- 

e  2 

tem  et  conditioner  ;  hanc  videlicet,  quod  nunquam 
fallant,  aut  frustrentur.  Cum  enim  ad  hoc  adhibe- 
antur,  non  ut  opus  aliquod  efficiant,  sed  ut  causam 
naturaleni  in  aliquo  revelent,  quaqua  versum  cadunt, 
intentioni  asque  satisfaciunt,  cum  qusestionem  termi- 
nent, 

C. 
At  non  solum  copia  major  experimentorum  quae- 
renda  est,  et  procuranda,  atque  etiam  alterius  gene- 
ris, quam  adhuc  factum  est;  sed  etiam  methodus 
plane  alia,  et  ordo,  et  processus,  continuandae  et  pro- 
vehendae  experientiae,  introducenda.  Vaga  enim  ex- 
perientia,  et  se  tantum  sequens  (ut  superius  dictum 
est)  mera  palpatio  est,  et  homines  potius  stupefacit, 
quam  informat.  At  cum  experientia  lege  certa  pro- 
cedet,  seriatim  et  continenter,  de  scientiis  aliquid  me- 
lius sperari  potefit. 

CI. 

Postquam  vero  copia  et  materies  historiae  naturalis 
et  experientiae  talis,  qualis  ad  opus  intellectus  sive 
ad  opus  philosophicum  requiritur,  praesto  jam  sit  et 
parata ;  tamen  nullo  modo  sufficit  intellectus,  ut  in 
illam  materiam  agat  sponte  et  memoriter ;  non  magis 
quam  si  quis  computationem  alicujus  ephemeridis 
memoriter  se  tenere,  et  superare  posse  speret.  At- 
que hactenus  tamen  potiores  meditationis  partes, 
quam  scriptionis,  in  inveniendo  fuerunt ;  neque  ad- 
huc experientia  literata  facta  est:  atqui  nulla  nisi 
de  scripto  inventio  probanda  est.  Ilia  vero  in  usum 
veniente,  ab  experientia,  facta  demum  literata,  melius 
sperandum. 

CII. 

Atque  insuper,  cum  tantus  sit  particularium  nu- 
merus,  et  quasi  exercitus,  isque  ita  sparsus  et  diffu- 
sus,  ut  intellectum  disgreget  et  confundat;  de  velita- 
tionibus,  et  levibus  motibus,  et  transcursibus  intel- 
lectus, «on  bene  sperandum  est ;  nisi  fiat  instructio 
et  coordinatio  per  tabulas  inveniendi  idoneas,  et  bene 
dispositas,  et  tanquam   vivas,    eorum  quae  pertinent 

ad  subjectum,  in  quo  versatur  inquisitio,  atque  ad 
harura  tabularum  auxilia  praeparata  et  digesta  mens 
applicetur. 

cm. 

Verum   post  copiam   particularium,  rite  et  ordine 
veluti  sub  oculos  positorum,  non  statim  transeundum 
est  ad  inquisitionem,   et  inventionem  novorum  parti- 
cularium aut  operum  ;  aut  saltern,  si  hoc  fiat,  in  eo 
non    acquiescendum.     Neque    enim    negamus,    post- 
quam  omnia  omnium  artium  experimenta  collecta  et 
digesta  fuerint,   atque  ad  unius   hominis  notitiam  et 
judicium   pervenerint ;  qnin  ex  ipsa  traductione  ex- 
perimentorum   unius  artis  in   alias,   multa  nova  inve- 
niri  possint,  ad    humanam  vitam  et  statum  utilia,  per 
istam    experientiam    quam    vocamus   literatam :    sed 
tamen    minora  de  ea  speranda   sunt ;  majora  vero  a 
nova   luce   axiomatum,  ex   particularibus  illis  certa 
via  et  regula  eductorum,  quae  rursus  nova  particula- 
ria  indicent  et  designent.     Neque  enim  in  piano  via 
sita  est,  sed  ascendendo  et  descendendo  ;  ascendendo 
primo  ad  axiomata,  descendendo  ad  opera. 

CIV 

Neque  tamen  permittendum   est,   ut  intellectus   a 
particularibus  ad  axiomata  remota  et  quasi  generalis- 
sima  (qualia   sunt  principia,   quae  vocant,    artium  et 
rerum)  saliat  et  volet;  et  ad  eorum  immotam  verita- 
tem  axiomata  media  probet  et  expediat :  quod   ad- 
huc  factum  est,  prono   ad  hoc  impetu  naturali  intel- 
lectus, atque  etiam  ad   hoc  ipsum  per  demonstratio- 
nes,  quae  fiunt  per  syllogismum,  jam  pridem  edocto 
et  assuefacto.      Sed   de  scientiis    turn   demum   bene 
sperandurn  est,  quando  per  scalam  veram  et  per  gra- 
dus  continuos,  et  non  intermissos,  aut  hiulcos,  a  par- 
ticularibus ascendetur  ad  axiomata  minora,  et  deinde 
ad  media,  alia  aliis  superiora,  et  postremo  demum  ad 
generalissima.     Etenim  axiomata  infima  non  multura 
ab  experientia  nuda  discrepant.     Suprema  vero  ilia 
et  generalissima  (quae  habentur)  notionalia  sunt,  et  ab- 
stracta,  et  nil  habent  solidi.     At  media  sunt  axioma- 
ta ilia  vera,  et  solida,  et  viva,  in  quibus  humanse  res 

et  fortuiiEe  sitae  sunt;  et  supra  haec  quoque  tandem 
ipsa  ilia  generalissima ;  talia  scilicet,  quae  non  ab- 
stracta  sint,  sed  per  haec  media  vere  limitantur. 

Itaque  hominum  intellectui  non  plumae  addenda?, 
sed  plumbum  potius  et  pondera;  ut  cohibeant  om- 
nem  saltum  et  volalum.  Atque  hoc  ad  hue  factum 
non  est ;  quum  vero  factum  fuerit,  melius  de  scientiis 
sperare  licebit. 

CV 
In  constituendo  autem  axiomate,  forma  inductionis 
alia,  quam  adhuc  in  usu  rait,  excogitanda  est;   eaque 
non  ad  principia  tantum  (quae  vocant)  probanda  et  in- 
venienda,  sed  etiam  ad   axiomata  minora,  et  media, 
denique   omnia.      Inductio   enim,   qua?   procedit   per 
enumerationem  simplicem,  res  puerilis  est,  et  precario 
concludit,  et  periculo  exponitur  ab  instantia  contra- 
dictoria,  et  plerumque  secundum  pauciora  quam  par 
est,  et  ex  his  tantummodo  quae  preesto  sunt,  pronun- 
ciat.     At  inductio,  quae  ad  inventionem  et  demonstra- 
tionem  scientiarum  et  artium  erit  utilis,  naturam  se- 
parare  debet,  per  rejectiones  et  exclusiones  debitas  ; 
ac  deinde  post  negativas  tot  quot  sufficiunt,  super  af- 
firmativas  concludefe ;  quod   adhuc  factum  non  est, 
nee  tentatum  certe,  nisi  tantummodo  a  Platone,  qui 
ad  excutiendas  definitiones  et  ideas,  hac  certe  forma 
inductionis  aliquatenus  utitur.     Verum  ad   hujus  in- 
ductionis sive  demonstrations  instructionem  bonam 
et  legitimam  quamplurima  adhibenda  sunt,   quae  ad- 
huc nullius  mortalium  cogitationem  subiere ;  adeo  ut 
in  ea  major  sit  consumenda  opera,  quam  adhuc  con- 
sumpta  est  in   syllogismo ;    atque   hujus  inductionis 
auxilio,   non  solum    ad   axiomata  invenienda,   verum 
etiam  ad   notiones  terminandas,  utendum  est.     Atque 
in  hac  certe  inductione  spes  maxima  sita  est. 

CVI. 

At  in  axiomatibus  constituendis  per  hanc  indu~ 
ctionem  examinatio  et  probatio  etiam  facienda  est, 
utrum  quod  constituitur  axioma  aptatum  sit  tantum, 
et.  ad  mensuram  factum  eorum  particularium,  ex  qui- 

bus  extrahitur;  an  vero  sit  amplius  et  latius.  Quod 
si  sit  amplius  aut  latius,  videndum  an  earn  suam  am- 
plitudinem  et  latitudinem,  per  novorum  particularium 
designationem,  quasi  fidejussione  quadam,  firmet; 
ne  vel  in  jam  notis  tantum  haereamus,  vel  laxiore  for- 
tasse  complexu  umbras  et  formas  abstractas,  non  so- 
lida  et  determinata  in  materia,  prensemus.  Haec  vero 
cum  in  usum  venerint,  solida  turn  demum  spes  merito 
affulserit. 

CV1L 

Atque  hie  etiam  resumendum  est,  quod  superius 
dictum  est  de  naturali  philosophia  producta,  et  sci- 
entiis  particularibus  ad  earn  reductis,  ut  non  fiat  scis- 
sio  et  truncatio  scientiarum  ;  nam  etiam  absque  hoc 
minus  de  progressu  sperandum  est. 

CVIII. 

Atque  de  desperatione  tollenda,  et  spe  facienda, 
ex  praeteriti  temporis  erroribus  valere  jussis,  aut  re- 
ctificatis,  jam  dictum  est.  Videndum  autern  et  si  quae 
alia  sint,  quae  spem  faciant.  Ulud  vero  occurrit ;  si 
hominibus  non  quaerentibus,  et  aliud  agentibus,  multa 
utilia,  tanquam  casu  quodam,  aut  per  occasionem, 
inventasint;  nemini  dubium  esse  posse,  quin  iisdem 
quaerentibus,  et  hoc  agentibus,  idque  via  et  ordine, 
non  impetu  et  desultorie,  longe  plura  detegi  necesse 
sit.  Licet  enim  seniel  aut  iterum  accidere  possit,  ut 
quispiam  in  id  forte  fortuna  incidat,  quod  magno  co- 
natu  et  de  industria  scrutantem  antea  fugit;  tamen 
in  summa  rerum  proculdubio  contrarium  invenitur. 
Itaque  looge  plura  et  meliora,  atque  per  minora  in- 
tervalla,  a  ratione  et  industria,  et  directione,  et  in- 
tentkme  hominum,  speranda  sunt,  quam  a  casu  et 
instinctu  animalium,  et  hujusmodi,  qua3  hactenus 
principium  inventus  dederunt. 

CIX. 

Etiam  illud  ad  spem  trahi  possit,  quod  nonnulla  ex 
his,  qua?  jam  inventa  sunt,  ejus  sint  generis,  ut,  ante- 
quam  invenirentur,  haud  facile  cuiquam  in  mentem 

venisset  de  lis  aliquid  suspicari :  sed  plane  quis  ilia 
ut  impossibilia  contempsisset.  Solent  enim  homines 
de  rebus  novis,  ad  exemplum  veterum,  et  secundum 
phantasiam  ex  iis  praeceptam  etinquinatam,  hariolari ; 
quod  genus  opinandi  fallacissimum  est,  quandoquidem 
multa  ex  his,  quae  ex  fontibus  rerum  petuntur,  per 
rivulos  consuetos  non  ffuant. 

Veluti  si  quis,  ante  tormentorum  igneorum  inven- 
tionem,  rem  per  effectus  descripsisset,  atque  in  hunc 
modum  dixisset ;  Inventum  quoddam  detectum  esse, 
per  quod  muri,  et  munitiones  quaeque  maximae,  ex  longo 
intervallo  concuti  et  dejici  possint ;  homines  sane  de 
viribus  tormentorum  et  machinarum,  per  pondera, 
et  rotas,  et  hujusmodi  arietationes  et  impulsus,  mul- 
tiplicandis,  multa  et  varia  secum  cogitaturi  fuissent : 
de  vento  autem  igneo,  tam  subito  et  violenter  se  ex- 
pandente  et  exsufflante,  vix  unquam  aliquid  alicujus 
imaginationi,  aut  phantasiae,  occursurum  fuisset ;  ut- 
pote  cujus  exemplum  in  proximo  non  vidisset,  nisi 
forte  in  terrae  motu,  aut  fulmine,  quae  ut  magnalia 
naturae,  et  non  imitabilia  ab  homine,  homines  statim 
rejecturi  fuissent. 

Eodem  modo,  si  ante  fili  bombycini  inventionem, 
quispiam  hujusmodi  sermonem  injecisset ;  Esse  quod- 
dam fili  genus  inventum  ad  vestium  et  supellectilis 
usum,  quod  filum  linteum  aut  laneurn  tenuitate,  et 
nihilominus  tenacitate,  ac  etiam  splendore  et  molli- 
tie,  longe  superaret;  homines  statim  aut  de  serico 
aliquo  vegetabili,  aut  de  animalis  alicujus  pilis  deli- 
catioribus,  aut  de  avium  plumis  et  lanugine,  aliquid 
opinaturi  fuissent;  verum  de  vermis  pusilli  textura, 
eaque  tam  copiosa,  et  se  renovante,  et  anniversaria, 
nil  fuissent  certe  commenturi.  Quod  si  quis  etiam 
de  verrni  verbum  aliquod  injecisset,  ludibrio  certe 
futurus  fuisset,  ut  qui  novas  aranearum  operas  som- 
niaret. 

Similiter,  si,  ante  inventionem  acus  nauticae,  quis- 
piam hujusmodi  sermonem  intulisset;  Inventum  esse 
quoddam  instrumentum,  per  quod  cardines  et  puncta 
cceli  exacte  capi  et  dignosci  possint ;  homines  statim 
de  magis  exquisita  fabricatione  instrumentorum  astro- 

nomicorum,  ad  multa  et  varia,  per  agitationem  phan- 
tasiae,  discursuri  fuissent;  quod  vero  aliquid  inveniri 
possit,  cnjus  motus  cum  ccelestibus  tam  bene  conve- 
niret,  atque  ipsum  tamen  ex  ccelestibus  non  esset, 
sed  tantum  substantia  lapidea  aut  metallica;  omnino 
incredibile  visum  fuisset.  Atque  baec  tamen,  et  si- 
milia,  per  tot  mundi  aetates,  homines  latuerunt,  nee 
per  philosophiam,  aut  artes  rationales  inventa  sunt, 
sed  casu,  et  per  occasionem;  suntque  illius  (ut  dixi- 
inus)  generis,  ut  ab  iis,  quae  autea  cognita  fuerunt, 
plane  heterogenea  et  remotissima  sint,  ut  praenotio 
aliqua  nihil  prorsus  ad  ilia  conducere  potuisset. 

Itaque  sperandum  omnino  est,  esse  adhuc  in  na- 
turae sinu  multa  excellentis  usus  recondita,  quae  nul- 
lam  cum  jam  inventis  cognationem  habent  aut  paral- 
lelismum;  sed  omnino  sita  sunt  extra  vias  phantasiae; 
quae  tamen  adhuc  inventa  non  sunt;  quae  proculdu- 
bio  per  multos  seculorum  circuitus  et  ambages,  et 
ipsa  quandoque  prodibunt,  sicut  ilia  superiora  pro- 
dierunt;  sed  per  viam,  quam  nunc  tractamus,  pro- 
pere,  et  subito,  et  simul  repraesentari  et  anticipari 
possunt. 

CX. 

Attamen  conspiciuntur  et  alia  inventa  ejus  generis, 
quae  fidem  faciant,  posse  genus  humanum  nobilia 
inventa,  etiam  ante  pedes  posita,  praeterire,  et  tran- 
silire.  Utcunque  enim  pulveris  tormentarii,  vel  fili 
bombycini,  vel  acus  nauticae,  vel  sacchari,  vel  papy- 
ri, vel  similium  inventa,  quibusdam  rerum  et  naturae 
proprietatibus  niti  videantur ;  at  certe  imprimendi 
artificium  nil  habet,  quod  non  sit  apertum  et  fere  ob- 
vium.  £t  nihilominus  homines,  non  advertentes, 
literarum  modulos  difficilius  scilicet  collocari,  quam 
literae  per  motum  manus  scribantur;  sed  hoc  inter- 
esse,  quod  literarum  moduli,  semel  collocati,  infinitis 
impressionibus,  literae  autem  per  manum  exaratae, 
unicae  tantum  scriptioni  sufficiant;  aut  fortasse  iterum 
non  advertentes,  atramentum  ita  inspissari  posse,  ut 
tingat,  non  fluat;  praesertim  literis  resupinatis,  et 
impressione  facta  desuper;  hoc  pulcherrimo  invento 

(quod  ad  doctrinarum   propagationem  tantam   facit) 
per  tot  secula  caruerunt. 

Solet  autem  mens  humana,  in  hoc  inventions  cur- 
riculo,  tam  laeva  saepenumero  et  male  composita  esse, 
ut  primo  diffidat,  et  paulo  post  se  contemnat;  atque 
primo  incredibile  ei  videatur,  aliquid  tale  inveniri 
posse;  postquam  autem  inventum  sit,  incredibile 
rursus  videatur,  id  homines  tamdiu  fugere  poluisse. 
Atque  hoc  ipsum  ad  spem  rite  trahitur ;  superesse 
nimirum  adhuc  magnum  inventorum  cumnlum,  qui 
non  solum  ex  operationibus  incognitis  eruendis,  sed 
et  ex  jam  cognitis  transferendis,  et  componendis,  et 
applicandis,  per  earn,  quam  diximus  experientiam 
literatam,  deduci  possit. 

CXI. 

Neque  illud  omittendum  ad  faciendam  spem;  re^ 
putent  (si  placet)  homines  infinitas  ingenii,  temporis, 
facultatum  expensas,  quas  homines  in  rebus  et  studiis 
longe  minoris  usus  et  pretii  collocant ;  quorum  pars 
quota  si  ad  sana  et  solida  verteretur,  nulla  non  diffi- 
cultas  superari  possit.  Quod  idcirco  adjnngere  visum 
est,  quia  plane  fatemur  historian  naturalis  et  experi- 
mentalis  collectionem,  qualem  animo  metimur,  et 
qualis  esse  debet,  opus  esse  magnum,  et  quasi  re- 
gium,  et  multa?  operas  atque  itnpensse. 

CXII. 

Interim  particularium  multitudinem  nemo  refor- 
midet,  quin  potius  hoc  ipsum  ad  spem  revocet.  Sunt 
enim  artium  et  naturae  particularia  phcenomena,  mani- 
puli  instar,  ad  ingenii  commenta,  postquam  ab  evi- 
dentia  rerum  disjuncta  et  abstracta  f'uerint.  Atque 
hujus  via3  exitus  in  aperto  est,  et  fere  in  propinquo^ 
alterius  exitus  nullus,  sed  implicatio  inhnita.  Homi- 
nes  enim  adhuc  parvam  in  experientia  moram  fece- 
runt,  et  earn  leviter  perstrinxerunt,  sed  in  meditatio- 
nibus  et  commentationibus  ingenii  infinitum  tempus 
contriverunt.  Apud  nos  vero  si  esset  praesto  quis- 
piam,  qui  de  facto  naturae  ad  interrogata  responderet, 

paucorum  annorum  esset  inventio  causarum  et  scien- 
tiarum  omnium. 

CXIII. 
Etiam  nonnihil  hominibus  spei  fieri  posse  putamns 
ab  exernplo  nostro  proprio;    neque  jactantiae   causa 
hoc  dicimus,  sed  quod  utile  dictu  sit.     Si  qui  diffi- 
dant,    me   videant,    homineni,    inter   homines    aetatis 
meae    civilibus    negotiis   occnpatissimum,    nee   firma 
admodum  valetudine  (quod  magnum  habet  temporis 
dispendium)   atque  in  hac  re  plane  protopirum,  et 
vestigia  nullius  sequutum,  neque  hsec  ipsa  cum  ullo 
movtalium    communicantem;    et    tamen    veram   viam 
constanter  ingressum,  et  ingenium  rebus  submitten- 
tem,  hsec  ipsa  aliquatenus  (ut  existimamus)  provex- 
isse:    et   deinceps    videant,  quid    ab   hominibus   otio 
abundantibus,  atque  a  laboribus  consociatis,  atque  a 
temporum  successione,  post  haec  indicia  nostra  expe- 
ctandum  sit;  praesertim  in  via,  quae  non  singulis  so- 
lummodo  pervia  est  (ut  fit  in  via'illa  rationali)  sed  ubi 
hominum   labores  et  operas   (praesertim  quantum  ad 
experientiae   collectam)    optime   distribui,   et  deinde 
componi  possint.     Turn    enim    homines    vires    suas 
nosse  incipient,  cum  non  eadem  infiniti,  sed  alia  alii 
praestabunt. 

CXIV 

Postremo,  etiamsi  multo  infirmior  et  obscurior  aura 
spei  ab  ista  nova  continente  spiraverit;  tamen  onmino 
experiendum  esse  (nisi  velimus  anitni  esse  plane  ab- 
jecti)  statuimus.  Non  enim  res  pari  periculo  non 
teutatur,  et  non  succedit;  cum  in  illo,  ingentis  boni; 
in  hoc,  exiguse  humanae  operae  jactura  vertatur.  Ve- 
rum  ex  dictis,  atque  etiam  ex  non  dictis,  visum  est 
nobis,  spei  abunde  subesse,  non  tantum  homini  stre- 
nuo  ad  experiendum,  sed  etiam  prudenti  et  sobrio 
ad  credendum. 

cxv 

Atque  de  desperatione  tollenda,  quae  inter  causas 
potentissimas  ad  progressum  scientiarum  remoran- 
dum  et  inhibendum  fuit,  jam  dictum  est:  atque  si- 
mul  sermo  de  signis  et  causas  errorum,  et  inertiae,  et 
ignorantiae,   quae  invaluit,    absolutus   est;    praesertim 

cum  subtiliores  causae,  et  quae  in  judicium  populare 
aut  observationem  non  incurrunt,  ad  ea,  quae  de  idolis 
animi  humani  dicta  sunt,  referri  debeant. 

Atque  hie  simul  pars  destruens  Instaurationis  no- 
stras claudi  debet,  quae  perficitur  tribus  redargutioni- 
bus;  redargutione  nimirum  humance  rationis  nativce, 
et  sibi  permissae;  redargutione  demonstrationum ;  et 
redargutione  theoriarum,  sive  philosophiarum  et  do- 
ctrinarum,  qua?  receptee  sunt.  Redargutio  vero  earum 
talis  fuit,  qualis  esse  potuit;  videlicet  per  signa  et 
evidentiam  causarum;  cum  confutatio  alia  nulla  a 
nobis  (qui  et  de  principiis,  et  de  demonstrationibus, 
ab  aliis  dissentimus)  adhiberi  potuerit. 

Quocirca  tempus  est,  ut  ad  ipsam  artem  et  nor- 
mam  interpretandi  naturam  veniamus;  et  tamen  non- 
nihil  restat,  quod  praevertendum  est.  Quum  enim 
in  hoc  primo  Qphorismorum  libro  illud  nobis  proposi- 
tion sit,  ut  tam  ad  intelligendum,  quam  ad  recipien- 
dum ea,  que  sequuntur,  mentes  hominum  praeparen- 
tur;  expurgata  jam,  et  abrasa,  et  aequata  mentis  area, 
sequitur  ut  mens  sistatur  in  positione  bona,  et  tan- 
quam  aspectu  benevolo,  ad  ea  quae  proponemus. 
Valet  enim  in  re  nova  ad  praejudicium,  non  solum 
praeoccupatio  fortis  opinionis  veteris,  sed  et  praece- 
ptio  sive  praefiguratio  falsa  rei,  quae  afTertur  Itaque 
conabimur  efficere,  ut  habeantur  bonae  et  verae,  de 
iis  quae  adducimus,  opiniones,  licet  ad  tempus  tan- 
tummodo,  et  tanquam  usurariae,  donee  res  ipsa  per- 
noscatur. 

CXVI. 

Primo  itaque  postulandum  videtur,  ne  existiment 
homines,  nos,  more  anliquorum  Graecorum,  aut 
quorundam  novorum  hominum,  Telesii,  Patricii,  Se- 
verini,  sectam  aliquam  in  philosophia  condere  velle: 
neque  enim  hoc  agimus,  neque  etiam  multum  inte- 
resse  putamus  ad  hominum  fortunas,  quales  quis  opi- 
niones abstractas  de  natura  et  rerum  principiis  ha- 
beat:  neque  dubium  est,  quin  multa  hujusmodi,  et 
Vetera  revocari,  et  nova  introduci  possint;  quemad- 
modum  et  complura  themata  cceli  supponi  possunt, 


Lib.  I.]  Novum  Organum.  61 

quae  cum  phtenomenis  sat  bene  conveniunt,  inter  se 
tamen  dissentiunt. 

At  nos  de  hujusmodi  rebus  opinabilibus,  et  simul 
inutilibus,  non  laboramus.  At  contra  nobis  consti- 
tutum  est  experiri,  an  revera  potential  et  amplitudinis 
humanae  firmiora  fundaraenta  jacere,  ac  fines  in  latius 
proferre  possimus.  Atque  licet  sparsim,  et  in  ali- 
quibus  subjectis  specialibus,  longe  veriora  habeamus, 
et  certiora  (ut  arbitramur)  atque  etiam  magis  fru- 
ctuosa,  quam  quibus  homines  adhuc  utuntur  (quae  in 
quintam  Instaurationis  nostrae  partem  congessimus) 
tamen  theoriam  nullam  universalem,  aut  integram 
proponirnus.  Neque  enim  huic  rei  tempus  adhuc 
adesse  videtur.  Quin  nee  speni  habemus  vitae  pro- 
ducendae,  ad  sextam  Instaurationis  partem  (quae  phi- 
losophiae,  per  legitimam  naturae  interpretationem  in- 
ventae,  destinata  est)  absolvendam ;  sed  satis  habe- 
mus, si  in  mediis  sobrie  et  utiliter  nos  geramus,  at- 
que interim  semina  veritatis  sincerioris  in  posteros 
spargamus,  atque  initiis  rerntn  magnarum  non  de- 
simus. 

cxvir. 

Atque  quemadmodum  sectae  conditores  non  sumus; 
ita  nee  operum  particularium  largitores  aut  promis- 
sores.  Attamen  possit  aliquis  hoc  modo  occurrere; 
quod  nos,  qui  tarn  saepe  operum  mentionem  facia- 
mus,  et  omnia  eo  trahamus,  etiam  operum  aliquorum 
pignora  exhibeamus.  Verum  via  nostra  et  ratio  (ut 
saepe  perspicue  diximus,  et  adhnc  dicere  juvat)  ea 
est;  ut  non  opera  ex  operibus,  sive  experimenta  ex 
experimentis  (ut  empirici)  sed  ex  operibus  et  experi- 
meutis  causas  et  axiomata,  atque  ex  causis  et  axio- 
matibus  rursus  nova  opera  et  experimenta  (ut  legi- 
timi  naturae  interpretes)  extrahamus. 

Atque  licet  in  tabulis  nostris  inveniendi  (ex  quibus 
quarta  pars  Instaurationis  consistit)  atque  etiam  ex- 
eraplis  particularium  (quas  in  secunda  parte  adduxi- 
mus)  atque  insuper  in  observationibus  nostris  super 
historiam  (quae  in  tertia  parte  operis  descripta  est) 
quivis  vel  mediocris  perspicaciae  et  solertiae,  complu- 
rium  operum  nobilium  indicationes  et  designationes 

ubique  notabit;  ingenue  tamen  fatemur,  historian! 
naturalem,  quam  adhuc  habernus,  aut  ex  libris,  aut 
ex  iuquisitione  propria,  non  tain  copiosain  esse  et 
verificatam,  ut  legitimse  interpretation  satisfacere  aut 
ministrare  possit. 

Itaque  si  quis  ad  mechanica  sit  magis  aptus  et 
paratus,  atque  sagax  ad  venanda  opera,  ex  conver- 
satione  sola  cum  experimentis,  ei  permittimus  et  re- 
linquimus  illatn  industriam,  ut  ex  historia  nostra  et 
tabulis  multa,  tanquam  in  via,  d'ecerpat  et  applicet 
ad  opera,  ac  veluti  foenus  recipiat  ad  tempus,  donee 
sors  haberi  possit.  Nos  vero,  cum  ad  rnajora  con- 
tendamus,  morara  omnem  prseproperam  et  praema- 
turam  in  istiusmodi  rebus,  tanquam  Atalantae  pilas 
(ut  saepius  solemus  dicere)  damnamus.  Neque  enim 
aurea  poma  pueriliter  affectamus,  sed  omnia  in  vi- 
ctoria cursus  -artis  super  naturam  ponimus;  neque 
museum  aut  segetem  herbidam  demetere  festinamus, 
sed  messem  tempestivam  expectamus. 

CXVIII. 

Occurret  etiam  alicui  proculdubio,  postquam  ipsam 
historiam  nostram  et  iuventionis  tabulas  perlegerit, 
aliquid  in  ipsis  experimentis  minus  certum,  vel  om- 
nino  falsum;  atque  propterea  secum  fortasse  repu- 
tabit,  fundamentis  et  principiis  falsis  et  dubiis  inventa 
nostra  niti.  Verum  hoc  nihil  est ;  necesse  enim  est, 
talia  sub  initiis  evenire.  Simile  enim  est  ac  si  in 
scriptione,  aut  impressione,  una  forte  litera,  aut  al- 
tera, perperam  posita  aut  collocata  sit;  id  enim  legen- 
tem  non  multum  impedire  solet,  quandoquidem  errata 
ab  ipso  sensu  facile  corrignntur.  Ita  etiam  cogitent 
homines,  multa  in  historia  naturali  experimenta  falso 
credi  et  recipi  posse;  qua3  paulo  post  a  causis  et 
axiomatibus  inventis  facile  expungvmtur  et  rejiciun- 
tur.  Sed  tamen  verum  est,  si  in  historia  naturali,  et 
experimentis,  magna,  et  crebra,  et  continua  fuerint 
errata,  ilia  nulla  ingenii  aut  artis  felicitate  corrigi, 
aut  emendari  posse.  Itaque  si  in  historia  nostra  na- 
turali, quae  tanta  diligentia  et  severitate,  et  fere  reli- 
gioiie,  probata  et  collecta  est,  aliquid  in  particulari- 

bus  quandoque  subsit  falsitatis  aut  erroris;  quid  tan- 
dem de  naturali  historia  vulgari,  quae  prae  nostra  tarn 
negligens  est  et  facilis,  dicendum  erit?  aut  de  philo- 
sophia  et  scientiis  super  hujusmodi  arenas  (vel  syrtes 
potius)  sedificatis?  Itaque  hoc,  quod  diximus,  nemi- 
nem  moveat, 

CXIX. 

Occurrent  etiani  in  historia  nostra  et  experimentis 
plurimae  res;  primo  leves  et  vulgatae,  deinde  viles  et 
illiberales,  postremo  nimis  subtiles  acmere  specula- 
tivae,  et  quasi  nullius  usus:  quod  genus  rerum  homi- 
num  studia  avertere  et  alienare  possit. 

Atque  de  istis  rebus,  quae  videntur  vulgatae,  illud 
homines  cogitent;  solere  sane  eos  adhuc  nihil  aliud 
agere,  quam  ut  eorum,  quae  rara  sunt,  causas  ad  ea, 
quae  frequenter  fiunt,  referant  et  accommodent;  at 
ipsorum,  quae  frequenter  eveniunt,  nullas  causas  in- 
quirant,  sed  ea  ipsa  recipiant  tanquam  concessa  et 
admissa. 

Itaque  non  ponderis,  non  rotationis  ccelestium, 
nou  caloris,  non  frigoris,  non  luminis,  non  duri,  non 
mollis,  non  tenuis,  non  densi,  non  liquidi,  non  con- 
sistentis,  non  animati,  non  inanimati,  non  similaris, 
non  dissimilaris,  nee  demum  organici  causas  quae- 
runt;  sed,  illis  tanquam  pro  evidentibus  et  manifestis 
receptis,  de  caeteris  rebus,  qua3  non  tam  frequenter 
et  familiariter  occurrunt,  disputant  et  juclicant. 

Nos  vero,  qui  satis  scimus,  nullum  de  rebus  raris 
aut  notabilibus  judicium  fieri  posse,  multo  minus  res 
novas  in  lucem  protrahi,  absque  vulgarium  rerum 
causis,  et  causarum  causis  rite  examinatis  et  repertis; 
necessario  ad  res  vulgarissimas  in  historiam  nostram 
recipiendas  compellimur.  Quinetiam  nil  magis  phi- 
losophiae  offecisse  deprehendimus,  quam  quod  res, 
quae  farailiares  sunt,  et  frequenter  occurrunt,  contem- 
plationem  hominum  non  morentur  et  detineant,  sed 
recipiantur  obiter,  neque  earum  causae  quaeri  soleant; 
ut  non  saepius  requiratur  informatio  de  rebus  ignotis, 
quam  attentio  in  notis. 

cxx. 

Quod  vero  ad  reruin  utilitatem  attinet,  vel  etiara 
turpitudinem,  quibus  (ut  ait  Plinius)  honos  praefan- 
dus  est ;  eae  res,  non  minus  quam  lautissimae  et  pre- 
tiosissimae,  in  historiam  naturalem  recipiendse  sunt. 
Neque  propterea  polluitnr  naturalis  historia  :  Sol  enim 
geque  palatia  et  cloacas  ingreditur,  neque  tamen  pol- 
luitur.  Nos  autem  non  capitolium  aliquod  aut  pyra- 
midem  hominum  superbise  dedicamus  aut  condimus, 
sed  templum  sanctum  ad  exemplar  mundi  in  intellectu 
humano  fundamus.  Itaque  exemplar  sequimur.  Nam 
quicquid  essentia  dignum  est,  id  etiam  scientia  dig- 
num;  quae  est  essentia?  imago.  At  vilia  aeque  sub- 
sistunt,  ac  lauta.  Quinetiam,  ut  e  quibusdam  putri- 
dis  materiis,  veluti  musco  et  zibetho,  aliquando  opti- 
mi  odores  generantur;  ita  et  ab  instantiis  vilibus  et 
sordidis  quancjoque  eximia  lux  et  informatio  eraa- 
nant.  Verum  de  hoc  nimis  multa;  cum  hoc  genus 
fastidii  sit  plane  puerile  et  effceminatum. 

CXXI. 

At  de  illo  omnino  magis  accurate  dispiciendum; 
Quod  plurima  in  historia  nostra  captui  vnlgari,  aut 
etiam  cuivis  intellectui  (rebus  praesentibus  assuefacto) 
videbuntur  curiosae  cujusdam  et  inutilis  snbtilitatis. 
Itaque  de  hoc  ante  omnia  et  dictum  et  dicendum  est. 
Hoc  scilicet;  Nos,  jam  sub  initiis  et  ad  tempus,  tan- 
tum  lucifera  experimenta,  non  fructifera  qua3rere;  ad 
exemplum  creationis  divinas,  quod  ssepius  diximus, 
quae  primo  die  lucem  tantum  produxit,  eique  soli 
unum  integrum  diem  attribuit,  neque  illo  die  quic- 
quam  materiati  operis  immiscuit. 

Itaque  si  quis  istiusmodi  res  nullius  esse  usus  pu- 
tet,  idem  cogitat  ac  si  nullum  etiam  lucis  esse  usum 
censeat,  quia  res  scilicet  solida  aut  materiata  non  sit. 
Atque  revera  dicendum  est,  simplicium  naturarum 
cognitionem  bene  examinatam  et  detinitain  instar  lu- 
cis esse;  quae  ad  universa  operum  penetralia  aditum 
praebet;  atque  tota  agmina  operum  et  turmas,  et  axio- 
matum  nobilissimorum  fontes,  potestate  quadam  com- 

plectitur,  et  post  se  trahit ;  in  se  tamen  non  ita  magni 
visas  est.  Quin  et  literarum  elementa  per  se  et  sepa- 
rating nihil  significant,  nee  alicujus  usus  sunt;  sed 
tamen  ad  oinnis  sermonis  compositionera  et  appara- 
tum  instar  materiae  prima?  sunt.  Etiam  semina  rerum, 
potestate  valida,  usu  (nisi  in  processu  suo)  nihili  sunt. 
Atque  lucis  ipsius  radii  dispersi,  nisi  coeant,  benefi- 
cium  suum  non  impertiuntur. 

Quod  si  quis  subtilitatibus  speculativis  offendatur; 
quid  de  scholasticis  viris  dicendum  erit,  qui  subtilita- 
tibus immensum  indulserunt?  Quae  tamen  subtilitates 
in  verbis,  aut  saltern  vulgaribus  notionibus  (quod  tan- 
tundem  valet)  non  in  rebus  aut  natura,  consumptae 
fuerunt;  itaque  ulilitatis  expertes  erant,  non  tantum 
in  origine,  sed  etiam  in  consequents;  tales  autem  non 
fuerunt,  ut  haberent  in  praesens  utilitatem  nullam,  sed 
per  consequens  infinitam;  quales  sunt  eae,  de  quibus 
loquimur.  Hoc  vero  seiant  homines  pro  certo,  om- 
nem  subtilitatem  disputationum  et  discursuum  mentis, 
si  adhibeatur  tantum  post  axiomata  inventa,  seram 
esse  et  praeposteram  ;  et  subtilitatis  tempus  verum  ac 
proprium,  aut  saltern  praecipuum,  versari  in  pensitan- 
da  experientia,  et  inde  constituendis  axiomatibus : 
nam  ilia  altera  subtilitas  naturam  prensat  et  captat, 
sed  nunquam  apprehendit  aut  capit.  Et  verissimum 
certe  est,  quod  de  occasione  sive  Fortuna  dici  solet, 
si  transferatur  ad  naturam :  videlicet,  earn  a  fronte 
comatam,  ab  occipiiio  calvam  esse. 

Denique  de  contemptu,  in  naturali  historia,  rerum 
aut  vulgarium,  aut  vilium,  aut  nimis  subtilium,  et  in 
originibus  suis  inutilium,  ilia  vox  mulierculae  ad  tu- 
mid um  principem,  qui  petitionem  ejus,  ut  rem  indig- 
nara  et  majestate  sua  inferiorem,  abjecisset,  pro  ora- 
culo  sit;  Desine  ergo  rex  esse:  quia  certissimum  est, 
imperium  in  naturam,  si  quis  hujusmodi  rebus,  ut 
nimis  exilibus  et  minutis,  vacare  nolit,  nee  obtineri 
nee  geri  posse. 

CXXII. 

Occurrit  etiam  et  illud;  mirabile  quiddam   esse  et 

durum,  quod  nos  omnes  scientias  atque  omnes  au- 
ctores  simul,  ac  veluti  uoo  ictu  et  impetu,  summove- 
amus ;  idque  non  assumpto  aliquo  ex  antiquis  in 
auxilium  et  presidium  nostrum,  sed  quasi  viribus 
propriis. 

Nos  autem  scimus,  si  minus  sincera  fide  agere  vo- 
luissemus,  non  difficile  fuisse  nobis,  ista,  quae  affe- 
runtur,  vel  ad  antiqua  secula  ante  Graecorum  tem- 
pora  (cum  sciential  de  natura  magis  fortasse,  sed  ta- 
men  majore  cum  silentio,  floruerint;  neque  in  Grae- 
corum tubas  et  fistulas  adhuc  incidissent)  vel  etiam 
(per  partes  certe)  ad  aliquos  ex  Graecis  ipsis  referre, 
atque  astipulationem  et  honorem  inde  petere ;  more 
novorum  hominum,  qui  nobilitatem  sibi  ex  antiqua 
aliqua  prosapia,  per  genealogiarum  favores,  astruunt 
et  affingunt.  Nos  vero,  rerum  evidentia  freti  omnem 
commenti  et  im'posturae  conditionem  rejicimus,  neque 
ad  id  quod  agitur  plus  interesse  putamus,  utrum, 
quae  jam  invenientur,  antiquis  olim  cognita,  et  per 
rerum  vicissitudines  et  secula  occidentia  et  orientia 
sint;  quam  hominibus  curse  esse  debere,  utrum  novus 
orbis  fuerit  insula  ilia  Atlantis,  et  veteri  mundo  cog- 
nita; an  nunc  primum  reperta.  Rerum  enim  in- 
ventio  a  naturae  luce  petenda,  non  ab  antiquitatis 
tenebris  repetenda  est. 

Quod  vero  ad  universalem  istam  reprehensionem 
attinet,  certissimum  est  vere  rem  reputanti,  earn  et 
magis  probabilem  esse,  et  magis  modestam,  quam  si 
facta  fuisset  ex  parte.  Si  enim  in  primis  notionibus 
errores  radicati  non  fuissent,  fieri  non  potuisset,  quin 
nonnulla  recte  inventa,  alia  perperam  inventa  cor- 
rexissent.  Sed  cum  errores  fund  amen  tales  fuerint, 
atque  ejusmodi,  ut  homines  potius  res  neglexerint 
ac  praeterierint,  quarn  de  illis  pravum  aut  falsum 
judicium  fecerint ;  minime  mi  rum  est,  si  homines  id 
non  obtinuerint,  quod  non  egerint;  nee  ad  metam 
pervenerint,  quam  non  posuerint  aut  collocarint; 
neque  viam  emensi  sint,  quam  non  ingressi  sint  aut 
tenuerint. 

Atque    insolentiara    rei    quod     attinet ;    certe    si 

quis  manus  constantia  atque  oculi  vigore  lineam 
magi's  recta  m,  aut  circulum  magis  perfectum  se  de- 
scribere  posse,  quam  alium  quempiam,  sibi  assumat; 
inducitur  scilicet  facultatis  comparatio  :  quod  si  quis 
asserat,  se  adhibita  regula,  aut  circumducto  circino, 
lineam  magis  rectam,  aut  circulum  magis  perfectum 
posse  describere,  quam  aliquem  alium  vi  sola  oculi  et 
manus  ;  is  certe  non  admodum  jactator  fuerit.  Quin 
hoc,  quod  dicimus,  non  solum  in  hoc  nostro  conatu 
primo  et  inceptivo  locum  habet;  sed  etiam  pertinet 
ad  eos,  qui  huic  rei  posthac  incumbent.  Nostra  enim 
via  inveniendi  scientias  exaequat  fere  ingenia,  et  non 
multum  excellentise  eorum  reiinquit :  cum  omnia  per 
certissimas  regulas  et  demonstrationes  transigat.  Ita- 
que  haec  nostra  (ut  saepe  diximus)  felicitatis  cujusdam 
sunt  potius,  quam  facultatis,  et  potius  temporis  par- 
tus quam  ingenii.  Est  enim  certe  casus  aliquis  non 
minus  in  cogitationibus  humanis,  quam  in  operibus  et 
factis. 

CXXIII. 

Itaque  dicendum  de  nobis  ipsis  quod  ille  per  jocum 
dixit,  praesertim  cum  tarn  bene  rem  secet:  Fieri  non 
potest  ut  idem  sentiant,  qui  aquam  et  qui  vinum  bi- 
bant.  At  caeteri  homines,  tarn  veteres  quam  novi, 
liquorem  biberunt  crudum  in  scientiis,  tanquam 
aquam  vel  sponte  ex  intellectu  manantem,  vel  per 
dialecticam  tanquam  per  rotas  ex  puteo  haustam : 
At  nos  liquorem  bibimus  et  propinamus  ex  infinitis 
confectum  uvis,  iisque  maturis  et  tempestivis,  et  per 
racemos  quosdam  collectis  ac  decerptis  ;  et  subinde 
in  torculari  pressis,  ac  postremo  in  vase  repurgatis 
et  clarificatis.  Itaque  nil  mirum,  si  nobis  cum  aliis 
non  conveniat. 

CXXIV 

Occurret  proculdubio  et  illud :  nee  metam  aut 
scopum  scientiarum  a  nobis  ipsis  (id  quod  in  aliis 
reprehendimus)  verum  et  optimum  praefixum  esse. 
Esse  enim  contemplationem  veritatis,  omni   operum 

f  2 


68  Novum  Organum.  [Lib.  I. 

utilitate  et  magnitudine  digniorem  et  celsiorem  :  Ion- 
gam  vero  istam  et  solicitam  moram  in  experientia  et 
materia,  et  rerum  particularium  fluctibus,  mentem 
veluti  humo  affigere,  vel  potius  in  Tartarum  quod- 
dam  confusionis  et  perturbationis  dejicere  ;  atque  ab 
abstracts  sapientise  serenitate  et  tranquillitate  (tan- 
quam  a  statu  multo  diviniore)  arcere  et  surnmovere. 
Nos  vero  huic  rationi  libenter  assentimur ;  et  hoc 
ipsum,  quod  innuunt  ac  praeoptant,  praecipue  atque 
ante  omnia  agimus.  Etenim  verum  exemplar  mundi 
in  intellectu  humano  fundamus,  quale  invenitur,  non 
quale  cuipiam  sua  propria  ratio  dictaverit.  Hoc  au- 
tem  perfici  non  potest,  nisi  facta  mundi  dissectione 
atque  anatomia  diligentissima.  Modulos  vero  inep- 
tos  mundorum  et  tanquam  simiolas,  quas  in  philoso- 
phiis  phantasiae  hominum  extruxerunt,  omnino  dissi- 
pandas  edicimus.  Sciant  itaque  homines  (id  quod 
superius  diximus)  quantum  intersit  inter  humanae 
mentis  idola  et  divinse  mentis  ideas.  Ilia  enim  nihil 
aliud  sunt  quam  abstractiones  ad  placitum  :  has  au- 
tem  sunt  vera  signacula  Creatoris  super  creaturas, 
prout  in  materia  per  lineas  veras  et  exquisitas  impri- 
muntur  et  terminantur.  Itaque  ipsissimaa  res  sunt 
(in  hoc  genere)  Veritas  et  utilitas  :  atque  opera  ipsa 
pluris  facienda  suut,  quatenus  sunt  veritatis  pignora, 
quam  propter  vitas  commoda. 

cxxv. 

Occurret  fortasse  et  illud  :  nos  tanquam  actum 
agere  ;  atque  antiquos  ipsos  eandem,  quam  nos,  viam 
tenuisse.  Itaque  verisimile  putabit  quispiam  etiam 
nos,  post  tantum  motum  et  molitionem,  deventuros 
tandem  ad  aliquam  ex  illis  philosophiis,  quae  apud 
antiquos  valuerunt.  Nam  et  illos  in  meditationum 
suarum  principiis  vim  et  copiam  magnam  exemplo- 
rura  et  particularium  paravisse  ;  atque  in  commen- 
taries per  locos  et  titulos  digessisse  ;  atque  inde  phi- 
losophias  suas  et  artes  confecisse,  et  postea,  re  com- 
perta,  pronuntiasse ;  et  exempla  ad  fidem  et  docendi 
lumen   sparsim   addidisse ;    sed   particularium  notas, 

et  codicillos  ac  commentaries  suos  in  lucem  edere, 
supervacuum  et  molestum  putasse:  ideoque  fecisse 
quod  in  aedificando  fieri  solet ;  nempe  post  aedificii 
structuram,  machinas  et  scalas  a  conspectu  amovisse. 
Neque  aliter  factum  esse  credere  certe  oportet.  Ve- 
rum  nisi  quis  omnino  oblitus  fuerit  eorum,  quae  su- 
perius  dicta  sunt,  huic  objectioni  (aut  scrupulo  potius) 
facile  respondebit.  Formam  enim  inquirendi  et  in- 
veniendi  apud  antiquos  et  ipsi  profitemur,  et  scripta 
eorum  prse  se  ferunt.  Ea  autem  non  alia  fuit,  quam 
ut  ab  exemplis  quibusdam  et  particularibus  (additis 
notionibus  communibus,  et  fortasse  portione  nonnulla 
ex  opinionibus  receptis,  quae  maxime  placuerunt)  ad 
conclusiones  maxime  generales  sive  principia  scien- 
tiarum  advolarent;  ad  quorum  veritatem  immotam 
et  fixam,  conclusiones  inferiores  per  media  educerent 
ac  probarent;  ex  quibus  artem  constituebant.  Turn 
demum  si  nova  particularia  et  exempla  mota  essent 
et  adducta,  quae  placitis  suis  refragarentur;  ilia  aut 
per  distinctiones,  aut  per  regularum  suarum  explana- 
tiones,  in  ordinem  subtiliter  redigebant;  aut  demum 
per  exceptiones  grosso  modo  summovebant:  at  rerum 
particularium  non  refragantium  causasad  ilia  principia 
sua  laboriose  et  pertinaciter  accommodabant.  Ve- 
rum  nee  historia  naturalis  et  experientia  ilia  erat, 
quam  fuisse  oportebat  (longe  certe  abest)  et  ista  ad- 
volatio  ad  generalissima,  omnia  perdidit. 

CXXVI. 

Occnrret  et  illud;  nos,  propter  inhibitionem  quan- 
dam  pronunciandi,  et  principia  certe  ponendi,  donee 
per  medios  gradus  ad  generalissima  rite  perventum 
sit,  suspensionem  quandam  judicii  tueri,  atque  ad 
acatalepsiam  rem  deducere.  Nos  vero  non  acatalep- 
siam,  sed  eucatalepsiam  meditamur  et  proponimus: 
sensui  enim  non  derogamus,  sed  ministramus;  et  in- 
tellectum  non  contemnimus,  sed  regimus.  Atque 
melius  est  scire  quantum  opus  sit,  et  tamen  nos  non 
penitus  scire  putare;  quam  penitus  scire  nos  putare, 
et  tamen  nil  eorum,  quae  opus  est,  scire. 

CXXVIL 

Etiam  dubitabit  quispiam   potius  quam   objiciet; 
utrum  nos  de  naturali  tantum  philosophia,  an  etiam 
de  scientiis  reliquis,  logicis,  ethicis,  politicis,  secun- 
dum viam  nostram  perficiendis,  loquamur.     At  nos 
certe  de  universis  haec,  qua?  dicta  sunt,  intelligirnus: 
atque  quemadmodum  vulgaris  logica,  quae  regit  res 
per  syllogismum,  non  tantum  ad  naturales,  sed  ad 
omnes  scientias  pertinet;  ita  et  nostra,  quae  procedit 
per    inductionem,    omnia    complectitur.     Tam    enim 
historiam    et  tabulas   inveniendi   conficimus  de   ira, 
metu,  et  verecundia,  et  similibus;  ac  etiam  de   ex- 
empts rerum  civilium:  nee  minus  de  motibus  men- 
talibus  memorise,  compositionis  et  divisionis,  judicii, 
et  reliquorum;  quam  de  calido  et  frigido,  aut  luce, 
aut  vegetatione,  aut  similibus.     Sed  tamen  cum  no- 
stra ratio  interpretandi,  post  historiam  praeparatam  et 
ordinatam,  non  mentis  tantum  motus  et  discursus  (ut 
logica   vulgaris)    sed   et   rerum   naturam   intueatur ; 
ita  mentem  regimus,  ut  ad  rerum  naturam  se,  aptis 
per  omnia  modis,  applicare  possit.     Atque  propte- 
rea  multa  et  diversa  in  doctrina  interpretationis  prae- 
cipimus,  quae  ad  subjecti,  de  quo  inquirimus,  quali- 
tatem  et  conditionem,  modum  inveniendi  nonnulla  ex 
parte  applicent. 

CXXVIII. 

At  illud  de  nobis  ne  dubitare  quidem  fas  sit;  utrum 
nos  philosophiam  et  artes  et  scientias,  quibus  utimur, 
destruere  et  demoliri  cupiamus:  contra  enim,  earum 
et  usum  et  cultum  et  honores  libenter  amplectimur. 
Neque  enim  ullo  modo  officimus,  quin  istae,  quae  in- 
valuerunt,  et  disputationes  alant,  et  sermones  ornent, 
et  ad  professoria  munera  ac  vitae  civilis  compendia 
adhibeantur  et  valeant ;  denique  tanquam  numismata 
quaedam,  consensu  inter  homines  recipiantur.  Quin- 
etiam  significamus  aperte  ea,  quae  nos  adducimus, 
ad  istas  res  non  multum  idonea  futura;  cum  ad  vulgi 
captum  deduci  omnino  non  possint,  nisi  per  effecta 
et  opera  tantum.     At   hoc   ipsum,  quod   de  affectu 

nostro  et  bona  voluntate  erga  scientias  receptas  dici- 
mus,  quam  vere  profiteamur,  scripta  nostra  in  publi- 
cum edita  (praesertim  libri  De  progressu  scientiarum) 
fidem  faciant.  Itaque  id  verbis  amplius  vincere  non 
conabimur.  Illud  interim  constanter  et  diserte  mo- 
nemus;  his  modis,  qui  in  usu  sunt,  nee  magnos  in 
scientiarum  doctrinis  et  con  tempi  atione  progressus 
fieri,  nee  illas  ad  amplitudinem  operum  deduci  posse. 

CXXIX. 

Superest  ut  de  finis  excellentia  pauca  dicamus.  Ea 
si  prius  dicta  fuissent,  votis  similia  videri  potuissent : 
sed  spe  jam  facta,  et  iniquis  praejudiciis  sublatis, 
plus  fortasse  ponderis  habebunt.  Quod  si  nos  omnia 
perfecissemus  et  plane  absolvissemus,  nee  alios  in 
partem  et  consortium  laboruni  subinde  vocaremus: 
etiam  ab  hujusmodi  verbis  abstinuissemus,  ne  acci- 
perentur  in  praedicationem  meriti  nostri.  Cum  vero 
aliorum  industria  acuenda  sit,  et  animi  excitandi 
atque  accendendi;  consentaneum  est,  ut  quaedam 
hominibus  in  mentem  redigamus. 

Primo  itaque,  videtur  inventorum  nobilium  intro- 
ductio  inter  actiones  humanas  longe  primas  partes 
tenere;  id  quod  antiqua  secula  judicaverunt.  Ea 
enim  rerum  inventoribus  divinos  honores  tribuerunt: 
iis  autem,  qui  in  rebus  civilibus  merebantur  (quales 
erant  urbium  et  imperiorum  conditores,  legislatores, 
patriarum  a  diuturnis  malis  liberatores,  tyrannidum 
debellatores,  et  his  similes)  heroum  tantum  honores 
decreverunt.  Atque  certe  si  quis  ea  recte  conferat, 
justum  hoc  prisci  seculi  judicium  reperiet.  Etenim 
inventorum  beneficia  ad  universum  genus  humanum 
pertinere  possunt;  civilia  ad  certas  tantummodo  ho- 
minum  sedes :  haec  etiam  non  ultra  paucas  aetates 
durant;  ilia  quasi  perpetuis  temporibus.  Atque 
status  emendatio  in  civilibus  non  sine  vi  et  perturba- 
tione  plerumque  procedit:  at  inventa  beant,  et  bene- 
ficium  deferunt  absque  alicujus  injuria  aut  tristitia. 

Etiam  inventa  quasi  novae  creationes  sunt,  et  divi- 
norum  operum  imitamenta,  ut  bene  cecinit  ille: 

Primum  frugiferos  fcelus  mortalibus  cegris 
Dididerunt  quondam  prcestanti  nomine  Athena: 
Et  recreaverunt  vitam,  legesque  rogarunt. 

Lucret.  1.  vi.  1. 
Atque  videtur  notatu  dignum  in  Salomone;  quod 
cum  imperio,  auro,  magnificentia  operum,  satellitio, 
famulitio,  classe  insuper,  et  nominis  claritate,  ac 
summa  hominum  adniiratione  floreret;  tamen  nihil 
horum  delegerit  sibi  ad  gloriam,  sed  ita  pronuncia- 
verit:  Gloriam  Dei  esse,  celare  rem;  gloriam  regis, 
investigare  rem. 

Rursus  (si  placet)  reputet  quispiam,  quantum  in- 
tersit  inter  hominum  vitam  in  excultissima  quapiam 
Europae  provincia,  et  in  regione  aliqua  novae  Indise 
maxime  fera  et  barbara:  ea  tantum  differre  existima- 
bit,  ut  merito  hominem  homini  deum  esse,  non  solum 
propter  auxilium  et  beneficium,  sed  etiam  per  status 
comparationem,  recte  dici  possit.  Atque  hoc  non 
solum,  non  ccelum,  non  corpora;  sed  artes  prae- 
stant. 

Rursus,  vim  et  virtutem  et  consequentias  rerum 
inventarum  notare  juvat:  qua?  non  in  aliis  manifestius 
occurrent,  quam  in  illis  tribus,  qua3  antiquis  incogni- 
ta?; et  quarum  primordia,  licet  recentia,  obscura  et 
ingloria  sunt:  artis  nimirum  imprimendi,  pulveris  tor- 
menlarii,  et  acus  nauticae.  Haec  enim  tria,  rerum 
faciem  et  statum  in  orbe  terrarum  mutaverunt:  pri- 
mum,  in  re  literaria:  secundum,  in  re  bellica:  ter- 
tium,  in  navigationibus;  unde  innumera3  rerum  mu- 
tationes  sequutas  sunt,  ut  non  imperium  aliquod, 
non  secta,  non  stella  majorem  efficaciain  et  quasi  in- 
fluxum  super  res  humanas  exercuisse  videatur,  quam 
ista  mechanica  exercuerunt. 

Pra3terea  non  abs  re  fuerit,  tria  hominum  ambitio- 
nis  genera  et  quasi  gradus  distinguere.  Primum  eo- 
rum,  qui  propriam  potentiam  in  patria  sua  amplifi- 
care  cupiunt;  quod  genus  vulgare  est  et  degener. 
Secundum  eorum,  qui  patriae  potentiam  et  imperium 
inter  humanum  genus  amplificare  nituntur;  illud  plus 
certe  habet  dignitatis,  cupiditatis  haud  minus.     Quod 

si  quis  humani  generis  ipsius  potentiam  et  imperium 
in  rerum  universitatem  instaurare  et  amplificare  co- 
netur;  ea  proculdubio  ambitio  (si  modo  ita  vocanda 
sit)  reliquis  et  sanior  estet  augustior.  Hominis  autem 
imperium  in  res,  in  solis  artibus  et  scientiis  ponitur : 
naturae  enim  non  imperatur,  nisi  parendo. 

Praeterea,  si  unius  alicujus  particularis  inventi  uti- 
litas  ita  homines  affecerit,  ut  eum,  qui  genus  huma- 
nurn  universum  beneficio  aliquo  devincire  potuerit, 
homine  majorem  putaverint;  quanto  Celsius  vide- 
bitur  tale  aliquid  invenire,  per  quod  alia  omnia  ex- 
pedite inveniri  possint?  Et  tamen  (ut  verum  omnino 
dicamus)  quemadmodum  luci  magnam  habemus  gra- 
tiam,  quod  per  earn  vias  inire,  artes  exercere,  legere, 
nos  invicem  dignoscere  possimus,  et  nihilominus  ipsa 
visio  lucis  res  praestantior  est  et  pulchrior,  qviam  mul- 
tiplex ejus  usus  :  ita  certe  ipsa  contemplatio  rerum, 
prout  sunt,  sine  superstitione  aut  impostura,  errore 
aut  confusione,  in  se  ipsa  magis  digna  est,  quam  uni- 
versus  inventorum  fructus. 

Postremo  siquis  depravationem  scientiarum  et  ar- 
tium  ad  malitiam  et  luxuriam,  et  similia,  objecerit; 
id  neminem  moveat.  Illud  enim  de  omnibus  mun- 
danis  bonis  dici  potest,  ingenio,  fortitudine,  viribus, 
forma,  divitiis,  luce  ipsa,  et  reliquis.  Recuperet  modo 
genus  human um  jus  suum  in  naturam,  quod  ei  ex 
dotatione  divina  competit ;  et  detur  ei  copia :  usura 
vero  recta  ratio  et  sana  religio  gubernabit. 

cxxx. 

Jam  vero  tempus  est,  ut  artem  ipsam  interpretandi 
naturam  proponamus :  in  qua  licet  nos  utilissima  et 
verissima  praecepisse  arbitremur ;  tamen  necessitatem 
ei  absolutam  (ac  si  absque  ea  nil  agi  possit)  aut  etiam 
perfectionem  non  attribuimus.  Etenim  in  ea  opi- 
nione  sumus ;  si  justam  naturae  et  experiential  histo- 
rian! praesto  haberent  homines,  atque  in  ea  sedulo 
versarentur;  sibique  duas  res  imperare  possent; 
imam,  ut  receptas  opiniones  et  notiones  deponerent ; 
alteram,  ut  mentem  a  generalissimis  et  proximis  ab 

illis,  ad  tempus  cohiberent;  fore  ut  etiam  vi  pro- 
pria et  genuina  mentis,  absque  alia  arte,  in  formam 
nostram  interpretandi  incidere  possent.  Est  enim  in- 
terpretatio  verum  et  naturale  opus  mentis,  demptis 
iis,  qua?  obstant :  sed  tamen  omnia  certe  per  nostra 
prsecepta  erunt  magis  in  procinctu  et  multo  firmiora. 

Neque  tamen  illis  nihil  addi  posse  affirmamus :  sed 
contra,  nos,  qui  mentem  respicimus,  non  tantum  in 
facultate  propria,  sed  quatenus  copulatur  cum  rebus  ; 
artem  inveniendi  cum  inventis  adolescere  posse,  sta- 
tuere  debemus. 


LIBER  SECUNDUS 

APHORISMORUM, 

DE 

INTERPRETATIONE  NATURE, 

SIVE    DE 

REGNO  HOMINIS. 


Aphorismus  I. 


Super  datum  corpus  novam  naturam,  sive  novas 
naturas  generare  et  superinducere,  opus  et  intentio 
est  humanae  potentiae.  Datae  autem  naturas  formam, 
sive  difFerentiam  verara,  sive  naturam  naturantem, 
sive  fontem  emanationis  (ista  enim  vocabula  habemus, 
quae  ad  indicationem  rei  proxime  accedunt)  invenire, 
opus  et  intentio  est  humanae  scientiae.  Atque  his 
operibus  primariis  subordinantur  alia  opera  duo  se- 
cundaria et  inferioris  notae ;  priori,  transformatio  cor- 
porum  concretorum  de  alio  in  aliud,  intra  terminos 
possibiles;  posteriori,  inventio,  in  omni  generatione 
et  motu,  latentis  processus  continuati  ab  efficiente 
manifesto,  et  materia  manifesta,  usque  ad  formam 
inditam ;  et  inventio  similiter  latentis  schematismi 
corporum  quiescentium  et  non  in  motu. 

II. 

Quam  infeliciter  se  habeat  scientia  humana,  quae 
in  usu  est,  etiam  ex  illis  liquet,  quae  vulgo  asserun- 
tur.  Recte  ponitur  :  Vere  scire,  esse  per  causas  scire. 
Etiam  non  male  constituuntur  causae  quatuor ;  mate- 
ria, forma,  efficiens,  et  finis.  At  ex  his  causa  finalis 
tantum  abest  ut  prosit,  ut  etiam  scientias  corrumpat, 

nisi  in  hominis  actionibus.  Formae  inventio  habetur 
pro  desperata.  Efficiens  vero,  et  materia  (quales  quae- 
runtur  et  recipiuntur,  remotae  scilicet,  absque  latenti 
processu  ad  formam)  res  perfunctoriae  sunt  et  superfi- 
ciales,  et  nihili  fere  ad  scientiam  veram  et  activam. 
Neque  tamen  obliti  sumus,  nos  superius  notasse  et 
correxisse  errorem  mentis  humanae,  in  deferendo  for- 
mas  primas  essentiae.  Licet  enim  in  natura  nihil  vere 
existat  praeter  corpora  individua,  edentia  actus  puros 
individuos  ex  lege ;  in  doctrinis  tamen,  ilia  ipsa  lex, 
ejusque  inquisitio,  et  inventio,  atque  explicatio,  pro 
fundamento  est  tarn  ad  sciendum  quam  ad  operan- 
dum.  Earn  autem  legem,  ejusque  paragraphos,  for- 
marum  nomine  intelligimus ;  praesertim  cum  hoc  vo- 
cabulum  invaluerit,  et  familiariter  occurrat. 

III. 

Qui  causam  alicujus  naturae  (veluti  albedinis  aut 
caloris)  in  certis  tantum  subjectis  novit;  ejus  scientia 
imperfecta  est.  Et  qui  effectum  super  certas  tantum 
materias  (inter  eas,  quae  sunt  susceptibiles)  inducere 
potest ;  ejus  potentia  pariter  imperfecta  est.  At  qui 
efficientem  et  materialem  causam  tantummodo  novit 
(quae  causae  fluxae  sunt,  et  nihil  aliud,  quam  vehicula 
et  causae  formam  deferentes  in  aliquibus)  is  ad  nova 
inventa,  in  materia  aliquatenus  simili  et  praeparata, 
pervenire  potest;  sed  rerum  terminos  altius  fixos  non 
movet.  At  qui  formas  novit,  is  naturae  unitatem  in 
materiis  dissimillimis  complectitur ;  itaque  quae  adhuc 
facta  non  sunt,  qualia  nee  naturae  vicissitudines,  ne- 
que experimentales  industrial,  neque  casus  ipse,  in 
actum  unquam  perduxissent,  neque  cogitationem  hu- 
manam  subitura  fuissent ;  detegere  et  producere  po- 
test. Quare  ex  formarum  inventione  sequitur  con- 
templatio  vera  et  operatio  libera. 

IV. 

Licet  viae  ad  potentiam,  atque  ad  scientiam  huma- 
nam,conjunctissimaesintet  fereeaedem;  tamen  propter 
perniciosam  et  inveteratam  consuetudinem  versandi  in 
abstractis,  tutius  omnino  est  ordiri  et  excitare  scien- 

tias  ab  iis  fundamentis,  qua?  in  ordine  sunt  ad  par- 
tem activam,  atque  ut  ilia  ipsa  partem  contemplativam 
signet  et  determinet.  Videndum  itaque  est  ad  aliquam 
naturam  super  corpus  datum  generandam  et  superin- 
ducendam,  quale  quis  praeceptum,  aut  qualem  quis  di- 
rectionem  aut  deductionem  maxime  optaret ;  idque 
sermone  simplici  et  minime  abstruse 

Exempli  gratia ;  si  quis  argento  cupiat  superindu- 
cere  flavum  colorem  auri,  aut  augmentum  ponderis 
(servatis  legibus  materiae)  aut  lapidi  alicui  non  dia- 
phano  diaphaneitatem,  aut  vitro  tenacitatem,  aut  cor- 
pori  alicui  non  vegetabili  vegetationem ;  videndum 
(inquam)  est,  quale  quis  praeceptum  aut  deductionem 
potissimum  sibi  dari  exoptet.  Atque  primo,  exop- 
mbit  aliquis  proculdubio  sibi  monstrari  aliquid  hujus- 
taodi,  quod  opera  non  frustret,  neque  experimento 
fallat.  Secundo,  exoptabit  quis  aliquid  sibi  praescribi, 
quod  ipsum  non  astringat  et  coerceat  ad  media  quae- 
dam,  et  modos  quosdam  operandi  particulares.  For- 
tasse  enim  destituetur,  nee  habebit  facultatem  et  com- 
moditatem  talia  media  comparandi  et  procurandi. 
Quod  si  sint  et  alia  media,  et  alii  modi  (praeter  illud 
praeceptum)  progignendae  talis  naturae;  ea  fortasse  ex 
iis  erunt  quae  sunt  in  operantis  potestate;  a  quibus 
nihilominus  per  angustias  praecepti  excludetur,  nee 
fructum  capiet.  Terlio,  optabit  aliquid  sibi  monstrari, 
quod  non  sit  aeque  difficile,  ac  ilia  ipsa  operatio,  de 
qua  inquiritur,  sed  propius  accedat  ad  praxin. 

Itaque  de  prsecepto  vero  et  perfecto  operandi  pro- 
nunciatum  erit  tale;  Ut  sit  cerium,  liberum,  et  dis- 
ponents, sive  in  ordine  ad  actionem.  Atque  hoc  ipsum 
idem  est  cum  inventione  formae  versa.  Etenim  forma 
naturae  alicujus  talis  est,  ut,  ea  posita,  natura  data 
infallibiliter  sequatur  Jtaque  adest  perpetuo,  quando 
natura  ilia  adest,  atque  earn  universaliter  affirmat, 
atque  inest  omni.  Eadem  forma  talis  est,  ut  ea  amota, 
natura  data  infallibiliter  fugiat.  Itaque  abest  per- 
petuo, quando  natura  ilia  abest,  eamque  perpetuo  ab- 
negat,  atque  inest  soli.  Postremo,  forma  vera  talis 
est,  ut  naturam  datam  ex  fonte  aliquo  essentia^  de- 
ducat,  quae   inest  pluribus,  et  notior  est  natura3  (ut 

loquuntur)  quam  ipsa  forma.  Itaque  de  axiomate 
vero  et  perfecto  sciendi  pronunciation  et  praeceptum 
tale  est;  Ut  inveniatur  natura  alia,  quce  sit  cum  na- 
tura  data  converlibilis,  et  tamen  sit  limitatio  natures 
notions  instar  generis  veri.  Ista  autera  duo  pronun- 
ciata,  activum  et  contemplativura,  res  eadem  sunt; 
et  quod  in  operando  utilissimum,  id  in  sciendo  veris- 
simum. 

V 

At  praeceptum  sive  axioma  de  transformatione  cor- 
porum,  duplicis  est  generis.  Primum  intuetur  cor- 
pus, ut  turniam  sive  conjugationem  natura  rum  sim  - 
plicium,  utin  auro  haec  conveniunt;  quod  sitflavum; 
quod  sit  ponderosura,  ad  pondus  tale  ;  quod  sit  mal- 
leabile,  aut  ductile,  ad  extensionem  talem ;  quod 
non  fiat  volatile,  nee  deperdat  de  quanto  suo  per 
ignem;  quod  -fluat  fluore  tali ;  quod  separetur  et  sol- 
vatur  modis  talibus ;  et  similiter  de  caeteris  naturis, 
quae  in  auro  concurrunt.  Itaque  hujusmodi  axioma 
rem  deducit  ex  formis  naturarum  simplicium.  Nam 
qui  formas  et  modos  novit  superinducendi  flavi,  pon- 
deris,  ductilis,  fixi,  fluoris,  solutionum,  et  sic  de  re- 
liquis,  et  eorum  graduationes  et  modos;  videbit  et 
curabit,  ut  ista  conjungi  possint  in  aliquo  corpore, 
unde  sequatur  transformatio  in  aurum.  Atque  hoc 
genus  operandi  pertinetad  actionem  primariam.  Ea- 
dem enim  est  ratio  generandi  naturam  unam  aliquam 
simplicem,  et  plures;  nisi  quod  arctetur  magis  et  re- 
stringatur  homo  in  operando,  si  plures  requirantur, 
propter  difficultatem  tot  naturas  coadunandi ;  quae  non 
facile  conveniunt,  nisi  per  vias  naturae  tritas  et  ordi- 
narias.  Utcunque  tamen  dicendum  est,  quod  iste 
modus  operandi  (qui  naturas  intuetur  simplices,  licet 
in  corpore  concreto)  procedat  ex  lis,  quae  in  natura  sunt 
constantia,  et  aeterna,  et  catholica,  et  latas  praebeat 
potentiae  humanae  vias,  quales  (ut  nunc  sunt  res)  cogi- 
tatio  humana  vix  capere  aut  repraesentare  possit. 

At  secundum  genus  axiomatis  (quod  a  latentis  pro- 
cessus inventione  pendet)  non  per  naturas  simplices 
procedit,  sed  per  concreta  corpora,  quemadmodum  in 
natura  inveniuntur  cursu  ordinario.     Exempli  gratia, 

in  casu  ubi  fit  inquisitio,  ex  quibus  initiis,  et  quo  modo, 
et  quo  processu,  aurnm,  aut  aliud  quodvis  raetallura, 
aut  lapis  generetur,  a  primis  menstruis  aut  rudimentis 
suis,  usque  ad  mineram  perfectam :  aut  similiter,  quo 
processu  herbae  generenttir,  a  primis  concretionibus 
succorum  in  terra,  aut  a  seminibus,  usque  ad  plantam 
formatam,  cum  universa  ilia  successione  motus,  et 
diversis  et  continuatis  naturae  nixibus;  similiter,  de 
generatione  ordinatim  explicata  animalium,  ab  initu  ad 
partum;  et  similiter  de  corporibus  aliis. 

Enimvero  neque  ad  generationes  corporum  tantum 
spectat  haec  inquisitio,  sed  etiam  ad  alios  motus  et 
opificia  naturae.  Exempli  gratia ;  in  casu  ubi  fit  in- 
quisitio de  universa  serie  et  continuatis  actionibus  ali- 
mentandi,  a  prima  receptione  alimenti  ad  assimila- 
tionem  perfectam ;  aut  similiter  de  motu  voluntario 
in  animalibus,  a  prima  impressione  imaginations  et 
continuatis  nixibus  spiritus,  usque  ad  flexiones  et 
motus  artuum;  aut  de  explicato  motu  linguae,  et  la- 
bioruro,  et  instruinentorum  reliquorum,  usque  ad  edi- 
tionem  vocum  articulatarum.  Nam  haec  quoque  spe- 
ctantad  naturas  concretas,  sivecollegiatasetinfabrica; 
et  intuentur  veluti  consuetudines  naturae  particulars 
et  speciales,  non  leges  fundamentales  et  communes, 
quae  constituunt  formas.  Veruntamen  omnino  fa- 
tendum  est  rationem  istam  videri  expedittorem,  et 
magis  sitam  in  propinquo ;  et  spem  injicere  magis, 
quam  illam  primariam. 

At  pars  operativa  similiter,  quae  huic  parti  contem- 
plativae  respondet,  operationem  extendit  et  promovet, 
ab  iis,  quae  ordinario  in  natura  inveniuntur,  ad  quae- 
dam  proxima,  aut  a  proximis  non  admodum  remota; 
sed  altiores  et  radicales  operationes  super  naturam 
pendent  utique  ab  axiomatibus  primariis.  Quinetiarn 
ubi  non  datur  homini  facultas  operandi,  sed  tantum 
sciendi,  ut  in  ccelestibns  (neque  enim  conceditur  ho- 
mini operari  in  coelestia,  aut  ea  immutare,  aut  trans- 
formare)  tamen  inquisitio  facti  ipsius,  sive  veritatis 
rei,  non  minus  quam  cognitio  causarum  et  consen- 
suum,  ad  primaria  ilja  et  catholica  axiomata  de  na 
turis  simplicibus  (veluti  de  natura  rotationis  sponta- 

nese,  attractions  sive  virtutis  magneticae,  et  aliorum 
complurium,  quae  magis  communia  sunt,  quam  ipsa 
ccElestia)  refertur.  Neque  enim  speret  aliquis  termi- 
nare  quaestionem,  utrum  in  motu  diurno  revera  terra 
aut  ccelum  rotet ;  nisi  naturam  rotationis  spontanea? 
prius  comprehenderit. 

VI. 

Latens  autem  processus,  de  quo  loquimur,  longe 
alia  res  est,  quam  animis  hominum  (qualiter  nunc 
obsidentur)  facile  possit  occurrere.  Neque  enim  in- 
telligimus  mensuras  quasdam,  aut  signa,  aut  scalas 
processus,  in  corporibus  spectabiies  ;  sed  plane  pro- 
cessum  continuatum,  qui  maxima  ex  parte  sensum 
fugit. 

Exempli  gratia ;  in  omni  generatione  et  transfor- 
matione  corpprum,  inquirendum,  quid  deperdatur  et 
evolet,  quid  maneat,  quid  accedat ;  quid  dilatetur, 
quid  contrahatur  ;  quid  uniatur,  quid  separetur;  quid 
continuetur,  quid  abscindatur;  quid  impellat,  quid 
impediat ;  quid  dominetur,  quid  succumbat ;  et  alia 
complura. 

Neque  hie  rursus,  haec  tantum  in  generatione  aut 
transformatione  corporuin  quaerenda  sunt ;  sed  et  in 
omnibus  aliis  alterationibus  et  motibus  similiter  in- 
quirendum, quid  antecedat,  quid  succedat ;  quid  sit 
incitatius,  quid  remissius  ;  quid  motum  praebeat,  quid 
regat ;  et  hujusmodi.  Ista  vero  omnia  scientiis  (quae 
nunc  pinguissima  Minerva,  et  prorsus  inhabili,  con- 
texuntur)  incognita  sunt  et  intacta.  Cum  enim  om- 
nis  actio  naturalis  per  minima  Iransigatur,  aut  saltern 
per  ilia,  quae  sunt  minora,  quam  ut  sensum  feriant ; 
nemo  se  naturam  regere  aut  vertere  posse  speret,  nisi 
ilia  debito  modo  comprehenderit  et  notaverit. 

VII. 

Similiter,  inquisitio  et  inventio  latentis  schematismi 
in  corporibus  res  nova  est;  non  minus  quam  inventio 
latentis  processus  et  formae.  Versamur  enim  plane 
adhuc  in  atriis  naturae,  neque  ad  interiora  paramus 
aditum.  At  nemo  corpus  datum  nova  natura  dotare, 
vel  iu  novum  corpus  feliciter  et   apposite  transmu- 

tare  potest,  nisi  corporis  alterandi  aut  transformandi 
bonam  habuerit  notitiara.  ]n  modos  enim  vanos  in- 
curret,  aut  saltern  difficiles  et  perversos,  nee  pro  cor- 
poris natura,  in  quod  operatur.  Itaque  ad  hoc  etiam 
via  plane  est  aperienda  et  munienda. 

Atque  in  anatomia  corporum  organicorum  (qualia 
sunt  hominis  et  animalium)  opera  sane  recte  et  utiliter 
insumitur,  et  videtur  res  subtilis,  et  scrutinium  na- 
turae bonura.  At  hoc  genus  anatomise  spectabile  est, 
et  sensui  subjeclum,  et  in  corporibus  tantum  organicis 
locum  habet.  Verum  hoc  ipsum  obvium  quiddam 
est  et  in  promptu  situm,  prae  anatomia,  vera  schema- 
tismi  lateniis  in  corporibus,  quae  habentur  pro  simi- 
laribus  ;  praesertim  in  rebus  specificatis,  et  earum  par- 
tibus,  ut  ferri,  lapidis ;  et  partibus  similaribus  plantae, 
animalis,  veluti  radicis,  folii,  floris,  carnis,  sanguinis, 
ossis,  etc.  At  etiam  in  hoc  genere  non  prorsus  ces- 
savit industria  humana;  hoc  ipsum  enim  innuit  sepa- 
ratio  corporum  similarium  per  distillationes,  et  alios 
solutionum  modos,  ut  dissimilaritas  compositi  per 
congregationem  partium  homogenearum  appareat. 
Quod  etiam  ex  usu  est,  et  facit  ad  id  quod  quaerimus; 
licet  saepius  res  fallax-sit:  quia  complures  natural  se- 
parationi  imputantur  et  attribuuntur,  ac  si  prius  sub- 
stitissent  in  composito  ;  quas  revera  ignis  et  calor,  et 
alii  modi  apertionum  de  novo  indunt,  et  superindu- 
cunt.  Sed  et  haec  quoque  parva  pars  est  operis,  ad 
inveniendum  schematismum  verum  in  composito ;  qui 
schematismiis  res  est  longe  subtilior,  et  accuratior,  et 
ab  operibus  ignis  potius  confunditur,  quam  eruitur  et 
elucescit. 

Itaque  facienda  est  corporum  separatio  et  solutio  ; 
non  per  ignem  certe,  sed  per  rationem  et  inductionem 
veram,  cum  experimentis  auxiliaribus;  et  per  com- 
parationem  ad  alia  corpora,  et  reductionem  ad  natu- 
ras  simplices,  et  earum  formas,  quae  in  composito 
conveniunt  et  complicantur ;  et  transeundum  plane  a 
Vulcano  ad  Minervam,  si  in  animo  sit  veras  cor- 
porum texturas  et  schematismos  (unde  omnis  occulta 
atque,  ut  vocant,  specifica  proprietas  et  virtus  in  re- 

bus  pendet ;  unde  etiam  omnis  potentis  alterationis 
et  transformationis  norma  educitur)  in  lucem  protra- 

here. 

Exempli  gratia;  inquirendum,  quid  sit  in  omni 
corpore  spiritus,  quid  essentiae  tangibilis;  atqne  ille 
ipse  spiritus,  utrum  sit  copiosus  et  turgeat,  an  jejunus 
etpaucus;  tenuis  aut  crassior;  magis  aereus  aut  ig- 
neus ;  acris  aut  deses  ;  exilis  aut  robustus ;  in  pro- 
gressu  aut  in  regressu  ;  abscissus  aut  continuatus ; 
consentiens  cum  externis  et  ambientibus,  aut  dissen- 
tiens,  etc.  Et  similiter,  essentia  tangibilis  (quae  non 
pauciores  recipit  differentias,  quam  spiritus)  atque 
ejus  villi  et  fibrae,  et  omnimoda  textura.  Rursus 
autem  collocatio  spiritus  per  corpoream  molem,  ej us- 
que pori,  meatus,  venae,  et  cellulae,  et  rudimenta  sive 
tentamenta  corporis  organici,  sub  eandem  inquisitio- 
nem  cadunt  Sed  et  in  his  quoque,  atque  adeo  in 
omni  latentis  schematismi  inventione,  lux  vera  et  clara 
ab  axiomatibus  primariis  immittitur,  qua?  certe  cali- 
ginem  oranem  et  subtilitatem  discutit. 

VIII. 

Neque  propterea  res  deducetur  ad  atomum,  qui 
praesupponit  vacuum  et  materiam  non  fluxam  (quorum 
utrumque  falsum  est)  sed  ad  particulas  veras,  quales 
inveniuntur.  Neque  rursus  est,  quod  exhorreat  quis- 
piam  istam  subtilitatem,  ut  inexplicabilem ;  sed  con- 
tra, quo  magis  yergit  inquisitio  ad  naturas  simplices, 
eo  magis  omnia  erunt  sita  in  piano  et  perspicuo; 
translato  negotio  a  multiplici  in  simplex  ;  et  ab  in- 
commensurabili  ad  commensurabile ;  et  a  surdo  ad 
computabile;  et  ab  infinito  et  vago  ad  definitum  et 
certum;  ut  fit  in  elementis  literaruin,  et  tonis  concen- 
tuum.  Optime  autem  cedit  inquisitio  naturalis,  quan- 
do  physicum  terminatur  in  mathematico.  At  rursus 
multitudinem  aut  fractiones  nemo  reformidet :  in  re- 
bus enim  quae  per  numeros  transiguntur,  tam  facile 
quis  posuerit  aut  cogiiaverit  miilenarium,  quam 
unum;  aut  millesimam  partem  unius,  quam  unum 
integrum. 

IX. 

Ex  duobus  generibus  axiomatum,  quae  superius 
posita  sunt,  oritur  vera  divisio  philosophise  et  scien- 
tiarum ;  translatis  vocabulis  receptis  (quae  ad  indi- 
cationem  rei  proxime  accedunt)  ad  sensura  nostrum. 
Videlicet,  ut  inquisitio  formarum,  quae  sunt  (ratione 
certe,  et  sua  lege)  aeternae  et  immobiles,  et  constituat 
metaphysicam ;  inquisitio  vero  efficientis,  et  materia, 
et  latentis  processus,  et  latentis  schematismi  (quae  om- 
nia cursum  naturae  communem  et  ordinarium,  non 
leges  fundamental es  et  aeternas  respiciunt)  constituat 
physicam;  atque  his  subordinentur  similiter  practicae 
duae;  physicce  mechanica;  metaphysics  (perpurgato 
nomine)  magia,  propter  latas  ejus  vias,  et  rnajus  im- 
perium  in  naturam. 

X. 

Posito  itaque  doctrinae  scopo,  pergendum  ad  prae- 
cepta  ;  idque  ordine  minime  perverso  aut  perturbato. 
Atque  indicia  de  interpretations  natures  complectun- 
tur  partes  in  genere  duas;  primam,  de  educendis  aut 
excitandis  axiomatibus  ab  experientia ;  secundam, 
de  deducendis  aut  derivandis  experimentis  novis  ab 
axiomatibus.  Prior  autem  trifariam  dividitur;  in  tres 
nempe  ministrationes ;  ministrationem  ad  sensum ; 
ministrationem  ad  meraoriam ;  et  ministrationem  ad 
mentem  sive  ratiopem. 

Primo  enim  paranda  est  historia  naturalis  et  ex- 
perimentalis,  sufficiens  et  bona ;  quod  fundamentum 
rei  est;  neque  enim  fingendum  aut  excogitanduin, 
sed  inveniendum,  quid  natura  faciat,  aut  ferat. 

Historia  vero  naturalis  et  experimentalis  tarn  varia 
est  et  sparsa,  ut  intellectum  confundat  et  disgreget, 
nisi  sistatur  et  compareat  ordine  idoneo.  Itaque  for- 
maudae  sunt  tabulee  et  co-ordinationes  instantiarum, 
tali  modo  et  instructione,  ut  in  eas  agere  possit  intel- 
lectus. 

Id  quoque  licet  fiat ;  tamen  intellectus  sibi  permis- 
sus,  et  sponte  movens,  incompetens  est  et  inhabilis 
ad  opificiuin  axiomatum,  nisi  regatur  et  muniatur. 
Itaque  tertio,  adhibenda  est  incluctio  legitima  et  vera, 

g  2 

quae  ipsa  clavis  est  interpretationis.     Incipiendum  au- 
tem  est  a  fine,  et  retro  pergendum  ad  reliqua. 


XL 


Inquisitio  formarum  sic  procedit ;  super  naturam 
datam  primo  facienda  est  comparentia  ad  intellectum 
omnium  instantiarum  notarum,  quae  in  eadem  nalura 
conveniunt,  per  materias  licet  dissimillimas.  Atque 
hujusmodi  collectio  facienda  est  historice,  absque  con- 
templatione  praefestina,  aut  subtilitate  aliqua  majore. 
Exempli  gratia ;  in  inquisitione  de  forma  calidi. 


Instantice  convenientes  in  Natura  Calidi. 

1.  Radii  solis,  praesertim  aestate  et  meridie. 

2.  Radii  solis  reflexi  et  constipati,  ut  inter  montes, 
aut  per  parietes,  et  maxime  omnium  in  speculis 
comburentibus. 

3.  Meteora  ignita. 

4.  Fulmina  comburentia. 

5.  Eructationes  flammarum  ex  cavis  montium,  etc. 

6.  Flamma  omnis. 

7.  Ignita  solida. 

8.  Balnea  calida  naturalia. 

9.  Liquida  ferventia  aut  calefacta. 

10.  Vapores  et  fumi  ferventes,  atque  aer  ipse,  qui 
fortissimum  et  furentem  suscipit  calorem,  si  con- 
cludatur;  ut  in  reverberatoriis. 

11.  Tempestates  aliquae  sudae  per  ipsam  constitutio- 

nem  aeris,  non  habita  ratione  temporis  anni. 

12.  Aer  conclusus  et  subterraneus  in  cavernis  non- 

nullis,  prsesertim  hieme. 

13.  Omnia  villosa,  ut  lana,  pelles  animaliam,  et 
plumagines,  habent  nonnihil  teporis. 

14.  Corpora  omnia,  tarn  solida  quam  liquida,  et  tarn 
densa  quam  tenuia  (qualis  est  ipse  aer)  igni  ad 
tempus  approximata. 

15.  Scintillas  ex  silice  et  chalybe  per  fortem  percus- 
sionem. 

16.  Omne  corpus  fortitur  attritum,  ut  lapis,  lignum, 
pannus,  etc.  adeo  ut  temones,  et  axes  rotarum, 
aliquando  flamraam  concipiant;  et  mos  excitandi 
ignis  apud  Indos  occidentales  fuerit  per  attri- 
tionem. 

17.  Herbae  virides  et  humidae  simul  conclusae  et  con- 

trusse,  ut  rosae,  pisae  in  corbibus;  adeo  ut  fce- 
num,  si  repositum  fuerit  madidum,  saepe  conci- 
piat  flam  mam. 

18.  Calx  viva,  aqua  aspersa. 

19.  Ferrum,  cum  prime  dissolvitur  per  aquas  fortes  in 
vitro,  idque  absque  ulla  admotione  ad  ignem ; 
et  stannum  similiter,  etc.  sed  non  adeo  intense. 

20.  Animalia,  praesertim  et  perpetuo  per  interiora ; 
licet  in  insectis  calor  ob  parvitatem  corporis  non 
deprehendatur  ad  tactum. 

21.  Fimus  equinus,  et  hujusmodi  excrementa  anima- 
lium  recentia. 

22.  Oleum  forte  sulphuris  et  vitrioli  exequitur  opera 
caloris,  in  linteo  adurendo. 

23.  Oleum  origani,  et  hujusmodi,  exequitur  opera 
caloris  in  adurendis  ossibus  dentium. 

24.  Spiritus  vini  fortis  et  bene  rectificatus  exequitur 
opera  caloris ;  adeo  ut  si  albumen  ovi  in  eum 
injiciatur,  conscrescat  et  albescat,  fere  in  modum 
albuminis  cocti;  et  panis  injectus  torrefiat  et  in- 
crustetur,  ad  modum  panis  tosti. 

25.  Aromata  et  herbae  calidae,  ut  dracunculus,  nastur- 
tium vetus,  etc.  licet  ad  manum  non  sint  calida 
(nee  integra,  nee  pulveres  eorum)  tamen  ad  lin- 
guam  et  palatum  parum  masticata,  percipiuntur 
calida,  et  quasi  adurentia. 

26.  Acetum  forte,  et  omnia  acida,  in  membro  ubi  non 

sit  epidermis,  ut  in  oculo,  lingua,  aut  aliqua  alia 
parte  vulnerata,  et  cute  detecta,  dolorem  cient, 
non  multum  discrepantem  ab  eo,  qui  inducitur  a 
calido. 
27  Etiam  frigora  acria  et  intensa  inducunt  sensum 
quendam  ustionis : 

Nam  boreee  penetrabile  frigus  adurit. 

28.  Alia. 

Hanc  Tabulam  essentia  et pr essentia  appellare  con- 
suevimus. 

XII. 
Secundo,  facienda  est  comparentia  ad  [intellectum 
instantiarum,  quae  natura  data  privantur;  quia  forma 
(ut  dictum  est)  non  minus  abesse  debet,  ubi  natura 
dataabest;  quam  adesse,  ubi  adest.  Hoc  vero  infi- 
nitum esset  in  omnibus. 

Itaque  subjungenda  sunt  negativa  affirmativis,  et 
privationes  inspiciendae  tantum  in  illis  subjectis,  quse 
sunt  maxime  cognata  illis  alteris,  in  quibus  natura 
data  inest  et  comparet.  Hanc  tabulam  declinationis 
sive  absentia  in  proximo  appellare  consuevimus. 


Instantia  in  proximo,  qua  privantur  natura  calidi. 
Ad  in-     1.  Jjunae  et  stellarum,  et  cometarum  radii,  non  in- 

stanti- 
am  lam, 


veniuntur  calidi  ad  tactum  :  quinetiam  observari 
affirma-  solent  acerrima  frigora  in  pleniluniis.     At  stellae 

jnstan-  fixse  majores,  quando  sol  eas  subit,  aut  iis  approxi- 

tial*.  matur.  existimantur  fervores  solis  augere  et  in- 

▼a  vei  tendere ;  ut  fit,  cum  sol  sistitur  in  leone,  et  diebus 

ctmT  canicularibus. 

Ad  a*».  2.  Radii  solis  in  media  (quam  vocant)  regione  aeris 
non  calefaciunt;  cujus  ratio  vulgo  non  male 
redditur;  quia  regio  ilia  nee  satis  appropinquat 
ad  corpus  solis,  unde  radii  emanant,  nee  etiam 
ad  terram,  unde  reflectuntur.  Atque  hoc  liquet 
ex  fastigiis  montium  (nisi  sint  praealti)  ubi  nives 
perpetuo  durant.  Sed  contra  notatum  est  a  non- 
nullis,  quod  in  cacumine  Picus  de  Tenariph, 
atque  etiam  in  Andis  Peruviae,  ipsa  fastigia  mon- 
tium nive  destituta  sint ;  nivibus  jacentibus  tan- 
tum inferius  in  ascensu.  Atque  insuper  aer  in 
illis  ipsis  verticibus  montium  deprehenditur  mi- 
nime  frigidus,  sed  tenuis  tantum  et  acer;  adeo 
ut  in  Andis  pungat  et  vulneret  oculos  per  nimiam 
acrimoniam,  atque  etiam  pungat  os  ventriculi, 
et  inducat  vomitum.     Atque  ab  antiquis  notatum 

est,  in  vertice  Olympi  tantam  fuisse  aeris  tenui- 
tatem,  ut  necesse  fuerit  illis,  qui  eo  ascende- 
rant,  secum  deferre  spongias  aceto  et  aqua  ma- 
defactas,  easque  ad  os  et  nares  subinde  appo- 
nere;  quia  aer  ob  tenuitatem  non  sufficiebat  re- 
spirationi.  In  quo  vertice  etiam  relatum  est, 
tantam  fuisse  serenitatem  et  tranquillitatem  aplu- 
viis,  et  nivibus,  et  ventis;  ut  sacrificantibus  li- 
terae  descripta3  digito  in  cineribus  sacrificiorum 
super  aratn  Jovis,  manerent  in  annum  proximum 
absque  nil  a  perturbatione.  Atque  etiam  hodie 
ascendentes  ad  verticem  Picus  de  Tenariph,  eo 
vadunt  noctu  et  non  interdiu;  et  paulo  post  or- 
tum  solis  monentur  et  excitantur  a  ducibus  suis, 
ut  festinent  descendere,  propter  periculum  (ut 
videtur)  a  tenuitate  aeris,  ne  sol  vat  spiritus  et 
suffocet. 

3.  Reflexio  radiorum  solis,  in  regionibus  prope  cir-Adin- 

culos  polares,  admodum  debilis  et  inefficax  in-  a^£m 
venitur  in  calore;  adeo  ut  Belgae,  qui  hiberna-  affirma- 
runt  in  Nova  Zembla,  cum  expectarent  navist,vam" 
suae  liberationem  et  deobstructionem  a  glaciali 
mole  (qua3  earn  obsederat)  per  initia  mensis  Julii 
spe  sua  frustrati  sint,  et  coacti  scaphae  se  com- 
mittere.  Itaque  radii  solis  directi  videntur  pa- 
rum  posse,  etiam  super  terrain  planam  ;  nee  re- 
flexi  etiam,  nisi  multiplicentur  et  uniantur;  quod 
fit  cum  sol  magis  vergit  ad  perpendiculum  ;  quia 
turn  incidentia  radiorum  facit  angulos  acutiores; 
ut  linear  radiorum  sint  magis  in  propinquo:  ubi 
contra  in  magnis  obHquitatibus  solis  anguli  sunt 
valde  obtusi,  et  proinde  linese  radiorum  magis 
distantes.  Sed  interim  notandum  est,  multas 
esse  posse  operationes  radiorum  solis,  atque  etiam 
ex  natura  calidi,  quae  non  sunt  proportionatae  ad 
tactum  nostrum;  adeo  ut  respectu  nostri  non 
operentur  usque  ad  calefactionem,  sed  respectu 
aliorum  nonnullorum  corporum  exequantur  opera 
calidi. 

4.  Fiat  hujusmodi  experimentum.     Accipiatur  spe-  Ad 2«» 
culum  fabricatum  contra  ac  fit  in  speculis  com- 

burentibus;  et  interponatur inter  manum  et  radios 
solis;  et  fiat  observatio,  utrum  minuat  calorem 
solis,  quemadmodum  speculum  comburens  eun- 
dem  auget  et  intendit.  Manifestum  est  enim 
quoad  radios  opticos,  prout  j'abricatur  speculum 
in  densitate  insequali  respectu  medii  et  late- 
rum,  ita  apparere  simulacra  magis  diffusa,  aut 
magis  contracta.  Itaque  idem  videndum  in 
calore. 

Ad 2"».  5.  Fiat  experimentum  diligenter,  utrum  per  specula 
comburentia,  fortissime  et  optime  fabricata,  ra- 
dii lunae  possint  excipi  et  colligi  in  aliquem  vel 
minimum  gradum  teporis.  Is  vero  gradus  te- 
poris,  si  fortasse  nimis  subtilis  et  debilis  fuerit, 
ut  ad  tactum  percipi  et  deprehendi  non  possit ; 
confugiendum  erit  ad  vitra  ilia,  quae  indicant  con- 
stitutionem  aeris  calidam  autfrigidam;  ita  ut  ra- 
dii lunae  per  speculum  comburens  incidant  et  ja 
ciantur  in  summitatem  vitri  hujusmodi;  atque 
turn  notetur,  si  fiat  depressio  aqua?  per  tepo- 
rem. 

Ad2»m.  6.  Practicetur  etiam  vitrum  comburens  super  cali- 
dum,  quod  non  sit  radiosum  aut  luminosum;  ut 
ferri  et  lapidis  calefacti,  sed  non  igniti ;  aut 
aquae  ferventis,  aut  similium  :  et  notetur,  utrum 
fiat  augmentum  et  intentio  calidi,  ut  in  radiis 
solis. 

Ad 2=»».  7#  Practicetur  etiam  speculum  comburens  in  flam- 
ma  communi. 

Ad3«».  8.  Cometarum  (si  et  illos  numerare  inter  meteora 
libuerit)  non  deprehenditur  constans  aut  mani- 
festus  effectus  in  augendis  ardoribus  anni,  licet 
siccitates  saepius  inde  sequi  notatae  sint.  Quin- 
etiam  trabes;  et  columnae  lucidae,  et  chasmata,  et 
similia,  apparent  saepius  temporibus  hibernis, 
quam  aestivis ;  et  maxime  per  intensissima  frigora, 
sed  conjuncta  cum  siccitatibus.  Fulmina  tamen 
et  coruscationes  et  tonitrua  raro  eveniunt  hieme, 
sed  sub  tempus  magnorum  fervorum.  At  ste  lae 
(quas  vocant)  cadentes,  existimantur  vulgo  ma- 
gis constare  ex  viscosa  aliqua  materia  splendida 

et  accensa,   quam   esse   naturae  igneae  fortioris. 
Sed  de  hoc  inquiratur  ulterius. 
9.    Sunt  quaedam  coruscationes,  quae  praebent  lumen,  Ad4»ra 
sed  non   urunt:   eae  vero  semper  fiunt  sine  to- 
nitru. 

10.  Eructationes  et  eruptiones   flammarum  inveni- Ad5am- 
untur  non  minus  in   regionibus  frigidis,  quam  ca- 
lidis ;    ut  in  Islandia  et  Groenlandia  :  quemad- 
modum  et  arbores  per  regiones  frigidas   magis 
sunt  quandoque  inflamrnabiles,  et  magis   piceae 

ac  resinosae,  quam  per  regiones  calidas  :  ut  fit 
in  abiete,  pinu,  et  reliquis :  verum  in  quali  situ 
et  natura  soli  hujusmodi  eruptiones  fieri  sole- 
ant,  ut  possimus  affirmalivce  subjungere  negati- 
vam,  non  satis  quaesitum  est. 

11.  Omnis  flamma    perpetuo  est  calida   magis  autAd6am- 
minus,  neque  omnino  subjungitur  negativa.     Et 
tamen    referunt    ignem    fatuum    (quern    vocant) 

qui  etiam  aliquando  impingitur  in  parietem,  non 
multum  habere  caloris ;  fortasse  instar  flam- 
mae  spiritus  vini,  quae  clernens  et  lenis  est.  Sed 
adhuc  lenior  videtur  ea  flamma,  quae  in  nonnul- 
Jis  historiis  fidis  et  gravibus  invenitur  appa- 
ruisse  circa  capita  et  comas  puerorum  et  virgi- 
num  ;  quae  nullo  modo  comas  adurebat,  sed  mol- 
liter  circum  eas  trepidabat.  Atque  certissimum 
est,  circa  equum  in  itinere  sudantem,  noctu  et 
suda  tempestate,  apparuisse  quandoque  corus- 
cationem  quandam  absque  manifesto  calore.  At- 
que paucis  abhinc  annis  notissimum  est,  et  pro 
rniraculo  quasi  habitum,  gremiale  cujusdam 
puellae  paulo  motum  aut  fricatum  coruscasse; 
quod  foitasse  factum  est  ob  alumen  aut  sales, 
quibus  gremiale  tinctum  erat,  paulo  crassius 
haerentia  et  incrustata,  et  ex  fricatione  fracta. 
Atque  certissimum  est,  saccharum  omne,  sive 
conditum  (ut  vocant)  sive  simplex,  modo  sit  du- 
rius,  in  tenebris  fractum  aut  cultello  scalptum 
coruscare.  Similiter  aqua  marina  et  salsa,  noctu 
interdum  invenitur  remis  fortiter  percussa  corus- 
care. Atque  etiarn  in  tempestatibus  spurna  maris 

fortiter  agitata  noctu  coruscat ;  quam  corusca- 
tionem  Hispani  pulmonem  marinum  vocant.  De 
ilia  flamma  autem,  quam  antiqui  nautae  vocabant 
Castorem  et  Pollucem,  et  moderni  Focum  Sancti 
Ermi,  qualem  calorera  habeat,  non  satis  quaesi- 
tum  est. 
Ad  in-  12.  Omne  ignitum  ita  ut  vertatur  in  ruborem  igneum, 
tiam  etiam  sine  flamma  perpetuo  calidutn  est;  neque 

7»">af-  huic  affirmatives  snbjungitur  negativa;  sed  quod 

v'am.  in  proximo  est,  videtur  esse  lignum  p utre;  quod 

splendet  noctu,  neque  tamen  deprehenditur  cali- 
dum  :  et  squamae  piscium  putrescentes,  quae 
etiam  splendent  noctu,  nee  inveniuntur  ad  ta- 
ctum  calidae  ;  neque  etiam  corpus  cicindelae  aut 
muscae  (quam  vocant  luciolam)  calidum  ad  ta- 
ctum  deprehenditur. 
Ads»™.  ]3.  De  balneis  calidis,  in  quo  situ  et  natura  soli 
emanare  soleant,  non  satis  queesitum  est :  itaque 
non  subjungitur  negativa. 
Ad  9*».  14.  Liquidis  ferventibus  subjungitur  negativa  ipsius 
liquidi  natura  sua.  Nullum  enim  invenitur  liqui- 
dum  tangibile,  quod  sit  in  natura  sua  et  maneat 
constanter  calidum  ;  sed  superinducitur  ad  tem- 
pus  tantum  calor,  ut  natura  ascititia ;  adeo  ut 
qua?  potestate  et  operatione  sunt  maxime  calida, 
ut  spiritus  vini,  olea  aromatum  chemica,  etiam 
olea  vitrioli  et  sulphuris,  et  similia,  quae  paulo 
post  adurunt,  ad  primum  tactum  sint  frigida. 
Aqua  autem  balneorum  naturalium,  excepta  in 
vas  aliquod,  et  separata  a  fontibus  suis,  defer- 
vescit  perinde  ac  aqua  igne  calefacta.  At  ve- 
rum  est  corpora  oleosa  ad  tactum  paulo  minus 
esse  frigida,  quam  aquea  ;  ut  oleum  minus  quam 
aqua,  sericum  minus  quam  linteum.  Yerum  hoc 
pertinet  ad  Tabulam  graduum  de  frigido. 
Ad  15.  Similiter  vapori  fervido  subjungitur  negativa  na- 
turae ipsius  vaporis,  qualis  apud  nos  invenitur. 
Etenim  exhalationes  ex  oleosis,  licet  facile  inflam- 
mabiles,  tamen  non  inveniuntur  calidae,  nisi  a 
corpore  calido  recenter  exhalaverint. 
io».    16.    Similiter  aeri  ipsi  ferventi  subjungitur  negativa 

natura  aeris  ipsius.  Neque  enim  invenitur  apud 
nos  aer  calidus  ;  nisi  fuerit  aut  conclusus,  aut 
attritus,  aut  manifeste  calefactus  a  sole,  igne, 
aut  aliquo  alio  corpore  calido. 
17  Subjungitur  negativa  tempestatum  frigidarum  Adam 
magis,  quam  pro  ratione  temporis  anni,  qua? 
eveniunt  apud  nos  flante  Euro  et  Borea  :  quem- 
admodum  et  contrarian  tempestates  eveniunt 
flante  Austro  et  Zephyro.  Etiam  inclinatio  ad 
pluviam  (praesertim  temporibus  hiemalibus)  co- 
mitatur  tempestatem  tepidara  :  at  gelu  contra 
frigid  am. 

18.  Subiung-itur  negativa  aeris  conclusi  in  cavern  is  Ad 
tempore  aestivo.  At  de  aere  concluso  omnino 
diligentius  inquirendum.  Primo  enim  non  abs- 
que causa  in  dubitationem  venit,  qualis  sit  na- 
tura aeris,  quatenus  ad  calidum  et  frigidum  in 
natura  sua  propria.  Recipit  enim  aer  calidum 
manifesto  ex  impressione  ccelestium  ;  frigidum 
autem  fortasse  ab  expiratione  terra? ;  et  rursus  in 
media  (quam  vocant)  regione  aeris,  a  vaporibus 
frigidis  et  nivibus  :  ut  nullum  judicium  fieri  pos- 
sit  de  aeris  natura  per  aerem,  qui  foras  est  et 
sub  dio,  sed  verius  foret  judicium  per  aerem  con- 
clusum.  Atqui  opus  est  etiam,  ut  aer  conclu- 
datur  in  tali  vase  et  materia,  quae  nee  ipsa  im- 
buat  aerem  calido  vel  frigido  ex  vi  propria,  nee 
facile  admittat  vim  aeris  extranei.  Fiat  itaque 
experimentum  per  ollam  figularem  multiplici 
corio  obductam  ad  muniendam  ipsam  ab  aere 
extraneo,  facta  mora  per  tres  aut  quatuor  dies 
in  vase  bene  occluso  :  deprehensio  autem  fit  post 
apertionem  basis,  vel  per  manum,  vel  per  vitrum 
graduum  ordine  applicatum. 

19.  Subest  similiter  dubitatio,  utrum  tepor  in  lana,  et  Ad 
pellibus,  et  plumis,  et  hujusmodi,  fiat  ex  quo-  °ara- 
dam  exili  calore  inhaerente,  quatenus  excernun- 
tur  ab  animalibus;  aut  etiam  ob  pinguedinem 
quandam  et  oleositatem,  quae  sit  naturae  congruae 
cum  tepore;  vel  plane  ob  conclusionem  et 
fractionem   aeris,  ut  in  articulo  praecedente  di- 

ctum  est.  Videtur  enim  omnis  aer,  abscissus  a 
continuitate  aeris  forinseci,  habere  nonnihil  te- 
poris.  Itaque  fiat  experimentum  in  fibrosis, 
quae  fiunt  ex  lino ;  non  ex  lana,  aut  plumis,  aut 
serico,  qua?  excernuntur  ab  animatis.  Notan- 
dum  est  etiam,  omnes  pulveres  (ubi  manifesto 
includitur  aer)  minus  esse  frigidos,  quam  corpora 
integra  ipsorum :  quemadmodum  etiam  existi- 
mamus,  omnem  spumam  (utpote  quae  aerem  conti- 
neat)  minus  esse  frigidam,  quam  liquorem  ipsum. 

Ad  20.  Huie  non  subjungitur  negativa.  Nihil  enim  re- 
peritur  apud  nos  sive  tangibile,  sive  spiritale, 
quod  admotum  igni  non  excipiat  calorem.  In 
eo  tamen  differunt,  quod  alia  excipiant  calorem 
citius,  ut  aer,  oleum,  et  aqua ;  alia  tardius,  ut 
lapis  et  metalla.  Verum  hoc  pertinet  ad  tabu- 
lam  graduum. 

Ad  21  Huic  instantiae  non  subjungitur  negativa  alia, 
quam  ut  bene  notetur,  non  excitari  scintillas  ex 
silice  et  chalybe,  aut  alia  aliqua  substantia  dura, 
nisi  ubi  excutiuntur  minutiae  aliquae  ex  ipsa  sub- 
stantia lapidis  vel  metalli ;  neque  aerem  attritum 
unquam  per  se  generare  scintillas,  ut  vulgo  pu- 
tant:  quin  et  ipsae  illae  scintilla?  ex  pondere  cor- 
poris igniti  magis  vergunt  deorsum,  quam  sur- 
sum,  et  in  extinctione  redeunt  in  quandam  fuli- 
ginem  corpoream. 

Ad  22.  Existimamus  huic  instantiae  non  subjungi  nega- 
tivam.  Nullum  enim  invenitur  apud  nos  corpus 
tangibile,  quod  non  ex  attritione  manifesto  ca- 
lescat ;  adeo  ut  veteres  somniarent  non  inesse 
ccelestibus  aliam  viam  aut  virtutem  calefaciendi, 
nisi  ex  attritione  aeris  per  rotationem  rapidam 
et  incitatam.  Verum  in  hoc  genere  ulterius 
inquirendum  est,  utrum  corpora,  quae  emittun- 
tur  ex  machinis  (qualia  sunt  pilae  ex  tormentis) 
non  ex  ipsa  percussione  contrahant  aliquem  gra- 
dum  caloris  ;  adeo  ut  postquam  deciderint,  in- 
veniantur  nonnihil  calida.  At  aer  motns  magis 
infrigidat,  quam  calefacit;  ut  in  ventis,  et  fol- 
libus,  et  flatu  oris  contracti.     Verum  hujusmodi 

motus  non  est  tarn  rapidus,  ut  excitet  calorem; 
et  fit  secundum  totum,  non  per  particulas;  ut 
mirum  non  sit,  si  non  generet  calorem. 

23.  Circa  hanc  instantiam  facienda  est  inquisitio  Ad  in- 
diligentior.     Videntur    enim    herbae   et   vegeta-tiam 
bilia  viridia  et  humida  aliquid  habere  in  se  oc-  i7*m- 
culti  caloris.     Ille  vero  calor  tam  tenuis  est,  uttivam. 
in   singulis  non  percipiatur  ad   tactum:    verum 
postquam  ilia  adunata  sint  et  conclusa,  ut  spi- 
ritus   ipsorum    non    expiret   in   aerem,   sed    se 
invicem    foveat;    turn    vero    oritur   calor   mani- 
festos, et  nonnunquam  flamma  in  materia  con- 
grua. 

24.  Etiam  circa  hanc  instantiam  diligentior  facien-  Ad 
da  est  inquisitio.  Videtur  enim  calx  viva,  aqua 
aspersa,  concipere  calorem,  vel  propter  unionem 
caloris,  qui  antea  distrahebatur  (ut  ante  dictum 
est  de  herbis  conclusis)  vel  ob  irritationem  et 
exasperationem  spiritus  ignei  ab  aqua,  ut  fiat 
quidam  conflictus  et  antiperistasis.  Utra  vero 
res  sit  in  causa,  facilius  apparebit,  si  loco  aquae 
immittatur  oleum.  Oleum  enim  aeque  ac  aqua 
valebit  ad  unionem  spiritus  inclusi,  sed  non  ad 
irritationem.  Etiam  faciendum  est  experimen- 
tuin  latius  tam  in  cineribus  et  calcibus  diverso- 
rum  corporum,  quam  per  immissionem  diverso- 
rum  liquorum. 

25.  Huic  instantiae  subjungitnr  negativa  aliorum  Ad 
metallorum,  quae  sunt  magis  mollia  et  fluxa. 19an>' 
Etenim  bracteolae  auri,  solutae  in  liquorem  per 
aquam  regis,  nullum  dant  calorem  ad  tactum  in 
dissolutione:  neque  similiter  plumbum  in  aqua 
forti.  Neque  etiam  argentum  vivum  (ut  me- 
mini)  sed  argentum  ipsum  parum  excitat  caloris, 
atque  etiam  cuprum  (ut  memini)  sed  magis  ma- 
nifesto stannum,  atque  omnium  maxime  ferrum 

et  chalybs;  qua?  non  solum  fortem  excitant  ca- 
lorem in  dissolutione,  sed  etiam  violentam  ebul- 
litionem.  Itaque  videtur  calor  fieri  per  con- 
flictum,  cum  aquae  fortes  penetrant  et  fodiant, 
et    divellunt    partes    corporis,  et   corpora    ipsa 

resistunt.     Ubi  vero  corpora  facilius  cedunt,  vix 
excitatur  calor. 
Ad^        26.  Calori  animalium  nulla  subjungitur  negativa,  nisi 
203m'  insectorum  (ut  dictum  est)  ob  parvitatem  corpo- 

ris.    Etenim  in  piscibus  collatis  ad  animalia  ter- 
restria  magis  notatur  gradus  caloris,  quam  priva- 
tio.     In    vegetabilibus    autem    et   plantis   null  us 
percipitur   gradus  caloris   ad  tactum,   neque  in 
lacrymis   ipsorum,   neque   in    medullis   recenter 
apertis.     At  in  animalibus  magna  reperitur  di- 
versitas  caloris,  turn  in  partibus  ipsorum  (alius 
est  enim  calor  circa  cor,  alius  in  cerebro,  alius 
circa  externa)  turn  in  accidentibus  eorum,  ut  in 
exercitatione  vehementi,  et  febribus. 
Adm        27.  Huic  instantiae  vix  subjungitur  negativa.    Quin- 
etiam  excrementa  animalium  non  recentia  mani- 
feste  habent  calorem  potentialem,  ut  cernitur  in 
impinguatione  soli. 
Ad  28.  Liquores  (sive  aquae  vocentur,  sive  olea)  qui  ha- 

^am-  bent  magnam  et  intensam  acrimoniam,  exequun- 

23»™.  tur  opera  caloris  in  divulsione  corporum,  atque 

adustione  post  aliquam  moram;  sed  tamen  ad 
ipsurn  tactum  manus  non  sunt  calidi  ab  initio. 
Operantur  autem  secundum  analogiam  et  poros 
corporis,  cui  adjunguntur.  Aqua  enim  regis 
aurum  solvit,  argentum  minime:  at  contra,  aqua 
fortis  argentum  solvit,  aurum  minime:  neutrum 
autem  solvit  vitrum;  et  sic  de  cseteris. 
Ad  29.   Fiat  experimentum   spiritus  vini  in  lignis,  ac 

24am-  etiam  in  butyro,  aut  cera,  aut  pice;  si  forte  per 

calorem  suum  ea  aliquatenus  liquefaciat.  Etenim 
instantia  vicesima  quarta  ostendit  potestatem  ejus 
imitativam  caloris  in  incrustationibus:  itaque  flat 
similiter  experimentum  in  liquefactionibus.  Fiat 
etiam  experimentum  per  vitrum  graduum  sive  ca- 
lendare,  quod  concavum  sit  in  summitate  sua  per 
exterius;  etimmittatur  in  illud  concavum  exterius 
spiritus  vini  bene  rectificatus,  cum  operculo,  ut 
melius  contineat  calorem  suum;  et  notetur  utrum 
per  calorem  suum  faciat  aquam  descendere. 
25«,.       30.    Aromata,  et  herbas  acres  ad  palatum,  multo 

magis  sumptse  interius,  percipiuntur  calida.  Vi- 
dendum  itaque  in  quibus  aliis  materiis  exequan- 
tur  opera  caloris.  Atque  referunt  nautse,  cum 
cumuli  et  massae  aromatum  diu  conclusae  subito 
aperiuntur,  periculum  instare  illis,  qui  eas  primo 
agitant  et  extrahunt,  a  febribus  et  inflammationi- 
bus  spiritus.  Similiter  fieri  poterit  experimen- 
tum,  utrum  pulveres  hujusmodi  aromatum  aut 
herbarum  non  arefaciant  laridum  et  carnem  sus- 
pensam  super  ipsos,  veluti  fumus  ignis. 

31.  Acrimonia  sive  penetratio  inest  tam  frigidis,  Ad 
qualia  sunt  acetum  et  oleum  vitrioh,  quam  cali- 
dis,  qualia  sunt  oleum  origani,  et  similia.  Itaque 
similiter  et  in  animatis  cient  dolorem,  et  in  non- 
animatis  divellunt  partes  et  consumunt.  Neque 
huic  instantiae  subjungitur  negativa.  Atque  in 
animatis  nullus  reperitur  dolor,  nisi  cum  quodam 
sensu  caloris. 

32.  Communes  sunt  complures  actiones  et  calidi  et  ^J11" 
frigidi,  licet  diversa  admodum  ratione.     Nam  ettiam 
nives  puerorum  manus  videntur  paulo  post  urere;  2^;a. 
et  frigora  tuentur  carnes  a  putrefactioue,  non  mi-  twain. 
nus  quam  ignis;   et  calores  contrahunt  corpora 

in  minus,  quod  faciunt  et  frigida.  Vernm  haec 
et  similia  opportunius  est  referre  ad  inquisitionem 
de  frigid o. 

XIII. 
Tertio  facienda  est  comparentia  ad  intellectum  in- 
stantiarum,  in  quibus  natura,  de  qua  fit  inquisitio, 
inest  secundum  magis  et  minus ;  sive  facta  compara- 
tione  incrementi  et  decrementi  in  eodem  subjecto, 
sive  facta  comparatione  ad  invicem  in  subjectis  diver- 
sis.  Cum  enim  forma  rei  sit  ipsissima  res;  neque 
differat  res  a  forma  aliter,  quam  differunt  apparens  et 
existens,  aut  exterius  et  interius,  aut  in  ordine  ad  ho- 
minem  et  in  ordine  ad  universum;  omnino  sequitur, 
ut  non  recipiatur  aliqua  natura  pro  vera  forma,  nisi 
perpetuo  decrescat,  quando  natura  ipsa  decrescet,  et 
similiter  perpetuo  augeatur,  quando  natura  ipsa  au- 
getur.  Hanc  itaque  tabulam,  Tabular»,  graduum  sive 
Tabulam  comparative  appellare  consuevimus. 

Tabula  graduum,  sive  comparative  in  calido. 

Primo  itaque  dicemus  de  iis,  quae  nullum  prorsus 
gradum  caloris  habent  ad  tactum;  sed  videntur  ha- 
bere potentialem  tantum  quendam  calorem,  sive  dis- 
positionem  et  praeparationem  ad  calidum.  Postea  de- 
mum  descendemus  ad  ea,  quae  sunt  actu  sive  ad  ta- 
ctum  calida,  eorumque  fortitudines  et  gradus. 

1.  In  corporibus  solidis  et  tangibilibus  non  inveni- 
tur  aliquid  quod  in  natura  sua  calidum  sit  origi- 
naliter.  Non  enim  lapis  aliquis,  non  metallum, 
non  sulphur,  non  fossilealiquod,  non  lignum,  non 
aqua,  non  cadaver  animalis,  inveniuntur  calida. 
Aquae  autem  calidae  in  balneis  videntur  calefieri 
per  accidens,  sive  per  flammam  aut  ignem  sub- 
terraneum,  qualis  ex  ./Etna  et  montibus  aliis  com- 
pluribus  evomitur;  sive  ex  conflictu  corporum, 
quemadmodum  calor  fit  in  ferri  et  stanni  disso- 
lutionibus.  Itaque  gradus  caloris  in  inanimatis, 
quatenus  ad  tactum  humanum,  nullus  est;  ve- 
runtamen  ilia  gradu  frigoris  differunt:  non  enim 
aeque  frigidum  est  lignum  ac  metallum.  Sed  hoc 
pertinet  ad  tabulam  graduum  in  frigido. 

2.  Attamen  quoad  potentiales  calores  et  praepara- 
tiones  ad  flammam,  complura  inveniuntur  inani- 
mata  adrnodum  disposita,  ut  sulphur,  naphtha, 
petroleum. 

3.  Quae  antea  incaluerunt,  ut  fimus  equinus  ex 
animali,  aut  calx,  aut  fortasse  cinis,  aut  fuligo  ex 
igne,  reliquias  latentes  quasdam  caloris  prions 
retinent.  Itaque  fiunt  quaedam  distillationes  et 
separationes  corporum,  per  sepulturam  in  fimo 
equino;  atque  excitatur  calor  in  calce  per  asper- 
sionem  aquae;   ut  jam  dictum  est. 

4.  Inter  vegetabilia  non  invenitur  aliqua  planta  sive 
pars  plantae  (veluti  lacryma  aut  medulla)  quae  sit 
ad  tactum  humanum  calida.  Sed  tamen  (ut  su- 
perius  dictum  est)  herbae  virides  conclusae  ca- 
lescunt;   atque  ad  interiorem  tactum,  veluti  ad 

palatum,  aut  ad  stomachum,  aut  etiam  ad  exterio- 
res  partes  post  aliquam  moram  (ut  in  emplastris 
et  unguentis)  alia  vegetabilia  inveniuntur  calida, 
alia  frigida. 

5.  Non  invenitur  in  partibus  animalium,  postquam 
fuerint  mortuae  aut  separata?,  aliquid  calidum  ad 
tactum  humanum.  Nam  neque  fimus  equinus 
ipse,  nisi  fuerit  conclusus  et  sepultus,  calorem 
retinet.  Sed  tamen  omnis  fimus  habere  videtur 
calorem  potentialem,  ut  in  agrorum  impingua- 
tione.  Et  similiter,  cadavera  animalium  hujus- 
modi  habent  latentem  et  potentialem  calorem  ; 
adeo  ut  in  ccemeteriis,  ubi  quotidie  fiunt  sepul- 
turae,  terra  calorem  quendam  occultum  colligat, 
qui  cadaver  aliquod  recenter  impositum  consu- 
mit  longe  citius,  quam  terra  pura.  Atque  apud 
orientates  traditur  inveniri  textile  quoddam  tenue 
et  molle,  factum  ex  avium  plumagine,  quod  vi 
innata  butyrum  solvat  et  liquefaciat,  in  ipso  levi- 
ter  involutum. 

6.  Quae  impinguant  agros,  ut  fimi  omnis  generis, 
creta,  arena  maris,  sal,  et  similia,  dispositionem 
nonnullam  habent  ad  calidum. 

7  Omnis  putrefactio  in  se  rudimenta  quaedam  exi- 
lis  caloris  habet,  licet  non  hucusque,  ut  ad  tac- 
tum percipiatur.  Nam  nee  ea  ipsa,  quae  putre- 
facta  solvuntur  in  animalcula,  ut  caro,  caseus,  ad 
tactum  percipiuntur  calida  ;  neque  lignum  putre, 
quod  noctu  splendet,  deprehenditur  ad  tactum 
calidum.  Calor  autem  in  putridis  quandoque  se 
prodit  per  odores  tetros  et  fortes. 

8.  Primus  itaque  caloris  gradus  ex  iis,  quae  ad  tac- 
tum humanum  percipiuntur  calida,  videtur  esse 
calor  animalium,  qui  bene  magnam  habet  gra- 
duum  latitudinem;  nam  infimus  gradus  (ut  in  in- 
sectis)  vix  ad  tactum  deprenditur ;  summus  autem 
gradus  vix  attingit  ad  gradum  caloris  radiorum 
solis  in  regionibus  et  temporibus  maxime  ferven- 
tibus ;  neque  ita  acris  est,  quin  tolerari  possit  a 
manu.  Et  tamen  referunt  de  Constantio,  aliisque 
nonnullis,  qui  constitutionis  et  habitus  corporis 
vol.  VIII.  h 

admodum  sicci  fuerunt,  quod  acutissimis  febri- 
bus  correpti  ita  incaluerint,  ut  manura  admotam 
aliquantulum  urere  visi  sint. 
9.  Animalia,  ex  motu  et  exercitatione,  ex  vino  et  epu- 
lis, ex  venere,  ex  febribus  ardentibus,  et  ex  dolore, 
augentur  calore. 

10.  Animalia  in  accessibus  febrium  intermittentium, 
a  principio,  frigore  et  horrore  corripiuntur;  sed 
paulo  post  majoremin  modura  incalescunt;  quod 
etiam  faciunt  a  principio  in  causonibus,  et  febri- 
bus pestilentialibus. 

1 1 .  Inquiratur  ulterius  de  calore  comparato  in  diversis 
animalibus,  veluti  piscibus,  quadrupedibus,  ser- 
pentibus,  avibus ;  atque  etiam  secundum  species 
ipsorum,  ut  in  leone,  milvio,  homine :  nam  ex 
vulgari  opinione,  piscesper  interiora  minus  calidi 
sunt,  aves  autem  maxime  calidse:  praesertim  co- 
lumbae,  accipitres,  struthiones. 

12.  Inquiratur  ulterius  de  calore  comparato  in  eodeni 
animali  secundum  partes  et  membra  ejus  diversa. 
Nam  lac,  sanguis,  sperma,  ova,  inveniuntur  gradu 
modico  tepida,  et  minus  calida  quam  ipsa  caro 
exterior  in  animali,  quando  movetur  aut  agi- 
tatur.  Qualis  vero  gradus  sit  caloris  in  cerebro, 
stomacho,  corde,  et  reliquis,  similiter  adhuc  non 
est  quaesitum. 

13.  Animalia  omnia,  per  hiemem  et  tempestates  fri- 
gidas,  secundum  exterius  frigent ;  sed  per  inte- 
riora etiam  magis  esse  calida  existimantur. 

14.  Calor  ccelestium  etiam  in  regione  calidissima,  at- 
que temporibus  anni  et  diei  calidissimis,  non  eum 
gradum  caloris  obtinet,  qui  vel  lignum  aridissi- 
mum,  vel  stramen,  vel  etiam  linteum  ustum  in- 
cendat  aut  adurat,  nisi  per  specula  comburentia 
roboretur;  sed  tamen  e  rebus  humidis  vaporem 
excitare  potest. 

15.  Ex  traditioneastronomorum  ponunturstellse  alias 
magis,  alias  minus  calidse.  Inter  planetas  enim 
post  Solera  ponitur  Mars  calidissimus ;  deinde 
Jupiter,  deinde  Venus ;  ponuntur  autem  tan- 
quam  frigidi,  Luna,  et  deinde  omnium  maxime 

Saturnus.  Inter  fixas  autem  ponitur  calidissimus 
Sirius  ;  deinde  Cor  leonis  sive  Regulus  ;  deinde 
Canicula,  etc. 

16.  Sol  magis  calefacit,  quo  magis  vergit  ad  perpen- 
diculum sive  zenith;  quod  etiam  credendum  est 
de  aliis  planetis,  pro  modulo  suo  caloris  ;  exempli 
gratia,  Jovem  magis  apud  nos  calefacere,  cum 
positus  sit  sub  Cancro,  aut  Leone,  quam  sub  Ca- 
pricorno,  aut  Aquario. 

17.  Credendum  est,  solem  ipsum  et  planetas  reliquos 
magis  calefacere  in  perigaeis  suis,  propter  pro- 
pinquitatem  ad  terram,  quam  in  apogaeis.  Quod 
si  eveniat,  ut  in  aliqua  regione  sol  sit  simul  in  pe- 
rigaeo, etpropius  ad  perpendiculum  ;  necesse  est, 
ut  magis  calefaciat,  quam  in  regione  ubi  sol  sit  si- 
militer in  perigaeo,  sed  magis  ad  obliquum.  Adeo 
ut  comparatio  exaltationis  planetarum  notari  de- 
beat,  prout  ex  perpendiculo  aut  obliquitate  par- 
ticipet,  secundum  regionum  varietatem. 

18.  Sol  etiam,  et  similiter  reliqui  planetae,  calefacere 
magis  existimantur,  cum  sint  in  proximo  ad  Stel- 
las fixas  majores  ;  veluti  cum  Sol  ponitur  in  Le- 
one, magis  vicinus  fit  Cordi  leonis,  Cauda?  leonis, 
et  Spicaevirginis,  et  Sirio  et  Canicula?,  quam  cum 
ponitur  in  Cancro ;  ubi  tamen  magis  sistitur  ad 
perpendiculum.  Atque  credendum  est,  partes 
cceli  majorem  infundere  calorem  (licet  ad  tactum 
minime  perceptibilem)  quo  magis  ornatae  sint 
stellis,  praesertim  majoribus. 

19.  Omnino  calor  coelestium  augetur  tribus  modis ; 
videlicet  ex  perpendiculo,  ex  propinquitate  sive 
perigaeo,  et  ex  conjunctione  sive  consortio  stel- 
larum. 

20.  Magnum  omnino  invenitur  intervallum  inter  ca- 
lorem animalium,  ac  etiam  radiorum  ccelestium 
(prout  ad  nos  deferuntur)  atque  flammam,  licet 
lenissimam,  atque  etiam  ignita  omnia,  atque  in- 
super  liquores,  au  aerem  ipsum,  majorem  in  mo- 
dum  ab  igne  calefactum.  Etenim  flamma  spiri- 
tus  vini,  praesertim  rara,  nee  constipata,  tamen 
potis  est  stramen,  aut  linteum,  aut  papyrum  in- 

h  2 

cendere;  quod  nunquam  faciet  calor  animalis  vel 
solis,  absque  speculis  comburentibus. 

21.  Flammae  autem  et  ignitorum  plurimi  sunt  gradus 
in    fortitudine    et   debilitate  caloris.     Verum  de 
his  nulla  est  facta  diligens  inquisitio  ;  ut  necesse 
sit  ista  leviter  transmittere.     Videtur  autem  ex 
flammis  ilia  ex  spiritu  vini  esse  mollissima ;  nisi 
forte  ignis  fatuus,  aut  flammae,  seu  coruscationes 
ex  sudoribus  animalium,  sint  molliores.     Hanc 
sequi  opinamur  flammam  ex  vegetabilibus  levi- 
bus  et  porosis,  ut  stramine,  scirpis,  et  foliis  are- 
factis;  a  quibus   non  multum  differre  flammam 
ex  pilis  aut  plumis.     Hanc  sequitur  fortasse  flam- 
ma  ex  lignis,  praesertim  iis,  quae  non  multum  ha- 
bent  ex  resina  aut  pice;  ita  tamen  ut  flamma  ex 
lignis,  quae  parva  sunt  mole  (quae  vulgo  colligan- 
tur  in  fasciculos)  lenior  sit,  quam  quae  fit  ex  trun- 
cis  arborum  et  radicibus.     Id  quod  vulgo  experiri 
licet  in   fornacibus,   quae    ferrum   excoquunt,   in 
quibus  ignis  ex  fasciculis  et  ramis  arborum  non 
est  admodum  utilis.     Hanc  sequitur  (ut  arbitra- 
mur)  fiamma  ex  oleo,  et  sevo,  et  cera,  et  hujus- 
modi  oleosis  et  pinguibus,  quae  sunt  sine  magna 
acrimonia.     Fortissimus  autem  calor  reperitur  in 
pice  et  resina;  atque  adhuc  magis  in  sulphure, 
et  caphura,  et  naphtha,  et  petroleo,   et  salibus 
(postquam  materia  cruda  eruperit)  et  in  horum 
compositionibus,  veluti  pulvere  tormentario,  igne 
Graeco  (quem  vulgo  ignem  ferum  vocant)  et  di- 
versis  ejus  generibus,   quae  tarn  obstinatum  ha- 
bent    calorem,   ut    ab   aquis    non  facile    extin- 
guantur 

22.  Existimamus  etiam  flammam,  quae  resultat  ex 
nonnullis  metallis  imperfectis,  esse  valde  robus- 
tam  et  acrem.  Verum  de  istis  omnibus  inquira- 
tur  ulterius. 

23.  Videtur  autem  flamma  fulminum  potentiorum  has 
omnes  flammas  superare  ;  adeo  ut  ferrum  ipsum 
perfectum  aliquando  colliquaverit  in  guttas ; 
quod  flammae  illae  alterae  facere  non  possunt. 

24.  Inigoitis  autem  diversi  sunt  etiam  gradus  caloris, 

de  quibus  etiam  non  facta  est  diligens  inquisitio. 
Calorem  maxime  debilem  existimamus  esse  ex 
linteo  usto,  quali  ad  flammse  excitationem  uti 
solemus;  et  similiter  ex  ligno  illo  spongioso,  aut 
funiculis  arefactis,  qui  ad  tormentorum  accensio- 
nem  adhibentur.  Post  hunc  sequitur  carbo  ig- 
nitus  ex  lignis  et  anthracibus,  atque  etiam  ex  la- 
teribus  ignitis,  et  similibus.  Ignitorum  autem 
vehementissime  calida  existimamus  esse  metalla 
ignita,  ut  ferrum,  et  cuprum,  et  caetera.  Verum 
de  his  etiam  facienda  est  ulterior  inquisitio. 

25.  Inveniuntur  ex  ignitis  nonnulla  longe  calidiora, 
quam  nonnullae  ex  flammis.  Multo  enim  calidius 
est  et  magis  adurens  ferrum  ignituin,  quam  flamma 
spiritus  vini. 

26.  Inveniuntur  etiam  ex  illis,  quae  ignita  non  sunt, 
sed  tantum  ab  igne  calefacta,  sicut  aquae  fer- 
ventes,  et  aer  conclusus  in  reverberatoriis,  non- 
nulla, quaesuperant  calore  multa  ex  flammis  ipsis 
et  ignitis. 

27.  Motus  auget  calorem;  ut  videre  est  in  follibus  et 
flatu  ;  adeo  ut  duriora  ex  metallis  non  solvantur 
aut  liquefiant  per  ignem  mortuum  aut  quietum, 
nisi  flatu  excitetur. 

28.  Fiat  experimentum  per  specula  comburentia,  in 
quibus  (ut  memini)  hoc  fit;  ut  si  speculum  po- 
natur  (exempli  gratia)  ad  distantiam  spithamae 
ab  objecto  combustibili,  non  tantopere  incendat 
aut  adurat,  quam  si  positum  fuerit  speculum  (ex- 
empli gratia)  ad  distantiam  semispithamae,  et  gra- 
datim  et  lente  trahatur  ad  distantiam  spithamae. 
Conus  tamen  et  unio  radiorum  eadem  sunt,  sed 
ipse  motus  auget  operationem  caloris. 

29.  Existimantur  incendia  ilia,  quae  fiunt  flante  vento 
forti,  majores  progressus  facere  adversus  ventum, 
quam  secundum  ventum  ;  quia  scilicet  flamma 
resilit  motu  perniciore,  vento  remittente,  quam 
procedit,  vento  impellente. 

30.  Flamma  non  emicat  aut  generatur,  nisi  detur  ali- 
quid  concavi  in  quo  flamma  movere  possit  et  lu- 
dere  ;  praeterquam  in  flammis  flatuosis  pulveris 

tormentarii,  et  similibus,  ubi  compressio  et  incar- 
ceratio  flammee  auget  ejus  furorem. 

31.  Incus  per  malleum  calescit  admodum;  adeo  ut 
si  incus  fuerit  laminae  tenuioris,  existimemus  il- 
lam  per  fortes  et  continuos  ictus  mallei  posse  ru- 
bescere,  ut  ferrum  ignitum;  sed  de  hoc  fiat  ex- 
perimentum. 

32.  At  in  ignitis,  quae  sunt  porosa,  ita  ut  detur  spa- 
tium  ad  exercendum  motum  ignis,  si  cohibeatur 
hujusmodi  motus  per  compressionem  fortem,  sta- 
tim  extinguitur  ignis ;  veluti  cum  linteum  ustum, 
aut  filum  ardens  candelae  aut  lampadis,  aut  etiam 
carbo  aut  pruna  ardens,  comprimitur  per  pres- 
sorium,  aut  pedis  conculcationem,  aut  hujusmodi, 
statim  cessant  operationes  ignis. 

33.  Approximatio  ad  corpus  calidum  auget  calorem, 
pro  gradu  approximations;  quod  etiam  fit  in 
lumine  :  nam  quo  propius  collocatur  objectum  ad 
lumen,  eo  magis  est  visibile. 

34.  Unio  calorum  diversorum  auget  calorem,  nisi  facta 
sit  commistio  corporum.  Nam  focus  magnus  et 
focus  parvus  in  eodem  loco,  nonnihil  invicem  au- 
gent  calorem  ;  at  aqua  tepida  immissa  in  aquam 
ferventem  refrigerat. 

3.5.  Mora  corporis  calidi  auget  calorem.  Etenim  ca- 
lor  perpetuo  transiens  et  emanans  commiscetur 
cum  calore  praeinexistente,  adeo  ut  multiplied 
calorem.  Nam  focus  non  aeque  calefacit  cubi- 
culum  per  moram  semihorae,  ac  si  idem  focus 
duret  per  horam  integram.  At  hoc  non  facit  lu- 
men ;  etenim  lanipas  aut  candela,  in  aliquo  loco 
posita,  non  magis  illuminat  per  moram  diuturnam, 
quam  statim  ab  initio. 

36.  Irratio  per  frigidum  ambiens,  auget  calorem; 
ut  in  focis  videre  est  per  gelu  acre.  Quod  exi- 
stimamus  fieri  non  tantum  per  conclusionem  et 
contractionem  caloris,  quae  est  species  unionis ; 
sed  per  exasperationem ;  veluti  cum  aer  aut  ba- 
culum  violenter  comprimitur  autflectitur,  non  ad 
punctum  loci  prioris  resilit,  sed  ulterius  in  con- 
trarium.     Itaque  fiat  diligens  experimentum,  per 

baculum  vel  simile  aliquid  immissumin  flammam, 
utrum  ad  latera  flammse  non  uratur  citius,  quam 
in  medio  flammse. 

«37.  Gradus  autem  in  susceptione  caloris  sunt  com- 
plures.  Atque  primo  omnium  notandum  est, 
quam  parvus  et  exilis  calor,  etiam  ea  corpora, 
quae  caloris  minirne  omnium  sunt  susceptiva,  im- 
mutet  tamen  et  nonnihil  calefaciat.  Nam  ipse 
calor  manus  globulum  plumbi  aut  alicujus  me- 
talli  paulisper  detentum  nonnihil  calefacit.  Adeo 
facile,  et  in  omnibus  transmittitur  et  excitatur 
calor,  corpore  nullo  modo  ad  apparentiam  im- 
mutato. 

38.  Facillime  omnium  corporum  apud  nos  et  excipit 
et  remittit  calorem  aer :  quod  optime  cernitur 
in  vitris  calendaribus.  Eorum  confectio  est  ta- 
lis ;  Accipiatur  vitrum  ventre  concavo,  collo  tenui 
et  oblongo  ;  resupinetur  et  demittatur  hujusmodi 
vitrum,  ore  deorsum  verso,  ventre  sursum,  in 
aliud  vasculum  vitreum  ubi  sit  aqua,  tangendo 
fundum  vascnli  illius  recipientis,  extremo  ore 
vitri  immissi;  etincumbat  paululum  vitri  immissi 
collum  ad  os  vitri  recipientis,  ita  ut  stare  possit; 
quod  ut  commodius  fiat,  apponatur  par um  cerae 
ad  os  vitri  recipientis,  ita  tamen  ut  non  penitus 
obturetur  os  ejus,  ne  ob  defectum  aeris  succe- 
dentis  impediatur  motus,  de  quo  jam  dicetur,  qui 
est  admodum  facilis  et  delicatus. 

Oportet  autem  ut  vitrum  demissum,  antequam 
inseratur  in  alterum,  calefiat  ad  ignem  a  parte 
superiori,  ventre  scilicet.  Postquam  autem  fue- 
rit  vitrum  illud  collocatum,  ut  diximus,  recipiet 
et  contrahet  se  aer  (qui  dilatatus  erat  per  calefac- 
tionem)  post  moram  sufficientem  pro  extinctione 
illius  ascititii  caloris,  ad  talem  extensionem  sive 
dimensionem,  qualis  erit  aeris  ambientis  aut  com- 
munis tunc  temporis,  quando  immittitur  vitrum; 
atque  attrahet  aquam  in  sursum  ad  hujusmodi 
mensuram.  Debet  autem  appendi  charta  angusta 
et  oblonga,  et  gradibus  (quot  libuerit)  inter- 
stincta.     Videbis   autem,   prout   tempestas   diei 


j  04  Novum  Organum.  [JLib.  11  > 

incalescit  aut  frigescit,  aeremse  contrahere  in  an- 
gustius  per  frigidum,  et  extendere  se  in  latius  per 
calidum;  id  quod  conspicietur  per  aquam  ascen- 
dentem  quando  contrahitur  aer,  et  descendentem 
sive  depressam  quando  dilatatur  aer.  Sensus 
autem  aeris,  quatenus  ad  calidum  et  frigidum, 
tam  subtilis  estet  exquisitus,  utfacultatem  tactus 
humani  multum  superet ;  adeo  ut  solis  radius  ali- 
quis,  aut  calor  anhelitus,  multomagis  calor  manus, 
super  vitri  summitatem  positus,  statim  deprimat 
aquam  manifesto.  Attamen  existimamus,  spi- 
ritum  animalium  magis  adhuc  exquisitum  sensum 
habere  calidi  et  frigidi,  nisi  quod  a  mole  corporea 
impediatur  et  hebetetur. 

39.  Post  aerem  existimamus  corpora  esse  maxime 
sensitiva  caloris  ea,  quae  a  frigore  recenter  im- 
mutata  sint  et  compressa,  qualia  sunt  nix,  et  gla- 
cies;  ea  enim  leni  aliquo  tepore  solvi  incipiunt 
et  colliquari.  Post  ilia  sequitur  fortasse  argen- 
tum  vivum.  Post  illud  sequuntur  corpora  pin- 
guia,  ut  oleum,  butyrum,  et  similia ;  deinde  lig- 
num ;  deinde  aqua.  Postremo  lapides  et  me- 
tal la,  qua?  non  facile  calefiunt,  praesertim  inte- 
rius.  Ilia  tamen  calorem  semel  susceptum  diu- 
tissime  retinent ;  ita  ut  later,  aut  lapis,  aut  ferrum 
iguitum,  in  pelvim  aquae  frigidae  immissum  et  de- 
mersum,  per  quartam  partem  horae  (plus  minus) 
retineat  calorem,  ita  ut  tangi  non  possit. 

40.  Quo  minor  est  corporis  moles,  eo  citius  per  corpus 
calidum  approximatum  incalescit;  id  quod  de- 
monstrat  omnem  calorem  apud  nos  esse  corpori 
tangibili  quodammodo  adversum. 

41.  Calidum,  quatenus  ad  sensum  et  tactum  huma- 
num,  res  varia  est  et  respectiva;  adeo  ut  aqua 
tepida,  si  manus  frigore  occupetur,  sentiatur  esse 
calida ;  sin  manus  incaluerit,  frigida. 

XIV. 

Quam  inopes  simus  historiae,  quivis  facile  advertet, 
cum  in  tabulis  superioribus,  praeterquam  quod  loco 
historiae  probata?   et  instantiarum  certarum  nonnun- 

quam  traditiones  et  relationes  inseramus  (semper  ta- 
men  adjecta  dubiae  fidei  et  authoritatis  nota)  saepenu- 
mero  etiam  hisce  verbis,  Fiat  experimentum,  vel  In- 
quiratur  ulterius,  uti  cogamur. 

XV 

Atque  opus  et  officium  harum  triurn  tabularum, 
Comparentiam  instantiarum  ad  intellectum,  vocare 
consuevimus.  Facta  autem  comparentia,  in  opere 
ponenda  est  ipsa  inductio.  Invenienda  est  enim,  su- 
per comparentiam  omnium  et  singularum  instantiarum, 
natura  talis,  quae  cum  natura  data  perpetuo  adsit, 
absit;  atque  crescat,  et  decrescat;  sitque  (ut  superius 
dictum  est)  limitatio  naturae  magis  communis.  Hoc 
si  mens  jam  ab  initio  facile  tentet  affirmative  (quod 
sibi  permissa  semper  facere  solet)  occurrunt  phantas- 
mata,  et  opinabilia,  et  notionalia  male  terminata,  et 
axiomata  quotidie  emendanda;  nisi  libeat  (scholarum 
more)  pugnare  pro  falsis.  Ea  tamen  proculdubio 
erunfc  meliora  aut  praviora,  pro  facultate  et  robore 
intellectus  qui  operatur.  At  omnino  Deo  (form arum 
inditori  et  opifici)  aut  fortasse  angelis  et  intelligentiis 
competit,  formas  per  affirmationem  immediate  nosse, 
atque  ab  initio  contemplationis.  Sed  certe  supra 
hominem  est ;  cui  tantum  conceditur,  procedere  pri- 
mo  per  negativas,  et  postremo  loco  desinere  in  ajffir- 
mativas,  post  omnimodam  exclusionem. 

XVI. 

Itaque  naturae  facienda  est  prorsus  solutio  et  sepa- 
ratio ;  non  per  ignem  certe,  sed  per  mentem,  tan- 
quam  ignem  divinum.  Est  itaque  inductionis  verae 
opus  primnm  (quatenus  ad  inveniendas  formas)  rejec- 
tio  sive  exclusiva  naturarum  singularum,  quae  non 
inveniuntur  in  aliqua  instantia,  ubi  natura  data  adest; 
aut  inveniuntur  in  aliqua  instantia,  ubi  natura  data 
abest;  aut  inveniuntur  in  aliqua  instantia  crescere, 
cum  natura  data  decrescat;  aut  decrescere,  cum  na- 
tura data  crescat.  Turn  vero  post  rejectionem  et  ex- 
clusivam  debitis  modis  factam,  secundo  loco  (tanquam 
in  fundo)  manebit  (abeuntibus  in  fumum  opinionibus 

volatilibus)  forma  affirmativa,  solida,  et  vera,  et  bene 
terminata.  Atque  hoc  breve  dictu  est,  sed  per  mul- 
tas  ambages  ad  hoc  pervenitur.  Nos  autem  nihil  for- 
tasse  ex  iis,  quae  ad  hoc  faciunt,  praetermittemus. 

XVII. 

Cavendum  aulem  est,  et  monendum  quasi  perpe- 
tuo,  ne  cum  tantae  partes  formis  videantur  a  nobis 
tribui,  trahantur  ea,  quae  dicimus,  ad  formas  eas, 
quibus  hominum  contemplationes  et  cogitationes  hac- 
tenus  assueverunt. 

Primo  enim,  de  formis  copulatis,  quae  sunt  (ut  dixi- 
rnus)  naturarum  simplicium  conjugia  ex  cursu  com- 
muni  universi,  ut  leonis,  aquilae,  rosae,  auri,  et  hu- 
jusmodi,  impraesentiarum  non  loquimur.  Tempus 
enim  erit  de  iis  tractandi,  cum  ventum  fuerit  ad  la- 
tentes  processes  et  latentes  sckematismos,  eorumque 
inventionem,  prout  reperiuntur  in  substantiis  (quas 
vocant)  seu  naturis  concretis. 

Rursus  vero  non  intelligantur  ea,  quae  dicimus 
(etiam  quatenus  ad  naturas  simplices)  de  formis  et 
ideis  abstractis,  aut  in  materia  non  determinatis,  aut 
male  determinatis.  Nos  enim  quum  de  formis  loqui- 
mur, nil  aliud  intelligimus,  quam  leges  illas  et  deter- 
minationes  actus  puri,  quae  naturam  aliquam  simpli- 
cem  ordinant  et  constituunt ;  ut  calorem,  lumen,  pon- 
dus,  in  omnimoda  materia  et  subjecto  susceptibili. 
Itaque  eadem  res  est  forma  calidi  aut  forma  luminis, 
et  lex  calidi  sive  lex  luminis;  neque  vero  a  rebus 
ipsis  et  parte  operativa  nnquam  nos  abstrahimus  aut 
recedimus.  Quare  cum  dicimus  (exempli  gratia)  in 
inquisitione  formae  caloris,  Rejice  tenuitatem,  aut,  Te- 
nuitas  non  est  ex  forma  caloris;  idem  est  ac  si  dica- 
mus,  Potest  homo  superinducere  calorem  in  corpus  den- 
sum  ;  aut  contra,  Potest  homo  auferre  aut  arcere  calo- 
rem a  corpore  tenui. 

Quod  si  cuiquam  videantur  etiarn  formae  nostras 
habere  nonnihil  abstracti,  quod  misceant  et  conjun- 
gant  heterogenea  (videntur  enim  valde  esse  hetero- 
genea  calor  coelestium,  et  ignis ;  rubor  fixus  in  rosa, 
aut  similibus,  et  apparens  in  iride,  aut  radiis  opalii, 

aut  adamantis ;  mors  ex  summersione,  ex  crematione, 
ex  punctura  gladii,  ex  apoplexia,  ex  atrophia ;  et 
tamen  conveniunt  ista  in  natura  calidi,  ruboris,  mor- 
tis) is  se  habere  intellectum  norit,  consuetudine  et 
integralitate  rerum,  et  opinionibus  captum  et  deten- 
tum.  Certissimum  enim  est,  ista,  utcunque  hetero- 
genea  et  aliena,  coire  in  formam,  sive  legem  earn 
quae  ordinat  calorem,  aut  ruborem,  aut  mortem ;  nee 
emancipari  posse  potentiam  humanam,  et  Hberari  a 
naturae  cursu  comrauni,  et  expandi,  et  exaltari  ad  effi- 
cientia  nova,  et  modos  operandi  novos,  nisi  per  reve- 
lationem  et  inventionem  hujusmodi  formarum ;  et  ta- 
men post  istam  unionem  naturae,  quae  est  res  maxime 
principalis,  de  naturae  divisionibus  et  venis,  tarn  or- 
dinariis,  quam  interioribus  et  verioribus,  suo  loco 
postea  dicetur. 

XVIII. 

Jam  vero  proponendum  est  exemplum  exclusionis 
sive  rejectionis  naturarum,  quae  per  tabulas  comparen- 
Uce  reperiuntur  non  esse  ex  forma  calidi;  illud  interim 
monendo,  non  solum  sufficere  singulas  tabulas  ad  re- 
jectionem  alicujus  naturae,  sed  etiam  unamquamque 
ex  instantiis  singularibus  in  illis  contentis.  Manifes- 
tum  enim  est  ex  iis  quae  dicta  sunt,  omnem  instan- 
tiam  contradict  or  iam  destruere  opinabile  de  forma. 
Sed  mhilominus  quandoque,  perspicuitatis  causa,  et 
ut  usus  tabularum  clarius  demonstretur,  exclusivam 
duplicamus  aut  repetimus. 


Exemplum  exclusive,  sive  rejectionis  naturarum  a 
forma  Calidi. 

1.  Per  radios  solis,  rejice  naturam  elementarem. 

2.  Per  ignem  communem,  et  maxime  per  ignes  sub- 
terraneos  (qui  remotissimi  sunt,  et  plurimum  in- 
tercluduntur  a  radiis  ccelestibus)  rejice  naturam 
ccelestem. 

3.  Per  calefactionem  omnigenum  corporum  (hoc  est, 

mineralium,    vegetabilium,    partium    exteriorum 
animalium,  aquae,  olei,  aeris,    et  reliquorum)  ex 

approximation  sola  ad  ignem,  aut  aliud  corpus 
calidum ;  rejice  omnem  varietatem,  sive  subti- 
liorem  textuiam  corporum. 

4.  Per  ferrum  et  metalla  ignita,  quae  calefaciunt  alia 
corpora,  nee  tamen  omnino  pondere  aut  substan- 
tia minuuntur  ;  rejice  inditionem  sive  mixturam 
substantia?  alterius  calidi. 

5.  Per  aquam  ferventem,  atque  aerem,  atque  etiam 
per  metalla,  et  alia  solida  calefacta,  sed  non 
usque  ad  ignitionem  sive  ruborem  ;  rejice  lucem 
aut  lumen. 

6.  Per  radios  lunae  et  aliarum  stellarum  (excepto 
sole)  rejice  etiam  lucem  et  lumen. 

7.  Per  comparativam  ferri  igniti  et  flammae  spiritus 

vini  (ex  quibus  ferrum  ignitum  plus  habet  calidi 
et  minus  lucidi,  flamma  autem  spiritus  vini  plus 
lucidi  et  minus  calidi)  rejice  etiam  lucem  et 
lumen. 

8.  Per  aurum  et  alia  metalla  ignita,  quae  densissimi 

sunt  corporis  secundum  totum ;  rejice  tenui- 
tatem. 

9.  Per  aerem,  qui  invenitur  ut  plurimum  frigidus, 
et  tamen  manet  tenuis ;  rejice  etiam  tenuitatem. 

10.  Per  ferrum  ignitum,  quod  non  intumescit  mole, 
sed  manet  intra  eandem  dimensionem  visibilem  ; 
rejice  motum  localem,  aut  expansivum,  secun- 
dum totum. 

11.  Per  dilatationem  aeris  in  vitris  calendariis  et  simi- 
libus,  qui  movetur  localiter  et  expansive  mani- 
festo, neque  tamen  colligit  manifestum  augmen- 
tum  caloris ;  rejice  etiam  motum  localem,  aut 
expansivum  secundum  totum. 

12.  Per  facilem  tepefactionem  omnium  corporum, 
absque  aliqua  destructione  aut  alteratione  nota- 
bili;  rejice  naturam  destructivam,  aut  inditio- 
nem violentam  alicujus  naturae  novae. 

13.  Per  consensum  et  conformitatem  operum  simi- 
lium,  quae  eduntur  a  calore  et  a  frigore;  rejice 
motum  tam  expansivum  quam  contractivum, 
secundum  totum. 

14.  Per  accensionem  caloris  ex  attritione  corporum ; 

rejice  naturam  principialem.  Naturam  princi- 
pialera  vocamus  earn,  quae  positiva  reperitur  in 
natura,  nee  causatur  a  natura  praecedente. 

Sunt  et  alias  naturae  ;  neque  enim  tabulas  conficimus 
perfectas,  sed  exempla  tantum. 

Omnes  et  singulae  naturae  praedictae  non  sunt  ex 
forma  calidi.  Atque  ab  omnibus  naturis  praedictis 
liberatur  homo  in  operatione  super  calidum. 

XIX. 

Atque  in  exclusiva  jacta  sunt  fundamenta  induc- 
tionis  verse,  quae  tamen  non  perficitur  donee  sistatur 
in  affirmativa.  Neque  vero  ipsa  exclusiva  ullo  modo 
perfecta  est,  neque  adeo  esse  potest  sub  initiis.  Est 
enim  exclusiva  (ut  plane  liquet)  rejectio  naturarum 
simplicium.  Quod  si  non  habeamus  adhuc  bonas  et 
veras  notiones  naturarum  simplicium,  quomodo  rec- 
tificari  potest  exclusiva?  At  nonnullae  ex  supradictis 
(veluti  notio  naturae  elementaris,  notio  naturae  coeles- 
tis,  notio  tenuitatis)  sunt  notiones  vagae,  nee  bene 
terminatae.  Itaque  nos,  qui  nee  ignari  sumus,  nee 
obliti,  quantum  opus  aggrediamur  (viz.  ut  faciamus 
intellectum  humanum  rebus  et  naturae  parem)  nullo 
modo  acquiescimus  in  his,  quae  adhuc  praecepimus; 
sed  et  rem  in  ulterius  provehimus,  et  fortiora  auxilia 
in  usum  intellectus  machinamur  et  ministramus  ;  quae 
nunc  subjungemus.  Et  certe  in  interpretatione  na- 
ture animus  omnino  taliter  est  praeparandus  et  for- 
mandus,  ut  et  sustineat  se  in  gradibus  debitis  certitu- 
dinis,  et  tamen  cogitet  (praesertim  sub  initiis)  ea,  quae 
adsunt,  multum  pendere  ex  iis,  quae  supersunt. 

XX. 

Attamen  quia  citius  emergit  Veritas  ex  errore,  quam 
ex  confusione,  utile  putamus-,  ut  fiat  permissio  intel- 
lects, post  tres  tabulas  comparentiee  prima  (quales 
posuimus)  factas  et  pensitatas,  accingendi  se  et  ten- 
tandi  opus  interpret ationis  natures  in  affirmativa ;  tam 
ex  instantiis  tabularum,  quam  ex  iis,  quae  alias  occur- 
rent.     Quod    genus  testamenti,  permissionem  intellec- 

tus,    sive  interpretationem  inchoatam,   sive  vindemia- 
tionem primam  appellare  consuevimus. 


Vindemiatio  prima  de forma  Calidi. 

Animadvertendum  autem  est,  formam  rei  inesse 
(ut  ex  iis,  quae  dicta  sunt,  plane  liquet)  instantiis 
universis  et  singulis,  in  quibus  res  ipsa  inest ;  aliter 
enim  forma  non  esset :  itaque  nulla  plane  dari  potest 
instantia  contradictoria.  Attamen  longe  magis  con- 
spicua  invenitur  forma  et  evidens  in  aliquibus  instan- 
tiis, quam  in  aliis ;  in  iis  videlicet,  ubi  minus  cohi- 
bita  est  natura  formae,  et  impedita,  et  redacta  in  or- 
dinem,  per  naturas  alias.  Hujusmodi  autem  instan- 
tias, elucescentias,  vel  instantias  ostensivas  appellare 
consuevimus.  Pergendum  itaque  est  ad  vindemiatio- 
nem  ipsam  primam  de  forma  calidi. 

Per  universas  et  singulas  instantias,  natura,  cujus 
limitatio  est  calor,  videtur  esse  motus,  Hoc  autem 
maxime  ostenditur  in  flamma,  quae  perpetuo  move- 
tur;  et  in  liquoribus  ferventibus  aut  bullientibus,  qui 
etiam  perpetuo  moventur.  Atque  ostenditur  etiam 
in  incitatione  sive  incremento  caloris  facto  per  mo- 
turn ;  ut  in  follibus  et  ventis  :  de  quo  vide  Instant. 
29.  Tab.  3.  Atque  similiter  in  aliis  modis  motus,  de 
quibus  vide  Instant.  28.  et  31.  Tab.  3.  Rursus  osten- 
ditur in  extinctions  ignis  et  caloris  per  omnem  fortem 
compressionem,  quae  fraenat  et  cessare  facit  motum  : 
de  qua  vide  Instant.  30.  et  32.  Tab.  3.  Ostenditur 
etiam  in  hoc,  quod  omne  corpus  destruitur,  aut  sal- 
tern insigniter  alteratur,  ab  omni  igne  et  calore  forti 
ac  vehementi.  Unde  liquido  constat,  fieri  a  calore 
tumultum,  et  perturbationem,  et  motum  acrem,  in 
partibus  internis  corporis  ;  qui  sensim  vergit  ad  disso- 
lutionem. 

Intelligatur  hoc,  quod  diximus  de  motu  (nempe, 
ut  sit  instar  generis  ad  calorem)  non  quod  calor  gene- 
ret  motum,  aut  quod  motus  generet  calorem  (licet  et 
haec  in  aliquibus  vera  sint)  sed  quod  ipsissimus  calor, 
sive  quid  ipsum  caloris  sit  motus,  et  nihil  aliud  :  limi- 


Lib.  II]  Novum  Organum.  Ill 

tatus  tamen  per  differenlias,  quas  mox  subjungemus, 
postquam  nonnullas  cautiones  adjecerimus  ad  evitan- 
dum  aequivocum. 

Calidum  ad  sensura,  res  respectiva  est,  et  in  ordine 
ad  hominem,  non  ad  universum;  et  ponitur  recte  ut 
effectus  caloris  tantum  in  spiritum  animalem :  quin- 
etiam  in  se  ipso  res  varia  est,  cum  idem  corpus 
(prout  sensus  praedisponitur)  inducat  perceptionem 
tarn  calidi  quam  frigid i ;  ut  patet  per  Instant.  41. 
Tab.  3. 

Neque  vero  communicatio  caloris,  sive  natura  ejus 
transitiva,  per  quam  corpus  admotum  corpori  calido 
incalescit,  confundi  debet  cum  forma  calidi.  Aliud 
enim  est  calidum ;  aliud  calefactivum.  Nam  per 
motum  attritionis  inducitur  calor  absque  aliquo  calido 
praecedente,  unde  excluditur  calefactivum  a  forma 
calidi.  Atque  etiam  ubi  calidum  efficitur  per  ap- 
proximationem  calidi,  hoc  ipsum  non  fit  ex  forma 
calidi ;  sed  omnino  pendet  a  natura  altiore  et  magis 
communi ;  viz.  ex  natura  assimilationis  sive  multipli- 
cationis  sui ;  de  qua  facienda  est  separatim  inqui- 
sitio. 

At  notio  ignis  plebeia  est,  et  nihil  valet:  compo- 
sita  enim  est  ex  concursu,  qui  fit  calidi  et  lucidi  in 
aliquo  corpore;  ut  in  flamma  communi,  ex  corpori- 
bus  accensis  usque  ad  ruborem. 

Remoto  itaque  omni  aequivoco,  veniendum  jam 
tandem  est  ad  differenlias  veras,  quae  limitant  motum, 
et  constituunt  eum  in  form  am  calidi. 

Prima  igitur  differentia  ea  est,  quod  calor  sit  motus 
expansivus,  per  quem  corpus  nititur  ad  dilatatio- 
nem  sui,  et  recipiendi  se  in  majorem  sphaeram  sive 
dimensionem,  quam  prius  occupaverat.  Haec  au- 
tem  differentia  maxime  ostenditur  in  flamma ;  ubi 
fumus  sive  halitus  pinguis  manifesto  dilatatur  et 
aperit  se  in  flamma m. 

Ostenditur  etiam  in  omni  liquore  fervente,  qui 
manifesto  intumescit,  insurgit,  et  emittit  bullas ; 
atque  urget  processum  expandendi  se,  donee  ver- 
tatur  in  corpus  longe  magis  extensum  et  dilatatum, 

quam  sit  ipse  liquor;  viz.  in  vaporem,  aut  fumum, 
aut  aerem. 

Ostenditur  etiam  in  omni  ligno  et  combustibili ; 
ubi  fit  aliquando  exudatio,  at  semper  evaporatio. 

Ostenditur  etiam  in  colliquatione  metalloruin ; 
quae  (cum  sint  corporis  compactissimi)  non  facile 
intumescuqt  et  se  dilatant:  sed  tamen  spiritus 
eorum,  postquam  fuerit  in  se  dilatatus,  et  majorem 
adeo  dilatationem  concupierit,  trudit  plane  et  agit 
partes  crassiores  in  liquidum.  Quod  si  etiam  calor 
fortius  intendatur,  solvit  et  vertit  multum  ex  iis  in 
volatile. 

Ostenditur  etiam  in  ferro  aut  lapidibus ;  quae 
licet  non  liquefiant  aut  fundantur,  tamen  emolli- 
untur:  quod  etiam  fit  in  baculis  ligni,  qua?  cale- 
facta  paululum  in  cineribus  calidis  fiunt  flexi- 
bilia. 

Optime  autem  cernitur  iste  motus  in  aere,  qui 
per  exiguum  calorem  se  dilatat  continuo  et  mani- 
festo, ut  per  Instant.  38.  Tab.  3. 

Ostenditur  etiam  in  natura  contraria  frigidi. 
Frigus  enim  omne  corpus  contrahit  et  cogit  in  an- 
gustius  ;  adeo  ut  per  intensa  frigora  clavi  excidant 
ex  parietibus,  sera  dissiliant,  vitrnm  etiam  calefac- 
tum  et  subito  positum  in  frigido  dissiliat  et  fran- 
gatur.  Similiter  aer  per  levem  infrigidationem 
recipit  se  in  angustius  :  ut  per  Instant.  38.  Tab.  3. 
Verum  de  his  fusius  dicetur  in  inquisitione  de 
frigido. 

Neque  mirum  est,  si  calidum  et  frigidum  edant 
complures  actiones  communes  (de  quo  vide  In- 
stant. 32.  Tab.  2.)  cum  inveniantur  duae  ex  se- 
quentibus  differentiis  (de  quibus  mox  dicemus)  quae 
competunt  utriqvie  naturae  :  licet  in  hac  differentia 
(de  qua  nunc  loquimur)  actiones  sint  ex  diametro 
oppositae:  calidum  enim  dat  mo  turn  expansivum 
et  dilatantem,  frigidum  autem  dat  motum  contrac- 
tivum  et  coeuntem. 

Secunda  differentia  est  modificatio  prioris  ;  haec  vide- 
licet, quod  calor  sit  motus  expansivus  sive  versus 

circumferentiam :  hac  lege  tamen,  ut  una  feratur 
corpus  sursum.  Dubium  enim  non  est,  quin  sint 
motus  complures  mixti.  Exempli  gratia :  sagitta 
aut  spiculum  simul  et  progrediendo  rotat,  et  rotando 
progreditur.  Similiter  et  motus  caloris  simul  est  et 
expansivus,  et  latio  in  sursum. 

Haec  vero  differentia  ostenditur  in  forcipe,  aut 
bacillo  ferreo  immisso  in  ignem :  quia  si  immittatur 
perpendiculariter,  tenendo  manum  superius,  cito 
manum  adurit;  sin  ex  latere  aut  inferius,  omnino 
tardius. 

Conspicua  etiam  est  in  distillationibus  per  de- 
scensorium;  quibus  utuntur  homines  ad  flores  de- 
licatiores,  quorum  odores  facile  evanescunt.  Nam 
hoc  reperit  industria,  ut  collocent  ignem  non  subter 
sed  supra,  ut  adurat  minus.  Neque  enim  flamma 
tantum  vergit  sursum,  sed  etiam  omne  calidum. 

Fiat  autem  experimentum  hujus  rei  in  contraria 
natura  frigidi;  viz.  utrum  frigus  non  contrahat  cor- 
pus descendendo  deorsum;  quemadmochim  cali- 
dum dilatat  corpus  ascendendo  sursum.  Itaque 
adhibeantur  duo  bacilla  ferrea,  vel  duo  tubi  vitrei, 
quoad  caetera  pares;  et  calefiant  nonnihil;  et  po- 
natur  spongia  cum  aqua  frigida,  vel  nix,  subter 
imam,  et  similiter  super  alteram.  Existimamus 
enim  celeriorem  fore  refrigerationem  ad  extremi- 
tates  in  eo  bacillo,  ubi  nix  ponitur  supra,  quam 
in  eo,  ubi  nix  ponitur  subter :  contra  ac  fit  in 
calido. 

Tertia  differentia  ea  est;  ut  calor  sit  motus,  non  ex- 
pansivus uniformiter  secundum  totum,  sed  expan- 
sivus per  particulas  minores  corporis;  et  simul  co- 
hibitus,  et  repulsus,  et  reverberatus ;  adeo  ut  in- 
duat  motum  alternativum,  et  perpetuo  trepidan- 
tem,  et  tentantem,  et  nitentem,  et  ex  repercussione 
irritatum ;  unde  furor  ille  ignis  et  caloris  ortum 
habet. 

Ista  vero  differentia  ostenditur  maxime  in  flam- 
ma et  liquoribus  bullientibus ;  qua?  perpetuo  tre- 

VOL.  VIII.  i 


114  Novum  Organum.  \Lib.  II- 

pidant,  et  in  parvis  portionibus  tument,  et  rursus 
subsidunt. 

Ostenditur  etiam  in  iis  corporibus,  quae  sunt  tarn 
durse  compagis,  ut  calefacta  aut  ignita  non  intu- 
mescant,  aut  dilatentur  mole;  et  ferrum  ignitum,  in 
quo  calor  est  acerrimus. 

Ostenditur  etiam  in  hoc,  quod  per  frigidissimas 
tempestates  focus  ardeat  acerrime. 

Ostenditur  etiam  in  hoc,  quod  cum  extenditur 
aer  in  vitro  calendari  absque  impedimento  aut  re- 
pulsione,  uniformiter  scilicet  et  aequaliter;  non 
percipiatur  calor.  Etiam  in  veutis  conclusis,  licet 
erumpant  vi  maxima,  tamen  non  percipitur  calor 
insignis;  quia  scilicet  motus  fit  secundum  totum, 
absque  motu  alternante  in  particulis.  Atque  ad 
hoc  fiat  experimentum,  utrum  flam  ma  non  urat 
acrius  versus  latera,  quam  in  medio  flammse. 

Ostenditur  etiam  in  hoc,  quod  omnis  ustio  tran- 
sigatur  per  minutos  poros  corporis,  quod  uritur; 
adeo  ut  ustio  subruat,  et  penetret,  et  fodicet,  et 
stimulet:  perinde  ac  si  essent  infinitae  cuspides 
acus.  Itaque  ex  hoc  illud  etiam  fit,  quod  omnes 
aquae  fortes  (si  proportionatae  sint  ad  corpus,  in 
quod  agunt)  edant  opera  ignis,  ex  natura  sua  cor- 
rodente  et  pungente. 

Atque  ista  differentia  (de  qua  nunc  dicimus) 
communis  est  cum  natura  frigidi;  in  quo  cohibetnr 
motus  contractivus,  per  renitentiam  expandeudi; 
quemadmodum  in  calido  cohibetur  motus  expan- 
sivus,  per  renitentiam  contrahendi. 

Itaque  sive  partes  corporis  penetrent  versus  in- 
terims, sive  penetrent  versus  exterius,  similis  est 
ratio ;  licet  impar  admodum  sit  fortitudo :  quia 
non  habemus  hie  apud  nos  in  superficie  terras  ali- 
quid,  quod  sit  impense  frigidum.  Vide  Instant.  27 
Tab.  9. 

Quarta  differentia  est  modificatio  prioris:  haec  scili- 
cet, quod  motus  ille  stimulationis  aut  penetrationis 
debeat  esse  nonnihil  rapidus  et  minime  lentus ;  at- 
que fiat  etiam  per  particulas,  licet  minutas;  tamen 

non  ad  extremam  subtilitatem,  sed  quasi  majus- 
culas. 

Ostenditur  haec  differentia  in  comparatione  ope- 
rum  quae  edit  ignis,  cum  iis  quae  edit  tempus  sive 
aetas.  iEtas  enim  sive  tempus  arefacit,  consumit, 
su bruit,  et  incinerat,  non  minus  quam  ignis;  vel 
potius  longe  subtilius:  sed  quia  motus  ejusmodi  est 
lentus  admodum,  et  per  particulas  valde  exiles,  non 
percipitur  calor. 

Ostenditur  etiam  in  comparatione  dissolutionum 
ferri  et  auri.  Aurum  enim  dissolvitur  absque  ca- 
lore  excitato;  ferrum  autem  cum  vehementi  exci- 
tatione  caloris,  licet  simili  fere  intervallo  quoad 
tempus.  Quia  scilicet  in  auro,  ingressus  aquae  se- 
parationis  est  clemens,  et  subtiliter  insinuans,  et 
cessio  partium  auri  facilis:  at  in  ferro,  ingressus  est 
asper,  et  cum  conflictu,  et  partes  ferri  habent  obsti- 
nationem  majorem. 

Ostenditur  etiam  aliquatenus  in  gangrsenis  non- 
nullis  et  mortificationibus  carnium;  quae  non  exci- 
tant magnum  calorem  aut  dolorem,  ob  subtilitatem 
putrefactionis. 

Atque  haec  sit  prima  vindemiatio  sive  interpretatio 
inchoata  de  forma  calidi,  facta  per  permissionem  inlel- 
lectus. 

Ex  vindemiatione  autem  ista  prima,  forma  sive  de- 
finitio  vera  caloris  (ejus,  qui  est  in  ordine  ad  univer- 
sum,  non  relativus  tantummodo  ad  sensum)  talis  est, 
brevi  verborum  complexu.  Calor  est  motus  expan- 
sivus,  cohibitus,  et  nitens  per  partes  minores.  Modi- 
ficatur  autem  expansio;  ut  expandendo  in  ambitum, 
nonnihil  tamen  inclinet  versus  superiora.  Modifica- 
tur  autem  et  nixus  ille  per  partes:  ut  non  sit  omnino 
segnis,  sed  incitatus,  et  cum  impetu  nonnullo. 

Quod  vero  ad  operativam  attinet,  eadem  res  est. 
Nam  designatio  est  talis.  Si  in  aliquo  corpore  natu- 
rali  poteris  excitare  motum  ad  se  dilatandum  aut  ex- 
pandendum;  eumque  motum  ita  reprimere  et  in  se  ver- 
tere,  ut  dilatatio  ilia  non  procedat  eequaliter,  sed  par- 

tim  obtineat,  partim  retrudatur;  proculdubio  genera- 
bis  calidum:  non  babita  ratione,  sive  corpus  illud 
sit  elementare  (ut  loquuntur)  sive  imbutum  a  cceles- 
tibus;  sive  luminosura,  sive  opacum;  sive  tenue, 
sive  densum ;  sive  localiter  expansum,  sive  intra 
claustra  dimensionis  primae  contentum;  sive  vergens 
ad  dissolutionem,  sive  manens  in  statu;  sive  animal, 
sive  vegetable,  sive  minerale ;  sive  aqua,  sive  oleum, 
sive  aer,  aut  aliqua  alia  substantia  quaecunque 
susceptiva  motus  praedicti.  Calidum  autem  ad  sen- 
sum  res  eadem  est:  sed  cum  analogia,  qualis  corn- 
petit  sensui.  Nunc  vero  ad  ulteriora  auxilia  proce- 
dendum  est. 

XXI. 

Post  tabulas  comparentice  primes,  et  rejectionem  sive 
exclusivam,  pecnon  vindemiationem  primam  factam 
secundum  eas;  pergendum  est  ad  reliqua  auxilia  in- 
tellectus,  circa  interpretationem  natura,  et  inductionem 
veram  ac  perfectam.  In  quibus  proponendis,  ubi 
opus  erit  tabulis,  procedemus  super  calidum  et  fri- 
gidum  ;  ubi  autem  opus  erit  tantum  exemplis  paucio- 
ribus,  procedemus  per  alia  omnia:  ut  nee  confundatur 
inquisitio,  et  tamen  doctrina  versetur  minus  in  angusto. 

Dicemus  itaque  primo  loco,  de  prcerogativis  instan- 
tiarum:  secundo,  de  adminiculis  inductionis :  tertio, 
de  recti/icatione  inductionis:  quarto,  de  variatione 
inquisitionis  pro  natura  subjecti:  quinto,  de  prceroga- 
tivis naturarum  quatenus  ad  inquisitionem;  sive  de 
eo  quod  inquirendum  est  prius  et  posterius :  sexto, 
de  terminis  inquisitionis,  sive  de  synopsi  omnium  na- 
turarum in  universo :  septiino,  de  deduciione  ad 
praxin,  sive  de  eo  quod  est  in  ordine  ad  hominem: 
octavo,  de  parascevis  ad  inquisitionem:  postremo 
autem,  de  scala  ascensoria  et  descensoria  axiomatum. 

XXII. 

Inter prcerogativas  instantiarum,  primo  proponemus 
instantias  solitarias.  Ese  autem  sunt  solitarise,  quae 
exhibent  naturam,  de  quia  fit  inquisitio,  in  talibus 
subjectis,  quae  nil  habent  commune  cum  aliis  subje- 
cts, praeter  illam  ipsam  naturam;  aut  rursus  quae  non 

exhibent  naturam,  de  qua  fit  inquisitio,  in  talibus 
subjectis,  quae  sunt  similia  per  omnia  cum  aliis  sub- 
jects, praeterquam  in  ilia  ipsa  natura.  Manifestum 
enim  est,  quod  hujusmodi  instantiae  tollant  ambages, 
atqueaccelerent  et  roborent  excluvisam ;  adeo  ut  pau- 
cae  ex  illis  sint  instar  multarum. 

Exempli  gratia  :  si  fiat  inquisitio  de  natura  caloris, 
instantice  solitarice  sunt  prismata,  gemmae  crystalling 
quae  reddunt  colores,  non  solum  in  se,  sed  exterius 
supra  parietem ;  item  rores,  etc.  Istae  enim  nil  ha- 
bent  commune  cum  coloribus  fixis  in  floribus,  gem- 
mis  coloratis,  metallis,  lignis,  etc.  praeter  ipsum  colo- 
rem.  Unde  facile  colligitur,  quod  color  nil  aliud  sit, 
quam  tnodificatio  imaginis  lucis  immissae  et  receptee : 
in  priore  genere,  per  gradus  diversos  incidentiae;  in 
posteriore,  per  texturas  et  schematismos  varios  corpo- 
ris. Istae  autem  instantice  sunt  solitarice  quatenus  ad 
similitudinem. 

Rursus  in  eadem  inquisitione,  venae  distinctae  albi 
et  nigri  in  marmoribus,  et  variegationes  colorum  in 
floribus  ejusdem  speciei,  sunt  instantice  solitarice.  Al- 
bum enim  et  nigrum  marmoris,  et  maculae  albi  et 
purpurei  in  floribus  caryophylli,  conveniunt  fere  in 
omnibus  praeter  ipsum  colorem.  Unde  facile  colligi- 
tur,  colorem  non  multum  rei  habere  cum  naturis  ali- 
cujus  corporis  intrinsecis,  sed  tantum  situm  esse  in 
positura  partium  crassiori  et  quasi  mechanica.  Istae 
autem  instantice  sunt  solitarice,  quatenus  ad  discre- 
pantiam.  Utrumque  autem  genus,  instantias  solita- 
rias  appellare  consuevimus :  aut  ferinas,  sumpto  vo- 
cabulo  ab  astronomis. 

XXIII. 

Inter  praerogativas  instantiarum,  ponemus  secundo 
loco  instantias  migr antes.  Eae  sunt,  in  quibus  natura 
inquisita  inigrat  ad  generationem,  cum  prius  non  ex- 
isteret;  aut  contra  migrat  ad  corruptionem,  cum  prius 
existeret.  Itaque  in  utraque  antistrophe,  instantiae 
tales  sunt  semper  geminae  ;  vel  potius  una  instantia  in 
mo'tu,  sive  transitu,  producta  ad  periodum  adversam. 
At  hujusmodi  instantiae  non  solum  accelerant  et  ro- 

borant  exclusivam,  sed  etiam  compellunt  affirmativam, 
sive  formam  ipsam  in  angustum.     Necesse  est  enim 
ut  forma  rei  sit  quippiam,  quod  per  hujusmodi  mi- 
grationem  indatur ;  aut  contra  per  hujusmodi  migra- 
tionem  tollatur  et  destruatur.     Atque  licet  omnis  ex- 
clusio  promoveat  affirmativam,  tamen  hoc  magis  di- 
recte  fit  in  subjecto  eodem,  quam  in  diversis.     For- 
ma autem  (ut  ex  omnibus,  quae  dicta  sunt,  manifesto 
liquet)  prodens  se  in  uno,  ducit  ad  omnia:  quo  au- 
tem simplicior  fuerit  migratio,  eo  magis  habenda  est 
instantia   in    pretio.      Praeterea    instantice    migranles 
magni  sunt  usus   ad  partem   operativam ;  quia  cum 
proponant  formam  copulatam  cum  efficiente  aut  pri- 
vante,  perspicue  desiguant  praxin  in  aliquibus ;  unde 
facilis  etiam  est  transitus  ad  proxima.     Subest  tamen 
in  illis  nonnihil  periculi,  quod  indiget  cautione ;  hoc 
videlicet,  ne  formam  nimis  retrahant  ad  efficientem, 
et   intellectum    perfundant,    vel    saltern    perstringant 
falsa  opinione  de  forma,  ex  intuitu  efficientis.     Effici- 
ens  vero  semper  ponitur  nil  aliud  esse,  quam  vehicu- 
lum,  sive  deferens  formae.     Verum  huic  rei,  per  ex- 
clusivam legitime  factam,  facile  adhibetur  remedium. 

Proponendum  itaque  est  jam  exemplum  instantice 
migrantis.  Sit  natura  inquisita,  candor  sive  albedo  : 
instantia  migrans  ad  generationem  est  vitrum  inte- 
grum, et  vitrum  pulverisatum.  Similiter,  aqua  sim- 
plex, et  aqua  agitata  in  spumam.  Vitrum  enim  in- 
tegrum, et  aqua  simplex,  diaphana  sunt,  non  alba: 
at  vitrum  pulverisatum,  et  aqua  in  spuma,  alba,  non 
diaphana.  Itaque  quaerendum,  quid  accident  ex  ista 
migratione  vitro  aut  aquae.  Manifestum  enim  est, 
formam  albedinis  deferri  et  invehi  per  istam  contu- 
sionem  vitri,  et  agitationem  aquae.  Nihil  autem  re- 
peritur  accessisse,  praeter  comminutionem  partium 
vitri  et  aquae,  et  aeris  insertionem.  Neque  vero  pa- 
rum  profectum  est  ad  inveniendam  formam  albedinis, 
quod  corpora  duo  per  se  diaphana,  sed  secundum 
magis  et  minus  (aer  scilicet  et  aqua,  aut  aer  et  vitrum) 
simul  posita  per  minutas  portiones,  exhibeant  albedi- 
nem,  per  refractionem  inaequalem  radiornm  lucis. 

Verum  hacin  re  proponendum  est  etiam  exemplum 

periculi  et  cautionis,  de  quibus  diximus.  Nimirum 
facile  hie  occurret  intellectui  ab  hujusmodi  efficienti- 
bus  depravato,  quod  ad  formam  albedinis  aer  sem- 
per requiratnr;  aut  quod  albedo  generatur  tan  turn 
per  corpora  diaphana ;  quae  om/rino  falsa  sunt,  et  per 
multas  exclusiones  convicta.  Quin  potius  apparebit 
(misso  aere  et  hujusmodi)  corpora  omuino  aequalia 
(secundum  portiones  opticas)  dare  diaphanum;  cor- 
pora vero  inaequalia,  per  texturam  simplicem,  dare 
album ;  corpora  inaequalia  secundum  texturam  com- 
positam,  sed  ordinatam,  dare  reliquos  colores,  praeter 
nigrum;  corpora  vero  inaequalia  per  texturam  compo- 
sitam,  sed  omniuo  inordinatam  et  confusam,  dare  ni- 
grum. Itaque  de  instantia  migrante  ad  generationem 
in  natura  inquisita  albedinis,  propositum  est  jam  ex- 
emplum.  Instantia  autem  migrans  ad  corruptionem 
in  eadem  natura  albedinis,  est  spuma  dissoluta,  aut 
nix  dissoluta:  exuit  enim  albedinem,  et  induit  dia- 
phanum aqua,  postquam  fit  integrale  sine  aere. 

Neque  vero  illud  ullo  modo  praetermittendum  est, 
quod  sub  instantiis  migrantibus  comprehendi  debe- 
ant  non  tantum  illae  quae  migrant  ad  generationem  et 
privationem  ;  sed  etiam  illae  quae  migrant  ad  majora- 
tionem  et  minorationem ;  cum  illae  etiam  tendant  ad 
inveniendam  formam,  ut  per  definitionem  formae  supe- 
rius  factam,  et  tabulam  graduum  manifesto  liquet. 
Itaque  papyrus,  quae  sicca  cum  fuerit,  alba  est;  at 
madefacta  (excluso  aere,  et  recepta  aqua)  minus  alba 
est,  et  magis  vergit  ad  diaphanum ;  similem  habet  ra- 
tionem  cum  instantiis  supradictis. 

XXIV. 

Inter  praerogativas  instantiarum,  tertio  loco  pone- 
mus  instantias  ostensivas,  de  quibus  in  vindemiatione 
prima  de  calido  mention  em  fecimus ;  quas  etiam  elu- 
cescentias  sive  instantias  liberatas  et  prcedominantes, 
appellare  consuevimus.  Eae  sunt,  quae  ostendunt  na- 
tural!) inquisitam  nudam  et  substantivam,  atque  etiam 
in  exaltatione  sua,  aut  summo  gradu  potential  su« ; 
emancipatam  scilicet,  et  liberatam  ab  impedimentis, 
vel  saltern  per  fortitudinem  suae  virtutis  dominantem 

super  ipsa,  eaque  supprimentem  et  coercentem.  Cum 
enim  omne  corpus  suscipiat  multas  naturarum  formas 
copulatas  et  in  concrete»;  fit  ut  alia  aliam  retundat, 
deprimat,  frangat,  et  liget ;  unde  obscurantur  formae 
singula?.  Inveniuntur  autem  subjecta  nonnulla,  in 
quibus  natura  inquisita  prae  aliis  est  in  suo  vigore ; 
vel  per  absentiam  impedimenti,  vel  per  praedominan- 
tiam  virtutis.  Hujusmodi  autem  instantia  sunt  maxi- 
me  ostensiva  formae.  Verum  et  in  his  ipsis  instantiis 
adhibenda  est  cautio,  et  cohibendus  impetus  intelle- 
ctus.  Quicquid  enim  ostentat  formam,  earaque  trudit, 
ut  videatur  occurrere  intellectui,  pro  suspecto  haben- 
dum est,  et  recurrendum  ad  exclusivam  severam  et  di- 
ligentem. 

Exempli  gratia ;  sit  natura  inquisita,  calidum.  In- 
stantia  ostensiva  motus  expansionis,  (quae,  ut  superius 
dictum  est,  portio  est  praecipua  formae  calidi)  est  vi- 
trum  calendare  aeris.  Etenim  flamma,  licet  mani- 
festo exhibeat  expansionem ;  tamen  propter  momen- 
taneam  extinctionem  non  ostendit  progressum  expan- 
sionis. Aqua  autem  fervens,  propter  facilem  transi- 
tionem  aquae  in  vaporem  et  aerem,  non  tam  bene  os- 
tendit expansionem  aquae  in  corpore  suo.  Rursus 
ferrum  ignitum,  et  similia,  tan  turn  abest  ut  progres- 
sum ostendant,  ut  contra  per  retusionem  et  fractionem 
spiritus,  per  partes  compactas  et  crassas  (quae  domant 
et  fraenant  expansionem)  ipsa  expansio  non  sit  omnino 
conspicua  ad  sensum.  At  vitrum  calendare  clare  os- 
tendit expansionem  in  aere,  et  conspicuam,  et  pro- 
gedientem,  et  durantem,  neque  transeuntem. 

Rursus,  exempli  gratia;  sit  natura  inquisita,  pon- 
dus.  Instantia  ostensiva  ponderis  est  argentum  vi- 
vum. Omnia  enim  superat  pondere  magno  intervallo, 
praeter  aurum  ;  quod  non  multo  gravius  est.  At  prae- 
stantior  instantia  est  ad  iudicandam  formam  ponde- 
ris argentum  vivum,  quam  aurum  ;  quia  aurum  soli- 
dum  est  et  consistens,  quod  genus  referri  videtur  ad 
densum;  at  argentum  vivum  liquidum  est,  et  turgens 
spiritu,  et  tamen  multis  partibus  exuperat  gravitate 
diamantem,  et  ea  quae  putantur  solidissima.  Ex  quo 
ostenditur,   formam  gravis,  sive  ponderosi,  dominari 

simpliciter  in  copia  materiae,  et  non  in  arcta  com- 
pare. 

XXV 

Inter  praerogativas  instantiarum  ponemus  quarto 
loco  instantias  clandestinas,  quas  etiam  instantias 
crepusculi  appellare  consuevimus.  Eae  sunt  veluti 
oppositae  instantiis  ostensivis.  Exhibent  enim  natu- 
ram  inquisitam  in  infima  virtute,  et  tanquam  in  incu- 
nabulis  et  rudimentis  suis ;  tentantem,  et  tanquam 
primo  experientem,  sed  sub  contraria  natura  laten- 
tem,  et  subactam.  Sunt  autem  hujusmodi  instantice 
magni  omnino  momenti  ad  inveniendas  formas ;  quia 
sicut  ostensivce  ducunt  facile  ad  differentias,  ita  clan- 
destince  ducunt  optime  ad  genera :  id  est,  ad  naturas 
illas  communes,  quarum  naturae  inquisitae  nihil  aliud 
sunt  quam  limitationes. 

Exempli  gratia ;  sit  natura  inquisita,  consistens, 
sive  se  determinans  ;  cujus  contrarium  est  liquidum, 
sive  fluens.  Instantice  clandestine  sunt  illas,  quae  ex- 
hibent gradum  nonnulium  debilem  et  infimum  consis- 
tentis  in  fluido  ;  veluti  bulla  aquas,  quae  est  tanquam 
pellicula  quaedam  consistens  et  determinata,  facta  ex 
corpore  aquae.  Similiter  stillicidia,  quae,  si  adfuerit 
aqua  quae  succedat,  producunt  se  in  filum  admodum 
tenue,  ne  discontinuetur  aqua ;  at  si  non  detur  talis 
copia  aquae,  quae  succedere  possit,  cadit  aqua  in  gut- 
tis  rotundis,  quae  est  figura,  quae  optime  a  quam  sus- 
tinet  contra  discontinuationem.  At  in  ipso  temporis 
articulo,  cum  desinit  filum  aquae,  et  incipit  descensus 
in  guttis,  resilit  ipsa  aqua  sursum  ad  evitandam  dis- 
continuationem. Quin  in  metallis,  quae  cum  fun- 
duntur  sunt  liquida,  sed  magis  tenacia,  recipiunt  se 
saepe  guttae  liquefactae  sursum,  atque  ita  haerent.  Si- 
mile quoddam  est  in  instantia  speculorum  puerilium, 
quae  solent  facere  pueruli  in  scirpis  ex  saliva,  ubi  cer- 
nitur  etiam  pellicula  consistens  aquae.  At  multo  me- 
lius se  ostendit  hoc  ipsum  in  altero  illo  ludicro  pu- 
erili ;  quando  capiunt  aquam,  per  saponem  factam 
paulo  tenaciorem,  atque  inflant  earn  per  calamum 
cavum,  atque  inde  formant  aquam,  tanquam  in  cas- 
tellum  bullarum  ;  quae  per  interpositionem  aeris  indu- 

cit consistehtiam,  eo  usque  ut  se  projici  nonnihil  pa- 
tiatur  absque  discontinuatione.  Optime  autem  cerni- 
tur  hoc  in  spuma  et  nive,  quae  talem  induunt  consi- 
stentiam,  ut  fere  secari  possint;  cum  taraen  sint  cor- 
pora formata  ex  aere  et  aqua,  quae  utraque  sunt  li- 
quida.  Quae  omnia  non  obscure  innuunt,  liquid um 
et  consistens  esse  notiones  tantum  plebeias,  et  ad  sen- 
sum;  inesse  autem  revera  omnibus  corporibus  fugam 
et  evitationem  se  discontinuandi ;  earn  vero  in  corpo- 
ribus homogeneis  (qualia  sunt  liquida)  esse  debilem  et 
infirmam  ;  in  corporibus  vero,  quae  sunt  composita  ex 
heterogeneis,  magis  esse  vividam  et  fortem  ;  propterea 
quod  admotio  heterogenei  constringit  corpora;  at 
subintratio  homogenei  solvit  et  relaxat. 

Similiter,  exempli  gratia ;  sit  natura  inquisita,  at- 
tractio  sive  coitio  corporum.  Instantia  circa  formam 
ejus  ostensiva  maxime  insignis  est,  magnes.  Contra- 
ria  autem  natura  attrahenti  est,  non  attrahens;  licet 
in  substantia  simili.  Veluti  ferrum,  quod  non  attrahit 
ferrum,  quemadmodum  nee  plumbum  plumbum,  nee 
lignum  lignum,  nee  aquam  aqua.  Instantia  autem 
clandestina  est  magnes  ferro  armatus,  vel  potius  fer- 
rum in  magnete  armato.  Nam  ita  fert  natura,  ut 
magnes  armatus  in  distantia  aliqua  non  trahat  ferrum 
fortius,  quam  magnes  non  armatus.  Verum  si  admo- 
veatur  ferrum,  ita  ut  tangat  ferrum  in  magnete  arma- 
to, tunc  magnes  armatus  longe  majus  pondus  ferri 
sustinet,  quam  magnes  simplex  et  inermis ;  propter 
similitudinem  substantiae  ferri  versus  ferrum  ;  quae 
operatio  erat  omnino  clandestina,  et  latens  in  ferro, 
antequam  magnes  accessisset.  Itaque  manifestum  est 
formam  coitionis  esse  quippiam,  quod  in  magnete  sit 
vividum  et  robustum,  in  ferro  debile  et  latens.  Iti- 
dem,  notatum  est  sagittas  parvas  ligneas  absque  cus- 
pide  ferrea,  emissas  ex  scopletis  grandibus,  altius  pe- 
netrare  in  materiam  ligneam  (puta  latera  navium,  aut 
similia)  quam  easdein  sagittas  ferro  acuminatas, 
propter  similitudinem  substantiae  ligni  ad  lignum, 
licet  hoc  ante  in  ligno  latuerit.  Itidem,  licet  aer 
aerem,  aut  aqua  aquam,  manifesto  non  trahat  in  cor- 
poribus  integris ;    tamen   bulla   approximata    bullae,. 

facilius  dissolvit  bullam,  quam  si  bulla  ilia  altera 
abesset,  ob  appetitum  coitionis  aquae  cum  aqua,  et 
aeris  cum  aere.  Atque  bujusmodi  instantite  clande- 
stine (quae  sunt  usus  nobilissimi,  ut  dictum  est)  in  por- 
tionibus  corporum  parvis  et  subtilibus  maxime  se 
dant  conspiciendas :  quia  massae  rerum  majores  se- 
quuntur  formas  magis  catholicas,  et  generales ;  ut  suo 
loco  dicetur. 

XXVI. 

Inter  praerogativas  instantiarum  ponemus  quinto 
loco  instantias  constitutivas,  quas  etiam  manipulares 
appellare  consuevimus.  Eae  sunt,  quae  constituunt 
unam  speciem  naturae  inquisitae  tanquam  formam  mi- 
norem.  Cum  enim  formae  legitimae  (quae  sunt  semper 
convertibles  cum  naturis  inquisitis)  lateant  in  pro- 
fundo,  nee  facile  inveniantur:  postulat  res  et  infirmi- 
tas  humani  intellectus,  ut  formae  particulares,  quae 
sunt  congregativae  manipulorum  quorundam  instantia- 
rum (neutiquam  vero  omnium)  in  notionem  aliquam 
communem,  non  negligantur,  verum  diligentius  no- 
tentur.  Quicquid  enim  unit  naturam,  licet  tnodis  im- 
perfectis,  ad  inventionem  formarum  viam  sternit.  Ita- 
que  instantiae,  quae  ad  hoc  utiles  sunt,  non  sunt  contem- 
nendae  potestatis,  sed  habent  nonnullam  praerogativam. 

Verum  in  his  diligens  est  adhibenda  cautio,  ne  in- 
tellectus humanus,  postquam  complures  ex  istis  for- 
mis  particularibus  adinvenerit,  atque  inde  partitiones 
sive  divisiones  naturae  inquisitae  confecerit ;  in  illis 
omnino  acquiescat,  atque  ad  inventionem  legitimam 
formae  magnae  se  non  accingat ;  sed  praesupponat,  na- 
turam velut  a  radicibus  esse  mnltiplicem  et  divisam, 
atque  ulteriorem  naturae  unionem,  tanquam  rem  su- 
pervacuae  subtilitatis,  et  vergentem  ad  merum  abstra- 
ctum,  fastidiat  et  rejiciat. 

Exempli  gratia  ;  sit  natura  inquisita,  memoria,  sive 
excitans  et  adjuvans  memoriam.  Instantice  constitu- 
tivcB  sunt ;  ordo,  sive  distributio,  quae  manifesto  ju- 
vat  memoriam.  Item  loci  in  memoria  artificiali ;  qui 
aut  possunt  esse  loci  secundum  proprium  sensum, 
veluti  janua,  angulus,  fenestra,  et  similia ;  aut  pos- 
sunt esse  personae  familiares  et  notae;    aut  possunt 


124  Novum  Organum.  [Lib.  II 

esse  quidvis  ad  placitum  (modo  in  ordine  certo  po- 
nantur)  veluti  animalia,  herbae ;  etiam  verba,  lite- 
rae,  characteres,  personae  historicae,  et  caetera ;  licet 
nonnulla  ex  his  magis  apta  sint  et  commoda,  alia 
minus.  Hujusmodi  autem  loci  meraoriam  insigniter 
juvant,  eamque  longe  supra  vires  naturales  exaltant. 
Item  carmina  facilius  haerent,  et  discuntur  memori- 
ter,  quam  prosa.  Atque  ex  isto  manipulo  trium  in- 
stantiarum,  videlicet  or.dinis,  locorum  artificialis  me- 
moriae,  et  versuum,  constituitur  species  una  auxilii  ad 
memoriam.  Species  autem  ilia,  abscissio  infinili  re- 
cte  vocari  possit.  Cum  enim  quis  aliquid  reminisci 
aut  revocare  in  memoriam  nititur ;  si  nullam  praeno- 
tionem  habeat  aut  perceptionem  ejus  quod  quaerit; 
quaerit  certe  et  molitur,  et  hac  iliac  discurrit,  tan  quam 
in  infinite».  Quod  si  certam  aliquam  praenotionem 
habeat ;  statim  abscind itur  infinitum  ;  et  fit  discursus 
memoriae  magis  in  vicino.  In  tribus  autem  illis  in- 
stantiis,  quae  superius  dictae  sunt,  praenotio  perspicua 
est  et  certa.  In  prima  videlicet  debet  esse  aliquid, 
quod  congruat  cum  ordine  :  In  secunda  debet  esse 
imago,  quae  relationem  aliquam  habeat,  sive  conveni- 
entiam  ad  ilia  loca  certa :  In  tertia  debent  esse  verba, 
quae  cadant  in  versum.  Atque  ita  abscinditur  infini- 
tum. Aliae  autem  instantiae  dabunt  hanc  alteram  spe- 
ciem,  ut  quicquid  deducat  intellectuale  ad  feriendum 
sensum  (quae  ratio  etiam  praecipue  viget  in  artificial 
memoria)  juvet  memoriam.  Alias  instantiae  dabunt 
hanc  alteram  speciem  ;  ut  quae  faciunt  impressionem 
in  affectu  forti,  incutientes  scilicet  metum,  admirati- 
onem,  pudorem,  delectationem,  juvent  memoriam. 
Aliae  instantiae  dabunt  hanc  alteram  speciem,  ut  quae 
maxime  imprimuntur  a  mente  pura,  et  minus  praeoc- 
cupata  ante  vel  post ;  veluti  quae  discuntur  in  pueri- 
tia,  aut  quae  commentamur  ante  somnum,  etiam  pri- 
mae  quaeque  rerum  vices ;  magis  hasreant  in  memoria. 
Aliae  instantiae  dabunt  hanc  alteram  speciem,  ut  mul- 
titudo  circumstantiarum,  sive  ansarum,  juvet  memo- 
riam ;  veluti  scriptio  per  partes  non  continuatas,  le- 
ctio, sive  recitatio  voce  alta.  Aliae  denique  instantiae 
dabunt  hanc  alteram  speciem  ;    ut  quae  expectantur, 

et  attentionem  excitant,  melius  haereant,  quam  quae 
praetervolant.  Itaque  si  scriptum  aliquod  vicies  per- 
legeris,  non  tarn  facile  illud  memoriter  disces,  quam 
si  illud  legas  defies,  tentando  interim  illud  recitare, 
et  ubi  deficit  memoria,  inspiciendo  librum.  Ita  ut 
sint  veluti  sex  formae  minores  eoruin,  quae  juvant  me- 
moriam  ;  videlicet  abscissio  infiniti ;  deductio  intel- 
lectualis  ad  sensibile;  impressio  in  affectu  forti ;  im- 
pressio  in  mente  pura  ;  multitude*  ansarum  ;  prae-ex- 
pectatio. 

Similiter,  exempli  gratia  ;  sit  natura  inquisita,  gus- 
tus, sive  gustatio.  Instantice,  quae  sequuntur,  sunt 
constitutivce :  videlicet,  quod  qui  non  olfaciunt,  sed 
sensu  eo  a  natura  destituti  sunt,  non  percipiant,  aut 
gustu  distinguant  cibum  rancidum  aut  putridum ; 
neque  similiter  alliatum,  aut  rosatum,  aut  hujusmodi. 
Rursus,  illi,  qui  per  accidens  nares  habent  per  de- 
scensum  rheumatis  obstructas,  non  discernunt  aut 
percipiunt  aliquid  putridum  aut  rancidum,  aut  aqua 
rosacea  inspersum.  Rursus,  qui  afficiuntur  hujusmodi 
rheumate,  si  in  ipso  momento,  cum  aliquid  fcetidum 
aut  odoratum  habent  in  ore,  sive  palato,  emungant 
fortiter;  in  ipso  instanti  manifestam  perceptionem 
habent  rancidi  vel  odorati.  Quae  instantiae  dabunt  et 
constituent  banc  speciem,  vel  partem  potius  gustus  ; 
ut  sensus  gustationis  ex  parte  nihil  aliud  sit,  quam 
olfactus  interior,  transiens  et  descendens  a  narium 
meatibus  superioribus  in  os  et  palatum.  At  contra, 
salsum,  et  dulce,  et  acre,  et  acidum,  et  austerunx, 
et  amarum,  et  similia;  haec  (inquam)  omnia  aeque 
sentiiiDt  illi,  in  quibus  olfactus  deest,  aut  obturatur, 
ac  quisquam  alius  :  ut  manifestum  sit,  sensum  gustus 
esse  compositum  quiddam  ex  olfactu  interiori,  et  tactu 
quodam  exquisito;  de  quo  nunc  non  est  dicendi 
locus. 

Similiter,  exempli  gratia ;  sit  natura  inquisita,  com- 
muuicatio  qualitatis,  absque  commistione  substantiae. 
Instantia  lucis  dabit  vel  constituet  unam  speciem 
communicationis;  calor  vero  et  magnes,  alteram. 
Communicatio  enim  lucis  est  tanquam  momentanea, 
et  statim  perit,  amota  luce  originali.     At  calidum  et 

virtus  magnetica,  postquam  transmissa  fuerint,  vel 
potius  excitata  in  alio  corpore,  haerent  et  manent  ad 
tempus-  non  parvum,  amoto  primo  movente. 

Denique  magna  est  omnino  praerogativa  instantia- 
rum  constitutivarum ;  ut  quae  plurimum  faciant  et  ad 
definitiones  (praesertim  particulares)  et  ad  divisiones, 
sive  partitiones  naturarum  ;  de  quo  non  male  dixit 
Plato,  Quod  habendus  sit  tanquam  pro  Deo,  qui  defi- 
nire  et  dividere  bene  sciat. 

XXVII. 

Inter  praerogativas  instantiarum  ponemus  sexto  loco 
instantias  conformes  sive  proportionatas ;  quas  etiam 
parallelas,  sive  similitudines  physicas,  appellare  con- 
suevimus.  Eae  vero  sunt,  quae  ostendunt  similitudi- 
nes et  conjugationes  rerum,  non  in  formis  minoribus 
(quod  faciunjt  instanlicB  constitutive?)  sed  plane  in  con- 
creto.  Itaque  sunt  tanquam  primi  et  infimi  gradus 
ad  unionem  naturae.  Neque  constituuntaliquod  axio- 
ma  statitn  ab  initio  ;  sed  indicant  et  observant  tantum 
quendam  consensum  corporum.  Attamen  licet  non 
multum  promoveant  ad  inveniendas  formas ;  nihilo- 
minus  magna  cum  utilitate  revelant  partium  universi 
fabricam,  et  in  membris  ejus  exercent  veluti  anato- 
miam  quandam ;  atque  proinde  veluti  manu-ducunt 
interdum  ad  axiomata  sublimia  et  nobilia ;  praesertim 
ilia,  quae  ad  mundi  configuratiouem  pertinent,  potius 
quam  ad  naturas  et  formas  simplices. 

Exempli  gratia;  instantiae  conformes  sunt,  quae  se- 
quuntur :  speculum,  et  oculus ;  et  similiter  fabrica 
auris,  et  loca  reddentia  echo.  Ex  qua  conforinitate, 
praeter  ipsam  observationem  similitudinis,  quae  ad 
multa  utilis  est,  proclive  est  insuper  eolligere  et  for- 
mare  illud  axioma,  videlicet,  organa  sensuum  et  cor 
pora,  quae  pariunt  reflexiones  ad  sensus,  esse  similis 
naturae.  Rursus  ex  hoc  ipso  admonitus  intellectus, 
non  aegre  insurgit  ad  axioma  quoddam  altius  et  nobi- 
lius.  Hoc  nimirum ;  nihil  interesse  inter  consensus 
sive  sympathias  corporum  sensu  praeditorum,  et  ina- 
nimatorum  sine  sensu,  nisi  quod  in  il lis  accedat  spiri- 
tus  animalis  ad  corpus  ita  dispositum;  in  his  autem 

absit.  Adeo  ut  quot  sint  consensus?  in  corporibus 
inanimatis,  tot  possint  esse  sensus  in  animalibus,  si 
essent  perforationes  in  corpore  animato,  ad  discursum 
spiritus  animalis  in  membrum  rite  dispositum,  tan- 
quam  in  organum  idoneum.  Et  nirsus,  quot  sint 
sensus  in  animalibus,  tot  sint  proculdubio  motus  in 
corpore  inanimato,  ubi  spiritus  animalis  abfuerit;  licet 
necesse  sit  multo  plures  esse  motus  in  corporibus  ina- 
nimatis, quam  sensus  in  animatis,  propter  paucitatem 
organoruin  sensus.  Atque  hujus  rei  ostendit  _se 
exemplum  valde  manifestum  in  doloribus.  Etenim 
quum  sint  plura  genera  doloris  in  animalibus,  et  tan- 
quam  varii  illius  characteres  (veluti  alius  est  dolor 
ustionis,  alius  frigoris  intensi,  alius  puncturae,  alius 
compressionis,  alius  extensionis,  et  similium)  certissi- 
mum  est,  omnia  ilia,  quoad  motura,  inesse  corporibus 
inanimatis;  veluti  ligno,  aut  lapidi,  cum  uritur,  aut 
per  gelu  constringitur,  aut  pungitur,  aut  scinditur,  aut 
flectitur,  aut  tenditur;  et  sic  de  aliis:  licet  non  subin- 
trent  sensus,  propter  absentiam  spiritus  animalis. 

Item  instantice  conformes  (quod  mirum  fortasse  di- 
ctu)  sunt  radices  et  rami  plantarum.  Omne  enim 
vegetabile  intumescit,  et  extrudit  partes  in  circum- 
ferentiam,  tarn  sursum  quam  deorsurn.  Neque  alia 
est  differentia  radicum  et  ramorum,  quam  quod  radix 
includatur  in  terra,  et  rami  exponantur  aeri  et  soli. 
Si  quis  enim  accipiat  ramum  tenerum  et  vegetum  ar- 
boris,  atque  ilium  reflectat  in  aliquam  terrae  particu- 
lam,  licet  non  «fohsereat  ipsi  solo,  gignit  statim  non 
ramum,  sed  radicem.  Atque  vice  versa,  si  terra 
ponatur  superius,  atque  ita  obstruatur  lapide,  aut 
aliqua  dura  substantia,  ut  planta  cohibeatur,  nee  pos- 
sit  frondescere  sursum,  edet  ramos  in  aerem  deor- 
surn. 

Item  instantice  conformes  sunt  gum  mi  arborum,  et 
pleraeque  gemma3  rupium.  Utraque  enim  nil  aliud 
sunt,  quam  exudationes  et  percolationes  succorum  : 
in  primo  genere  scilicet,  succorum  ex  arboribus;  in 
secundo,  ex  saxis ;  unde  gignitur  claritudo  et  splen- 
dor in  utrisque,  per  percolationem  nimirum  tenuem 
et  accuratam.     Nam  inde   fit  etiam,  quod   pili  ani- 

malium  non  sint  tam  pulchri,  et  tarn  vividi  coloris, 
quam  avium  plum  as  com  pi  u  res;  quia  succi  non  tam 
delicate  percolantur  per  cutem,  quam  per  calamum. 

Item  instantice  conformes  sunt,  scrotum  in  anima- 
libus  masculis ;  et  matrix  in  fcemellis.  Adeo  ut  no- 
bilis  ilia  fabrica,  per  quam  sexus  differunt  (quatenus 
ad  animalia  terrestria)  nil  aliud  videatur  esse,  quam 
secundum  exterius  et  interius ;  vi  scilicet  majore  ca- 
loris  genitalia  in  sexu  masculo  protrudente  in  exte- 
rius, ubi  in  fcemellis  nimis  debilis  est  calor,  quam  ut 
hoc  facere  possit ;  unde  accidit,  quod  contineantur 
interius. 

Item  instantice  conformes  sunt  pinnae  piscium,  et 
pedes  quadrupedum,  aut  pedes  et  alas  volucrum,  qui- 
busaddidit  Aristoteles  quatuor  volumina  in  motu  ser- 
pentum.  Adeo  ut  in  fabrica  universi,  motus  viven- 
tium  pleruraque  videatur  expediri  per  quaterniones 
artuum  sive  flexionum. 

Item  dentes  in  animalibus  terrestribus,  et  rostra  in 
avibus,  sunt  instantice  conformes:  unde  manifestum 
est  in  omnibus  animalibus  perfectis  fluere  duram 
quandam  substantiam  versus  os. 

Item  non  absurda  est  similitudo  et  conformitas  ilia, 
ut  homo  sit  tanquam  planta  inversa.  Nam  radix  ner- 
vorum et  facultatum  ani malium,  est  caput;  partes 
autem  seminales  sunt  infimae,  non  computatis  extre- 
mitatibus  tibiarumet  brachiorum.  At  in  planta,  radix 
(quae  instar  capitis  est)  regulariter  infimo  loco  collo- 
catur  ;  semina  autem  supremo. 

Denique  illud  omnino  praecipiendum  est,  et  saepius 
monendum  ;  ut  diligentia  hominum  in  inquisitione  et 
congerie  naturalis  historiae  deinceps  mutetur  plane,  et 
vertatur  in  contrarium  ejus,  quod  nunc  in  usu  est. 
Magna  enim  hucusque,  atque  adeo  curiosa  fuit  ho- 
minum industria  in  notanda  rerum  varietate,  atque 
explicandis  accuratis  animalium,  herbarum,  et  fossi- 
lium  differentiis  ;  quarum  pleraeque  magis  sunt  lusus 
naturae,  quam  seriae  alicujus  utilitatis  versus  scientias. 
Faciunt  certe  hujusmodi  res  ad  delectationem,  atque 
etiam  quandoque  ad  praxin  ;  verum  ad  introspicien- 
dam  naturam  parum,  aut  nihil.     Itaque  couvertenda 

plane  est  opera  ad  inquirendas  et  notandas  rerum 
similitudines  et  analoga,  tam  in  integralibus,  quam 
partibus :  illse  enim  sunt,  quae  naturam  uniunt,  et 
constituere  scientias  incipiunt. 

Verum  in  his  omnino  est  adhibenda  cautio  gravis 
et  severa ;  ut  accipiantur  pro  instantiis  conformibus  et 
proportionatis  illse,  quae  denotant  similitudines  (ut  ab 
initio  diximus)  physicas ;  id  est,  reales  et  substan- 
tiates, et  immersas  in  natura  ;  non  fortuitas  et  ad  spe- 
cieni;  multo  minus  superstitiosas  aut  euriosas,  quales 
naturalis  magiae  scriptores  (homines  levissimi,  et  in 
rebus  tam  seriis,  quales  nunc  agimus,  vix  uominandi) 
ubique  ostentant;  magna  cum  vanitate  et  desipientia 
inanes  similitudines  et  syinpathias  rerum  describentes, 
atque  etiarn  quandoque  affingentes. 

Verum  his  missis,  etiam  in  ipsa  configuratione 
mundi  in  majoribus,  non  sunt  negligendae  instantite 
conformes;  veluti  Africa,  et  regio  Peruviana,  cum 
continente  se  porrigente  usque  ad  fretum  Magellani- 
cura.  Utraque  enim  regio  habet  similes  isthmos,  et 
similia  promontoria,  quod  non  temere  accidit. 

Item  novus  et  vetus  orbis ;  in  eo  quod  utrique 
orbes  versus  septentriones  lati  sunt,  et  exporrecti ; 
versus  austrum  autem  angusti  et  acuminati. 

Item  instantice  conformes  nobilissimae  sunt,  frigora 
intensa  in  media  (quam  vocant)  aeris  regione ;  et 
ignes  acerrimi,  qui  saepe  reperiuntur  erumpentes  ex 
locis  subterraneis ;  quae  duae  res  sunt  ultimitates  et 
extrema  ;  naturae  scilicet  frigidi  versus  ambitum  cceli, 
et  naturae  calidi  versus  viscera  terrae;  per  autiperista- 
sin,  sive  rejectionem  naturae  contrariae. 

Postremo  autem  in  axiomatibus  scientiarum,  nota- 
tu  digna  est  conformitas  instantiarum.  Veluti  tropus 
rhetoricae,  quid  icitur  prcster  expectatum,  conformis  est 
tropo  musicae,  qui  vocatur  declinatio  cadentice.  Simi- 
liter, postulatum  mathematicum,  ut  quae  eidem  iertio 
cequalia  sunt,  etiam  inter  se  sint  cequalia,  conforme 
est  cum  fabrica  syllogismi  in  logica  ;  qui  unit  ea,  quae 
conveniunt  in  medio.  Denique  multum  utilis  est  in 
quamplurimis   sagacitas  quaedam   in  conquirendis  et 

indagandis  conformitatibus,   et  similitudinibus  phy- 
sicis. 

XXVIII. 

Inter  prarogativas  instantiarum,  poneraus  septimo 
loco   instantias  monodicas;    quas    etiam    irregulares, 
sive  heteroclitas  (sumpto    vocabulo   a   Grammaticis) 
appellare  consuevimus.     Eae  sunt,  quae  ostendunt  cor- 
pora in  concreto;  quae  videntur  esse  extravagantia, 
et  quasi  abrupta  in  natura,  et  minime  convenire  cum 
aliis  rebus  ejusdem  generis.     Etenim  instantits  confor- 
mes  sunt  similes  alterius;  at  instantice  monodicce  sunt 
sui  similes.     Usus  vero  instantiarum  monodicarum  est 
talis,  qualis  est  instantiarum  clandestinarum ;  viz.  ad 
evehendam  et  uniendam  naturam  ad  invenienda  ge- 
nera, sive  communes  naturas,  limitandas  postea  per 
differentias  veras.     Neque  enim  desistendum  ab  in- 
quisitione,  donee  proprietates  et  qualitates,  quae  in- 
veniuntur  in  hujusmodi  rebus,  quae  possunt  censeri 
pro  miraculis  naturae,  reducantur  et  comprehendan- 
tur  sub  aliqua  forma  sive  lege  certa :  ut  irregularitas 
sive  singularitas  omnis  reperiatur  pendere  ab  aliqua 
forma   communi ;    miraculum  vero  illud  sit  tandem 
solummodo  in  differentiis  accuratis,  et  gradu,  et  con- 
cursu  raro,  et  non  in  ipsa  specie :  ubi  nunc  contem- 
plationes  hominum  non  procedant  ultra,  quam  ut  po- 
nant   hujusmodi   res  pro   secretis  et  magnalibus  na- 
turae, et  tanquam  incausabilibus,  et  pro  exceptionibus 
regularum  generalium. 

Exempla  instantiarum  monodicarum  sunt,  sol  et 
luna,  inter  astra ;  magnes,  inter  lapides ;  argentum 
vivum,  inter  metalla;  elephas,  inter  quadrupedes ; 
sensus  veneris,  inter  genera  tactus;  odor  venaticus 
in  canibus,  inter  genera  olfactus.  Etiam  S  litera 
apud  grammaticos,  habetur  pro  monodica;  ob  faci- 
lem  compositionem,  quam  sustinet  cum  consonanti- 
bus,  aliquando  duplicibus,  aliquando  triplicibus;  quod 
nulla  alia  litera  facit.  Plurimi  autem  faciendae  sunt 
hujusmodi  instantiae,  quia  acuunt  et  vivificant  inqui- 
sitionem,  et  medentur  intellectui  depravato  a  consue- 
tudine,  et  ab  iis  quae  fiunt  plerunque. 

XXIX. 

Inter  prtsrogativas  instantiarum,  ponemus  loco  oc- 
tavo instantias  deviantes ;  errores  scilicet  naturae,  et 
vaga,  ac  monstra :  ubi  natura  declinat  et  deflectit  a 
cursu  ordinario.  Differunt  enim  errores  naturae  ab 
instantiis  monodicis  in  hoc,  quod  monodica  sint  mira- 
cula  specierum,  at  errores  sintmiraculaindividuorum. 
Sirailis  autem  fere  sunt  usus  ;  quia  rectificant  intelle- 
ctum  adversus  consueta,  etrevelant  formas  communes. 
Neque  enim  in  his  etiam  desistendum  ab  inquisitione, 
donee  inveniatur  causa  hujusmodi  declinationis.  Ve- 
runtamen  causa  ilia  non  exurgit  ad  formam  aliquam 
proprie,  sed  tantum  ad  latentem  processum  ad  formam. 
Qui  enim  vias  naturae  noverit,  is  deviationes  etiam  fa- 
cilius  observabit.  At  rursus,  qui  deviationes  noverit, 
is  accuratius  vias  describet. 

Atque  in  illo  differunt  etiam  ab  instantiis  monodicis, 
quod  multo  magis  instruant  praxin  et  operativam. 
Nam  novas  species  generare  arduum  ad  mod  urn  foret; 
at  species  notas  variare,  et  inde  rara  multa  ac  in- 
usitata  producere,  minus  arduum.  Facilis  autem 
transitus  est  a  miraculis  naturae  ad  miracula  artis. 
Si  enim  deprehendatur  semel  natura  in  variatione  sua, 
ejusque  ratio  manifesta  fuerit,  expeditum  erit  eo  de- 
ducere  naturam  per  artem,  quo  per  casum  aberra- 
verit.  Neque  solum  eo,  sed  et  aliorsum ;  cum  erro- 
res ex  una  parte  monstrent  et  aperiant  viam  ad  erro- 
res et  deflexiones  undequaque.  Hie  vero  exemplis 
non  est  opus,  propter  eorundem  copiam.  Facienda 
enim  est  congeries  sive  historia  naturalis  particularis 
omnium  monstrorum,  et  partuum  naturae  prodigio- 
sorum ;  omnis  denique  novitatis,  et  raritatis,  et  in- 
consueti  in  natura.  Hoe  vero  faciendum  est  cum  se- 
verissimo  delectu,  ut  constet  fides.  Maxime  autem 
habenda  sunt  pro  suspectis,  quae  pendent  quomodo- 
cunque  a  religione;  ut  prodigia  Livii:  nee  minus, 
quae  inveniantur  in  scriptoribus  magiae  naturalis,  aut 
etiam  alchemiae,  et  hujusmodi  hominibus;  qui  tan- 
quam  proci  sunt  et  amatores  fabularum.     Sed  deprb- 

k  2 

menda  sunt  ilia  ex  gravi  et  fida  historia,  et  auditioni- 
bus  certis. 

XXX. 

Inter  prcerogativas  instantiarum,  ponemus  loco  nono 
instantias  limitaneas ;  quas  etiara  participia  vocare 
consuevimus.  Eae  vero  sunt,  quae  exhibent  species 
corporum  tales,  quae  videntur  esse  compositae  ex  spe- 
ciebus  duabus,  vel  rudimenta  inter  speciem  unam  et 
alteram.  Hae  vero  instantiae  inter  instantias  mono- 
dicas  sive  heteroclitas  recte  numerari  possunt :  sunt 
enim  in  universitate  rerum  rarae  et  extraordinariae. 
Sed  tamen  ob  dignitatem  seorsum  tractandae  et  po- 
nendaesunt;  optime  enim  indicant  compositionem  et 
fabricam  rerum,  et  innuunt  causas  numeri  et  qualita- 
tis  specierum  ordinariarum  in  universo,  et  deducunt 
intellectum  ab  eo  quod  est,  ad  id  quod  esse  potest. 

Harum  exempla  sunt:  muscus,  inter  putredinem  et 
plantam  ;  cometae  nonnulli,  inter  Stellas  et  meteora 
ignita ;  pisces  volantes,  inter  aves  et  pisces ;  vesper- 
tiliones,  inter  aves  et  quadrupedes  ;  etiam 

Simia  quam  similis,  turpissima  beslia,  nobis  ,• 

et  partus  animalium  biformes,  et  commisti  ex  speciebus 
diversis ;  et  similia. 

XXXI. 

Inter  prcerogativas  instantiarum  ponemus  decimo 
loco  instantias  potestatis,  sive  fascium  (sumpto  voca- 
bulo  ab  insignibus  imperii)  quas  etiam  ingenia,  sive 
manus  hominis,  appellare  consuevimus.  Eae  sunt 
opera  ma xime  nobilia  et  perfecta,  et  tanquam  ul- 
tima in  unaquaque  arte.  Cum  enim  hoc  agatur, 
praecipue  ut  natura  pareat  rebus  et  commodis  hu- 
manis;  consentaneum  est  prorsus,  ut  opera,  quae 
jampridem  in  potestate  hominis  fuerunt  (quasi  pro- 
vinciae  an  tea  occupatae  et  subactae)  notentur  et  nume- 
rentur;  praesertirn  ea,  quae  sunt  maxime  enucleata 
et  perfecta  ;  propterea  quod  ab  istis  proclivior  et  ma- 
gis  in  propinquo  sit  transitus  ad  nova  et  hactenus  non 
inventa.     Si  quis  enim  ab  horum  contemplatione  at- 

tenta  propositum  acriter  et  strenue  urgere  velit;  fiet 
certe,  ut  aut  producat  ilia  paulo  longius,  aut  defle- 
ctat  ilia  ad  aliquid,  quod  finitimum  est;  aut  etiam 
applicet  et  transferat  ilia  ad  usum  aliquera  nobi- 
liorem. 

Neque  hie  finis.  Verum  quemadmodum  ab  operi- 
bus  naturae  raris  et  inconsuetis  erigitur  intellectus,  et 
elevatur  ad  inquirendas  et  inveniendas  formas,  quae 
etiam  illorum  sunt  capaces :  ita  etiam  in  operibus 
artis  egregiis  et  admirandis  hoc  usu-venit.  Idque 
multo  magis;  quia  modus  efficiendi  et  operandi  hu- 
jusmodi  miracula  artis,  manifestus  ut  plurimum  est; 
cum  plerunque  in  miraculis  naturae  sit  magis  obscu- 
rus.  Attamen  in  his  ipsis  cautio  est  adhibenda  vel 
maxime;  ne  deprimant  scilicet  intellectum,  et  eum 
quasi  humo  affigant. 

Periculum  enim  est,  ne  per  hujusmodi  opera  artis, 
quae  videntur  velut  summitates  quaedam  et  fastigia 
industrial  humanae,  reddatur  intellectus  attonitus  et 
ligatus,  et  quasi  maleficiatus  quoad  ilia;  it  aut  cum 
aliis  consuescere  non  possit,  sed  cogitet  nihil  ejus 
generis  fieri  posse,  nisi  eadem  via,  qua  ilia  eflfecta  sunt, 
accedente  tantummodo  diligentia  majore,  et  praepa- 
ratione  magis  accurata. 

Contra  illud  ponendum  est  pro  certo:  vias  et  modos 
efficiendi  res  et  opera,  quae  ad  hue  reperta  sunt  et  notata, 
res  esse  plerunque  pauperculas,  atque  oranem  poten- 
tiam  majorem  pendere,  et  ordine  derivari  a  fontibus 
formarum,  quarum  nulla  adhuc  inventa  est. 

Itaque  (ut  alibi  diximus)  qui  de  machinis  et  arie- 
tibus,  quales  erant  apud  veteres,  cogitasset;  licet  hoc 
fecisset  obnixe,  atque  aetatem  in  eo  consumsisset ; 
nunquam  tamen  incidisset  in  inventum  tormentorum 
igneorum  operantium  per  pulverem  pyrium.  Neque 
rursus,  qui  in  lanificiis  et  serico  vegetabili  observa- 
tionem  suam  et  meditationem  collocasset,  unquam 
per  ea  reperisset  naturam  vermis  aut  serici  bomby- 
cini. 

Quocirca  omnia  inventa,  quae  censeri  possunt  ma- 
gis nobilia  (si  anitnum  advertas)  in  lucem  prodiere, 
nullo  modo  per  pusillas  enucleationes  et  extensiones 

artium,  sed  omnino  per  casum.  Nihil  autem  reprae- 
sentat  aut  anticipat  casum  (cujus  mos  est,  ut  tantum 
per  longa  secula  operetur)  praeter  inventionem  for- 
marum. 

Exempla  autem  hujusmodi  instantiarum  particu- 
Jaria  nihil  opus  est  addncere,  propter  copiam  eorun- 
dem.  Nam  hoc  omnino  agendum,  ut  visitentur  et 
penitus  introspiciantur  omnes  artes  mechanicae,  atque 
liberales  etiam  (quatenus  ad  opera)  atque  inde  faci- 
enda  est  congeries  sive  historia  particularis,  tanquam 
magnalium  et  operum  magistralium,  et  maxime  per- 
fectorum  in  unaquaque  ipsarum;  una  cum  modis  ef- 
fectionis  sive  operationis. 

Neque  tamen  astringimus  diligentiam,  quae  adhi- 
benda  est  in  hujusmodi  collecta,  ad  ea,  quae  censen- 
tur pro  magisteriis  et  arcanis  alicujus  artis  tantum,  at- 
que movent  admirationem.  Admiratio  enim  proles 
est  raritatis:  siquidem  rara,  licet  in  genere  sint  ex 
vulgatis  naturis,  tamen  admirationem  pariunt. 

At  contra,  quae  revera  admirationi  esse  debent, 
propter  discrepantiam,  quae  inest  illis  in  specie,  col- 
latis  ad  alias  species;  tamen  si  in  usu  familiari  praesto 
sint,  leviter  notantur.  Debent  autem  notari  monodica 
artis,  non  minus  quam  monodica  naturae ;  de  quibus 
antea  diximus.  Atque  quemadmodum  in  monodicis 
naturae  posuimus  solem,  lunam,  magnetem,  et  similia, 
quae  re  vulgatissima  sunt,  sed  natura  tamen  fere  sin- 
gulari;  idem  et  de  monodicis  artis  faciendum  est. 

Exempli  gratia ;  instantia  monodica  artis,  est  papy- 
rus; res  admodum  vulgata.  At  si  diligenter  animum 
advertas,  materiae  artificiales  aut  plane  textiles  sunt 
per  fila  directa  et  transversa;  qualia  sunt  pannus  se- 
ricus,  aut  laneus,  et  linteus,  et  hujusmodi:  aut  coag- 
mentantur  ex  succis  concretis;  qualia  sunt  later,  aut 
argilla  figularis,  aut  vitrum,  aut  esmalta,  aut  porcel- 
lana,  et  similia ;  quae,  si  bene  uniantur,  splendent ; 
sin  minus,  indurantur  certe,  sed  non  splendent.  At- 
tamen  omnia  talia,  quae  fiunt  ex  succis  concretis,  sunt 
fragilia;  nee  ullo  modo  haerentia  et  tenacia.  At  con- 
tra, papyrus  est  corpus  tenax,  quod  scindi  et  lacerari 
possit,  ita  ut  imitetur  et  fere  aemuletur  pellem  sive 

membranam  alicujus  animalis,  aut  folium  alicujus 
vegetabilis,  et  hujusmodi  opificia  naturae.  Nam  ne- 
que fragilis  est,  ut  vitrum;  neque  textilis,  ut  pannus; 
sed  habet  fibras  certe,  non  fila  distincta,  omnino  ad 
modum  materiarum  naturalium :  ut  inter  artificiales 
materias  vix  inveniatur  simile  aliquid,  sed  sit  plane 
monodicum.  Atque  praeferenda  sane  sunt  in  artifi- 
cialibus  ea,  quae  maxime  accedunt  ad  imitationem 
naturae,  aut  e  contrario  earn  potenter  regunt  et  inver- 
tunt. 

Rursus,  inter  ingenia  et  manus  hominis,  non  prorsus 
contemnenda  sunt  praestigiae  et  jocularia.  Nonnulla 
enim  ex  istis,  licet  sint  usu  levia  et  ludicra,  tamen  in- 
formatione  valida  esse  possunt. 

Postremo:  neque  omnino  omittenda  sunt  super- 
stitiosa,  et  (prout  vocabulum  sensu  vulgari  accipitur) 
magica.  Licet  enim  hujusmodi  res  sint  in  immensum 
obrutae  grandi  mole  mendaciorum  et  fabularnm;  ta- 
men inspiciendum  paulisper,  si  forte  subsit  et  lateat 
in  aliquibus  earum  aliqua  operatio  naturalis:  ut  in 
fascino;  et  fortificatione  imaginationis ;  et  consensu 
rerum  ad  distans;  et  transmissione  impressionum  a 
spiritu  ad  spiritum,  non  minus  quam  a  corpore  ad 
corpus;  et  similibus.  n 

XXXII. 

Ex  iis,  quae  ante  dicta  sunt,  patet;  quod  quinque 
ilia  instantiarum  genera,  de  quibus  diximus  (viz. 
instantiarum  conformium,  instantiarum  monodicarum, 
instantiarum  devianlium,  instantiarum  limitanearum, 
instantiarum  potestatis)  non  debeant  reservari  do- 
nee inquiratur  natura  aliqua  certa  (quemadmodum 
instantiae  reliquae,  quas  primo  loco  proposuimus,  nec- 
non  plurimae  ex  iis,  quae  sequentur,  reservari  debent) 
sed  statim  jam  ab  initio  facienda  est  earum  collectio, 
tanquam  historia  quaedam  particularis ;  eo  quod  di- 
gerant  ea,  quae  ingrediuntur  intellectum,  et  corri- 
gant  pravam  complexionem  intellectus  ipsius,  quem 
omnino  necesse  est  imbui,  et  infici,  et  demum  per- 
verti  ac  distorqueri  ab  incursibus  quotidianis  et  con- 
suetis. 

Itaque  adhibendae  sunt  eae  instantise  tanquam  prae- 
parativum  aliquod  ad  rectificandum  et  expurgandum 
intellectnm.  Quicquid  enim  abducit  intellectutn  a 
consuetis,  aequat  et  complanat  aream  ejus,  ad  recipi- 
endum lumen  siccmn  et  purum  notionum  verarum. 

Quin  etiam  hujusmodi  instantiae  sternunt  et  prae- 
struunt  viam  ad  operativam;  ut  suo  loco  diceinus, 
quando  de  deductionibus  ad praxin  sermo  erit. 

XXXIII. 

Inter  prterogativas  instantiarum  ponemus  loco  un- 
decimo  instantias  comitatus,  atque  hostiles;  quas  etiam 
instantias  propositionum  fixarum  appellare  consue- 
vimus.  Eae  sunt  instantias,  quas  exhibent  aliquod 
corpus  sive  concretum  tale,  in  quo  natura  inquisita 
perpetuo  sequatur  tanquam  comes  quidam  indivi- 
duus:  aut  contra,  in  quo  natura  inquisita  perpetuo 
fugiat,  atque  ex  comitatu  excludatur,  ut  hosjis  et 
inimicns.  Nam  ex  hujusmodi  instautiis  formantur 
propositiones  certae  et  universales ;  aut  affirmatives, 
aut  negatives:  in  quibus  subjectum  erit  tale  corpus 
in  concreto,  praedicatum  vero  natura  ipsa  inquisita. 
Etenim  propositiones  partieulares  omnino  Jixce  non 
sunt,  ubi  scilicet  natura  inquisita  reperitur  in  aliquo 
concreto  fluxa  et  mobilis;  viz.  accedens,  sive  acqui- 
sita;  aut  rursus  recedens,  sive  deposita.  Quocirca 
partieulares  propositiones  non  habent  preerogativam 
aliquam  majorem,  nisi  tantum  in  casu  migrationis; 
de  quo  antea  dictum  est.  Et  nihilominus,  etiam 
partieulares  illae  propositiones  comparatae  et  collatae 
cum  universal  bus,  multum  juvant;  ut  suo  loco 
dicetur.  Neque  tamen,  etiam  in  universalibus  istis 
propositionibus  exactam  aut  absolutam  afBrmationem 
vel  abnegationem  requirimus.  SuflScit  enim  ad  id, 
quod  agitur,  etiam  si  exceptionem  nonnullam  singu- 
larem  aut  raram  patiantur. 

TJsus  autem  instantiarum  comitatus  est  ad  angu- 
standam  affirmativam  formae.  Quemadmodvim  enim  in 
instantiis  migrantibus  angustatur  affirmativa  formae ; 
viz.  ut  necessario  poni  debeat  forma  rei  esse  aliquid, 
quod  per  actum  ilium  migrationis  inditur  autdestrui- 

tur  :  ita  etiam  in  instantiis  comitatus  angustatur  affir- 
mativa  formae;  ut  necessario  poni  debeat  forma  rei  esse 
aliquid,  quod  talem  concretionern  corporis  snbingredia- 
tur,  aut  contra  ab  eadem  abhorreat;  ut  qui  bene  norit 
constitutionem  aut  scheinatisinum  hujusmodi  corpo- 
ris, non  longe  abfuerit  ab  extrahenda  in  lucem  forma 
naturae  inquisitae. 

Exempli  gratia ;  sit  natura  inquisita,  calidum.  In- 
stantia comitatus  est  fiamma.  Etenim  in  aqua,  a  ere, 
lapide,  metallo,  et  aliis  quamplurimis,  calor  est  mo- 
bilis,  et  accedere  potest  et  recedere  :  at  omnis  flamma 
est  calida,  ita  ut  calor  in  concretione  flammae  perpe- 
tuo  sequatur  At  instantia  hostilis  calidi  nulla  re- 
peritur  apud  nos.  Nam  de  visceribus  terrae  nihil  con- 
stat ad  sensum;  sed  eorum  corporum,  quae  nobis  nota 
sunt,  nulla  prorsus  est  concretio,  quae  non  est  susce- 
ptibilis  caloris. 

At  rursus,  sit  natura  inquisita,  consistens:  instantia 
hostilis  est  aer.  Etenim  metallum  potest  fluere,  po- 
test consistere ;  similiter  vitrum,  etiam  aqua  potest 
consistere,  cum  conglaciatur :  at  impossibile  est,  ut 
aer  unquam  consistat,  aut  exuat  fluorem. 

Verum  de  instantiis  hujusmodi propositionumjixarum 
supersunt duo monita, quae  utiliasuntad  id  quod  agitur. 
Primum,  ut  si  defuerit  plane  universalis  affirmativa 
aut  negativa,  illud  ipsuin  diligenter  notetur  tanquam 
non  ens  :  sicut  fecimus  de  calido,  ubi  universalis  ne- 
gativa (quatenus  ad  entia,  quae  ad  nostram  notitiam 
pervenerint)  in  rerum  natura  deest.  Similiter,  si  na- 
tura inquisita  sit  aeternum  aut  incorruptibile ;  deest 
affirmativa  universalis  hie  apud  nos.  Neque  enim 
praedicari  potest  (Sternum  aut  incorruptibile  de  aliquo 
corpore  eorum,  quae  infra  ccelestia  sunt,  aut  supra 
interiora  terrae.  Alterum  monitum  est,  ut  proposi- 
tionibus  universalibus,  tarn  affirmativis  quam  nega- 
tivis,  de  aliquo  concreto,  subjungantur  simul  ea  con- 
creta,  quae  proxime  videntur  accedere  ad  id  quod  est 
ex  non-entibus :  ut  in  calore,  flamma?  rnollissimae  et 
minimum  adurentes;  in  incorruptibili,  aurum,  quod 
proxime  accedit.  Omnia  enim  ista  indicant  termi- 
nos  naturae  inter  ens  et  non  ens;  et  faciunt  ad  circum- 

scriptiones  formarum,  tie  gliscant  et  vagentur  extra 
conditiones  materia?. 

XXXIV. 

Inter  preerogativas  instantiarum,  ponemus  loco 
duodecimo  ipsas  illas  instantias  subjunctivas,  de  qui- 
bus  in  superiori  aphorismo  dixirnus:  quas  etiam  in- 
stantias ultimitatis  sive  termini  appellare  consuevi- 
raus.  Neque  enim  hujusmodi  instantiae  utiles  sunt 
tantum,  quatenus  subjunguntur  propositionibus  6xis; 
verum  etiam  per  se  et  in  proprietate  sua.  Indicant 
enim  non  obscure  veras  sectiones  naturae,  et  mensuras 
rerum,  et  illud  quousque  natura  quid  faciat  et  ferat,  et 
deinde  transitus  naturae,  ad  aliud.  Talia  sunt;  aurum, 
in  pondere ;  ferrum,  in  duritie ;  cete,  in  quantitate 
animalium ;  canis,  in  odore ;  inflammatio  pulveris 
pyrii,  in  expansione  celeri ;  et  alia  id  genus.  Nee 
minus  exhibenda  sunt  ea,  quae  sunt  ultima  gradu  in- 
fimo,  quam  quae  supremo:  ut  spiritus  vini,  in  pon- 
dere; sericum,  in  mollitie;  vermiculi  cutis,  in  quan- 
titate animalium  ;  et  caetera. 

XXXV. 

Inter  prterogalivas  instantiarum,  ponemus  loco  de 
cimo  tertio  instantias  foederis  sive  unionis.     Eae  sunt, 
quae  confundunt  et  adunant  naturas,  quae  existiman- 
tur  esse  heterogeneae ;  et  pro  talibus  notantur  et  sig- 
nantur  per  divisiones  receptas. 

At  instantiae  foederis  ostendunt  operationes  et  effe- 
ctus,  quae  deputantur  alicui  ex  illis  heterogeneis  ut 
propria,  competere  etiam  aliis  ex  heterogeneis ;  ut 
convincatur  ista  heterogenea  (quae  in  opinione  est) 
vera  non  esse,  aut  essentialis ;  sed  nil  aliud  esse, 
quam  modificatio  naturae  communis.  Optimi  itaque 
sunt  usus  ad  elevandum  et  evehendum  intellectum  a 
differentiis  ad  genera,  et  ad  tollendum  larvas  et  simu- 
lacra rerum,  prout  occurrunt  et  prodeunt  personatae 
in  substantiis  concretis. 

Exempli  gratia:  sit  natura  inquisita,  calidum.  Ora- 
ninp  videtur  esse  divisio  solennis  et  authentica,  quod 

sint  tria  genera  caloris :  videlicet  calor  ccelestium, 
calor  animalium,  et  calor  ignis  :  quod  que  isti  calores 
(praesertim  unus  ex  illis,  comparatus  ad  reliquos  duos) 
sint  ipsa  essentia  et  specie,  sive  natura  speciiica,  dif- 
ferentes  et  plane  heterogenei :  Quandoquidem  calor 
coelestium  et  animalium  generet  et  foveat,  at  calor 
ignis  contra  corrumpat  et  destruat.  Est  itaque  in- 
stantia  foederis  experimentum  illud  satis  vulgatum, 
cum  recipitur  ramus  aliquis  vitis  intra  domum  ubi  sit 
focus  assiduus,  ex  quo  maturescunt  uvae,  etiam  mense 
integro  citius  quam  foras :  Ita  ut  maturatio  fructus 
etiam  pendentis  super  arborem  fieri  possit,  scilicet 
ab  igne,  cum  hoc  ipsum  videatur  esse  opus  proprium 
solis.  Itaque  ab  hoc  initio  facile  insurgit  intellectus, 
repudiata  heterogenea  essentiali,  ad  inquirendum  quae 
sint  differentiae  illae,  quae  revera  reperiuntur  inter  ca- 
lorem  solis  et  ignis,  ex  quibus  fit,  ut  eorum  opera- 
tiones  sint  tam  dissimiles,  utcunque  illi  ipsi  partici- 
pent  ex  natura  communi. 

Quae  differentiae  reperientur  quatuor :  viz.  primo, 
quod  calor  solis,  respectu  caloris  ignis,  sit  gradu 
longe  clementior  et  lenior ;  secundo,  quod  sit  (prae- 
sertini  ut  defertur,  ad  nos  per  aerem)  qualitate  multo 
humidior ;  tertio  (quod  caput  rei  est)  quod  sit  summe 
inaequalis;  atque  accedens  et  auctus,  et  deinceps 
recedens  et  diminutus :  id  quod  maxime  confert  ad 
generationem  corporum.  Recte  enim  asseruit  Ari- 
stoteles,  causam  principalem  generation um  et  corru- 
ptionum,  quae  fiunt  hie  apud  nos  in  superficie  terrae, 
esse  viam  obliquam  solis  per  zodiacum :  unde  calor 
solis,  partim  per  vicissitudines  diei  et  noctis,  partim 
per  successiones  aestatis  et  hiemis,  evadit  miris  tnodis 
inaequalis.  Neque  tamen  desinit  ille  vir,  id  quod  ab 
eo  recte  inventum  fuit,  statim  corrumpere  et  depra- 
vare.  Nam  ut  arbiter  scilicet  naturae  (quod  illi  in 
more  est)  valde  magistral  iter  assignat  causam  gene- 
rations accessui  solis ;  causam  autem  corruptionis, 
recessui :  cum  utraque  res  (accessus  videlicet  solis,  et 
recessus)  non  respective,  sed  quasi  indifferenter  prae- 
beat  causam  tam  generationi  quam  corrnptioni :  quan- 
doquidem inaequalitas  caloris,  generationi  et  corru- 

ptioui  rerum ;  aequalitas,  conservation!  tantum  mini- 
stret.  Est  et  quarta  differentia  inter  calorem  solis  et 
ignis,  raagni  prorsus  momenti :  viz.  quod  sol  opera- 
tiones  suas  insinuet  per  longa  temporis  spatia  ;  ubi 
operationes  ignis  (urgente  hominum  impatientia)  per 
breviora  intervalla  ad  exitum  perducantur.  Quod  si 
qnis  id  sedulo  agat,  ut  calorem  ignis  attemperet  et 
reducat  ad  gradum  moderatiorem  et  leniorera  (qnod 
multis  mod  is  facile  fit);  deinde  etiam  inspergat  et 
admisceat  nonnullam  humiditatem  ;  maxime  autem  si 
imitetur  calorem  solis  in  inaequalitate;  postremo,  si 
moram  patienter  toleret  (non  certe  earn,  quae  sit  pro- 
portionata  operibus  solis  ;  sed  largiorem,  qnam  ho- 
mines adhibere  solent  in  operibus  ignis)  is  facile  mis- 
sam  faciet  heterogeniam  illam  caloris ;  et  vel  tentabit, 
vel  exaequabit,  vel  in  aliquibus  vincet  opera  solis,  per 
calorem  ignis.  Similis  instantia  foederis  est,  resusci- 
tatio  papilionum,  ex  frigore  stupentium  et  tanquam 
emortuarum,  per  exiguum  teporem  ignis :  ut  facile 
cernas,  non  magis  negatum  esse  igni,  vivificare  ani- 
mantia,  quam  maturare  vegetabilia.  Etiam  inventum 
illud  celebre  Fracastorii  de  sartagine  acriter  calefacta, 
qua  circundant  medici  capita  apoplecticorum  despe- 
ratorum,  expandit  manifeste  spiritus  animales,  ab 
humoribus  et  obstructionibus  cerebri  compressos  et 
quasi  extinctos;  illosque  ad  mo  turn  excitat,  non  ali- 
ter  quam  ignis  operatur  in  aquam  aut  aerem  ;  et  ta- 
men  per  consequens  vivificat.  Etiam  ova  aliquando 
excluduntur  per  calorem  ignis  ;  id  quod  prorsus  imi- 
tatur  calorem  animalem ;  et  complura  ejusmodi:  ut 
nemo  dubitare  possit,  quin  calor  ignis  in  multis  sub- 
jects modificari  possit  ad  imaginem  caloris  ccelestiuin 
et  animalium. 

Similiter  sint  naturae  inquisitae,  motus  et  quies. 
Videtur  esse  divisio  solennis  atque  ex  intima  philoso- 
phia,  quod  corpora  naturalia  vel  rotent,  vel  ferantur 
recta,  vel  stent  sive  quiescant.  Aut  enim  est  motus 
sine  termino,  aut  statio  in  termino,  aut  latio  ad  ter- 
minum.  At  motus  ille  perennis  rotationis,  videtur 
esse  coelestium  proprius :  Statio,  sive  quies,  videtur 
competere  globo  ipsi  terrae:  At  corpora  caete^a  (gravia 

quae  vocant,  et  levia;  extra  loca  scilicet  connaturali- 
tatis  sua?  sita)  feruntur  recta  ad  massas  sive  congre- 
gationes  similium ;  levia  sursum,  versus  ambitum 
cceli;  gravia  deorsum,  versus  terrain.  Atque  ista  pul- 
chra  dictu  sunt. 

At  instantia  foederis  est  coraeta  aliquis  humilior; 
qui  cum  sit  longe  infra  ccelum,  tauten  rotat.  Atque 
commentum  Aristotelis,  de  alligatione  sive  sequaci- 
tate  cometse  ad  astrum  aliquod,  jampridem  explosum 
est;  non  tantum  quia  ratio  ejus  non  est  probabilis, 
sed  propter  experientiam  manifestam  discursus  et  ir- 
regularis mot  us  cometarum  per  varia  loca  cceli. 

At  rursus  alia  instantia  foederis  circa  hoc  subjectum, 
est  motus  aeris ;  qui  intra  tropicos  (ubi  circuli  rota- 
tionis  sunt  majores)  videtur  et  ipse  rotare  ab  oriente 
in  occidentem. 

Et  alia  rursus  instantia  foret  fluxus  et  refluxus  ma- 
ris, si  modo  aquae  ipsae  deprehendantur  ferri  motu 
rotationis  (licet  tardo  et  evanido)  ab  oriente  in  occi- 
dentem;  ita  tamen,  ut  bis  in  die  repercutiantur. 
Itaque  si  haec  ita  se  habeant,  mauifestum  est  motum 
istum  rotationis  non  terminari  in  ccelestibus,  sed  com- 
municari  aeri  et  aquas. 

Etiam  ista  proprietas  levium,  nimirum  ut  ferantur 
sursum,  vacillat  nonnihil.  Atque  in  hoc,  sumi  po- 
test pro  instantia  fa;deris,  bulla  aquae.  Si  enim  aer 
fuerit  subter  aquam,  ascendit  rapide  versus  superfi- 
ciem  aquae,  per  motum  ilium  plagce  (quam  vocat 
Democritus)  per  quam  aqua  descendens  percutit  et 
attollit  aerem  sursum;  non  autem  per  contentionem 
aut  nixum  aeris  ipsius.  Atqui  ubi  ad  superficiem 
ipsam  aquae  ventum  fuerit,  turn  cohibetur  aer  ab  ul- 
teriore  ascensu  per  levem  resistentiam,  quam  reperit 
in  aqua  non  statim  tolerante  se  discontinuari :  ita  ut 
exilis  admodum  sit  appetitus  aeris  ad  superiora. 

Similiter  sit  natura  inquisita,  pondus.  Est  plane 
divisio  recepta;  ut  densa  et  solida  ferantur  versus  cen- 
trum terrae,  rara  autem  et  tenuia  versus  ambitum 
cceli ;  tanquam  ad  loca  sua  propria.  Atque  loca 
quod  attinet  (licet  in  scholis  hujusmodi  res  valeant) 
plane  inepta  et  pueriiis  cogitatio  est,  locum  aliquid 

posse.  Itaque  nugantur  philosophi,  cum  dicunt, 
quod,  si  perforata  esset  terra,  corpora  gravia  se  siste- 
rent  quando  ventum  esset  ad  centrum.  Esset  enim 
certe  virtuosum  plane  et  efficax  genus  nihil],  ant 
pnncti  mathematici;  quod  aut  alia  afficeret,  aut  rur- 
sus  quod  alia  appeteret:  corpus  enim  non  nisi  a  cor- 
pore  patitur.  Verum  iste  appetitus  ascendendi  et 
descendendi,  aut  est  in  schematismo  corporis  quod 
movetur,  aut  in  sympathia  sive  consensu  cum  alio 
corpore.  Quod  si  inveniatur  aliquod  corpus  densum 
et  solidum,  quod  nihilominus  non  feratur  ad  terrain; 
confunditur  hujusmodi  divisio.  At  si  recipiatur  opi- 
nio Gilbert],  quod  magnetica  vis  terrae  ad  alliciendum 
gravia,  non  extendatur  ultra  orbem  virtutis  suae  (quae 
operatur  semper  ad  distantiam  certam,  et  non  ultra) 
hocque  per  aliquam  instantiam  verificetur;  ea  demum 
erit  instantia  foederis  circa  hoc  subjectum.  Neque 
tamen  occurrit  impraesentiarum  aliqua  instantia  super 
hoc  certa  et  manifesta.  Proxime  videntur  accedere 
cataractae  cceli,  quae  in  navigationibus  per  oceanum 
Atlanticum  versus  Indias  utrasque  saepe  conspiciun- 
tur.  Tanta  enim  videtur  esse  vis  et  moles  aquarum, 
quae  per  hujusmodi  cataractas  subito  effunditur,  ut 
videatur  collectio  aquarum  fuisse  ante  facta,  atque  in 
his  locis  haesisse  et  mansisse,  etpostea  potius  per  cau- 
sam  violentam  dejecta  et  detrusa  esse,  quam  naturali 
motu  gravitatis  cecidisse:  adeo  ut  conjici  possit  cor- 
poream  niolem,  densatn  atque  compactam,  in  magna 
distantia  a  terra,  fore  pensilem  tanquam  terrain  ipsam ; 
nee  casuram,  nisi  dejiciatur.  Verum  de  hoc  nil  certi 
affirmamus.  Interim  in  hoc,  et  in  multis  aliis  facile 
apparebit,  quam  inopes  simus  historiae  naturalis,  cum 
loco  instantiarum  certarum,  nonnunquam  suppositio- 
nes  afferre  pro  exemplis  cogamur 

Similiter  sit  natura  inquisita,  discursus  ingenii.  Vi- 
detur omnino  divisio  vera,  rationis  humanae,  et  soler- 
tiae  tnutorum.  Attamen  sunt  nonnullae  instantiae  acti- 
onum,  quae  eduntur  a  brutis,  per  quas  videntur  etiam 
bruta  quasi  syllogizare:  ut  memoriae  proditum  est  de 
corvo;  qui  per  magnas  siccitates  fere  enectus  siti, 
conspexit  aquam  in  trunco  cavo  arboris ;  atque  cum 

non  daretur  ei  intrare  propter  angustias,  non  cessavit 
jacere  multos  lapillos,  per  quos  surgeret  et  ascenderet 
aqua,  ut  bibere  posset ;  quod  postea  cessit  in  prover- 
bium. 

Similiter  sit  natura  inquisita,  visibile.  Videtur 
omnino  esse  divisio  vera  et  certa,  lucis,  quse  est  visi- 
bile originale,  et  primam  copiam  facit  visui :  et  coloris, 
qui  est  visibile  secundarium,  et  sine  luce  non  cerni- 
tur,  ita  ut  videatur  nil  aliud  esse,  quam  imago  aut 
modificatio  lucis.  Attamen  ex  utraque  parte  circa 
hoc  videntur  esse  instanlice  foederis;  scilicet,  nix  in 
magna  quantitate,  et  flamma  sulphuris:  in  quaruni 
altera  videtur  esse  color  primulum  lucens,  in  altera 
lux  vergens  ad  colorem. 

XXXVI. 

Inter  praerogativas  instantiarum,  ponemus  loco  de- 
cimo  quarto  instantias  cruris,  translato  vocabulo  a 
crucibus,  quae  erectae  in  biviis,  indicant  et  signant 
viarum  separationes.  Has  etiam  instantias  decisorias 
et  judiciales,  et  in  casibus  nonnullis  instantias  oraculi 
et  mandati,  appellare  consuevimus.  Earum  ratio 
talis  est.  Cum  in  inquisitione  naturae  alicujus,  intel- 
lects ponitur  tanquam  in  aequilibrio,  ut  incertus  sit, 
utri  naturarum  e  duabus,  vel  quandoque  pluribus, 
causa  naturae  inquisitae  attribui  aut  assignari  debeat, 
propter  complurium  naturarum  concursum  frequentem 
et  ordinarium;  instantia  cruris  ostendunt  consortium 
unius  ex  naturis  (quoad  naturam  inquisitam)  fidum 
et  indissolubile,  alterius  autem  varium  et  separabile; 
unde  terminatur  quaestio,  et  recipitur  natura  ilia  prior 
pro  causa,  missa  altera  et  repudiata.  Itaque  hujusmodi 
instantiae  sunt  maxima?  lucis,  et  quasi  magnae  auctori- 
tatis;  ita  ut  curriculum  interpretationis  quandoque 
in  illas  desinat,  et  per  illas  perficiatur.  Interdum  au- 
tem instantiee  cruris  illae  occurrunt,  et  inveniuntur 
inter  jampridem  notatas;  at  ut  plurimum  novas  sunt, 
et  de  industria  atque  ex  composito  quaesitae  et  appli- 
catae,  et  diligentia  sedula  et  acri  tandem  erutae. 

Exempli  gratia;  sit  natura  inquisita  flux  us  et  re- 
fluxus  maris,  ille  bis  repetitus  in  die,  atque  sexhora- 

rius,  in  accessibus  et  recessibus  singulis,  cum  diffe- 
rentia nonnulla,  quae  coincidit  in  motum  lunae :  bi- 
vium  circa  lianc  naturam  tale  est. 

Necesse  prorsus  est,  ut  iste  motus  efficiatur,  vel  ab 
aquarum  progressu  et  regressu,  in  niodum  aquae  in 
pelvi  agitatae,  quae  quaudo  latus  unum  pelvis  alluit, 
deserit  alterum;  vel  a  sublatione  et  subsidentia  aqua- 
rum  e  profundo,  in  modum  aquae  ebullientis,  et  rursus 
subsidentis,  utri  vero  causae  fluxus  et  refluxus  ille 
assignari  debeat,  oritur  dubitatio.  Quod  si  recipia- 
tur  prior  assertio,  necesse  est,  ut  cum  sit  fluxus  in 
mari  ex  una  parte,  fiat  sub  idem  tempus  alicubi  in 
mari  refluxus  ex  alia.  Itaque  ad  hoc  reducitur  inqui- 
sitio.  Atqui  observavit  Acosta,  cum  aliis  nonnullis 
(diligenti  facta  inquisitione)  quod  ad  littora  Floridae, 
et  ad  littora  adversa  Hispaniae,  et  Africae,  fiant  fluxus 
maris  ad  eardein  tempora,  et  refluxus  itidem  ad  ea- 
dem  tempora;  non  contra,  quod  cum  fluxus  fit  ad 
littora  Floridae,  fiat  refluxus  ad  littora  Hispaniae  et 
Africae.  Attamen  adhuc  diligentius  attendenti,  non 
per  hoc  evincitur  motus  attollens,  et  abnegatur  mo- 
tus in  progressu.  Fieri  enim  potest,  quod  sit  motus 
aquarum  in  progressu,  et  nihilominus  inundet  adversa 
littora  ejusdem  alvei  simul;  si  aquae  scilicet  illae 
contrudantur  et  compellantur  aliunde;  quemadmodum 
fit  in  fluviis,  qui  fluunt  et  refluunt  ad  utrumque 
littus  horis  iisdem,  cum  tamen  iste  motus  liquido  sit 
motus  in  progressu,  nempe  aquarum  ingredientium 
ostia  fluminum  ex  mari.  Itaque  simili  modo  fieri 
potest,  ut  aquae  venientes  magna  mole  ab  oceano  ori- 
entali  Indico,  compellantur  et  trudantur  in  alveum 
maris  Atlantici,  et  propterea  inundent  utrumque  latus 
simul.  Quaerendum  itaque  est,  an  sit  alius  alveus,  per 
quern  aquae  possint  iisdem  temporibus  minui  et  re- 
fluere.  Atque  praesto  est  mare  australe,  mari  Atlantico 
neutiquam  minus,  sed  potius  magis  latum  et  extensum, 
quod  ad  hoc  sufficere  possit. 

Itaque  jam  tandem  perventum  est  ad  instanliam 
cruris  circa  hoc  subjectum:  ea  talis  est.  Si  pro  certo 
inveniatur,  quod  cum  fit  fluxus  ad  littora  adversa  tam 
Floridae,  quam  Hispaniae,  in  mari  Atlantico;  fiat  si- 

mul  fluxus  a<4  littora  Peruviae,  et  juxta  dorsum  Chinae 
in  mari  australi ;  turn  certe  per  hanc  instantiam  deci- 
soriam  abjudicanda  est  assertio,  quod   fluxus  et  re- 
fluxus maris,  de  quo  inquiritur,   fiat  per  tnotum  pro- 
gressivum.     Neque  enim  relinquitur  aliud  mare,  aut 
locus,  ubi  possit  ad  eadem  tempora  fieri  regress  us  aut 
reflexus.     Commodissime  autem    hoc   sciri    possit,  si 
inquiratnr  ab  incolis  Panamas  et  Limae  (ubi  uterque 
oceanus,  Atlanticus  et  australis,  per  parvum  isthmum 
separantur)  utrum  ad  contrarias  isthmi  partes  fiat  si- 
mul  fluxus  et  refluxus  maris,  an  e  contra.     Verum 
haec    decisio,  sive    abjudicatio  certa    videtur,    posito 
quod  terra  stet  immobilis.     Quod  si  terra  rotet,  fieri 
fortasse  potest,   ut  ex  inaequali  rotatione  (quatenus  ad 
celeritatem  sive  incitationem)  terra?  et  aquarum  maris, 
sequatur  compulsio    violenta    aquarum   in    cumuium 
sursum,  quae  sit  fluxus  ;  et  relaxatio  earundem  (post- 
quam  amplius  cumulari  non  sustinuerint)  in  deorsum, 
quae  sit  refluxus.     Verum  de  hoc   facienda  est  inqui- 
sitio  separatim.     Attamen  etiam  hoc  supposito,  illud 
aaque  manet  fixum,  quod  necesse  sit  fieri   alicubi  re- 
fluxum   maris  ad  eadem  tempora,  quibus  fiunt  fluxus 
in  aliis  partibus. 

Similiter  sit  natura  inquisita  posterior  ille  motus 
ex  duobus,  quos  supposuimus;  videlicet  motus  maris 
se  attollens,  et  rursus  subsidens  :  si  forte  ita  acciderit, 
ut  (diligenti  facto  examine)  rejiciatur  motus  alter,  de 
quo  diximus,  progressivus ;  turn  vero  erit  trivium  circa 
hanc  naturam  tale.  Necesse  est,  ut  motus  iste,  per 
quern  aquae  in  fluxibus  et  refluxibus  se  attollunt,  et 
rursus  relabuntur,  absque  aliqua  accessione  aquarum 
aliarum,  quae  advolvuntur,  fiat  per  unum  ex  his  tribus 
modis  ;  vel  quod  ista  aquarum  copia  emanet  ex  inte- 
rioribus  terrae,  et  rursus  in  ilia  serecipiat;  vel  quod 
non  sit  aliqua  amplior  moles  aquarum,  sed  quod  ea^- 
dem  aquae  (non  aucto  quanto  suo)  extendantur,  sive 
rarefiant,  ita  ut  majoiem  locum  et  dimensionem  occu- 
pent,  et  rursus  se  contrahant ;  vel  quod  nee  copia  ac- 
cedat  major,  nee  extensio  amplior,  sed  eaedem  aquae 
(prout  sunt,  tarn  copia,  quam  densitate  aut  raritate) 

per  vim  aliquam  magneticam  desuper  eas  attrahentem, 
et  evocantem,  et  per  consensum  se  attollant,  et  deinde 
se  remittant.     Itaque  reducatur  (si  placet)  jam  inqui- 
sitio   (missis  duobus  illis  motibns  prioribus)   ad  hunc 
ultirnum;  et  inquiratur  si  fiat  aliqua  talis  sublatio  per 
consensum,  sive  vim  magneticam.     Atqui  primo  ma- 
nifestum  est  universas  aquas,  prout  ponuntur  in  fossa 
sive  cavo  maris,  non  posse  simul  attolli,  quia  defuerit 
quod  succedat  in  fundo ;  adeo  ut  si  foret  in  aquis  ali- 
quis  hujusmodi  appetitus  se  attollendi,  ille  ipse  tamen 
a  nexu  rerum,  sive  (ut  vulgo  loquuntur)  ne  detur  va- 
cuum, fractus  foret  et  cohibitus.     Relinquitur,  ut  at- 
tollantur  aquae  ex  aliqua  parte,  et  per  hoc  minuantur 
et  cedant  ex  alia.     Enimvero  rursus  necessario  seque- 
tur,  ut  vis  ilia  magnetica,  cum  super  totum   operari 
non  possit,  circa  medium  operetur  intensissime ;  ita 
ut  aquas  in  medio  attollat ;    illae  vero  sublatae,  latera 
per  successionem  deserant  et  destituant. 

Itaque  jam  tandem  perventum  est  ad  instantiam 
cruris  circa  hoc  subjectum  :  ea  talis  est.  Si  invenia- 
tur,  quod  in  refluxibus  maris  aquarum  superficies  in 
mari  sit  arcuata  magis  et  rotunda,  attollentibus  se 
scilicet  aquis  in  medio  maris,  et  deficientibus  circa 
latera,  quae  sunt  littora,  et  in  fluxibus  eadem  super- 
ficies sit  magis  plana  et  aequa,  redeuntibus  scilicet 
aquis  ad  priorem  suam  positionem ;  turn  certe  per 
hanc  instantiam  decisoriam  potest  recipi  sublatio  per 
vim  magneticam ;  aliter  prorsus  abjudicanda  est. 
Hoc  vero  in  fretis  per  lineas  nauticas  non  difficile  est 
experiri ;  videlicet  utrum  in  refluxibus  versus  medium 
maris  mare  non  sit  magis  altum  sive  profundum, 
quam  in  fluxibus.  Notandum  autem  est,  si  hoc  ita 
sit,  fieri  (contra  ac  creditur)  ut  attollant  se  aquae  in 
refluxibus,  demittant  se  tantum  in  fluxibus,  ita  ut 
littora  vestiant  et  inundent. 

Similiter,  sit  natura  inquisita,  motus  rotationis  spon- 
taneus ;  et  speciatim,  utrum  motus  diurnus,  per  quem 
sol  et  stellas  ad  conspectum  nostrum  oriuntur  et  occi- 
dunt,  sit  motus  rotationis  verus  in  coelestibus ;  aut 
motus  apparens  in  coelestibus,  verus  in  terra.    Poterit 

esse  instantia  cruris  super  hoc  subjectum  talis.  Si  in- 
veniatur  motus  aliquis  in  oceano  ab  oriente  in  occi- 
dentem,  licet  admodum  languidus  et  enervatus ;  si 
idem  motus  reperiatur  paulo  incitatior  in  aere,  prse- 
sertim  intra  tropicos,  ubi  propter  majores  circulos  est 
magis  perceptibilis;  si  idem  motus  reperiatur  in  hu- 
milioribus  cometis,  jam  factus  vivus  et  validus  ;  si 
idem  motus  reperiatur  in  planetis,  ita  tamen  dispen- 
satus  et  graduatus,  ut  quo  propius  absit  a  terra,  sit 
tardior ;  quo  longius,  celerior,  atque  in  ccelo  demum 
stellato  sit  velocissimus ;  turn  certe  recipi  debet  mo- 
tus diurnus  pro  vero  in  ccelis,  et  abnegandus  est  mo- 
tus terrse  ;  quia  manifestum  erit,  motum  ab  oriente  in 
occidentem  esse  plane  cosmicum,  et  ex  consensu  uni- 
versi,  qui  in  summitatibus  coeli  maxime  rapid  us,  gra- 
datim  labascat,  et  tandem  desinat,  et  extinguatur  in 
immobili,  videlicet  terra. 

Similiter,  sit  natura  inquisita,  motus  rotationis  ille 
alter  apud  astrononios  decantatus,  renitens  et  contra- 
rius  motui  diurno,  videlicet  ab  occidente  in  orientem, 
quern  veteres  astronomi  attribuunt  planetis,  etiam 
ccelo  stellato ;  et  Copernicus  et  ejus  sectatores,  terras 
quoque;  et  quaeratur,  utrum  inveniatur  in  rem m  na- 
tura aliquis  talis  motus,  an  potius  res  conficta  sit  et 
supposita,  ad  compendia  et  commoditatis  calculatio- 
num,  et  ad  pulchrum  illud,  scilicet  de  expediendis 
motibus  coelestibus  per  circulos  perfectos.  Neuti- 
quam  enim  evincftur  iste  motus  esse  in  supernis  verus 
etrealis,  nee  per  defectum  restitutionis  planetae  in 
motu  diurno  ad  idem  punctum  cceli  stellati,  nee  per 
diversam  politatem  zodiaci,  habito  respectu  ad  polos 
mundi,  qua?  duo  nobis  hunc  motum  pepererunt. 
Primum  enim  phenomenon  per  anteversionem  et  de- 
relictionem  optime  salvatur ;  secundum,  per  lineas 
spirales  ;  adeo  ut  insequalitas  restitutionis,  et  declina- 
tio  ad  tropicos,  possint  esse  potius  modificationes  mo- 
tus unici  illius  diurni,  quam  rnotus  renitentes,  aut  cir- 
ca diversos  polos.  Et  certissimum  est,  si  paulisper 
pro  plebeiis  nos  geramus  (missis  astronomorum  et 
scholae  commentis,  quibus  illud  in  more  est,  ut  sensui 

in  multis  immerito  vim  faciant,  et  obscnriora  malint) 
talem  esse  mo  turn  istum  ad  sensum,  qualem  diximus ; 
cujus  imaginem  per  fila  ferrea  (veluti  in  machina) 
aliquando  repraesentari  fecirnus. 

Verum  instantia  cruris  super  hoc  subjectum  pote- 
nt esse  talis.  Si  inveniatur  in  aliqua  historia  fide  di- 
gna,  fuisse  cometatn  aliquem,  vel  sublimiorem  vel  hu- 
miliorem,  qui  non  rotaverit  cum  consensu  manifesto 
(licet  admodum  irregulariter)  motus  diurni,  sed  potius 
rotaverit  in  contrarium  cceli ;  turn  certe  hucusque  ju- 
dicandum  est,  posse  esse  in  natura  aliquem  talem 
motum.  Sin  nihil  hujusmodi  inveniatur,  habendus 
est  pro  suspecto,  et  ad  alias  instantias  cruris  circa  hoc 
coiifu.gien.duni. 

Similiter,  sit  natura  inquisita,  pond  us  she  grave. 
Bivium  circa  hanc  naturam  tale  est.  Necesse  est,  ut 
gravia  et  ponderosa  vel  tendant  ex  natura  sua  ad 
centrum  terrae,  per  proprium  schematismum ;  vel  ut 
a  massa  corporea  ipsius  terrae,  tanquam  a  congregati- 
one  corporum  connaturalium,  attrahantur  et  rapiantur, 
et  ad  earn  per  consensum  ferantur  At  posterius  hoc 
si  in  causa  sit,  sequitur,  ut  quo  propius  gravia  appro- 
pinquant  ad  terram,  eo  fortius  et  majore  cum  impetu 
ferantur  ad  earn ;  quo  longius  ab  ea  absint,  debilius 
et  tardius  (ut  fit  in  attractionibus  magneticis)  idque 
fieri  intra  spatium  certum  ;  adeo  ut  si  elongata  fue- 
rint  a  terra  tali  distantia,  ut  virtus  terras  in  ea  agere 
non  possit,  pensilia  mansura  sint,  ut  et  ipsa  terra,  nee 
omnino  decasura. 

Itaque  talis  circa  hanc  rem  poterit  esse  instantia 
cruris.  Sumatur  horologium  ex  iis,  quae  moventur 
per  pondera  plumbea  ;  et  aliud  ex  iis,  quae  moventur 
per  compressionem  laminae  ferrea; ;  atque  vere  proben- 
tur,  ne  alteram  altero  velocius  sit,  aut  tardius;  de- 
inde  pouatur  horologium  illud  movens  per  pondera, 
super  fastigium  alicujus  templi  altissimi,  altero  illo 
infra  detento ;  et  notetur  diligenter,  si  horologium  in 
alto  situin  tardius  moveatur,  quam  solebat,  propter 
diminutam  virtutem  ponderum.  Idem  fiat  experi- 
mentum  in  profundis  minerarum,  alte  sub  terra  de- 

pressarum  ;  utrnm  horologium  hujusmodi  non  movea- 
tur  velocius,  quam  solebat,  propter  auctam  virtutem 
ponderum.  Quod  si  inveuiatur  virtus  ponderum  minui 
in  sublimi,  aggravari  iu  subterraneis;  recipiatur  pro 
causa  ponderis  attractio  a  massa  corporea  terrae. 

Similiter,  sit  natura  inquisita,  verticitas  acus  ferreae, 
tactae  magnete.  Circa  hanc  naturam  tale  erit  bivium. 
Necesse  est,  ut  tactus  magnetis  vel  ex  se  indat  ferro 
verticitatem  ad  septentriones  etaustrum;  vel  ut  ex- 
citet  ferrum  tantummodo  et  habilitet :  motus  autem 
ipse  indatur  ex  praesentia  terra?,  ut  Gilbertus  opina- 
tur,  et  tanto  conatu  probare  nititur.  Itaque  hue  spe- 
ctant  ea,  quafe  ille  perspicaciindustria  conquisivit.  Ni- 
mirum  quod  clavus  ferreus,  qui  diu  duravit  in  situ 
versus  septentriones  et  austrum,  colligat  mora  diutina 
verticitatem,  absque  tactu  magnetis:  ac  si  terra  ipsa, 
qua?  ob  distantiam  debiliter  operatur  (namque  super- 
ficies aut  extima  incrustatio  terras  virtutis  magneticae, 
ut  illevult,  expers  est)per  moram  tamen  longam  mag- 
netis tactum  suppleret,  et  ferrum  exciret,  deinde  ex- 
citum  conformaret  et  verteret.  liursus,  quod  ferrum 
ignitum  et  candens,  si  in  extinctione  sua  exporri- 
gatur  inter  septentriones  et  austrum,  colligat  quoque 
verticitatem  absque  tactu  magnetis:  ac  si  partes  ferri 
in  motu  positae  per  ignitionem,  et  postea  se  recipien- 
tes,  in  ipso  articulo  extinctionis  suae  inagis  essent  sus- 
ceptivae,  et  quasi  sensitive,  virtutis  manantis  a  terra, 
quam  alias ;  et  inde  fierent  tanquam  excitae.  Verum 
haec,  licet  bene  observata,  tamen  non  evincunt  prorsns, 
quod  ille  asserit. 

Instantia  cruets  autem  circa  hoc  subjectum  poterit 
esse  talis.  Capiatur  terrella  ex  magnete,  et  notentur 
poli  ejus;  et  ponantur  poli  terrellae  versus  orientem  et 
occasum,  non  versus  septentriones  et  austrum,  atque 
ita  jaceant;  deinde  superponatur  acus  ferrea  intacta, 
et  permittatur  ita  manere  ad  dies  sex  aut  septem. 
Acus  vero  (nam  de  hoc  non  dubitatur)  dum  manet 
super  magnetem,  relictis  polis  mundi,  se  vertet  ad 
polos  magnetis.  Itaque  quamdiu  ita  manet,  vertitur 
scilicet  ad  orientem  et  occidentem  mundi.  Quod  si 
inveniatur  acus  ilia,  remota  a  magnete,  et  posita  su- 

per  versorium,  statim  se  applicare  ad  septentriones  et 
austrum,  vel  etiarn  paulatim  se  eo  recipere;  turn  re- 
cipienda  est  pro  causa,  praesentia  terrae  :  sin  autem 
vertatur  (ut  prius)  in  orientem  et  occidentem,  aut  per- 
dat  verticitatem,  habenda  est  ilia  causa  pro  suspecta, 
et  ulterius  inquirendum  est. 

Similiter,  sit  natura  inquisita,  corporea  substantia 
lunae;  an  sit  tenuis,  flammea,  sive  aerea,  ut  plurimi 
ex  priscis  philosophisopinatisunt;  an  solidaetdensa, 
ut  Gilbertus  et  multi  moderni,  cum  nonnullis  ex  anti- 
quis,  tenent.  Rationes  posterioris  istius  opinionis  fun- 
dantur  in  hoc  maxime,  quod  luna  radios  solis  reflectat; 
neque  videtur  fieri  reflexio  lucis  ni«i  a  solidis. 

Itaque  inslantice  cruris  circa  hoc  subjectum  eae  esse 
poterunt  (si  modo  aliquae  sint)  quae  demonstrent  re- 
flexionem  a  corpore  tenui,  qualis  est  flamma,  modo 
sit  crassitiei  sufficientis.  Certe  causa  crepusculi  inter 
alias  est  reflexio  radiorumsolisa  superiore  parte  aeris. 
Etiam  quandoque  reflecti  videmus  radios  solis  tem- 
poribus  vespertinis  serenis,  a  fimbriis  nubium  rosci- 
darum,  non  minori  splendore,  sed  potius  illustriori  et 
magis  glorioso, quam  qui  redditur  a  corpore  lunae; 
neque  tamen  constat  eas  nubes  coaluisse  in  corpus  den- 
sum  aquae.  Etiam  videmus  aerem  tenebrosum  pone 
fenestras  noctu  reflectere  lucem  candelae,  non  minus 
quam  corpus  densum.  Tentandum  etiam  foret  experi- 
mentumimmissionis  radiorum  solis  per  foramen,  super 
flammam  aliquam  subfuscam  etcceruleam.  Sane  radii 
aperti  solis  incidentesinflammas  obscuriores  videntur 
eas  quasi  mortificare,  ut  conspiciantur  magis  instar 
fumi  albi,  quam  flammae.  Atque  haec  impraesentiaruni 
occurrunt,  quae  sint  ex  natura  instantiarum  cruris  circa 
hanc  rem  ;  et  meliora  fortasse  reperiri  possunt.  Sed 
notandum  semper  est,  reflexionem  a  flamma  non  esse 
expectandam,  nisi  a  flamma  alicujus  profunditatis: 
nam  aliter  vergit  ad  diaphanum.  Hoc  autem  pro 
certo  ponendum,  lucem  semper  in  corpore  aequali,  aut 
excipi  et  transmitti,  aut  resilire. 

Similiter,  sit  natura  inquisita,  motus  missilium  ;  ve- 
luti  spiculorum,  sagittarum,  globulorum,  per  aerem. 
Hunc  motum    schola    (more   suo)   valde  negligenter 

expedit;  satis  habens,  si  eum  nomine  motus  violenti 
a  naturali  (quern  vocant)  distinguat :  et  quod  ad  pri- 
mam  percussionem  sive  impulsionem  attinet,  per  illud 
(quod  duo  corpora  non  possint  esse  in  uno  loco,  ne  fiat 
penetratio  dimensionum)  sibi  satisfaciat ;  et  de  pro- 
cessu  continuato  istius  motus  nihil  curet.  At  circa 
banc  naturam  biviuin  est  tale :  aut  iste  motus  fit  ab 
aere  vehente,  et  pone  corpus  emissum  se  colligente, 
instar  fluvii  erga  scapham,  aut  venti  erga  paleas ; 
aut  a  partibus  ipsius  corporis  non  sustinentibus  im- 
pressionem,  sed  ad  eandem  laxandam  per  successi- 
onem  se  promoventibus.  Atque  priorem  ilium  reci- 
pit  Fracastorius,  et  fere  omnesqui  de  hoc  motu  paulo 
subtilius  inquisiverunt :  neque  dubium  est,  quin  sint 
aeris  partes  in  hac  re  nonnullae ;  sed  alter  motus  pro- 
culdubio  verus  est,  ut  ex  iniinitis  constat  experi- 
mentis.  Sed  inter  caeteras  poterit  esse  circa  hoc  sub- 
jectum  instantia  cruets  talis  ;  quod  lamina  aut  filum 
ferri  paulo  contumacius;  vel  etiam  calamus  sive  penna 
in  medio  divisa,  adducta  et  curvata  inter  pollicem  et 
digitum,  exiliant.  Manifestum  enim  est,  hoc  non 
posse  imputari  aeri  se  pone  corpus  colligenti,  quia 
fons  motus  est  in  medio  laminae  vel  calami,  non  in  ex- 
tremis. 

Similiter,  sit  natura  inquisita,  motus  ille  rapidus  et 
potens  expansionis  pulveris  pyrii  in  flammam;  unde 
tanta?  moles  subvertuntur,  tanta  pondera  emittuntur, 
quanta  in  cuniculis  majoribus  et  bombardis  videmus. 
Bivium  circa  hanc  naturam  tale  est :  aut  excitatur  iste 
motus  a  mero  corporis  appetitu  se  dilatandi,  postquam 
fuerit  inflammatum;  aut  ab  appetitu  mixto  spiritus 
crudi,  qui  rapide  fugit  ignem,  et  ex  eo  circumfuso, 
tanquam  ex  carcere,  violentererumpit.  Schola  autem 
et  vulgaris  opinio  tantum  versatur  circa  priorem  ilium 
appetitum.  Putantenim  homines  se  pulchre  philoso- 
phari,  si  asserant  flammam  ex  forma  elementi  neces- 
sitate quadam  donari,  locum  ampliorem  occupandi, 
quam  idem  corpus  expleverat,  cum  subiret  formam 
pulveris,  atque  inde  sequi  motum  istum.  Interim 
minime  adverlunt,  licet  hoc  verum  sit,  posito  quod 
flam  ma  generetur,  tamen  posse  impediri  flammae  ge- 


152  Novum  Organum.  [Lib.  II- 

lierationem  a  tanta  mole,  qua»,  illam  comprimere  et 
sufFocare  queat ;  ut  non  deducatur  res  ad  istam  ne- 
cessitalem,  de  qua  loquuntur  Nam  quod  necesse  sit 
fieri  expansionem,  atque  inde  sequi  emissionem,  aut 
remotionem  corporis^  quod  obstat,  si  generetur  flam- 
ma;  recte  putant.  Sed  ista  necessitas  plane  evitatur, 
si  moles  ilia  solida  flammam  supprimat,  antequam 
generetur  Atque  videmus  flammam  praesertim  in 
prima  generatione,  mollem  esse  et  lenem,  et  requirere 
cavum,  in  quo  experiri  et  ludere  possit.  Itaque  tanta 
violentia  huic  rei  per  se  assignari  non  potest.  Sed 
illud  verum ;  genera tionem  hujusmodi  flammarum 
flatulentarum,  et  veluti  ventorum  igneorum,  fieri  ex 
conflictu  duorum  corporum,  eorumque  naturae  inter 
se  plane,  contrarian ;  alteriua  adinodum  inflammabilis, 
qua;  natura  viget  in  sulphure;  alterius  flam  mam  ex- 
horrentis,  qualis  est  spiritus  crudus,  qui  est  in  nitro; 
adeo  ut  fiat  cbnflictus  mirabilis,  inflammante  se  sul- 
phure quantum  potest  (nam  tertium  corpus,  nimirum 
carbo  salicis,  nil  aliud  fere  prsestat,  quam  ut  ilia  duo 
corpora  incorporet,  et  commode  uniat)  et  erumpente 
spiritu  nitri  quantum  potest,  et  una  se  dilatante  (nam 
hoc  faciuntet  aer,  et  omnia  cruda,  etaqua,  ut  a  calore 
dilatentur)  et  per  istam  fugam  et  eruptionem,  interim 
flammam  sulphuris,  tanquam  follibus  occultis,  unde- 
quaque  exsufflante. 

Poterant  autem  esse  instcmtice  cruets  circa  hoc  sub- 
jectum  duorum  generum.  Alterum  eorum  corporum, 
quae  maxime  sunt  inflammabilia,  qualia  sunt  sulphur, 
caphura  naphtha,  et  hujusmodi,  cum  eorum  misturis ; 
qua?  citius  et  facilius  concipiunt  flammam  quam  pulvis 
pyrius,  si  non  impediantur:  ex  quo  liquet  appetitum 
inflammandi  per  se  efFectum  ilium  stupendum  non 
operari.  Alterum  eorum,  quee  flammam  fugiunt  et 
exhorrent,  qualia  sunt  sales  omnes.  Videmus  enim, 
si  jaciantur  in  ignem,  spiritum  aqueum  erumpere 
cum  fragore,  antequam  flamma  concipiatur,  quod 
etiam  leniter  fit  in  foliis  paulo  contumacioribus,  parte 
aquea  erumpente,  antequam  oleosa  concipiat  flam- 
mam. Sed  maxime  cernitur  hoc  in  argento  vivo, 
quod  non  male  dicitur    aqua   mineralis.     Hoc   enim 

absque  inflammatione,  per  eruptionem  et  expansio- 
nera  simplicem,  vires  pulveris  pyrii  fere  adaequat ; 
quod  etiam  admixtum  pulveri  pyrio,  ejus  vires  multi- 
plicare  dicitur. 

Similiter,  sit  natura  inquisita,  transitoria  natura 
flammae,  et  extinctio  ejus  momentanea.  Non  enim 
videtur  natura  flammea  hie  apud  nos  figi  et  consistere, 
sed  singulis  quasi  momentis  generari,  et  statim  ex- 
tingui.  Manifestum  enim  est  in  flammis,  quae  hie 
conlinuantur  et  durant,  islam  durationem  non  esse 
ejusdem  flammae  in  individuo,  sed  fieri  per  successio- 
nem  novae  flamraae  seriatim  generatae,  minime  autem 
manere  eandem  flammam  uumero ;  id  quod  facile 
perspicitur  ex  hoc,  quod  subtracto  alimento  sive  fo- 
mite  flammae,  flamma  statim  pereat.  Bivium  autem 
circa  hanc  naturam  tale  est.  Momentanea  ista  natu- 
ra aut  fit  remittente  se  causa,  quae  earn  primo  genuit, 
ut  in  lumine,  sonis,  et  motibus  (quos  vocant)  violentis; 
aut  quod  flamma  in  natura  sua  possit  hie  apud  nos 
iviauere,  sed  a  contrariis  naturis  circumfusis  vim  pa- 
tiatur  et  destruatur. 

Itaque  poterit  esse  circa  hoc  subjectum  instantia 
cruets  talis.  Videmus  flammas  in  incendiis  majoribus, 
quam  alte  in  sursum  ascendant.  Quanto  enim  basis 
flammas  est  latior,  tanto  vertex  sublimior :  itaque 
videtur  prinqpium  extinctionis  fieri  circa  latera,  ubi 
ab  aere  flamma  comprimitur,  et  male  habetur.  At 
meditullia  flammas,  quae  aer  non  contingit,  sed  alia 
flamma  undique  circundat,  eadem  numero  manent ; 
neque  extinguuntur,  donee  paulatim  angustentur  ab 
aere  per  latera  circumfuso.  Itaque  omnis  flamma 
pyramidalis  est  basi  circa  fomitem  largior,  vertice 
autem  (inimicante  aere,  nee  suppeditante  fomite)  acu- 
tior.  At  minus  angustior  circa  basin  ascendendo 
dilatatur,  et  fit  tanquam  pyramis  inversa  ;  quia  scilicet 
aer  fumum  recipit,  flammam  (neque  enim  quispiam 
somniet  aerem  esse  flammam  accensam,  cum  sint 
corpora  plane  heterogenea)  comprimit. 

Accuratior  autem  poterit  esse  instantia  cruris  ad 
hauc  rem  accommodata,  si  res  forte  manifestari  possit 
per  flammas  bicolores.     Capiatur  igitur  situla  parva  ex 

metallo,  et  in  ea  figatur  parva  candela  cerea  accensa; 
ponatur  situla  in  patera,  et  circumfundatur  spiritus  vini 
in  modica  quantitate,  quae  ad  labra  situlae  non  attin- 
gat;  turn  accende  spiritum  vini.  At  spiritus  ille  vini 
exhibebit  flammam  magis  scilicet  cceruleam,  lychnus 
candelae  autem  magis  flavam.  Notetur  itaque  utrum 
flam  ma  lycbni  (qnam  facile  est  per  colorem  a  flamma 
spiritus  vini  distinguere;  neque  enim  flammae,  ut 
liquores,  statim  commiscentur)  maneat  pyramidalis,  an 
potius  magis  tendat  ad  for  mam  globosam,  cum  nihil 
inveniatur  quod  earn  destruat  aut  comprimat.  At 
hoc  posterius  si  fiat,  manere  flammam  eandem  nu- 
mero,  quamdiu  intra  aliam  flammam  concludatur, 
nee  vim  inimicam  aeris  experiatur,  pro  certo  ponen- 
dum  est. 

Atque  de  instantiis  cruris  -haec  dicta  sint.  Longi- 
ores  autem  in  jis  tractandis  ad  hunc  fin  em  fuimus,  ut 
homines  paulatim  discant  et  essuefiant,  de  natura 
judicare  per  mstantias  cruris,  et  experimenta  lucifera, 
et  non  per  rationes  probabiles. 

XXXVII. 

Inter  prcerogalivas  instantiarum  ponemus  loco  de- 
cimo  quinto  instantias  divortii ;  qua3  indicant  separa- 
tiones  naturarum  earum,  quae  ut  plurimum  occur- 
runt.  Differunt  autem  ab  instantiis^  quae  subjun- 
guntur  instantiis  comitatus;  quia  illae  indicant  sepa- 
rationes  naturae  alicujus  ab  aliquo  concreto,  cum  quo 
ilia  familiariter  consuescit ;  hae  vero  separationes  naturae 
alicujus  ab  altera  natura.  Differunt  etiam  ab  instan- 
tiis cruris ;  quia  nihil  determinant,  sed  monent  tan- 
tum  de  separabilitate  unius  naturae  ab  altera.  Usus 
autem  earum  est  ad  prodendas  falsas  formas,  et  dis- 
sipandas  leves  contemplationes  ex  rebus  obviis  orien- 
tes;  adeo  ut  veluti  plumbum  et  pondera  intellectui 
addant. 

Exempli  gratia :  sint  naturae  inquisitae,  quatuor  na- 
turae illae;  quas  contubernales  vult  esse  Telesius,  et 
tanquam  ex  eadem  camera:  viz.  calidum,  lucidum, 
tenue,  mobile,  sive  promptum  ad  motum.  At  plu- 
rimae  inveniuntur  instantice  divortii  inter  ipsas.     Aer 

enim  tenuis  est  et  habilis  ad  motum,  non  calidus  aut 
lucidus :  luna  lucida,  absque  calore :  aqua  fervens, 
calida  absque  lumine :  motus  acus  ferreae  super  ver- 
sorium,  pernix  et  agilis ;  et  tamen  in  corpore  frigido, 
denso,  opaco  :  et  complura  id  genus. 

Similiter,  sint  naturae  inquisitae,  natura  corporea,  et 
actio  naturalis.  Videtur  enim  non  inveniri  actio  natu- 
ralis,  nisi  subsistens  in  aliquo  corpore.  Attamen  possit 
fortasse  esse  circa  hanc  rem  instantia  nonnulla  divortii. 
Ea  est  actio  magnetica,  per  quam  ferrum  fertur  ad 
maguetem,  gravia  ad  globum  terras.  Addi  etiam 
possint  aliae  nonnullae  operationes  ad  distans.  Actio 
siquidem  hujusmodi  et  in  tempore  fit,  per  momenta, 
non  in  puncto  temporis ;  et  in  loco,  per  gradus  et 
spatia.  Est  itaque  aliquod  momentum  temporis,  et 
aliquod  intervallum  loci,  in  quibus  ista  virtus  sive 
actio  haeret  in  medio  inter  duo  ilia  corpora,  quae  motum 
cient.  Reducitur  itaque  contemplatio  ad  hoc  ;  utrum 
ilia  corpora,  quae  sunt  termini  motus,  disponant  vel 
alterent  corpora  media,  ut  per  successionem  et  tactum 
verum  labatur  virtus  a  termino  ad  terminum,  et  inte- 
rim subsistat  in  corpore  medio;  an  horum  nihil  sit, 
praeter  corpora,  et  virtutem,  et  spatia?  Atque  in 
radiis  opticis,  et  sonis,  et  calore,  et  aliis  nonnullis 
operantibus  ad  distans,  probabile  est  media  corpora 
disponi  et  alterari ;  eo  magis,  quod  requiratur  me- 
dium qualificatum  ad  deferendam  operationem  talem. 
At  magnetica  ilia  sive  coitiva  virtus  admittit  media 
tanquam  adiaphora,  nee  impeditur  virtus  in  omni- 
geno  medio.  Quod  si  nil  rei  habeat  virtus  ilia  aut 
actio  cum  corpore  medio,  sequitur,  quod  sit  virtus 
aut  actio  naturalis  ad  tempus  nonnullum,  et  in  loco 
nonnullo,  subsistens  sine  corpore ;  cum  neque  subsistat 
in  corporibus  terminantibus,  nee  in  mediis.  Quare 
actio  magnetica  poterit  esse  instantia  divortii,  circa 
naturam  corpoream,  et  actionem  naturalem.  Cui  hoc 
adjici  potest  tanquam  corollarium  aut  lucrum  non 
praetermittendum :  viz.  quod  etiam  secundum  sensum 
philosophanti  sumi  possit  probatio,  quod  sint  entia, 
et  substantiae  separatae  et  incorporeae.  Si  enim  virtus 
et  actio  naturalis  emanans  a  corpore,  subsistere  possit 

aliquo  tempore  et  aliquo  loco,  omnino  sine  corpore; 
prope  est,  ut|possit  etiam  emanare  in  origine  sua  a 
substantia  incorporea.  Videtur  enim  non  minus  re- 
quiri  natnra  corporea  ad  actionem  naturalem  susten- 
tandam  et  devehendam,  quam  ad  excitandam  aut  ge- 
nerandam. 

XXXVIII. 

Sequuntur  quinque  ordines  instantiarum,  quas  uno 
vocabulo  generali  instantias  lampadis,  sive  informa- 
tions prima,  appellare  consuevimus:  eae  sunt,  quae 
auxiliantur  sensui.  Cum  enim  omnis  interpretatio 
natures  incipiat  a  sensu ;  atque  a  sensuum  perceptio- 
nibus,  recta,  constanti,  et  munita  via,  ducat  ad  per- 
ceptiones  intellectus,  quae  sunt  notiones  verae  et  axio- 
mata ;  necesse  est,  ut  quanto  magis  copiosa3  et  ex- 
actas  fuerint  repraesentationes,  sive  praebitiones  ipsius 
sensus,  tanto  omnia  cedant  facilius  et  felicius. 

Harum  autem  quinque  instantiarum  lampadis;  pri- 
nise  roboraut,  ampliant,  et  rectificant  actiones  sensus 
immediatas:  secundae  deducunt  non-sensibile  ad  sen- 
sibile  :  tertiae  indicant  processus  continuatos  sive  se- 
ries earum  rerum  et  motuum,  quae  (ut  plurimum) 
non  notantur  nisi  in  exitu  aut  periodis  :  quartae  ali- 
quid  substituunt  sensui  in  meris  destitutionibus  :  quin- 
tae  excitant  attentionem  sensus  et  advertentiam,  atque 
una  limitant  subtilitatem  rerum.  De  his  autem  sin- 
gulis jam  dicendum  est. 

XXXIX. 

Inter  prcerogativas  instantiarum,  ponemus  loco  de- 
cimo  sexto  instantias  januce  sive  porta:  eo  enim 
nomine  eas  appellamus,  quae  juvant  actiones  sensus 
immediatas.  Inter  sensus  autem  manifestum  est 
partes  primas  tenere  visum,  quoad  informationem ; 
quare  huic  sensui  praecipue  auxilia  conquirenda. 
Auxilia  autem  triplicia  esse  posse  videntur:  vel  ut 
percipiat  non  visa ;  vel  ut  majore  intervallo ;  vel  ut 
exactius  et  distinctius. 

Primi  generis  sunt  (missis  bis-oculis,  et  hujusmodi, 
quae  valent  tantum  ad  corrigendam  et  levandam  in- 
firmitatem  visus  non  bene  dispositi,  atque  ideo  nihil 

amplius  informant)  ea,  quae  nuper  inventa  sunt  perspi- 
cilla;  qua?  latentes  et  invisibiles  corporum  minutias, 
et  occultos  schematismos,  et  motus  (aucta  insigniter 
specierum  magnitudine)  demonstrant;  quorum  vi,  in 
pulice,  musca,  vermiculis,  accurata  corporis  figura  et 
lineamenta,  necnon  colores  et  motus  prius  non  con- 
spicui,  non  sine  admiratione  cernuntur.  .  Quinetiam 
aiunt  lineam  rectam  calamo  vel  penicillo  descriptam, 
per  hujusmodi  perspiciila  insequalem  admodum  et 
tortuosam  cerni:  quia  scilicet  nee  motus  manus  licet 
per  regulam  adjutae,  nee  impressio  atramenti  aut  co- 
lons, revera  aequalia  existant ;  licet  illse  inaequalitates 
tam  minutae  sint,  ut  sine  adjumento  hujusmodi  per- 
spicillorum  conspici  nequeant.  Etiam  superstitiosam 
quandam  observationem  in  hac  re  (ut  fit  in  rebus  no- 
vis  et  miris)  addjderunt  homines  :  viz.  quod  hujus- 
modi perspiciila  opera  naturae  illustrerit,  artis  deho- 
nestent.  Illud  vero  nihil  aliud  est,  quam  quod  tex- 
turae  naturales  multo  subtiliores  sint  quam  artifieiosae. 
Perspicillum  enim  illud  ad  minuta  tantum  valet:  quale 
perspicillum  si  vidisset  Democritus,  exsiluisset  forte, 
et  modnm  videndi  atomum  (quern  ille  invisibilem  om- 
nino  affirmavit)  inventum  fuisse  putasset,  Verum  in- 
competentia  hujusmodi  perspicillorum,  praeterquam 
ad  minutias  tantum,  (neque  ad  ipsas  quoque,  si  fue- 
rint  in  corpore  majusculo)  usum  rei  destruit.  Si  enim 
inventum  extendi  posset  ad  corpora  majora,  aut  cor- 
porum majorum  minutias ;  adeo  ut  textura  panni  lin- 
tei  conspici  posset  tamquam  rete;  atque  hoc  modo 
minutiae  latentes  et  inaequalitates  gemmarum,  liquo- 
rum,  urinaruin,  sanguinis,  vulnerum,  et  multarum  ali- 
arum  rerum  cerni  possent;  magnae  proculdubio  ex  eo 
invento  commoditates  capi  possent. 

Secundi  generis  sunt  ilia  altera  perspiciila,  quae 
memorabili  conatu  adinvenit  Galilaeus :  quorum  ope, 
tanquam  per  scaphas  aut  naviculas,  aperiri  et  exerceri 
possint  propiora  cum  ccelestibus  commercia.  Hinc 
enim  constat  galaxiam  esse  nodum  sive  coacervatio- 
nem  stellarum  parvarum,  plane  numeratarum  et  di- 
stinctarum,  de  qua  re  apud  anliqvios  tantum  suspicio 
fuit.     Hinc  demonstrari  videtur,  quod  spatia  orbium 

(quos  vocant)  planetarum  non  sint  plane  vacua  aliis 
stellis;  sed  quod  ccelum  incipiat  stellescere,  antequam 
ad  ccelum  ipsum  stellatum  ventum  sit;  licet  stellis 
minoribus,  quam  ut  sine  perspicillis  istis  conspici  pos- 
sint.  Hinc  choreas  illas  stellar um  parvarnm  circa 
pianetam  Jovis  (nnde  conjici  possit,  esse  in  motibus 
s  tell  arum  plura  centra)  intueri  licet.  Hinc  inaequali- 
tates  luminosi  et  opaci  in  luna  distinctius  cernnntur 
etlocantur;  adeo  ut  fieri  possit  quaedam  seleno-gra- 
phia.  Hinc  maculae  in  sole;  et  id  genus:  Omnia 
certe  inventa  nobilia,  quatenus  fides  hujusmodi  de- 
monstrationibus  tuto  adhiberi  possit.  Quae  nobis  ob 
hoc  maxima  suspectae  sunt,  quod  in  istis  paucis  sista- 
tur  experimentum,  neque  alia  complura  investigatu 
aeque  digna  eadem  ratione  inventa  sint. 

Tertii  generis  sunt  bacilla  ilia  ad  terras  mensuran- 
das,  astrolabia,  et  similia;  quae  sensum  videndi  non 
arnpliant,  sed  rectificant  et  dirigunt.  Quod  si  sint 
aliae  instantise,  quae  reliquos  sensus  juvent  in  ipsorum 
actionibus  immediatis  et  individuis;  tamen  si  ejus- 
modi  sint,  quae  informationi  ipsi  nihil  addant  plus 
quam  jam  habetur,  ad  id,  quod  nunc  agitur,  non  fa- 
ciunt :  itaque  earum  mentionem  non  fecimus. 

XL. 

Inter  prcerogativas  instantiarum  ponemus  loco  de- 
cimo  septimo  instantias  citantes;  sumpto  vocabulo  a 
foris  civilibus,  quia  citant  ea  ut  compareant,  qua? 
prius  non  comparuerunt;  quas  etiam  instantias  evo- 
cantes  appellare  consuevimus.  Eae  deducunt  non-sen- 
sibile  ad  sensibile. 

Sensum  autem  fugiunt  res,  vel  propter  distantiam 
objecti  locati ;  vel  propter  interceptionem  sensus  per 
corpora  media ;  vel  quia  objectum  non  est  habile  ad 
impressionem  in  sensu  faciendam ;  vel  quia  deficit 
quantum  in  objecto  pro  feriendo  sensu ;  vel  quia  tem- 
pus  non  est  proportionatum  ad  actuandum  sensum; 
vel  quia  objecti  percussio  non  toleratur  a  sensu  ;  vel 
quia  objectum  ante  implevit  et  possedit  sensum,  ut 
novo  motui  non  sit  locus.  Atque  haec  praecipue  ad 
visum  pertinent,  et  deinde  ad  tactum.     Nam  hi  duo 

sensus  sunt  informativi  ad  largum,  atque  de  commu- 
nibus  objectis ;  ubi  reliqui  tres  non  informent  fere, 
nisi  immediate  et  de  propriis  objectis. 

In  primo  genere  non  fit  deductio  ad  sensibile,  nisi 
rei,  quae  cerni  non  possit  propter  distantiam,  adjicia- 
tur  aut  substituatur  alia  res,  quae  sensum  magis  e  lon- 
ginquo  provocare  et  ferire  possit ;  veluti  in  significa- 
tione  rerum  per  ignes,  campanas,  et  similia. 

In  secundo  genere  fit  deductio,  cum  ea,  quae  inte- 
rius  propter  interpositionem  corpornm  latent,  nee 
commode  aperiri  possunt,  per  ea,  qua?  sunt  in  super- 
ficie,  aut  ab  interioribus  efHuunt,  perducuntur  ad  sen- 
sum:  ut  status  humanorum  corporum  per  pulsus  et 
urinas,  et  similia. 

At  tertii  et  quarti  generis  deductiones  ad  pi  u  rim  a 
spectant,  atque  undique  in  rerum  inquisitione  sunt 
conquirendae.  Hujus  rei  exempla  sunt.  Patet  quod 
aer,  et  spiritus,  et  hujusmodi  res,  quae  sunt  toto  cor- 
pore  tenues  et  subtiles,  nee  cerni  nee  tangi  possint : 
Quare  in  inquisitione  circa  hujusmodi  corpora  dedu- 
ctionibus  omnino  est  opus. 

Sit  itaque  natnra  inquisita,  actio  et  motus  spiritus, 
qui  includitur  in  corporibus  tangibilibus.  Omne  enini 
tangibile  apud  nos  continet  spiritum  invisibilem  et 
intactilem,  eique  obducitur,  atque  eum  quasi  vestit. 
Hinc  fons  triplex  potens  ille,  et  mirabilis  processus 
spiritus  in  corpore  tangibili.  Spiritus  enim  in  re  tan- 
gibili,  emissus  corpora  contrahit  et  desiccat :  deten- 
tus,  corpora  intenerat  et  colliquat ;  nee  prorsus  emis- 
sus nee  prorsus  detentus,  informat,  membrificat,  assi- 
milat,  egerit,  organizat,  et  similia.  Atque  haec  om- 
nia deducuntur  ad  sensibile  per  effectus  conspicuos. 

Etenim  in  omni  corpore  tangibili  inanimate*,  spiri- 
tus inclusus  primo  multiplicat  se,  et  tanquam  depascit 
partes  tangibiles  eas,  quae  sunt  maxime  ad  hoc  faciles 
et  praeparatse ;  easque  digerit,  et  conficit,  et  vertit  in 
spiritum,  et  deinde  una  evolant.  Atque  haec  confe- 
ctio  et  multiplicatio  spiritus  deducitur  ad  sensum  per 
diminutionem  ponderis.  In  omni  enim  desiccatione 
aliquid  deflnit  de  quanto ;  neque  id  ipsum  ex  spiritu 
tantum   praeinexistente,   sed   ex   corpore  quod    prius 

fuit  tangibile,  et  noviter  versum  est:  spiritus  enim 
non  ponderat.  Egressus  autem  sive  eraissio  spiritus 
deducitur  ad  sensibile  in  rubigine  metallorum,  et  aliis 
putrefactionibus  ejus  generis,  quae  sistunt  se,  ante- 
quara  pervenerint  ad  rudimenta  vitae;  nam  illae  ad 
tertium  genus  processus  pertinent.  Etenim  in  corpo- 
ribus  magis  compactis  spiritus  non  invenit  poros  et 
meatus,  per  quos  evolet:  itaque  cogitur  partes  ipsas 
tangibiles  protrudere  et  ante  se  agere,  ita  ut  illae  siraul 
exeant;  atque  inde  fit  rubigo,  et  similia.  At  con- 
tractio  partium  tangibilium,  postquam  aliquid  de  spi- 
ritu  fuerit  emissutn  (unde  sequitur  ilia  desiccatio) 
deducitur  ad  sensibile,  turn  per  ipsam  duritiem  rei 
auctam,  turn  multo  magis  per  scissuras,  angustationes, 
corrugationes,  et  complicationes  corporum,  quaj  inde 
sequuntur  Etenim  partes  ligni  desiliunt  et  angustan- 
tur;  pelles  corrugantur:  neque  id  solum,  sed  (si  su- 
bita  fuerit  emissio  spiritus  per  calorem  ignis)  tanttun 
properant  ad  contractionem,  ut  se  complicent  et  con- 
volvant. 

At  contra,  ubi  spiritus  detinetur,  et  tamen  dilatatur 
et  excitatur  per  calorem  aut  ejus  analoga  (id  quod  fit 
in  corporibus  magis  solidis  aut  tenacibus)  turn  vero 
corpora  emolliuntur,  ut  ferrum  candens;  fluunt,  ut 
metalla;  liquetiunt,  ut  gummi,  cera,  et  similia.  Itaque 
contrariae  illae  operationes  caloris  (ut  ex  eo  alia  dures- 
cant,  alia  liquescant)  facile  reconciliantur ;  quia  in 
illis,  spiritus  emittitur ;  in  his,  agitatur  et  detinetur: 
quorum  posterius  est  actio  propria  caloris  et  spiritus  ; 
prius,  actio  partium  tangibilium  tantum  per  occasio- 
nem  spiritus  emissi. 

Ast  ubi  spiritus  nee  detinetur  prorsus,  nee  prorsus 
emittitur;  sed  tantum  inter  claustra  sua  tentat  et  ex- 
peritur,  atque  nacta  est  partes  tangibiles  obedientes 
et  sequaces  in  promptu ;  ita  ut  quo  spiritus  agit,  eae 
simul  sequantur:  turn  vero  sequitur  efformatio  in  cor- 
pus organicum,  et  membrificatio,  et  reliquae  actiones 
vitales,  tarn  in  vegetabilibus  quam  in  animalibus. 
Atque  haec  maxime  deducuntur  ad  sensum,  per  no- 
tationes  diligentes  primorum  inceptuum,  et.  rudimen- 
+orum  sive  tentamentorum  vitae  in  aniinalculis  ex  pu- 

trefactione  natis ;  ut  in  ovis  formicarum,  vermibus, 
muscis,  ranis  post  imbrem,  etc.  Requiritur  autem 
ad  vivificationem,  et  lenitas  caloris,  et  lentor  corporis ; 
ut  spiritus  nee  per  festinationem  erumpat,  nee  per 
contumaciam  partium  coerceatur,  quin  potius  ad  cera? 
modum  illas  plicare  et  effingere  possit. 

Rursus,  differentia  ilia  spiritus  maxime  nobilis,  et 
ad  plurima  pertinens  (viz.  spiritus  abscissi ;  ramosi 
simpliciter;  ramosi  simul  et  cellulati :  ex  quibus  prior 
est  spiritus  omnium  corporum  inanimatorum ;  secun- 
dus,  vegetabilium  ;  tertius,  animalium)  per  plurimas 
instantias  dednctorias  tanquam  sub  oculos  ponitur. 

Similiter  patet,  quod  snbtiliores  textura?  et  sche- 
matismi  rerum  (licet  toto  corpore  visibilitim  aut  tan- 
gibilium)  nee  cernantur,  nee  tangantur  Quare  in 
his  quoque  per  deductionem  procedit  informatio.  At 
differentia  schematismorum  maxime  radicalis  et  pri- 
maria  sumitur  ex  copia  vel  paucitate  materia?,  qua? 
subit  idem  spatium  sive  dimensum.  Reliqui  enim 
schematism!  (qui  referuntur  ad  dissimilaritates  par- 
tium, qua?  in  eodem  corpore  continentur,  et  colloca- 
tiones  ac  posituras  earundem)  pra?  illo  altero  sunt 
secundaria 

Sit  itaque  natura  inquisita,  expansio  sive  coitio  ma- 
teria? in  corporibus  respective :  viz.  quantum  materia? 
impleat  quantum  dimensum  in  singulis.  Etenim  nil 
verius  in  natura,  quam  propositio  ilia  gemella;  Ex 
nihilo  nihil  fieri :  neque,  Quicquam  in  nihilum  redigi: 
verum  quantum  ipsum  materia?  sive  summam  totaiem 
constare,  nee  augeri  aut  minui.  Nee  illud  minus 
verum  ;  Ex  quanto  illo  materia  sub  iisdem  spatiis  sive 
dimensionibus,  pro  diver sitate  corporum,  plus  et  minus 
contineri ;  ut  in  aqua  plus,  in  aere  minus:  Adeo  ut 
si  quis  asserat,  aliquod  contentum  aqua?  in  par  con- 
tentum  aeris  verti  posse,  idem  sit  ac  si  dicat,  aliquid 
posse  redigi  in  nihilum:  contra,  si  quis  asserat,  ali- 
quod contentum  aeris  in  par  contentum  aqua?  verti 
posse;  idem  sit  ac  si  dicat,  aliquid  posse  fieri  ex 
nihilo.  Atque  ex  copia  ista  et  paucitate  materia?, 
notiones  ilia?,  densi  et  rari,   qua?  varie  et  promiscue 

accipiuntur,  proprie  abstrahuntur.  Assumenda  est 
et  assertio  ilia  tertia,  etiam  satis  certa :  quod  hoc,  de 
quo  loquimur,  plus  et  minus  materiae  in  corpore  hoc 
vel  illo,  ad  calculos  (facta  collatione)  et  proportiones 
exactas,  aut  exactis  propinquas,  reduci  possit.  Ve- 
luti  si  quis  dicat  inesse  in  dato  contento  auri  talem 
coacervationem  materiae,  nt  opus  habeat  spiritus  vini 
ad  tale  quantum  materiae  aequandum,  spatio  vicies  et 
semel  majore,  quam  impletaurum;  non  erraverit. 

Coacervatio  autem  materiae,  et  rationes  ejus  dedu- 
cuntur  ad  sensibile  per  pond  us.  Pondus  enim  respon- 
det  copiae  materiae,  quoad  partes  rei  tangibilis  :  spiri- 
tus autem,  et  ejus  quantum  ex  materia,  non  venit  in 
computationem  per  pondus;  levat  enim  pondus  po- 
tius,  quam  gravat.  At  nos  hujus  rei  tabulam  fecimus 
satis  accuratam;  in  qua  pondera  et  spatia  singulorum 
metallorum,  lapidum  praecipuorum,  lignorum,  liquo- 
rum,  oleorum,  et  plurimorum  aliorum  corporum  tam 
naturalium  quam  artificial! um,  excepimus  :  rem  poly- 
chrestam,  tam  ad  lucem  informationis,  quam  ad  nor- 
inam  operationis;  et  quae  multas  res  revelet  omnino 
praeter  expectatum.  Neque  illud  pro  minimo  haben- 
dum est,  quod  demonstret  omnem  varietatem,  quae  in 
corporibus  tangibilibus  nobis  notis  versatur  (intelligi- 
mus  autem  corpora  bene  unita,  nee  plane  spongiosa, 
et  cava,  et  magna  ex  parte  aere  impleta)  non  ultra 
rationes  partium  viginti  et  unius  excedere:  tam  finita 
scilicet  est  natura,  aut  saltern  ilia  pars  ejus,  cujus 
usus  ad  nos  maxime  pertinet. 

Etiam  diligentiae  nostra  esse  putavimus  experiri,  si 
forte  capi  possint  rationes  corporum  non  tangibilium 
siye  pneumaticorum,  respectu  corporum  tangibilium. 
Id  quod  tali  molitione  aggressi  sumus.  Phialam  vi- 
tream  accepimus,  quae  unciam  fortasse  «nam  capere 
possit ;  parvitate  vasis  usi,  ut  minori  cum  calore  posset 
fieri  evaporatio  sequens.  Hanc  phialam  spiritu  vini 
implevimus  fere  ad  collum;  eligentes  spiritum  vini, 
quod  per  tabulam  priorem,  euro  esse  ex  corporibus 
tangibilibus  {quee  bene  unita,  nee  cava  sunt)  rarissi- 
mum,  et  minimum  continens  materiae  sub  suo  dimen- 

so,  observavimus.  Deinde  pondus  aquae  cum  pbiala 
ipsa  exacte  notavimus.  Postea  vesieam  accepimus, 
quas  circa  duas  pintas  contineret.  Ex  ea  aerem  om- 
nem,  quoad  fieri  potuit,  expressimus,  eo  usque  ut 
vesicas  anibo  latera  essent  contigua :  etiam  prius  vesi- 
eam oleo  oblevimus  cum  fricatione  leni,  quo  vesica 
esset  clausior;  ejus,  siqua  erat,  porositate  oleo  obtu- 
rata.  Hanc  vesieam  circa  os  phialas,  ore  phialas  intra 
os  vesicas  recepto,  fortiter  ligavimus  ;  filo  pa  rum  cera- 
to,  ut  melius  adhaeresceret  et  arctius  ligaret.  Tum 
demum  phialam  supra  carbones  ardentes  in  foculo 
collocavimus.  At  paulo  post  vapor  sive  aura  spiritus 
vini  per  calorem  dilatati,  et  in  pneumaticum  versi, 
vesieam  paulatim  sufflavit,  eamque  universam  veli  in- 
star  undequaque  extendit.  Id  postquam  factum  fuit, 
continuo  vitrum  ab  igne  removimus,  et  super  tapetem 
posuimus,  ne  frigore  disrumperetur  :  statim  quoque  in 
summitate  vesicas  foramen  fecimus,  ne  vapor,  cessante 
calore,  in  liquorem  restitutus  resideret,  et  rationes 
confuuderet.  Tum  vero  vesieam  ipsam  sustulimqs, 
et  rursus  pondus  excepimus  spiritus  vini,  qui  remane- 
bat.  Inde  quantum  consumpturn  fuisset  in  vaporem 
seu  pneumaticum,  computavimus;  et  facta  collatione, 
quantum  locum  sive  spatium  illud  corpus  implesset, 
quando  esset  spiritus  vini  in  phiala,  et  rursus  quantum 
spatium  impleverit,  postquam  factum  fuisset  pneu- 
maticum in  vesica,  rationes  subduximus  :  ex  quibus 
manifeste  liquebat,  corpus  istud  ita  versum  et  muta- 
tum  expansionem  centuplo  majorem,  quam  antea 
habuisset,  acquisivisse. 

Similiter,  sit  natura  inquisita,  calor  aut  frigus  ;  ejus 
nempe  gradus,  ut  a  sensu  non  percipiantur  ob  debi- 
litatem.  Haec  deducuntur  ad  sensum  per  vitrum  ca- 
lendare,  quale  superius  descripsimus.  Calor  enim  et 
frigus,  ipsa  non  percipiuntur  ad  tactum :  at  calor 
aerem  expandit,  frigus  contrahit.  Neque  rursus  ilia 
expansio  et  contractio  aeris  pereipitur  ad  visum  :  at 
aer  ille  expansus  aquam  deprimit;  contractus,  attol- 
lit ;  ac  tum  demum  fit  deductio  ad  visum,  non  ante, 
aut  alias. 

m  2 

Similiter,  sit  natura  inquisita,  mistura  corporum  ; 
viz.  quid  habeant  ex  aqueo,  quid  ex  oleoso,  quid  ex 
spiritu,  quid  ex  cinere,  et  salibus,  et  hujustnodi ;  vel 
etiam  (in  particulari)quid  habeat  lac  butyri,  quid  coa- 
guli,  quid  seri,  et  hujusmodi.  Haec  deducuntur  ad 
sensum  per  artificiosas  et  peritas  separationes,  quate- 
nus  ad  tangibilia.  At  natura  spiritus  in  ipsis,  licet 
immediate  non  percipiatur,  tamen  deprehenditur  per 
varios  motus  et  nixus  corporum  tangibilium,  in  ipso 
actu  et  processu  separationis  suae;  atque  etiam  per 
acrimonias,  corrosiones,  et  diversos  colores,  odores, 
et  sapores  eorundem  corporum  post  separationem. 
Atque  in  hac  parte,  per  distillationes  atque  artificio- 
sas separationes,  strenue  sane  ab  hominibus  elabora- 
tum  est;  sed  non  multo  felicius  quam  in  caeteris  ex- 
perimentis,  quae  adhuc  in  usu  sunt;  modis  nimirum 
prorsus  palpatoriis,  et  viis  caecis,  et  magis  operose 
quam  intelligenter ;  et  (quod  pessimum  est)  nulla  cum 
imitatione  aut  aemulatione  natura?,  sed  cum  destru- 
ctione  (per  calores  vehementes,  aut  virtutes  nimis  vali- 
das)  omnis  subtilioris  schematismi,  in  quo  occultae 
rerum  virtutes  et  consensus  praecipue  sitae  sunt.  Neque 
illud  etiam,  quod  alias  monuimus,  hominibus  in  meu- 
tem  aut  observationem  venire  solet  in  hujusmodi  se- 
parationibus ;  hoc  est,  plurimas  qualitates  in  corpo- 
rum vexationibus,  tarn  per  ignem  quam  alios  modos, 
indi  ab  ipso  igne,  iisque  corporibus,  quae  ad  separa- 
tionem adhibentur,  quae  in  composito  prius  non  fue- 
runt;  unde  mirae  fallaciae.  Neque  enim  scilicet  vapor 
universus,  qui  ex  aqua  emittitur  per  ignem,  vapor  aut 
aer  antea  fuit  in  corpore  aquae  ;  sed  factus  est  maxima 
ex  parte  per  dilatationem  aquae  ex  calore  ignis. 

Similiter  in  genere  omnes  exquisitae  probationes 
corporum,  sive  naturalium  siveartificialium,  per  quas 
vera  dignoscuntur  ab  adulterinis,  meliora  a  vilioribus, 
hue  referri  debent:  deducunt  enim  non-sensibile  ad 
sensibile.  Sunt  itaque  diligenti  cura  undique  con- 
quirendae. 

Quintum  vero  genus  latitantiae  quod  attinet;  mani- 
festum  est  actionem  sensus  transigi  in  motu,  motum 

in  tempore.  Si  igitur  motus  alicujus  corporis  sit  vel 
tarn  tardus,  vel  tam  velox,  ut  non  sit  proportiouatus 
ad  momenta,  in  quibus  transigitur  actio  sensus;  ob- 
jectum  omnino  non  percipitur:  ut  in  motu  indicis 
horologii,  et  rursus  in  motu  pilse  sclopeti.  Atque 
motus,  qui  ob  tarditatem  non  percipitur,  facile  et  or- 
dinario  deducitur  ad  sensum  per  summas  motus ;  qui 
vero  ob  velocitatem,  adbuc  non  bene  mensurari  con- 
suevit;  sed  tamen  postulat  inquisitio  naturae,  ut  hoc 
fiat  in  aliquibus. 

Sextum  autem  genus,  ubi  impeditur  sensus  propter 
nobilitatem  objecti,  recipitdeductionem  ;  vel  per  elon- 
gationem  majorem  objecti  a  sensu  ;  vel  per  hebeta- 
tionem  objecti  per  interpositionem  medii  talis,  quod 
objectum  debilitet,  non  annihilet ;  vel  per  admissio- 
nem  et  exceptionem  objecti  reflexi,  ubi  percussio  di- 
recta  sit  nimisfortis  ;  ut  solis  in  pelvi  aquae. 

Septimum  autem  genus  latitantiae,  ubi  sensus  ita 
oneratur  objecto,  ut  novae  admissioni  nou  sit  locus, 
non  habet  fere  locum  nisi  in  olfactu  et  odoribus;  nee 
ad  id,  quod  agitur,  multum  pertinet.  Quare  de 
deductionibus  non-sensibilis  ad  sensibile  haec  dicta 
sinr. 

Quandoque  tamen  deductio  fit  non  ad  sensum  ho- 
minis,  sed  ad  sensum  alicujus  alterius  animalis,  cujus 
sensus  in  aliquibus  humanum  excellit;  ut  nonnullo- 
rum  odorum,  ad  sensum  canis;  lucis,  quae  in  aere  non 
extrinsecus  illuroinato  latenter  existit,  ad  sensum  felis, 
noctuae,  et  hujusmodi  animalium,  quae  cernunt  noctu. 
Recte  enim  notavit  Telesius,  etiam  in  aere  ipso 
inesse  lucem  quandam  originalem,  licet  exilem  et 
tenuem,  et  maxima  ex  parte  oculis  hominum  aut  plu- 
rimorum  animalium  non  inservientem  ;  quia  ilia  ani- 
malia,  ad  quorum  sensum  hujusmodi  lux  est  propor- 
tionata,  cernant  noctu  ;  id  quod  vel  sine  luce  fieri,  vel 
per  lucem  internam,  minus  credibile  est. 

Atque  illud  utique  notandum  est;  de  destitutioni- 
bus  sensuum,  eorumque  remediis,  hie  nos  tractare. 
Nam  fallaciae  sensuum  ad  proprias  inquisitiones  de 
sensu  et  sensibili  remittendae  sunt;  excepta  ilia  magna 
fallacia   sensuum,   nimirum  quod    constituant  lineas 

rerura  ex  analogia  hominis,  et  non  ex  analogia  uni- 
versi;  quae  non  corrigitur,  nisi  per  rationem  et  philo- 
sophiam  universalem. 

XLI. 

Inter  prarogativas  instantiarum,  ponemus  loco  de- 
cirno  octavo  instantias  vice;  quas  etiam  instantias  iti- 
nerantes,  et  instantias  articulatas,  appellare  consue- 
vimus.  Eae  sunt,  quas  indicant  naturae  motus  grada- 
tim  continuatos.  Hoc  autem  genus  instantiarum  po- 
tius  fugit  observationem,  quam  sensum.  Mira  enim 
est  hOminum  circa  hanc  rem  indiligentia.  Contem- 
plantur  siquidem  naturam  tantummodo  desultorie  et 
per  periodos,  et  postquam  corpora  fuerint  absolutaac 
completa,  et  non  in  operatione  sua.  Quod  si  artificis 
alicujus  ingenia  et  industriam  explorare  et  contem- 
plari  quis  cuperet,  is  non  tantum  materias  rudes  ar- 
tis,  atque  deinde  opera  perfecta,  conspicere  deside- 
raret ;  sed  potius  preesens  esse,  cum  artifex  operatur, 
et  opus  suum  promovet.  Atque  simile  quiddain  circa 
naturam  faciendum  est.  Exempli  gratia;  si  quis  de 
vegetatione  plantarum  inquirat,  ei  inspiciendum  est 
ab  ipsa  satione  seminis  alicujus  (id  quod  per  ex- 
tractionem,  quasi  singulis  diebus,  seminum,  quas  per 
biduum  triduum,  quatriduum,  et  sic  deinceps  in  terra 
manserunt,  eorumque  diligentem  intuitum,  facile  fieri 
potest)  quoinodo  et  quando  semen  intumescere  et 
turgere  incipiat,  et  veluti  spiritu  impleri;  deinde  quo- 
mt)do  corticulam  rumpere,  et  emittere  fibras,  cum 
latione  nonnulla  sui  interim  sursum,  nisi  terra  fuerit 
admodum  contumax  ;  quomodo  etiarn  emittat  fibras, 
partim  radicales  deorsum,  partim  cauliculares  sur- 
sum,  aliquando  serpendo  per  latera,  si  ex  ea  parte 
inveniat  terram  apertam  et  magis  facilem,  et  com- 
plura  id  genus.  Similiter  facere  oportet  circa  exclu- 
sionem  ovorum,  ubi  facile  conspici  dabitur  processus 
vivificandi  et  organizandi,  et  quid,  et  quas  partes  fiant 
ex  vitello,  quid  ex  albumine  ovi,  et  alia.  Similis 
est  ratio  circa  animalia  ex  putrefactione :  nam  circa 
animalia  perfecta  et  terrestria,  per  exsectiones  foetuum 
ex  utero,  minus   human um  esset  ista  inquirere ;  nisi 

forte  per  occasiones  abortuum,  et  venationum,  et  simi- 
lium.  Omnino  igitur  vigilia  quaedam  servanda  est 
circa  naturam,  ut  quae  melius  se  conspiciendam  prae- 
beat  noctu,  quatn  interdiu.  Istae  enim  contempla- 
tiones  tanquam  nocturnal  censeri  possint,  ob  lucernae 
parvitatem  et  perpetuationem, 

Quin  et  in  inaniraatis  idem  tentandum  est:  id 
quod  nos  fecimus  in  inquirendis  aperturis  liquorum 
per  iguem.  Alius  enim  est  modus  aperturae  in  aqua, 
alius  in  vino,  alius  in  aceto,  alius  in  omphacio ;  longe 
alius  in  Iacte,  et  oleo,  et  caeteris.  Id  quod  facile  cer- 
nere  erat  per  ebullitionem  super  ignem  lenem,  et  in 
vase  vitreo,  ubi  omnia  cerni  perspicue  possint.  Ve- 
rum  haec  brevius  perstringimus  ;  fusius  et  exactius  de 
iis  sermones  habituri,  cum  ad  inventionem  latentis 
rerum  processus  ventum  erit :  semper  enim  memoria 
tenendum  est,  nos  hoc  loco  non  res  ipsas  tractare,  sed 
exempla  tantum  adducere. 

XLII. 

Inter  prcerogativas  instantiarum,  ponemus  loco  de- 
cimo  nono  instantias  stipplementi,  sive  substitutionis ; 
quas  etiam  instantias  perfugii  appellare  consuevimus. 
Eae  sunt,  quae  supplent  informationem,  ubi  sensus 
plane  destituitur;  atque  idcirco  ad  eas  confugimus, 
cum  instantiae  propriae  haberi  non  possint.  Dupliciter 
autem  fit  substitutio  ;  aut  per  graduationem,  aut  per 
analoga.  Exempli  gratia:  non  invenitur  medium, 
quod  inhibeat  prorsus  operationem  magnetis  in  mo- 
vendo  ferrum ;  non  aurum  interpositum,  non  argen- 
tum,  non  lapis,  non  vitrum,  lignum,  aqua,  oleum, 
pannus  aut  corpora  fibrosa,  aer,  flamma,  et  caetera. 
Attamen  per  probationem  exactam  fortasse  inveniri 
possit  aliquod  medium,  quod  hebetet  virtutem  ipsius 
plus  quam  aliquod  aliud,  comparative  et  in  aliquo 
gradu ;  veluti  quod  non  trahat  magnes  ferrum  per  tan- 
tam  crassitiem  auri,  quam  per  par  spatium  aeris :  aut 
per  tantum  argentum  ignitum,  quam  per  frigidum,  et 
sic  de  similibus.  Nam  de  his  nos  experimentum  non 
fecimus:  sed  sufficit  tamen,  ut  proponantur  loco 
exempli.     Similiter  non  invenitur  hie  apud  nos  cor- 

pus,  quod  non  suscipiat  calidum  igni  approximatum. 
Attamen  longe  citius  suscipit  calorem  aer,  quam  lapis. 
Atque  talis  est  substitutio,  quae  fit  per  gradus. 

Substitutio  autem  per  analoga,  utilis  sane,  sed  mi- 
nus certa  est ;  atque  idcirco  cum  judicio  quodam  ad- 
hibenda.  Ea  fit,  cum  deducitur  non-sensibilead  sen- 
sum  ;  non  per  operationes  sensibiles  ipsius  corporis 
insensibilis,  sed  per  contemplationem  corporis  alicu- 
jus  cognati  sensibilis.  Exempli  gratia  :  si  inquiratur 
de  mistura  spirituum,  qui  sunt  corpora  non-visibilia; 
videtur  esse  cognatio  q  used  am  inter  corpora,  et  fomi- 
tes  sive  alimenta  sua.  Fomes  autem  flammae  videtur 
esse  oleum  et  pinguia;  aeris,  aqua  et  aquea:  flammae 
enim  multiplicant  se  super  halitus  olei,  aer  super  va- 
pores  aquae.  Videndum  itaque  de  mistura  aquae  et 
olei,  quae  se  manifestat  ad  sensum  :  quandoquidem 
mistura  aeris  et  flammei  generis  fugiat  sensum.  At 
oleum  et  aqua  inter  se  per  compositionem  aut  agita- 
tionem  imperfecte  admodum  miscentur,  eadem  in  her- 
bis,  et  sanguine,  et  partibus  animalium,  accurate  et 
delicate  miscentur.  Itaque  simile  quiddam  fieri  pos- 
sit  circa  misturam  flammei  et  aerei  generis  in  spiri- 
talibus :  quae  per  confusionem  simplicem  non  bene 
sustinent  misturam;  eadem  tamen  in  spiritibus  plan- 
tarum  et  animalium  misceri  videntur  ;  praesertim  cum 
omnia  spiritus  animatus  depascat  humida  utraque, 
aquea  et  pinguia,  tanquam  fo mites  suos. 

Similiter,  si  non  de  perfectioribus  misturis  spirita- 
lium,  sed  de  compositione  tantum  inquiratur;  nempe 
utrum  facile  inter  se  incorporentur;  an  potius  (exem- 
pli gratia)  sint  aliqui  venti  et  exhalationes,  aut  alia 
corpora  spiritalia,  quae  non  miscentur  cum  aere  com- 
muni,  sed  tantum  haerent  et  natant  in  eo,  in  globulis 
et  guttis,  et  potius  franguntur  ac  comminuuntur  ab 
aere,  quam  in  ipsum  recipiuntur  et  incorporantur 
Hoc  in  aere  communi  et  aliis  spiritalibus,  ob  subtili- 
tatem  corporum,  percipi  ad  sensum  non  potest ;  at- 
tamen imago  quaedam  hujus  rei,  quatenUs  fiat,  con- 
cipi  possit  in  liquoribus  argenti  vivi,  olei,  aquae;  at- 
que etiam  in  aere  et  fractione  ejus,  quando  dissipatur 
et  ascendit  in  parvis  portiuuculis  per  aquatn;  atque 

etiam  in  famis  crassioribus,  denique  in  pulvere  exci- 
tato  et  haerente  in  aere;  in  quibus  omnibus  non  fit 
incorporatio.  Atque  repraesentatio  praedicta  in  hoc 
subjecto  non  mala  est,  si  illud  primo  diligenter  inqui- 
situm  fuerit,  utrum  possit  esse  talis  heterogenea  inter 
spiritalia,  qualis  invenitur  inter  liquida  :  nam  turn  de- 
mum  haec  simulacra  per  analogiam  non  incommode 
substituentur 

Atque  de  instantiis  istis  supplementi,  quod  diximus, 
iuformationem  ab  iis  hauriendam  esse,  quando  desint 
instantiae  propriae,  loco  perfugii,  nihilominus  intelligi 
volumus,  quod  illae  etiam  magni  sint  usus,  etiam  cum 
propriae  instantiae  adsint ;  ad  roborandam  scilicet  in- 
formationem  una  cum  propriis.  Verum  de  his  exactius 
dicemus,  quando  ad  adminicula  inductionis  tractanda 
sermo  ordine  dilabetur. 

XLIII. 

Inter  preerogativas  instantiarum,  pouemus  loco  vi- 
cesimo   instantias  persecantes  ;  quas  etiam   instantias 
vellicantes  appellare  consuevimus,  sed  diversa  ratione. 
Vellicantes  enim  eas  appellamus,  quia  vellicant  intel- 
lectum;   persecantes,  quia   persecant    naturam:  unde 
etiam  illas  quandoque  instantias   Democriti  nomina- 
mus.     Eae  sunt,  quae  de  admirabili  et  exquisita  subti- 
litate  naturae  intellectum  submonent,  ut-  excitetur  et 
expergiscatur"  ad    attentionem,  et  observationem,   et 
inquisitionem  debitam.     Exempli  gratia:    quod  pa- 
rum  guttulae  atramenti  ad  tot  literas  vel  lineas  exten- 
datur ;  quod    argentum,  exterius  tantum   inauratum, 
ad    tantam    longitudinem    fili    inaurati    continuetur ; 
quod  pusillus  vermiculus,  qualis  in  cute  invenitur,  ha- 
beat  in  se  spiritum  simul  et  figuram  dissimilarem  par- 
tium  ;  quod  parum  croci,  etiam  dolium  aquae  colore 
inficiat ;  quod  parum  zibethi  aut  aromatis,  longe  ma- 
jus  contentum  aeris  odore;  quod  exiguo  suffitu  tanta 
excitetur  nubes  fumi;  quod   sonorum  tarn   accuratae 
differentiae,   quales  sint  voces    articulatae,  per  aerem 
undequaque  vehantur,   atque  per   foramina  et   poros 
etiam  ligni  et  aquae  (licet  admodum  extenuatae)  pene- 
trent,  quin   etiam   repercutiantur,  idque  tarn  distincte 

et  velociter;  quod  lux  et  color,  etiam  tanto  ambitu  et 
tarn  perniciter,  per  corpora  solida  vitri,  aquae,  et  cum 
tanta  et  tarn  exquisita  varietate  imaginum  permeent, 
etiam  refringantur  et  reflectantur;  quod  magnes  per 
corpora  omnigena,  etiam  maxime  compacta,  opere- 
tur  :  sed  (quod  magis  mirum  est)  quod  in  his  omnibus, 
in  medio  adiaphoro  (quale  est  aer)  unius  actio  aliam 
non  magnopere  impediat ;  nempe,  quod  eodem  tem- 
pore per  spatiaaeris  devebantur  et  visibilium  tot  ima- 
gines ;  et  vocis  articulatae  tot  percussiones ;  et  tot 
odores  specificati,  ut  violae,  rosae;  etiam  calor  et  fri- 
gus ;  et  virtutes  magneticae ;  omnia  (inquam)  simul, 
uno  alterum  non  impediente ;  ac  si  singula  haberent 
vias  et  meatus  suos  proprios  separates,  neque  unum 
in  alterum  impingeret  aut  incurreret. 

Solemus  tamen  utiliter  hujusmodi  instantiis  perse- 
cantibus  subjungere  instautias,  quas  metas persecationis 
appellare  consuevimus  :  veluti,  quod  in  iis,  quae  dixi- 
mus,  una  actio  in  diverso  genere  aliam  non  perturbet 
aut  impediat;  cum  tamen  in  eodem  genere  una  aliam 
domet  et  extinguat :  veluti,  lnx  solis,  lucem  cicindelse  ; 
sonitus  bornbardae,  vocem;  fortior  odor,  delicatiorem; 
intensior  calor,  remissiorem  ;  lamina  ferri  interposita 
inter  magnetem  et  aliud  ferram,  operationeni  mag- 
netic. Verum  de  his  quoque  inter  adminicula  indu- 
ctions erit  proprius  dicendi  locus. 

XLIV 

Atque  de  instantiis,  quae  juvant  sensum,  jam  di- 
ctum est;  quae  praecipui  usus  sunt  ad  partem  informa- 
tivam.  Informatio  enim  incipit  a  sensu.  At  univer- 
sum  negotium  desinit  in  opera  :  atque  quemadmodum 
illud  principium,  ita  hoc  finis  rei  est.  Sequentur 
itaqne  instantiae  praecipui  usus  ad  partem  operaii- 
vam,  Eae  genere  duae  sunt,  numero  septern  :  quas 
universas,  generali  nomine,  instantias  practicas  appel- 
lare consuevimus.  Operatives  autem  partis  vitia  duo, 
totidemque  dignitates  instantiarum  in  genere.  Aut 
enim  fallit  operatio,  aut  onerat  nimis.  Fall  it  opera- 
tio  maxime  (praesertim  post  diligentem  naturarum  in- 
quisitionem)  propter  male  determinatas  et  mensuratas 

corporum  vires  et  actiones.  Vires  autem  et  actiones 
corporum  circurascribuntur  et  mensurantur,  aut  per 
spatia  loci,  aut  per  momenta  temporis,  aut  per  unio- 
nem  quanti,  aut  per  praedominantiam  virtutis:  quae 
quatuor,  nisi  fuerint  probe  et  diligenter  pensitata, 
erunt  fortasse  scientiae  speculatione  quidem  pulchrae, 
sed  opere  inactivae.  Instantias  vero  quatuor  itidem, 
quae  hue  referuntur,  uno  nomine  instantias  mathema- 
ticas  vocamus,  et  instantias  mensuree. 

Onerosa  autem  fit  praxis,  vel  propter  misturam  re- 
rum  inutilium;  vel  propter  multiplicationem  instru- 
mentorum  ;  vel  propter  molem  materiae  et  corporum, 
quae  ad  aliquod  opus  requiri  contigerint.  Itaque  eae 
instantiae  in  pretio  esse  debent,  quae  aut  dirigunt  ope- 
rativam  ad  ea  quae  maxime  hominum  intersunt;  aut 
quae  parcunt  instrumentis ;  aut  quae  parcunt  materiae 
sive  supellectili.  Eas  autem  tres  instantias,  quae  hue 
pertinent,  uno  nomine  instantias propitias  sive  henevolas 
vocamus.  Itaque  de  his  septem  instantiis  jam  sigil- 
latim  dicemus  :  atque  cum  iis  partem  illam  de  praero- 
gativis  sive  dignitatibus  instantiarum  claudemus. 

XLV 

Inter  prcerogativas  instantiarum,  ponemus  loco  vi- 
cesimo  primo  instantias  virgae,  sive  radii ;  quas  etiam 
instantias  perlationis,  vel  de  non  ultra  appellate  con- 
suevimus.  Virtutes  enim  rerum  et  motus  operantur, 
et  expediuntur  per  spatia,  non  indefinita,  aut  fortuita, 
sed  finita  et  certa ;  quae  ut  in  singulis  naturis  inquisi- 
tis  teneantur  et  notentur,  plurimutn  interest  practicae  ; 
non  solum  ad  hoc,  ut  non  faliat,  sed  etiam  ut  magis  sit 
aucta  et  potens.  Etenim  interdum  datur  virtutes  pro- 
ducere,  et  distantias  tanquam  retrahere  in  propius ;  ut 
in  perspiciilis. 

Atque  plurimae  virtutes  operantur  et  efficiunt  tan- 
turn  per  tactum  manifestum  ;  ut  fit  in  percussione 
corporum,  ubi  alterum  non  summovet  alterum,  nisi 
impellens  impulsum  tangat.  Etiam  medicinae,  quae 
exterius  applicantur,  ut  unguenta,  emplastra,  non  ex- 
ercent  vires  suas,  nisi  per  tactum  corporis.     Denique 

objecta  sensuum,  tactus  et  gustus,  non  feriunt,  nisi 
contiguaorganis. 

Sunt  et  aliae  virtutes,  quae  operantur  ad  distantiam, 
verum  valde  exiguam,  quarum  pancae  adhuc  notatae 
sunt,  cum  tamen  plures  sint  quam  homines  suspicen- 
tur  :  ut  (capiendo  exempla  ex  vulgatis)  cum  succinum 
aut  gagates  trahunt  paleas  ;  bullae  approximates  sol- 
vunt  bullas;  medicinae  nonnullae  purgativae  eliciunt 
humores  ex  alto,  et  hujusmodi.  At  virtus  ilia  magne- 
tica,  per  quam  ferrum  et  magnes,  vel  magnetes  invi- 
cem  coeunt,  operatur  intra  orbem  virtutis  certum,  sed 
parvum;  ubi  contra,  si  sit  aliqua  virtus  magnetica 
emanans  ab  ipsa  terra  (paulo  nimirum  interiore)  super 
acum  ferream,  quatenus  ad  verticitatem,  operatio  fiat 
ad  distantiam  magnam. 

Rursus,  si  sit  aliqua  vis  magnetica,  quae  operetur 
per  consensum  inter  globum  terrae  et  ponderosa,  aut 
inter  globum  lunae  et  aquas  maris  (quae  maxime  cre- 
dibilis  videtur  in  fluxibus  et  refluxibus  semi-men- 
struis)  aut  inter  ccelum  stellatum  et  planetas,  per 
quam  evocentur  et  attollantur  ad  sua  apogaea  ;  haec 
omnia  operantur  ad  distantias  admodum  longinquas. 
Inveniuntur  et  quaedam  inflammationes  sive  concepti- 
ones  flammae,  quae  fiunt  ad  distantias  bene  magnas  in 
aliquibus  materiis;  ut  referunt  de  naphtha  Babylonica. 
Calores  etiam  insinuant  se  per  distantias  amplas ; 
quod  etiam  faciunt  frigora  :  adeout  habitantibus  circa 
Canadam  moles  sive  massae  glaciales,  quae  abrum- 
puntur  et  natant  per  oceanum  septentrionalem,  et  de- 
feruntur  per  Atlanticum  versus  illas  oras,  percipiantur 
et  incutiant  frigora  e  longinquo.  Odores  quoque 
(licet  in  his  videatur  semper  esse  quaedam  emissio 
corporea)  operantur  ad  distantias  notabiles;  ut  evenire 
solet  navigantibus  juxta  litora  Floridae,  aut  etiam 
nonnulla  Hispaniae,  ubi  sunt  sylvae  totae  ex  arboribus 
limonum,  aurantiorum,  et  hujusmodi  plantarum  odo- 
ratarum,  aut  frulices  rorismarini,  majoranae,  et  simi- 
lium.  Postremo  radiationes  lucis,  et  impressiones  so- 
norum,  operantur  scilicet  ad  distantias  spatiosas. 

Verum  haec  omnia,  utcunque  operentur  ad  distan- 

tias  parvas  sive  magnas,  operantnr  certe  ad  finitas  et 
naturae  notas,  ut  sit  quiddam  non  ultra ;  idque  pro 
rationibus,  aut  molis  seu  quanti  corporum  ;  aut  vigo- 
ris  et  debilitatis  virtutum  ;  aut  favoribus  et  impedi- 
mentis  mediorum ;  quae  omnia  in  computationem 
venire  et  notari  debent.  Quinetiam  mensur33  mo- 
tuum  violentorum  (quos  vocant)  ut  missilium,  tor- 
mentorum,  rotarum,  et  similium,  cum  hae  quoque 
manifesto  suos  habeant  limites  certos,  notandae  sunt. 

Inveniuntur  etiam  quidam  motus  et  virtutes  contra- 
riae  illis,  quae  operantur  per  tactum,  et  non  ad  distans; 
quae  operantur  scilicet  ad  distans,  et  non  ad  tactum ; 
et  rursus,  quae  operantur  remissius  ad  distantiam  mi- 
norem,  et  fortius  ad  distantiam  majorem.  Etenim 
visio  non  bene  transigitur  ad  tactum,  sed  indiget  me- 
dio et  distantia.  Licet  meminerim,  me  audisse  ex 
relatione  cujusdam  fide  digni,  quod  ipse  in  curandis 
oculorum  suorum  cataractis  (erat  autem  cura  talis, 
ut  immitteretur  festuca  quaedam  parva  argentea  intra 
primam  oculi  tunicam,  quae  pelliculam  illam  catara- 
ctae  removeret  et  truderet  in  angulum  oculi)  clarissime 
vidisset  festucam  illam  supra  ipsam  pupiliam  moven- 
tem.  Quod  utcunque  verum  esse  possit,  manifestum 
est,  majora  corpora  non  bene  aut  distincte  cerni,  nisi 
in  cuspide  coni,  coeuntibus  radiis  objecti  ad  nonnul- 
lam  distantiam.  Quin  etiam  in  senibus  oculus  me- 
lius cernit  remoto  objecto  paulo  longius,  quam  pro- 
pius.  In  missilibus  autem  certum  est,  percussionem 
non  fieri  tarn  fortem  ad  distantiam  nimis  parvam, 
quam  paulo  post.  Haec  itaque  et  similia  in  mensuris 
motuum  quoad  distantias  notanda  sunt. 

Est  et  aliud  genus  mensurae  localis  motuum,  quod 
non  praetermittendum  est.  Illud  vero  pertinet  ad 
motus  non  progressives,  sed  sphaericos ;  hoc  est,  ad 
expansionem  corporum  in  majorem  sphaeram,  aut 
contractionem  in  minorem.  Inquirendum  enim  est 
inter  mensuras  istas  motuum,  quantam  compressio- 
nem  aut  extensionem  corpora  (pro  natura  ipsorum) 
facile  et  libenter  patiantur,  et  ad  quern  terminum 
reluctari  incipiant,  adeo  ut  ad  extremum  non  ultra 

ferant ;  ut  cum  vesica  inflata  comprirnitur,  sustinet 
ilia  compressionem  nonnullam  aeris ;  sed  si  major 
fuerit,  non  patitur  aer,  sed  rumpitur  vesica. 

At  nos  hoc  ipsum  subtiliore  experimento  magis 
exacte  probaviraus.  Accepimus  enim  campanulam  ex 
metallo,  leviorem  scilicet  et  tenuiorem,  quali  ad  excipi- 
endum  salem  utimur;  eamque  in  pelvim  aquas  immisi- 
mus,  ita  ut  deportaret  secum  aerem,  qui  continebatur 
in  concavo,  usque  ad  fund  urn  pelvis.  Locaveramus 
autem  prius  globulum  in  fundo  pelvis,  super  quern 
campanula  imponenda  esset.  Quare  illud  eveniebat, 
ut  si  globulus  ille  esset  minusculus  (pro  ratione  con- 
cavi)  reciperet  se  aer  in  locum  minorem,  et  contrude- 
retur  solum,  non  extruderetur.  Quod  si  grandioris 
esset  magnitndinis,  quam  ut  aer  libenter  cederet,  turn 
aer,  majoris  pressures  impatiens,  campanulam  ex  ali- 
qua  parte  elev.abat,  et  in  bullis  ascendebat. 

Etiam  ad  probandum  qualem  extensionem  (non 
minus  quam  compressionem)  pateretur  aer,  tale  quip- 
piam  practicavimus.  Ovum  vitreum  accepimus,  cum 
parvo  foramine  in  uno  extremo  ovi.  Aerem  per  fo- 
ramen exsuctione  forti  attraximus,  et  statim  digito  fo- 
ramen illud  obturavimus;  et  ovum  in  aquam  immer- 
simus,  et  dein  digitum  removimus.  Aer  vero,  ten- 
sura  ilia  per  exsuctionem  facta  tortus,  et  magis  quam 
pro  natura  sua  dilatatus,  ideoque  se  recipere  et  con- 
trahere  nitens  (ita  ut  si  ovum  illud  in  aquam  non 
fuisset  itnmersum,  aerem  ipsum  traxisset  cum  sibilo) 
aquam  traxit  ad  tale  quantum,  quale  sufficere  posset 
ad  hoc,  ut  aer  antiquam  recuperaret  sphaeram  sive 
dimensionem. 

Atque  certum  est,  corpora  tenuiora  (quale  est  aer) 
pati  contractionem  nonnullam  notabilem,  ut  dictum 
est :  at.  corpora  tangibilia  (quale  est  aqua)  multo 
segrius,  et  ad  minus  spatium  patiuntur  compressio- 
nem :  qualem  autem  patiatur,  tali  experimento  inqui- 
sivimus.  . 

Fieri  fecimus  globum  ex  plumbo  cavum,  qui  duas 
circiter  pintas  vinarias  contineret ;  eumque  satis  per 
latera  crassum,  ut  majorem  vim  sustineret.     In  ilium 


Lib.  II]  Novum  Organwm.  1 75 

aquam  immisimus,  per  foramen  alicubi  factum,  at  - 
que  foramen  illud,  postquam  globus  aqua  impletus 
fuisset,  plumbo  liquefacto  obturavimus,  ut  globus 
deveniret  plane  consolidatus.  Dein  globum  forti  mal- 
leo  ad  duo  latera  ad  versa  complanavimus :  ex  quo 
necesse  fuit  aquam  in  minus  contrahi,  cum  sphaera 
figurarum  sit  capacissima.  Deinde,  cum  malleatio 
non  amplius  sufficeret,  aegrius  se  recipiente  aqua, 
molendino  seu  torculari  usi  sumus ;  ut  tandem  aqua, 
impatiens  pressurae  ulterioris,  per  solida  plumbi  (in- 
star  roris  delicati)  exstillaret.  Postea,  quantum  spa- 
tii  per  earn  compressionem  imminutum  foret,  com- 
putavimus  :  atque  tantam  compressionem  passam  esse 
aquam  (sed  violentia  magna  subactam)  intelleximus. 

At  solidiora,  sicca,  aut  magis  compacta,  qualia 
sunt  lapides  et  ligna,  necnon  metalla,  multo  adhuc 
miuorem  compressionem  aut  extensionem,  et  fere 
imperceptibilem  ferunt ;  sed  vel  fractione,  vel  progres- 
sione,  vel  aliis  pertentationibus  se  liberant,  ut  in  cur- 
vationibus  ligni  aut  metalli,  horologiis  moventibus 
per  complicationem  laminae,  missilibus,  malleationi- 
bus,  et  innumeris  aliis  motibus,  apparet.  Atque  haec 
omnia  cum  mensuris  suis  in  indagatione  naturae  no- 
tanda  et  exploranda  sunt ;  aut  in  certitudine  sua,  aut 
per  aestimativas,  aut  per  comparativas,  prout  dabitur 
copia. 

XLVI. 

Inter  preerogativas  instanliarum,  ponemus  loco  vice- 
simo  secundo  instantias  curriculi,  quas  etiam  instan- 
tias  ad  aquam  appellare  consuevimus  ;  sumrpto  voca- 
bulo  a  ciepsydris  apud  antiquos,  in  quas  infundeba- 
tur  aqua  loco  arenae.  Eae  mensurant  naturam  per 
momenta  temporis,  quemadmodum  instantia  mrg<s 
per  gradus  spatii.  Ononis  enimf  motus  sive  actio  na- 
turalis  transigitur  in  tempore ;  alius  velocius,  alius 
tardius,  sed  utcunque  momentis  certis,  et  naturae 
notis.  Etiam  illae  actiones,  quae  subito  videntur  ope- 
rari,  et  in  ictu  oculi  (ut  loquimur)  deprehenduntur 
recipere  majus  et  minus  quoad  tempus. 

Primo  itaque  videmus,  restitutiones  corporum  co3- 

lestium  fieri  per  tempora  numerata  ;  etiam  fluxus  et 
refluxus  maris.  Latio  autem  gravium  versus  terrain, 
et  levium  versus  ambitum  coeli,  fit  per  certa  mo- 
menta, pro  ratione  corporis  quod  fertur,  et  medii.  At 
velificationes  navium,  motus  animalium,  perlationes 
missilium,  omnes  fiunt  itidem  per  tempora  (quantum 
ad  summas)  numerabilia.  Calorem  vero  quod  atti- 
net,  videmus  pueros  per  hiemem  manus  in  flamma 
lavare,  nee  tamen  uri ;  et  joculatores  vasa  plena  vino 
vel  aqua,  per  motus  agiles  et  aequales  vertere  deor- 
sum,  et  sursum  recuperare,  non  effuso  liquore ;  et 
multa  hujusmodi.  Nee  minus  ipsae  compressiones,  et 
dilatationes,  et  eruptiones  corporum  fiunt,  alise  velo- 
cius,  aliae  tardius,  pro  natura  corporis  et  motus,  sed 
per  momenta  certa.  Quinetiam  in  explosione  plu- 
rium  bombardarum  simul,  quae  exaudiuntur  quando- 
que  ad  distantiam  triginta  milliarium,  percipitur  son  us 
prius  ab  iis,  qui  prope  absunt  a  loco  ubi  fit  sonitus, 
quam  ab  iis,  qui  longe.  At  in  visu  (cujus  actio  est 
pernicissima)  liquet  etiam  requiri  ad  eum  actuandum 
momenta  certa  temporis  ;  idque  probatur  ex  iis,  quae 
propter  motus  velocitatem  non  cernuntur;  ut  ex  la- 
tione  pilae  ex  sclopeto.  Velocior  enim  est  praetervo- 
latio  pilae  quam  impressio  speciei  ejus,  quae  deferri 
poterat  ad  visum. 

Atque  hoc,  cum  similibus,  nobis  quandoque  dubi- 
tationem  peperit  plane  monstrosam ;  videlicet,  utrum 
coeli  sereni  et  stellati  facies  ad  idem  tempus  cernatur, 
quando  vere  existit,  an  potius  aliquanto  post ;  et 
utrum  non  sit  (quatenus  ad  visum  coelestium)  non 
minus  tempus  verum,  et  tempus  visum,  quam  locus 
verus  et  locus  visus,  qui  notatur  ab  astronomis  in  pa- 
rallaxibus.  Adeo  incredibile  nobis  videbatur,  species 
sive  radios  corporum  coelestium  per  tam  immensa  spa- 
tia  milliarium  subito  deferri  posse  ad  visum ;  sed 
potius  debere  eas  in  tempore  aliquo  notabili  delabi. 
Verum  ilia  dubitatio  (quoad  majus  aliquod  interval- 
lum  temporis  inter  tempus  verum  et  visum)  postea 
plane  evanuit ;  reputantibus  nobis  jacturam  illam  in- 
finitam,  et  diminutionem  quanti,  quatenus  ad  appa- 
rentiam  inter  corpus  stellae  verum,  et  speciem  visam, 

quae  causatur  a  distantia  ;  atque  simul  notantibus  ad 
quantani  distantiam  (sexaginta  scilicet  ad  minimum 
milliariorum)  corpora,  eaque  tantum  albicantia,  su- 
bito  hie  apud  nos  qernantur;  cum  dubium  non  sit 
lucem  ccelestium,  non  tantum  albedinis  vivid um  ca- 
lorem,  verum  etiam  omnis  flammse  (qua?  apud  nos 
nota  est)  lucem,  quoad  vigorem  radiationis,  muuis 
partibus  excedere  ;  etiam  immensa  ilia  velocitas  in 
ipso  corpore,  quas  cernitur  in  motu  diurno  (qua? 
etiam  viros  graves  ita  obstupefecit,  ut  mallent  credere 
motum  terra?)  facit  motum  ilium  ejaculationis  radio- 
rum  ab  ipsis  (licet  celeritate,  ut  diximus,  mirabilem) 
magis  credibilem.  Maxime  vero  omnium  nos  movit, 
quod  si  interponeretur  intervallum  temporis  aliquod 
notabile  inter  veritatem  et  visum,  foret  ut  species  per 
nubes  interim  orientes,  et  similes  medii  perturbationes, 
interciperentur  saepenumero,  et  confunderentur.  At- 
que de  mensuris  temporum  simplicibus  haec  dicta 
sint. 

Verum  non  solum  quaerenda  est  mensura  motu  urn 
et  actionum  simpliciter,  sed  multo  magis  compara- 
tive:  id  enim  eximii  est  usus,  et  ad  plurima  spectat. 
Atque  videmus  flammam  alicujus  tormenti  ignei  citius 
cerni,  quam  sonitus  audiatur  ;  licet  necesse  sit  pilam 
prius  aerem  percutere,  quam  flamma,  quae  pone  erat, 
exire  potuerit ;  fieri  hoc  autem  propter  velociorem 
transactionem  motus  lucis,  quam  soni.  Videmus 
etiam  species  visibiles  a  visu  citius  excipi,  quam 
dimitti ;  unde  fit,  quod  nervi  fidium,  digito  impulsi, 
duplicentur  aut  triplicentur  quoad  speciem,  quia  spe- 
cies nova  recipitur,  antequam  prior  dimittatur;  ex 
quo  etiam  fit,  ut  annuli  rotati  videantur  globosi,  et 
fax  ardens,  noctu  velociter  portata,  conspiciatur  cau- 
data.  Etiam  ex  hoc  fundamento  inaequalitatis  mo- 
tuum  quoad  velocitatem,  excogitavit  Galilaeus  causam 
fluxus  et  refluxus  maris,  rotante  terra  velocius,  aquis 
tardius  ;  ideoque  accumulantibus  se  aquis  in  sursum, 
et  deinde  per  vices  se  remittentibus  in  deorsum;  ut 
demonstratur  in  vase  aquae  incitatius  movente.  Sed 
hoc  commentus  est  concesso  non  concessibili  (quod 

terra  nempe  moveatur)  ac  etiam  non  bene  informa- 
tus  de  oceani  motus  exhorario. 

At  exempluni  hujus  rei,  de  qua  agitur,  videlicet 
de  comparativis  mensuris  motaum,  neque  solum  rei 
ipsius,  sed  et  usus  insignis  ejus  (de  quo  paulo  ante 
loquuti  sum  us)  eminet  in  cuniculis  subterraneis,  in 
quibus  collocatur  pulvis  pyrius ;  ubi  immensae  moles 
terrse,  aedificiorum  et  similium,  subvertuntur,  et  in 
altum  jaciuntur,  a  pusilla  quantitate  pulveris  pyrii. 
Cujus  causa  pro  certo  ilia  est,  quod  motus  dilatationis 
pulveris,  qui  impellit,  multis  partibus  sit  pernicior, 
quam  motus  gravitatis,  per  quern  fieri  possit  aliqua 
resistentia ;  adeo  ut  primus  motus  perfunctus  sit,  an- 
tequam  motus  adversus  inceperit ;  ut  in  principiis 
nullitas  quaedam  sit  resistentise.  Hinc  etiam  fit, 
quod  in  omni  missili  ictus  non  tarn  robustus,  quam 
acutus  et  celer,  ad  perlationem  potissimum  valeat. 
Neque  etiam  fieri  potuisset,  ut  parva  quantitas  spiritus 
animalis  in  animalibus,  praesertim  in  tam  vastis  cor- 
poribus,  qualia  sunt  balaense  aut  elephanti,  tantam 
molem  corpoream  ftecteret  et  regeret ;  nisi  propter 
velocitatem  motus  spiritus,  et  habetudinem  corporese 
molis,  quatenus  ad  expediendam  suam  resistentiam. 

Denique,  hoc  unum  ex  praecipuis  fundamentis  est 
experimentorum  magicorum,  de  quibus  mox  dicemus  ; 
ubi  scilicet  parva  moles  materiae  longe  majorem  supe- 
rat,  et  in  ordinem  redigit :  hoc  inquam  ;  si  fieri  pos- 
sit anteversio  motuum  per  velocitatem  unius,  ante- 
quam  alter  se  expediat. 

Postremo,  hoc  ipsum  prim  et  posterius  in  omni 
actione  naturali  notari  debet ;  veluti  quod  in  infusione 
rhabarbari  eliciatur  purgativa  vis  prius,  astrictiva 
post ;  simile  quiddam  etiam  in  infusione  violarum  in 
acetum  experti  sumus  ;  ubi  primo  excipitur  suavis  et 
delicatus  floris  odor ;  post,  pars  floris  magis  terrea, 
quae  odorem  confundit.  Itaque  si  infundantur  viola? 
per  diem  integrum,  odor  multo  languidius  excipitur ; 
quod  si  infundantur  per  partem  quartam  horae  tan- 
tum,  et  extrahantur,  et  (quia  paucus  est  spiritus  odo- 
ratus,  qui  subsistit  in  viola)  infundantur  post  singulas 

quartas  horae  viola?  novae  et  recentes  ad  sexies ;  turn 
demum  nobilitatur  infusio,  ita  ut  licet  non  manserint 
violas,  utcunque  renovatae,  plus  quam  ad  sesquiho- 
ram ;  tamen  permanserit  odor  gratissimus,  et  viola 
ipsa  non  inferior,  ad  annum  integrum.  Notandum 
tamen  est,  quod  non  se  colligat  odor  ad  vires  suas 
plenas,  nisi  post  mensem  ab  infusione.  In  distillatio- 
nibus  vero  aromatum  maceratorum  in  spiritu  vini  pa- 
tet,  quod  surgat  primo  pblegma  aqueum  et  inutile, 
deinde  aqua  plus  habens  ex  spiritu  vini,  deinde  post 
aqua  plus  babens  ex  aromate.  Atque  hujus  generis 
quainplurima  inveniuntur  in  distillationibus  notatu 
digna.     Verum  haec  sufficiant  ad  exempla. 

XLVII. 

Inter  prterogativas  inslantiarum  ponemus  loco  vice- 
simo  tertio  instantias  quanti,  quas  etiam  doses  natures 
(sumpto  vocabulo  a  medicinis)  vocare  consuevimus. 
Eae  sunt,  qua?  mensurant  virtutes  per  quanta  corpo- 
rum,  et  indicant  quid  quantum  corporis  faciat  ad  mo- 
dum  virtutis.  Ac  primo  sunt  quaedam  virtutes,  quae 
non  subsistunt  nisi  in  quanto  cosmico,  boc  est,  tali 
quanto,  quod  babeat  consensum  cum  configuratione 
et  fabrica  universi.  Terra  enim  stat ;  partes  ejus  ca- 
dunt.  Aquas  in  maribus  fluunt  et  refluunt ;  in  fluviis 
minime,  nisi  per  ingressum  maris.  Deinde  etiam 
omnes  fere  virtutes  particulares  secundum  multum  aut 
parum  corporis  operantur.  Aquae  largae  non  facile 
corrumpuntur;  exiguae  cito.  Mustum  et  cervisia 
maturescunt  longe  citius,  et  fiunt  potabilia,  in  utribus 
parvis,  quam  in  doliis  magnis.  Si  herba  ponatur  in 
majore  portione  liquoris,  fit  infusio  magis  quam  im- 
bibitio:  si  in  minore,  fit  imbibitio  magis  quam  infu- 
sio. Aliud  igitur  erga  corpus  humanum  est  balneum, 
aliud  levis  irroratio.  Etiam  parvi  rores  in  aere  nun- 
quam  cadunt,  sed  dissipantur,  et  cum  aere  incorpo- 
rantur  Et  videre  est  in  anhelitu  super  gemmas,  pa- 
rum  illud  humoris,  quasi  nubeculam  vento  dissipa- 
tam,  continuo  solvi.  Etiam  frustrum  ejusdem  mag- 
netis  non  trahit  tantum  ferri,  quantum  magnes  inte- 

ger.  Sunt  etiam  virtutes,  in  quibus  parvitas  quanti 
magis  potest;  ut  in  penetrationibus,  stylus  acutus 
citius  penetrat,  quam  obtusus ;  adamas  punctuatus 
sculpit  in  vitro,  et  similia. 

Verum  non  hie  morandum  est  in  indefinitis,  sed 
etiam  de  rationibus  quanti  corporis  erga  mod  urn  vir- 
tutis  inquirendum.  Proclive  enim  foret  credere,  quod 
rationes  quanti  rationes  virtutis  adaequarent ;  ut  si  pila 
plutnbea  unius  unciae  caderet  in  tali  tempore,  pila 
unciarum  duarum  deberet  cadereduplo  celerius,  quod 
falsissimum  est ;  nee  eaedem  rationes  in  omni  genere 
virtutum  valent,  sed  longe  diversae.  Itaque  hae  men- 
surae  ex  rebus  ipsis  petendae  sunt,  et  non  ex  verisimi- 
litudine  aut  conjecturis. 

Denique  in  omni  inquisitione  naturae  quantum  cor- 
poris requiratur  ad  aliquod  effectum,  tanquam  dosis, 
notandum ;  et  cautiones  de  nimis  et  parum  asper- 
gendae. 

XLVJ1I. 

Inter  prterogativas  instantiarum,  ponemus  loco  vi- 
cesimo  quarto  instantias  luctce ;  quas  etiam  instantias 
preedominantice  appellare  consuevimus.  Eae  indicant 
praedominantiam  et  cessionem  virtutum  ad  invicem ; 
et  quae  ex  illis  sit  fortior  et  vincat,  quae  infirmior  et 
succumbat.  Sunt  enim  motus  et  nixus  corporum 
compositi,  decompositi,  et  complicati,  non  minus 
quam  corpora  ipsa.  Proponemus  igitur  primum  spe- 
cies praecipuas  motuum  sive  virtutum  activarum  ;  ut 
magis  perspicua  sit  ipsarum  comparatio  in  robore,  et 
exinde  demonstratio  atque  designatio  instantiarum 
luctce  et  preedominantice. 

Motus  primus  sit  motus  antitypice  materiae,  quae 
inest  in  singulis  portiouibus  ejus ;  per  quem  plane 
annihilari  non  vult:  ita  ut  nullum  incendium  nullum 
pondus  aut  depressio,  nulla  violentia,  nulla  denique 
aetas  aut  diuturnitas  temporis  possit  redigere  aliquam 
vel  minimaiii  portionem  materiae  in  nihilum,  quin  ilia 
et  sit  aliquid,  et  loci  aliquid  occupet;  et  se  (in  quali- 
cunque  necessitate  ponatur)  vel  formam  mutando  vel 
locum,  liberet ;  vel  (si  non  detur  copia)  ut  est,  sub- 

sistat;  neque  unquam  res  eo  deveniat,  utaut  nihil  sit' 
aut  nullibi.  Quem  motum  schola  (quae  semper  fere 
et  denominat  et  definit  res,  potius  per  effectus  et  in- 
coramoda,  quaui  per  causas  interiores)  vel  denotat 
per  illud  axioma,  quod  duo  corpora  non  possint  esse  in 
uno  loco;  vel  vocat  motum  ne  fiat  penetratio  dimensi- 
onum.  Neque  hujus  motus  exempla  proponi  consen- 
taneum  est :   inest  enim  omni  corpori. 

Sit  motus  secundus,  motus  (quem  appellamus) 
nexus;  per  quem  corpora  non  patiuntur  se  ulla  ex 
parte  sui  dirimi  a  contactu  alterius  corporis,  ut  quae 
mutuo  nexu  et  contactu  gaudeant:  quem  motum 
schola  vocat  motum  ne  detur  vacuum :  veluti  cum 
aqua  attrahitur  sursum  exsuctione,  aut  per  fistulas  ; 
caro  per  ventosas  ;  aut  cum  aqua  sistitur,  nee  effluit 
in  hydriis  perforatis,  nisi  os  hydriae  ad  immittendum 
aerem  aperiatur;  et  innumeraid  genus. 

Sit  motus  tertius,  motus  (quem  appellamus)  liber- 
tatis;  per  quem  corpora  se  liberare  nituntur  a  pres- 
sura  aut  tensura  praeternaturali,  et  restituere  se  in  di- 
mensum  corpori  suo  conveniens.  Cujus  motus  etiam 
innumera  sunt  exempla:  veluti  (quatenus  ad  libera- 
tionem  a  pressura)  aquae  in  natando,  aeris  in  volando; 
aquae  in  remigando,  aeris  in  undulationibus  ventorum, 
laminae  in  horologiis.  Nee  ineleganter  se  ostendit 
motus  aeris  compressi  in  sclopetis  ludicris  puerorum, 
cum  alnum  aut  simile  quiddam  excavant,  et  infar- 
ciunt  frusto  alicujus  radicis  succulentae,  vel  similium, 
ad  utrosque  fines;  deinde  per  embolum  trudunt  ra- 
dicem,  vel  hujusmodi  farcimentum  in  foramen  alte- 
rum  :  unde  emittitur  et  ejicitur  radix  cum  sonitu  ad 
foramen  alterum,  idque  antequam  tangatur  a  radice, 
autfarcimento  citimo,  aut  embolo.  Quatenus  vero  ad 
liberationem  a  tensura,  ostendit  se  hie  motus  in  aere 
post  exsuctionem  in  ovis  vitreis  remanente  ;  in  chordis, 
in  corio,  et  panno;  resilientibus  post  tensuras  suas, 
nisi  tensurae  illae  per  moram  invaluerint,  etc.  Atque 
hunc  motum  schola  sub  nomine  motus  ex  forma  de- 
menti innuit ;  satis  quidem  inscite,  cum  hie  motus  non 
tantum  ad  aerem,  aquam,  aut  flammam  pertineat  sed 


182  Novum  Organum.  [Lib.  II 

ad  omnem  diversitatem  consistentiae ;  ut  ligni,  ferri, 
plumbi,  panni,  raembranae,  etc.  in  quibus,  singula 
corpora  suae  habent  dimensionis  modulum;  et  ab  eo 
aegre  ad  spatium  aliquod  notabile  abripiuntur  Ve- 
rum  quia  motus  iste*  libertatis  omnium  est  maxime 
obvius^  et  ad  infiuita  spectans,  consultum  fuerit  eum 
bene  et  perspicue  distinguere.  Quidam  enim  valde 
negligenter  confundunt  hunc  motum  cum  gemino  illo 
motu  antitypicB  et  nexus ;  liberationem  scilicet  a  pres- 
sura,  cum  motu  antitypice ;  a  tensura,  cum  motu 
nexus:  ac  si  ideo  cederent  aut  se  dilatarent  corpora 
compressa,  ne  sequeretur  penetralio  dimensionum; 
ideo  resilirent  et  contraherent  se  corpora  tensa,  ne  se- 
queretur vacuum.  Atqui  si  aer  compressus  se  vellet 
recipere  in  densitatem  aquae,  aut  lignum  in  densitatem 
lapidis,  nil  opus  foret  penetratione  dimensionum;  et 
nihilominus  lo'nge  major  posset  esse  cornpressio  illo- 
rum,  quam  ilia  ullo  modo  patiuntur.  Eodem  modo 
si  aqua  se  dilatare  vellet  in  raritatem  aeris,  aut  lapis 
in  raritatem  ligni,  non  opus  foret  vacuo;  et  tamen 
longe  major  possit  fieri  extensio  eorum,  quam  ilia  ullo 
modo  patiuntur.  Itaque  non  reducitur  res  ad  pene- 
trationem  dimensionum  et  vacuum,  nisi  in  ultimitatibus 
condensationis  et  rarefactionis  ;  cum  tamen  isti  motus 
longe  citra  eas  sistant  et  versentur;  neque  aliud  sint, 
quam  desideria  corporum  conservandi  se  in  consis- 
tentiis  suis  (sive,  si  malint,  in  formis  suis)  nee  ab  iis 
recedendi  subito,  nisi  per  modos  suaves,  ac  per  con- 
sensum  alterentur.  At  longe  magis  necessarium  est 
(quia  multa  secum  trahit)  ut  intimetur  hominibus, 
motum  violentum  (quern  nos  mechanicum;  Democri- 
tus,  qui  in  motibus  suis  primis  expediendis  etiam  infra 
mediocres  philosophos  ponendus  est,  motum  plagce 
vocavit)  nil  aliud  esse  quam  motum  libertatis,  scilicet 
a  compressione  ad  relaxationem.  Etenim  in  omni  sive 
simplici  protrusione,  sive  volatu  per  aerem,  non  fit 
summotio  aut  latio  localis,  antequam  partes  corporis 
prseternaturaliter  patiantur  et  comprimantur  ab  impel- 
lente.  Turn  vero  partibus  aliis  alias  per  successionem 
trudentibus,  fertur  totum  ;  nee  solum  progrediendo, 

sed  etiam  rotando  simul;  ut  etiam  hoc  modo  partes 
se  liberare,  aut  magis  ex  aequo  tolerare  possint.  At- 
que  de  hoc  motu  hactenus. 

Sit  motus  quartus,  motus  cui  nomen  dedimus  rao- 
tus  hyles:  qui  motus  antistrophus  est  quodammodo 
raotui,  de  quo  diximus,  libertatis.  Etenim  in  motu 
libertatis  corpora  novum  diraensum,  sivenovam  sphae- 
ram,  sive  novam  dilatationem  aut  contractionem  (haec 
enim  verborum  varietas  idem  innuit)  exhorrent,  re- 
spuunt,  fugiunt,  et  resilire  ac  veterem  consistentiam 
recuperare  totis  viribus  contend unt.  At  contra  in 
hoc  motu  hyles,  corpora  novam  sphaeram  sive  dimen- 
sum  appetunt;  atque  ad  illud  Iibenter  et  propere,  et 
quandoque  valentissimo  nixu  (ut  in  pulvere  pyrio) 
aspirant.  Instrumenta  autem  hujus  motus,  non  sola 
certe,  sed  potentissima,  aut  saltern  frequentissima, 
sunt  calor  et  frigus.  Exempli  gratia:  aer  si  per  ten- 
suram  (velut  per  exuctionem  in  ovis  vitreis)  dilatetur, 
magno  laborat  desiderio  seipsum  restituendi.  At  ad- 
moto  calore,  e  contra  appetit  dilatari,  et  concupiscet 
novam  sphaeram,  et  transit  et  migrat  in  illam  Iibenter, 
tanquam  in  novam  formam  (ut  loquuntur).  Nee  post 
dilatationem  nonnullam  de  reditu  curat,  nisi  per  ad- 
motionem  frigidi  ad  earn  invitetur;  quae  non  reditus 
est,  sed  trausmutatio  repetita.  Eodem  modo  et  aqua, 
si  per  compressionem  arctetur,  recalcitrat ;  et  vult 
fieri  qualis  fuit,  scilicet  latior.  At  si  interveniat  frigus 
intensum  et  continuatum,  mutat  se  sponte  sua  et  Ii- 
benter in  condensationem  glaciei;  atque  si  plane  con- 
tinuetur  frigus,  nee  a  temporibus  interrumpatur  (ut  fit 
in  speluncis  et  cavernis  paulo  profundioribus)  vertitur 
in  crystallum,  aut  materiam  similem,  nee  unquam 
restituitur. 

Sit  motus  quintus,  motus  continuationis :  Intelligi- 
mus  autem  non  continuationis  simplicis  et  primariae, 
cum  corpore  aliquo  altero  (nam  ille  est  motus  nixus) 
sed  continuationis  sui,  in  corpore  certo.  Certissi- 
mum  enim  est,  quod  corpora  omnia  salutionem  con- 
tinuitatis  exhorreant ;  alia  magis,  alia  minus,  sed  om- 
nia aliquatenus.  Nam  ut  in  corporibus  duris  (veluti 
chalybis,  vitri)    reluctatio   contra   discontinuationem 

est  maxime  robusta  et  valida ;  ita  etiam  in  liquoribus, 
ubi  cessare  aut  languere  saltern  videtur  motus  ejus- 
modi,  tamen  non  prorsus  reperitur  privatio  ejus  ;  sed 
plane  inest  ipsis  in  gradu  tan  qua  m  infimo,  et  prodit 
se  in  experimentis  plurimis  ;  sicut  in  bullis,  in  roun 
ditate  guttarum,  in  fills  tenuioribus  stillicidiorum,  et 
in  sequacitate  corporum  glutinosorum,  et  ejusmodi. 
Sed  maxime  omnium  se  ostendit  appetitus  iste,  si  dis- 
continuatio  tentetur  usque  ad  fractionesminores.  Nam 
in  mortariis,  post  contusionem  ad  certum  gradum, 
non  amplius  operatur  pistillum :  aqua  non  subiutrat 
rimas  minores :  quin  et  ipse  aer,  non  obstante  subtili- 
tate  corporis  ipsius,  poros  vasorum  paulo  solidiorum 
non  pertransit  subito,  nee  nisi  per  diuturnam  insinua- 
tionem. 

Sit  motus  sextus,  motus  quem  nominamus  motum 
ad  lucrum,  sive  motum,  indigentice.  Is  est,  per  quem 
corpora,  quando  versantur  inter  plane  heterogenea  et 
quasi  inimica,  si  forte  nanciscantur  copiam  aut  com- 
moditatem  evitandi  ilia  heterogenea,  et  se  applicandi 
ad  magis  cognata  (licet  ilia  ipsa  cognata  talia  fuerint, 
quae  non  habeant  arctum  consensu m  cum  ipsis)  tamen 
statim  ea  amplectuntur,  et  tanquam  potiora  maluut ; 
et  lucri  loco  (unde  vocabulum  sumpsimus)  hoc  ponere 
videntur,  tanquam  talium  corporum  indiga.  Exem- 
pli gratia  ;  aurum,  aut  aliud  metallum  foliatum,  non 
delectatur  aere  circumfuso.  Itaquesi  corpus  aliquod 
tangibile  et  crassutn  nanciscatur  (ut  digitum,  papy- 
rum,  quidvis  aliud)  adhaeret  statim,  nee  facile  divelli- 
tur.  Etiam  papyrus,  aut  pannus,  et  hujusmodi,  non 
bene  se  habent  cum  aere,  qui  inseritur  et  commistus 
est  in  ipsorum  poris.  Itaque  aquam  aut  liquorem 
libenter  imbibunt,  et  aerem  exterminant.  Etiam  sac- 
charum,  aut  spongia  infusa  in  aquam  aut  vinum,  licet 
pars  ipsorum  emineat,  et  longe  attollatur  supra  vinum 
aut  aquam,  tamen  aquam  aut  vinum  paulatim  et  per 
gradus  attrahunt  in  sursum. 

Unde  optimus  canon  sumitur  aperturae  et  solutio- 
num  corporum.  Missis  enim  corrosivis  et  aquis  for- 
tibus,  quas  viam  sibi  aperiunt;  si  possit  inveniri  cor- 
pus proportionatum  et  magis  consentiens  et  amicum 

corpori  alicui  solido,  quam  illud,  cum  quo  tanquam 
per  necessitatem  commiscetur;  statim  se  aperit  et 
relaxat  corpus,  et  illud  alterum  intro  recipit,  priore 
excluso  aut  summoto.  Neque  operatur  et  potest  iste 
motus  ad  lucrum,  solummodo  ad  tactum.  Nam  ele- 
ctrica  operatio  (de  qua  Gilbertus  et  alii  post  eum  tan- 
tas  excitarunt  fabulas)  non  alia  est  quam  corporis  per 
fricationem  levem  excitati  appetitus,  qui  aerem  non 
bene  tolerat,  sed  aliud  tangibile  mavult,  si  reperiatur 
in  propinquo. 

Sit  motus  Septimus,  motus  (quem  appellamus)  con- 
gregationis  majoris;  per  quem  corpora  feruntur  ad 
massas  connaturalium  suorum;  gravia  ad  globum 
terra? ;  levia  ad  ambitum  cceli.  Hunc  schola  nomine 
motus  naturalis  insignivit,  levi  contemplatione;  quia 
scilicet  nil  spectabile  erat  ab  extra,  quod  eum  mo- 
tum  cieret  (itaque  rebus  ipsis  innatum  atque  insitum 
putavit)  aut  forte  quia  non  cessat.  Nee  mirum  :  sem- 
per enim  praesto  sunt  ccelum  et  terra;  cum  e  contra 
causae  et  origines  plurimorum  ex  reliquis  motibus  in- 
terdum  absint,  interdum  adsint.  Itaque  hunc,  quia 
non  intermittit,  sed  caeteris  intermittentibus  statim 
occurrit,  perpetuum  et  proprium;  reliquos,  ascititios 
posuit.  Est  autem  iste  motus  revera  satis  infirmus  et 
hebes,  tanquam  is,  qui  (nisi  sit  moles  corporis  major) 
caeteris  motibus,  quandiu  operantur,  sedat  et  succum- 
bat.  Atque  cum  hie  motus  hominum  cogitationes 
ita  impleverit,  ut  fere  reliquos  motus  occultaverit ; 
tamen  parum  est,  quod  homines  de  eo  sciunt,  sed  in 
multis  circa  ilium  erroribus  versantur. 

Sit  motus  octavus,  motus  congregationis  minoris ; 
per  quem  partes  homogeneae  in  corpore  aliquo  sepa- 
rant  se  ab  heterogeneis,  et  coeunt  inter  sese;  per 
quem  etiam  corpora  integra  ex  similitudine  substan- 
tiae  se  amplectuntur  et  fovent,  et  qnandoque  ad  dis- 
tantiam  aliquam  congregantur,  attrahuntur,  et  con- 
veniunt:  Veluti  cum  in  lacte  flos  loctis  post  moram 
aliquam  supernatat;  in  vino  faeces  et  tartarum  subsi- 
dunt.  Neque  enim  haec  fiunt  per  motum  gravitatis 
et  levitatis  tan  turn,  ut  alias  partes  summitatem  petant, 
aliae  ad  imum  vergant;  sed  multo  magis  per  deside- 

rium  homogeneorum  inter  se  coeundi  et  se  uniendi. 
Differt  autem  iste  motus  a  motu  indigentice,  in  duo- 
bus  :  Uno,  quod  in  motu  indigently  sit  stimulus  ma- 
jor naturae  maligna?  et  contrariae:  at  in  hoc  motu  (si 
modo  impedimenta  et  vincula  absiut)  uniuntur  partes 
per  amicitiam,  licet  absit  natura  aliena,  quae  litem 
moveat :  Altero,  quod  arctior  sit  unio,  et  tanquam 
majore  cum  delectu.  In  illo  enim  modo  evitetur 
corpus  inimicum,  corpora  etiam  non  admodum  cognata 
concurrunt:  At  in  hoc  coeunt  substantia,  germana 
plane  similitudine  devinctae;  et  conflantur  tanquam 
in  unum.  Atque  hie  motus  omnibus  corporibus 
compositis  inest;  et  se  facile  conspiciendum  in  singu- 
lis daret,  nisi  ligaretur  et  fraenaretur  per  alios  corporum 
appetitus  et  necessitates,  quae  istam  coitionem  distur- 
bant. 

Ligatur  autem  motus  iste  plerumque  tribus  mod  is  : 
torpore  corporum ;  fraeno  corporis  dominantis ;  et 
motu  externo.  Ad  torporem  corporum  quod  attinet; 
certum  est  inesse  corporibus  tangibilibus  pigritiam 
quandam  secundum  magis  et  minus,  et  exhorrentiam 
motus  localis;  ut  nisi  excitentur,  malint  statu  suo 
(prout  sunt)  esse  contenta,  quarn  in  melius  se  expe- 
dire.  Discutitur  autem  iste  torpor  triplici  auxilio : 
aut  per  calorem,  aut  per  virtutem  alicujus  cognati 
corporis  eminentem,  aut  per  motum  vivid um  et  po- 
tentem.  Atque  primo  quoad  auxilium  caloris:  hinc 
fit,  quod  calor  pronuncietur  esse  illud,  quod  separet 
heterogenea,  congreget  homogenea:  quam  definitionem 
Peripateticorum  merito  derisit  Gilbertus;  dicens,  earn 
esse  perinde  ac  si  quis  diceret  ac  definiret  hominem 
illud  esse,  quod  serat  triticum,  et  plantet  vineas ;  esse 
enim  definitionem  tantum  per  eflfectus,  eosque  parti- 
culars. Sed  adhuc  magis  culpauda  est  ilia  definitio; 
quia  etiam  efiectus  illi  (quales,  quales  sunt)  non  sunt 
ex  proprietate  caloris,  sed  tantum  per  accidens  (idem 
enim  facit  frig  us,  ut  postea  dicemus)  nempe  ex  desi- 
derio  partium  homogenearum  coeundi;  adjuvante 
tantum  calore  ad  discutiendum  torporem,  qui  torpor 
desiderium  illud  autea  ligaverat.  Quoad  vero  auxi- 
lium virtutis  inditae  a  corpore  cognato ;  illud  mirabi- 

liter  elucescit  in  magnete  armato,  qui  excitat  in  ferro 
virtutem  detinendi  ferrum  per  similitudinem  substan- 
tia;, discusso  torpore  ferri  per  virtutem  magnetis. 
Quoad  vero  auxilium  motus,  conspicitur  illud  in  sa- 
gittis  ligneis,  cuspide  etiam  Hgnea;  quae  altius  pene- 
trant in  alia  ligna,  quam  si  fuissent  armatae  ferro, 
per  similitudinem  substantias,  discusso  torpore  ligni 
per  motum  celerem :  de  quibus  duobus  experimentis 
etiam  in  aphorismo  de  instantiis  clandestinis  diximus. 

Ligatio  vero  motus  congregationis  minoris,  quae  fit 
per  fraenum  corporis  dominantis,  conspicitur  in  solu- 
tione  sanguinis  et  urinarum  per  frigus.  Quamdiu 
enim  repleta  fuerint  corpora  ilia  spiritu  agili,  qui  sin- 
gulas  eorum  partes  cujuscunque  generis  ipse  ut  domi- 
nus  totius  ordinal  et  cohibet;  tamdiu  non  coeunt  he- 
terogenea  propter  fraenum:  sed  postquam  ille  spiritus 
evaporaverit,  aut  suffocatus  fuerit  per  frigus,  turn  so- 
lutae  partes  a  fraeno,  coeunt  secundum  desiderium  su- 
um  naturale.  Atque  ideo  fit,  ut  omnia  corpora,  quae 
continent  spiritum  acrem  (ut  sales,  et  hujusmodi)  du- 
rent  et  non  solvantur,  ob  fraenum  permanens  et  dura- 
bile  spiritus  dominantis  et  imperiosi. 

Ligatio  vero  motus  congregationis  minoris,  quae  fit 
per  motum  externum,  maxime  conspicitur  in  agita- 
tionibus  corporum,  per  quas  arcetur  putrefactio. 
Omnis  enim  putrefactio  fundatur  in  congregatione 
homogeneorum ;  unde  paulatim  fit  corruptio  prioris 
(quam  vocant)  formae,  et  generatio  novae.  Nam 
putrefactionem,  quae  sternit  viam  ad  generationem 
novae  formae,  praecedit  solutio  veteris :  quae  est  ipsa 
coitio  ad  homogeneam.  Ea  vero,  si  non  impedita 
fuerit,  fit  solutio  simplex;  sin  occurrant  varia  quae 
obstant,  sequnntur  putrefactiones,  quae  sunt  rudimen- 
ta  generationis  novae.  Quod  si  (id  quod  nunc  agitur) 
fiat  agitatio  frequens  per  motum  externum  ;  turn  vero 
motus  iste  coitionis  (qui  est  delicatus  et  mollis,  et  in- 
diget  quiete  ab  externis)  disturbatur  et  cessat ;  ut 
fieri  videmus  in  innumeris:  veluti,  cum  quotidiana 
agitatio  aut  profluentia  aquae  arceat  putrefactionem; 
venti  arceant  pestilentiam  aeris ;   grana  in  granariis 

versa  et  agitata  maneant  pura ;  omnia  denique  agitata 
exterius  non  facile  putrefiant  interius. 

Superest  ut  non  omittatur  coitio  ilia  partium  corpo- 
rum,  unde  fit  praecipue  induratio  et  desiccatio.  Post- 
quam  euim  spiritus,  aut  humid  urn  in  spiritual  ver- 
sum,  evolaverit  in  aliquo  corpore  porosiore  (ut  in  lig- 
no,  osse,  niembrana,  et  hujusmodi)  turn  partes  cras- 
siores  majore  nixu  contrahuntur  et  coeunt,  unde  se- 
quitur  induratio  aut  desiccatio:  quod  existimamus 
fieri,  non  tam  ob  motum  nexus,  ne  detur  vacuum, 
quam  per  motum  istum  amicitiae  et  unionis. 

Ad  coitionem  vero  ad  distans  quod  attinet,  ea  in- 
frequens  est  et  rara :  et  tamen  in  pluribus  inest,  quam 
quibus  observatur.  Hujus  simulacra  sunt,  cum  bulla 
solvat  bullam ;  medicamenta  ex  similitudine  substan- 
tia? trahant  humores ;  chorda  in  diversis  fidibus  ad 
unisonum  moveat  chordam  ;  et  hujusmodi.  Etiam  in 
spiritibus  animalium  hunc  motum  vigere  existima- 
mus, sed  plane  incognitum :  At  eminet  certe  in  mag- 
nete  et  ferro  excito.  Cum  autem  de  motibus  mag- 
netis  loquimur,  distinguendi  plane  sunt.  Quatuor 
enim  virtutes  sive  operationes  sunt  in  magnete,  quae 
non  confundi,  sed  separari  debent,  licet  admiratio 
hominum  et  stupor  eas  commiscuerit.  Una,  coitio- 
nis  magnetis  ad  magnetem,  vel  ferri  ad  magnetem, 
vel  ferri  exciti  ad  ferrum.  Secunda,  verticitatis  ejus 
ad  septentriones  et  austrum,  atque  simul  declinationis 
ejus.  Tertia,  penetrationis  ejus  per  aurum,  vitrum, 
lapidem,  omnia.  Quarta,  communicationis  virtutis 
ejus  de  lapide  in  ferrum,  et  de  ferro  in  ferrum,  abs- 
que communicatione  substantia?.  Verum  hoc  loco  de 
prima  virtute  ejus  tantum  loquimur,  videlicet  coitio- 
nis.  Insignis  etiam  est  motus  coitionis  argenti  vivi 
et  auri;  adeo  ut  aurum  alliciat  argentum  vivum  licet 
confectum  in  unguenta:  atque  operarii  inter  vapores 
argenti  vivi  soleant  tenere  in  ore  frustum  auri  ad  col- 
ligendas  emissiones  argenti  vivi,  alias  crania  et  ossa 
eorum  invasuras ;  unde  etiam  frustum  illud  paulo 
post  albescit.  Atque  de  motu  congregationis  minoris 
haec  dicta  shit. 

Sit  motus  monus,  motus  magneticus,  qui  licet  sit  ex 
genere  motus  congregationis  minoris,  tamen  si  opere- 
tur  ad  distantias  magnas,  et  super  massas  rerum  raag- 
nas,  inquisitionem  meretur  separatam ;  praesertim  si 
nee  incipiat  a  tactu,  quemadmodum  plurimi,  nee 
perducat  actionem  ad  tactum,  quemadmodum  omnes 
motus  congregativi ;  sed  corpora  tantum  elevet,  aut 
ea  intuniescere  faciat,  nee  quicquam  ultra.  Nam  si 
luna  attollat  aquas,  aut  turgescere  aut  intumescere 
faciat  humida;  aut  ccelum  stel latum  attrahat  planetas 
versus  sua  apogaea;  aut  sol  alliget  astra  Veneris  et 
Mercurii,  ne  longius  absint  a  corpore  ejus,  quam  ad 
distantiam  certam  ;  videntur  hi  motus  nee  sub  con- 
gregatione  majore,  nee  sub  congregatione  minore  be- 
ne collocari,  sed  esse  tanquam  congregativa  media 
et  imperfecta,  ideoque  speciem  debere  constituere 
propriam. 

Sit  motus  decimus,  motus  fugce ;  motus  scilicet  mo- 
tui  congregationis  minoris  contrarius ;  per  quem  cor- 
pora ex  antipathia  fugiunt  et  fugant  inimica,  seque 
ab  illis  separant,  aut  cum  illis  miscere  se  recusant. 
Quamvis  enim  videri  possit  in  aliquibus  hie  motus 
esse  motus  tantum  per  accidens,  aut  per  consequens, 
respectu  motus  congregationis  minoris,  quia  nequeunt 
coire  homogenea,  nisi  heterogeneis  exclusis  et  remo- 
tis  :  tamen  ponendus  est  motus  iste  per  se,  et  in 
speciem  constituendus,  quia  in  multis  appetitus  fugce 
cernitur  magis  principalis,  quam  appetitus  coitionis. 

Eminet  autem  hie  motus  insigniter  in  excretioni- 
bus  animalium,  nee  minus  etiam  in  sensuum  non- 
nullorum  odiosis  objectis,  praecipue  in  olfactu  et  gu- 
stn.  Odor  enim  fcetidus  ita  rejicitur  ab  olfactu,  ut 
etiam  inducat  in  os  stomachi  motum  expulsionis  per 
consensum ;  sapor  amarus  et  horrid  us  ita  rejicitur  a 
palato  aut  gutture,  ut  inducat  per  consensum  capitis 
conquassationem  et  horrorem.  Veruntamen  etiam  in 
aliis  locum  habet  iste  motus  :  Conspicitur  enim  in 
antiperistasibus  nonnullis ;  ut  in  aeris  media  regione, 
cujus  frigora  videntur  esse  rejectiones  naturae  frigidae 
ex  confiniis  ccelestium  ;  quemadmodum  etiam  viden- 
tur magni  illi  fervores  et  inflammationes,  quae  inveni- 


190  Novum  Organum.  [Lib.  II. 

untur  in  locis  subterraneis,  esse  rejectiones  naturae 
calidae  ab  interioribus  terra?.  Calor  enini  et  frigus,  si 
fuerint  in  quanto  minore,  se  inviceui  perimunt;  sin 
fuerint  in  massis  noajoribus,  et  tanquam  justis  exerci^- 
tibus,  turn  vero  per  conflictuni  se  locis  invicem  sum- 
movent  et  ejiciunt.  Etiam  tradunt  cinnamomum  et 
odorifera,  sita  juxta  latrinas  et  loca  foetida,  diutius 
odorem  retinere,  quia  recusant  exire  et  commisceri 
cura  fcetidis.  Certe  argentum  vivum,  quod  alias  se 
re-uniret  in  corpus  integrum,  prohibetur  per  salivam 
hominis,  aut  axungiam  porci,  aut  terebinthinam,  et 
hujusmodi,  ne  partes  ejus  coeant,  propter  malum  con- 
sensual, quem  habent  cum  hujusmodi  corporibus  ;  a 
quibus  undique  circurnfusisse  retrahunt ;  adeo  ut  for- 
tior  sit  earum  fuga  ab  istis  interjacentibus,  quam  desi- 
derium  uniendi  se  cum  partibus  sui  similibus ;  id  quod 
vocant  mortificationem  argenti  vivi.  Etiam  quod  ole- 
um cum  aqua  non  misceatur,  non  tantum  in  causa  est 
differentia  levitatis  ;  sed  malus  ipsorum  consensus  :  ut 
videre  est  in  spiritu  vini,  qui  cum  levior  sit  oleo,  ta- 
men  se  bene  miscet  cum  aqua.  At  maxime  omnium 
insignis  est  motus  fugce  in  nitro,  et  hujusmodi  corpo- 
ribus crudis,  quae  flammam  exhorrent ;  ut  in  pulvere 
pyrio,  argento  vivo,  necnon  in  auro.  Fuga  vero  ferri 
ab  altero  polo  magnetis  a  Gilberto  bene  notatur  non 
esse  fuga  propria,  sed  conformitas,  et  coitio  ad  situm 
magis  accommodatum. 

Sit  motus  undecimus,  motus  assimilationis,  sive 
multiplicationis  sui,  sive  etiam  generationis  simplicis. 
Generationem  autem  simplicem  dicimus  non  corporum 
integralium,  ut  in  plantis,  aut  animalibus ;  sed  cor- 
porum similarium.  Nempe  per  hunc  motum  corpora 
similaria  vertunt  corpora  alia  affinia,  aut  saltern  bene 
disposita  et  praeparata,  in  substantiam  et  naturam 
suam :  ut  flamma,  quae  super  halitus  et  oleosa  multi- 
plicat  se,  et  general  novam  flammam ;  aer,  qui  supra 
aquam  et  aquea  multiplicat  se,  et  generat  novum 
aerem ;  spiritus  vegetabilis  et  animalis,  qui  super  te- 
nuiores  partes,  tarn  aquei  quam  oleosi,  in  alimentis 
suis  multiplicat  se,  et  generat  novum  spiritum  ;  partes 
solidae  plantarum  et  animalium,  veluti  folium,  flos, 

caro,  os,  et  sic  d'e  caeteris,  quae  singulae  ex  succis 
alimentorum  assimilant,  et  generant  substantiam  suc- 
cessivam  et  epiusiam.  Neque  enim  quenquam  cum 
Paracelso  delirare  juvet,  qui  (distiilationibus  suis  sci- 
licet occaecatus)  nutritionem  per  separationem  tantum 
fieri  voluit;  quodque  in  pane  vel  cibo  lateat  r  cuius, 
nasus,  cerebrum,  jecur;  in  succo  terrae  radix,  folium, 
flos.  Etenim  sicut  faber  ex  rudi  massa  lapidis  vel 
ligni,  per  separationem  et  rejectionem  superflui,  edu- 
cit  folium,  florem,  oculum,  nasum,  manum,  pedem, 
et  similia;  ita  Archaeum  ilium  fabrum  internum  ex 
alimento  per  separationem  et  rejectionem  educere 
singula  membra  et  partes,  asserit  ille.  Verum,  missis 
nugis,  certissimum  est  partes  singulas,  tam  similares 
quam  organicas,  in  vegetabilibus  et  animalibus,  suc- 
cos  alimentorum  suorum  fere  communes,  aut  non 
tnultum  diversos,  primo  attrahere  cum  nonnullo  de- 
lectu,  deinde  assimilare,  et  vertere  in  naturam  suam. 
Neque  assimilatio  ista,  aut  generatio  simplex,  fit  so- 
lum in  corporibus  animatis;  verum  et  inanimata  ex 
hac  re  participant :  veluti  de  flamma  et  aere  dictum 
est.  Quinetiam  spiritus  emortuus,  qui  in  omni  tangi- 
bili  animato  continetur,  id  perpetuo  agit,  ut  partes 
crassiores  digerat  et  vertat  in  spiritum,  qui  deinde 
exeat ;  unde  fit  diminutio  ponderis  et  exsiccatio,  ut 
alibi  diximus.  Neque  etiam  respuenda  est  in  assimi- 
latione  accretio  ilia,  quam  vulgo  ab  alimentatione  dis- 
tinguunt;  veluti  cum  lutum  inter  lapillos  concrescit, 
et  vertitur  in  materiam  lapideam;  squammae  circa 
dentes  vertuntur  in  substantiam  non  minus  duram, 
quam  sunt  dentes  ipsi,  etc.  Sumus  enim  in  ea  opi- 
nione,  inesse  corporibus  omnibus  desiderium  assimi- 
landi,  non  minus  quam  coeundi  ad  homogenea;  ve- 
rum ligatur  ista  virtus,  sicut  et  ilia ;  licet  non  iisdem 
modis.  Sed  modos  illos,  necnon  solutionem  ab  iis- 
dem, omni  diligentia  inquirere  oportet;  quia  perti- 
nent ad  senectutis  refocillationem.  Postremo  videtur 
notatu  dignum,  quod  in  novem  illis  motibus,  de  qui- 
bus  diximus,  corpora  tantum  naturae  suae  conservati- 
onem  appetere  videntur;  in  hoc  decimo  autem  pro- 
pagationem. 

Sit  motus  duodecimus  motus  excitationis ;  qui  motus 
videtur  esse  ex  genere  assimilationis,  atque  eo  nomine 
quandoque  a  nobis  promiscue  vocatur.  Est  enim  mo- 
tus diffusivus,  et  communicativus,et  transitivus,et  mul- 
tiplicativus,  sicut  et  ille  ;  atqne  effectu  (ut  plurimum) 
consentiunt,  licet  efficiendi  modo  et  subjecto  differant. 
Motus  enim  assimilationis  procedit  tanquam  cum 
imperio  et  potestate ;  jubet  enim  et  cogit  assimilatum 
in  assimilantem  verti  et  mutari.  At  motus  excita- 
tionis procedit  tanquam  arte  et  insinuatione,  et  fur- 
tim ;  et  invitat  tantum,  et  disponit  excitatum  ad  na- 
turam  excitantis.  Etiam  motus  assimilationis  multi- 
plicat  et  transformat  corpora  et  substantias ;  veluti, 
plus  fit  flammae,  plus  aeris,  plus  spiritus,  plus  carnis. 
At  in  motu  excitationis,  multiplicantur  et  transeunt 
virtutes  tantum ;  et  plus  fit  calidi,  plus  magnetici, 
plus  putridi.  Eminet  autem  iste  motus  praecipue  in 
calido  et  frigidb.  Neque  enim  calor  diffundit  se  in 
calefaciendo  per  communicationem  primi  caloris;  sed 
tantum  per  excitalionem  partium  corporis  ad  motum 
ilium,  qui  est  forma  calidi ;  de  quo  in  vindemiatione 
prima  de  natura  calidi  diximus.  Itaque  longe  tardius 
et  difficilius  excitatur  calor  in  lapide  aut  metallo, 
quam  in  aere;  ob  inhabilitatem  et  impromptitudinem 
corporum  illorum  ad  motum  ilium ;  ita  ut  verisimile 
sit,  posse  esse  interius  versus  viscera  terrae  materias, 
quae  calefieri  prorsus  respuant ;  quia  ob  condensatio- 
nem  majorem  spiritu  illo  destituuntur,  a  quo  motus 
iste  excitationis  plerunque  incipit.  Similiter  magnes 
induit  ferrum  nova  partium  dispositione,  et  motu  con- 
formi ;  ipse  autem  nihil  ex  virtute  perdit.  Similiter 
fermentum  panis,  et  flos  cervisiae,  et  coagulum  la- 
ctia,  et  nonnulla  ex  venenis,  excitant,  et  invitant  mo- 
tum in  massa  farinaria,  aut  cervisia,  aut  caseo,  aut 
corpore  humano  successivum  et  continuatum  :  non 
tam  ex  vi  excitantis,  quam  ex  praedispositione  et  fa- 
cili  cessione  excitati. 

Sit  motus  decimus  tertius,  motus  impressionis ;  qui 
motus  est  etiam  ex  genere  motus  assimilationis ;  estque 
ex  diffusivis  motibus  subtilissimus.  Nobis  autem  visum 
est  eum   in   speciem   propriam  constituere,  propter 

differentiam  insignem  quam  habet  erga  priores  duos. 
Motus  enim  assimilationis  simplex  corpora  ipsa  trans- 
format;  ita  ut  si  tollas  primum  movens,  nihil  intersit 
ad  ea  quae  sequuntur.  Neque  enim  prima  accensio 
in  flammam,  aut  prima  versio  in  aerem,  aliquid  facit 
ad  flammam  aut  aerem,  in  genera tione  succedentem. 
Similiter,  motus  excitationis  omnino  manet,  remoto 
prirao  movente,  ad  tempora  bene  diuturna;  ut  in 
corpore  calefacto,  remoto  primo  calore  ;  in  ferro  ex- 
cito,  remoto  magnete;  in  massa  farinaria,  remoto  fer- 
mento.  At  motus  impressionis,  licet  sit  diffusivus  et 
transitivus,  tamen  perpetuo  pendere  videtur  ex  primo 
movente :  adeo  ut,  sublato  aut  cessante  illo,  statim 
deficiat  et  pereaU  itaque  etiam  momento,  aut  saltern 
exiguo  tempore  transigitur.  Quare  motus  illos  assi- 
milationis et  excitationis,  motus  generationis  Jovis, 
quia  generatio  manet ;  hunc  autem  motum,  motum 
generationis  Saturni,  quia  natus  statim  devoratur  et 
absorbetur,  appellare  consuevimus.  Manifestat  se  vero 
hie  motus  in  tribus ;  in  lucis  radiis ;  sonorum  per- 
cussionibus;  et  magneticis,  quatenus  ad  communi- 
cationem.  Etenim,  amota  luce,  statim  pereunt  ca- 
lores,  et  reliquse  imagines  ejus ;  amota  percussione 
prima,  et  quassatione  corporis  inde  facta,  paulo  post 
perit  sonus.  Licet  enim  soni  etiam  in  medio  per 
ventos  tanquam  per  undas  agitentur:  tamen  diligen- 
tius  notandum  est,  quod  sonus  non  tam  diu  durat, 
quam  fit  resonatio.  Etenim  impulsa  campana,  sonus 
ad  bene  magnum  tempus  continuari  videtur;  unde 
quis  facile  in  errorem  labatur,  si  existimet  toto  illo 
tempore  sonum  tanquam  natare  et  haerere  in  aere ; 
quod  falsissimum  est.  Etenim  ilia  resonatio  non  est 
idem  sonus  numero,  sed  renovatur.  Hoc  autem  mani- 
festatur  ex  sedatione  sive  cohibitione  corporis  per- 
cussi.  Si  enim  sistatur  et  detineatur  campana  fortiter, 
et  fiat  immobilis,  statim  perit  sonus,  nee  resonat  am- 
plius:  ut  in  chordis;  si  post  primam  percussionem 
tangatur  chorda,  vel  digito,  ut  in  lyra;  vel  calamo, 
ut  in  espinetis;  statim  desinit  resonatio.  Magnete 
autem  remoto,  statim  ferrum  decidit.  Luna  autem 
vol.  viii.  o 

a  mari  non  potest  removeri ;  nee  terra  a  ponderoso 
dum  cadit.  Itaque  de  illis  nullum  fieri  potest  experi- 
mentum  ;  sed  ratio  eadem  est. 

Sit  motus  clecimtis  quartus,  motus  configurationis, 
ant  situs;  per  quern  corpora  appetere  videntur  non 
coitionem  ant  separationem  aliquam  ;  sed   situm,  et 
collocationem,  et  configuratiOnem  cum  aliis.     Est  au- 
tem  iste  motus  valde  abstrusus,  nee  bene  inquisitus. 
Atque  in  quibusdam  videtur  quasi  incausabilis  ;  licet 
revera  (ut  existimamus)  non  ita  sit.     Etenim  si  quae- 
ratur,  cur  potius  ccelum  volvatur  ab  oriente  in  occi- 
dentem,  quam  ab  occidente  in  orientem  :  aut  cur  ver- 
tatur  circa  polos  positos  juxta  Ursas,  potius  quam 
circa  Orionem,  aut  ex  alia  aliqua  parte  cceli :  videtur 
ista  quffistio  tanquarn  quaedam  ecstasis;  cum  ista  po- 
tius   ab   experientia,  et   ut  positiva,  recipi   debeant. 
At  in  natura"  profecto  sunt  quaedam  ultima  et  incau- 
sabilia;  verum  hoc  ex  illis  non  esse  videtur.     Etenim 
hoc  fieri  existimamu^ex  quadam  harmoniaet  consensu 
muudi,  quiadhuc  non  venit  in  observationem.     Quod 
si  recipiatur  motus  terrae  ab  occidente  in  orientem ; 
easdem  manent  quaestiones.     Nam  et  ipsa  super  ali- 
quos    polos    movetur.     Atque,    cur  tandem    debeant 
isti  poli  collocari  magis  ubi  sunt,  quam  alibi  ?     Item 
verticitas,  et  directio,  et  declinatio  magnetis  ad  hunc 
motum  referuntur.     Etiam  inveniuntur  in  corporibus 
tam  natural ibus  quam  artificialibus,  praesertim  cOnsi- 
stentibus,  et  non  fluidis,  collocatio  quaedam  et  posi- 
tura  partium,  et  tanquam  villi  et  fibrae ;  quae  diligen- 
ter  investigandse  sunt;   utpote  sine  quarum  inventione 
corpora  ilia  commode  tractari  aut  regi  non   possunt. 
At  circulationes  illas  in  liquidis,  per  quas  ilia,  dum 
pressa  sint,  antequam  se  liberare  possunt,  se  invicem 
relevant,  ut  compressionem  illam   ex  aequo  tolerent, 
motui  libertatis  verius  assignamus. 

Sit  motus  decimus  quintus,  motus  pertransitionis, 
sive  mottis  secundum  meatus;  per  quern  virtutes  cor- 
poru'm  magis  aut  minus  impediuntur,  aut  provehun- 
tur  a  mediis  ipsorum,  pro  natura  corporum  et  virtu- 
tum  operantium,    atque  etiam   itiedii.      Aliud   enim 

medium  luci  converiit,  aliud  sono,  aliud  ealori  et  fri- 
gori,  aliud  virtutibus  magneticis,  necnou  aliis  non- 
nullis  respective. 

Sit  motus  decimus  sextus,  motus  regius  (ita  enim 
enin  appellamus)  sive  politicus  ;  per  quem  partes  in 
corpore  aliquo  praedominautes  et  imperantes,  reliquas 
partes  fraenant,  domant,  subigunt,  ordinant,  et  cogunt 
eas  adunari,  separari,  consistere,  moveri,  collocari, 
non  ex  desideriis  suis,  sed  prout  in  ordine  sit,  et  con- 
ducat  ad  bene  esse  partis  illius  imperantis;  adeo  ut 
sit  quasi  regimen  et  politia  quaedam,  quam  exercet 
pars  regens  in  partes  subditas.  Eminet  autern  hie 
motus  prsecipue  in  spiritibus  animalium,  qui  motus 
omnes  partium  reliquarum,  quamdiu  ipse  in  vigore 
est,  contemperat.  Invenitur  autem  in  aliis  corporibus 
in  gradu  quodam  inferiore;  quemadmodum  dictum 
est  de  sanguine  et  urinis,  quae  non  solvuntur,  donee 
spiritus,  qui  partes  earum  coramiscebat  et  cohibebat, 
emissus  fuerit  ant  suffocatus.  Neque  iste  motus 
omnino  spiritibus  proprius  est,  licet  in  plerisque  cor- 
poribus spiritus  dominentur  ob  motum  celerem,  et 
penetrationem.  Veruntamen  in  corporibus  magis  con- 
densatis,  nee  spiritu  vivido  et  vigente  (qualis  inest 
argento  vivo  et  vitriolo)  repletis,  dominantur  potius 
partes  crassiores;  adeo  ut  nisi  frsenum  et  jugum  hoc 
arte  aliqua  excutiatur,  de  nova  aliqua  hujusmodi 
corporum.  transformatione  minime  sperandum  sit. 
Neque  vero  quispiam  nos  oblitos  esse  existimet  ejus 
quod  nunc  agitur,  quia,  cum  ista  series  et  distributio 
motuum  ad  nil  aliud  spectet,  quam  ut  illorum  prcedo- 
minantia  per  inslantias  luctce  melius  inquiratur,  jam 
inter  motus  ipsos,  prcedominanticB  mentionem  faci- 
amus.  Non  enim  in  descriptione  motus  istius  regit, 
de  prcedominantia  motuum  aut  virtutum  tractamus, 
sed  de  prcedominantia  partium  in  corporibus.  Haec 
enim  ea  est  prajdominantia,  quae  speciem  istam  motus 
peculiarem  constituit. 

Sit  motus  decimus  Septimus,  motus  rotationis  spon- 
taneus ;  per  quem  corpora  motu  gaudentia,  et  bene 
collocata,  natura  sua  fruuntur,  atque  seipsa  sequun- 

tur,  non  aliud  ;  et  tanquam  proprios  petunt  amplexus. 
Etenim  videntur  corpora  aut  movere  sine  termino; 
ant  plane  quiescere;  aut  ferri  ad  terminum,  ubi  pro 
natura  sua  aut  rotent  aut  quiescant.  Atque  qua;  bene 
collocata  sunt,  si  motu  gaudeant,  movent  per  circu- 
Jum  :  motu  scilicet  aeterno  et  infinito.  Quae  bene  col- 
locata sunt,  et  motu tn  exhorrent,  prorsus  quiescunt. 
Quae  non  bene  collocata  sunt,  movent  in  linea  recta 
(tanquam  tramite  brevissimo)  ad  consortia  suorum 
connaturalium.  Recipit  autem  motus  iste  rotationis 
differentias  novem.  Primam,  centri  sui,  circa  quod 
corpora  movent :  secundam,  polorum  suorum,  supra 
quos  movent :  tertiam,  circumferential  sive  ambitus 
sui,  prout  distant  a  centro :  quartam,  incitationis 
sues,  prout  celerius  aut  tardius  rotant :  quintam,  con- 
sequutionis  motus  sui,  veluti  ab  oriente  in  occiden- 
tem,  aut  ab  bccidente  in  orientem  :  sextam,  declina- 
tionis  a  circulo  perfecto  per  spiras  longius  aut  propius 
distantes  a  centro  suo:  septimam,  declinationis  a  cir- 
culo perfecto  per  spiras  longius  aut  propius  distantes 
a  polis  suis  :  octavam,  distantiae  propioris  aut  lon- 
gioris  spirarum  suarum  ad  invicem :  nonam  et  ulti- 
mam,  variationis  ipsorum  polorum,  si  sint  mobiles : 
quae  ipsa  ad  rotationem  non  pertinet,  nisi  fiat  circu- 
lariter.  Atque  iste  motus  communi  et  inveterata  opi- 
nione  habetur  pro  proprio  ccelestium.  Attamen  gra- 
vis de  illo  motu  lis  est  inter  nonnullos  tarn  ex  antiquis 
quam  modernis,  qui  rotationem  terrae  attribuerunt. 
At  multo  fortasse  justior  movetur  controversia  (si 
modo  res  non  sit  omnino  extra  controversial»)  an  motus 
videlicet  iste  (concesso  quod  terra  stet)  cceli  finibus 
contineatur,  an  potius  descendat,  et  communicetur 
aeri  et  aquis.  Motum  autem  rotationis  in  missilibus, 
ut  in  spiculis,  sagittis,  pilis  sclopetorum,  et  similibus, 
omnino  ad  motum  libertatis  rejicimus. 

Sit  motus  decimus  octavus,  motus  trepidationis,  cui 
(ut  ab  astronomis  intelligitur)  non  multum  fidei  adhi- 
bemus.  Nobis  autem,  corporum  naturalium  appe- 
titus  ubique  serio  perscrutantibus,  occurrit  iste  mo- 
tus; et  constitui  debere  videtur  in  speciem.     Est  au- 

tem  hie  motus  veluti  aeternae  cujusdam  captivitatis. 
Videlicet  ubi  corpora  non  omnino  pro  natura  sua 
bene  locata,  et  tamen  non  prorsus  male  se  habentia, 
perpetuo  trepidant,  et  irrequiete  se  agunt,  nee  statu 
suo  contenta,  nee  ulterius  ausa  progredi.  Talis  in- 
venitur  raotus  in  corde  et  pulsibus  animalium;  et  ne- 
cesse  est  ut  sit  in  omnibus  corporibus,  quae  statu  an- 
cipiti  ita  degunt  inter  commoda  et  incommoda,  ut 
distracta  liberare  se  tentent,  et  denuo  repulsam  pa- 
tiantur,  et  tamen  perpetuo  experiantur. 

Sit  motus  decimus  nonus  et  postremus,  motus  ille 
cui  vix  nomen  motus  competit,  et  tamen  est  plane 
motus :  quern  motum,  motum  decubitus,  sive  motum 
exhorrentite  motus,  vocare  licet.  Per  hunc  motum 
terra  stat  mole  sua,  moventibus  se  extremis  suis  in 
medium  ;  non  ad  centrum  imaginativum,  sed  ad  unio- 
nem.  Per  hunc  etiam  appetitum  omnia  majorem  in 
modum  condensata  motum  exhorrent;  atque  illis  pro 
omni  appetitu  est  non  moveri ;  et  licet  infinitis  modis 
vellicentur  et  provocentur  ad  motum,  tamen  naturam 
suam  (quoad  possunt)  tuentur  Quod  si  ad  motum 
compel  Ian  tur,  tamen  hoc  agere  semper  videntur,  ut 
quietem  et  statum  suum  recuperent,  neque  amplius 
moveant.  Atque  circa  hoc  certe  se  agilia  praebent, 
et  satis  perniciter  et  rapide  (ut  pertaesa  et  impatientia 
omnis  morae)  contendunt.  Hujus  autem  appetitus 
imago  ex  parte  tantum  cerni  potest;  quia  hie  apud 
nos,  ex  subactione  et  concoctione  ccelestium,  omne 
tangibile  non  tantum  non  condensatum  est  ad  ultimi- 
tatem,  sed  etiam  cum  spiritu  nonnullo  miscetur. 

Proposuimus  itaque  jam  species,  sive  elementa 
simplicia  motuum,  appetituum,  et  virtutum  activarum, 
quae  sunt  in  natura  maxime  catholica :  neque  parum 
scientiae  naturalis  sub  illis  adnmbratum  est.  Non 
negamus  tamen,  et  alias  species  fortasse  addi  posse; 
atque  istas  ipsas  divisiones  secundum  veriores  rerum 
venas  transferri ;  denique  in  minorem  numerum  posse 
redigi.  Neque  tamen  hoc  de  divisionibus  aliquibus 
abstractis  intelligimus :  veluti  si  quis  dicat,  corpora 
appetere  vel  conservationem,  vel  exaltatiouem,  vel 
propagationem,    vel    fruitionem    naturae    suae :    aut  si 

quis  dicat,  niotus  rerum  tendere  ad  conservationem  et 
bonum,  vel  universi,  ut  antitypiam  et  nexum :  vel  uni- 
versitatum  magnarum,  ut  motus  congregationis  majoris, 
rotationis,  et  exhorrentice  motus;  vel  formarum  specia- 
lium,  ut  reliquos.  Licet  enim  haec  vera  sint,  tamen 
nisi  terminentur  in  materia  et  fabrica  seucndum  veras 
lineas,  speculativa  sunt,  et  minus  utilia.  Interim  suf- 
ficient, et  boni  erunt  usus,  ad  pensitandas  prcedominan- 
tias  virtutum,  et  exquirendas  instantias  luctce ;  id  quod 
nunc  agitur. 

Etenim  ex  his,  quos  proposuimus,  motibus,  alii 
prorsus  sunt  invincibiles ;  alii  aliis  sunt  fortiores,  et 
illos  ligant,  fraenant,  disponunt;  alii  aliis  longius  ja- 
culantur;  alii  alios  tempore  et  celeritate  praevertunt; 
alii  alios  fovent,  roborant,  ampliant,  acceleraut. 

Motus  antitypice  omnino  est  adamantines  et  invin- 
cibilis:  iitruur  yero  motus  nexus  sit  invincibilis,  adhuc 
haeremus.  Neque  enim  pro  certo  amrmaverimus, 
utrum  detur  vacuum,  sive  coacervatum,  sive  permi- 
stum.  At  de  illo  nobis  constat;  rationem  illam,  pro- 
pter quam  introductum  est  vacuum  a  Leucippo,  et 
Democrito  (videlicet  quod  absque  eo  non  possent  ea- 
dem  corpora  complecti  et  implere  majora  et  minora 
spatia)  falsam  esse.  Est  enim  plane  plica  materia 
complicanifis  et  replicants  se  per  spatia  inter  certos 
lines  absque  interpositione  vacui :  neque  est  in  aere, 
ex  vacuo,  bis  millies  (tantum  enim  esse  oportet)  plur 
quam  in  auro.  Id  quod  ex  potentissimis  corporum 
pneumaticorum  virtutibus  (quae  aliter  tanquam  pul- 
veres  minuti  natarent  in  vacuo)  et  multis  aliis  demon- 
strationibus,  nobis  satis  liquet.  Reliqui  vero  motus 
regunt  et  reguntur  invicem,  pro  rationibus  vigoris, 
quanti,  incitationis,  ejaculationis,  necnon  turn  auxi- 
liorum,  turn  impedimentorum,  qua3  occurrunt. 

Exempli  gratia;  magnes  armatus  nonnullus  detinet 
et  suspendit  ferrum  ad  sexagecuplum  p'ondus  ipsius ; 
eo  usque  dominatur  motus  congregationis  minoris  su- 
per motum  congregationis  majoris:  quod  si  majus  f'u- 
erit  pondus,  succumbit.  Vectis  tanti  roboris  suble- 
vabit  tantum  pondus;  eo  usque  dominatur  motus  liber- 
tatis  super  motum  congregationis  majoris;  sin  majus 

fuerit  ponduSj  succumbit.  Corium  tensum  at  ten- 
suram  talem  110.11  rumpitur;  eo  usque  dominatur  1110- 
tus  continuationis  super  motum  tensuns ;  quod  si  ulte- 
rior fuerit  tensura,  rumpitur  corium,  et  succumbit 
motus  continuationis.  Aqua  per  rimam  perforationis 
talis  effluit;  eo  usque  dominatur  motus  congregationis 
majoris  super  motum  continuationis;  quod  si  minor 
fuerit  rima,  succumbit;  et  vincit  motus  continuationis. 
In  pulvere  sulphuris  solius  immissi  in  sclopetum  cum 
pila,  et  adtnoto  igne,  non  emittitur  pila;  in  eo  motus 
congregationis  majoris  vincit  motum  hyles.  At  in 
pulvere  pyrio  emisso  vincit  motus  hyles  in  sulphure; 
adjutus  motibus  hyles  etfiigce  in  nitro.  Et  sic  de  ce- 
teris. Etenim  instantice  hicta  (quae  indicant  prcedo- 
minantiam  virtu  turn,  et  secundum  quas  rationes  et 
calculos  praedomineutur  et  succumbant)  acri  et  se- 
dula  diligentia  undique  sunt  conquirendae. 

Etiam  modi  et  rationes  ipsius  succumbentiae  rao- 
tuinn    diligenter    sunt    introspiciendae.      Nempe,    an 
omnino  cessent,  vel  potius  usque  nitantur,  sed.  ligen- 
tur.     Etenim  in  corporibus  hie  apud  nos  nulla  vera 
est  quies,  nee  in  integri.s,  nee  in  partibus;   sed  tan- 
tum  secundum  apparentiam.     Quies  autem  ista  ap- 
parens,  causatur  aut  per  (Equilibrium;  aut  per  abso- 
lutam  prcedominantiam  motuum.     Per  (equilibrium,  ut 
in  bilancibus,  quae  stant,  si  aequa  sint  pondera.     Per 
•prcedominantiam,  ut  in  hydriis  perforatis,  ubi  quiescit 
aqua,  et  detinetur  a  decasu  per  pr&dominantiam  mo- 
tus nexus.     Notandum  tamen  est  (ut  diximus)  quate- 
nus  nitantur  mptus  illi  succumbentes.     Etenim  si  quis 
per  luctam  detineatur  extensus  in  terra,  brachiis  et 
tibiis    vinctis,   aut   aliter   detentis;    atque  ille   tamen 
totis  viribus  resurgere  nitatur;  non  est  minor  nixus, 
licet  non  proficiat.    Hujus  autem  rei  conditio  (scilicet 
utrum  per  prcedominantiam  motus  succumbens  quasi 
annihiletur;    an  potius  continuetur  nixus,  licet  non 
conspiciatur)  quae  latet  in  conflictibus,  apparebit  for- 
tasse  in  concurrentiis.     Exempli  gratia;  fiat  experi- 
mentum  in  sclopetis,  utrum  sclopetus,  pro  tanto  spa- 
tio,,  quo  emittat  pilam  in  linea  directa,  sive  (ut  vulgo 
ioquuntur)  in  puncto  bianco,  debiliorem  edat  percus- 

sionem  ejaculando  in  supra,  ubi  raotus  ictus  est  sim 
plex,  quam  desuper,  ubi  motus  gravitatis  concurrit 
cum  ictu. 

Etiam  canones  pradominantiarum,  qui  occurrunt, 
colligendi  sunt.  Veluti,  quod  quo  communius  est 
bonum  quod  appetitur,  eo  motus  est  fortior:  ut  mo- 
tus nexus,  qui  respicit  communionem  universi,  for- 
tior est  motu  gravitatis,  qui  respicit  communionem 
densorum.  Etiam,  quod  appetitus,  qui  sunt  boni 
privati,  non  praevalent  plerunque  contra  appetitus 
boni  magis  publici ;  nisi  in  parvis  quantis :  quae  uti- 
nam  obtinerent  in  civilibus. 

XLIX. 

Inter  prcerogativas  instantiarum  ponemus  loco  vice- 
simo  quinto  instantias  innuentes;  eas  scilicet,  quae 
commoda  hominum  innuunt  aut  designant.  Etenim 
ipsum  posse  et  ipsum  scire,  naturam  humanam  am- 
plificant,  non  beant.  Itaque  decerpenda  sunt  ex  uni- 
versitate  rerum  ea  quae  ad  usus  vitae  maxime  faciunt. 
Verum  de  iis  erit  magis  proprius  dicendi  locus,  cum 
deductiones  ad  prdxim  tractabimus.  Quinetiam  in 
ipso  opere  interpretations  circa  singula  subjecta,  lo- 
cum semper  chartts  humanes,  sive  chartee  optatives 
assignamus :  etenim  et  quaerere  et  optare  non  inepte, 
pars  sciential  est. 


Inter  prcerogativas  instantiarum  ponemus  loco  vice- 
simo  sexto  instantias  polychrestas.  Eae  sunt,  quae 
pertinent  ad  varia,  et  saepius  occurrunt;  ideoque 
operae  et  novis  probationibus  haud  parum  parcunt. 
Atque  de  instruments  ipsis  atque  ingeniationibus  pro- 
prius erit  dicendi  locus,  cum  deductiones  ad  praxim 
et  experimentandi  modos  tractabimus.  Quin  etiam 
quae  adhuc  cognita  sunt,  et  in  usum  venerunt,  in  his- 
toriis  particularibus  singularum  artium  describentur. 
In  praesenti  autem  subjungemus  quaedam  catholica 
circa  ea  pro  exemplis  tantum  polychresti. 

Operatur  igitur  homo  super  corpora  naturalia  (prae- 
ter  ipsam  admotionem  et  amotionem  corporum  sim- 

plicem)  septem  praecipue  modis  :  nempe,  vel  per  ex- 
clusionem  eorum  quae  impediunt  et  disturbant :  vel 
per  compressiones,  extensiones,  agitationes,  et  hu- 
jusmodi  :  vel  per  calorem  et  frigus :  vel  per  moram 
in  loco  convenienti:  vel  per  fraenum  et  regimen  mo- 
tus :  vel  per  consensus  speciales :  vel  per  alternatio- 
nem  tempestivam  et  debitam,  atque  seriem  et  succes- 
sionem  horum  omnium  ;  aut  saltern  nonnullorum  ex 
i  His. 

Ad  primum  igitur  quod  attiuet ;  aer  communis, 
qui  undique  praesto  est  et  se  ingerit,  atque  radii  cce- 
lestium,  multum  turbant :  qua?  itaque  ad  illorum  ex- 
clusionem  faciunt,  merito  haberi  possint  pro  poly- 
chrestis.  Hue  igitur  pertinent  materies  et  crassities 
vasorum,  in  quibus  corpora  ad  operationem  praeparata 
reponuntur.  Similiter  modi  accurati  obturationis  va- 
sorum, per  consolidationem  et  lutum  sapientite,  ut 
loquuntur  chemici.  Etiam  clausura  per  liquores  in 
extimis  utilissima  res  est :  ut  cum  infundunt  oleum 
super  vinum  aut  succos  herbarum ;  quod  expandendo 
se  in  summitate  instar  operculi,  optime  ea  conservat 
illaesa  ab  aere.  Neque  pulveres  res  malae  sunt ;  qui 
licet  contineant  aerem  permistum,  tamen  vim  aeris 
coacervati  et  circumfusi  arcent ;  ut  fit  in  conservatione 
uvarum  et  fructuum  intra  arenam  et  farinam.  Etiam 
cera,  mel,  pix,  et  hujusmodi  tenacia,  recte  obducun- 
tur  ad  clausuram  perfectiorem,  et  ad  summovendum 
aerem  et  coelestia.  Etiam  nos  experimentum  quan- 
doque  fecimus,  ponendo  vas,  necnon  aliqua  alia  cor- 
pora, intra  argentum  vivum,  quod  omnium  longe 
densissimum  est  ex  iis  quae  circumfundi  possunt.  Quin- 
etiam  specus  et  cavernae  subterranean  magni  usus  sunt 
ad  prohibendum  insolationem  et  aerem  istum  apertum 
praedatorium ;  qualibus  utuntur  Germani  septentrio- 
nales  pro  granariis.  Necnon  repositio  corporum  in 
fundo  aquarum  ad  hoc  spectat:  ut  memini  me  quip- 
piam  audisse  de  utribus  vini  demissis  in  profundum 
puteum,  ad  infrigidationem  scilicet ;  sed  casu  et  per 
neglectum  ac  oblivionem  ibidem  remanentibus  per 
multos  annos,  et  deinde  extractis  ;  unde  vinum  fa- 
ctum est,  non  solum,  non  vapidum,  aut  emortuum, 

sed  multo  magis  nobile  ad  gustum ;  per  commixtio- 
nem  partium  suarura  (ut  videtur)  magis  exquisitam. 
Quod  si  postulet  res,  ut  corpora  demittantur  ad  fun- 
dum  aquaruro,  veluti  intra  fluvios  aut  mare,  neque 
tamen  aquas  tangant,  nee  in  vasibus  obturatis  con- 
cludantur,  sed  aere  tantum  circundentur  ;   bonus  est 
usus  vasis  illius,  quod  adhibitum  est  nonnunquam  ad 
operandum   subter  aquis  supra   navigia  demersa,   ut. 
urinatores  diutius  manere  possint  sub  aquis,  et  per 
vices  ad   tempus  respirare.     Illud   hujusmodi  erat : 
conficiebatur  doliuin  ex  metallo  concavum,  quod  de- 
mittebatur  aequabiliter  ad  superticiem   aquae,   atque 
sic  deportabat  totutn  aerem,  qui  continebatur  in  do- 
Jio,    secum   in   fundum  maris.      Stabat  autem  super 
pedes  tres  (instar  tripodis)  qui  longiludinis  erant  ali- 
quanto  rninoris  statura  hominis  :  ita  ut  urinator  pos- 
set, cum  anhelitus  deficeret  immittere  caput  in  cavum 
dolii,  et  respirare,  et  deinde  opus  continuare.     Atque 
audivimus  inventam  esse  jam  macbinam  aiiquam  navi- 
culae  aut  scaphae,  qua?  homines  subter  aquis   vehere 
possit  ad  spatia  nonnulla.   Verum  sub  tali  vase,  quale 
modo  diximus,  corpora  quaevis  facile  suspendi  possint; 
cujus  causa  hoc  experimentum  adduximus. 

Est  et  alius  usus  diligentis  et  perfectae  clausurae 
corpornm  :  nempe,  non  solum  ut  prohibeatur  aditus 
aeris  per  exterius  (de  quo  jam  dictum  est)  verum  etiam 
ut  cohibeatur  exitus  spiritus  corporis,  super  quod  fit 
operatio  per  interius.  Necesse  est  enim  ut  operant! 
circa  corpora  naturalia  constet  de  summis  suis :  viz. 
quod  nihil  expirarit  aut  effluxerit.  Fiunt  enim  pro- 
funda? alterationes  in  corporibus,  quando,  natura  pro- 
hibente  annihilationem,  ars  prohibeat  etiam  deperdi- 
tionem  aut  evolationem  alicujus  partis.  Atque  hac 
de  re  invaluit  opinio  falsa  (quae  si  vera  esset,  de  isla 
conservatione  summae  certae  absque  diminutione  esset 
fere  desperandum)  viz.  spiritus  corpornm,  et  aerem 
majori  gradu  caloris  attenuatum,  nullis  vasorum  clau- 
stris posse  contineri,  q uin  per  poros  vasoru m  subtiliores 
evolent.  Atque  in  hancopinionem  adducti  sunt  ho- 
mines per  vulgata  ilia  experimenta,  poculi  inversi 
super  aquam  cum  candela  aut  charta  inflammata  ;  ex 

quo  fit  ut  aqua  sursum  attrahatur :  atque  similiter  ven- 
tosarum,  quae  super  flammam  calefactae  trahunt  carnes. 
Existimant  enim  in  utroque  experimento  aerem  atte- 
nuatum  emitti,  et  hide  quantum  ipsius  minui;  ideoque 
aquam,  aut  carnes  per  nexiim  succedere.  Quod  fal- 
sissitmmi  est.  Aer  enim  non  quanto  diminuitur,  sed 
spatio  contrahitur  ;  neque  incipit  motus  iste  succes- 
sions aquae,  antequam  fiat  extinctio  flatnmae,  aut  re- 
frigeratio  aeris  :  adeo  ut  medici,  quo  fortius  attrahant 
ventosae,  ponant  spongias  frigidas  aqua  madefactas 
super  ventosas.  Itaque  non  est,  cur  homines  multum 
sibi  metuant  de  facili  exitu  aeris  aut  spirituum.  Licet 
enim  verum  sit,  etiam  solidissima  corpora  habere  suos 
poros,  tamen  aegre  patitur  aer  aut  spiritus  comminu- 
tionem  sui  ad  tantam  subtilitatem  ;  quemadmodum  et 
aqua  exire  recusat  per  rimam  minusculam. 

De  secundo  vero  modo  ex  septem  praedictis  illud 
imprimis  notandum  est,  valere  certe  compressiones  et 
hujusmodi  violentias  ad  motum  localem,  atque  alia 
id  genus,  potentissime ;  ut  in  raachinis  et  missilibus  : 
etiam  ad  destructionem  corporis  organici,  atque  earum 
virtutum,  quae  consistunt  plane  in  motu.  Omnis 
enim  vita,  iramo  etiam  omnis  flamma  et  ignitio,  de- 
struitur  per  compressiones;  ut  et  omnis  machina  cor- 
rumpitur  et  confunditur  per  easdem.  Etiam  ad  de- 
structionem virtutum,  quae  consistunt  in  posituris,  et 
dissimilaritate  partium  paulo  crassiore ;  ut  in  colori- 
bus  (reque  enim  idem  color  floris  integri  et  contusi, 
neque  succini  integri  et  pulverizati).  Etiam  in  sapo- 
ribus  (neque  enim  idem  sapor  pyri  immaturi  et  ejus- 
dem  compressi  ac  subacti ;  nam  manifesto  dulcedinem 
majorem  concipit).  Verum  ad  transformatibnes  et 
alterationes  nobiliores  corporum  similarium  non  mul- 
tum valent  istae  violentiae ;  quia  corpora  per  eas  non 
acquirunt  consistentiam  aliquam  novam  constantem  et 
quiescentem,  sed  transitoriam  et  nitentem  semper  ad. 
restitutionem  et  liberationem  sui.  Attamen  non  abs 
re  foret  hujus  rei  facere  experimenta  aliqua  diligen- 
tiora;  ad  hoc  scilicet,  utrUm  condensatio  corporis  bene 
similaris  (qualia  sunt  aer,  aqua,  oleum,  et  hujusmodi) 
aut  rarefactio,  similiter  per  violentiam  indita,  possint 

fieri  constantes  et  fixae,  et  quasi  mutatae  in  naturam» 
Id  quod  primo  experiendum  per  moram  simplicem ; 
deinde  per  auxilia  et  consensus.  Atque  illud  nobis 
in  promptu  fuisset  (si  modo  in  mentem  venisset)  cum 
aquam  (de  qua  alibi)  per  malleationes  et  pressoria  con- 
densavimus,  antequam  erumperet.  Debueramusenim 
sphaeram  complanatam  per  aliquot  dies  sibi  permisisse, 
et  turn  demum  aquam  extraxisse;  ut  fieret  experi- 
mentum,  utrum  statim  impletura  fuisset  talem  dimen- 
sionem,  qualem  habebat  ante  condensationem.  Quod 
si  non  fecisset  aut  statim,  aut  certe  paulo  post ;  con- 
stans  videlicet  facta  videri  potuisset  ista  condensatio : 
sin  minus ;  apparuisset  factam  fuisse  restitutionem, 
et  compressionem  fuisse  transitoriam.  Etiam  simile 
quiddam  faciendum  erat  circa  extensionein  aeris  in 
ovis  vitreis.  Etenim  debuerat  fieri,  post  exsuctionem 
fortem,  subita  et  firma  obturatio ;  deinde  debuerant 
ova  ilia  manere  ita  obturata  per  nonnullos  dies;  et 
turn  demum  experiendum  fuisset,  utrum  aperto  fora- 
mine  attractus  fuisset  aer  cum  sibilo,  aut  etiam  at- 
tracta  fuisset  tanta  quantitas  aquas  post  immersionem, 
quanta  fuisset  ab  initio,  si  nulla  adhibita  fuisset  mora. 
Probabile  enim  aut  saltern  dignum  probatione  est, 
haec  fieri  potuisse  et  posse  ;  propterea  quod  in  corpo- 
ribus  paulo  magis  dissimilaribus  similia  efficiat  mora 
temporis.  Etenim  baculum  per  compressionem  cur- 
vatum  post  aliquod  tempus  non  resilit :  neque  id  im- 
putandum  est  alicui  deperditioni  ex  quanto  ligni  per 
raoram;  nam  idem  fiet  in  lamina  ferri  (si  augeatur 
mora)  quae  non  est  expirabilis.  Quod  si  non  succedat 
experimentum  per  moram  simplicem ;  tamen  non 
deserendum  est  negotium,  sed  auxilia  alia  adhibenda. 
Non  enim  parum  lucri  fit,  si  per  violentias  indi  pos- 
sint  corporibus  naturae  fixae  et  constantes.  Hac  enim 
ratione  aer  possit  verti  in  aquam  per  condensationes  : 
et  complura  alia  id  genus.  Dominus  enim  est  homo 
motuum  violentorum  magis  quam  caeterorum. 

At  tertius  ex  septem  modis  refertur  ad  magnum 
illud  organum,  tarn  naturae  quam  artis,  quoad  operan- 
dum ;  videlicet  calidum  et  frigidum.  Atque  in  hac 
parte  claudicat  plane  potentia  humana,  tanquam  ex 

uno  pede.  Habemus  enim  calorem  ignis,  qui  ca- 
loribus  solis  (prout  ad  nos  deferuntur)  et  caloribus 
auimalium,  quasi  infinitis  partibus  potentior  est  et 
intensior.  At  deest  frigus,  nisi  quale  per  tempesta- 
tes  hiemales,  aut  per  cavernas  aut  per  circumdatio- 
nes  nivis  et  glaciei,  haberi  potest :  quod  in  compara- 
tione  aequari  potest  cum  calore  fortasse  solis  meridia- 
no,  in  regione  aliqua  ex  torridis,  aucto  iusuper  per 
reverberationes  inontium  et  parietum  :  nam  hujus- 
modi,  utique  tam  calores  quam  frigora,  ab  animali- 
bus  ad  tempus  exiguum  tolerari  possunt.  Nihili  au- 
tem  sunt  fere  prae  calore  fornacis  ardentis,  aut  alicu- 
jus  frigoris  quod  huic  gradui  respondeat.  Itaque 
omnia  hie  apud  nos  vergunt  ad  rarefactionem  et  de- 
siccationem,  et  consumptionem;  nihil  fere  ad  con- 
densationem  et  intenerationem,  nisi  per  misturas  et 
modos  quasi  spurios.  Quare  instantiae  frigoris  omni 
diligentia  sunt  conquirendae  :  quales  videntur  inveniri 
in  expositione  corporum  super  turres  quando  gelat  acri- 
ter :  in  cavernis  subterraneis  :  circundationibus  nivis 
et  glaciei  in  locis  profundioribus,  et  ad  hoc  excava- 
tis :  demissione  corporum  in  puteos :  sepulturis  cor- 
porum in  argento  vivo  et  metallis :  immersione  cor- 
porum in  aquis,  quae  vertunt  ligna  in  lapides :  defos- 
sione  corporum  in  terra  (qualis  fertur  apud  Chinenses 
esse  confectio  porcellanae,  ubi  massae  ad  hoc  factae 
dicuntur  manere  intra  terram  per  quadraginta  aut 
quinquaginta  annos,  et  transmitti  ad  haeredes,  tan- 
quam  minerae  quaedam  artificiales)  et  hujusmodi. 
Quinetiam  quae  interveniunt  in  natura  condensatio- 
nes,  factae  per  frigora,  similiter  sunt  investigandae ; 
ut  causis  eorum  cognitis,  transferri  possint  in  artes. 
Quales  cernuntur  in  eksudatione  marmoris  et  lapi- 
dum  ;  in  rorationibus  super  vitraperinterius  fenestra- 
rum,  sub  auroram,  post  gelu  noctis ;  in  originibus  et 
collectionibus  vaporum  in  aquas  sub  terra,  unde  saepe 
scaturiunt  fontes  ;  et  quaecunque  sunt  hujus  generis. 

Inveniuntur  autem,  praeter  ilia,  quae  sunt  frigida  ad 
tactum,  quaedam  alia  potestate  frigida,  quae  etiam 
condensant;  veruntamen  operari  videntur  super  cor- 
pora animalium  tautum,  et  vix  ultra.     Hujus  generis 

se  ostendunt  raulta  in  medicinis  et  emplaslris.  Alia 
autem  condensant  carnes  et  partes  tangibiles ;  qualia 
sunt  medicamenta  astringentia,  atque  etiam  inspis- 
santia :  alia  condensant  spiritus,  id  quod  maxime  cer- 
nitur  in  soporiferis.  Duplex  autem  est  modus  con- 
densations spirituum  per  medicamenta  soporifera, 
sive  provocantia  soranum  :  alter  per  sedationem  mo- 
tus ;  alter  per  fugam  spirituum.  Etenim  viola,  rosa 
sicca,  lactuca,  et  hujusmodi  benedicta  sive  benigna, 
per  vapores  suos  amicos  et  moderate  refrigerantes, 
invitant  spiritus  ut  se  uniant,  et  ipsorum  acrem  et  in- 
qoietum  mo  turn  compescunt.  Etiam  aqua  rosacea, 
apposita  ad  nares  in  deliquiis  animae,  spiritus  resolutos 
et  nimium  relaxatos  se  recipere  facit,  et  tanquam 
alit :  at  opiata  et  eorum  affinia  spiritus  plane  fugant, 
ex  qualitate  sua  maligna  et  inimica.  Itaque  si  appli- 
centur  parti  exteriori,  statim  aufugiunt  spiritus  ab  ilia 
parte,  nee  amplius  libenter  influunt:  sin  sumantur 
interius,  vapores  eorum,  ascendentes  ad  caput,  spi- 
ritus in  ventriculis  cerebri  contentos  undequaque 
fugant;  cumque  se  retrahant  spiritus,  neque  in  aliam 
partem  efFugere  possint,  per  consequens  coeunt  et 
condensantur  ;  et  quandoque  plane  extinguuntur  et 
suffocantur:  licet  rursns  eadem  opiata  moderate  sum- 
pta,  per  accidens  secundarium  (videlicet  condensatio- 
nem  illam  qua?  a  coitione  succedit)  confortent  spiri- 
tus, eosque  reddant  magis  robustos,  et  retundant  eo- 
rum inutiles  et  incensivos  motus :  ex  quo  ad  curas 
morborum  et  vitse  prolongationem  haud  parum  con- 
ferant. 

Etiam  p  reparation  es  corporum  ad  excipiendum 
frigus  non  sunt  omittendae;  veluti  quod  aqua  parum 
tepida  facilius  conglacietur,  quam  omnino  frigida  et 
hujusmodi. 

Praeterea,  quia  natura  frigus  tam  parce  suppeditat, 
faciendum  est  quemadmodum  pharmacopolas  solent; 
qui,  quando  simplex  aliquod  haberi  non  possit,  capi- 
unt  succedaneura  ejus,  et  quid  pro  quo,  ut  vocant : 
veluti  lignum  aloes  pro  xylobalsamo,  cassiam  pro  cin- 
namomo.  Simili  modo  diligenter  circumspiciendum 
est,  si  quae  sint  succedanea  frigoris ;    videlicet  qui- 

bus  modis  fieri  possint  condensationes  in  corporibus 
aliter  quara    per  frigus,  quod   illas   efficit,  ut  opus 
suum  proprium.     Illae  autem  condensationes  videntur 
intra  quaternum   numerum  (quantum  adhuc  liquet) 
contineri.     Quarum  prima  videtur  fieri  per  contrusio- 
nem  simplicem ;    qua3   parum   potest   ad  densitatem 
constantem  (resiliunt  euim  corpora)  sed  nihilominus 
forte  res  auxiliaris  esse  queat.     Secunda  fit  per  con- 
tractionem  partium  crassiorum  in  corpore  aliquo  post 
evolationem  aut  exitum  partium  tenuiorum,  ut  fit  in 
indurationibus  per  ignem,  et  repetitis  extinctionibus 
metallorum,    et   similibus.     Tertia  fit   per  coitionem 
partium  homogenearum,  quae  sunt  maxime  solida?  in 
corpore  aliquo,  atque  antea  fuerant  distractae,  et  cum 
minus  solidis  commistae :  veluti  in  restitutione  mer- 
curii   sublimati,  qui  in  pulvere  longe  majus  occupat 
spatium,    quam   mercurius   simplex ;    et   similiter   in 
omni  repurgatione  metallorum  a  scoriis  suis.     Quarta 
fit  per  consensus,    admovendo  quae  ex  vi  corporum 
occulta  condensant ;  qui  consensus  adhuc  raro  se  os- 
tenduut,  quod  minim  minime  est,  quoniam  antequam 
inventio  succedat  formarum  et  schematismorum,  de 
inquisitione  consensuum  non  multum  sperandum  est. 
Certe   quoad  corpora   animalium,    dubium   non  est, 
quin  sint  complures  medicinae,  tam  interius  quam  ex- 
terius   sumpta?,    quas  condensant,  tanquam   per   con- 
sensum,  ut  paulo  ante  diximus.     Sed   in    inanimatis 
rara  est  hujusmodi  operatio.     Percrebuit   sane,  tam 
scriptis  quam  fama,  narratio  de  arbore  in  una  ex  in- 
sulis  sive  Terceris   sive  Canariis   (neque  enim  bene 
memini)  quae  perpetuo  stillat;  adeo  ut  inhabitantibus 
nonnullam   commoditatem  aqua?  praebeat.      Paracel- 
sus autem  ait,  herbam  vocatam  Rorem  solis  meridie 
et  fervente  sole  rore  impleri,  cum  alias  herbas  undique 
sint  sicca? :  at  nos  utramque  narrationem  fabulosain 
esse  existimamus.     Omnino  autem  illae  instantiae  no- 
bilissimi  forent  usus,  et  introspectione  dignissimae,  si 
essent  verae.     Etiam  rores  illos  mellitos  et  instar  man- 
na?, qui  super  foliis  quercus  inveniuntur  mense  Maio, 
non  existimamus  fieri  et  densari  a  consensu  aliquo 
sive  a  proprietate  folii  quercus,  sed  cum  super  aliis 


208  Novum  Organum.  [Lib.  II. 

foliis  pariter  cadant,  contineri  scilicet  et  durare  in 
foliis  quercus ;  quia  sunt  bene  unita,  nee  spongiosa, 
ut  plurima  ex  aliis. 

Calorem  vero  quod  attinet ;  copia  et  potestas  nimi- 
rum  homini  abunde  adest;  observatio  autem  et  in- 
quisitio  deficit  in  nonnullis,  iisque  maxime  necessariis; 
utcunque  Spagirici  se  venditent.  Etenim  caloris  in- 
tensions opificia  exquiruntur  et  conspiciuntur ;  remis- 
sions vero,  quae  maxime  in  vias  naturae  incidunt,  non 
tentantur,  ideoque  latent.  Itaque  videmus  per  vul- 
canos  istos,  qui  in  pretio  sunt,  spiritus  corporum 
magnopere  exaltari,  ut  in  aquis  fortibus,  et  nonnullis 
aliis  oleis  chemicis,  partes  tangibiles  indurari,  et, 
emisso  volatili,  aliquando  figi,  partes  homogeneas 
separari;  etiam  corpora  heterogenea  grosso  modo  in- 
corporari  et  commisceri ;  maxime  autem  compages 
corporum  compositorum  et  subtiliores  schematismos 
destrui  et  confundi.  Debuerant  autem  opificia  calo- 
ris lenioris  tentari  et  exquiri ;  unde  subtiliores  mis- 
turae  et  schematismi  ordinati  gigni  possint  et  educi, 
ad  exemplum  naturae,  et  imitationem  opernm  solis: 
quemadmodum  in  aphorismo  de  instantiis  foederis 
quaedam  adumbravimus.  Opificia  enim  naturae  tran- 
siguntur  per  longe  minores  portiones,  et  posituras 
magis  exquisitas  et  varias,  quam  opificia  ignis,  prout 
nunc  adhibetur.  Turn  vero  videatur  homo  revera 
auctus  potestate,  si  per  calores,et  potentias  artificiales 
opera  naturae  possint  specie  repraesentari,  virtute  per- 
fici,  copia  variari :  quibus  addere  -oportet  acceleratio- 
nem  temporis.  Nam  rubigo  ferri  longo  tempore  pro- 
cedit,  at  versio  in  crocum  martis  subito ;  et  similiter 
de  aerugine  et  cerussa.  Crystal lum  longo  tempore 
conficitur,  vitrum  subito  conflatur.  Lapides  longo 
tempore  concrescunt,  lateres  subito  coquuntur,  etc. 
Interim  (quod  nunc  agitur)  omnes  diversitates  caloris 
cum  effectibus  suis  respective  diligenter  et  industrie 
undique  sunt  colligendae  et  exquirendae :  ccelestium, 
per  radios  suos  directos,  reflexos,  refractos,  et  unitos 
in'speculis  comburentibus:  fulguris,  flammae,  ignis 
carbonum ;  ignis  ex  diversis  materiis ;  ignis  aperti, 
conclusi,   angustati  et  inundantis,  denique  per  diver- 

sas  fabricas  fornacium  qualificati ;  ignis  flatu  exciti, 
quieti  et  non  exciti ;  ignis  ad  majorem  aut  mino- 
rem  distantiam  remoti ;  ignis  per  varia  media  per- 
meantis;  calorum  humidorum,  ut  balnei  Mariae,  fimi, 
caloris  animalium  per  exterius,  caloris  animalium  per 
interius,  fceni  conclusi;  calorum  aridorum,  cineris, 
calcis,  arenae  tepidae;  denique  calorum  cujusvis  ge- 
neris cum  gradibus  eorum. 

Pra3cipue  vero   tentanda  est  inquisitio  et  inventio 
effectuum  et  opificiorum   caloris  accedentis  et  rece- 
dentis  graduatim,  et  ordinatim,  et  periodice,  et  per 
debita   spatia,  et  moras.     Ista  enim  inaequalitas  or- 
dinata  revera   filia   coeli  est,  et   generationis  mater : 
neque  a  calore  aut  vehementi,  aut  praecipiti,  aut  sub- 
sultorio,  aliquid  magni  expectandum  est.     Etenim  et 
in  vegetabilibus  hoc  manifestissimum  est;  atque  etiam 
in   uteris  animalium   magna  est    caloris  inaequalitas, 
ex    motu,    somno,    alimentationibus    et    passionibus 
fcemellarum,  quae  uterum  gestant ;   denique  in   ipsis 
matrieibus  terrae,   iis  nimirum,  in  qui  bus  metalla  et 
fossilia  efformantur,   locum  habet  et  viget  ista  inae- 
qualitas.    Quo  magis  notanda  est  inscitia  aliquorum 
alchemistarum  ex  reformatis,  qui  per  calores  aequabiles 
lampadum,  et  hujusmodi,  perpetuo  uno  tenore  arden- 
tium,  se  voti  compotes  fore  existimarunt.     Atque  de 
opificiis  et  effectibus  caloris  haec  dicta  sint.     Neque 
vero  tempestivum  est  ilia  penitus  scrutari,  antequam 
rerum    formae  et  corporum   schematismi  ulterius  iu- 
vestigati  fuerint,  et  in  lucem  prodierint.     Turn  enim 
quaerenda,  et  adoperanda,  et  aptanda  sunt  instrumenta, 
quando  de  exemplaribus  constiterit. 

Quartus  modus  operandi  est  per  moram,  quae  certe 
et  promus  et  condus  naturae  est,  et  quaedam  dispensa- 
trix.  Moram  appellamus,  cum  corpus  aliquod  sibi 
permittitur  ad  tempus  notabile,  munitum  interim  et 
defensum  ab  aliqua  vi  externa.  Turn  enim  motus 
intestini  se  produnt  et  perficiunt,  cum  motus  extranei 
et  adventitii  cessant.  Opera  autem  aetatis  sunt  longe 
subtiliora,  quam  ignis.  Neque  enim  possit  fieri  talis 
clarificatio  vini   per  ignem,   qualis    fit   per   moram ; 

neque  eliam  incinerationes  per  ignem  tam  sunt  ex- 
quisitae,  quam  resolutiones  et  consumptiones  per  se- 
cula.     Incorporationes  etiam  et  mistiones  subitae  et 
praecipitatae  per  ignem,  longe  inferiores  sunt  illis,  quae 
fiunt  per  moram.     At  dissimilares  et  varii  schematis- 
mi,  qnos  corpora  per  moras  tentant  (quales  sunt  pu- 
tredines)  per  ignem  aut  calorem  vehementiorem  de- 
struuntur.     Illud   interim  non  abs  re  fuerit   notare; 
motus  corporum  penitus  conclusorum  habere  nonnihil 
ex  violento.      Incarceratio  enim  ilia  impedit  motus 
spontaneos  corporis.    Itaque  mora  in  vase  aperto  plus 
facit  ad  separationes ;  in  vase  penitus  clauso  ad  com- 
mistiones ;   in  vase   nonnihil    clauso,  sed  subintrante 
aere,  ad  putrefactiones  ;  utcunque  de  opificiis  et  ef- 
fectibus  morae  undique  sunt  diligenter  conquirendae 
instantiae. 

At  regimen  motus  (quod  est  quintus  ex  modis  ope- 
randi) non  parum  valet.     Regimen  autem  motus  vo- 
camus,  cum  corpus  aliud  occurrens,  corporis  alterius 
motum  spontaneum  impedit,  repellit,  admittit,  dirigit. 
Hoc  vero  plerunque  in  figuris  et  situ  vasorum  con- 
sistit.     Etenim  conus  erectus  juvat  ad  condensatio- 
nem  vaporum  in  alembicis ;  at  conus  inversus  juvat 
ad  defaecationem  sacchari  in  vasis  resupinatis.     Ali- 
quando  autem  sinuatio  requiritur,  et  angustatio,  et 
dilatatio  per  vices,  et  hujusmodi.     Etiam  omnis  per- 
colatio  hue  spectat;  scilicet  cum  corpus  occurrens, 
uni  parti  corporis  alterius  viam  aperit,  alteri  obstruit. 
Neque  semper  percolatio  aut  aliud  regimen  motus  fit 
per  extra ;  sed  etiam  per  corpus  in  corpore ;  ut  cum 
lapilli  immittuntur  in  aquas  ad  colligendam  limosita- 
tem  ipsarum  ;  syrupi   clarificantur  cum  albuminibus 
ovorum,  ut  crassiores  partes  adhaerescant,  et  postea 
separari  possint.     Etiam  huic  regimini   motus   satis 
leviter  et  inscite  attribuit  Telesius  figuras  animalium, 
ob  rivulos  scilicet  et  loculos  matricis.     Debuerat  au- 
tem notare  similem  efformationem  in  testis  ovorum, 
ubi    non    sunt   rugae   aut  inaequalitas :   at  verum  est 
regimen  motus  effbrmationes  perficere  in  modulis  et 
proplasticis. 

Operationes  vero  per  consensus  aut  fugas  (qui  sex- 
tus  modus  est)  latent  saepenumero  in  profundo.  Istae 
enim  (quas  vocant)  proprietates  occulta?  et  specificae, 
et  sympathiae  et  antipathiae,  sunt  magna  ex  parte  cor- 
rupted philosophiae.  Neque  de  consensibus  rerum 
inveniendis  multum  sperandum  est  ante  inventionem 
formarum  et  schematismorum  simplicium.  Consen- 
sus enim  nil  aliud  est  quam  symmetria  formarum  et 
schematismorum  ad  invicem. 

Atqui  majores  et  magis  catholic!  rerum  consensus 
non  prorsus  obscuri  sunt.     Itaque  ab  iis  ordiendum. 
Eorum  prima  et  surama  diversitas  ea  est;  ut  quaedam 
corpora  copia  et  raritate  materia?  admodum  discre- 
pent,  schematismis  consentiant;    alia  contra,  copia, 
et  raritate  materia?  consentiant,  schematismis  discre- 
pent.    Nam  non  male  notatum  est  a  chemicis  in  prin- 
cipiorum  suorum  triade,  sulphur  et  mercurium  quasi 
per  uuiversitatem  rerum  permeare  (nam  de  sale  inepta 
ratio  est,    sed    introducta,    ut  possit  comprehendere 
corpora  terrea,  sicca,  et  fixa).     At  certe  in  il lis  duo- 
bus  videtur  consensus  quidam  naturae  ex  maxime  ca- 
tholicis  conspici.    Etenim  consentiunt  sulphur;  oleum, 
etexhalatio  pinguis;  flamma,  et  fortasse  corpus  stellae  : 
ex  altera  parte  consentiunt   mercurius ;  aqua  et  va- 
pores  aquei ;  aer;  et  fortasse  aether  puruset  interstel- 
laris.     Attamen  istae  quaterniones  geminae,  sive  magnae 
rerum  tribns  (utraque  intra  ordines  suos)  copia  materiae 
atque  densitate  immensum  differunt,  sed  schematismo 
valde    conveniunt ;    ut   in  plurimis    se  produnt.     At 
contra  metalla  diversa  copia  et  densitate  multum  con- 
veniunt (praesertim    respectu   vegetabilium,  etc.)    sed 
schematismo  multifariam  differunt;  et  similiter  vege- 
tabilia  etanimalia  diversa  schematismis  quasi  innnitis 
variantur:  sed  intra  copiam  materiae,  sive  densitatem 
paucorum  graduum  continentur. 

Sequitur  consensus  maxime  post  priorem  catholicus, 
videlicet  corporum  principalium  et  fomitum  suorum  ; 
videlicet  menstruornm  et  alimentorum.  Itaque  ex- 
quirendum,  sub  quibus  climatibus,  et  in  qua  tellure, 
et  ad  quam  profunditatem,  metalla  singula  generen- 

tur;  et  similiter  de  gemmis,  sive  ex  rupibus,  sive 
inter  mi neras  natis:  In  qua  gleba  terrae,  arbores  sin- 
gula, et  frutices,  et  herbae  potissimum  proveniant,  et 
tanquam  gaudeant ;  et  insimul  quae  impinguationes, 
sive  per  stercorationes  cujuscunque  generis,  sive  per 
cretani,  arenam  mans,  cineres,  etc.  maxime  juvent; 
et  quae  sint  ex  his  pro  varietate  glebarum  magis  aptae 
et  auxiliares.  Etiam  insitio  et  inoculatio  arborum  et 
plantarum,  earumque  ratio;  quae  scilicet  plantae  super 
quas  felicius  inserantur,  etc.  multum  pendet  de  con- 
sensu. In  qua  parte  non  injucundum  foret  experi- 
mentum,  quod  noviter  audivimus  esse  tentatum  de 
insitione  arborum  sylvestrium  (quae  hucusque  in  arbo- 
ribus  hortensibus  fieri  consuevit)  unde  folia  etglandes 
majorem  in  modum  amplificantur,  et  arbores  fiunt 
magis  umbrosae.  Similiter  alimenta  animalium  re- 
spective notanda  sunt  in  genere  et  cum  negativis. 
Neque  enim  c'arnivora  sustinent  herbis  nutriri;  unde 
etiam  ordo  Folietanorum  (licet  voluntas  humana  plus 
possit,  quam  animantium  caeterorum,  super  corpus 
suum)  post  experientiam  factam  (ut  aiunt)  tanquam 
ab  humana  natura  non  tolerabilis,  fere  evanuit.  Etiam 
materiae  diversae  putrefactionum,  unde  animalcula  ge- 
nerantur,  notandae  sunt. 

Atque  consensus  corporum  principalium  erga  sub- 
ordinata  sua  (tales  enim  ii  possint  censeri,  quos  nota- 
vimus)  satis  in  aperto  sunt.  Quibus  addi  possunt  sen- 
suum  consensus  erga  objecta  sua.  Qui  consensus 
cum  manifestissimi  sint;  bene  notati,  et  acriter  ex- 
cussi,  etiam  aliis  consensibus,  qui  latent,  magnam 
praebere  possint  lucem. 

At  interiores  corporum  consensus  et  fugae^  sive  ami- 
citiae  et  lites  (taedet  enim  nos  fere  vocabuldrum  sym- 
pathise et  antipathiae,  propter  superstitiones  et  inania) 
aut  falso  ascriptae,  aut  fabulis  conspersae,  aut  per  neg- 
lectum,  rarae  admodum  sunt.  Etenim  si  quis  asserat, 
inter  virieam  et  brassicam  esse  dissidium,  quia  juxta 
sata  minus  laete  proveniunt:  praesto  ratio  est,  quod 
utraque  planta  succulenta  sit,  et  depraedatrix,  unde 
altera  alteram  defraudat.     Si  quis  asserat  esse  consen- 

sum  et  amicitiam  inter  segetes  et  cyaneum,  aut  papa- 
ver  sylvestre,  quia  herbae  illae  fere  non  proveniunt  nisi 
in  arvis  cultis :  debuit  is  potius  asserere,  dissidium 
esse  inter  ea,  quia  papaver  et  cyaneus  emittuntur  et 
creantur  ex  tali  succo  terrae,  qualem  segetes  relique- 
rint  et  repudiaverint ;  adeo  ut  satio  segetum  terram 
praeparet  ad  eorum  proventum.  Atque  hujusmodi 
falsarum  ascriptionum  magnus  est  numerus.  Quoad 
fabulas  vero,  illae  oranino  sunt  exterminandae.  Restat 
tenuis  certe  copia  eorum  consensuum,  qui  certo  pro- 
bati  sunt  experimento ;  quales  sunt  magnetis  et  ferri, 
atque  auri  et  argenti  vivi,  et  similium.  At  in  expe- 
rimentis  chemicis  circa  metalla  inveniuntur  et  alii 
nonnulli  observatione  digni.  Maxima  vero  frequen- 
tia  eorum  (ut  in  tanta  paucitate)  invenitur  in  medi- 
cinis  nonnullis,  quae  ex  proprietatibus  suis  occultis 
(quas  vocant)  et  specificis,  respiciunt  aut  membra, 
aut  humores,  aut  morbos,  aut  quandoque  naturas  in- 
dividuas.  Neque  omittendi  sunt  consensus  inter  mo- 
te et  affectus  lunae,  et  passiones  corporum  inferiorum, 
prout  ex  experimentis  agricultural  nauticae,  et  medi- 
cinae,  aut  alias  cum  delectu  severo  et  sincero  colligi 
et  recipi  possint.  Verum  instantiae  universae  consen- 
suum secretiorum  quo  magis  sunt  infrequentes,  eo 
majore  cum  diligentia  sunt  inquirendae,  per  tradi- 
tiones,  et  narrationes  fidas  et  probas;  modo  hoc  fiat 
absque  ulla  levitate  aut  credulitate,  sed  fide  anxia  et 
quasi  dubitabunda.  Restat  consensus  corporum  modo 
operandi,  tanquam  inartificialis,  sed  usu  polychrestus, 
qui  nullo  modo  omittendus  est,  sed  sedula  observa- 
tione investigandus.  Is  est  coitio  sive  unio  corporum 
proclivis,  aut  difficilis,  per  compositionem  sive  appo- 
sitionem  simplicem.  Etehim  corpora  nonnulla  facile 
et  libenter  commiscentur  et  incorporantur:  alia  autem 
aegre  et  perverse.  Veluti  pulveres  melius  incorporan- 
tur cum  aquis;  calces  et  cineres  cum  oleis;  et  sic  de 
similibus.  Neque  tantum  sunt  colligendae  instantiae 
propensionis,  aut  aversionis  corporum  erga  misturam, 
sed  etiam  collocationis  partium,  et  distributionis,  et 
digestionis,  postquam  commista  sint;  denique  et 
praedominantiae  post  misturam  transactam. 

Superest  ultimo  loco  ex  mod  is  septem  operandi 
septimus  et  postremus;  operatio  scilicet  per  alterna- 
tionem,  et  vicissitudines  priorum  sex :  de  quo  ante- 
quam  in  singulos  illos  paulo  altius  fuerit  inquisitum, 
tempestivum  non  foret  exempla  proponere.  Series 
autem  sive  catena  hujusmodi  alternationis,  prout  ad 
singula  effecta  accommodari  possit,  res  est  et  cognitu 
maxime  difficilis,  et  ad  opera  maxime  valida.  Suraraa 
autem  detinet  et  occupat  homines  impatientia  hujus- 
modi, tarn  inquisitionis  quam  praxeos ;  cum  tamen 
sitinstar  fili  labyrinthi,  quoad  opera  majora.  Atque 
haec  sufficiant  ad  exemplum  polychresti. 

LI. 

Inter  prcerogativas  instantiarum  ponemus  loco  vice- 
simo  septimo  atque  ultimo  instantias  magicas.  Hoc 
nomine  illas  appellamus,  in  quibus  materia,  aut  effi- 
ciens  tenuis  atft  parva  est,  pro  magnitudine  operis  et 
effectus  qui  sequitur:  adeo  ut  etiamsi  fuerint  vulgares, 
tamen  sint  instar  miraculi;  alise  primo  intuitu,  alias 
etiam  attentius  contemplanti.  Has  vero  natura  ex 
sese  subministrat  parce;  quid  vero  factura  sit  sinu 
excusso,  et  post  inventionem  formarum,  et  proces- 
suum,  et  schematismorum,  futuris  temporibus  appa- 
rebit.  At  ista  effecta  magica  (quantum  adhuc  conji- 
cimus)  fiunt  tribus  modis:  Aut  per  multiplicationem 
sui;  ut  in  igne,  et  venenis,  quae  vocant  specifica; 
necnon  in  motibus,  qui  transeunt  et  fortificantur  de 
rota  in  rotam;  aut  per  excitationem  sive  invitationem 
in  altero,  ut  in  magnete,  qui  excit  acus  innumeras, 
virtute  nullatenus  deperdita  aut  diminuta;  aut  in  fer- 
mento,  et  hujusmodi:  aut  per  anteversionem  motus, 
ut  dictum  est  de  pulvere  pyrio,  et  bombardis,  et  cuni- 
culis:  quorum  priores  duo  modi  indagationem  con- 
sensuum  requirunt:  tertius,  mensuree  motuum.  Utrum 
vero  sit  aliquis  modus  mutandi  corpora  per  minima 
(ut  vocant)  et  transponendi  subtiliores  materia?  sche- 
matismos  (id  quod  ad  omnimodas  corporum  transfor- 
mationes  pertiuet:  ut  ars  brevi  tempore  illud  facere 
possit,  quod  natura  per  multas  ambages  molitur)  de 
eo  nulla  hactenus  nobis  constant  indicia.     Quemad- 

modum  autem  in  solidis  et  veris  aspiramus  ad  ultima 
et  summa;  ita  vana  et  tumida  perpetuo  odimus,  et 
quantum  in  nobis  est  profligamus. 

LII. 

Atque  de  dignitatibus  sive  prerogativis  instantia- 
rum haec  dicta  sint.     IUud    vero  monendum,  nos  in 
hoc  nostro  organo  tractare  logicam,  non  philosophiam. 
Sed  cum  logica  nostra  doceat  intellectual,  et  erudiat 
ad  hoc,  ut  non  tenuibus  mentis  quasi  claviculis  rerum 
abstracta  captet  et  prenset  (ut  logica  vulgaris ;)  sed 
naturam    revera   persecet;   et   corporum   virtutes   et 
actus,  eorumque  leges  in  materia  determinatas  inve- 
niat;  ita  ut  non  solum  ex  natura  mentis,  sed  ex  na- 
tura  rerum  quoque  haec  scientia  emanet ;  mirum  non 
est,  si  ubique  naturalibus  contemplationibus  et  expe- 
rimentis,  ad  exempla  artis  nostras,  conspersa  fuerit  et 
illustrata.     Sunt  autem   (ut  ex  iis,  quae  dicta  sunt, 
patet)  prerogatives  instantiarum  numero  viginti  sep- 
tem  ;   Nominibus :   instantie  solitaries :  instantice  mi- 
grantes :  instantice   ostensive :.  instantice  clandestine : 
instantice  constitutive :  instantice  conformes  :  instantice 
monodicte:  instantice  deviantes;  instantice  limitanee ; 
instantice  potestatis :  instantice  comitatus  et  hostiles : 
instantice  subjunctive :    instantie  foederis :    instantie 
crucis :  instantie  divortii :  instantie  janue :  instantie 
citantes:  instantie  vie:  instantie  supplementi:  instan- 
tie persecantes :  instantie  virge :  instantie  curriculi  : 
doses  nature:   instantie   lucte :  instantie  innuentes: 
instantie  polychreste :  instantie  magice.    Usus  autem 
harum  instantiarum,  in  quo  instantias  vulgares  excel- 
luut,  versatur  in  genere,  aut  circa  partem  informati- 
vam,  aut  circa  operativam,  aut  circa  utramque.     At- 
que quoad  informativam,  juvant  illae  aut  sensum  aut 
intellectum:  Sensum,  ut  quinque  instantie  lampadis; 
Intellectum :  aut  accelerando  exclusivam  formse,  ut 
solitarie;  aut  angustando  et  propius  indicando  affir- 
mativam  formae,  ut  migrantes,   ostensive,  comitatus, 
cum  subjunctivis :  aut  erigendo  intellectum  et  ducendo 
ad  genera  et  naturas  communes:   idque  aut  imme- 
diate, ut  clandestine,  monodice,  foederis :   aut  gradu 

proximo,  ut  constitutive :  aut  gradu  infimo,  ut  con- 
formes:  aut  rectificando  intellectum  a  consuetis,  ut 
deviantes:  aut  ducendo  ad  formam  magnara,  sive  fa- 
bricam  universi,  ut  limitanece:  aut  cavendo  de  forrais 
et  causis  falsis,  ut  cruets  et  divortii.  Quod  vero  ad 
operativam  attinet;  illse  practicam  aut  designant,  aut 
mensurant,  aut  sublevant.  Designant  aut  ostendendo 
a  quibus  incipiendura,  ne  actum  agamus,  ut  instantice 
potestatis :  aut  ad  quid  aspirandum,  si  detur  facultas, 
ut  innuentes.  Mensurant  quatuor  illse  mathematics : 
sublevant  polychrestce  et  magics. 

Rursus  ex  istis  instantiis  viginti  septem,  nonnulla- 
rum  (aut  superius  diximus  de  aliquibus)  facienda  est 
collectio  jam  ab  initio,  nee  expectanda  particularis 
inquisitio  naturarum.  Cujus  generis  sunt  instantice 
conformes,  monodicce,  deviantes,  limitanece, potestatis, 
januce,  innuentes,  polychrestce,  magicce.  Hae  enim  aut 
auxiliantur  et  medentur  intellectui  et  sensui;  aut  in- 
struunt  praxin,  in  genere.  Reliquae  turn  demum  con- 
quirendae  sunt,  cum  conficiemus  tabulas  comparentice 
ad  opus  interpretis  circa  aliquam  natural»  particula- 
rem.  Sunt  enim  instantice  prcerogativis  istis  insignitae 
et  donata3,  animae  instar  inter  vulgares  instantias  com- 
parentiae :  et,  ut  ab  initio  diximus,  paucae  illarum 
sunt  vice  multarum.  Quocirca  cum  tabulas  confici- 
mus,  illas  omni  studio  sunt  investigandse,  et  in  tabulas 
referendae.  Erit  etiam  earum  mentio  necessaria  in  iis 
quae  sequuntur.  Pra&ponendus  itaque  erat  earum 
tractatus. 

Nunc  vero  ad  adminicula  et  rectificationes  indue- 
tionis,  et  deinceps  ad  concreta,  et  latentes  processus, 
et  latentes  schematismos,  et  reliqua,  quae  aphorismo 
xxi.  ordine  proposuimus,  pergendum;  ut  tandem 
(tanquam  curatores  probi  et  fideles)  tradamus  homi- 
nibus  fortunas  suas,  emancipato  intellectu,  et  facto 
tanquam  majore;  unde  necesse  est  sequi  emendatio- 
nem  status  hominis,  et  ampliationem  potestatis  ejus 
super  naturam.  Homo  enim  per  lapsum  et  de  statu 
innocentiae  decidit,  et  de  regno  in  creaturas.  Utraque 
autem  res  etiam  in  hac  vita  nonnulla  ex  parte  reparari 

potest;  prior  per  religionem  et  fidem,  posterior  per 
artes  et  scientias.  Neque  enim  per  maledictionem 
facta  est  creatura  prorsus  et  ad  extremum  rebellis: 
Sed  in  rirtute  illius  diplomatis,  In  sudore  vultus  come- 
des  pattern  tuum,  per  labores  varios  (non  per  disputa- 
tiones  certe,  aut  per  otiosas  ceremonias  magicas)  tan- 
dem et  aliqua  ex  parte  ad  panem  homini  prsebendum, 
id  est,  ad  usus  vitae  humanae  subigitur. 


FINIS  LIBRI  SECUNDI  NOVI  ORGANI. 


INSTAURATIONIS 

MAGN.E 

PARS   TERTIA. 


ILLUSTRISSIMO   ET  EXCELLENTISSIMO 


PRINCIPI     CAROL  O, 


SERENISSIM1 


REGIS  JACOBI  FILIO  ET  HJEREDI. 


ILLUSTRISSIME    ET    EXCELLENTISSIME    PRINCEPS, 

Primitias  Historic  nostrse  naturalis  Celsitudini 
tuae  humillime  offero :  rem  mole  perpusillam, 
veluti  granum  sinapis ;  sed  tamen  pignus  eorum, 
quae,  Deo  volente,  sequentur.  Obstrinximus  enim 
nos  ipsos,  tanquam  voto,  singulis  nos  mensibus, 
ad  quos  Dei  bonitas  (cujus  agitur  gloria  tanquam 
in  cantico  novo)  vitam  nostram  produxerit,  unam, 
aut  plures  ejus  partes,  prout  fuerint  magis  aut 
minus  arduae,  aut  copiosae,  confecturos  et  edi- 
turos.  Moti  etiam  fortasse  erunt  alii,  nostro 
exemplo,  ad  similem  industriam,  praesertim,  post- 
quam  penitus  perspexerint,  quid  agatur.  Nam  in 
Historia  naturali  bona,  et  bene  instituta,  claves 
sunt  et  scientiarum  et  operum.  Deus  Celsitudi- 
nem  tuam  diu  servet  incolumem. 


CeLSITUDINIS    TUiE 

Servus  humilis  et  devotus, 

FR.    ST.  ALBAN. 


PARASCEVE 

AD 

HISTO  RIAM 

NATURALEM  ET  EXPERIMENTALEM : 

8IVE 

DESCRIPTIO 

HISTORIC  NATURALIS  ET  EXPERIMENTALIS, 

Qualis  siifficiat,  et  sit  in  ordine  ad  Basin  et  Fundamenta 
Philosophic  ver(e. 


Quod  Instaurationem  nostram  per  partes  edamus,  id 
eospectat,  ut  aliquid  extra  periculum  ponatur.  Non 
absimilis  nos  movet  ratio,  ut  aliara  quandam  operis 
particulam  jam  in  praesenti  subjungamus,  et  cum  iis, 
quae  supra  absolvimus,  una  edamus :  ea  est  descri- 
ptio  et  delineatio  Historiae  naturalis  et  experimentalis, 
ejus  generis,  quae  sit  in  ordine  ad  condendam  philoso- 
pbiam  ;  et  complectatur  materiem  probam,  copiosam, 
et  apte  digestam  ad  opus  interprets,  quod  succedit. 
Huic  autem  rei  locus  proprius  foret,  quum  ad  para- 
scevas  inquisitionis  ordine  deventum  fuerit.  Hoc  vero 
praevertere,  nee  locum  proprium  expectare,  consul- 
tius  nobis  videtur;  quod  hujusmodi  historia,  qualem 
animo  metimur  et  mox  describemus,  res  perquam 
magnae  sit  molis,  nee  sine  magnis  laboribus  et  sum- 
ptibus  confici  possit ;  utquae  multorum  opera  indigeat, 
et  (ut  alibi  diximus)  opus  sit  quasi  regium,  Itaque 
occurrit  illud,  non   abs  re  fore  experiri,  si  forte  haec 

aliquibus  aliis  curse  esse  possint ;  ita  ut  dum  nos 
destinata  ordine  perficiamus,  hsec  pars,  quae  tam  mul- 
tiplex est  et  onerosa,  etiam  vivis  nobis  (si  ita  divinae 
placuerit  Majestati)  instrui  et  parari  possit,  aliis  una 
nobiscum  in  id  sedulo  incumbentibus ;  prsesertim 
quum  vires  nostr33  (si  in  hoc  soli  fuerimus)  vix  tantse 
provinciae  sufficere  videantur.  Etenim  quae  ad  opus 
ipsum  intellectus  pertinent,  nos  marte  nostro  fortasse 
vincemus.  At  intellectus  materialia  tam  late  patent, 
ut  ea  (tanquam  per  procuratores  et  mercatores)  un- 
dique  conquiri  et  importari  debeant.  Accedit  etiam 
illud,  quod  coeptis  nostris  vix  dignum  esse  sestirae- 
mus,  ut  in  re  tali,  quae  fere  omnium  industrise  pateat, 
nos  ipsi  tempus  teramus.  Quod  autem  caput  rei  est, 
ipsi  nunc  praestabimus  :  ut  ejusmodi  historise  modum 
et  descriptionem,  qualis  intentioni  nostrae  satisfaciat, 
diligenter  et  exacte  proponamus;  ne  homines  non 
admoniti  aliud  agant,  et  ad  exemplum  naturalium 
historiarum,  quae  jam  in  usu  sunt,  se  regant,  atque  ab 
instituto  nostro  multum  aberrent.  Illud  interim  quod 
saepe  diximus,  etiam  hoc  loco  praecipue  repetendum 
est:  Non  si  omnia  omnium  aetatum  ingenia  coivissent, 
aut  posthac  coierint;  non  si  universum  genus  huma- 
num  philosophiae  dedisset  operam,  aut  dederit;  et 
totus  terrarum  orbis  nihil  aliud  fuisset,  aut  fuerit, 
quam  academiae,  et  collegia,  et  scholae  virorum  doc- 
torum  :  tamen  absque  tali,  qualem  nunc  praecipiemus, 
Historia  naturali  et  experimentali,  ullos,  qui  genere 
humano  digni  sint,  progressus  in  philosophia  et  scien- 
tiis  fieri  potuisse,  aut  posse :  Contra  vero,  comparata 
et  bene  instructa  hujusmodi  historia,  additis  experi- 
mentis  auxiliaribus  et  luciferis,  quae  in  ipso  interpre- 
tationis  curriculo  occurrent,  aut  eruenda  erunt ;  pau- 
corum  annorum  opus  futuram  esse  inquisitionem  na- 
turae et  scientiarum  omnium.  Itaque  aut  hoc  agen- 
dum est,  aut  negdtium  deserendum.  Hoc  enim  solo 
et  unico  modo  fundamenta  philosophiae  verse  et  activse 
stabiliri  possunt;  et  simul  perspicient  homines,  tan- 
quam ex  profundo  somno  excitati,  quid  inter  ingenii 
placita  et  commenta,  ac  veram  et  activam  philoso- 

phiam  intersit;  et  quid  demum  sit  de  natura  natnram 
ipsam  consulere. 

Prirao  igitur  de  hujusmodi  historia  conficienda  prae- 
cepta  dabimus  in  genere ;  deitide  particularem  ejus 
figuram  hominibus  sub  oculos  ponemus:  inserentes 
interdum  non  minus  ad  quid  inquisitio  aptanda  et  re- 
ferenda sit,  quam  quid  quaeri  debeat.  Scilicet,  ut 
scopus  rei,  bene  intellectus  et  praevisus,  etiam  alia 
hominibus  in  mentem  redigat,  qua;  a  nobis  fortasse 
praetermissa  erunt.  Historiam  autem  istam  historiam 
primam,    sive    historiam   matrem  appellare  consuevi- 

3I1US, 


A.phorismi  de  conficienda  Historia  prima. 

Aphorismus  I. 

Natura  in  triplici  statu  ponitur,  et  tanquam  regi- 
men subit  trinum.  Aut  enim  libera  est,  et  cursu  suo 
ordinario  se  explicat;  aut  a  pravitatibus  et  insolentiis 
materia?,  atque  ab  impedimentorum  violentia  de  statu 
suo  detruditur;  aut  ab  arte  et  ministerio  humano  con- 
stringitur  et  fingitur.  Atque  primus  ille  status  ad 
species  rerum  refertur;  secundus  ad  monstra;  tertius 
ad  artificialia.  Etenim  in  artificialibus  natura  jugum 
recipit  ab  imperio  hominis;  nunquam  enim  ilia  facta 
fuissent  absque  homine.  At  per  operam  et  ministe- 
rium  hominis  conspicitur  prorsus  nova  corporum  fa- 
cies,  et  veluti  rerum  universitas  altera,  sive  theatrum 
alterum.  Triplex  itaque  est  historia  naturalis.  Trac- 
tat  enim  aut  naturae  libertatem,  aut  errores,  aut  virt- 
cula;  ut  non  male  earn  partiri  possimus,  in  historiam 
generationum,  pnetergenerationum,  et  artium;  qua- 
rum  postremam  etiam  mechanicam  et  experimentalem 
appellare  consuevimus.  Neque  tamen  id  praecipimus, 
ut  haec  tria  separatim  tractentur  Quidni  enim  pos- 
sint  historiae  monstrorum  in  singulis  speciebus  cum 
historia  ipsarum  specierum  conjungi.  Etiam  artifi- 
cialia  quandoque  cum  speciebus  recte  conjunguntur, 
quandoque  melius  separantur      Quamobrem  e  re  nata 

de  his  consilium  capere  optimum  est.  Method  us 
enim  iterationes  et  prolixitatem  gignit,  aeque  ubi  ni- 
mia  est,  ac  ubi  nulla. 

II. 

Historia  naturalis,  ut  subjecto  (quemadmodum  dix- 
imus)  triplex;  ita  usu  duplex  est.  Adhibetur  enim 
aut  propter  rerum  ipsarum  cognitionem,  quae  historiae 
mandantur;  aut  tanquam  materia  prima  philosophise, 
atque  verse  inductionis  supellex  sive  sylva.  Atque 
posterius  hoc  nunc  agitur;  nunc,  inquam;  neque  un- 
quam  antehac.  Neque  enim  Aristoteles,  aut  Theo- 
phrastus,  aut  Dioscorides,  aut  Caius  Plinius,  multo 
minus  moderni,  hunc  finem  (de  quo  loquimur)  histo- 
riae naturalis  unquam  sibi  proposuerunt.  Atque  in 
hoc  plurimum  est;  ut  qui  partes  scribendi  historiam 
naturalem  sibi  posthac  sumpserint,  hoc  perpetuo  co- 
gitent  atque  animo  agitent ;  se  non  lectoris  delecta- 
tioni,  non  utilitati  ipsi,  quae  ex  narrationibus  in  prae- 
sens  capi  possit,  debere  inservire ;  sed  conquirere  et 
comparare  rerum  copiam  et  varietatem,  quae  veris 
axiomatibus  conficiendis  sufficiat.  Hoc  enim  si  cogi- 
tent,  modum  hujusmodi  historiae  ipsi  sibi  praescribent. 
Finis  enim  regit  modum. 

III. 

Quo  autem  majoris  est  heec  res  operae  et  laboris,  eo 
illam  minus  onerari  superfluis  consentaneum  est.  Tria 
itaque  sunt,  de  quibus  homines  sunt  plane  admonendi, 
ut  in  illis  parce  admodum  operam  suam  collocent: 
tanquam  iis  quae  massam  operis  in  immensum  au- 
geant,  virtutem  parum  aut  nihil  promoveant. 

Primo  igitur  facessant  antiquitates,  et  citationes, 
aut  suffragia  auctorum;  etiam  lites  et  controversiae  et 
opiniones  discrepantes;  omnia  denique  philologica. 
Neque  enim  citetur  auctor,  nisi  in  re  dubiae  fidei ; 
neque  interponantur  controversia,  nisi  in  re  magni  mo- 
menti.  Quae  vero  ad  ornamentaorationis,  et  similitu- 
dines,  et  eloquentiae  thesaurum,  et  hujusmodi  inania 
spectant,  omnino  abjiciantnr.     Etiam  quae  recipiun- 

tur  omnia,  et  ipsa  proponantur  breviter  et  strietim, 
ut  nihil  minus  sint  quam  verba.  Nemo  enim,  qui 
materialia  ad  aedificia,  vel  naves,  vel  hujusmodi  ali- 
quas  structuras  colligit  et  reponit,  ea  (officinarum 
more)  belle  collocat  et  ostentat,  utplaceant;  sed  in 
hoc  tantum  sedulus  est,  ut  proba  et  bona  sint,  et  ut 
in  repositorio  spatium  minimum  occupent.  Atqueita 
prorsus  faciendum  est. 

Secundo,  non  multum  ad  rem  facit  luxuria  ilia  his- 
toriarum  naturalium  in  descriptionibuset  picturis  spe- 
cierum  numerosis,  atque  earundem  varietate  curiosa. 
Hujusmodi  enim  pusillse  varietates  nihil  aliud  sunt, 
quam  lusus  quidam  naturae,  et  lascivia,  et  prope  ad 
individuorum  naturam  accedunt :  atque  habent  pera- 
grationem  quandam  in  rebus  ipsis  amoenam  et jucun- 
dam ;  informationem  vero  ad  scientias  tenueni  et  fere 
supervacuam. 

Tertio,  missae  plane  faciendae  sunt  omnes  narratio- 
nes  superstitiosae  (non  dico  prodigiosan,  ubi  memoria 
earum  reperietur  fida  et  probabilis,  sed  superstitiosae) 
et  experimenta  magiae  ceremonialis.  Nolumus  enim 
philosophise  infantiam,  cui  historia  naturalis  primam 
praebet  mammam,  fabulis  anilibus  assuescere.  Erit 
fortasse  tempus  (postquam  in  inquisitionem  naturae 
paulo  altius  penetratum  sit)  hujusmodi  res  leviter  per- 
currendi;  ut  si  quid  in  illis  faecibus  haereat  virtutis 
naturalis,  ea  extrahi  et  in  usum  condi  possit.  Inte- 
rim seponendae  sunt.  Etiam  magiae  naturalis  experi- 
menta diligenter  et  cum  severitate  ventilanda  sunt, 
antequam  recipiantur;  praesertim  ilia,  quae  ex  vul- 
garibus  sympathiis  et  antipathiis,  magna  cumsocordia 
et  facilitate  credendi  simul  et  fingendi,  derivari  so- 
lent. 

Neque  nil,  aut  parum  actum  est,  in  exoneranda 
historia  naturali  tribus  his  (quas  diximus)  rebus  super- 
fluis;  quae  alias  volumina  impleturae  fuissent.  Neque 
tamen  hie  finis.  iEque  enim  requiritur  in  opere 
magno,  ut  tarn  ea,  quae  recipiuntur,  succincte  scri- 
bantur ;  quam  ut  snperflua  abscindantur  :  licet  nemini 
dubium  esse  possit,  quin  hujusmodi  castitas  et  brevi- 

tas  delectationem  multo  minorem  turn  legend,  turn 
scribenti,  praebitura  sit.  Verum  illud  semper  iucul- 
candum  est;  hoc,  quod  paratur,  horreum  esse  tan- 
tummodo  et  promptuarium  rerum;in  quo  non  raa- 
nendum  aut  habitandum  sit  cum  voluptate,  sed  eo  de- 
scendendum,  prout  res  postulat,  cum  aliquid  ad  usum 
sumendum  sit  circa  opus  interprets,  quod  succedit. 

IV. 

In  historia,  quam  requiriraus,  et  animo  destinamus, 
ante  omnia  videndum  est,  ut;  late  pateat,  et  facta  sit 
ad  mensuram  universi.  Neque  enim  arctandus  est 
mundus  ad  augnstias  intellectus  (quod  adhuc  factum 
est)  sed  expandendus  intellectus  et  laxandus,  ad 
mundi  imaginem  recipiendam,  qualis  invenitur.  Istud 
enim,  Respicere  pauca,  et  pronunciare  secundum  pau- 
ca,  omnia  perdidit.  Resumentes  igitur  partitionem, 
quam  paulo  ante  fecimus,  historian  naturalis  (quod  sit 
generationum,  prcetergenerationem,  et  artium)  histories 
generationum  constifuimus  partes  quinque.  Sit  prima, 
aetheris  et  ccelestium.  Secunda,  meteororum,  et  re- 
gionum  (quas  vocant)  aeris;  tractuum  videlicet  a  luna 
usque  ad  superficiem  terrae;  cui  etiam  parti  cometas 
cujuscunque  generis,  turn  sublimiores,  turn  humiliores 
(utcunque  se  habeat  rei  Veritas)  ordinis  causa,  assig- 
namns.  Tertia,  terrae  et  maris.  Quarta,  elemento- 
rum  (quae  vocant)  flammae  sive  ignis,  aeris,  aquae,  et 
terrae.  Elementa  autem  eo  sensu  accipi  volumus,  ut 
intelligantur  non  pro  primordiis  rerum,  sed  pro  cor- 
porum  naturalium  massis  majoribus.  Ita  enim  natnra 
rerum  distribuitur,  ut  sit  quorundam  corporum  quan- 
titas  sive  massa  in  universo  perquam  magna ;  quia 
scilicet  ad  schematismum  eorum  requiritur  textura 
materiae  facilis  et  obvia  ;  qualia  sunt  ea  quatuor  (quae 
diximus)  corpora:  at  quorundam  aliorum  corporum 
sit  quantitas  in  universo  parva,  et  parce  suppeditata, 
propter  texturam  materiae  valde  dissimilarem  et  subti- 
lem,  et  in  nlurimis  determinatam,  et  organicam;  qualia 
sunt  species  rerum  naturalium,  metalla,  plantae,  ani- 
malia.     Quare  prius  genus  corporum,  collegia  majora; 

posterius  collegia  minora  appellare  consuevimus.  At 
collegiorum  istorum  majorum  est  pars  historiae  quarta, 
sub  nomine  elementorurn,  ut  diximus.  Neque  vero 
confunditur  pars  quarta,  cum  secunda  aut  tertia,  in 
hoc,  quod  in  singulis  mentionem  aeris,  aqua;,  et  terrae 
fecimus.  In  secnnda  enim  et  tertia  recipitur  historia 
eorum,  tanquam  mundi  partium  integralium,  et  quate- 
niis  pertinent  ad  fabricam  et  configurationem  uuiversi; 
at  in  quarta  continetur  historia  substantias  et  naturae 
ipsorum,  quae  in  singulis  eorum  partibus  similaribus 
viget,  nee  ad  totum  refertur.  Quinta  denique  pars 
historiae  collegia  minora  sive  species  continent;  circa 
quas  historia  naturalis  hactenus  praecipue  occupata  est. 

Historiam  vero  prcetergenerationum  quod  attinet ; 
jamdudum  a  nobis  dictum  est,  quod  ilia  cum  historia 
generationum  commodissime  conjungi  possit :  ea  sci- 
licet, quae  sit  prodigiosa  tantum,  et  naturalis.  Nam 
superstitiosam  miraculorum  historiam  (cujuscunque 
sit  generis)  omnino  relegamus  in  tractatum  proprium; 
neque  ipsum  jam  inde  a  principio  suscipiendum,  sed 
paulo  post,  quando  altius  in  naturae  inquisitionem  pe- 
netratum  fuerit. 

At  historiam  artium,  et  naturae  ab  homine  versae  et 
immutatae,  sive  historiam  experimentalem,  triplicem 
constituimus.  Aut  enim  deprompta  est  ex  artibus 
mechanicis ;  aut  ex  operativa  parte  scientiarum  libe- 
ralium  ;  aut  ex  practicis  compluribus  et  experimentis, 
quae  in  artem  propriam  non  coaluerunt ;  immo  quae 
quandoque  ex  vulgatissima  experientia  occurrunt,  nee 
artem  omnino  desiderant.  Quamobrem  si  ex  his  om- 
nibus, quae  diximus,  generationibus,  pratergenerationi- 
bus,  artibus,  et  experimentis  confecta  fuerit  historia ; 
nihil  praetermissum  videtur,  per  quod  sensus  ad  infor- 
mandum  intellectum  instrui  possit.  Neque  igitur 
amplius  intra  circulos  parvos  (veluti  incantati)  subsul- 
tabimus,  sed  mundi  pomceria  circuitione  aequabimus. 

V 
Inter   partes   eas,  quas  diximus,  historiae,  maximi 
usus  est  historia  artium:  propterea  quod  ostendat  res 
in  motu,  et  magis  recta  ducat  ad  praxin.     Quinetiam 

tollit  larvam  et  velum  a  rebus  naturalibus,  qua?  ple- 
runque  sub  varietate  figurarum  et  apparentia?  externa? 
occultantur  aut  obscurantur.  Denique  vexationes 
artis  sunt  certe  tanquam  vincula  et  manica?  Protei, 
qua?  ultimos  materia?  nixus  et  conatus  produnt.  Cor- 
pora enim  perdi  aut  annihilari  nolunt ;  sed  potius  in 
varias  formas  se  mutant.  Itaque  circa  banc  historiam 
licet  mechanicam  (ut  videri  possit)  et  minus  liberalem 
(missa  arrogantia  et  fastu)  summa  est  adhibenda  dili- 
gentia. 

Rursus,  inter  artes  praeferunlur  ea?,  qua?  corpora 
naturalia  et  rerum  materialia  exhibent,  alterant,  et 
preeparant ;  ut  agricultura;  coquinaria;  chemica ; 
tinctoria;  opificia  vifri,  esrnalta?,  sacchari,  pulveris 
pyrii,  ignium  artificialium,  papyri,  et  hujusmodi.  Je- 
junioris  autem  sunt  usus,  qua?  pra?cipue  consistunt  in 
motu  subtili  manuum  et  instrumentorum  ;  quales  sunt 
textoria;  fabrilis;  architectura;  opificia  molendino- 
rum,  horologiorum,  cum  siinilibus;  licet  et  ista?  nullo 
modo  negligenda?  sint :  turn  quia  in  illis  occurrunt 
multa,  qua?  ad  corporum  naturalium  alterationes  spec- 
tant;  turn  quia  accurate  informant  de  motu  lationis ; 
qua?  res  est  magni  prorsus  ad  plurima  momenti. 

Verum  in  congerie  uni versa  istius  artium  histories, 
illud  omnino  monendum  est,  et  penitus  memoriae 
mandandnm:  recipienda  esse  experimenta  artium 
non  solum  ea,  qua?  ducunt  ad  finem  artis,  sed  etiam 
qua?  ullo  modo  interveniunt.  Exempli  gratia,  quod 
locusta?,  aut  cancri  cocti,  cum  prius  colorem  luti  re- 
ferrent,  rubescant,  nihil  ad  mensam  :  sed  ha?c  ipsa  in- 
stantia  tamen  non  mala  est  ad  inquirendam  naturam 
rubedinis ;  cum  idem  eveniat  etiam  in  lateribus  co- 
ctis.  Similiter,  quod  carnes  minori  mora  saliantur  hie- 
me  quam  aestate,  non  eo  tantum  spectat,  ut  coquus 
cibos  bene  et  quantum  sufficit  condiat ;  sed  etiam  in- 
stantia  bona  est  ad  indicandam  naturam  et  impres- 
sionem  frigoris.  Quamobrem  toto  (quod  aiunt)  ccelo 
erraverit,  qui  intentioni  nostra?  satisfieri  existimaverit, 
si  artium  experimenta  colligantur,  hujus  rei  solum 
gratia,  ut  hoc  modo  artes  singula?  melius  perficiantur. 
Licet  enim  et  hoc  non  prorsus  contemnamus  in  mul- 

tis ;  tamen  ea  plane  est  mens  nostra,  ut  omnium  ex- 
perimentorum  mechanicorum  rivuli  in  philosophiae 
pelagus  undequaque  fluant.  Delectus  autem  instan- 
tiarum  in  nnoquoque  genere  eininentiorum  (quas  ma- 
xime  et  diligentissime  conquirere  oportet,  et  quasi 
venari)  ex  praerogativis  instantiarum  petendus  est. 

VI. 

Resumendum  etiam  est  hoc  loco,  quod  in  aphoris- 
mis  xcix,  cxix,  cxx,  libri  primi  fusius  tractavimus ; 
hie  vero,  praecepti  more,  breviter  imperare  sufficiat: 
hoc  est,  ut  recipiantur  in  hanc  historiam,  primo,  res 
vulgatissimae,  quales  quis  supervacuum  putaret  scripto 
inserere,  quia  tarn  familiariter  notae  sunt;  dein,  res 
viles,  illiberales,  turpes  (omnia  enini  mimda  mundis ; 
et  si  lucrum  ex  lotio  boni  odoris  sit,  multo  magis  et 
informatio  ex  re  qualibet) :  etiam  res  viles  et  pueriles 
(nee  mirum,  repuerascendum  enim  plane  est):  pos- 
tremo,  res  quse  nimiae  cujusdam  subtilitatis  esse  vi- 
dentur,  quod  in  se  nullius  sint  usus.  Neque  enim 
(ut  jam  dictum  est)  quae  in  hac  historia  proponentur, 
propter  se  congesta  sunt :  itaque  neque  dignitatem 
eorum  ex  se  metiri  par  est,  sed  quatenus  ad  alia 
transferri  possint,  et  influant  in  philosophiam. 

VII. 

Illud  insuper  praecipimus,  ut  omnia  in  naturalibus 
tarn  corporibus  quam  virtutibus  (quantum  fieri  potest) 
numerata,  appensa,  diinensa,  determinata  proponan- 
tur  Opera  enim  meditamur,  non  speculationes. 
Physica  autem  et  mathematica,  bene  commistae,  ge- 
nerant  practicam.  Quamobrem  exactas  restitutiones 
et  distantiae  planetarum,  in  historia  ccelestium  :  terrae 
ambitus,  et  quantum  occupet  in  superficie  respectu 
aquarum,  in  historia  terrae  et  maris:  quantam  com- 
pressionem  aer  patiatur  absque  forti  antitypia,  in  his- 
toria aeris :  quantum  in  metallis  alterum  alteri  prae- 
ponderet,  in  historia  metallorum ;  et  innumera  id  ge- 
nus perquirenda  et  perscribenda  sunt.  Cum  vero  ex- 
actae  proportiones  haberi  non  possint,  turn  certe  ad 
aestimativas    aut   comparativas   indefinitas  confugien- 

dum  est.  Veluti  (si  forte  calculis  astronomorum,  cfe 
distantiis,  diffidimus)  quod  luna  sit  infra  umbraro 
terrae;  quod  Mercuri as  sit  supra  lunam;  et  hujusmodL 
Etiara  cum  mediae  proportiones  haberi  non  possiut, 
proponantur  extremes  ;  veluti,  quod  languidior  magnes 
attollatferrum  ad  tale  pondus,  respectu  ponderisipsius 
lapidis;  et  quod  maxime  virtuosus,  etiam  ad  rationem 
sexagecuplam  ;  quod  nos  in  armato  magnete  ad  mo- 
di im  parvo  fieri  vidimus.  Atque  satis  scimus  istas 
instantias  determinatas  non  facile  aut  saepe  occurrere  ; 
sed  in  ipso  interpretationis  curriculo,  tanquam  auxili- 
ares,  (quando  res  maxime  postulat)  debere  exquiri. 
Vernntamen  si  forte  occurrant,  modo  non  progressum 
conficiendae  naturalis  historiae  nimis  remorentur,  etiatn 
in  ipsam.eas  inserere  oportet. 

VIII. 

f  idem  vero  eorum,  quae  in  historia  sunt  recipienda, 
quod  attinet;  necesse  est  ut  ilia  sint  aut  fidei  certae, 
aut  fidei  dubiae,  aut  fidei  damnatae.  Atque  prius  ge- 
nus simpliciter  est  proponendum.  Secundum  cum 
nota;  viz.  per  verbum  Traditur,  aut  Referunt,  aut 
Audivi  exjide-digno,  et  hujusmodi.  Nam  argumenta 
fidei  in  alterutram  partem,  nimis  operosum  foret  as- 
cribere:  et  proculdubio  scribentem  nimis  remorabitur. 
Neque  multum  etiam  refert  ad  id,  quod  agitur :  quo- 
niam  (ut  in  aphorismo  cxviii.  lib.  1.  diximus)  falsi- 
tatem  experimentorum,  nisi  ea  ubique  scateant,  Veri- 
tas axiomatum  paulo  post  convinced  Attamen  si  in- 
stantia  fuerit  nobilior,  aut  usu  ipso,  aut  quia  alia 
rnulta  ex  illo  pendere  possint ;  turn  certe  nominan- 
dus  est  auctor:  neque  id  nude  tantum,  sed  cum 
mentione  aliqua;  utrum  ille  ex  relatione,  aut  exscrip- 
tione  (qualia  sunt  fere,  quae  scribit  C.  Plinius)  aut  po- 
tius  ex  scientia  propria  ilia  affirmaverit;  atque  etiam 
utrum  fuerit  res  sui  temporis,  an  vetustior;  insuper, 
utrum  sit  tale  quippiam,  cujus  necesse  foret  ut  multi 
essent  testes,  si  verum  foret;  denique,  utrum  auctor 
ille  fuerit  vauiloquus  et  levis,  an  sobrius  et  severus; 
et  similia,  quae  faciunt  ad  pondus  fidei.  Postremo  res 
damnatae  fidei,  et  tamen  jactatas  et  celebratas  ;  quales, 

partial  neglectu,  partial  propter  usum  similitudinum, 
per  aiulta  jam  secula  iovaluerunt  (veluti,  quod  ada- 
mas  liget  magnetem,  allium  eoervet ;  electrum  omnia 
trabat  piaster  ocymum;  etalia  multa  hujusmodi)  opor- 
tebit  non  silentio  rejicere,  sed  verbis  expressis  pro- 
scribes, ne  ilia  amplius  scientiis  molesta  sint. 

Praeterea  noa  abs  re  fuerit,  si  forte  origo  vanitatis 
aut  credulitatis  alicujus  occurrat,  illam  notare  :  veluti, 
quod  herbae  satyrio  attributa  sit  vis  ad  excitandam 
venerem,  quia  radix  scilicet  in  figuram  testiculorum 
efformata  sit  :  cuai  revera  hoc  fiat,  quia  adnascitur 
annis  singulis  nova  radix  bulbosa,  adhaerente  radice 
anni  prions;  unde  didymi  illi.  Manifestum  autem 
hoc  est,  quod  nova  radix  semper  inveniatnr  solida  et 
succulenta,  vetus  emarcida  et  spongiosa.  Quare  nil 
mirum,  si  altera  mergatur  in  aqua,  altera  natet :  quod 
tamen  pro  re  mira  habetur,  et  reliquis  ejus  herbae  vir- 
tutibus  auctoritatem  addidit. 

IX. 

Supersunt  additamenta  quaedam  historiae  naturalis 
utilia;  quaeque  earn  magis  commode  inflectere  et  ap- 
tare  possint  ad  opus  interpretis,  quod  succedit.  Ilia, 
quinque  sunt. 

Primum,  quaestiones  (non  causarum  dico,  sed  facti) 
adjiciendae  sunt,  ut  inquisitionem  ulteriorem  provo- 
cent  et  solicitent:  ut,  in  historia  terrae  et  maris,  utrnm 
mare  Caspium  fluat  et  refluat,  et  quali  horarum  spatio ; 
utrum  sit  aliqna  continens  australis,  an  potius  insulae  ; 
et  similia. 

Secundo,  in  experimento  aliquo  novo  et  subtiliore, 
addend  us  est  modus  ipse  experimenti,  qui  adhibitus 
est:  ut  liberum  sit  hominum  judicium,  utrum  infor- 
matio  per  experimentum  illud  sit  fidum  aut  fallax  ; 
atque  etiam  excitetur  hominum  industria  ad  exqui- 
rendos  modos  (si  fieri  possit)  magis  accuratos. 

Tertio,  si  quid  subsit  in  aliqua  narratione  dubii  vel 
scrupuli,  id  supprimi  aut  reticeri  omnino  nolumus  ; 
sed  plane  et  perspicue  ascribi,  notae  aut  moniti  loco. 
Cupimus  enim  historiam  primam,  veluti  facto  Sacra- 
mento de  veritate  ejus  in  singulis,  religiosissime  con- 

scribi;  cum  sit  volumen  operum  Dei,  et  (quantum 
intermajestatem  divinorum,  et  humilitafem  terrenorum 
collationem  facere  liceat)  tanquam  Scriptura  altera. 

Quarto,  non  abs  re  fuerit  observationes  quandoque 
aspergere  (id  quod  C.  Plinius  fecit :)  veluti  in  histo- 
ria terrae  et  maris  ;  quod  terrarum  figura  (quatenus 
adhuc  cognita  est)  respectu  marium,  sit  ad  austrum 
angusti  et  veluti  acuminata,  ad  septentriones  lata  et 
ampla;  marium,  contra;  et  quod  oceani  magni  in- 
tersecent  terras  alveis  exporrectis  inter  austrum  et 
septentriones,  non  inter  orientem  et  occidentem,  nisi 
forte  in  extremis  regionibns  polaribus.  Etiam  cano- 
nes  (qui  nil  aliud  sunt  quam  observationes  generales 
et  catholicae)  optime  ascribuntur :  veluti  in  historia 
coelestium  ;  quod  Venus  nunquam  distet  a  Sole  plus 
partibus  46;  Mercurius  23:  et  quod  planetae,  qui 
supra  Solem  lopantur,  tardissime  moveant,  cum  lon- 
gissime  a  terra  absint ;  planetae  infra  Solem,  celerrime. 
Aliud  insuper  observationis  genus  adhibendum  ;  quod 
nondum  in  usum  venit,  licet  sit  haud  exigui  momenti. 
Illud  tale  est:  nempe,  ut  subjungantur  iis  quae  sunt, 
ea  quae  non  sunt.  Veluti,  in  historia  coelestium  quod 
non  inveniatur  stella  oblonga  vel  triangularis ;  sed 
quod  oninis  stella  sitglobosa  :  vel  globosa  simpliciter 
ut  Luna ;  vel  ad  aspectum  angulata,  sed  in  medio 
globosa,  ut  reliquae  stellae  ;  vel  ad  aspectum  comata, 
et  in  medio  globosa,  ut  Sol :  aut  quod  stella?  nullo 
prorsus  spargantur  ordine  :  ut  non  inveniatur  vel  quin- 
cunx, vel  quadrangulum,  nee  alia  figura  perfecta  (ut- 
cunque  imponantur  nomina  deltas,  coronae,  crucis, 
quadrigarum,  etc.)  vix  etiam  linea  recta,  nisi  forte  in 
cingulo  et  pugione  Orionis. 

Quinto,  juvabit  fortasse  nonnihil  quaerentem,  quod 
credentem  prorsus  pervertat  et  perdat ;  viz.  ut  opini- 
ones,  quae  nunc  receptee  sunt,  cum  earum  varietate 
et  sectis,  brevi  verborum  complexu,  et  tanquam  in 
transitu  recenseantur  ;  ut  intellectum  vellicent,  et  ni- 
hil amplius. 

X. 

Atque  haec  sufficient,  quatenus  ad  prsecepta  gene- 
ralia:  qua?  si  diligenter  observentur,  et  finem  recta 

petet  hoc  opus  historian,  nee  excrescet  supra  modum. 
Quod  si  etiam,  prout  circumscribitur  et  limitatur, 
vastum  opus  alicui  pusillanimo  videri  possit ;  is  in  bi- 
bliothecas  oculos  convertat ;  et,  inter  alia,  corpora 
juris  civilis  aut  juris  canonici  ex  una  parte  spectet, 
et  commentarios  doctorum  et  jurisconsultornm  ex  al- 
tera ;  et  videat  quid  intersit  quoad  molem  et  volumi- 
na.  Nobis  enim  (qui,  tanquam  scribse  fideles,  leges 
ipsas  naturae.,  et  nihil  aliud  excipiraus  et  conscribimus) 
brevitas  competit,  et  fere  ab  ipsis  rebus  imponitur. 
Opinion u m  autem,  et  placitorum,  et  speculationum, 
non  est  Humerus  neque  finis. 

Quod  vero  in  distributione  operis  nostri  mentionem 
fecimus  cardinalium  virtutum  in  natura  ;  et  quod  etiam 
harum  historia,  antequam  ad  opus  interpretationis  ven- 
tum  fuerit,  perscribenda  esset ;  hujus  rei  minime  ob- 
liti  sumus,  sed  earn  nobis  ipsis  reservavimus  :  cum 
de  aliorum  industria  in  hac  re,  priusquam  homines 
cum  natura  paulo  arctius  consuescere  inceperint,  pro- 
lixe  spondere  non  audeamus.  Nunc  itaque  ad  deli- 
neationem  historiarum  particularium  veniendum. 

Verum,  prout  nunc  negotiis  distringimur,  non  ulte- 
rius  suppetit  otium,  quam  ut  catalogum  tantum  histo- 
riarum particularium  secundum  capita  subjungamus. 
Enimvero  cum  primum  huic  rei  vacarepossimus,  con- 
silium est  in  singulis,  veluti  interrogando,  docere  ; 
qualia  sint  circa  unamquamque  historiarum  illarum 
potissimum  inquirenda  et  conscribenda,  tanquam  ea 
quae  ad  finem  nostrum  faciunt,  instar  topicorum  quo- 
rundam  particularium  ;  vel  potius,  ut  (sumpto  exem- 
plo  a  causis  civilibus)  in  hac  vindicatione  magna,  sive 
processu,  a  favore  et  providentia  divina  concesso  et 
instituto  (per  quern  genus  humanum  jus  suum  in  na- 
turam  recuperare  contendit)  naturam  ipsam  et  artes 
super  articulos  examinemus. 


CATALOGUS 
HISTORIARUM  PARTICULARIUM 

SECUNDUM   CAPITA. 


1.  Historia  ccelestium  ;  sive  astronomica. 

2.  Historia  configurationis    cceli    et    partium  ejus, 

versus  terrain  et  partes  ejus;  sive  cosmogra- 
phica. 

3.  Historia  cometarum. 

4.  Historia  meteororum  ignitorum. 

5.  Historia  fulgurura,  fulminum,  tonitruum,  et  co- 

ruscationum. 

6.  Historia  ventorum,   et  flatuum  repentinorum,  et 

undulationum  aeris. 
7    Historia  iridum. 

8.  Historia  uubium,  prout  superne  conspiciuntur 

9.  Historia  expansionis   cceruleae,  crepusculi,   plu- 

rium  solium,  plurium  lunarum,  halonum,  co- 
lorum  variorum  solis  et  lunse;  atque  omnis 
varietatis  co3lestium  ad  aspectum,  quae  fit  ra- 
tion e  medii.  , 

10.  Historia  pluviarum  ordinariarum,  procellosarum, 

et  prodigiosarum  ;  etiam  cataractarum  (quas 
vocant)  cceli,  et  similium. 

11.  Historia  grandinis,  nivis,  gelu,  pruinae,  nebulae, 

roris,  et  similium. 

12.  Historia  omnium  aliorum  cadentium  sive  descen- 

dentium  ex  alto,  et  superne  generatorum. 

13.  Historia  sonituum  in  alto  (si  modo  sint  aliqui) 

praeter  tonitrua. 

14.  Historia  aeris,    in   toto,  sive    in    configuratione 

mundi. 

15.  Historia   tempestatum,    sive    temperamentorum 

anni,    tarn     secundum    variationes    regionum, 

quam  secundum  accidentia  temporum,  et  peri- 
odos  annorum;  diluviorum,  fervorum,  siccita- 
tum,  et  similium. 

16.  Historia  terrae  et  maris;  figurae  et  ambitus  ip- 
sorum,  et  configurations  ipsorum  inter  se,  at- 
que  exporrectionis  ipsorum  in  latum  aut  angu- 
stum;  insularum  terrae  in  mari,  sinuum  maris, 
et  lacuum  salsorum  in  terra,  isthmorum,  pro- 
montoriorum. 

17  Historia  motuum  (si  qui  sint)  globi  terras  et 
maris;  et  ex  quibus  experimentis  ill i  colligi 
possint. 

18.  Historia  motuum  majorum  et  perturbationum  in 

terra  et  mari ;  nempe  terrae  motuum,  et  tre- 
morum,  et  hiatuum,  insularum  de  novo  ena- 
scentium,  insularum  fluctuantium,abruptionum 
terrarum  per  ingressum  maris,  invasionum  et 
illuvionum,  et  contra  desertionum  maris;  eru- 
ption um  ignium  e  terra,  eruption  um  subitanea- 
rum  aquarum  e  terra,  et  similium. 

19.  Historia   geographica    naturalis,    montium,   val- 

lium,  sylvarum,  planitierum,  arenarum,  palu- 
dum,  lacuum,  fluviorum,  torrentium,  fontium, 
et  omnis  diversitatis  scaturiginis  ipsorum,  et 
similium:  missis  gentibus,  provinciis,  urbibus, 
et  hujusmodi  civilibus. 

20.  Historia  fluxuum  et  refluxuum  maris,  euriporum, 

undulationum  et  motuum  maris  aliorum. 

21.  Historia  caeterorum   accidentium   maris;   salsu- 

ginis  ejus,  colorum  diversorum,  profunditatis; 
et  rupium,  montium,  et  vallium  submarino- 
rum,  et  similium. 

Sequuntur  historia  massarum  majorum. 

22.  Historia  flammae,  et  ignitorum. 

23.  Historia  aeris  in  substantia,  non   in  configura- 

tione. 

24.  Historia  aquae  in  substantia,  non  in  configura- 

tione. 

25.  Historia  terrae  et  diversitatis  ejus  in  substantia, 
non  in  configuratione. 

Sequuntur  histories  specierum. 

26.  Historia  metallorum  perfectorum,  auri,  argenti ; 
et  minerarum,  venarum,  marcasitarum  eorun- 
dem:  operaria  quoque  in  mineris  ipsorum. 

27    Historia  argenti  vivi. 

28.  Historia  fossilium ;  veluti  vitrioli,  et  sulphuris, 

etc. 

29.  Historia  gemmarum ;    veluti  adamantis,  rubini, 

etc. 

30.  Historia  lapidum  ;  ut  marmoris,  lapidis  Lydii, 

silicis,  etc. 

31.  Historia  magnetis. 

32.  Historia  corporum  miscellaneorum,  quae  nee  sunt 

fossilia  prorsus,  nee  vegetabilia,  ut  salium,  suc- 
cini,  ambrae-griseae,  etc. 

33.  Historia  chemica  circa  metalla  et  mineralia. 

34.  Historia  plantarum,  arborum,  fruticum,  herba- 

rum ;  et  partium  eorum,  radicum,  caulium, 
ligni,  foliorum,  florum,  fructuum,  seminum, 
lacrymarum,  etc. 

35.  Historia  chemica  circa  vegetabilia. 

36.  Historia   piscium,    et   partium    ac    generationis 

ipsorum. 

37.  Historia  volatiliurn,  et  partium  ac  generationis 

ipsorum. 

38.  Historia  quadrupedum,   et  partium  ac   genera- 

tionis ipsorum. 

39.  Historia  serpentum,  vermium,  muscarum,  et  cae- 

teroruminsectorum;  et  partium  ac  generationis 
ipsorum. 

40.  Historia  chemica  circa  ea  quae  sumuntur  ab  ani- 

maiibus. 

Sequuntur  historice  hominis. 

41.  Historia  figurae,  et  membrorum  externorum  ho- 

minis, staturse,  compagis,  vultus,  et  lineamen- 
torum ;  eornmque  varietatis  secundum  gentes 
et  climata,  aut  alias  minores  differentias. 

42.  Historia  physiognomica  super  ipsa. 

43.  Historia  anatomica,  sive  membrorum  internorum 

hominis ;  et  varietatis  ipsorum,  quatenus  in- 
venitur  in  ipsa  naturali  compage  et  structura, 
et  non  tantum  quoad  morbos  et  accidentia 
praeternaturalia. 

44.  Historia  partium  similarium  hominis ;  ut  carnis, 

ossium,  membranarurn,  etc. 

45.  Historia  humorum  in  homine;   sanguinis,  bilis, 

spermatis,  etc. 

46.  Historia  excrementorum ;    sputi,   urinarum,  su- 

dorum,  sedimentorum,  capillorum,  pilorum,  re- 
diviarum,  unguium,  et  similium. 
47  Historia  facultatum  ;  attractions,  digestionis,  re- 
tensionis,  expulsionis,  sanguificationis,  assimi- 
lationis  alimentorum  in  membra,  versionis  san- 
guinis et  floris  ejus  in  spiritum,  etc. 

48.  Historia    motuum   naturalium    et    involuntario- 

rum;  ut  motus  cordis,  motus  pulsuum,  sternu- 
tationis,  motus  pulmonum,  motus  erectionis 
virgae,  etc. 

49.  Historia  motuum  mixtorum  ex  naturalibus  et 

voluntatis;  veluti  respirationis,  tussis,  urina- 
tionis,  sedis,  etc. 

50.  Historia  motuum  voluntariorum  ;  ut  instrumen- 

torum  ad  voces  articulatas;  ut  motuum  oculo- 
rum,  linguae,  faucium,  manuum,  digitorum, 
deglutitionis,  etc. 

51.  Historia  somni  et  insomniorum. 

52.  Historia  diversorum  habituum  corporis;  pinguis, 

macilenti;  complexionum  (quas  vocant)  etc. 

53.  Historia  generationis  hominum. 

54.  Historia   conceptionis,   vivificationis,  gestationis 

in  utero,  partus,  etc. 

55.  Historia    alimentationis    hominis,    atque    omnis 

edulii  et  potabilis,  atque  omnis  disetse;  et  va- 
rietatis  ipsorum  secundum  gentes  aut  rainores 
differentias. 

56.  Historia  augmentationis  et  increraenti  corporis 

in  toto  et  partibus  ipsius. 
57    Historia  decursus  aetatis;  infantiae,  pueritiae,  ju- 
ventutis,senectutis,  longaevitatis,  brevitatis  vitas, 
et  similium,  secundum  gentes  et  minores  diffe- 
rentias. ' 

58.  Historia  vitas  et  mortis. 

59.  Historia  medicinalis  morborum,  et  symptomatum 

et  signorum  eorundem. 

60.  Historia   medicinalis   curae,  et  remediorum,    et 

liberationum  a  morbis. 

61.  Historia  medicinalis  eorum  quae  conservant  cor- 

pus et  sanitatem. 

62.  Historia   medicinalis   eorum   quae   pertinent  ad 

formam  et  decus  corporis,  etc. 

63.  Historia  medicinalis  eorum  quae  corpus  alterant, 

et  pertinent  ad  regimen  alterativum. 

64.  Historia  pharmacopolaris. 

65.  Historia  chirnrgica. 

66.  Historia  chemica  circa  medicinas. 

67.  Historia  visus  et  visibilium,  sive  optica. 

68.  Historia  picturae,  sculptoria,  plastica,  etc, 

69.  Historia  auditus  et  sonorum. 

70.  Historia  musicas. 

71.  Historia  olfactus  et  odorum. 

72.  Historia  gustus,  et  saporum. 

73.  Historia  tactus  et  ejus  objectorum. 

74.  Historia  Veneris,  ut  speciei  tactus. 

75.  Historia  dolorum  corporeorum,  ut  speciei  tactus. 

76.  Historia  voluptatis  et  doloris  in  genere. 

77    Historia  affectuum ;    ut   irae,   amoris,   verecun- 

diae,  etc. 
78.  Historia  facultatum  intellectualium;  cogitativae, 

phantasiae,  discursus,  memoriae,  etc. 

79.  Historia  divinationum  natural ium. 

80.  Historia  dignotionnm,  sive  diacrisium  occulta- 

rura  naturalium. 

81.  Historia  coquinaria ;  et  artium  subservientium, 

veluti  macellaria,  aviaria,  etc. 

82.  Historia  pistoria,    et    panificiorum ;    et  artium 

subservientium,  ut  molendinaria,  etc. 

83.  Historia  vinaria. 

84.  Historia  cellaria,  et  diversorum  generum  potus. 

85.  Historia  bellariorum  et  confecturarum. 

86.  Historia  mellis. 

87.  Historia  sacchari. 

88.  Historia  lacticiniorum. 

89.  Historia  balneatoria,  et  unguentaria. 

90.  Historia  miscellanea  circa  curam  corporis  ;  ton- 

sorum,  odorariorum,  etc.  ' 

91.  Historia  auri-fabrilis,  et  artium  subservientium. 

92.  Historia  lanificiorum,  et  artium  subservientium. 

93.  Historia  opificiorum   e   serico  et   bombyce,    et 

artium  subservientium. 

94.  Historia  opificiorum  ex  lino,  cannabio,  gossipio, 

setis,   et  aliis   filaceis ;  et   artium  subservien- 
tium, 

95.  Historia  plumificiorum. 

96.  Historia  textoria,  et  artium  subservientium. 
97    Historia  tinctoria. 

98.  Historia  coriaria,  alutaria ;  et  artium  subservien- 

tium. 

99.  Historia  culcitraria  et  plumaria. 

100.  Historia  ferri-fabrilis. 

101.  Historia  latomise  sive  lapicidarum. 

102.  Historia  lateraria,  et  tegularia. 

103.  Historia  figularis. 

104.  Historia  csementaria,  et  crustaria. 

105.  Historia  ligni-fabrilis. 

106.  Historia  plumbaria. 

107.  Historia  vitri  et  omnium  vitreorum,  et  vitriaria. 

108.  Historia  architecture  in  genere. 

109.  Historia  plaustraria,  rhedaria,  lecticaria,  etc. 

110.  Historia   typographica,    libraria,    scriptoria,    si- 

gillatoria;    atramenti,    calami,    papyri,    mem- 
branae,  etc. 

111.  Historia  cerse. 

112.  Historia  viminaria. 

113.  Historia  storearia,  et  opificiorum  ex  stramine, 

scirpis,  et  similibus. 

1 14.  Historia  lotricaria,  scoparia,  etc. 

115.  Historia   agricultural,    pascuariae,   cultus   sylva- 

rum,  etc. 

116.  Historia  hortulana. 

117.  Historia  piscatoria. 

118.  Historia  venationis  et  aucupii. 

119.  Historia  rei  bellicae,  et  artium  subservientium ; 

ut    armamentaria,    arcuaria,    sagittaria,    sclo- 
petaria,  tormentaria,  balistaria,  machinaria,  etc. 

120.  Historia  rei  nauticae,  et  practicarum,  et  artium 

subservientium. 

121.  Historia  atbletica,  et  omnis  generis  exercitatio- 

num  hominis. 

122.  Historia  rei  equestris. 

123.  Historia  ludorum  omnis  generis. 

124.  Historia  praestigiatorum  et  circulatorum. 

125.  Historia    miscellanea    diversarum    materiarum 

artificial  in  in :    ut    esmaltae,   porcellanae,    com- 
plurium  caementorum,  etc. 

126.  Historia  salium. 

127.  Historia  miscellanea  diversarum  machinarum,  et 

motuum. 

128.  Historia  miscellanea  experimentorum  vulgarium, 

quae  non  coaluerunt  in  artem. 

Etiam  Mathematicarum  pur  arum,  Histories  conscri- 
bendoB  sunt,  licet  sint  potius  Observationes  quam 
Experimenta. 

129.  Historia  naturarum  et  potestatum  numerorum. 

130.  Historia  naturarum  et  potestatum  figurarum. 

Non  abs  re  fuerit  admonere,  quod,  cum  necesse 
sit  multa  ex  experimentis  sub  duobos  titulis 
vel  pluribus  cadere  (veluti  historia  plantarum, 
et  historia  artis  hortulanae  multa  habebunt  fere 
communia)  commodior  sit  inquisitio  per  artes, 
dispositio  vero  per  corpora.  Parum  enira  no- 
bis curse  est  de  artibus  ipsis  mechanicis,  sed 
tantum  de  iis  quae  afferunt  ad  instruendam 
philosophiam.  Verum  hsec  e  re  nata  melius 
regentur. 


r  2 


FRAGMENTUM 

LIBRI    VERULAMIANI, 


CUI    TITULUS 


ABECEDARIUM  NATURiE. 


Cum  tam  multa  producantur  a  terra  et  aquis,  tain 
multa  pertranseant  aerem  et  ab  eo  excipiantur,  tam 
multa  mutenfur  et  solvantur  ab  igne,  minus  perspi- 
cuae  forent  inquisitioues  caeterae,  nisi  natura  massarum 
istarum,  quae  toties  occurrnnt,  bene  cognita  et  expli- 
cata.  His  adjungimus  inquisitiones  de  ccelestibns  et 
meteoricis,  cum  et  ipsae  sint  massae  majores,  et  ex  ca- 
tholicis.  Vide  Augm.  Scient.  Lib.  II.  c.  3.  et  Glob. 
Intellect. 

Massse  majores :  inquisitio  sexagesima  septima. 
Triplex  Tau,  sive  de  terra. 

Massae  majores :  inquisitio  sexagesima  octava. 
Triplex  Upsilon,  sive  de  aqua. 

Massae  majores :  inquisitio  sexagesima  nona.  Tri- 
plex Phi,  sive  de  aere. 

Massae  majores  :  inquisitio  septuagesima.  Triplex 
Chi,  sive  de  igne. 

Massae  majores :  inquisitio  septuagesima  prima. 
Triplex  Psi,  sive  de  ccelestibns. 

Massae  majores  :  inquisitio  septuagesima  secunda. 
Triplex  Omega,  sive  de  meteoricis. 

Conditiones  entium. 

Supersunt  ad  inquirendum  in  Abecedario  condi- 
tiones entium,  quae  videntur  esse  tanquam  transcen- 
dentia  et  parum  stringunt  de  corpore  naturae,  tamen 

eo,  quo  utiraur,  inquirendi  modo,  hand  parnm  affe- 
rent illustrationis  ad  reliqua.  Primo  igitur,  cum  op- 
time  observatum  fuerit  a  Democrito,  naturam  rerum 
esse  copia  materia?  et  individuorum  varietate  amplam, 
atque  (ut  ille  vult)  infinitam ;  coitionibus  vero  et 
speciebus  in  tantum  finitam,  nt  etiam  angusta,  et  tan- 
quam  paupercula,  videri  possit:  quandoquidem  tam 
paucae  inveniantur  species,  quae  sint  aut  esse  possint, 
ut  exercitum  millenarium  vix  confidant:  cumque  ne- 
gativa  affirmitavis  subjuncta  ad  informationem  intel- 
lectus  plurimum  valeant;  constituenda  est  inquisitio 
de  ente,  et  non  ente.  Ea  ordine  est  septuagesima 
tertia,  et  quadruplex  Alpba  numeratur. 

Conditiones  entiuin.  Quadruplex  Alpha;  sive  de 
ente  et  non  ente. 

Possibile  et  impossible  nil  aliud  est,  quam  poten- 
tial ad  ens,  aut  non  potentiale  ad  ens.  De  eo  inqui- 
sitio septuagesima  quarta  conficitor ;  quae  quadruplex 
Beta  numeratur. 

Conditiones  entium.  Quadruplex  Beta;  sive  de 
possibili  et  impossibili. 

Etiam  multum,  paucum,  rarum,  consuetum,  sunt 
potentialia  ad  ens  in  quanto.  De  iis  inquisitio  septu- 
agesima quinta  esto,  quae  quadruplex  Gamma  nu- 
meretur. 

Conditiones  entium.  Quadruplex  Gamma;  sive  de 
multo  et  pan co. 

Durabile  et  transitorium,  aeternum  et  momenta- 
neum,  sunt  potentialia  ad  ens  in  duratione.  De  illis 
septuagesima  sexta  inquisitio  esto,  quae  quadruplex 
Delta  numeratur. 

Conditiones  entium.  Quadruplex  Delta ;  sive  de 
durabili  et transitorio. 

Naturale  etmonstrosum  sunt  potentialia  ad  ens,  per 
cursum  naturae,  et  per  deviationes  ejus.  Deiis  inqui- 
sitio septuagesima  septima  esto,  quae  quadruplex  Ep- 
silon  numeratur, 

Conditiones  entium.  Quadruplex  Epsilon  ;  sive  de 
naturali  et  rnonstroso. 

Naturale  et  artificiale  sunt  potentialia  ad  ens,  sine 
homine,  et  per  hominem.     De  iis  inquisitio  septuage- 


246  Abecedarium  Naturce. 

sima  octava  conficitor,  quae  quadruplex  Zeta  nume- 
retur. 

Conditiones  entium.  Quadruplex  Zeta;  sive  de 
naturali  et  artificial!. 

Exempla  in  explicatione  ordinis  Abecedarii  non 
adjunximus,  quia  ipsae  inquisitiones  continent  totas 
acies  exenrplorum. 

Tituli,  secundum  quos  ordo  Abecedarii  est  dispo- 
situs,  nullo  modo  earn  auctoritatem  habento,  ut  pro 
veris  et  fixis  rerum  divisionibus  recipiantur.  Hoc 
enim  esset  profiteri  scire  nos  quas  inquiriinus.  Nam 
nemo  res  vere  dispertit,  qui  non  naturam  ipsarum  pe- 
nitus  cognovit.  Satis  sit,  si  ad  ordinem  inquirendi 
(id  quod  nunc  agitur)  commode  se  habeant. 


Norma  Abecedarii. 

Abecedarium  hoc  modo  conficimus  et  regimus. 
Historia  et  experimenta  omnino  primas  partes  tenent. 
Ea,  si  ennraerationem  et  seriem  rerum  particularium 
exhibeant,  in  tabulas  connciuntur  ;  aliter  sparsim  ex- 
cipiuntur. 

Cum  vero  historia  et  experimenta  saepissime  nos 
deserant,  praesertim  lucifera  illa3  et  instantiae  crucis, 
per  quas  de  veris  rerum  causis  intellectui  constare 
possit ;  mandata  damus  de  experiments  novis.  Haec 
sint  tanquam  historia  designata.  Quid  enim  aliud 
nobis  primoviam  ingredientibus  relinquitur? 

Modum  experiment  subtilioris  explicamus,  ne  error 
subsit,  atque  ut  alios  ad  meliores  modos  excogitandos 
excitemus. 

Etiam  monita  et  cautiones  de  rerum  fallaciis  et  in- 
veniendi  erroribus,  quae  nobis  occurruut,  aspergimus. 
Observationes  nostras  super  historian!  et  experimenta 
subteximus,  ut  interpretatio  naturae  magis  sit  in  pro- 
cinctu. 

Etiam  canones,  sed  tamen  mobiles,  et  axiomata 
inchoata,  qualia  nobis  inquirentibus,  non  pronuncian- 
tibus,  se  oflferunt,  constituimus ;  utilia  enim  sunt,  si 
non  prorsus  vera. 

Denique  tentamenta  quaedam  interpretationis  quan- 
doque  molimur,  licet  prorsus  humi  repentia,  et  vero 
interpretationis  nomine  nullo  modo  (ut  arbitramur) 
decoranda.  Quid  enim  nobis  supercilio  opus  est  aut 
impostura,  cum  toties  profiteamur,  nee  nobis  historian! 
et  experimenta,  qualibus  opus  est,  suppetere  nee  abs- 
que his  interpretationem  naturae  perfici  posse,  ideoque 
nobis  satis  esse,  siinitiisrerum  non  desimus  ? 

Perspicuitatis  autem  et  ordinis  gratia,  aditus  quos- 
dam  ad  inquisitiones,  kistar  praefationum,  substerni- 
mus  :  item  connexiones  et  vincula,  ne  inquisitiones 
sint  magis  abruptae,  interponimus. 

Ad  usum  vero  vellicationes  quasdam  de  practica 
suggerimus. 

Etiam  optativa  eorum,  quae  adhuc  non  habentur, 
una  cum  proximis  suis,  ad  erigendam  human  am  in- 
dustriam,  proponimus. 

Neque  sumus  nescii,  inquisitiones  inter  se  aliquando 
complicari,  ita  ut  nonnulla  ex  inquisitis  in  titulos  di- 
versos  incidant.  Sed  modumeum  adhibebimus,  ut  et 
repetitionum  fastidia  et  rejectionum,  molestias,  quan- 
tum fieri  possit,  vitemus ;  postponentes  tamen  hoc 
ipsum  (quando  necesse  fuerit)  perspicuitati  docendi, 
in  argumento  tarn  obscuro. 

Haec  est  abecedarii  norma  et  regula.  Deus  uni- 
versi  conditor,  conservator  et  instanrator,  opus  hoc  et 
in  ascensione  ad  gloriam  suam,  et  in  descensione  ad 
bonum  humanuin,  pro  sua  erga  homines  benevolentia 
et  misericordia,  protegat  et  regat,  per  Filiuni  suum 
tinicum  nobiscum  Deum. 


HISTORLE  NATURALIS 


AD    CONDENDAM 


P  HILOS  OPH  IAM 

PR^EFATIO. 


Cum  nobis  homilies  nee  opinandi  nee  experiendi  vias 
tenere  prorsus   videantur,  omni  ope  huic  infortunio 
subveniendum  putavimus:  neque  enim  major  aliunde 
se  ostendit  bene  merendi  ratio,  quam  si  id  agatur,  ut 
homines,    et   placitorum    larvis,   et   experimentorum 
stuporibus  liberati,  ipsi  cum  rebus,  magis  fida  et  ma- 
gis  arcta  inita  societate,  contrahant  quasi  per  experi- 
entiam  quandam  literatam.     Hoc  enim  modo  intel- 
lectus  et  in  tuto  et  in  summo  collocatur,  atque  prsesto 
insuper  erit,  atque  ingruet  rerum  utilium  proventus. 
Atque  hujus  rei  exordia  omnino  a  naturali  historia 
ducenda  sunt ;  nam  universa  philosophia  Graecorum, 
cum  sectis  suis  omnigenis,  atque  si  qua  alia  philoso- 
phia in  manibus  est,  nobis  videtur  super  nimis  angus- 
tam   basin  naturalis  historian  fundata  esse,  atque  ex 
paucioribus,  quam  par  erat,  pronuntiasse.     Arreptis 
enim  quibusdam  ab  experientia  traditionibus,  neque 
iis  interdum  aut  diligenter  examinatis,  reliqua  in  me- 
ditatione   et  ingenii  agitatione   posuere,  assumpta  in 
majorem  rei  fiduciam   dialectica.     Chemista3  autem, 
et  universum  mechanicorum  et  empiricorum  genus, 
si  et  illis  contemplationes  et  philosophiam  ten  tare  au- 
dacia    crevit,    paucarum    rerum    accuratae    subtilitati 
assueti,  miris  modis  reliquas  ad  eas  contorquent ;  et 
placita  magis  deformia  et  menstrosa,  quam  rationales 
illi  producunt.     Illi  enim  parum  ex  multis,  hi  rursus 
multum  ex  paucis,  in  philosophia?  materiam   sumunt; 
utriusque  autem  ratio,  si  verum  dicendum  sit,  infirma 
estet  perdita.     Sed  naturalis  historia,  quae  hactenus 

congesta  est,  primo  intuitu  copiosa  videri  possit ;  cum 
revera  sit  egena  et  inutilis,  neque  adeo  ejus  generis, 
quod  quaerimus.     Neque  enim  a  fabulis  et  deliriis  pur- 
gata  est,  et  in  antiquitatem,  et  philologiam,  et  narra- 
tiones  supervacuas  excurrit,  circa  solida  negligens  et 
fastidiosa,  curiosa  et  nimia  in  inanibus.     Pessimum  au- 
tem est  in  hac  copia,   quod  rerum  naturalium  inqui- 
sitionein   araplexa  est,    rerum    autem   mechanicarum 
magna  ex  parte  aspernata.     Atque  hae  ipsae  ad  naturae 
sinus  excutiendos  longe  illis  praestant;  natura  enim, 
sponte  sua  fusa  et  vaga,    disgregat  intellectum,   et 
varietate  sua  confundit ;  verum  in   mechanicis  opera- 
tionibus  contrahitur  judicium,  et  naturae  modi  et  pro- 
cessus cernuntur,  non  tantum  effecta.     Atque  rursus 
universa  mechanicorum  subtilitas  citra    rem,    quam 
quaerimus,  sistitur  :  artifex  enim,  operi  et  fini  suo  in- 
tentuSj  ad  alia  quae  forsan  ad  naturae   inquisitionem 
magis  faciunt)  nee    animum   erigit,    nee  manum  por- 
rigit.     Itaque  magis  equisita  cura   opus  est,   et  pro- 
bationibus  electis,  atque  sumptu  etiam,  ac  summa  in- 
super  patientia.    Illud  eniminexperimentalibus  omnia 
perdidit,  quod  homines  etiam  a  principio  fructifera 
experimenta,  non    lucifera,    sectati   sunt;    atque  ad 
opus   aliquod  magnificum  educendum  omnino  incu- 
buere,  non  ad  pandenda  oracula  naturae,  quod  opus 
operum  est,  et  oranem  potestatem  in  se  complectitur. 
Intervenit   et  illud  ex  hominum  curiositate  et  fastu, 
quod  ad  secreta  et  rara  se  plerunque  converterunt, 
et  in  his  operam    et  inquisitionem  posuerunt,  spre- 
tis     experimentis     atque     observationibus     vulgatis : 
quod  videntur  fecisse,    aut  admirationem  et  famam 
captantes,  aut  in  eo  lapsi  et  decepti,  quod  philoso- 
phiae  officium  in  accommodandis  et  reducendis  rari- 
oribus  eventibus  ad  ea,    quae  familiariter  occurrunt, 
non  aeque  in  ipsarum  illarum  vulgarium  rerum  causis, 
et  causarum  causis  altioribus  eruendis,  sitam  esse  ex- 
istimarunt.     Universal  autem  hujus  de  naturali  his- 
toria  querelae  causa  ea  praecipua  est,  quod  homines 
non  in  opere  tantum,  sed  in  ipso  instituto  aberrarunt. 
Namque  Historia   ilia  naturalis,  quae  extat,  aut  ob 
ipsorum  experimentorum  utilitatem,  aut  ob  narratio- 

num  jucunditatem,  confecta  videtur,  et  propter  se 
facta;  non  ut  philosophise  et  scientiis  initia,  et  veluti 
mam  mam  praebeat.  Itaque  huic  rei  pro  facultate  nos- 
tra deese  nolumus.  Nobis  enim  quantum  philoso- 
phiis  abstractis  sit  tribuendum  jampridem  constitu- 
tum  est.  Etiam  vias  inductionis  verse  et  bona?,  in 
qua  sunt  omnia,  tenere  nos  arbitramur,  et  intellectus 
humani  versus  scientias  facultatein  incompetentem 
et  prorsus  imparem,  veluti  per  machinas,  aut  filum 
aliquod  labyrinthi,  posse  juvare.  Neque  nescii  su- 
mus,  nos,  si  instaurationem  illam  scientiarum,  quam 
in  anirao  habemus,  intra  inventa  ulla  majora  cohi- 
bere  voluissemus,  ampliorem  fortasse  honoris  fructum 
percipere  potuisse.  Verum  cum  nobis  Deus  animum 
indiderit,  qui  se  rebus  submittere  sciat,  quique,  ex 
meriti  conscientia  et  successus  fiducia,  speciosa  libens 
praetereat;  earn  etiam  partem  operis  nobis  desumpsi- 
mus,  quam  existimamus  alium  quemquam  aut  in  uni- 
versum  fugere,  aut  non  pro  instituto  nostro  tractare 
voluisse.  Circa  hoc  autem  duo  sunt,  de  quibus  ho- 
mines, et  alias,  et  nunc  praecipue,  cum  ad  rem  ipsam 
accingimur,  monitos  volumus.  Prirno,  ut  mittant  il- 
lam cogitationem,  qua?  facile  homin urn  mentes  occupat 
et  obsidet,  licet  sit  falsissima  et  perniciosissima  ;  earn 
videlicet,  quod  rerum  particularium  inquisitio  infini- 
tum quiddam  sit  et  sine  exitu :  cum  illud  verius  sit, 
opinionum  et  disputationum  raodiim nullum  esse;  sed 
phantasias  illas  ad  perpetuos  erroreset  infinitas  agita- 
tiones  damnari ;  particularia  autem  et  informationes 
sensus  (demptis  individuis  et  rerum  gradibus,  quod 
inquisitioni  veritatis  satis  est)  comprehensionem  pro 
certo,  nee  earn  sane  vastam  aut  desperatam,  patiuntur. 
Secuudo,  ut  homines  subinde  meminerint  quid  agatur, 
atque  cum  inciderint  in  complures  res  vulgatissimas, 
exiles,  ac  specie  tenus  leves,  etiam  turpes,  et  quibus 
(ut  ait  ille)  honos  praefandus  sit ;  non  arbitrentur  nos 
nugari,  aut  mentem  humanam  inferius,  quam  pro 
dignitate  sua,  deprimere.  Neque  enim  ista  propter  se 
quaesita  aut  descripta  sunt;  sed  nulla  prorsus  alia  patet 
intellectui  humano  via,  neque  ratio  operis  aliter  con- 
stat :  nos  siquidem    conamur  rem    omnium   maxime 

seriam,  et  humana  mente  dignissimam,  ut  lumen  na- 
turae purum  et  mini  me  phantasticum  (cujus  nomen 
hactenus  qnandoque  jactatur  ;  res  hominibus  penitus 
ignota  est)  per  facem  a  divino  Numine  praebitam  et 
admotani,  hoc  nostro  seculo  aecendatur  Neque 
enim  dissimulamus  nos  in  ea  opinione  esse,  prsepos- 
teram  illam  argumentornm  et  meditationum  subtilita- 
tem,  prima?  informaiionis  sive  vera  inductionis  subti- 
litate  et  veritate  suo  tempore  praetermissa,  aut  non 
recte  instituta,  rem  in  integrum  restituere  nullo  modo 
posse, 'licet  omnia  omnium  setatum  ingenia  coierint; 
sed  naturam,  ut  fortunam,  a  f route  capillatam,  ab 
occipitio  calvam  esse.  Restat  itaque  ut  res  de  inte- 
gro  tentetur,  idque  majoribus  praesidiis,  atque,  exutis 
opinionum  zelis,  detur  aditus  ad  regnum  philosophiae 
et  scientiarum  in  quo  opes  humana?  sitae  sunt,  (natura 
enim  non  nisi  parendo  vincitur)  qualis  patet  ad  reg- 
num illud  ccelorum,  in  quod,  nisi  sub  persona  infan- 
tis,  ingredi  non  licet.  Usum  autem  hujus  operis  ple- 
beium  ilium  et  promiscuum  ex  experimentis  ipsis 
omnino  non  contemnimus  (cum  et  notitise  et  inven- 
tioni  hominum,  pro  varietate  artium  et  ingeniorum, 
plurima  utilia  proculdubio  snggerere  possit)  attamen 
minimum  quiddam  esse  censemus  prae  eo  aditu  ad 
scientiam  et  potentiam  humanam,  quern  ex  miseri- 
cordiadivinapsperamus  :  aqua  etiam  supplices  iterum 
petimus,  ut  novis  eleemosynis  per  manus  nostras  fami- 
liam  humanam  dotare  dignetur. 

Natura  rerum  aut  libera  est,  ut  in  speciebus ;  aut 
perturbata,  ut  in  monstris  ;  aut  constricta,  ut  in  expe- 
rimentis artium  :  facinora  autem  ejus  cujuscunque 
generis  digna  memoratu  et  historia.  Sed  historia  spe- 
cierum,  qua?  habetur,  veluti  plantarum,  animalium, 
metallorum,  et  fossilium,  tumida  est  etcuriosa;  his- 
toria mirabilium,  vana  et  e  rumore;  historia  experi- 
mentorum  manca,  tentata  per  partes,  tractata  negli- 
genter,  atque  omnino  in  usum  practicae,  non  in  usum 
philosophiae.  Nobis  itaque  stat  decretum,  historiam 
specierum  contrahere,  historiam  mirabilium  excutere 
atque  expurgare;  praecipuam  autem  operam  in  ex- 
perimentis mechanicis  et  artificialibus,  atque  naturae 

erga  manum  humanam  obsequiis,  collocare.  Quid 
enim  ad  nos  lusus  naturae  et  lascivia  ?  Hoc  est  pusillae 
specierum  ex  figura  differentiae,  quaa  ad  opera  nil  fa- 
ciunt,  in  quibus  nihilominus  naturalis  historia  luxuria- 
tur.  Mirabilium  autem  cognitio  grata  certe  nobis, 
si  expurgata  et  electa  sit :  sed  quamobrem  tandem 
grata?  Non  ob  ipsam  admirationis  suavitatem,  sed 
quod  saepe  artem  officii  sui  admonet,  ut  naturam 
sciens  eo  perdocat,  quo  ipsa  sponte  sua  nonnunquam 
praeivit.  Omni  no  primas  partes  ad  excitandum  lu- 
men naturae  artificialibus  tribuimus  ;  non  tantum  quia 
per  se  utilissirna,  sed  quia  naturalium  fidissitni  inter- 
pretes.  Num  forte  fulguris,  aut  iridis  naturam  tarn 
clare  explicasset  quisquam,  antequam  per  tormenta 
bellica  aut  artificiosa  iridum  super  parietem  simulacra, 
utriusque  ratio  demonstrata  esset  ?  Quod  si  causarum 
fidi  interpretes,  etiam  effectorum  et  operum  certi  et 
felices  indices  erunt.  Neque  tamen  consentaneum 
putamus  ex  triplici  ista  partitione  historiam  nostram 
distrahere,  ut  singula  seorsum  tractentur,  sed  genera 
ipsa  miscebimus,  naturalia  artificialibus,  consueta  ad- 
mirandis  adjungentes,  atque  utilissimis  quibusqne 
maxime  inhaerentes. 

Atque  a  phaenomenis  aetheris  ordiri  solennius  foret. 
Nos  autem  nil  de  severitate  instituti  nostri  remitten- 
tes,  ea  anteferemus,  quae  naturam  constituunt  et  re- 
ferunt  magis  communem,  cujus  uterque  globus  est 
particeps.  Ordiemur  vero  ab  historia  corporum  se- 
cundum earn  differentiam  quae  videtur  simplicissima; 
ea  est  copia  aut  paucitas  materiae  intra  idem  spatium 
sive  eandem  circumscriptionem  contentae  et  expor- 
rectae ;  nam  cum  ex  pronunciatis  de  natura  nil  verius 
sit,  quam  propositio  ilia  gemella,  Ex  nihilo  nihil  fieri, 
neque  quicquam  in  nihilum  redigi,  sed  quantum  ipsuni 
naturae,  sive  materiae  summam  nniversalem,  perpetuo 
manere  et  constare,  et  neutiquam  augeri  aut  minui. 
Etiam  illud  non  minus  certum,  tametsi  non  tam  per- 
spicue  notatum  aut  assertum  sit  (quicquid  homines  de 
potentia  materiae  aequabili  ad  formas  fabulentur)  ex 
quanto  illo  materiae  sub  iisdem  spatiorum  dimensioni- 
bus  plus  et  minus  contineri,  pro  corporum  diversitate 

aquibus  occupantur,  quorum  alia   magis  compacta, 
alia  magis  extensa  sive  fusa  evidentissime  reperiuntur. 
Neque  enim  parem  materiae  portionem  recipit  vas  aut 
concavum   aqua   et    aere  impletum  ;  sed  illud  plus, 
istud  minus.   Itaque  si  quis  asserat,  ex  pari  aeris  con- 
tents par  aquas  contentum  effici  posse,  idem  est,  ac 
si  dicat,    aliquid  fieri  posse  ex  nihilo.      Nam   quod 
deesse  supponitur  ex  materia,  id  ex  nihilo   suppleri 
necesse  foret.     Rursus  si  quis  asserat,  par  contentum 
aquae  in  par  contentum  aeris  posse  verti,  idem  est,  ac 
si  dicat,  aliquid  posse  redigi  in  nihilum.     Nam  quod 
superesse  supponitur  ex  materia,  id  ad  nihilum  eva- 
nuisse  similiter  necesse  foret.     Neque  nobis  dubium 
est,  quin  haec  res  etiam  calculos  pati  possit,  surdos 
fortasse  in  aliquibus,  sed  definitos  et  certos,  et  naturae 
notos.      Veluti  si  quis  dicat,  auri  corpus,  collatum 
ad  corpus  spiritus  vini,  esse  coacervationem  materiae 
superantem  ratione  vicecupla  simpla  aut  circitur,  non 
erraverit.     Itaque,  exhibituri  jam  historian»  earn,  quam 
diximus,  de  copia   et    paucitate    materiae,    atque    de 
materiae  ccitione  atque  expansione,  ex  quibus  notio- 
nes  illae   densi  et  rari  (si  proprie  accipiantur)  ortum 
habent;  hunc  ordinem  servabimus,   ut  primo  corpo- 
rum  diversorum  (ut  auri,  aquae,   olei,   aeris,  flammae) 
rationes  ad  invicem  recenseamus.     Examinatis  autem 
rationibus  corporum  diversorum,  postea  unius  atque 
ejusdem  corporis  subingressus  et  expatiationes,  cum 
calculis  sive  rationibus,   memorabimus.      Idem  enim 
corpus,  etiam  absque  accessione  aut  ablatione,    aut 
saltern  miuime  pro  rata  contractionis  et  extensionis, 
ex  variis  impulsibus  turn  externis  turn  internis,  susti- 
net  se  congerere  in  majorem  et  minorem  sphaeram. 
Interdum  enim  luctatur  corpus,  et  in  veterem  sphae- 
ram se  restituere  nititur  ;  interdum  plane  transmigrat, 
nee  revertere  satagit.     Hie  cursus  primo  atque  diffe- 
rentias  et  rationes  corporis  aliciijus  naturalis  (quoad 
extentum)  collati  cum  aperturis   aut  clausuris    suis, 
memorabimus;  videlicet    cum    pulveribus   suis,    cum 
calcibus  suis,  cum  vitrificationibus  suis,  cum  dissolu- 
tionibus  suis,  cum  distillatis  suis,  cum   vaporibus  et 
auris,  exhalationibus  et  inflammationibus  suis  memo- 

rabimus ;  deinde  actus  ipsos  et  motus,  et  progressus 
et  terminos  contractions  et  dilitationis  proponemus, 
et  quando  se  restituant  corpora,  quando  transmigrant 
secundum   extentnm ;  praecipue    autem    efficientia  et 
media,  per  quae  hujusmodi  corporum  contractiones  et 
dilatationes  sequuntur,  notabimus  :  atque  interim  vir- 
tutes  et  actiones,  quae  corpora  ex  hujusmodi  compres- 
sionibus   et   dilatationibus   indunnt   et  nanciscuntur, 
obiter  subtexemus.     Cumque  probe  noverimus  quam 
difficilis  res  sit,  in  prsesenti  animorum  statu,  jam  ab 
ipso  principio  cum  natura  consuescere,  observationes 
nostras,    ad    attentionem    hominum  et  meditationem 
excitandam  et  conciliandam,  adjiciemus.     Quod  ad 
demonstrationem  autem  attinet,  sive  retectionem  den- 
sitatis  et  raritatis  corporum,  nil  dubitamus  aut  cunc- 
tamur  quin  quoad  corpora  crassa  et  palpabilia  motus 
gravitatis  (qwem  vocant)  loco  optima?  et  maxime  ex- 
pedites   probationis    sumi  possit:    quo    enim    corpus 
compactius,    eo   gravius.     Verum  postquarn  ad  gra- 
dum  aereorum  et  spiritualium  ventum  est,  turn  pro- 
fecto  a  lancibus  destituimur,  atque  alia  nobis  indus- 
tria  opus  erit.     Incipiemus  autem  ab  auro,  quod  om- 
nium, quae  habemus  (neque  enim  tam  adulta  est  phi- 
losophia,  ut  de  visceribus  terrse  statuere  debeamus) 
gravissimum  est  atque  plurimum  materia?  minimo  spa- 
tio  complectitur;  atque  ad  hujus  corporis  sphaeram 
reliquorum  rationes    applicabimus;  illud    monentes, 
bistoriam  ponderum   hie    nos    rainime   tractare,    nisi 
quatenus  ad  corporum  spatia  sive  dimensa  demon- 
stranda  lucem  praebeat.     Cum  vero  non  conjicere  et 
ariolari,  sed  inverrire  et  scire,  nobis  propositum  sit, 
hoc  autem  in  examine  et  probatione  experimentorum 
primorum  magnopere  posituni  esse  judicemus,  pror 
sus  decrevimus  in  omni  experimento  subtiliore  mo- 
dam  experimenti,  quo  usi  sumus,  aperte  subjungere; 
ut  postquarn  patefactum  sit  quomodo  singula  nobis 
constiterint,  videant  homines  et  quatenus  fidem  adhi- 
beant,  et  quid  ulterius  faciendum  sit^  sive  ad  errores 
corrigendos,  qui  adhaerere  possint,  sive  ad  excitandas 
atque  adoperandas  probationes  magis  fidas  et  exqui- 
sitas.     Quin  et  ipsi  de  iis,  quae  nobis  minus  explorata, 

atque  errori  magis  exposita,  et  quasi  finitima  vide- 
buntur,  sedulo  et  sincere  monebimus.  Postremo  ob- 
servationes  nostras  (ut  modo  diximus)  adjiciemus,  ut 
licet  omnia  integra  philosophise  servemus,  tamen  fa- 
ciem  ipsam  historiae  naturalis  etiam  in  transitu  versus 
philosophiam  obvertamus.  Atque  porro  illud  cura- 
biraus,  ut  quaecunque  ea  sint,  sive  experimenta  sive 
observationes,  quse  prseter  scopum  inquisitionis  oc- 
currunt  atque  interveniunt,  et  ad  alios  titulos  proprie 
pertinent,  notemus,  ne  inquisitio  confundatur. 

Qua  est  Instaurationis  magnae  Pars  Tertia. 


Monendi  utique  sunt  homines,  et  per  fortunas  suas 
rogandi  atque  obsecrandi,  ut  animos  submittant,  et 
scientias  in  mundo  majore  quaerant :  quinetiam  de 
philosophia  vel  cogitationem  abjiciant,  vel  modicos 
saltern  et  tenues  fructus  ex  ilia  sperent,  usque  dum 
Historia  naturalis  et  experimentalis,  diligens  et  pro- 
bata, comparata  sit  et  confecta.  Quid  enim  sibi  vo- 
lunt  ista  cerebella  hominum,  et  potentes  nugae?  Fue- 
runt  apud  antiquos  placita  pbilosophorum  valde  nu- 
merosa ;  Pythagoras,  Philolai,  Xenophanis,  Heracliti, 
Empedoclis,  Parmenidis,  Anaxagorae,  Leucippi,  De- 
mocriti,  Platouis,  Aristotelis,  Theophrasti,  Zenonis, 
aliorum.  Hi  omnes  mundorum  argumenta,  tanquam 
fabularum,  pro  arbitrio  confinxerunt,  easque  fabulas 
suas  recitarunt,  publicarunt ;  alias  magis  concinnas 
certe  et  probabiles,  alias  duriores.  At  nostris  seculis, 
propter  instituta  scholarum  et  collegiorum,  cohiben- 
tur  ingenia  magis ;  neque  propterea  omnino  cessatum 
est :  Patricius,  Telesius,  Brunus,  Severinus  Danus, 
Gilbertus  Anglus,  Campanella,  scenam  tentarunt,  et 
novas  fabulas  egerunt,  nee  plausu  celebres,  nee  argu- 
mento  elegantes.  Num  haec  miramur?  Quasi  vero 
non  possint  infinita  oriri  hujusmodi  placita  et  secta?, 

omnibus  seculis  ?     Neque  enim  est,  aut  erit,  hujusce 
rei  finis  aliquis  aut  modus.     Alius  aliud  arripit,  aliis 
alia  placent;  nihil  est  luminis   sicci  et  aperti ;  quis- 
que  ex  phantasiae  suae  cellulis,  tanquam  ex  specu  Pla- 
tonis,  philosophatur  ;  ingenia  sublimiora,  acutius,  fe- 
licius  ;  tardiora,  minore  successu,  sed  aeque  pertina- 
cia.      Quin  non  ita  pridem,   ex  quornndam   virorum 
doctorum,  et  prout  nunc  sunt  res,  excellentium  dis- 
ciplina,  scientiae  (credo  propter  varietatis  et  licentiae 
tsedia)  intra  certos  et  descriptos  auctores  coercentur, 
atque  ita  cohibitae,  senioribus  imponuntur,  adolescen- 
tibus  instillantur ;  ut  jam  (quod  cavillatus  est  Cicero 
in  Caesaris   annum)  Stella  lyrce  ex  edicto  oriatur ;  et 
auctoritas  pro  veritate,  non  Veritas  pro  auctoritate  sit. 
Quod  genus  institutionis  et  disciplinae  ad  usum  prae- 
sentem  egregie  valet ;  sed  idem  meliorum   indicit  ex- 
ilium.     Nimirtim  primorum   parentum    peccatum  et 
luimus  et  imitamur  :  illi  Dei  similes   esse  voluerunt, 
posteri  eorum  adhuc  magis ;  etenim  mundoscreamus, 
naturae  praeimus  et   dominamur,  omnia  ita  se  habere 
volumus,  prout  nostras  fatuitati  consentaneum  fore  vi- 
detur,  non  prout  divinae  Sapientia?,  nee  qualia  inveni- 
untur  in  rebus  ipsis  ;  nee  scio  an  res  aut  ingenia  ma- 
gis   torqueamus  :    sed    plane    sigilla  imaginis  nostras 
creaturis  et  operibus  Dei  imprimimus,  non  Creatoris 
sigilla  cum  cura  inspicimus  et  agnoscimus.     Itaque 
non  immerito  iterum  de  imperio  in  creaturas  decidi- 
mus :  et  cum  post  lapsum  hominis  nihilominus  domi- 
natio  nonnulla  in  creaturas  reluctantes  relicta  merit, 
ut  per  veras  et  solidas  artes  subigi  et  flecti  possint,  id 
ipsum  ex  insolentia  nostra,   et  quia  Dei  similes  esse 
volumus,  etpropriae  rationis  dictamina  sequi,  maxima 
ex  parte  amittimus.       Quamobrem,  si  qua   est  erga 
Creatorem  humilitas,  si  qua  operum  ejus    reverentia 
et  magniheatio  ;  si  qua  charitas  in   homines,  et  erga 
necessitates  etaerumnas  humanas  relevandas  studium; 
si  quis  amor  veritatis  in  naturalibus,  et  odium  tene- 
brarum,  et  intellectus  purificandi  desiderium,  orandi 
sunt  homines  iterum  atque  iterum,  ut,  missis  paulisper, 
aut  saltern  sepositis,  philosophiis  istis  volaticis  et  prae- 

posteris,  quae  theses  hypothesibus  anteposuerunt,  et 
experientiam  captivam   duxerunt,  atque  de  operibus 
Dei    triumphaiunt ;    summisse,   et    cum    veneratione 
quadam,  ad   volumen  creaturarum  evolvendum  acce- 
dant. :  atque  in  eo  moram  faciant,  raeditentur,  et  ab 
opinionibus  abluti  et  mundi  caste  et  integre  versentur. 
Hie  est  ille  sermo  et  lingua,  qui  exivit  in  omnes  fines 
terrce:    nee    confusionem    Babylonicam    passus    est: 
hunc    perdiscant    homines,  et  repuerascentes,    atque 
iterum  infantes  facti,  Abecedaria  ejusdein   in  mani- 
bus  habere  dignentur.     In  interpretatione  autem  ejus 
eruenda  atque  enucleanda   nulli   operae  parcant,  sed 
strenue  procedant,  persistant,  immoriantur.    Cum  igi- 
tur  in  Instauratione  nostra  Historiam  naturalem,  qualis 
sit  in  ordine  ad  finem  nostrum,  in  tertia  operis  parte 
collocaverimus;  hanc  rem  prasvertere  et  statim  aggre- 
di  visum  est.     Etsi  enim  haud  pauca,  eaque  ex  prae- 
cipes, supersint  in  Organo  nostro  absolvenda,  tamen 
consilium   est,  universum  opus  Instaurationis  potius 
promovere  in  multis,  quam  perficere  in  paucis;  hoc 
perpetuo,  maximo  cum  ardore  (qualem  Deus  menti- 
bus,  ut  plane  confidimus,  addere  solet)  appetentes,  ut 
quod  adhuc  nunquam  tentatum  sit,  id  ne  jam  frustra 
tentetur.     Simul  subiit  animum  ilia  cogitatio:  spargi 
proculdubio  per  Europam  complura  ingenia,  capacia, 
libera,  excelsa,  subtilia,  solida,  constantia.     Quid  si 
quis,  tali  ingenio  praeditus,  rationem  et  usum  Organi 
nostri  capiat,  probet?     Tamen  non  habet  quid  agat, 
nee  quomodo  se  ad  philosophiam  comparet  aut  accin- 
gat.     Si  esset  res^  quae  lectione  librorum  philosophi- 
corum,  aut  disputatione,  aut  meditatione  perfici  pos- 
set, sufficeret  fortasse  ille,  quisquis  sit,  et  abunde  illud 
praestaret.     Quod  si  ad  historiam  naturalem  et  expe- 
rimenta  artium  ilium   remittimus   (id   quod   facimus) 
haeret,  non  est  instituti  ejus,  non  otii,  non  impensae. 
Atqui  non  est  postulaudum  nobis,  ut  quis  Vetera  di- 
mittat,  antequam  in  possessionem  meliorum  induca- 
tur.    Postquam  autem  naturae  et  artium  Historia,  fide- 
lis  et  copiosa,  collecta  et  digesta  fuerit,  atque  veluti 
ante  oculos  hominum  posita  et  explicata ;  non  tenuis  est 

spes,  ingenia,  de  quibus  diximus,  grandia  (qualia  et 
in  antiquis  philosophis  viguerunt,  et  adhuc  non  raro 
reperiuntur)  cum  tantae  antehac  fuerint  efficacise,  ut 
veluti  ex  scalmo  aut  concha  (rara  scilicet  experien- 
tia  et  frivola)  naviculas  quasdam  philosophise,  admira- 
bili  structura  quoad  opificium,  aedificaverint ;  multo 
magis  postquam  sylvam  et  materiem  nacta  sint,  soli- 
diores  structuras  excitatura;  idque  licet  via  veteri  per- 
gere  malint,  nee  via  nostri  Organi  (quae,  ut  nobis  vi- 
detur,  aut  unica  est,  aut  optima)  uti.  Itaque  hue  res 
redit,  ut  Organum  nostrum,  etiamsi  fuerit  absolutum, 
absque  Historia  naturali  non  multum ;  Historia  natu- 
ralis,  absque  Organo,  non  parum  instaurationem  sci- 
entiarum  sit  provectura.  Quare  omnino,  et  ante  om- 
nia, in  hoc  incumbere  satius  et  consultius  visum  est. 
Deus  universi  con di tor,  conservator,  instaurator,  hoc 
opus,  et  in  ascensione  ad  gloriam  suam,  et  in  descen- 
sione  ad  bonum  humanum  pro  sua  erga  homines  be- 
nevolentia  et  misericordia,  protegat  et  regat,  per  Fi- 
lium  suum  unieum,  nobiscum  Deum. 


NORMA 

HISTORIC  PR^SENTIS. 


Quamvis  sub  finem  ejus  partis  Organi  nostri,  quae 
edita  est,  praecepta  de  Historia  naturali  et  experi- 
mental! conscripserimus;  visum  est  tamen  hujus,  quam 
nunc  aggredimur,  Historiae  normam  et  figuram,  et  ac- 
curatius  describere  et  succinctius.  Titulis  in  catalogo 
comprehensis,  qui  pertinent  ad  concreta,  titulos  de 
naturis  abstractis  (quarum  ibidem,  ut  historiae  reser- 
vatae,  mentionera  fecirans)  superaddimus.  Hi  sunt 
materia?  schematismi  diversi,  sive  formae  primae  classis, 
motus  simplices.  Summae  motuum,  mensurae  motuum, 
alia  quaedam.  De  his  Abecedarium  novum  confeci- 
mus,  et  sub  finem  hujus  voluminis  collocavimus. 

Titulos  (cum  ad  omnes  nullo  modo  sufficiamus)  non 
ex  ordiue,  sed  ex  delectu  sumpsimus ;  quorum  scili- 
cet inquisitio,  aut  propter  usum  erat  gravissima,  aut 
propter  copiam  experimentorum  maxime  commoda, 
aut  propter  obscuritatem  rei  maxime  difficilis  et  no- 
bilis,  aut  propter  discrepantiam  titulorum  inter  se,  la- 
tissime  patens  ad  exempla. 

In  titulis  singulis,  post  aditum  quendam  aut  praefa- 
tionem,  statim  topica  particularia,  sive  articulos  in- 
quisitionis  proponimus,  turn  ad  lumen  inquisitionis 
praesentis,  turn  ad  provocationem  futurae.  Domini 
enim  quaestionum  sumus,  rerum  non  item.  Neque 
tamen  quaestionum  ordinem  in  Historia  ipsa  praecise 
observamus,  ne  impedimento  sit  quod  pro  auxilio 
adhibetur. 

Historia  et  experimenta  omnino  primas  partes  te- 
nent.  Ea,  si  enumerationem  et  seriem  rerum  parti- 
cularium  exhibeant,  in  tabulas  conficiuntur ;  aliter 
seorsum  excipiuntur. 

Cum  historia  et  experimenta  saepissime  nos  dese- 
rant,  praesertirn  lucifera  ilia,  et  instantiae  crucis,  per 
quas  de  veris  rerum  causis  intellectui  constare  possit ; 
mandata  damus  de  experimentis  uovis,  quantum  pro- 
spicere  animo  possumus,  aptis  ad  id,  quod  quaeritur. 
Haec  mandata  tanquam  Historia  designata  sunt. 
Quid  enim  aliud  nobis,  primo  viam  ingredientibus, 
relinquitur  ? 

Experimenti  alicujus  subtilioris  modum,  quo  usi 
sumus,  explicamus,  ne  error  subsit;  utque  alios  ad 
meliores  et  magis  exactos  modos  excogitandos  exci- 
temus. 

Monita  et  cautiones  de  rerum  fallaciis,  et,  qui  in 
inquirendo  et  inveniendo  possint  occurrere,  erroribus 
et  scrupulis  aspergimus;  ut  phantasmata  omnia,  quan- 
tum fieri  potest,  tanquam  exorcismo  fugemus. 

Observationes  nostras  super  historiam  et  experi- 
menta subteximus,  ut  interpretatio  naturae  magis  sit 
in  prociuctu. 

Commentationes,  et  tanquam  rudimeuta  quasdam 
interpretationis  de  causis,  parce,  et  magis  suggerendo 
quid  esse  possit,  quam  definiendo  quid  sit,  interpo- 
nimus. 

Canones,  sed  tamen  mobiles,  sive  axiomata  incho- 
ata,  quae  nobis  inquirentibus,  non  pronunciantibus,  se 
offerunt,  preescribimus  et  constituimus.  Utiles  enim 
sunt,  si  non  prorsus  veri. 

Utilitatis  humanae  nunquam  obliti  (licet  lux  ipsa 
dignior  sit  iis,  quae  a  luce  monstrantur)  vellicationes 
de  practica,  attentioui  et  memoriae  hominum  subjici- 
mus;  cum  nobis  constet  talem  et  tarn  infelicem  esse 
hominum  stuporem,  ut  quandoque  res  ante  pedes 
positas,  nisi  moniti,  non  videant,  sed  praetereant. 

Opera  et  res  impossibiles,  aut  saltern  adhuc  non 
inventas,  quae  sub  singulis  titulis  cadunt,  proponimus; 
atque  una  ea,  quae  jam  inventa  sunt  et  in  hominum 
potestate,  atque  impossibilibus  illis,  et  non  inventis, 
sunt  proxima  et  maxime  cognata,  subjungimus ;  ut 
simul  et  industria  humana  excitetur,  atque  animi 
addantur. 

Patet  ex  antedictis,  Historiam  praesentem,  non  tan- 
tum  tertiae  partis  Instaurationis  vices  supplere,  sed 
praeparationem  esse  non  contemnendam  ad  quartara, 
propter  titulos  ex  Abecedario,  et  topica ;  et  ad  sex- 
tain, propter  observationes  majores,  commentationes, 
et  canones. 


INSTAURATIONIS 

MAGNjE 

PARS  QUARTA. 


SCALA    INTELLECTUS, 


SIVE 


FILUM  LABYRINTHI. 


Difficilis  sane  foret  reprehensio  eorum,  quibus 
nihil  sciri  placnit,  si  decretum  durum  interpretatione 
molliore  correxissent.  Si  quis  enim  asserat,  hoc  ip- 
sum  scire,  recte  acceptum,  esse  per  causas  scire, 
causarum  antem  cognitionem  gliscere,  et  serie  et  ve- 
luti  catena  perpetua  ad  notissima  naturae  scandere, 
adeo  ut  particularium  rerum  cognitio,  absque  exacta 
universae  naturae  comprehensione,  proprie  non  absol- 
vatur ;  non  facile  invenias,  quod  sano  cum  judicio 
contradici  possit.  Nam  et  veram  aiicujus  rei  scien- 
tiam  haberi  posse,  antequam  mens  in  causarum  ex- 
plicatione  plane  consistat,  minus  consentaneum  ;  et 
perfectam  universi  cognitionem  humanae  naturae  attri- 
buere  atque  asserere,  temerarium  fortasse  quiddam, 
atque  impotentis  cujusdam  animi  censeri  possit.  Ve- 
rum  ill!  contra,  nulla  hujusmodi  nsi  interpretatione 
aut  moderatione,  sensuum  oracula  prorsus  prophanare 
non  veriti  sunt ;  quod  cum  summa  rerum  desperatione 
conjunctum  est.  Quod  si  verum  omnino  dicendum 
sit ;  etiamsi  ab  hac  calumnia  abstinuissent,  tamen 
haec  ipsa  lis  intempestive  et  contentiose  mota  videatur, 
cum  citra  istam,  quam  intelligere  videntur,  ipsissi- 
raam  veritatem,  tantus  humanae  industriae  pateat  cam- 
pus, ut  sit  res  praepostera  et  quasi  mentis  commotae  et 
perturbatae,  de  extremis  obtinendis  solicitum,  tantas 
in  medicisitas  utilitates  praetermittere.  Nam  utcunque 
per  veri  et  probabilis  distinctionem,  scientiae  certitu- 

dinem  destruere,  usum  retinere,  videri  volurit,  atque, 
quoad  activam  partem,  delectum  rerum  illaesum 
relinquere ;  tamen,  sublata  ex  aninris  hominum 
veritatis  exquirendae  spe,  proculdubio  nervos  in- 
quisition! humanae  inciderunt,  et  promiscua  quae- 
rendi  licentia,  inveniendi  negotium  in  exercitationem 
quandam  ingenii  et  disputationis  verterunt.  Verun- 
tamen  negare  plane  non  possumus,  quin  si  qua  nobis 
cum  antiquis  intercedat  societas,  ea  cum  hoc  genere 
philosophise  maxime  conjuncta  sit;  cum  multa  ab  il- 
lis  de  sensuum  variationibus,  et  judicii  humani  infir- 
mitate,  et  de  cohibendo  et  sustinendo  assensu,  pru- 
denter  dicta  et  animadversa  probemus  ;  quibus  etiam 
innumera  alia,  quae  eodem  pertinent,  adjungere  pos- 
semus  ;  adeo  ut  inter  nos  et  illos  hoc  tantum  intersit, 
quod  illi  nil  vere  sciri  posse  prorsus,  nos  nil  vere  sciri 
posse  ea,  qua  adhuc  gens  humana  ingressa  est,  via, 
statuamus.  Neque  vero  hujus  societatis  nos  pudet. 
Si  enim  in  hunc  ccetum  recipiantur  non  solum  ii,  qui 
sententia  et  placito  hoc  tenent  et  opinantur,  sed  et 
illi,  qui  idem  aut  forma  ipsa  interrogandi  et  objici- 
endi  prae  se  ferunt,  aut  conquerendo  de  rerum  obscu- 
ritate,  et  indignando,  fatentur,  et  quasi  clamant,  aut 
secreto  animo  agitant,  et  raris  et  occultis  vocibus  ve- 
luti  insusurrant ;  invenias  in  hoc  numero  viros  ex  an- 
tiquis longe  maximos,  et  contemplationum  principes, 
in  quorum  consortium  includi  neminem  peeniteat. 
Pronuntiandi  enim  confidentiam  fortasse  unus  aut  alter 
ex  antiquis  usurpavit ;  neque  tamen  invaluit  ea  ipsa, 
nisi  hand  ita  pridem  barbaris  seculis,  nunc  autem  fa- 
ctione  quadam  atque  consuetudine  et  incuria  retine- 
tur.  Sed  tamen  rursus  in  hac,  de  qua  diximus,  socie- 
tate  facile  quis  perspexerit,  nos  erga  illos  viros  initiis 
opinionum  conjunctos,  exitu  in  immensum  divisos 
esse.  £tsi  enim  primo  non  multum  dissentire  videa- 
mur,  quod  illi  incompetentiam  humani  iritellectus 
simpticiter,  nos  sub  modo  asseramus ;  nihilominus 
hue  res  redit,  ut  illi,  nullum  huic  malo  remedium 
invenientes  aut  sperantes,  negotium  deserant,  et  sen- 
su«  certitudinem  invadendo,  scientiam  ab  imis  funda- 
mentis   evertant :    nos,  novam    viam   afFerentes,   turn 

sensus  turn  mentis  errores  regere  et  restituere  cone- 
mur.  Itaque  illi,  jactara  arbitrati  aleam,  ad  ingenii 
quandam  peregrinationem  liberam  et  amcenam  se 
vertunt;  nobis  ex  opinione  nostra  difficilis  et  remota 
obvenit  provincia,  quae  ut  generi  humano  felix  et 
fausta  sit,  perpetuo  precamur.  Itaque  initia  viarum 
secundo  libro  descripsimus ;  easdem  ipsi  continuo 
ingressi,  tertio  phenomena  universi  et  historiam  tra- 
ctavimus  ;  in  quo  certe  sylvas  naturae,  et  variatione  in- 
finita  experimentorum  veluti  foliis  opacas  et  obscuras, 
et  observationura  subtilitate,  veluti  virgultis  et  vepri- 
bus,  implicatas,  penetravimus  et  praeterivimus.  At- 
que nunc  ad  magis  aperta  fortasse,  sed  tamen  ad  ma- 
gis  ardua  pervenimus,  ex  sylvis  scilicet  ad  radices 
montium.  Nam  ab  historia  ad  universalia  certo  atque 
constanti  tramite  (licet  via  nova  et  intentata)  ducemus. 
Atque  certe  non  male  in  vias  contemplation  um  con- 
veniret  illud  celebre  et  decantatum  apud  antiquos  bi- 
vium  vitae  activae,  ex  quo  via  altera,  primo  ingressu 
plana  et  facilis,  ducebat  ad  praerupta  et  impervia ; 
altera,  a  principio  ardua  et  suspensa,  in  plana  desi- 
nebat.  Nam  eodem  prorsus  modo,  qui  jam  inde  a 
prima  inquisitione  immobilia  quaedam  in  scientiis 
principia  prensabit,  quibus  acquiescens  caetera  veluti 
per  otium  expediat ;  ilium,  si  modo  perrexerit,  nee, 
nimium  sibi  placens  aut  displicens,  ab  inquisitione 
destiterit,  prioris  viae  fortuna  manet.  Qui  autem  ju- 
dicium cohibere,  et  gradatim  ascendere,  et  rerum, 
veluti  montium  juga,  unum  primo,  deinde  alterum, 
ac  rursus  alterum  superare  cum  patientia  vera  et  in- 
defessa  sustinuerit,  ille  ad  summitates  et  vertices  na- 
turae mature  perveniet,  ubi  et  statio  serena,  et  pul- 
cherrimus  rerum  prospectus,  et  descensus  molli  clivo 
ducens  ad  omnes  practicas.  Itaque  consilium  no- 
strum est,  verae  et  legitimae  de  rebus  inquisitionis  (ut 
in  secundo  libro  praecepta)  ita  hie  exemplaria  propo- 
nere  et  describere  pro  varietate  subjectorum ;  idque 
ea  forma,  quam  cum  veritate  summum  consensum 
habere  putamus,  atque  ut  probatam  et  electam  tradi- 
mus.     Neque   tamen,   more  apud    homines  recepto, 

omnibus  hujus  formulae  partibus  necessitatem  quan- 
dam  attribuimus,  tanquam  unicae  essent  et  inviola- 
biles.  Neque  enim  hominum  industriam  et  felicita- 
tem  veluti  ad  columnam  alligandas  existimamus. 
Atque  nihil  officit,  quo  minus  ii,  qui  otio  magis 
abundant,  aut  a  difficultatibus,  quas  primo  experi- 
entem  sequi  necesse  est,  liberi  jam  erunt,  rem  mon- 
stratam  in  potius  perducant.  Quin  contra,  artem  ve- 
ram  adolescere  statuimus. 


HISTORIA  VENTORUM, 

ADITUS,  SIVE  PRjEFATIO. 


Venti  humanae  genti  alas  addiderunt.  Eorum  enim 
dono  feruntur  homines  et  volant ;  non  per  aerem  certe, 
sed  per  maria;  atque  ingens  patet  janua  commercii, 
et  fit  mundus  pervius.  Terras  autem  (quae  gentis  hu- 
manae sedes  est  et  domicilium)  scopae  sunt :  eamque, 
atque  simul  aerem  ipsum,  everrunt  et  mundant.  At- 
tamen  et  mare  infamant,  alioqui  tranquillum  et  innox- 
ium  :  neque  alias  sine  maleficio  sunt.  Motum,  abs- 
que opera  humana,  cient  magnum  et  vehementem  ; 
unde  et  ad  navigandum  et  ad  molendum,  veluti  ope- 
rarii,  conducti  sunt ;  et  ad  multo  plura  adhiberi  pos- 
sunt,  si  humana  non  cesset  diligentia.  Natura  ipso- 
rum  inter  secreta  et  abdita  reponi  solet ;  nee  mirum, 
cum  nee  aeris  natura  et  potestas  cognita  quoquo 
modo  sit,  cui  famulantur  et  parasitantur  venti,  ut 
(apud  poetas)  iEolus  Junoni.  Primariae  creaturae 
non  sunt,  nee  ex  operibus  sex  dierum  :  quemadmo- 
dum  nee  reliqua  meteora  quoad  actum,  sed  post-nati 
ex  ordine  creationis. 


Topica  particularia  :  sive  Articuli  lnquisitionis  de 

Ventis. 

1.  Describito  ventos  ex  diligentia  nautica,  et  ira-  Nomina 
ponito   nomina   ipsis,   sive    Vetera,   sive  nova,  modoj^to" 
constantia. 

Venti   vel  generales  sunt,  vel  stati,  vel  asseclae, 

vel  liberi.    Generales  voco,  qui  semper  flant;  sta- 

tos,  qui  certis  temporibus  ;    asseclas,  qui  frequen- 
tius  ;  liberos,  qui  indifferenter. 
Vend        2.  An  sint  venti  aliqui  generales,  atque  ipsissirai 
fes°era"  m°t«s  aeris  ;  et,  si   sint,  in  qua  consecutione  raotus, 

et  in  quibus  locis  spirent  ? 
Venti        3.  Qui  venti  anniversarii   sint,  aut    reduentes   per 
statI"     vices,  et  in  quibus  regionibus?  An  inveniatur  ventus 
aliquis  ita  prsecise  status,  ut  redeat  regulariter  ad  dies 
certos  et  horas,  instar  sestus  maris  ? 
venti        4.  Qui  venti  sint  asseclse,  et  familiares  regionum ; 
cla!i      qui  temporum,  in  nsdem  regionibus  ;  qui  verm  ;  qui 
sestivales  ;  qui  autumnales  ;  qui  brumales  ;  qui  aequi- 
noctiales  ;  qui  solstitiales  ;    qui  matutini,   meridiani, 
vespertini,  nocturni  ? 

5.  Quales  sint  venti  marini,  quales  qui  spirant  a 
continente?     DifFerentias  autern  marinorum  et  terres- 
trium  diligenter  excipito,  tam  eorum  qui  in  terra  et 
mari,  qnam  eorum  qui  a  terra  et  mari. 
venti        q.  An  non  spirent  venti  ex  omni  plaga  cceli? 

Venti  non  multo  plus  plagis  cceli,  quam  qualita- 

tibus,  variant.     Alii    vehementes,    alii    lenes ;    alii 

constantes,  alii  mutabiles ;   alii  calidi,  alii  frigid i ; 

alii  humectant  magis  et  solvunt,  alii  desiccant  et 

constipant ;  alii  congregant  nubes,  et  sunt  pluviosi 

vel  etiam  procellosi,  alii  dissipant,  et  sunt  sereni. 

Q«aii-       7.  Inquirito  et  narrato,  qui  sint  venti  uniuscuj  usque 

venfn-  speciei  ex  prasdictis,  et  quomodo  varient  secundum 

rumdi-  regiones  etloca? 

Origines  locales  ventorum  triplices ;  aut  dejiciun- 

tur  ex  alto,  aut  emanant  a  terra,  aut  conflantur  in 

ipso  corpore  aeris. 

ori-  8.  Secundum  has  tres  origines   de  ventis  inquirito. 

fn'oXs  Qu*  scilicet  ex  ipsis  dejiciantur  de  media  (quam  vo- 

vento-  cant)  regione  aeris  ;  qui  vero  exspirent  e  cavis  terrae, 

sive  illi  erumpant  confertim  sive  efflent  insensibiliter 

et  sparsim,  et  postea  glomerent  ut  rivuli  in  fluvium  : 

qui  denique  generentur  passim  ex  tumoribus  sive  ex- 

pansionibns  aeris  proximi  ? 

Neque  generationes  ventorum  originales  tantum  : 
sunt  et  accidentales,  ex  compressionibus  aeris  scili- 
cet, et  percussionibus,  et  repercussionibus  ejus. 


rum 

9.  De  hujusmodi  ventorum  generationibus  acciden-  Gepe- 
talibus  inquirito.     Generationes  ventorum  proprie  non  «00?-"" 
sunt ;  etenim  augent  et  fortificant  ventos  potius,  quam  stales 

,.,1-.,,  x  x  vento- 

producunt  et  excitant.  rnra. 

De  communitate  ventorum  hactenus.  Reperiun- 
tur  autem  venti  rari  et  prodigiosi,  quales  sunt  Prae- 
ster,  Turbo,  Ecnephias ;  hi  super  terram  :  at  sunt 
et  subterranei,  quorum  alii  sunt  vaporosi  et  mercu- 
riales,  ii  percipiuntur  in  mineris ;  alii  sulphurei,  illi 
emittuntur,  nacti  exitum  in  terrae  motibus,  aut  enim 
effervescunt  ex  montibus  ardentibus. 

10.  De  hujusmodi  ventis,  raris  et  prodigiosis,  atque  vend 
adeo  de  omnibus  ventorum  miraculis  inquirito.  "*[■" 

A  speciebus  ventorum  transeat  inquisitio  ad  con-  nariiet 
facientia  ad  ventos  (ita  enim  loqui  volumns,  quia  J!**™. 
vocabulum    efficients    plus    significat,    vocabulum  «m. 
concomitantis  minus  quam  intelligimus)  atque  ad  ea, 
quae  ventos  putantur  excitare  aut  sedare. 

11 .  Circa  astrologica  de  ventis  inquirito  parce,  nee  confa. 
de  accuratis  schematibus  cceli  curato;  tantummodo  ^ent,a 
observationes  manifestiores  de  ventis  ingruentibus  tos,  et 
circa  exortus  aliquorum  astrorum,  aut  circa  eclipses  t*°tf  t 
luminarium,  aut  conjunctiones  planetarum  ne  negli- sedan- 
gito  ;  nee  minus  quatenus  pendent  ex  viis  solis  aut  *'0as,p" 
lunae. 

12.  Quid  confaciant  meteora  diversorum  generum 
ad  ventos?  Quid  terrae  motus,  quid  imbres,  quid 
concursus  ventorum  ad  invicem  ?  Concatenata  enim 
sunt  ista,  et  alterum  alterum  trahit. 

13.  Quid  confaciant  ad  ventos,  vaporum  et  exhala- 
tionum  diversitas?  Et  quae  ex  ipsis  sint  magis  gene- 
rativa  ventorum,  et  quatenus  natura  ventorum  sequa- 
tur  hujusmodi  materias  suas  ? 

14.  Quid  confaciant  ea,  quae  hie  in  terra  sunt,  aut 
fiunt,  ad  ventos ;  quid  montes,  et  solutiones  nivium 
in  ipsis ;  quid  moles  glaciales,  quae  in  mari  innatant 
et  deferuntur  alicubi ;  quid  differentiae  soli  aut  terrae 
(modo  hoc  fuerit  per  tractus  majores)  veluti  paludes, 
arenae,  sylvae,  campestria;  quid  ea,  quae  hie  apud 
homines  aguntur,  veluti  incensiones  ericae,    et   simi- 

t  2 

Hum,  ad  culturam  agrorum  ;  incensiones  segetum  aut 
villarum  in  bellis  ;  desiccationes  paludum  ;  displo- 
siones  continuse  botnbardarum  ;  sonitus  oampanarum 
siiiiul  in  magnis  urbibus ;  et  similia?  Festucae  certe 
sunt  res  nostra,  sed  tamen  aliquid  possunt. 

15.  De  omnimodis  excitationibus  aut  sedationibus 
ventorum  inquirito,  sed  parce  de  fabulosis  aut  super- 
stitiosis. 

A  confacientibus  ad  ventos  transeat  inquisitio  ad 

inquirendos  limites  ventorum  ;  de  altitudine,  exten- 

sione,  duratione  eorum. 

Limites      16.  Inquirito  diligenter  de  altitudine  sive  elevatione 

ventorum  ;    atque   si  sint  fastigia  montium,  ad  qua? 

venti  non  aspirent ;  aut  si  conspiciantur  nubes  quan- 

doque  stare  et  non  inovere,  flantibns  eodem  tempore 

ventis  fortiter  hie  in  terra. 

17  Inquirito  diligenter  de  spatiis,  quae  venti  de- 
prehensi  sunt  sirnul  occupare,  et  ad  quos  terminos  ? 
Exempli  gratia,  si  auster  flaverit  tali  loco  an  constet 
quod  eodem  tempore  aquilo  flaverit  ab  illinc  milliari- 
bus  decern?  Contra,  in  quantas  angustias  venti  redigi 
possint,  ita  ut  fluant  venti  (id  quod  fieri  videtur  in 
turbinibus  nonnullis)  tanquam  per  canales. 

18.  Inquirito  ad  quod  tempus,  vel  maximum,  vel 
medium,  vel  minimum,  continuari  soleant  venti,  et 
deinde  flaccescere  et  tanquam  exspirare  :  qualis  etiam 
esse  soleat  ortus  et  inceptio  ventorum,  qualis  languor 
et  cessatio  ;  subito,  gradatim,  quoquo  modo  ? 

A  limitibus  ventorum  transeat  inquisitio  ad  suc- 

cessiones  ventorum,  vel  inter  se  vel  respectu  plu- 

viae  et  imbrium:  cum  enim  choreas  ducant,  ordinern 

saltationis  nosse  jucundum  fuerit. 

succes-      19.  An  sit  aliqua  regula,  aut  observatio  paulo  cer- 

sie°ntoS-  tlor'  ^e  successionibus  ventorum  ad  invicem,  sive  ea 

rum.     sit  in  ordine  ad  motum  solis,  sive  alias  :  et  si  sit,  qualis 

sit  in  ilia? 

20.  Circa  successionem  et  alternationem  ventorum 
et  pluvise  inquirito ;  cum  illud  familiare  et  frequens 
sit,  ut  pluvia  sedet  ventos,  venti  compescant  et  dissi- 
pent  pluviam. 

21.  An  post  certam  period um  annorum  redinte- 
gretur  successio  ventorum ;  et  si  ita  sit,  quae  sit  ea 
period  us? 

A  successionibus  ventorum  transeat  inquisitio  ad 
motus  ipsorum.  Motus  ventorum  septem  inquisi- 
tionibus  absolvuntur;  quorum  tres  superioribus  ar- 
ticulis  continentur,  quatuor  adhuc  manent  intactae: 
nam  de  motu  ventorum  dispertito  per  plagas  cceli 
inquisitum  est.  Etiam  de  motu  trium  linearum, 
sursum,  deorsum,  lateraliter.  Etiam  de  acciden- 
tal! motu  compressionum.  Restant  motus  quartus 
progressivus,  quintns  undulationis,  sextus  confli- 
ctus,  Septimus  in  organis  et  machinis  humanis. 

22.  Cum  progressus  sit  semper  a  termino,  de  loco  Motns 
primi  ortus,  et  tanquam  fontibus  alicujus  venti,  quan-  ^™"1 
turn  fieri  potest,  diligenter  inquirito.     Siquidem    vi-  rum. 
dentur  venti  famae  similes.     Nam  licet  tumultuentur 

et  percurrant,  tamen  caput  inter  nubila  condunt. 
Item  de  progressu  ipso  :  exempli  gratia,  si  boreas  ve- 
heinens,  qui  flaverit  Eboraci  ad  talem  diem  ant  ho- 
ram,flaverit  Londini  biduo  post? 

23.  De  undulatione  ventorum  inquisitionem  ne 
omittito.  Undulationem  vocamus  eum  motum,  quo 
ventus  ad  parva  intervalla  intenditur  et  remittitur, 
tanquam  undae  aquarum :  quarum  vices  optime  per- 
cipiuntur  ex  auditu  in  aedibus.  Eo  autem  magis  no- 
tato  diligenter  differentias  undulationis,  sive  sulcatio- 
nis  inter  aerem  et  aquam;  quia  in  aere  et  vends  deest 
motus  gravitatis,  qui  pars  magna  est  undulationis  in 
aquis. 

24.  De  conflictu  et  concursu  ventorum  flantium  ad 
idem  tempus  diligenter  inquirito.  Primo,  utrum  flent 
simul  plures  venti  originales,  non  dicimus  reverberan- 
tes?  Et,  si  hoc  ita  sit,  quales  euripos  in  motu,  quales 
rursus  condensationes  et  alterationes  in  corpore  aeris 
gignant? 

25.  An  venti  alii  eodem  tempore  flent  superius, 
alii  hie  apud  nos  in  imo  ?  Quandoquidem  observatum 
est  a  nonuullis,  interdum  nubes  ferri  in  contrarium 
versionis  pinnaculi :  etiam  nubes  ferri  forti  aura,  cum 
hie  apud  nos  fuerit  summa  tranquillitas. 

26.  Fiat  descriptio  diligens  admodum  et  particularis 
motus  ventorum  in  impulsu  navium  per  vela. 

27.  Fiat  descriptio  motus  ventorum  in  velis  molen- 
dinorum  ad  ventum;  in  volatu  accipitrum  et  avium, 
etiam  in  vulgaribus  et  ludicris,  veluti  signorum  ex- 
plicatorum,  draconum  volantium,  duellorum  ad  ven- 
tum, etc. 

A  motibus  ventorum  transeat  inquisitio  ad  vim  et 
potestates  ipsorum. 
Potes-       28.  Quid  possint  et  agant  venti  circa  currentes  et 
«ntV  ^stus  aquarum,  et  circa  detentiones,  immissiones,  et 
mm.     inundationes  ipsarum  ? 

29.  Quid  circa  plantas  et  insecta,  inducendo  locu- 
stas,  erucas,  malos  rores? 

30.  Quid  circa  purgationem  et  infectionem  aeris, 
et  circa  pestilentias,  morbos,  etaffectus  animalium? 

31.  Quid  circa  delationem  specierum  (quas  vocant) 
spiritalium,  ut  sonovum,  radiorum,  etsimilium? 

A  potestatibus  ventorum  transeat  inquisitio  ad 

prognostica    ventorum,    non    solum   propter  usum 

praedictionum,  sed  quia  manu  ducunt  ad  causas: 

prognostica  enim    aut   praeparationes  rerum  mon- 

strant,  antequam  perducantur    ad  actum;    aut  in- 

choationes,  antequam  perducantur  ad  seusum. 

Prog-        32.  Colligantur,   cum  diligentia  bona,  prognostica 

vento-   ventorum  omnigena   (praeter  astrologica,    de  quibus 

rum-     superius  diximus  quatenus  sint  inquirenda)  sive  pe- 

tantur  ex  meteoricis,  sive  ex  aquis,  sive  ex  instinctu 

animalium,  aut  quovis  alio  modo. 

Postremo  inquisitionem  claudito,  inquirendo  de 
imitamentis  ventorum,  sive  in  naturalibus  sive  in 
artificialibus. 
imita-       33.    Inquirito  de  imitamentis  ventorum  in  natura- 
libus;   qualia    sunt   flatus   in  corporibus  animalium, 
flatus  in  receptaculis  distillationum,  etc. 

Inquirito  de  auris  factis  et  ventis  artificialibus,  ut 
follibus,  refrigeratoriis  in  ccenaculis,  etc. 

Articuli  tales  sint.  Neque  nobis  dubium  est,  quin 
ad  nonnullos  horum  responderi  non  possit  secundum 
copiam  experientiae,   quam  habemus.     Verum  qnem 


rum. 

admodum  in  causis  civilibus,  quid  causa  postulet  ut 
interrogetur,  noverit  jurisconsultus bonus;  quid  testes 
respondere  possint,  non  norit:  idem  nobis  circa  His- 
torian! naturae  accidit.     Posteri  caetera  viderint. 


HISTORIA. 


Nomina  Ventorum. 


Nomina  ventis,  potins  ex  ordine  et  gradibus  nume-AdArt. 
rata,  quam  ex  antiquitate  propria,  imponimus:  hoc 
perspicuitatis  et  memoriae  gratia.  Sed  vocabula  anti- 
qua  adjicimus  quoque  propter  suffragia  auctorum  ve- 
terum,  ex  quibus  cum  haud  pauca  (licet  anxio  quo- 
dam  judicio)  exceperimus,  non  agnoscentur  fere  ilia, 
nisi  sub  nominibus  quibus  illi  usi  sunt.  Partitio  au- 
tem  generalis  ea  esto  :  Ut  skit  veuti  cardinales,  qui 
spirant  a  cardinibus  mundi:  semicardinales,  qui  in 
dimidiis:  mediani,  qui  in  intermediis :  etiam  ex  in- 
termediis  mediani  majores  vocentur,  qui  in  quadris; 
minores  reliqui.  Particularis  autem  divisio  ea  est, 
quae  sequitur. 


Cardin. 
Boreas. 

Bor.  1.  ad  Eurum. 
Med.  Maj. 
Boreas  2.  ad  Eurum,  sive 

Aquilo. 
Boreas  3.  ad  Eurum,  sive 
Meses. 

Semicar. 
Euro-Boreas. 
Eur  us  1.  a  Borea. 
Med.  Maj. 
Eurus  2.  a  Borea,  sive  Cae- 

cias. 
Eurus  3.  a  Borea. 


Cardin. 
Eurus,  sive  Subsolanus. 
Eurus  1.  ad  Austrum. 

Med.  Maj. 
Eurus  2.  ad  Austrum,  sive 

Vulturnus. 
Eurus  3.  ad  Austrum. 

Semicar. 
Euro-Auster. 
Auster  1.  ab  Euro. 
Med.  Maj. 
Auster  2.  ab  Euro,  sive 

Phcenicias. 
Auster  3.  ab  Euro. 

Cardin. 
A uster,  sive  Notus. 
Auster  1    ad  Zephyrum. 

Med.  Maj. 
Auster  2.  ad  Zephyrum, 

sive  Libonotus. 
Auster  3.  ad  Zephyrum. 

Semicar. 
Zephyro-Auster,  sive 

Lybs. 
Zephyrus  1.  ab  Austro. 

Med.  Maj. 
Zephyrus  2.  ab  Austro, 

sive  Africus. 
Zephyrus  3.  ab  Austro. 


Cardin. 
Zephyrus,  sive  Favonius. 
Zephyrus  1.  ad  Boream. 

Med.  Maj. 
Zephyrus  2.  ad  Boream, 

sive  Corus. 
Zephyrus  3.  ad  Boream. 

Semicar. 
Zephyro-Boreas. 
Boreas  1.  a  Zephyro,  sive 
Thrascias. 

Med.  Maj. 
Boreas  2.  a  Zephyro,  sive 

Circius. 
Boreas,3.  a  Zephyro. 


Sunt  et  alia  ventorum  nomina  Apheliotes,  Arges- 
tes,  Olympias,  Sciron,  Hellespontius,  Iapyx.  Ea  nil 
moramur.  Satis  sit  nomina  ventorum  ex  ordine  et 
distributione  plagarum  cceli  fixa  imposuisse.  In  in- 
terpretatione  auctorum  non  multum  ponimus,  cum  in 
ipsis  auctoribus  parum  sit. 

Venti  Liberi. 

1 .  Non  est  plaga  cceli,    unde    ventus  non  spiret : 
gdArt"  quin  si  plagas  cceli  in  tot  partes  dividas,    quot  sunt 

gradus  in  horizonte,  invenias  ventos  aliquando  alicubi 
ea  singulis  flantes. 

2.  Sunt  regiones  totse,  in  quibus  non  pluit,  aut  raro 
admodum  :  at  non  sunt  regiones,  ubi  non  flent  venti, 
et  saepius. 

Venti  Generates. 

De  ventis  generalibus  phenomena  rara.     Nil  mi- 
f  Art'rum,  cum  intra  tropicos  praecipue  perspiciantur  loca 
damnata  apud  antiquos. 

Constat  navigantibus  inter  tropicos  libero  aequore 

flare  ventum  constantem  et  jugem  (brizam  vocant 
nautae)  ab  oriente  in  occidentem.  Is  non  ita  segnis 
est,  quia  partim  flatu  proprio,  partim  regendo  cur- 
rentem  maris,  idefficiat,  ut  nequeantnavigantes  versus 
Peruviam  eadem  redire,  qua  proficiscuntur,  via. 

2.  In  nostris  maribus  Europse  percipitur  ccelo  sereno 
et  sudo,  et  cessantibus  ventis  particularibus,  aura  quae- 
dam  lenis  ab  oriente  solisequa. 

3.  Recipit  observatio  vulgaris,  nubes  sublimiores 
ferri  plerumque  ab  oriente  in  occidentem ;  idque 
cum,  iisdem  temporibus,  circa  terram  aut  tranquil- 
litas  sit,  aut  ventus  diversus.  Id  si  non  semper  fa- 
ciant,  poterit  in  causa  esse,  quod  venti  particulares 
quandoque  flant  in  sublimi,  qui  ventum  istum  gene- 
ralem  obruunt. 

Si  quis  sit  talis  ventus  generalis  ex  ordine  motus  Moni- 
cceli,  is  non  adeo  firmus  est,  quin  ventis  particu- tum' 
laribus  cedat.  Manifestior  autem  est  intra  tropicos 
propter  circulos,  quos  conficit,  majores ;  etiam  in 
sublimi,  propter  eandem  causam  et  propter  cursum 
liberum.  Quamobrem,  si  hie  extra  tropicos  et 
juxta  terram  (ubi  mollis  admodum  et  segnis  est) 
eum  deprehendere  voles,  fiat  experimentum  in  aere 
libero,  et  in  sum  ma  tranquillitate,  et  in  locis  altis  ; 
et  in  corpore  valde  mobili,  et  tempore  pomeridiano; 
quia  per  id  tempus  ventus  orientalis  particularis 
parcius  flat. 

Fiat  diligens  observatio  circa  pinnacula,  et  ejus-  Manda- 
modi   flabella,  in  fastigiis   turrium    et  templorum, tam' 
annon  in  maximis  tranquillitatibus  flent  perpetuo 
versus  occidentem? 

4.  Constat  eurum,  in  Europa  nostra,  esse  ventum  Ph*no- 
desiccantem  et  acrem,  zephyrum  contra  humectantem  ™b"ii-°n' 
et  almum.     Annon  hoc  fit,  quia  (posito  quod  aer  mo-  iaam- 
veat  ab  oriente  in  occidentem)  necesse  est  ut  eurus, 

qui  moveat  in  eadem  consecutione,  aerem  dissipet  et 
attenuet,  unde  fit  aer  mordax  et  siccus ;  zephyrus 
autem,  qui  in  contraria,  aerem  in  severtat  et  condenset, 
unde  fit  obtusior,  et  demum  humid  us. 

5.  Consulito  inquisitionem  de  motu  et  fluxu  aqua-  Ph^no- 
rum,  utrum  illae  moveant  ab  oriente  ad  occidentem.  obi".°a 

quum. 


t-m. 


datum. 

Nam  si  extrema  hoc  motu  gaudeant,  ccelum  et  aquae ; 

parum  abest  quia  aer,  qui  intermedius  est,  ex  eodem 

participet. 
Moni-  Pnaenomena  duo,  proxime  posita,  obliqua  appel- 

lamus,  quia  rem  designatam  non  recta  monstrant,sed 
per  consequens;  id  quod  (cum  deest  copia  phaeno- 
menorum  rectorum)  etiam  avide  recipimus. 
Man-  Quod  briza  ilia  inter  tropicos  luculenter  spiret, 

res  certa,  causa  ambigua.  Possit  ea  esse,  quia  aer, 
more  cceli,  movetur;  sed  extra  tropicos  quasi  im- 
perceptibiliter,  propter  circulos  minores;  intra  ma- 
nifesto, propter  circulos  majores  quos  conficit.  Pos- 
sit alia  esse,  quiacalor  omnem  aerem  dilatat,  nee  se 
priore  loco  contineri  patitur.  Ex  dilatatione  autem 
aeris  necessario  fit  impulsio  aeris  contigui,  quae  bri- 
zam  istam  pariat  prout  progreditur  sol.  Sed  ilia 
intra  tropicos,  ubi  sol  est  ardentior,  insignior  est ; 
extra,  fere  latet.  Videtur  esse  instantia  crucis  ad 
ambiguitatem  istam  tollendam,  si  inquiratur,  utrum 
briza  noctu  flet,  an  non  ?  Rotatio  enim  aeris  etiam 
noctu  manet,  at  calor  solis  non  item. 

6.  At  certum  est  illam  noctu  non  flare,  sed  mane, 
aut  etiam  aurora  adulta.  Nihilominus  non  determinat 
ilia  instantia  quaestionem.  Nam  condensatio  aeris 
nocturna,  praesertim  in  illis  regionibus,  ubi  nox  et  dies 
non  magis  pares  sunt  spatiis,  quam  differentes  calore 
et  frigore,  possit  motum  ilium  naturalem  aeris  (qui 
lenis  est)  hebetare  et  confundere. 

7.  Si  aer  participet  ex  motu  cceli,  sequitur  non  tan- 
tum,  quod  eurus  cum  motu  aeris  concurrat,  zephyrus 
concertet ;  verum  etiam  quod  boreas  tanquam  ab  alto 
spiret,  auster  tanquam  ab  imo,  in  hemisphaerio  nos- 
tro,  ubi  polus  antarcticus  sub  terra  est,  arctieus  eleva- 
tur ;  idque  etiam  ab  antiquis  notatum  est,  sed  titu- 
banter  et  obscure;  optime  autem  convenit  cum  expe- 
rientia  moderna,  quia  briza  (quae  possit  esse  motus 
aeris)  non  est  eurus  integer,  sed  euroaquilo. 

Venti  Stati. 


Ut  in  inquisitione  de  ventis  generalibus  homines  Ad  Art. 
scototomiam  passi  sunt,  ita  in  ilia  de  ventis  statis  ver-  le£™' 
tiginem :  de  ilia  silent,  de  hac  sursum  et  deorsuui 
serraones  faciunt  inconditos.  Ignoscendum  hoc  ma- 
gis,  quod  varia  res  est:  quia  stati  venti  cum  locis 
permutantur,  ut  non  iidem  in  iEgypto,  Graecia,  Italia 
spirent. 

1.  Esse  alicubi  statos  ventos,  etiam  nomen  imposi- 
tum  declarat;  ut  et  nomen  alterum  etesiarum,  quod 
anniversarios  sonat. 

2.  A  pud  antiquos  inter  causas  inundationis  Nili 
ascripta  est,  quod  eo  anni  tempore  venti  etesiae  (aqui- 
lones  scilicet)  flarent,  qui  cursum  fluvii  in  mare  inhi- 
bebantet  retrorsum  volvebant. 

3.  Inveniuntur  in  mari  currentes,  qui  nee  naturali 
motuioceani,  nee  decursui  ex  locis  magis  elevatis,  nee 
angustiis  ex  litoribus  adversis,  aut  promontoriis  excur- 
rentibus  attribui  possint ;  sed  plane  reguntur  a  ventis 
statis. 

4.  Columbum,  qui  noluut  a  relatione  naucleri  His- 
pani,  et  levius  putant,  ab  obscuris  antiquitatis  vesti- 
giis  et  auris,  tam  certain  et  fixam  de  Indiis  occiden- 
talibus  opinionem  concepisse,  hue  se  convertunt, 
quod  a  statis  ventis  ad  litora  Lusitaniae  conjecerit 
continentem  esse  a  parte  occidentis:  res  dubia,  nee 
admodum  probabilis,  cum  ventorum  itinerarium  ad 
tam  longos  tractus  vix  attingat :  magnus  interim  ho- 
nos  huic  inquisitioni,  si  uni  axiomati  aut  observationi 
ex  iis,  quas  multas  complectitur,  inventio  novi  orbis 
debeatur. 

5.  Ubicunque  siti  sunt  montes  alti  et  nivales,  ab 
ea  parte  flant  venti  stati  ad  tempus  quo  nives  sol- 
vuntur. 

6.  Arbitror  et  a  paludibus  magnisj  qu33  aquis  co- 
operiuntur  hieme,  spirare  ventos  statos,  sub  tempora, 
quibus  a  calore  solis  siccari  cceperint;  sed  de  hoc 
mihi  compertum  non  est. 

7.  Ubicunque  generationes  vaporum  fiunt  in  abun- 

dantia  ,  idque  certis  temporibus  ;  ibi  scias  ventos  sta- 
tos iisdem  temporibus  orituros. 

8.  Si  venti  stati  flent  alicubi,  nee  causa  eorum  re- 
periatur  in  propinquo  ;  scias  ventos  hujusmodi  statos 
peregrinos  esse,  et  a  longe  venire. 

9.  Notatum  est,  ventos  statos  noctu  non  flare,  sed 
tertia  ab  ortu  solis  hora  insurgere  :  sunt  certe  hujus- 
modi venti,  veluti  ex  longo  itinere  defessi,  ut  conden- 
sationem  aeris  nocturnam  vix  perfringant,  at  post  ex- 
ortum  solis  excitati  paulisper  procedant. 

10.  Omnes  stati  venti  (praeterquam  ex  locis  pro- 
pinquis)  imbecilli  sunt,  et  ventis  subitis  se  submit- 
tunt. 

11.  Sunt  coinplures  venti  stati,  quos  nos  non  per- 
cipimns  aut  observamus,  propter  infirmitatem  ipso- 
rum,  unde  a  ventis  liberis  obruuntur  :  ideo  vix  no- 
tantur  hieme,  cum  venti  liberi  vagantur  magis ;  sed 
potius  versus  aestatem,  cum  venti  illi  erratici  magis 
deficiant. 

12.  In  partibus  Europae  ex  ventis  statis  hi  potissimi 
sunt.  Aquilones  asolstitio;  suntque  exortus  canicu- 
lae,  turn  prodromi,  turn  sequaces:  zephyri  ab  aequi- 
noctio  autumnali :  euri  a  verno  :  nam  de  brumali  sol- 
stitio  minus  curandum  propter  hiemis  varietates. 

13.  Venti  ornithii  sive  aviarii,  qui  nomen  traxerunt 
quod  aves  a  regionibusgelidistransmarinis  regionibus 
apricis  immittant,  nihil  pertinent  ad  ventos  statos, 
quia  illi  tempore  saepius  fallunt :  aves  autem  eorum 
commoditatem,  sive  citius  sive  tardius  flent,  exspe- 
ctant:  etiam  non  raro,  postquam  flare  paululum  ince- 
perint  et  se  subinde  verterint,  destituuntur  aves,  et 
merguntur  in  pelago,  aliqnando  in  naves  decidunt. 

14.  Praecisus  reditus  ventorum  ad  diem  et  horam, 
instar  aestus  maris,  non  ivenitur.  Designant  quan- 
doque  auctores  nonnulli  diem ;  sed  potius  ex  conje- 
ctura,  quam  ex  observatione  constante. 

Venti  Asseclce. 


Ventorum  asseclarum  vocabulum  nostrum  est:  quod  AdArt. 
imponere  visum  est,  ne  aut  pereat  observatio  circa  ip-  con-  ' 
sos,  aut  confundatur.     Sensus  talis  est :  divide,  si  pla-  nexio- 
cet,  annum  in   tres,  quatuor,   quinque  partes,  in  ali- 
qua  regione.     Quod  si   ventus  aliquis  ibi  flet,  duas, 
tres,  quatuor  portiones  ex  ipsis ;    ventus  contrarius 
imam;  ilium  ventum,  qui  frequentius  flat,  ejus  regio- 
nis  asseclam  nominamus.     Sic  de  temporibus. 

1.  Auster  et  boreas  asseclae  mundi  sunt:  frequen- 
tius enim  per  uuiversum  spirant  illi,  cum  suis  sectio- 
nibus,  quam  eurus  et  zephyrus  cum  suis. 

2.  Omnes  venti  liberi  (non  stati)  magis  asseclae  hi- 
emis  sunt,  quam  sestatis,  maxime  autem  autumni  et 
veris. 

3.  Omnes  venti  liberi  potius  asseclae  sunt  regionum 
extra  tropicos,  atque  etiam  circulos  polares,  quam  in- 
tra; in  regionibus  enim  torrjdis  et  conglaciatis  ple- 
rumque  parcius  spirant,  in  mediis  frequentius. 

4.  Etiam  omnes  venti  liberi,  praesertim  fortiores  ex 
ipsis,  flant  saepius  et  intensius  mane  et  vesperi,  quam 
meridie  etnoctu. 

5.  Venti  liberi  in  regionibus  fistulosis  et  cavernosis 
frequentius  spirant  quam  in  firmis  et  solidis. 

Cessavit  fere  humana  diligentia  in  observatione  Man- 
ventorum  asseclarum  in  regionibus  particularibus,  datum" 
quod  tamen  fieri  debuit,  et  ad  multa  utilis  foret. 
Memini  me  a  mercatore  quodam,  prudenti  viro, 
qui  ad  Terram  piscationis  coloniam  duxerat,  ibi- 
que  hiemarat,  causam  quaesivisse  cur  regio  ilia  tam 
impense  frigida  haberetur,  cum  clima  satis  benig- 
n um  esset.  Respondit,  rem  esse  fama  aliquanto 
minorem,  causam  autem  duplicem.  Unam,  quod 
moles  glaciales  a  currenti  maris  Scythici  juxta  ea 
litora  deveherentur.  Alteram  (quam  longe  potio- 
rem  duxit)  quod  longe  pluribus  anni  partibus  spi- 
raret  apud  eos  zephyrus,  quam  eurus :  quod  etiam 
facit  apud  nos  (inquit);  sed  apud  illos  a  continenti, 
et  gelidus ;  apud  nos  a  man",  et  tepidus.     Quod  si 

(addidit)  tam  frequenter  et  diu  spiraret  in  Anglia 
eurus,  quam  apud  eos  zephyrus,  longe  forent  inten- 
siora  frigora  apud  nos,  et  paria  illis  quae  ibi  fiunt. 
6.  Zephyri  sunt  asseciae  horarum  pomeridianarum  : 
declinante  enim  sole  frequentius  spirant  venti  ab  occi- 
dente,  ab  oriente  rarius. 

7  Auster  noctis  assecla  est :  nam  noctu  et  saepius 
oritur,  et  flat  vehementius.     Boreas  autem  interdiu. 

Asseclarum  vero  maris,  et  continentis,  multae  et 
magnae  sunt  differentia;.  Ea  praecipue,  quae  Colum- 
bo  ansam  praebuit  inveniendi  novi  orbis  :  quod  venti 
niarini  stati  non  sunt,  terrestres  autem  maxime.  Cum 
enim  abundet  vaporibus  mare,  qui  ubique  fere  indif- 
ferenter  adsunt,  ubique  etiam  generantur  venti,  et 
magna  inconstantia  hue  illuc  feruntur,  cum  certas  ori- 
gines  et  fontes  non  habeant.  At  terra  ad  materiam 
ventorum  valde  inaequaliter  se  habet ;  cum  alia  loca 
ad  ventos  pariendos  et  augendos  magis  efficacia  sint ; 
alia  magis  destituta.  Itaque  flant  fere  a  parte  fomi- 
tum  suorum,  et  inde  directionem  sortiuntur. 

9.  Non  satis  constat  sibi  Acosta.  Ait  ad  Peruviam 
et  maritima  maris  australis  fere  per  totum  annum 
spirare  austros.  Idem  alibi  ait  ad  eas  oras  spirare  po- 
tissimum  ventos  marinos.  At  auster  illis  terrestris 
est,  ut  et  boreas  et  eurus,  tantumque  zephyrus  est 
illis  marinus.  Sumendum,  quod  certius  ponit,  hoc 
est,  austrum  esse  ventum  asseclam  et  familiarem 
earum  regionum  ;  nisi  forte  ex  nomine  maris  australis 
vel  phantasiam  vel  modum  loquendi  corrupit,  intel- 
ligens  zephyrum  per  austrum,  quod  a  mari  australi 
spiret.  At  mare,  quod  vocant,  australe,  proprie 
australe  non  est,  sed  tanquam  oceanus  secundus  oc- 
cidentals ;  quaudo  simili  cum  Atlantico  situ  expor- 
rigatur. 

10.  Marini  venti  sunt  proculdubio  terrestribus  hu- 
midiores,  sed  tamen  puriores,  quique  facilius  et 
aequalius  cum  aere  puro  incorporentur.  Terrestres 
enim  male  coagmentati  et  fumei.  Neque  opponat 
quispiam  eos  debere  esse,  propter  salsuginem  maris, 
crassiores :  natura  enim  terrestris  salis  non  surgit  in 
vaporibus. 

11.  Tepidi  vel  gelidi  sunt  venti  raarini,  pro  ratione 
qualitatura  duarum  praedictarum,  humiditatis  et  pu- 
ritatis.  Humiditate  enim  frigora  mitigant  (siccitas 
siquidera  utrumque,  et  calorem  et  frigus,  intendit)  at 
puritate  refrigerant.  Itaque  extra  tropicos,  tepidi ; 
intra,  gelidi. 

12.  Arbitror  ubique  ventos  marinos  asseclas  esse 
regionum  (praesertim  maritimarum)  singularum ;  fre- 
quentius  scilicet  spirare  ventos  a  parte  ubi  collocatur 
mare,  propter  copiam  longe  uberiorem  materiae  ad 
ventos  in  mari,  quam  in  terra ;  nisi  forte  sit  aliqnis 
ventus  status,  spirans  a  terra  ex  causa  peculiari.  Ne- 
mo autem  confundat  ventos  statos  cum  ventis  asseclis, 
cum  asseclae  semper  frequentiores  sint,  stati  saepius 
rariores :  id  tamen  utrisque  commune  est,  quod  venti 
spirent  a  parte  fomitum  suorum. 

13.  Vehementiores  plerumque  sunt  venti  marini, 
quam  terrestres;  ita  tamen,  ut,  cum  cessent,  major 
sit  malacia  in  medio  mari,  quam  ad  litora ;  adeo  ut 
nautae  quandoque  arnent  potius  litorum  obliquitates 
premere,  quam  urgere  altum,  ad  evitandas  malacias. 

14.  Spirant  a  mari  ad  litora  venti  tropaei  sive  ver- 
sarii,  qui  scilicet,  postquam  paulisper  progressi  sunt, 
subito  vertuntur.  Omnino  est  quaedam  refractio  inter 
auras  maris  et  auras  terrae,  et  inaequalitas.  Ornnis 
autem  inaequalitas  aeris  est  inchoatio  quaedam  venti : 
maxime  autem  fiunt  tropaei  et  euripi  ventorum  ubi 
mare  sinuat. 

15.  Spirant  quaedam  aurae  plerumque  circa  omnes 
aquas  majores ;  potissimum  autem  sentiuntur  mane ; 
at  magis  circa  fluvios,  quam  in  mari,  propter  differen- 
tiam  aurae  terrae  et  aurae  aquae. 

16.  In  locis  proximis  juxta  mare  flectunt  fere  se 
arbores  et  incurvant,  quasi  aversantes  auras  maris: 
neque  tamen  malacia  est ;  sed  venti  maritimi,  ob 
humiditatem  et  densitatem,  sunt  tanquam  ponde- 
rosiores. 


Con- 
nexio. 

Qualitates  et  Potestates  Ventorum. 

Ad  Art.  Circa  qualitates  et  potestates  ventorum  observatum 
gg22'9  est  ab  hominibus  non  diligenter  et  varie  :  nos  certiora 
3o,' si!  excerpimus ;  reliqua,  ut  levia,  ipsis  vends  permit- 
temus. 

1.  Auster  pi  uviosus,  boreas  serenus  apud  nos  sunt: 
alter  nubes  congregat  et  fovet,  alter  dissipat  et  dis- 
cutit.  Itaque  poe'tae,  cum  narrant  de  diluvio,  fingunt 
eo  tempore  boream  in  carcere  conclusum;  austrum 
cum  amplissimis  mandatis  emissum. 

2.  Zephyrus  apud  nos  pro  auraB  aetatis  vento  ha- 
bitus est,  qui  comes  esset  perpetui  veris,  et  mulceret 
flores. 

3.  Paracelsi  schola,  cum  tribus  suis  principiis,  eti- 
am  in  templo  Junonis  (aere  scilicet)  locum  quaererent, 
tres  collocarunt ;  euro  locum  non  repererunt. 

Tincturis  liquidum  qui  mercurialibus  austrum, 
Divitis  et  zephyri  r  or  antes  sulphur  e  venas, 
Et  boream  tristi  rigidum  sale. 

4.  At  nobis  in  Britannia  eurus  pro  malefico  habetur, 
ut  in  proverbio  sit,  eurum  neque  homini  neque  bestiae 
propitium  esse. 

5.  Auster  a  praesentia  solis,  boreas  ab  absentia  spirat 
in  hemisphaerio  nostro :  eurus  in  cousecutione  motus 
aeris,  zephyrus  in  contrarium  ubique:  zephyrus  a 
mari,  eurus  a  continente;  plerumque  in  Europa  et 
Asia  occidentali.  Hae  sunt  differentiae  ventorum 
maxime  radicales,  unde  plurimae  ex  qualitatibus  et 
potestatibus  ventorum  revera  pendent. 

6.  Auster  minus  anniversarius  est  et  status,  quam 
boreas,  sed  magis  vagus  et  liber;  etquando  est  status, 
tam  lenis  est  ut  vix  percipiatur. 

7  Auster  magis  humilis  est  et  lateralis,  boreas 
celsior  et  spirans  ex  alto  ;  neque  hoc  de  elevatione  et 
depressione  polari  dicimus,  de  qua  supra;  sed  quod 
origines  suas  habeat  plerumque  magis  in  vicino  auster, 
magis  in  sublimi  boreas. 

8.  Auster  nobis  pluviosus  (ut  jam  dictum  est) 
Africae  vero  serenus,  sed  magnos  immittens  fervores, 
nOn  frigidus,  ut  alii  dixerunt.  Est  tamen  Africae  satis 
salnbris;  at  nobis,  si  flaverit  paulo  diutius  in  sudo, 
absque  pluvia,  auster  valde  pestilens  est. 

9.  Auster  et  zephyrus  non  generant  vapores,  sed 
spirant  a  partibus,  ubi  maxima  est  copia  ipsorum 
propter  auctum  calorem  solis,  qui  vapores  elicit,  ideo- 
que  sunt  pluviosi.  Quod  si  spiraverint  a  locis  sic- 
cioribus  et  jejunis  a  vaporibus,  sunt  sereni;  sed  tamen 
aliquando  puri,  aliquando  aestuosi. 

10.  Videntur  hie  apud  nos  auster  et  zephyrus  fce- 
derati,  suntque  tepidi  et  humidi ;  at  ex  altera  parte 
affines  sunt  Boreas  et  eurus,  suntque  frigidi  et  sicci. 

11.  Auster  et  boreas  (quod  et  antea  attigimus)  fre- 
quentius  spirant,  quam  eurus  et  zephyrus,  quia  magna 
est  inaequalitas  vaporum  ex  illis  partibus  propter  ab- 
sentiam  et  prsesentiam  solis;  at  orienti  et  occidenti 
sol  tanquam  adiaphorus  est. 

12.  Auster  saluberrimus  marinus,  a  continente  ma- 
gis  morbidus;  contra  boreas  a  mari  suspectus,  a  terra 
sanus ;  etiam  frugibus  et  stirpibus  auster  marinus 
valde  benignus,  fugans  rubigines  et  alias  pernicies. 

13.  Auster  lenior  non  admodum  cogit  nubes,  sed 
saepe  serenus  est,  praesertim  si  sit  brevior ;  sed  flans 
commotius  aut  diutius,  facit  ccelum  nubilum  et  in- 
ducit  pluviam;  sed  potius  cum  desinat  aut  flaccescere 
incipiat,  quam  a  principio  aut  in  ipso  vigore. 

14.  Cum  auster  aut  oritur  aut  desistit,  fiunt  fere 
mutationes  tempestatum  a  sereno  ad  nubilum,  aut  a 
calido  ad  frigidum ;  et  e  contra,  boreas  saepe  et  ori- 
tur et  desinit,  priore  tempestate  manente  et  con- 
tinuata, 

15.  Post  pruinas,  atque  etiam  nives  paulo  diuturni- 
ores,  non  alius  fere  ventus  quam  auster  spirat,  tan- 
quam facta  concoctione  frigorum,  quae  turn  demum 
solvuntur,  neque  propterea  semper  sequitur  pluyia, 
sed  fi,t  hoc  etiam  in  regelationibus  serenis. 

16.  Auster  et  frequentius  oritur,  et  fortius  spirat  noc- 
tu,  quam  interdiu,  praesertim  noctibus  hibernis,   At  bo- 

reas,  si  noctu  oriatur  (quod  contra  suam  consuetudi- 
nem  est)  non  ultra  triduum  fere  durat. 

17  Austro  flante  majores  volvuntur  fluctus  quam 
borea,  etiam  quando  pari  aut  minore  impetu  spirat. 

18.  Spirante  austro  fit  mare  cceruleum  et  magis 
lucid um,  borea  contra  atrius  et  obscurius. 

19.  Cum  aer  subito  fit  tepidior,  denotat  interdum 
pluviam  :  rursus  alias,  cum  aura  subito  fit  gelidior, 
pluviam  praemonstrat.  Sequitur  vero  hoc  naturam 
ventorum :  nam  si  flante  austro  aut  euro  intepescit 
aer,  pluvia  in  propinquo  est,  itidemque  cum  flante 
septentrione  aut  zephvro  refrigescit. 

20.  Auster  flat  plerumque  integer  et  solitarius. 
At  borea,  et  praecipue  ca3cia  et  coro  flantibus,  saepe 
contrarii  et  alii  diversi  venti  simul  spirant ;  unde  re- 
fringuntur  et  turbantur 

21.  Boreas  sementi  facienda3,  auster  insitionibus  et 
inoculationibus  cavendus. 

22.  A  parte  austri  folia  ex  arboribus  citius  deci- 
dunt;  at  palmites  vitium  ab  ea  parte  erumpunt,  et  eo 
fere  spectant. 

23.  In  latis  pascuis  videndum  est  pastoribus  (ut  ait 
Plinius)  ut  greges  ovium  ad  septentrionale  latus  ad- 
ducant,  ut  contra  austrum  pascant.  Nam  si  contra 
boream,  claudicant,  et  lippiunt,  et  alvo  moventur: 
quinetiam  boreas  coitum  il lis  debilitat,  adeo  ut  si  in 
hunc  ventum  spectantes  coeant  oves,  fcemellae  ut  plu- 
rimum  gignantur:  sed  in  hoc  Plinius  (utpote  transcri- 
ptor)  sibi  non  constat. 

24.  Venti  tribus  temporibus  frumento  et  segetibus 
nocent;  in  flore  aperiente,  et  deflorescente,  et  sub 
maturitatem ;  turn  enim  exinaniunt  aristas  dejectis 
granis  :  at  prioribus  duobus  temporibus  fiorem  aut  in 
calamo  constringunt,  aut  decutiunt. 

25.  Flante  austro  anhelitus  hominum  magis  fcetet, 
appetitus  animalium  dejicitur  magis,  morbi  pestilen- 
tes  grassantur,  gravedines  incumbunt,  homines  magis 
pigri  sunt  et  hebetes :  at  flante  borea,  magis  alacres, 
sani,  avidiores  cibi,  Phthisicis  tamen  nocet  boreas, 
et  tussiculosis,  et  podagricis,  et  omni  fluxui  acuto. 

26.  Eurus  siccus,  mordax,  mortificans ;  zephyrus 
humidus,  clemens,  almus. 

27.  Eurus,  spirans  vere  adulto,  calamitas  fructuum, 
inducendo  erucas  et  vermes,  ut  vix  foliis  parcatur; 
nee  eequus  admodum  segetibus :  zephyrus  contra, 
herbis,  floribus,  et  onini  vegetabili,  maxime  propitius 
et  amicus.  At  eurus  quoque  circa  sequinoctium  au- 
tumnale  satis  gratiosus. 

28.  Venti  ab  occidente  spirantes  sunt  vehemen- 
tiores  quam  illi  ab  oriente,  et  magis  curvant,  et  con- 
torquent  arbores. 

29.  Tempestas  pluviosa,  quae  incipit  spirante  euro, 
longius  durat  quam  quae  spirante  zephyro,  et  fere  ad 
diem  integrum  extenditur. 

30.  Eurus  ipse  et  boreas,  postquam  inceperint  flare, 
constantius  flant:  auster  et  zephyrus  magis  mutabiles. 

31.  Flante  euro  visibilia  omnia  majora  apparent: 
at  flante  zephyro  audibilia;  etiam  longius  deferuntur 
soni. 

32.  Cceciam  nubes  ad  se  trahere,  apud  Grsecos  in 
proverbium  transiit,  comparando  ei  fceneratores,  qui 
pecunias  erogando  sorbent :  vehemens  est  ventus  et 
latus,  nt  non  possit  summovere  nubes  tarn  cito, 
quam  illae  renitantur  et  se  vertant ;  quod  fit  etiam 
in  majoribus  incendiis,  quae  contra  ventum  inva- 
lescunt. 

33.  Venti  cardinales,  aut  etiam  semicardinales,  non 
sunt  tam  procellosi,  quam  mediani. 

34.  Mediani,  aborea  ad  euro-boream,  magis  sereni; 
ab  euro-borea  ad  eurum,  magis  procellosi.  Similiter 
ab  euro  ad  euro-austrum,  magis  sereni;  ab  euro- 
austro  ad  austrum,  magis  procellosi.  Similiter  ab 
austro  ad  zephyro-austrum,  magis  sereni;  a  zephyro- 
austro  ad  zephyrum,  magis  procellosi.  Similiter  a 
zephyro  ad  zephyro-boream,  magis  sereni ;  a  zephyro- 
borea  ad  boream,  magis  procellosi :  ita  ut  progredi- 
endo  secundum  ordinem  cceli,  semper  mediani  prioris 
semicardinis  disponautur  ad  serenitatem;  posterioris, 
ad  tempestates. 

35.  Tonitrua,  et  fulgura,  et  ecnephias  fiunt  spiran- 

tibus  ventis  frigidis,  quique  participant  ex  borea 
quales  sunt  corus,  thrascias,  circius,  meses,  csecias 
ideoque  fulgura  saepius  comitatur  grando. 

36.  Etiam  nivales  venti  a  septentrione  veniunt,  sed 
ab  iis  medianis  qui  non  sunt  procellosi,  veluti  corus 
et  meses. 

37.  Omnino  venti  quinque  modis  naturas  suas  et  pro- 
prietates  nanciscuntur.  Vel  ab  absentia  aut  praesentia 
solis ;  vel  a  consensu  et  dissensu  cum  naturali  motu 
aeris :  vel  a  diversitate  materiae  fomitum  suorum  a 
quibus  generantur,  maris,  nivis,  paludum,  etc.  vel  a 
tinctura  regionum  per  quas  pertranseunt :  vel  ab  ori- 
ginibus  localibus  suis,  in  alto,  sub  terra,  in  medio; 
quae  omnia  sequentes  articuli  melius  explanabunt. 

38.  Venti  omnes  habent  potestatem  desiccandi, 
etiam  magis  quam  ipse  sol ;  quia  sol  vapores  elicit, 
sed,  nisi  admodum  fervens  fuerit,  non  dissipat;  at 
ventus  eos  et  elicit  et  abducit:  attamen  auster  mi- 
nime  omnium  hoc  facit;  quinetiam  saxa  et  trabes 
sudant  magis  flante  nonnihil  austro,  quam  in  tran- 
quillo. 

39.  Martii  magis  longe  desiccant,  quam  aestivi; 
adeo  ut  artifices  instrumentorum  musicorum  ventos 
martios  expectent  ad  materiam  instrumentorum  suo- 
rum desiccandam,  eamque  reddendam  porosam  et 
sonoram. 

40.  Venti  omnis  generis  purgant  aerem,  eumque  a 
putredine  vindicant,  ut  anni,  in  quibus  venti  frequen- 
tius  spirent,  sint  maxime  salubres. 

41.  Sol  principum  fortunam  subit ;  quibuscum  ita 
saepe  agitur,  ut  praesides  in  provinces  remotis  magis 
obnoxios  habeant  subditos,  et  quibus  obsequia  prae- 
stentur  magis,  quam  principi  ipsi.  Certe  venti,  qui 
potestatem  et  originem  habent  a  sole,  aeque  aut  plus 
gubernant  temperaturas  regionum  et  affectus  aeris, 
quam  ipse  sol,  in  tantum  ut  Peruvia  (quae  propter 
propinquitatem  oceani,  vastitatem  amnium,  et  altissi- 
mos  et  maximos  montes  nivales,  maximam  habet  co- 
piam  ventorum  et  aurarum  spirantium)  cum  Europa 
de  temperamento  et  dementia  aeris  certet. 

42.  Nil  mirum  si  ventorum  tantus  sit  impetus,  quan- 
tus  invenitur,  quandoquidem  venti  vehementes  sint 
tanquam  inundationes,  atque*  torrentes  et  fluctus  mag- 
ni  aeris.  Neque  tamen,  si  attentius  advertas,  mag- 
num quiddam  est  eorum  potentia.  Possunt  dejicere 
arbores,  quae  cacuininuin  onere,  tanquam  velis  ex- 
panses, iisdem  commoditatem  praebent,  et  se  ipsaa 
onerant;  possunt  etiam  aedificiainfirmiora;  sed  struc- 
turas  solidiores,  nisi  fiant  cum  terrae  motibus,  non 
subvertunt.  Nives  quandoque  tanquam  integras  de- 
jiciunt  ex  montibus,  ut  planitiem  subjacentem  fere 
sepeliant,quod  accidit  Solymannoin  campis  Sultaniae; 
etiam  magnas  quandoque  immittunt  inundationes 
aquarum. 

43.  Amnes  quandoque  tanquam  in  sicco  ponunt 
venti,  et  fundos  ipsorum  discooperiunt :  Si  enim,  post 
magnam  siccitatem,  ventus  robustus  in  consecutione 
fili  aquae,  pluribus  diebus  spirarit,  ita  ut  aquas  amnis, 
tanquam  everrendo,  devexerit  in  mare,  aquas  marinas 
prohibuerit,  fit  siccatio  amnis  in  multis  locis  inso- 
litis. 

Verte  polos,  et  verte  simul  observationes,  qua-  Moni- 
tenus  ad  austrum  et  boream.     Cum  enim  absentia*11"1' 
et  praesentia  solis  in  causa  sit,  variat  pro  ratione 
polorum.     At  illud   constans  res  esse  possit,  quod 
plus  sit  maris  versus  austrum,  plus  sit  terrae  versus 
boream,  quod  etiam  ad  ventos  non  parum  facit. 

Mille  modis  fiunt  venti,  ut  ex  inquisitione  se-  Moni- 
quenti  patebit :  itaque  in  re  tam  varia  figere  obser- 
vationes hand  facile   est.     Attamen  quae  a  nobis 
posita  sunt,  pro  certo  plerumque  obtinent. 


Origines  locales  Ventorum. 

Ventorum  origines  locales  nosse  arduae  est  inquisi- Ad.Ar- 
tionis,  cum  illud  Unde  et  Quo  ventorum,  ut  res  ab-  {£n1- 
dita,  etiam  in  Scripturis  notata  sit.     Neque  loquimumexio. 
jam  de  fontibus  ventorum  particularium  (de  quibus 
postea)  sed  de  matricibus  ventorum  in  genere.     Alii 
ex  alto  eas  petunt,  alii  in  profundo  rimantur;  in  me- 

dio  autem,  ubi  ut  plurimum  generantur,  vix  eas  quae- 
rnnt;  ut  est  mos  hominum  quae  ante  pedes  posita 
sunt  prseterire,  et  obscuriora  malle.  Illud  liquet, 
ventos  aut  indigenas,  aut  advenas  esse;  sunt  enim 
venti  tanquam  mercatores  vaporum,  eosque  in  nubes 
collectos  et  important  in  regiones,  et  exportant,  unde 
iterum  venti,  tanquam  per  permutationem.  Sed  in- 
quiramns  jam  de  nativis.  Qui  enim  aliunde  advenae, 
alibi  nativi.  Tres  igitur  origines  locales;  aut  exspi- 
rant  et  scaturiunt  e  terra ;  aut  dejiciuntur  ex  sublimi ; 
aut  conflantur  hie  in  corpore  aeris.  Qui  autem  deji- 
ciuntur ex  alto,  duplicis  generationis ;  aut  enim  de- 
jiciuntur antequam  formentur  in  nubes,  aut  postea 
ex  nubibus  rarefactis  et  dissipatis.  Videamus  quae 
sit  harum  rerum  historia. 

1.  Finxerunt  poetae,  regnum  JEoli  in  antris  et  ca- 
vernis  sub  terram  fuisse  collocatum,  ubi  career  esset 
ventorum,  qui  subinde  emittebantur. 

2.  Etiam  theologos  quosdam,  eosdemque  philoso- 
phos,  movent  Scripturae  verba:  Qui producit  ventos  de 
thesauris  suis :  tanquam  venti  prodirent  ex  locis  the- 
saurariis,  subterraneis  scilicet,  ubi  sunt  minerae :  sed 
hoc  nihil  est.  Nam  loquitur  etiam  Scriptura  de  the- 
sauris nivis  et  grandinis,  quas  in  sublimi  generari  nemo 
dubitat. 

3.  In  subterraneis  proculdubio  magna  existit  aeris 
copia,  eamque  et  exspirare  sensim  verisimile,  et  emitti 
confertim  aliquando,  urgentibus  causis,  necesse  est. 

Phsno-      In  magnis  siccitatibus  et  media  aestate,  cum  magis 
m™oa  rimosa  sit  terra,  solet  erumpere  in  locis  aridis  et  are- 

obu-  .  .  *~v  -l         •      /.       . 

quum.  nosis  magna  vis  aquarum.  Quod  si  faciant  aquae 
(corpus  crassum)  raro ;  aerem  (corpus  tenue  et  sub- 
tile) hoc  frequenter  facere  probabile  est. 

4.  Si  exspirat  ae'r  e  terra  sensim  et  sparsim,  parum 
percipitur  primo  ;  sed  postquam  aeris  illius  emanatio- 
nes  multae  minutae  confluxerint,  turn  fit  ventus;  ut  ex 
scaturiginibus  aquarum  rivus.  Hoc  vero  ita  fieri  vi- 
detur,  quoniam  notatum  est  ab  antiquis,  ventos  com- 
plures  in  ortu  suo,  et  in  locis  a  quibus  oriuntur,  primo 
spirare  exiguos,  deinde  in  progressu  invalescere  pror- 
sus,  more  fluviorum. 

5.  Inveniuntur  quaedam  loca  in  mari,  ac  etiam  la- 
cus,  qui,  nullis  flantibus  ventis,  majorem  in  modum 
tumescunt,  ut  hoc  a  subterraneo  flatu  fieri  appareat. 

6.  Magna  vis  requiritur  spiritus  subterranei,  ut  terra 
concutiatur  aut  scindatur  :  levior,  ut  aqua  sublevetur. 
Itaque  tremores  terras  rari ;  tumores  et  sublevationes 
aquarum  frequentiores. 

7.  Etiam  ubique  notatum  est,  nonnihil  attolli  et 
tumescere  aquas  ante  tempestates. 

8.  Spiritus  subterraneus  exilis,  qui  sparsim  efflatur, 
non  percipitur  super  terrain,  donee  coierit  in  ventum, 
ob  porositatem  terras ;  sed  exiens  subter  aquas,  ob 
continuitatem  aquae,  statim  percipitur  ex  tumore  non- 
nullo. 

9.  Asseclas  esse  ventos  terrarum  cavernosarum  an- 
tea  posuimus,  ut  prorsus  videantur  venti  ills  habere 
origines  suas  locales  e  terra. 

10.  In  montibus  magnis  et  saxeis  inveniuntur  venti 
et  citius  spirare  (antequam  scilicet  percipiantur  in  val- 
libus)  et  frequentius  (cum  scilicet  valles  sint  in  tran- 
quillo):  at  omnes  montes  et  rupes  cavernosi  sunt. 

11.  In  comitatu  Denbigh  in  Britanuia,  montosa 
regione  et  lapidosa,  ex  cavernis  quibusdam  tarn  vehe- 
mentes  (ait  Gilbertus)  sunt  ventorum  eruptiones,  ut 
injecta  vestimenta  pannique  rursus  magna  vi  efflentur, 
et  altius  in  aerem  efferantur 

12.  In  Aber  Barry  juxta  Sabrinam  in  Wallia,  in 
quodam  clivo  saxoso,  in  quo  sunt  foramina,  si  quis 
aurem  apposuerit,  sonitus  varios  et  murmur  flatuum 
sub  terra  exaudiet. 

Notavit  Acosta,  oppida  Platae  et  Potosa?  in  Peruvia  Phsno- 
non  longe  esse  distantia,  et  utrumque  situm  esse  in  ™y"on 
terra  elevata  aut  montana,  ut  in  hoc  non  diflferant ;  et  qu»™. 
nihilominus  habere  Potosam  temperaturam  aeris  frigi- 
dam  et  hiemalem,  Platam  clementem  et  vernam ;  id 
quod  videtur  argenti  fodinis  juxta  Potosam  attribui 
posse;  quod  demonstrat  esse  spiracula  terree,  quate- 
nus  ad  calidum  et  frigidum. 

13.  Si  terra  sit  primum  frigidum,  ut  voluit  Parme- 
nides  (non  contemnenda  usus  sententia,  cum  frigus  et 

densitas  arcto  copulentur  vinculo)  non  minus  proba- 
bile  est,  ejici  halitus  calidiores  a  frigore  centrali  terrae, 
quam  dejici  a  frigore  aeris  sublimioris. 

14.  Sunt  quidara  putei  in  Dalmatia  et  regione  Cy- 
renaica,  ut  quidam  ex  antiquis  memorant,  in  quibus, 
si  dejiciatur  lapis,  excitantur  paulo  post  tempestates ; 
ac  si  lapis  perfringeret  operculum  aliquod  in  loco,  ubi 
vis  ventorum  erat  incarcerata. 

Phseno-      Flammas   evomunt  iEtna,  et   complures  montes ; 
™bH-°"  similiter  et  aerem  erumpere  posse  consentaneum  est, 
quum.   praesertim  calore  in  subterraneis  dilatatum  et  in  motu 
positum. 

15.  In  terrae  motibus,  ventos  quosdaui  noxios  et 
peregrinos,  et  ante  eruptionem  et  postea  flare,  obser- 
vatum  est;  ut  fumi  quidem  minores  solent  emitti  ante 
et  post  incendia  magna. 

Moni-  Aer  in  terra  conclusus  erumpere  ob  varias  causas 

compellitur.  Quandoque  massa  terrae  male  coag- 
mentata  in  cavum  terrae  decidit :  quandoque  aquae 
se  ingurgitant :  quandoque  expanditur  aer  per  ig- 
nes  subterraneos,  ut  ampliorem  locum  quaerat : 
quandoque  terra,  quae  antea  solida  erat  et  conca- 
merata,  per  ignes  in  cineres  versa,  se  amplius  susti- 
nere  non  potest,  sed  decidit;  et  compluraid  genus. 

Atque  de  prima  origine  locali  ventorum,  videlicet 
e  subterraneis,  haec  inquisita  sunt ;  sequitur  origo  se- 
cunda  ex  sublimi,  nempe  media,  quam  appellant,  re- 
gione aeris. 
Moni-  At  nemo   tam   male  qua?  dicta  sunt   intelligat, 

quasi  negemus,  et  reliquos  ventos  e  terra  et  mari 
per  vapores  educi;  sed  hoc  prins  genus  erat  vento- 
rum, qui  exeunt  e  terra  jam  venti  formati. 

16.  Increbrescere  murmur  sylvarum  antequam  ma- 
nifesto percipiantur  venti,  notatum  est;  ex  quo  con- 
jicitur  ventum  a  superiore  loco  descendere;  quod 
etiam  observatnr  in,  montibus  (ut  dictum  est)  sed 
causa  magis  ambigua  propter  cava  montium. 

17  Stellas  sagittantes  (ut  loqnimur)  et  vibratas  se- 
quitur ventus;  atque  etiam  ex  ea  parte,  ex  qua  fit 

jaculatio ;    ex  quo  patet,  aerera  in  alto  commotum 
esse  anteqnam  ille  motus  perveniat  ad  nos. 

18.  Apertio  cceli,  et  disgregatio  nubium*  praemon- 
strat  ventos,  antequam  flent  in  terra ;  quod  itidem 
ostendit  ventos  inchoari  in  alto. 

19.  Stellae  exiguae,  antequam  oriatur  ventus,  non 
cernuntnr,  licet  nocte  serena  ;  cum  scilicet  (ut  vide- 
tur)  densetur,  et  tit  minus  diaphanus  aer,  propter  ma- 
teriam  quae  postea  solvitur  in  ventos. 

20.  Circuli  apparent  circa  corpus  lunae;  sol  quan- 
doque  occidens  conspicitur  sanguineus;  luna  rubi- 
cundior  est  in  ortu  quarto ;  et  complura  alia  inveni- 
untur  prognostica  ventorum  in  sublimi  (de  quibus  suo 
loco  dicemus) ;  quae  indicant  materiam  ventorum  ibi 
inchoari  et  praeparari. 

21.  In  istis  phaenomenis  notabis  illam,  de  qua  dixi- 
mus,  differentiam,  de  duplici  generatione  ventorum 
in  sublimi;  nimirum  ante  congregationem  vaporum 
in  nubem,  et  post.  Nam  prognostica  halonum  et  co- 
lorum  solis  et  lunae  habent  aliquid  ex  nube;  at  jacu- 
latio ilia  et  occultatio  stellarum  exiguarum  fiunt  in 
sereno. 

22.  Cum  ventus  prodit  a  nube  formata,  aut  tota- 
liter  dissipatur  nubes,  et  vertitur  in  ventum  ;  aut  se- 
cernitur  partim  in  pluviam,  partim  in  ventum ;  aut 
scinditur,  et  erumpit  ventus,  ut  in  procella. 

23.  Plurima  sunt  phaenomena  obliqua  ubique  in 
natura  rerum  de  repercussione  per  frigidum ;  itaque 
cum  constet  esse  in  media  regione  aeris  frigora  valde 
intensa,  planum  fit,  vapores  maxima  ex  parte  ea  loca 
perfringere  non  posse,  quin  aut  coagulentur,  aut  vi- 
brentur;  secundum  opinionem  veterum,  in  hac  parte 
sanam. 

Tertia  origo  localis  ventorum  est  eorum,  qui  hie  in 
inferiore  aere  generantur,  quos  etiam  tumores  sive 
superonerationes  aeris  appellamus.  Res  maxime  fa- 
miliaris,  et  tamen  silentio  transmissa. 

Horum  ventorum,  qui  conflantur  in  aere  infimo,  Com- 

generatio  abstrusior  aliqua  res  non  est,  quam  haec 


ipsa ;  Quod  scilicet  aer,  noviter  factus  ex  aqua  et 


raenta- 
tio. 

vaporibus  attenuatis  et  resolutis,  conjunctus  cum 
aere  priore,  non  potest  contineri  iisdein  quibus 
antea  spatiis  ;  sed  excrescit,  et  volvitur,  et  ulteriora 
loca  occupat.  Hujus  taraen  rei  duo  sunt  assumpta. 
Unum,  quod  gutta  aquae  in  aerem  versa  (quicquid 
de  decima  proportione  elementorum  fabulentur) 
centuplo  ad  minus  plusspatii  desiderat,  quam  prius; 
alterum,  quod  parum  aeris  novi  et  moti,  superaddi- 
tum  aeri  veteri,  totum  concutit  et  in  motu  ponit :  ut 
videre  est  ex  pusillo  veuto,  qui  ex  follibus  aut  rima 
fenestrae  efflat,  qui  tamen  totum  aerem  in  cubiculo 
in  motu  ponere  possit;  ut  ex  flammis  lucernarum 
facile  apparet. 

24.  Quemadmodum  rores  et  nebulae  hie  in  aere  in- 
fimo  generaiitur,  nunquam  factae  nubes,  nee  ad  me- 
dian! regionem  penetrantes  ;  eodem  modo  et  com- 
plures  venti. 

25.  Aura  continua  spirat  circa  maria  et  aquas,  quae 
est  ventus  pusillus  noviter  factus. 

26.  Iris,  quae  est  ex  meteoris  quasi  humillima,  et 
generatur  in  proximo,  quando  non  conspicitur  inte- 
gra,  sed  curtata,  et  quasi  frusta  ejus  tantum  in  cor- 
nibus,  solvitur  in  ventos,  aeque  ac  in  pluviam,  et 
magis. 

27  Notatum  est,  esse  quosdam  ventos  in  regioni- 
bus,  quae  disterminantur  et  separantur  per  montes 
intermedios,  qui  ex  altera  parte  montium  spirant  fa- 
miliares,  ad  alteram  non  perveniunt.  Ex  quo  mani- 
festum,  eos  generari  infra  altitudinem  ipsorum  mon- 
tium. 

28.  Infiniti  sunt  venti,  qui  spirant  diebus  serenis, 
atque  etiam  in  regionibus  ubi  nunquam  pluit :  qui 
generantur  ubi  flant,  nee  unquam  erant  nubes,  aut 
in  mediam  regionem  ascenderunt. 
pbsno-  Quicuuque  norit  quam  facile  vapor  solvatur  in 
™be,;*ua  aerem,  et  quam  iugens  sit  copia  vaporum,  et  quan- 
tum spatium  occupet  gutJa  aquae  versa  in  aerem  prse 
eo,  quod  antea  occupabat  (ut  dictum  est)  et  quam 
modicum  sustineat  se  comprimi  aer,  non  dubitabit 
quin  necesse  sit,  etiam  a  superficie  terrae  usque  ad 
subliinia  aeris,  ubique  generari  ventos :  neque  enim 

fieri  potest,  ut  magna  copia  vaporum,  cum  cceperint 
expandi,  ad  mediam  aeris  regionem  attollantur  abs- 
que superoneratione  aeris  et  tumultu  in  via. 


Accidentales  Generationes  Ventorum. 

Accidentales  generationes  ventorum   eas  vocamus  Ad  Art. 
quae    non    efficiunt    aut   gignunt  motum  impulsivum  nexio! 
ventorum,   sed  eum  compressione  acuunt,  repercus- 
sione  vertunt ;    sinuatione   agitant  et  volvunt :  quod 
fit  per  causas  extrinsecas  et  posituram  corporum  ad- 
junctomm. 

1.  In  locis  ubi  sunt  colles  minus  elevati,  et  circa 
hos  subsidunt  valles,  et  ultra  ipsos  rursus  colles  al- 
tiores,  major  est  agitatio  aeris  et  sensus  ventorum, 
quam  aut  in  montanis  aut  in  planis. 

2.  In  urbibus,  si  sit  aliquis  locus  paulo  latior,  et 
exitus  angustiores,  aut  angiportus  et  plateae  se  invi- 
cem  secantes,  percipiuntur  ibi  flatus  et  auree. 

3.  In  aedibus  refrigeratoria  per  ventos  fiunt,  aut 
occurrunt,  ubi  aer  est  perflatilis,  et  ex  una  parte  in- 
troit  aer,  ex  adverso  exit ;  sed  multo  magis,  si  aer 
intrat  ex  diversis  partibus,  et  facit  concursum  aurae 
ad  angulos,  et  habet  exitum  ill i  angulo  communem : 
etiam  concameratio  ccenaculorum,  et  rotunditas,  plu- 
rimum  facit  ad  auras  ;  quia  repercutitur  aer  commo- 
tus  ad  omnes  lineas  ;  etiam  sinuatio  porticuum  magis 
juvat ;  quam  si  exporrigantur  in  recto ;  flatus  enim 
in  recto,  licet  non  concludatur,  sed  liberum  habeat 
exitum,  tamen  non  redd  it  aerem  tam  insequalem,  et 
voluminosum,  et  undantem,  quam  confluxus  ad  angu- 
los, et  anfractus,  et  glomerationes  in  rotundo,  et  hu- 
jusmodi. 

4.  Post  magnas  tempestates  in  mari  continuatur 
ventus  accidentalis  ad  tempus  poslquam  originalis  re- 
sederit,  factus  ex  collisione  et  percussione  aeris  per 
undulationem  fluctuum. 

5.  Reperitur  vulgo  in  bortis  repercussio  venti  a 
parietibus,  et  a3dibus,    et  aggeribus ;    ita   ut  putaret 

quis,  ventum  in  contrariam  partem,  spirare  ejus,  a  qua 
revera  spirat. 

6.  Si  montes  regionem  aliqua  ex  parte  cingant,  et 
ventus  paulo  diutius  ex  piano  contra  montem  spira- 
verit,  fit  ut  ipsa  repercussione  montis  aut  contrahatur 
ventus  in  pluviam,  si  fuerit  humidior,  aut  vertatur  in 
ventum  contrarium,  sed  qui  brevi  tempore  duret. 

7.  In  flexionibus  promontoriorum  experiuntur  nau- 
tae  saepius  mutationes  ventorum. 

Venti  extraordinarii,  etjlatus  repentini. 

Ad  Art.      De  ventis  extraordinariis  sermocinantur  quidam  et 
io.con-  causantur ;  ecnephia  sive  procella,  vortice,  typhone, 

nexio.  ,  l  ■  V  •     • 

prestere  :   sed  rem  non  narrant,  quae  certe  ex  cnromcis 
et  historia  sparsa  peti  debet. 

1.  Repentini  flatus  nunquam  ccelo  sereno  fiunt, 
sed  semper  nubilo  et  cum  imbre :  ut  eruptionem 
quandam  fieri,  et  flatum  excuti,  aquas  concuti,  recte 
putetur. 

2.  Procella?,  quae  fiunt  cum  nebula  aut  caligine, 
quas  belluas  vocant,  quaeque  se  sustinent  instar  co- 
lumnar, vehementes  admodum  sunt,  et  dira3  navigan- 
tibus. 

3.  Typhones  majores,  qui  per  latitudinem  aliquam 
notabilem  corripiunt,  et  correpta  sorbent  in  sursum, 
raro  fiunt ;  at  vortices,  sive  turbines  exigui,  et  quasi 
ludicri,  frequenter. 

4.  Omnes  procellae,  et  typhones,  et  turbines  majo- 
res, habent  manifestum  motum  praecipitii  aut  vibra- 
tionis  deorsum,  magis  quam  alii  venti  ;  ut  torrentum 
modo  ruere  videantur,  ut  quasi  per  canales  defluere,  et 
postea  a  terra  reverberari. 

5.  Fit  in  pratis,  ut  cumuli  foeni  quandoque  in  altum 
ferantur,  et  turn  instar  conopei  spargantur ;  etiam  in 
agris,  ut  caules  pisarum  involuti,  et  aristae  segetum 
demessae,  quin  etiam  lintea  ad  exsiccandum  exposita, 
attollantur  a  turbinibus  usque  ad  altitudinem  arborum, 
aut  supra  fastigia  aedium  ;  haecque  fiunt  absque  aliquo 
majore  venti  impetu  aut  vehementia. 

6.  At  quandoque  finnt  turbines  leves,  et  admodum 
angusti,  etiam  in  sereno ;  ita  ut  equitans  videat  pul- 
veres  vel  paleas  corripi  et  verti  prope  se,  neque  tamen 
ipse  magnopere  ventum  sentiat;  quae  proculdubio 
fiunt  hie  prope  ex  auris  contrariis  se  rautuo  repellen- 
tibus,  et  circulationem  aeris  ex  concussione  facienti- 
bus. 

7  Certura  est,  esse  quosdam  flatus,  qui  raanifesta 
vestigia  relinquunt  adustionis  et  torrefactionis  in  plan- 
tis.  At  presterem,  qui  est  tanquam  fulgur  caecum  at- 
que  aer  f'ervens,  sed  sine  flamma,  ad  inquisitionem  de 
fulgure  rejicimus. 

Confacientia  ad  Ventos,  originates  scilicet;  nam  de 
accidentalibus  supra  inquisitum  est. 

Quae  a  veteribus  de  ventis  eorumque  causis  dicta  Ad  Art. 
sunt,   confusa  plane  sunt  et  incerta,  nee  maximeex^»^' 
parte  vera :  neque  mirum  si  non  cernant   clare,   qui  is! 
non  spectant  prope.     Loquuntur  ac  si  ventus  aliud  ^e°°r 
quippiam  esset  separatum  ab  aere  moto  ;  atque  ac  si 
exhalationes  generarent    et  conficerent  corpus    inte- 
grum ventorum,  atque  ac  si  materia  ventorum  esset 
exhalatio  tan  turn  calida  et  sicca  ;  atque  ac  si  origo  mo- 
tus  ventorum  esset  tantummodo  dejectio  et  percussio 
a   frigore  mediae  regionis  :  omnia  phantastica  et  pro 
arbitrio.     Attamen  ex  hnjusmodi  fills  magnas  confici- 
unt  telas  ;  operas   scilicet  aranearum.     At  omnis  im- 
pulsio  aeris  est  ventus,  et  exhalationes  permistae  aeri 
plus  conferunt  ad  motum,  qnam  ad  materiam ;  et  va- 
pores  humidi,   ex  calore  proportionate,  etiam  facilius 
solvuntur  in  ventum,    quam    exhalationes  siccae;    et 
complures  venti  generantur  in  regione  infima  aeris, 
et  ex  terra  exspirant,  praeter  illos  qui  dejiciuntur  et 
repercutiuntur.     Videamus  qualis  sit  sermo  rernm  ip- 
sarum. 

1.  Rotatio  naturalis  aeris  (ut  dictum  est  in  articnlo 
de  ventis  generalibus)  absque  causa  alia  externa,  gig- 
net  ventum  perceptibilem  intra  tropicos,  ubi  aeris  con- 
versiofit  per  circulos  majores. 

2.  Post  motum  aeris  naturalem,  antequam  inquira- 
raus  de  sole,  qui  est  genitor  ventorum  praecipuus,  yi- 
dendum,  num  quid  sit  tribuendum  lunae  et  aliis  astris, 
ex  experientia  clara. 

3.  Excitantur  venti  magni  et  fortes  nonnullis  ante 
eclipsin  lunae  horis ;  ita  ut,  si  luna  deficiat  medio 
noctis,  flent  venti  vesperi  praecedente;  si  luna  deficiat 
mane,  flent  venti  medio  noctis  praecedente. 

4.  In  Peru  via,  quae  regio  est  admodum  flatilis,  no- 
tat  Acosta  maxime  flare  ventosin  pleniluniis. 

Manda-  Dignum  certe  esset  observatione,   quid   possint 

tunu  super  ventos  rnotns  et  tempora  lunae,  cum  liquido 
possint  super  aquas:  veluti,  utrum  venti  non  sint 
paulo  commodores  in  pleniluniis  et  noviluniis  quam 
in  dimidiis,  quemadmodum  fit  in  aestibus  aquarum: 
licet  enim  quidam  commode  fingant  imperium  lunae 
esse  super  aquas;  solis  vero  et  astrorum  super  ae- 
rem;  tamen  certum  est  aquam  et  aerem  esse  cor- 
pora valde  homogenea,  etlunam,  post  solem,  pluri- 
mumhic  apud  nos  posse  in  omnibus. 

5.  Circa  conjunctiones  planetarum  non  fugit  homi- 
num  observationem  flare  ventos  majores. 

6.  Exortu  Orionis  surgunt  plerumque  venti  et  tern- 
pestates  variae  ;  sed  videndum  annon  hoc  fiat,  quia 
exortus  ejus  sit  eo  tempore  anni,  quod  ad  generatio- 
nem  ventorum  est  maxime  efficax;  ut  sit  potius  con- 
comitans  quiddam,  quam  causa;  quod  etiam  de  ortu 
hyadum  et  pleiadum  quoad  imbres,  et  arcturi  quoad 
tempestates,  similiter  merito  dubitari  possit :  de  luna 
et  stellis  hactenus. 

7  Sol  proculdubio  est  efficiens  primarius  ventorum 
plurimorum,  operans  per  calorem  in  materiam  dupli- 
cem  :  corpus  scilicet  aeris,  et  vapores  sive  exhala- 
tiones. 

8.  Sol,  cum  est  potentior,  aerem,  licet  purum  et 
absque  immistione  ulla,  dilatat  fortasse  ad  tertiam 
partem,  quae  res  haud  parva  est.  Itaque  per  simpli- 
cem  dilatationem,  necesse  est  ut  oriatur  aura  aliqua 
in  yiis  solis,  praesertim  in  magnis  fervoribus ;  idque 
potius  duas  ant  tres  horas  post  exortum  ejus,  quam 
ipso  mane. 

9.  In  Europa  noctes  sunt  aestuosiores ;  in  Peruvia 
tres  horse  matutinse;  ob  unara  eandemque  causam; 
videlicet,  cessat'onem  aurarum  et  ventorum  illis  horis. 

10.  In  vitro  calendari  aer  dilatatus  deprimit  aquam 
tanquam  flatu ;  at  in  vitro  pileato,  aere  tantummodo 
impleto,  aer  dilatatus  inflat  vesicani  ut  ventus  mani- 
festus. 

11.  Experimentum  fecimus  in  turri  rotunda,  undi- 
que  clausa,  hujus  generis  venti:  nam  foculum  in  me- 
dio ejus  locavimus,  cum  prunis  penitas  ignitis,  ut  mi- 
nus esset  fundi ;  at  a  latere  foculi  in  distantia  nonnulla 
filum  suspendimus  cum  cruce  ex  plumis,  ut  facile  mo- 
veretur.  Itaque  post  parvam  moram,  aucto  calore  et 
dilatato  aere,  agitabatur  crux  pluinea  cum  filo  suo 
hinc  inde  motu  vario ;  quin  etiam  facto  foramine  in 
fenestra  turris  exibat  flatus  calidus,  neque  ille  conti- 
nuus,  sed  per  vices,  et  undulans. 

12.  Etiam  receptio  aeris  per  frigus  a  dilatatione  creat 
ejusmodi  ventum,  sed  debiliorem,  ob  mitiores  vires 
frigoris;  adeo  ut  in  Peruvia,  sub  quavis  parva  umbra, 
non  solum  majus  percipiatur  refrigerium,  quam  apud 
nos(per  antiperistasin)  sed  manifesta  aura  ex  recep- 
tione  aeris  quandosubit  umbram. 

Atque  de  vento  per  meram  dilatationem  aut  recep- 
tionem  aeris  facto,  hactenus. 

13.  Venti  ex  meris  motibus  aeris,  absque  immistione 
vaporum,  lenes  et  molles  sunt.  Videndum  de  ventis 
vaporariis  (eos  dicimus  qui  generantur  a  vaporibus) 
qui  tanto  illis  alteris  possunt  esse  vehementiores,  quan- 
to  dilatatio  guttas  aquas  versa?  in  aerem  exceditaliquam 
dilatationem  aeris  jam  facti :  quod  multis  partibus 
facit,  ut  superius  monstravimus. 

14.  Ventorum  vaporariorum  (qui  sunt  illi  qui  com- 
muniter  flant)  efficiens  est  sol,  et  calor  ejus  propor- 
tionate; materia,  vapores  et  exhalationes  qui  vertun- 
tur  et  resolvuntur  in  aerem  ;  aerem  inquam  (non  aliud 
quippiam  ab  aere)  sed  tamen  ab  initio  minus  since- 
rum. 

15.  Solis  calor  exiguus  non  excitat  vapores,  itaque 
nee  ventum. 

16.  Solis  calor  medius  excitat  vapores,  nee  tamen 

eos  continue)  dissipat.  Itaque  si  magna  fuerit  ipso- 
rum  copia,  coennt  in  pluviam,  aut  simplicem,  aut 
cum  vento  conjunctam;  si  minor,  vertuntur  in  ven- 
tum  simplicem. 

17  Solis  calor  in  incremento  inclinat  magis  ad  ge- 
nerationem  ventorum;  in  decremento,  pluviarum, 

18.  Solis  calor  intensus  et  continuatus  attenuat  et 
dissipat  vapores,  eosque  sublimat,  atque  interim  a'eri 
aequaliter  immiscet  et  incorporat ;  unde  aer  quietus  fit 
et  serenus. 

19.  Calor  solis  magis  sequalis  et  continuus,  minus 
aptus  ad  generationem  ventorum ;  magis  inaequalis  et 
alternans,  magis  aptus.  Itaque  in  navigatione  ad 
Russiam  minus  afflictantur  ventis,  quam  in  mari  Bri- 
tannico,  propter  longos  dies  ;  at  in  Peruvia  sub  aequi- 
noctio  crebri  venti,  ob  magnam  ineequalitatem  caloris, 
alternantem  noctu  et  interdiu. 

20.  In  vaporibus  et  copia  spectatur  et  qualitas  :  co- 
pia parva  gignit  auras  lenes  ;  media  ventos  fortiores  ; 
magna  aggravat  aerem,  et  gignit  pluvias,  vel  tranquil- 
las,  vel  cum  ventis. 

21.  Vapores  ex  mari,  et  amnibus,  et  paludibus  in- 
undatis,  longe  majorem  copiam  gignunt  ventorum, 
quam  halitus  terrestres :  attamen,  qui  a  terra  et  locis 
minus  humidis  gignuntur  venti,  sunt  magis  obstinati 
et  diutius  durant,  et  sunt  illi  fere  qui  dejiciuntur  ex 
alto ;  ut  opinio  veterum  in  hac  parte  non  fuerit  om- 
nino  inutilis  ;  nisi  quod  placuit  il lis,  tanquam  divisa 
haereditate,  assignare  vaporibus  pluvias,  et  ventis  so- 
lummodo  exhalationes,  et  hujusmodi  pulchra  dictu, 
re  inania. 

22.  Venti  ex  resolutionibus  nivium  jacentium  super 
montes  sunt  fere  medii  inter  ventos  aquaticos  et  ter- 
restres, sed  magis  inclinant  ad  aquaticos  ;  sed  tamen 
sunt  acriores  et  niobiliores. 

23.  Solutio  nivium  in  montibus  nivalibus  (ut  priug 
notavimus)  semper  inducit  ventos  statos  ex  ea  parte, 

24.  Etiam  anniversarii  aquilones  circa  exortum  ca- 
niculaB  existimantur  venire  a  mari  glaciali,  et  partibug 
circa  circulum  arcticum,  ubi  seras  sunt  solutiones  g!a^ 
ciei  et  nivium,  aestate  turn  valde  adulta, 

25.  Moles,  sive  montes  glaciales,  quae  devehuntur 
versus  Canadarn  et  Terram  Piscationis,  magis  gig- 
nunt  auras  quasdam  frigidas,  quam  ventos  mobiles. 

26.  Venti,  qui  ex  terris  sabulosis  aut  cretaceis  pro- 
veniunt,  suntpauci  et  sicci;  iidem  in  regionibus  cali- 
dioribus  sestuosi,  et  fumei,  et  torridi. 

27  Venti  ex  vaporibus  marinis  facilius  abeunt  re- 
tro in  pluviam,  aqua  jus  suum  repetente  et  vindicante: 
aut  si  hoc  non  conceditur,  miscentur  protinus  aeri, 
et  quietem  agunt :  at  halitus  terrei,  et  fumei,  et  unc- 
tuosi,  et  solvuntur  aegrius,  et  ascendunt  altius,  et  ma- 
gis irritati  sunt  in  suo  motu,  et  saepe  penetrant  medi- 
am  regionem  aeris,  et  sunt  aliqua  materia  meteororum 
ignitorum. 

28.  Traditur  apud  nos  in  Anglia,  temporibus,  cum 
Gasconia  esset  hujus  ditionis,  exhibitum  fuisse  regi  li- 
bellum  supplicem  per  subditos  suos  Burdegaliae  et  con- 
finium;  petendo  ut  prohiberetur  incensio  ericae  in 
agris  Sussexiae  et  Hamptoniae,  quia  gigneret  ventum 
circa  finem  Aprilis  vineis  suis  exitiabilem. 

29.  Concursus  ventorum  ad  invicem,  si  fuerint  for- 
tes, gignunt  ventos  vehementes  et  vorticosos  ;  si  lenes 
et  humidi,  gignunt  pluviam,  et  sedant  ventos. 

30.  Sedautur  et  coercentur  venti  quinque  modis : 
cum  aut  aer,  vaporibus  oneratus  et  tumultuans,  libe- 
ratur,  vaporibus  se  contrahentibus  in  pluviam  ;  aut 
cum  vapores  dissipantur  et  fiunt  subtiliores,  unde  per- 
miscentur  aeri,  et  belle  cum  ipso  conveniunt  et  quiete 
degunt;  aut  cum  vapores  sive  halitus  exaltantur,  et 
sublimantur  in  altum,  adeo  ut  requies  sit  ab  ipsis,  do- 
nee a  media  regione  aeris  dejiciantur  aut  earn  pene- 
trent ;  aut  cum  vapores,  coacti  in  nubes,  ab  aliis  ven- 
tis  in  alto  spirantibus,  transvehuntur  in  alias  regiones, 
ut  pax  sit  ab  ipsis  in  regionibus  quas  praetervolant ; 
aut  denique,  cum  venti  a  fomitibus  suis  spirantes,  Ion- 
go  itinere,  nee  succedente  nova  materia,  languescunt, 
et  impetu  suo  destituuntur,  et  quasi  exspirant. 

31.  Imbres  plerumque  ventos  sedant,  praesertim 
procellosos,  ut  et  venti  contra  saepius  detinent  im- 
brem. 

32.  Contrahunt  se  venti  in  pluviam  (qui  est  primus 
est  quinque  sedandi  raodis,  isque  praecipuus)  aut  ipso 
onere  gravati  cum  vapores  sint  copiosi ;  aut  propter 
contrarios  motus  ventorum  modo  sint  placidi ;  aut 
propter  obices  montium  et  promontoriorum,  quae  si- 
stunt  irnpetum  ventorum,  eosque  paulatim  in  se  ver- 
tunt  aut  per  frigora  intensiora,  unde  condensantur. 

33.  Solent  plerumque  venti,  minores  et  leviores, 
mane  oriri  et  cum  sole  decumbere,  sufficiente  conden- 
satione  aeris  nocturna  ad  receptionem  eorum.  Aer 
enim  nonnullam  compressionem  patitur  absque  tu- 
multu. 

34.  Sonitus  campanarum  existimatur  tonitrua  et 
fulgura  dissipare ;  de  vends  non  venit  in  observatio- 
nem. 

Mom-  Consule   locum  de   prognosticis  ventorum;    est 

enim  nonnulla  "connexio  causarum  et  signorum. 

35.  Narrat  Plinius  turbinis  vehementiam,  aspersi- 
one  aceti  in  occursum  ejus,  compesci. 

Limites  Ventorum. 


turn. 


Ad 
16 


lArt.  i.  Traditurde  monteAtho,  et  similiter  deOlympo, 
\2  '  consuevisse  sacrificantes  in  aris,  super  fastigia  ipsorum 
extructis,  literas  exarare  in  cineribus  sacrificiorum,  et 
postea  redeuntes  elapso  anno  (nam  anniversaria  erant 
sacrificia)  easdem  literas  reperisse  neutiquam  turbatas 
aut  confusas  ;  etiamsi  arse  illae  non  starent  in  templo 
aliquo,  sed  sub  dio.  Unde  manifestum  erat,  in  tanta 
altitudine  neque  cecidisse  imbrem,  neque  spirasse 
ventum. 

2.  Referunt  in  fastigio  Pici  de  Teneripb,  atque 
etiam  in  Andibus  inter  Peruviam  et  Chilem,  nives 
subjacere  per  clivos  et  latera  montium  ;  at  in  ipsis  ca- 
cuminibus  nil  aliud  esse  quam  aerem  quietum,  vix 
spirabilem  propter  tenuitatem;  qui  etiam  acrimonia 
quadam,  et  os  stomachi,  et  oculos  pungat,  inducendo 
illi  nauseam,  his  suffusionem  et  ruborem. 

3.  Venti  vaporarii  non  videntur  in  aliqua  majore 

altitudine  flare,  cum  tamen  probabile  sit,  aliquos  ip- 
so ru in  altius  ascendere,  quatn  pleraeque  mibes. 
De  altitudine  hactenus,  de  latitudine  videndum. 

4.  Certum  est,  spatia,  quae  occupant  venti,  admo- 
dum  varia  esse,  interdum  amplissima,  interdum  pu- 
silla  et  angusta.  Deprehensi  sunt  venti  occupasse 
spatium  centenorum  milliarium  cum  paucarum  hora- 
rum  differentia. 

5.  Spatiosi  venti  (si  sint  ex  liberis)  plerumque  ve- 
hementes  sunt,  non  lenes  ;  sunt  etiam  diuturniores, 
et  fere  24  horas  dtirant;  sunt  itidem  minus  pluviosi. 
Angusti  contra,  aut  lenes  sunt,  aut  procellosi ;  at  sem- 
per breves. 

6.  Stati  venti  sunt  itinerarii,  et  longissima  spatia 
occupant. 

7  Venti  procellosi  non  extenduntur  per  larga  spa- 
tia, licet  semper  evagentur  ultra  spatia  ipsius  pro- 
cellae. 

8.  Marini  venti  intra  spatia  angustiora  multo,  quam 
terrestreSj  spiraut ;  in  tantum  ut  in  mari  aliquando 
conspicere  detur,  auram  satis  alacrem  aliquam  partem 
aquarum  occupare  (id  quod  ex  crispatione  aquae  facile 
cernitur)  cum  undique  sit  malacia,  et  aqua  instar  spe- 
culi  plana. 

9.  Pusilli  (ut  dictum  est)  turbines  ludunt  quando- 
que  coram  equitantibus,  instar  fere  ventorum  ex  fol- 
libus. 

De  latitudine  hactenus,  de  duratione  videndum. 

10.  Durationes  ventorum  valde  vehementium  in 
mari  longiores  sunt,  sufficiente  copia  vaporum  ;  in  ter- 
ra vix  ultra  diem  et  dimidium  extenduntur. 

1 1.  Venti  valde  lenes  nee  in  mari  nee  in  terra  ultra 
triduum  constanter  flant. 

12.  Non  solum  eurus  zephyro  magis  est  durabilis 
(quod  alibi  posuimus)  sed  etiam  quicunque  ille  ven- 
tus  sit,  qui  mane  spirare  incipit,  magis  durabilis  solet 
esse  illo  qui  surgit  vesperi. 

13.  Certum  est,  ventos  insurgere  et  augeri  gradatim 
(nisi  fuerint  merae  procellae)  at  decumbere  celerius,  in- 
terdum quasi  subito. 

x2 

Successiones  Ventorum. 

Ad  Art. 
19,  20, 

si-  1.  Si  ventus  se  mutet  conformiter  ad  rnotum  solis, 

id  est,  ab  euro  ad  austrum,  ab  austro  ad  zephyrum, 
a  zephyro  ad  boream,  a  borea  ad  eurum,  non  reverti- 
tur  plerumque ;  aut  si  hoc  facit,  fit  ad  breve  tempus. 
Si  vero  in  contrarium  motus  solis,  scilicet  ab  euro  ad 
boream,  a  borea  ad  zephyrum,  a  zephyro  ad  austrum, 
ab  austro  ad  eurum,  plerumque  restituitur  ad  plagam 
priorem,  saltern  antequam  confecerit  circulum  inte- 
grum. 

2.  Si  pluvia  primum  inceperit,  et  postea  coeperit 
flare  ventus  ;  ventus  ille  pluviae  superstes  erit.  Quod 
si  primo  flaverit  ventus,  postea  a  pluvia  occiderit,  non 
reoritur  plerumque  ventus ;  et  si  facit,  sequitnr  plu- 
via nova. 

3.  Si  venti  paucis  horis  varient,  et  tanquam  expe- 
riantur,  et  deinde  cceperint  constanter  flare,  ventus 
ille  durabit  in  dies  plures. 

4.  Si  auster  cceperit  flare  dies  duos  vel  tres,  boreas 
quandoque  post  eum  subito  spirabit :  quod  si  boreas 
spiraverit  totidem  dies,  non  spirabit  auster  donee  ven- 
tus paulisper  ab  euro  flarit. 

5.  Cum  annus  inclinarit,  et  post  autumnum  hiems 
inceperit,  si  incipiente  hieme  spiraverit  auster,  et 
postea  boreas,  erit  hiems  giacialis  ;  sin  sub  initiis  hie- 
mis  spiraverit  boreas,  postea  auster,  erit  hiems  Cle- 
mens et  tepidus. 

6.  Plinius  citat  Eudoxum,  quod  series  ventorum 
redeat  post  quadriennium ;  quod  verum  minime  vi- 
detur ;  neque  enim  tam  celeres  sunt  revolutiones. 
IUud  ex  aliquorum  diligentia  notatum  est,  tempesta- 
tes  grandiores  et  insigniores  (fervorum,  nivium,  con- 
gelationum,  hiemum  tepidarum,  aestatum  gelidarum) 
redire  plerumque  ad  circuitum  annorum  triginta 
quinque. 

Motus  Ventorum. 


Loquuntur   homines,  ac  si  ventus  esset  corpus  ali-^^4- 
quod  per  se,  atque  impetu  suo  aerem   ante  se  agerets^s! 
et  impelleret:  etiam   cum  ventus   locum  mutet,   lo-  ^'nf7- 
quuntur,  ac  si  idem  ventus  se  in  alium  locum  trans- nexio. 
ferret.     Haec  vero  cum  loquuntur  plebeii,  tamen  phi- 
losophi   ipsi  remedium   hujusmodi    opinionibus  non 
praebent;  sed  et  illi  quoque  balbutiunt,  neque  errori- 
bus  istis  occurrunt. 

1.  Inquirendum  igitur  et  de  excitatione  motus  in 
ventis,  et  de  directione  ejus,  cum  de  originibus  lo- 
calibus  jam  inquisitum  sit.  Atque  de  iis  ventis,  qui 
habent  principium  motus  in  sua  prima  impulsione, 
ut  in  iis  qui  dejiciuntur  ex  alto,  ant  efflant  e  terra, 
excitatio  motus  est  manifesta:  alteri  sub  initiis  suis 
descendunt,  alteri  ascendunt,  et  postea  ex  resistentia 
aeris  fiunt  voluminosi,  maxime  secundum  angulos 
violentiae  suae.  At  de  illis,  qui  conflantur  ubique  in 
aere  inferiore  (qui  sunt  omnium  ventorum  frequen- 
tissimi)  obscurior  videtur  inquisitio;  cum  tamen  res 
sit  vulgaris,  ut  in  commentatione  sub  articulo  octavo 
declaravimus. 

2.  Etiam  hujus  rei  imaginem  reperimus  in  ilia  turri 
occlusa,  de  qua  paulo  ante :  tribus  enim  modis  illud 
experimentum  variavimus.  Primus  erat,  is  de  quo 
supra  diximus,  foculusex  prunis  ante  ignitis  et  claris. 
Secundus  erat  lebes  aqua?  fer  ventis,  remoto  illo  foculo, 
atque  turn  erat  motus  crucis  pluraeae  magis  hebes  et 
piger,  quam  ex  foculo  prunarum,  haerente  in  aere  rore 
vaporis  aquei,  nee  dissipato  in  materiam  venti  pro- 
pter imbecillitatem  caloris.  At  tertius  erat  ex  utrisque 
simul,  foculo  et  lebete ;  turn  vero  longe  maxima  erat 
crucis  plumeae  agitatio,  adeo  ut  quandoque  illam  in 
sursum  verteret,  instar  pusilli  turbinis ;  aqua  scilicet 
praebente  copiam  vaporis,  et  foculo,  qui  astabat,  eum 
dissipante. 

3.*Itaque   excitationis    motus  in  ventis   causa  est 

prsecipua  superoneratio  aeris,  ex  nova  accessione  aeris 
facti  ex  vaporibus. 

Jam  de  directione  motus  videndum,  et  de  verticitate, 
quae  est  directionis  mutatio. 

4.  Directionem  motus  progressivi  ventorum  regunt 
fomites  sui,  qui  sunt  similes  fontibus  amniuni ;  loca 
scilicet,  ubi  magna  reperitur  copia  vaporum,  ibi 
enim  est  patria  venti.  Postquam  autem  invenerint 
currentem  ;  ubi  aer  minime  resistit  (sicut  aqua  invenit 
declivitatem)  turn  quicquid  inveniunt  similis  materia? 
in  via,  in  consortium  recipiunt,  et  suo  currenti 
miscent;  quemadmodum  faciunt  et  amnes.  Itaque 
venti  spirant  semper  a  parte  fomitum  suorum. 

5.  Ubi  non  sunt  fomites  insignes  in  aliquo  loco 
certo,  vagantur  admodum  venti,  et  facile  currentem 
suum  mutant,  ut  in  medio  mari,  et  campestribus 
terrae  latis. 

6.  Ubi  magni  sunt  fomites  ventorum  in  uno  loco, 
sed  in  locis  progressus  sui  parvse  accessiones,  ibi  venti 
fortiter  flant  sub  initiis,  et  paulatim  flaccescunt ;  ubi 
contra  fomites  magis  continui,  leniores  sunt  sub  initiis, 
et  postea  augentur. 

7  Sunt  fomites  mobiles  ventorum,  scilicet  in  nubi- 
bus  ;  qui  saepe  a  ventis  in  alto  spirantibus  transportan- 
tur  in  loca  procul  distantia  a  fomitibus  vaporum,  ex 
quibus  generatse  sunt  illae  nubes :  turn  vero  incipit 
esse  fomes  venti  ex  parte,  ubi  nubes  incipiunt  solvi  in 
ventum. 

8.  At  verticitas  ventorum  non  fit  eo,  quod  ventus 
prius  flans  se  transferat ;  sed  quod  ille  aut  occiderit, 
aut  ab  altero  vento  in  ordinem  redactus  sit.  Atque 
totum  hoc  negotium  pendet  ex  variis  collocationibus 
fomitum  ventorum,  et  varietate  temporum,  quando 
vapores,  ex  hujusmodi  fomitibus  manantes,  solvun- 
tur 

9.  Si  fuerint  fomites  ventorum  a  partibus  contra- 
riis,  veluti  alter  fomes  ab  austro,  alter  a  borea;  prae- 
valebit  scilicet  ventus  fortior,  neqne  erunt  venti  con- 
trarii,  sed  ventus  fortior  continuo  spirabit ;  ita  tamen 
ut  a  vento  irabecilliore  nonnihil  hebetetur  et  dome- 

tur ;  ut  fit  in  amnibus,  accedente  fluxu  maris:  nam 
motus  maris  praevalet,  et  est  unicus;  sed  a  motu  fluvii 
nonnihil  fraenatur.  Quod  si  ita  accident,  ut  alter  ex 
illis  vends  contrariis,  qui  primum  fortior  fuerat,  suc- 
cumbat,  turn  subito  spirabit  ventus  a  parte  contraria, 
unde  et  ante  spirabat,  sed  latitabat  sub  potestate  raa- 
joris. 

10.  Si  fomes  (exempli  gratia)  fuerit  ad  euro-boream, 
spirabit  scilicet  euro-boreas.  Quod  si  fuerint  duo  fo- 
mites  ventorum,  alter  ad  eurum,  alter  ad  boream,  ii 
venti  ad  aliquem  tractum  spirabunt  separatim ;  at 
post  angulum  confluentiae  spirabunt  ad  euro-boream, 
aut  cum  inclinatione,  prout  alter  fomes  fuerit  fortior. 

11.  Si  sit  fomes  venti  ex  parte  boreali,  qui  distet 
ab  aliqua  regione  viginti  milliaribus,  et  sit  fortior, 
alter  ex  parte  orientali,  qui  distet  decern  milliaribus, 
et  sit  debilior;  spirabit  tamen  ad  aliquas  horas  eurus, 
paulo  post(nimirum  post  emeus  urn  iter)  boreas. 

12.  Si  spiret  boreas,  atque  occurrat  ab  occidente 
mons  aliquis,  spirabit  paulo  post  euro-boreas,  compo- 
situs  scilicet  ex  vento  originali  et  repercusso. 

13.  Si  sit  fomes  ventorum  in  terra  a  parte  boreae, 
halitus  autem  ejus  feratur  recta  sursum,  et  inveniat 
nubem  gelidam  ab  occidente,  quae  earn  in  adversum 
detrudat,  spirabit  euro-boreas. 

Fomites  ventorum   in  terra  et  mari  sunt  sta-  Mom- 
biles,  ita  ut  fons  et  origo  ipsorum  melius  per-  tum" 
cipiatur :   at  fomites  ventorum  in  nubibus  sunt 
mobiles  ;  adeo  ut  alibi  suppeditetur  materia  ven- 
torum, alibi  vero  ipsi  formentur :   id  quod  efficit 
directionem  motus  in  ventis  magis  confusam  et 
incertam. 
Haec  exempli  gratia  adduximus  ;  similia  similimodo 
se  habent.     Atque  de  directione  motus  ventorum  hac- 
tenus.     At  de  longitudine  et  tanquam  itinerario  ven- 
torum videndum ;  licet  de  hoc  ipso  paulo  ante,  sub 
nomine  latitudinis  ventorum,  inquisitum  videri  possit. 
Nam  et  latitudo  pro  longitudine  ab  imperitis  haberi 
possit,  si  majora  spatia  venti  ex  latere  occupent,  quam 
in  longitudine  progrediantur. 

14.  Si  verum  sit,  Columbum  ex  oris  Lusitaniae, 
per  ventos  statos  ab  occidente,  de  continente  in  Ame- 
rica judicium  fecisse,  longo  certe  itinere  possint  com- 
meare  venti. 

15.  Si  verum  sit,  solutionem  nivium  circa  Mare 
glaciale  et  Scandiam  excitare  aquilones  in  Italia  et 
Graecia,  &c.  diebus  canicularibus,  longa  certe  sunt 
spatia. 

16.  Quanto  citius  in  consecutione,  in  qua  ventus 
movet  (exempli  gratia,  si  sit  eurus)  veniat  tempestas 
ad  locum  aliquem  ab  oriente,  quanto  vero  tardius  ab 
occidente,  nondum  venit  in  observationem. 

De  motu  ventorum  in  progressu  hactenus ;  viden- 
dum  jam  de  undulatione  ventorum. 

17.  Undulatio  ventorum  ad  parva  momenta  fit; 
adeo  ut  centies  in  hora  ad  minus  ventus  (licet  fortis) 
se  suscitet,  et  alternatim  remittat.  Ex  quo  liqneat 
inaequalem  esse'impetum  ventorum  :  nam  nee  flumina, 
licet  rapida,  nee  currentes  in  mari,  licet  robusti,  un- 
dulant,  nisi  accedente  flatu  ventorum  :  neque  ipsa  ilia 
undulatio  ventorum  aliquid  aequalitatis  habet  in  se ; 
nam,  instar  pulsus  mauus,  aliquando  intercurrit,  ali- 
quando  intermittit. 

18.  Undulatio  aeris  in  eo  differt  ab  undulatione 
aquarum,  quod  in  aquis,  postquam  fluctus  sublati 
fuerint  in  altum,  sponte  rursus  decidant  ad  planum  : 
ex  quo  fit,  ut  (quicquid  dicant  poetae  exaggerando 
tempestates,  quod  undae  attollantur  in  ccelum,  et  de- 
scendant in  tartarum)  tamen  descensus  undarum  non 
multum  praecipitetur  ultra  planum  etsuperficiem  aqua- 
rum.  At  in  undulatione  aeris,  ubi  deest  motus  gra- 
vitatis,  deprimitur  et  attollitur  aer  fere  ex  aequo. 

De  undulatione  hactenus :  jam  de  motu  conflictus 
inquirendum  est. 

19.  De  cbnflictu  ventorum  et  compositis  currenti- 
bus  jam  partim  inquisitum  est.  Plane  constat  ubi- 
quetarios  esse  ventos,  praesertim  leniores :  id  quod 
manifestum  etiam  ex  hoc,  quod  pauci  sunt  dies  aut 
horse,  in  quibus  non  spirent  auras  aliquae  lenes  in  locis 
liberis,  idque  satis  inconstanter  et  varie.     Nam  venti, 

qui  non  proveniunt  ex  fomitibus  majoribus,  vagabundi 
sunt  et  volubiles,  altero  cum  altero  quasi  ludente, 
modo  impellente,  modo  fugiente. 

20.  Visum  est  nonnunquam  in  mari  advenisse  duos 
ventos  simul  ex  contrariis  partibus,  id  quod  ex  per- 
turbatione  superficiei  aquae  ab  utraque  parte,  atque 
tranquillitate  aquas  in  medio  inter  eos,  facile  erat  con- 
spicere  :  postqnam  autem  concurrissent  illi  venti  con- 
trarii,  alias  secutara  esse  tranquillitatem  in  aqua  un- 
dique,  cum  scilicet  venti  se  ex  aequo  fregissent,  alias 
continuatam  esse  perturbationem  aquae,  cum  scilicet 
fortior  ventus  prsevaluisset. 

21.  Certum  est,  in  montibus  Peruvianis  saepe  ac- 
cidere,  ut  venti  eodem  tempore  super  montes  ex  una 
parte  spirent,  in  vallibus  in  contrarium. 

22.  Itidem  certum  apud  nos,  nubes  in  unam  par- 
tem ferri,  cum  ventus  a  contraria  parte  flet,  hie  in 
proximo. 

23.  Quin  et  illud  certum,  aliquando  cerni  nubes 
altiores  supervolare  nubes  humiliores;  atque  ita  ut  in 
diversas,  aut  etiam  in  contrarias  partes  abeant,  tan- 
quam  currentibus  adversis. 

24.  Itidem  certum,  quandoque  in  superiore  aere 
ventos  nee  distrahi,  nee  promoveri;  cum  hie  infra  ad 
semi-milliare  insano  ferantur  impetu. 

25.  Certum  etiam  e  contra,  esse  aliquando  tran- 
quillitatem infra,  cum  superne  nubes  ferantur  satis 
alacriter;  sed  id  rarius  est. 

Etiam  in  fluctibus,  quandoque  supernatans  aqua,  phg.- 
quandoque  demersa,  incitatior  est;    quinetiam  fiuntnome- 
(sed  raro)  varii  currentes  aquae,  quae  volvitur  supra,  "bii- 
et  quae  labitur  in  imo.  <iuum- 

26.  Neque  prorsus  contemnenda  ilia  testimonia 
Virgilii,  cum  naturalis  philosophiae  non  fuerit  ipse 
omnino  imperitus : 

Una  eur usque  notusque  ruunt,  creberque  procellis 
Africus. 

Et  rursus : 

Omnia  ventorum  concurrere  praelia  vidi. 

De  motibus  ventorum  in  natura  rerum  inquisitum 
est;  videndum  de  motibus  eorum  in  machinis  hu- 
manis ;  ante  omnia  in  velis  navium. 


Motus  Ventorum  in  Velis  Navium. 

1.  In  navibus  majoribus  Britannicis  (eas  enim  ad 
exemplum  delegimus)  quatuor  sunt  mali,  aliquando 
quinque;  omnes  in  linea  recta  per  medium  navis 
ducta,  alteri  post  alteros  erecti :  eos  sic  nomina- 
bimus : 

2.  Malum  principem,  qui  in  medio  navis  est;  ma- 
lum prorae;  malum  puppis  (qui  aliquando  est  gemi- 
nus);  et  malum  rostri. 

3.  Habent  singuli  mali  plures  portiones,  quae  su- 
stolli,  et  per  certos  nodos  aut  articulos  figi,  et  similiter 
auferri  possunt;  alii  tres,  alii  duas  tantum. 

4.  Malus  rostri  stat  ab  inferiori  nodo  inclinatus 
versus  mare;  a  superiori  rectus;  reliqui  omnes  mali 
stant  recti. 

5.  His  malis  superintendent  vela  decern,  et  quan- 
do  malus  puppis  geminatur,  duodecim.  Malus  prin- 
ceps  et  malus  prorae  tres  habent  ordines  velorum. 
Eos  sic  nominabimus:  velum  ab  infra,  velum  a  su- 
pra, et  velum  a  summo.  Reliqui  habent  duos  tan- 
tum, carentes  velo  a  summo. 

6.  Vela  extenduntur  in  transversum,  juxta  verti- 
cem  cujusque  nodi  mali,  per  ligna,  quae  antennas 
vel  virgas  dicimus,  quibus  suprema  velorum  assuun- 
tur;  ima  ligantur  funibus  ad  angulos  tantum ;  vela 
scilicet  ab  infra  ad  latera  navis,  vela  a  supra  aut  a 
summo  ad  antennas  contiguas.  Trahuntur  etiam  aut 
vertuntur  iisdem  funibus  in  alterutrum  latus  ad  pla- 
citum. 

7  Antenna  sive  virga  cujusque  mali  in  transver- 
sum porrigitur.  Sed  in  malis  puppis  ex  obliquo,  al- 
tero  Bne  ejus  eleyato,  altero  depresso;  in  caeteris  in 
recto  ad  similitudinem  literae  Tau. 

8.  Vela  ab  infra,  quatenus  ad  vela  principis,  prorae, 
et  rostri,  sunt  figurae  quadrangularis,  parallelogrammae: 
vela  a  supra  et  a  summo  nonnihil  acuminata  sive  sur- 
gentia  in  arctum  ;  at  ex  velis  puppis  quod  a  supra 
acuminatum,  quod  ab  infra  triangulare. 

9.  In  navi,  quae  erat  mille  et  centum  amphorarum, 
atque  habebat  in  longitudine,  in  carina,  pedes  112; 
in  latitudine,  in  alveo,  40;  velum  ab  infra  mali  prin- 
cipis continebat  in  altitudine  pedes  42,  in  latitudine 
pedes  87. 

10.  Velum  a  supra  ejusdem  mali  habebat  in  altitu- 
dine pedes  50,  in  latitudine  pedes  84  ad  basim,  pedes 
42  ad  fastigium. 

11.  Velum  a  summo  in  altitudine  pedes  27,  in  lati- 
tudine pedes  42  ad  basim,  21  ad  fastigium. 

12.  In  malo  prorae,  velum  ab  infra  habebat  in  alti- 
tudine pedes  40  cum  dimidio,  in  latitudine  pedes  72. 

13.  Velum  a  supra  in  altitudine  pedes  46  cum  di- 
midio, in  latitudine  pedes  69  ad  basim,  36  ad  fasti- 
gium. 

14.  Velum  a  summo  in  altitudine  pedes  24,  in 
latitudine  pedes  36  ad  basim,  18  ad  fastigium. 

15.  In  malo  puppis,  velum  ab  infra  habebat  in  alti- 
tudine, a  parte  antennae  elevata,  pedes  51  ;  in  latitu- 
dine, qua  jungitur  antennae,  pedes  72,  reliquo  desi- 
nente  in  acutum. 

16.  Velum  a  supra  in  altitudine  pedes  30,  in  lati- 
tudine pedes  57  ad  basim,  30  ad  cacumen. 

J  7.  Si  geminetur  malus  puppis  in  posteriore,  vela 
minuuntur  ab  anteriore  ad  partem  circiter  quintam. 

18.  In  malo  rostri,  velum  ab  infra  habebat  in  alti- 
tudine pedes  28  cum  dimidio,  in  latitudine  pedes  60. 

19.  Velum  a  supra  in  altitudine  pedes  25  cum  di- 
midio, in  latitudine  pedes  60  ad  basim,  30  ad  fasti- 
gium. 

20.  Variant  proportiones  malorum  et  velorum,  non 
tantum  pro  magnitudine  navium,  verum  etiam  pro 
variis  earum  usibus,  ad  quos  aediBcantur ;  ad  pugnam, 
ad  mercaturam,  ad  velocitatem,  et  caetera.  Verum 
nullo  modo  convenit  proportio  dimensionis  velorum 
ad  numerum  amphoparum,  cum  navis  quingentarum 

amphorarum,  aut  circiter,  portet  velum  ab  iufra  prin- 
cipis  mali,  paucos  pedes  minus  undique,  quam  ilia 
altera,  quae  erat  duplicis  magnitudinis.  Unde  fit  ut 
minores  naves  longe  praestent  celeritate  majoribus,  non 
tantum  propter  levitatem,  sed  etiarn  propter  ampli- 
tudinem  velorum,  habito  respectu  ad  corpus  navis: 
nam  proportionem  illam  continuare  in  navibus  majo- 
ribus nimis  vasta  res  esset  et  inhabilis. 

21.  Cum  singula  vela  per  summa  extendantur,  per 
ima  ligentur  tantum  ad  angulos ;  ventus  necessario 
facit  vela  intumescere,  praesertim  versus  ima,  ubi  sunt 
laxiora. 

22.  Longe  autem  major  est  tumor  veli  in  velis  ab 
infra,  quam  in  caeteris ;  quia  non  solum  parallelo- 
gramma  sunt,  caetera  acuminata ;  verum  etiam  quia 
latitudo  antennae  tanto  excedit  latitudinem  laterum 
navis,  ad  quae  alligantur:  unde  necesse  est,  propter 
laxitatem,  magnum  dari  receptum  ventis;  adeo  ut  in 
ilia  magna,  quam  exempli  loco  sumpsimus,  navi, 
tumor  in  vento  recto  possit  esse  ad  9  aut  10  pedes 
introrsum. 

23.  Fit  etiam  ob  eandem  causam,  quod  vela  6m- 
uia,  a  vento  tumefacta,  ad  imum  colligant  se  in  arcus, 
adeo  ut  multum  venti  praeterlabi  necesse  sit;  in  tan- 
tum ut  in  ilia,  quam  diximus,  navi  arcus  ille  ad  statu- 
ram  hominis  accedat. 

24.  At  in  velo  puppis  illo  triangulari,  necesse  est 
ut  minor  sit  tumor,  quam  in  quadrangulari ;  turn 
propter  figuram  minus  capacem,  turn  quia  in  qua- 
drangulari tria  latera  laxa  sunt,  in  triangulari  duo 
tantum;  unde  sequitur  quod  ventus  excipiatur  magis 
rigide. 

25.  Motus  ventorum  in  velis,  quo  magis  accedat 
ad  rostrum  navis,  est  fortior,  et  promevet  magis,  turn 
quia  fit  in  loco  ubi  undae,  propter  acumen  prorae, 
facillime  secantur;  turn  maxime  quia  motus  a  prora 
trahit  navern,  motus  a  puppi  trudit. 

26.  Motus  ventorum  in  velis  superiorum  ordinum 
promovet  magis,  quam  in  velis  ordinis  inferioris ;  quia 
motus  violentus  maxime  eflScax  est  ubi  plurimum  re- 
movetur  a  resistentia;  ut  in  vectibus,  et  velis  molen- 

dinorum.  Sed  periculum  est  demersionis  ant  ever- 
sionis  navis;  itaque  et  acuminata  sunt  ilia,  ne  ventos 
nimios  excipiant,  et  in  usu  praecipue  cum  spirent  venti 
leniores. 

27.  Cum  vela  collocentur  in  recta  linea,  altera  post 
altera  necesse  est  ut  quae  posterius  constituantur, 
suffurentur  ventum  a  prioribus,  cum  ventus  flet  recta: 
itaque  si  omnia  simul  fuerint  erecta,  tamen  vis  venti 
fere  tantum  locum  habet  in  velis  mali  principis,  cum 
parvo  auxilio  veli  ab  infra  in  malo  rostri. 

28.  Felicissima  et  commodissima  dispositio  velo- 
rum  in  vento  recto  ea  est,  ut  velo  duo  inferiora  mali 
prorae  erigantur;  ibi  enim  (ut  dictum  est)  motus  est 
maxime  efficax :  erigatur  etiam  velum  a  supra  mali 
principis:  relinquitur  enim  spatium  tantum  subter,  ut 
ventus  sufficere  possit  velis  praedictis  prorae  absque 
suffuratione  notabili. 

29.  Propter  illam,  quam  diximus,  suffurationem 
ventorum,  celerior  est  navigatio  cum  vento  laterali, 
quam  cum  recto.  Laterali  enim  flante,  omnia  vela  in 
opere  poni  possunt ;  quia  latera  sibi  invicem  obvertunt, 
nee  altera  altera  impediunt,  neque  fit  furtum. 

30.  Etiam  flante  vento  laterali,  vela  rigidius  in  ad- 
versum  venti  extenduntur;  quod  ventum  comprimit 
nonnihil,  et  emittit  in  earn  partem  ubi  flare  debet : 
unde  nonnihil  fortitudinis  acquirit.  Ventus  autem 
maxime  propitius  est,  qui  flat  in  quadra  inter  rectum 
et  lateralem. 

31.  Velum  ab  infra  mali  rostri  vix  unquam  posset 
esse  inutile,  neque  enim  patitur  furtum,  quando  col- 
ligat  ventum,  qui  flat  undequaque  circa  latera  navis 
et  subter  vela  caetera. 

32.  Spectatur  in  motu  ventorum  in  navibus  turn 
impulsio  turn  directio.  At  directio  ilia,  quae  fit  per 
clavum,  non  multum  pertinet  ad  inquisitionem  prae- 
sentem,  nisi  quatenus  habeat  connexionem  cum  motu 
ventorum  in  velis. 

Ut  motus  impulsionis  in    vigore  est  in  prora,  ita  Con- 
motus  directionis  in  puppi;  itaque  ad  eum  velum  ab  nexio 
infra  mali  puppis  est  maximi  momenti,  et  quasi  copiam 
praebet  auxiliarem  clavo. 

33.  Cum  pyxis  nautica  in  plagas  32  distribuatur, 
adeo  utsemicirculi  ejus  sint  plagae  sedecim,  potest  fieri 
navigatio  progressiva  (non  angulata,  quae  fieri  solet  in 
ventis  plane  contrariis)  etiamsi  ex  illis  sedecim  par- 
tibus  decern  fuerint  adversae,  et  sex  tantum  favora- 
biles;  at  ea  navigatio  multum  pendet  ex  velo  ab  infra 
mali  puppis  :  cum  enim  venti  partes  contrariae  itineri, 
quia  sunt  praepotentes  et  ciavo  solo  regi  non  possunt, 
alia  vela  obversurae  forent,  una  cum  navi  ipsa,  in  par- 
tem contrariam  itineris  ;  illud  velum  rigide  extensum, 
ex  opposito  favens  clavo  et  ejus  motnm  fortificans, 
vertit  et  quasi  circumfert  proram  in  viam  itineris. 

34.  Omnis  ventus  in  velis  nonnihil  aggravat  et  de- 
primit  navem  ;  tantoque  magis  quo  flaverit  magis  de- 
super.  Itaque  tempestatibus  majoribus  primo  devol- 
vunt  antennas  et  auferunt  vela  superiora,  deinde,  si 
opus  fuerit,  omnia;  etiam  malos  ipsos  incidunt;  quin 
et  projiciunt  onera  mercium,  tormentorun),  etc.  ut 
allevent  navem  ad  supernatandum,  et  praestandum 
obsequia  undis. 

35.  Potest  fieri  per  motum  istum  ventorum  in  velis 
navium  (si  ventus  fuerit  alacris  et  secundus)  progressus 
in  itinere  120  milliarium  Italicorum  intra  spatium  24 
horarum ;  idque  in  navi  mercatoria  ;  sunt  enim  naves 
quaedam  nunciae,  quae  ad  offrcium  celeritatis  apposite 
extructae  sunt  (quas  caruvellas  vocant)  quae  etiam  ma- 
jora  spatia  vincere  possunt.  At  cum  venti  plane  con- 
trarii  sint,  remedio  ad  iter  promovendum  utuntur  hoc 
ultimo  et  pusillo  :  ut  procedant  lateraliter,  prout  ven- 
tus permittit,  extra  viam  itineris,  deinde  flectant  se 
versus  iter,  atque  angulares  istos  progressus  repetant; 
ex  quo  genere  progressus  (quod  est  minus  quam  ipsum 
serpere,  nam  serpentes  sinuant,  at  illi  angulos  faciunt) 
poterint  fortasse  intra  24  horas  vincere  milliaria  quin- 
decim. 

Observationes  Majores. 

1.  Motus  iste  ventorum  in  velis  navium  habet  im- 
pulsionis   suae    tria  praecipua  capita  et   fonies,   unde 

fluit ;  unde  etiam  prafecepta  sumi  possint  ad  eum  au- 
gendum  et  fortificandum. 

2.  Primus  fons  est  ex  quanto  venti  qui  excipitur. 
Nam  nemini  dubium  esse  possit,  quin  plus  venti  magis 
conferat  quam  minus.  Itaque  quantum  ipsum  venti 
procurandum  diligenter :  id  fiet,  si,  instar  patrum  fa- 
milias  prudentiorum,  et  frugi  simus,  et  a  furto  cavea- 
mus.  Quare,  quantum  fieri  potest,  nil  venti  disper- 
datur  aut  effimdatur,  nil  etiam  surripiatur. 

3.  Ventus  aut  supra  latera  navium  flat,"  aut  infra 
usque  ad  aream  maris.  Atque  ut  homines  providi 
solent  etiam  circa  minima  quaeque  magis  curare  (quia 
majora  nemo  non  curare  potest)  itadeistis  inferioribus 
vends  (qui  proculdubio  non  tantum  possunt  quantum 
superiores)  primo  videndum. 

4.  Ad  ventos,  qui  circum  latera  navium  et  subter 
vela  ipsarum  potissimum  flant,  plane  est  officium  veli 
ab  infra  mali  rostri,  quae  inclinata  est  et  depressa  ut 
excipiantur,  ne  fiat  dispendium  et  jactura  venti.  Id- 
que  et  per  se  prodest,  et  ventis,  qui  reliquis  velis  mi- 
nistrant  nil  obest.  Circa  hoc  non  video  quid  ulterius 
per  diligentiam  humanam  fieri  possit,  nisi  forte  etiam 
ex  medio  navis  simiiia  vela  humilia  adhibeantur,  instar 
pinnarum  aut  alarum,  ex  utroque  latere  gemina,  cum 
ventus  est  rectus. 

5.  At  quod  ad  ca^endum  de  furto  attinet,  quod  fit 
cum  vela  posteriora  venture  ab  interioribus  surripiant 
in  vento  recto  (nam  in  laterali  omnia  vela  cooperantur) 
non  video  quid  addi  possit  diligentiae  humanae ;  nisi 
forte,  ut,  flante  vento  recto,  fiat  scala  quaedam  velo- 
rum,  ut  posteriora  vela  a  malo  puppis  sint  humillima, 
media  a  malo  principis  mediocria,  anteriora  a  malo 
prorae  celsissima ;  ut  alterum  velum  alterum  non  im- 
pediat,  sed  potius  adjuvet,  et  ventum  tradat  et  trans- 
mittat.  Atque  de  primo  fonte  impulsionis  haec  obser- 
vata  sint. 

f>.  Secundus  fons  impulsionis  est  ex  modo  percus- 
sionis  veli  per  ventum ;  quae,  si  propter  ventum  con- 
tracting sit  acuta  et  rapida,  movebit  magis  ;  si  obtusa 
et  languida,  minus. 

7  Quod  ad  hoc  attinet,  plurimum  interest  ut  vela 
mediocrein  extensionem  et  tumorem  recipiant :  nam 
si  extendantur  rigide,  instar  parietis  ventum  reper- 
cutiunt:  si  laxe,  debilis  fitimpulsio. 

8.  Circa  hoc  bene  se  expedivit  in  aliquibus  indu- 
stria  humana,  licet  magis  ex  casu  quam  ex  judicio. 
Nam  in  vento  laterali,  contrahunt  partem  veli,  quae 
vento  opponitur,  quantum  possunt ;  atque  hoc  modo 
ventum  immittunt  in  earn  partem,  qua  flare  debet. 
Atque  hoc  agunt,  et  volunt.  Sed  interim  hoc  sequitur 
(quod  fortasse  non  vident)  ut  ventus  sit  contractior, 
et  reddat,  percussionem  magis  acutam. 

9.  Quid  addi  possitindu striae  humanaein  hac  parte, 
non  video;  nisi  mutetur  figura  in  velis,  et  fiant  aliqua 
vela  non  tumentia  in  rotundo,  sed  instar  calcaris,  aut 
trianguli,  cum  malo  aut  ligno  in  illo  angulo  verticis, 
ut  et  ventum  magis  contrahant  in  acutum,  et  secent 
aerem  externum  potentius.  Hie  autem  angulus  (ut 
arbitramur)  non  debet  esse  omnino  acutus,  sed  tan- 
quam  triangulus  curtatus,  ut  habeat  latitudinem.  Ne- 
que  etiam  novimus  quid  profuturum  foret,  si  fiat  tan- 
quam  velum  in  velo  ;  hoc  est,  si  in  medio  veli  alicujus 
majoris  sit  bursa  quaedam,  non  omnino  laxa  ex  car- 
baso,  sed  cum  costis  ex  lignis,  quae  ventum  in  medio 
veli  excipiat.  et  cogat  in  acutum. 

10.  Tertius  fons  impulsionis  est  ex  loco  ubi  fit  per- 
cussio ;  isque  duplex.  Nam  ex  anteriore  parte  navis 
facilior  et  fortior  est  impulsio,  quam  ex  posteriore  ;  et 
ex  superiore  parte  mali  et  veli,  quam  abiuferiore. 

11.  Neque  hoc  ignorasse  visa  est  industria  humana, 
cum  et  flante  vento  recto  plurimam  in  velis  mali  prorae 
spem  ponant ;  et  in  malaciis  et  tranquillitatibus  vela 
a  summo  erigere  non  negligant.  Neque  nobis  in  prae- 
sentia  occurrit,  quid  humanae  ex  hac  parte  industriae 
addi  possit,  nisi  forte  quoad  primum,  ut  constituantur 
duo  aut  tres  mali  in  prora  (medius  rectus,  reliqui  in- 
clinati)  quorum  vela  propendeant;  et  quoad  secun- 
dum,^ amplientur  vela  prorae  in  summo,  et  sint  minus, 
quam  solent  esse,  acuminata.  Sed  in  utroque  caven- 
dum  incommodo  periculi  ex  nimia  depressione  navis. 

Motus  Ventorum  in  aliis  Machinis  humanis. 

1.  Motus  molendinorum  ad  ventum  nihil  habet 
subtilitatis,  et  nihilominus  non  bene  demonstrari  et 
explicari  solet.  Vela  constituuntur  recta  in  oppo- 
situm  venti  flantis.  Prostat  antera  in  ventum  unum 
latus  veli,  a  I  tern  m  latus  paulatim  flectit  se  et  subducit 
a  vento.  Conversio  autem  sive  consecutio  motus  fit 
semper  a  latere  inferiore,  hoc  est,  eo  quod  remotius 
est  a  vento.  At  ventus  superfundens  se  in  adversum 
machines,  a  quatuor  velis  arctatur,  et  in  quatuor  in- 
tervallis  viam  suam  inire  cogitur.  Earn  compressionem 
non  bene  tolerat  ventus ;  itaque  necesse  est  ut  tanquam 
cubito  percutiat  latera  velorum,  et  proinde  vertat, 
quemadmodum  ludicra  vertibula  digito  impelli  et 
verti  solent. 

2.  Quod  si  vela  ex  aequo  expansa  essent,  dubia 
res  esset  ex  qua  parte  foret  inclinatio,  ut  in  casu  ba- 
culi;  cum  autem  proximum  latus,  quod  occurrit  ven- 
to, impetum  ejus  dejiciat  in  latus  inferius,  atque  illinc 
in  spatia,  cumque  latus  inferius  ventum  excipiat,  tan- 
quam palma  manus,  aut  instar  veli  scaphae,  fit  proti- 
nus  conversio  ab  ea  parte.  Notandum  autem  est, 
originem  motus  esse  non  a  prima  impulsione  quae  fit 
in  fronte;  sed  a  laterali  impulsione  post  compres- 
sionem. 

3.  Probationes  quasdam  et  experimenta  circa  hoc, 
pro  augendo  hoc  motu,  fecimus,  turn  ad  pignus  causae 
recte  inventae,  turn  ad  usum;  imitamenta  hujus  motus 
effingentes  in  velis  ex  chartis,  et  vento  ex  follibus. 
Igitur  addidimus  lateri  veli  inferiori  plicam  inversam 
a  vento,  ut  haberet  ventus,  lateralis  jam  factus,  am- 
plius  quiddam  quod  percuteret;  nee  profuit,  plica 
ilia  non  tarn  percussionem  venti  adjuvante,  quam 
sectionem  aeris  in  consequentia  impediente.  Loca- 
vimus  post  vela  ad  nonnullam  distantiam  obstacula, 
in  latitudinem  diametri  omnium  velorum,  ut  ventus 
magis  compressus  fortius  percuteret ;  at  hoc  obfuit 
potius,  repercussione   motum    primarium    hebetante. 

At  vela  fecimus  latiora  in  duplum,  ut  ventus  arctare- 
tur  magis,  et  fieret  percussio  lateralis  fortior :    Hoc 
tandem  magnopere  successit;  ut  et  longe  mitiore  flatu 
fieret  conversio,  et  longe  magis  perniciter  volveretur. 
Man-  Fortasse  hoc  augmentum  motus  commodius  fiet 

datum.      per  octo  vela,  quam  per  vela  quatuor,  latitudine 
duplicata ;  nisi  forte  nimia  moles  aggravaverit  mo- 
tum.     De  hoc  fiat  experimentum. 
Man-  Etiam  longitudo  velorum  facit  ad  motum.     Nam 

datum.  jn  rotationibus  levis  violeutia.versus  circumferenti- 
am  aequiparatur  longe  majori  versus  centrum.  Sed 
tamen  hoc  conjungitur  incommodum,  quod  quo 
longiora  sunt  vela,  eo  plus  distant  in  summo,  et 
minus  arctatur  ventus.  Res  non  male  fortasse  se 
habeat,  si  vela  sint  paulo  longiora^  sed  crescentia 
in  latum  circa  summitatem,  ut  palma  remi :  sed  de 
hoc  nobis  compertum  non  est. 
Moni_  In  his  experimentis,  si  ponantur  in  usu  ad  mo- 

tum. lendina,  robori  totius  machinae,  praecipue  funda- 
mentis  ejus,  subveniendum.  Nam  quanto  magis 
arctatur  ventus,  tanto  magis  (licet  motum  velorum 
incitet)  tamen  machinam  ipsam  concutit. 
4.  Traditur  alicubi  esse  rhedas  moventes  ad  ven- 
tum  ;  de  hoc  diligentius  inquiratur. 
Man-  Rhedae  moventes  ad  ventum  non  poterunt  esse 

latum.  operae  pretium,  nisi  in  locis  apertis  et  planitiebus. 
Praeterea  quid  fiet,  si  decubuerit  ventus?  Magis  so- 
bria  esset  cogitatio  de  facilitando  motu  curruum  et 
plaustrorum  per  vela  mobilia,  ut  equi  vel  boves  mi- 
noribus  viribus  ea  traherent,  quam  de  creando  motu 
per  ventum  solum. 


Prognostica  Ventorum,. 

&a.  Divinatio  quo  magis  pollui  solet  vanitate  et  superstr- 

Art^ 52.  tione,  eo  purior  pars  ejus  magis  recipienda  et  colenda. 

nexio.    Naturalis  vero  divinatio  aliquando  certior  est,  aliquan- 

do  magis  in  lubrico,  prout  subjectum  se  habet,  circa 

quod  versatur:  quod  si  fuerit  naturae  constantis  et  re- 

gularis,  certain  efficit  praedictionem ;  si  variae  et  com- 
posite, tanquam  ex  natura  et  casu,  fallacem.  Atta- 
men  etiam  in  subjecto  vario,  si  diligenter  canonize- 
tur,  tenebit  praedictio  ut  plurimum;  temporis  forte  mo- 
menta non  assequetur,  a  re  non  multum  errabit.  Quia 
etiam  quoad  tempora  eventus  et  complement!,  nonnul- 
lae  prsedictiones  satis  certo  collimabunt,  eae  videlicet, 
quae  sumuntur  non  a  causis,  verum  ab  ipsa  re  jam 
inchoata,  sed  citius  se  prodente  in  materia  proclivi,  et 
aptius  disposita,  quam  in  alia;  ut  in  topicis  circa  hunc 
32um  articulum  superius  diximus.  Prognostica  igitur 
ventorum  jam  proponemus,  miscentes  nonnihil  neces- 
sario  de  prognosticis  pluviarum  et  serenitatis,  quae 
bene  distrahi  non  poterant;  sed  justam  de  illis  inqui- 
sitionem  propriis  titulis  remittentes. 

1.  Sol,  si  oriens  cernatur  concavus,  dabit  eo  ipso 
die  ventos  aut  imbres ;  si  appareat  tanquam  leviter 
excavatus,  ventos ;  si  cavus  in  profundo,  imbres. 

2.  Si  sol  oriatur  palliduset  (ut  nos  loquimur)  aqueus, 
denotat  pluviam;  si  occidat  pallidus,  ventum. 

3.  Si  corpus  ipsum  solis  in  occasu  cernatur  tan- 
quam sanguineum,  praemonstrat  magnos  ventos  in 
plures  dies. 

4.  Si  in  exortu  solis  radii  ejus  spectantur  rutili,  non 
flavi,  denotat  pluvias  potius  quam  ventos;  idemque, 
si  tales  appareant  in  occasu. 

5.  Si  in  ortu  aut  occasu  solis  spectantur  radii  ejus 
tanquam  contract!  aut  curtati,  neque  eminent  illu- 
stres,  licet  nubes  absint,  significat  imbres  potius  quam 
ventos. 

0.  Si  ante  ortum  solis  ostendent  se  radii  praecurso- 
res,  et  ventum  denotat  et  imbres. 

7  Si  in  exortu  solis  porrigat  sol  radios  e  nubibus, 
medio  solis  manente  cooperto  nubibus,  significabit 
pluviam;  maxime  si  erumpant  radii  illi  deorsum,  ut 
sol  cernatur  tanquam  barbatus :  quod  si  radii  erum- 
pant e  medio,  aut  sparsim,  orbe  exteriore  cooperto 
nubibus,  magnas  dabit  tempestates  et  ventorum  et 
imbrium. 

8.  Si  sol  oriens  cingitur  circulo,  a  qua  parte  is  cir- 

cuius  se  aperuerit,  expectetur  ventus ;  sin  totus  cir- 
culus  aequaliter  defluxerit,  dabit  serenitatem. 

9.  Si  sub  occasum  solis  appareat  circa  eura  circulus 
candidus,  levem  denotat  tempestatem  eadem  nocte; 
si  ater,  aut  subfuscus,  ventum  magnum  in  diem  se- 
quentem. 

10.  Si  nubes  rubescant  exoriente  sole,  prsedicunt 
ventum ;  si  occidente,  serenum  in  posterum. 

11.  Si  sub  exortum  solis  globabunt  se  nubes  prope 
solem,  denunciant  eodem  die  tempestatem  asperam  ; 
quod  si  ab  ortu  repellantur,  et  ad  occasum  abibunt, 
serenitatem. 

12.  Si  in  exortu  solis  dispergantur  nubes  a  lateribus 
solis,  alias  petentes  austrum,  alise  septeutrionem;  li- 
cet sit  ccelum  serenum  circa  ipsum  solem,  praemon- 
strat  ventos. 

13.  Si  sol-  sub  nube  condatur  occidens,  pluviam 
denotat  in  posterum  diem ;  quod  si  plane  pluet  occi- 
dente sole,  ventos  potius;  sin  nubes  videantur  quasi 
trahi  versus  solem,  et  ventos  et  tempestatem. 

14.  Si  nubes,  exoriente  sole,  videantur  non  ambire 
solem,  sed  incumbere  ei  desuper,  tanquam  eclipsim 
facturae,  portendunt  ventos  ex  ea  parte  orituros,  qua 
illae  nubes  incliuaverint.  Quod  si  hoc  faciant  meri- 
die,  et  venti  fient  et  imbres. 

15.  Si  nubes  solem  circunicluserint,  quanto  minus 
Iuminis  relinquetur,  et  magis  pusillus  apparebit  orbis 
solis,  tanto  turbidior  erit  tempestas :  si  vero  duplex 
aut  triplex  orbis  erit,  ut  appareant  tanquam  duo 
aut  tres  soles,  tanto  erit  tempestas  atrocior  per  plures 
dies. 

16.  Novilunia  dispositionum  aeris  significativa  sunt; 
sed  magis  adhuc  ortus  quartus,  tanquam  novilunium 
confirmatum.  Plenilunia  autem  ipsa  prsesagiunt  ma- 
gis, quam  dies  aliqui  ab  ipsis. 

17  Diuturna  observatione  quinta  lunae  suspecta  est 
nautis,  ob  tempestates. 

18.  Si  luna  a  novilunio  ante  diem  quartum  non  ap- 
paruerit,  turbidum  aerem  per  toturn  mensem  prse- 
dicit. 

19.  Si  luna  nascens,  aut  intra  primos  dies,  cornu 
habuerit  inferius  magis  obscurum  aut  fuscum,  aut 
quovis  modo  non  purum  ;  dies  turbidos  ettempestates 
dabit  ante  plenilunium  :  si  circa  medium  fuerit  deco- 
lor, circa  ipsum  plenilunium  sequentur  tempestates; 
si  cornu  superius  hoc  patiatur,  circa  lunatn  decres- 
centem. 

20.  Si  ortu  in  quarto  pura  ibit  luna  per  ccelum,  nee 
cornibus  obtusis,  neque  prorsus  jacens,  neque  prorsus 
recta,  sed  mediocris  ;  serenitatem  promittit  majore  ex 
parte  usque  ad  novilunium. 

21.  Si  in  ortu  illo  rubicunda  fuerit,  ventos  porten- 
dit;  si  rubiginosa  aut  obatra,  pluvias;  sed  nil  horum 
significat  ultra  plenilunium. 

22.  Recta  luna  semper  fere  minax  est  et  infesta, 
potissimum  autem  denunciat  ventos ;  at  si  appareat 
cornibus  obtusis  et  curtatis,  imbres  potius. 

23.  Si  alterum  cornu  lunae  magis  acuminatum 
fuerit  et  rigidum,  altero  magis  obtuso,  ventos  potius 
significat ;  si  utrumque,  pluviam. 

24.  Si  circulus  aut  halo  circa  lunam  appareat,  plu- 
viam potius  significat  quam  ventos  ;  nisi  stet  recta 
luna  intra  eum  circulum,  turn  vero  utrumque. 

25.  Circuli  circa  lunam  ventos  semper  denotant  ex 
parte  qua  ruperint;  etiam  splendor  illustris  circuli  in 
aliqua  parte,  ventos  ex  ea  parte  qua  splendet. 

26.  Circuli  circa  lunam,  si  fuerint  duplices  aut  tri- 
plices,  praemonstrant  horridas  et  asperas  tempestates ; 
at  multo  magis,  si  illi  circuli  non  fuerint  integri,  sed 
maculosi  et  interstincti. 

27  Pleniiunia,  quoad  colores  et  halones,  eadem 
forte  denotant,  quae  ortus  quartus  ;  sed  magis  praesen- 
tia,  nee  tam  procrastinata. 

28.  Pleniiunia  solent  esse  magis  serena  quam  caete- 
rae  aetates  lunae ;  sed  eadem,  hieme,  quandoque  inten- 
siora  dant  frigora. 

29.  Luna  sub  occasum  solis  ampliata,  et  tamen 
luminosa,  nee  subfusca,  serenitatem  portat  in  plures 
dies. 

30.  Eclipses  lu rise  quasi  semper  comitantur  venti ; 
solis,  serenitas;  pluviae  raro  alterutrum. 

31.  A  conjunctionibus  reliquis  planetarum  praeter 
solem  expectabis  ventos,  et  ante  et  post ;  a  conjuncti 
onibus  cum  sole,  serenitatem. 

32.  In  exortu  pleiadum  et  hyadum  sequuntur  im- 
bres  et  pluviae,  sed  tranquillae;  in  exortu  orionis  et 
arcturi,  tempestates. 

33.  Stellse  (ut  loquimur)  discurrentes  et  sagittantes 
protinus  ventos  indicant  ex  ea  parte,  unde  vibrantur. 
Quod  si  ex  variis  aut  etiam  contrariis  partibus  voli- 
tent,  magnas  tempestates  et  ventorum  et  imbriura. 

34.  Cum  non  conspiciantur  stellae  minusculae,  qua- 
les  sunt  quas  vocant  asellos,  idque  fitubiqueper  totum 
ccelum,  magnas  praemonstrat  tempestates  et  imbres  in- 
tra aliquot  dies  :  quod  si  alicubi  stellae  minutae  obscu- 
rentur,  alicuhi  sint  clarae,  ventos  tantum,  sed  citius. 

35.  Coalum  aequaliter  splendens  in  noviluniis,  aut 
ortu  quarto,  serenitatem,  dabit  per  plures  dies ;  aequa- 
liter obscurum,  imbres ;  inaequaliter,  ventos,  ab  ea 
parte  qua  cernitur  obscuratio.  Quod  si  subito  fiat 
obscuratio  sine  nube  aut  caligine,  quas  fulgorem  stel- 
larum  perstringat,  graves  et  asperse  instant  tempes- 
tates. 

36.  Si  planetarutn  aut  stellarum  majorum  aliquam 
incluserit  circulus  integer,  imbres  praedicit;  si  fractus, 
ventos  ad  eas  partes,  ubi  circulus,  deficit. 

37.  Cum  tonat  vehementius  quam  fulgurat,  ventos 
dabit  magnos ;  sin  crebro  inter  tonandum  fulserit, 
imbres  confertos  et  grandibus  guttis. 

38.  Tonitrua  matutina  ventos  significant ;  meridia- 
na  imbres. 

39.  Tonitrua  mugientia,  et  veluti  transeuntia,  ven- 
tos significant ;  at  quae  inaequales  habent  fragores  et 
acutos,  procellas,  tam  ventorum  quam  imbrium^ 

40.  Cum  ccelo  sereno  fulguraverit,  non  longe  ab- 
sunt  venti  et  imbres  ab  ea  parte,  qua  fulgurat ;  quod 
si  ex  diversis  partibus  cceli  fulguraverit,  sequentur 
atroces  et  horridae  tempestates. 

41.  Si  fulguraverit  a  plagis  cceli  gelidioribus,  sep- 
tentrione  et  aquilone,  sequentur  grandines ;  si  a  tepi- 
dioribus,  austro  et  zephyro,  imbres  cum  coelo  aestu- 
oso. 

42.  Magni  fervores  post  solstitium  aestivale  desinunt 
pleruiiique  in  tonitru  et  fulgura;  quae  si  non  sequan- 
tur,  desinunt,  in  ventos  et  pluvias  per  plures  dies. 

43.  Globus  flammae,  quem  Castorem  vocabant  an- 
tiqui,  qui  cernitur  navigantibus  in  mari,  si  fuerit  uni- 
cus,  atrocem  tempestatem  praenunciat  (Castor  scilicet 
est  frater  intermortuus)  at  multo  magis,  si  non  liaeserit 
roalo,  sed  volvatur  aut  saltet;  quod  si  fuerint  gemini 
(praesente  scilicet  Polluce  fratre  vivo)  idque  tempestate 
adulta,  salutare  signum  habetur  :  sin  fuerint  tres  (su- 
perveniente  scilicet  Helena,  peste  rerum)  magis  dira 
incumbet  tempestas  :  videtur  sane  unicus,  crudam  sig- 
nificare  materiam  tempestatis ;  duplex,  quasi  coctam 
et  mat u ram  ;  triplex  vel  multiplex,  copiam  aegre  dis- 
sipabilem. 

44.  Si  conspiciantur  nubes  ferri  incitatius  ccelo 
sereno,  expectentur  venti  ab  ea  parte,  a  qua  feruntur 
nubes.  Quod  si  globabuntur  et  glomerabunt  simul, 
cum  sol  appropinqnaverit  ad  earn  partem,  in  qua  glo- 
bautur,  incipient  discuti ;  quod  si  discutientur  magis 
versus  boream,  significat  ventum ;  si  versus  austrum 
pluvias. 

45.  Si  occidente  sole  nubes  orientur  atrae  aut  fuscae, 
imbrem  significant :  si  adversus  solem,  in  oriente  sci- 
licet, eadem  nocte;  si  juxta  solem  ab  occidente,  in 
posterum  diem,  cum  ventis. 

46.  Liquidatio,  sive  disserenatio  cceli  nubili,  in- 
cipiens  in  contrarium  venti,  qui  flat,  serenitatem  sig- 
nificat ;  sed  a  parte  venti,  nihil  indicat,  sed  incerta 
res  est. 

47  Conspiciuntur  quandoque  plures,  veluti  camera? 
aut  contignationes  nubium,  altera  super  alteras  (ut 
aliquando  quinque  simul  se  vidisse,  et  notasse  affirmet 
Gilbertus)  et  semper  atriores  sunt  infimae,  licet  quan- 
doque secus  appareat,  quia  candidiores  visum  magis 
lacessunt.  Duplex  contignatio,  si  sit  spissior,  pluvias 
denotat  instantes  (praesertim  si  nubes  inferior  cernatur 

quasi   gravida);    plures   contignationes    perendiuant 
pluvias. 

48.  Nubes,  si  ut  vellera  lanae  spargantur,  hinc  inde 
tempestates  denotant;  quod  si,  instar  squammarnm 
aut  testarum,  altera  alteri  incumbat,  siccitatem  et  se- 
renitatem. 

49.  Nubes  plumatae  et  similes  ramis  palmae,  aut 
floribus  iridis,  imbres  protinns,  non  ita  multo  post, 
denunciant. 

50.  Cum  montes  et  colles  conspiciantur  veluti  pi- 
leati,  incumbentibus  in  illos  nubibus,  eosque  circum- 
amplectentibus,  tempestates  praemonstrant  immi- 
nentes. 

51.  Nubes  electrinae  et  aureae  ante  occasum  solis, 
et  tanquam  cum  fimbriis  deauratis,  postquam  sol  ma- 
gis  condi  cceperit,  serenitates  praemonstrant. 

52.  Nubes  luteae,  et  tanquam  ccenosae,  significant 
imbrein  cum  vento  instare. 

53.  Nubecula  aliqua  non  ante  visa  subito  se  mon- 
strans,  ccelo  circum  sereno,  praesertim  ab  occidente 
aut  circa  meridiem,  tempestatem  indicat  ingruentem. 

54.  Nebulae  et  caligines  ascendentes,  et  sursum  se 
recipientes,  pluvias ;  et  si  subito  hoc  fiat,  ut  tanquam 
sorbeantur,  ventos  praedicunt ;  at  cadentes  et  in  valli- 
bus  residentes,  serenitatem. 

55.  Nube  gravida  candicante,  quam  vocant  antiqui 
tempestatem  albam,  sequitur,  a3state,  grando  minuta 
instar  confitura? ;  hieme,  nix. 

56.  Autumnus  serenus  ventosam  hiemem  praemon- 
strat ;  ventosa  hiems,  ver  pluviosum ;  ver  pluviosum, 
aestatem  serenam  ;  serena  aestas,  autumnum  ventosum. 
Ita  ut  annus  (ut  proverbio  dicitur)  sibi  debitor  raro  sit; 
neque  eadem  series  tempestatum  redeat  per  duos  an- 
nos  simul. 

57.  Ignes  in  focis  pallidiores  solito,  atque  intra  se 
murmurantes,  tempestates  nunciant :  quod  si  flamma 
flexuose  volitet  et  sinuet,  ventum  praecipue  :  at  fungi, 
sive  tuberes  in  lucernis,  pluvias  potius. 

58.  Carbones  clarius  perlucentes,  ventum  signifi- 
cant; etiam  cum  favillas  ex  se  citius  discutiunt  et  de- 
ponunt. 

59.  Mare  cum  conspicitur  in  portu  tranquillum  in 
superficie,  et  nihilominus  intra  se  murmuraverit,  licet 
non  intumuerit,  ventum  praedicit. 

60.  Littora  in  tranquillo  resonantia,  marisque  ipsius 
sonitus  cum  plangore  aut  quadam  echo  clarius  et  lon- 
gius  solito  auditus,  ventos  prsenunciant. 

61  Si  in  tranquillo  et  plana  superficie  maris  conspi- 
ciantur  spumae  nine  inde,  aut  coronas  albae,  aut  aqua- 
rum  bullae,  ventos  praedicunt;  et  si  haec  signa  fuerint 
insigniora,  asperas  tempestates. 

62.  In  mari  fluctibus  agitato  si  appareant  spumae 
coruscantes  (quas  pulmones  marinos  vocant)  praenun- 
ciant  duraturam  tempestatem  in  plures  dies. 

63.  Si  mare  silentio  intumescat,  et  intra  portum 
altius  solito  insurgat,  aut  aestus  ad  littora  celerius  so- 
lito accedat,  ventos  praenunciat. 

64.  Sonitus  a  montibus,  nemorumque  murmur  in- 
crebrescens,  atque  fragor  etiam  nonnullus  in  cam- 
pestribus,  ventos  portendit.  Cceli  quoque  murmur 
prodigiosum  absque  tonitru,  ad  ventos  maxime 
spectat. 

65.  Folia  et  paleae  ludentes  sine  aura,  quae  senti- 
atur,  et  lanugines  plantarum  volitantes,  plumaeque 
in  aquis  innatantes  et  colludentes,  ventos  adesse  nun- 
ciant. 

66.  Aves  aquaticae  coneursantes  et  gregatim  volan- 
tes,  mergique  praecipue  et  fulicae  a  mari  aut  stagnis 
fugientes,  etad  littora  aut  ripas  properantes,praesertim 
cum  clangore,  et  ludentes  in  sicco  ventos  praenunciant, 
maxime  si  hoc  faciant  mane. 

67  At  terrestres  vol ucres  contra,  *aquam  petentes, 
eamque  alis  percutientes,  et  clangores  dantes,  et  se 
perfundentes ;  ac  praecipue  cornix,  tempestates  por- 
tendunt. 

68.  Mergi  anatesque  ante  ventum  pennas  rostro 
purgant;  at  anseres  clangore  suo  importuno  pluviam 
invocant. 

69.  Ardea  petens  excelsa,  adeo  ut  nubena  quan- 
doque  humilem  supervolare  conspiciatur,  ventum  sig- 
nificat.  At  milvi  contra,  in  sublimi  volantes,  sere- 
nitatem. 

70.  Corvi  siugullu  quodam  latrantes,  si  continua- 
bunt,  ventos  denotant ;  si  vero  carptim  vocem  re- 
sorbebunt,  aut  per  intervalla  longiora  crocitabunt, 
imbres. 

71.  Noctua  garrula  putabatur  ab  antiquis  mutatio- 
nem  tempestatis  praeraonstrare ;  si  in  sereno,  imbres; 
si  in  nubilo,  serenitatem;  at  apud  nos,  noctua,  clare 
et  libenter  ululans,  serenitates  plerunque  indicat,  prae- 
cipue  hieme. 

72.  Aves  in  arboribus  habitantes,  si  in  nidos  suos 
sedulo  fugitent  et  a  pabulo  citius  recedant,  tempestates 
praemonstrant ;  ardea  vero  in  arena  stans  tristis,  aut 
corvus  spatians,  imbres  tantum. 

73.  Delphini  tranquillo  mari  Iascivientes  flatum 
existimantur  praedicere,  ex  qua  veniunt  parte;  at 
turbato  ludentes  et  aquam  spargentes,  contra,  sereni- 
tatem; at  plerique  piscium  in  summo  natantes,  aut 
quandoque  exilientes,  pluviam  significant. 

74.  Ingruente  vento,  sues  ita  terrentur,  et  turban- 
tur,  et  incomposite  agunt,  ut  rustici  dicant  illud 
solum  animal  videre  ventum,  specie  scilicet  horren- 
dum. 

75.  Paulo  ante  ventum  araneae  sedulo  laborant,  et 
nent,  ac  si  provide  praeoccuparent,  quia  vento  flante 
nere  nequeunt. 

76.  Ante  pluviam  campanarum  sonitus  auditur 
magis  ex  longinquo ;  at  ante  ventum,  auditur  inagis 
inaequaliter,  accedens  et  recedens,  quemadmodum  fit 
vento  manifesto  flante. 

77  Trifolium  inhorrescere,  et  folia  contra  tempes- 
tatem  subrigere,  pro  certo  ponit  Plinius. 

78.  Idem  ait  vasa,  in  quibus  esculenta  reponuntur, 
quandoque  sudorem  in  repositoriis  relinquere,  idque 
diras  tempestates  praenunciare. 
tum?  Cum  pluvia  et  venti  habeant   materiam   fere 

communem;  cumque  ventum  semper  praecedat 
nonnulla  condensatio  aeris,  ex  aere  noviter  facto 
intra  veterem  recepto,  ut  ex  plangoribus  litto- 
rum,  et  excelso  volatu  ardeae,  et  aliis  patet; 
cumque  pluviam  similiter  praecedat  aeris  conden- 
satio (sed  aer  in  pluvia  postea  contrahitur  magis, 

in  ventis  contra  excrescit)  necesse  est,  ut  pluviae 
habeant  complura  prognostica  cum  ventis  com- 
munia.  De  iis  consule  prognostica  pluviarum, 
sub  titulo  suo. 


Imitamenta  Ventorum. 

Si  auimum  homines  inducere  possent,  ut  contem- AdArt. 
plationes  suas  in  subjecto  sibi  proposito  non  nimium  ^n 
figerent,  et  caetera  tanquam  parerga  rejicerent ;  nee  nexio. 
circa  ipsum  subjectum  in  infinitum,  et  plerumque  inu- 
tiliter  subtilizarent ;  haudquaquam  talis,  qualis  solet, 
occuparet  ipsos  stupor,  sed  transferendo  cogitationes 
suas;  et  discurrendo,  plurima  invenirent  in  longinquo 
quae  prope  latent.      Itaque  ut  in  jure  civili,  ita  in 
jure  naturae,  procedendum  animo  sagaci  ad  similia  et 
conformia. 

1.  Folles  apud  homines  iEoli  utres  sunt:  unde 
ventum  quis  promere  possit,  pro  modulo  nostro. 
Etiam  interstitia  et  fauces  montium,  et  aedificiorum 
anfractus,  non  alia  sunt  quam  folles  majores.  In  usu 
autem  sunt  folles  praecipue,  aut  ad  excitationem  flara- 
raarum,  aut  ad  organa  musica.  Follium  autem  ratio 
est,  ut  sugant  aerem  propter  rationem  vacui  (ut  lo- 
quuntur)et  emittant  per  compressionem. 

2.  Etiam  flabellis  utimur  manualibus  ad  faciendum 
ventum  et  refrigeria,  impellendo  solummodo  aerem 
leniter. 

3.  De  ccenaculorum  aestivorum  refrigeriis  quaedam 
posuimus  in  responso  ad  artic.  9um.  Possunt  inveniri 
alii  modi  magis  accurati,  praesertim  si,  follium  modo, 
alicubi  attrahatur  aer  alicubi  emittatur.  Sed  ea, 
quae  jam  in  usu  sunt,  ad  simplicem  compressionem 
tantum  referuntur. 

4.  Flatus  in  microcosmo  et  animalibus  cum  ventis  in 
mundo  majore  optime  conveniunt ;  nam  et  ex  humore 
gignuntur,  et  cum  humore  alternant,  ut  faciunt  venti  et 
pluviae;  et  a  calore  fortiore  dissipantur  et  perspirant. 
Ab  illis  autem  transferenda  est  certe  ea  observatio  ad 
ventos ;    quod   scilicet  gignantur   flatus  ex  materia 

quae  dat  vaporem  tenacem,  nee  facile  resolubilem  ;  ut 
fabae,  et  legumina,  et  fructus ;  quod  etiam  eodem  modo 
se  habet  in  ventis  majoribus.. 

5.  In  destillatione  vitrioli  et  aliorum  fossilium,  quae 
sunt  magis  flatuosa,  opus  est  receptaculis  valde  capa- 
cibus,  et  amplis,  alioqui  effringentur 

6.  Ventus  factus  ex  nitro  commisto  in  pulvere 
pyrio,  erumpens,  et  inflans  flammam,  ventos  in  uni- 
verso  (exceptis  fulminosis)  non  tan  turn  imitatur,  sed 
exsuperat. 

7.  Hujus  autem  vires  premuntur  in  machinis  hu- 
manis,  ut  in  bombardis,  et  cuniculis,  et  domibus  pul- 
verariis  incensis;  utrum  autem,  si  in  aere  aperto  mag- 
na pulveris  pyrii  moles  incensa  esset,  ventum  ex  aeris 
commotione,  etiam  ad  plures  horas,  excitatura  esset, 
nondum  venit  in  experimentum. 

8.  Latet  spiritus  flatuosus  et  expansivus  in  argento 
vivo,  adeo  ut  pulverem  pyrium  (ut  quidam  volunt) 
imiteturs  et  parum  ex  eo,  pulveri  pyrio  admistum,  eura 
reddat  fortiorem.  Etiam  de  auro  loquuntur  che- 
mistae,  quod  periculose,  et  fere  tonitrui  modo,  in  qui- 
busdam  praeparationibus  erumpat;  sed  de  his  mihi 
non  compertum  est. 


Observatio  Major 

Motus  ventorum,  tanquam  in  speculo,  spectatur  in 
motibus  aquarum  quoad  plurima. 

Venti  magni  sunt  inundationes  aeris,  quales  con- 
spiciuntur  inundationes  aquarum;  utrseque  ex  aucto 
quanto.  Quemadmodum  aquae  aut  descendunt  ex 
alto,  aut  emanant  e  terra ;  ita  et  ventorum  nonuulli 
sunt  dejecti,  nonnulli  exsurgunt.  Quemadmodum 
nonnunquam  intra  amnes  sunt  contrarii  motus  :  unus 
fluxus  maris,  alter  cursus  amnis  ;  et  nihilominus  uni- 
cus  efficitur  motus,  praevalente  fluxu  maris :  ita  et 
flantibus  ventis  contrariis,  major  in  ordinem  redigit 
minorem.  Quemadmodum  in  currentibus  maris,  et 
quorundam  amnium,  aliquando  evenit,  ut  gurges  in 
summitate  aquae  in  ccntiarium  vergat  gurgiti  in  pro- 

fundo :  ita  et  in  aere,  flantibus  simul  contrariis  ven- 
ds, alter  alteram  supervolat.  Quemadiuodum  sunt 
cataractae  pluviarum  in  spatio  angusto ;  similiter  et 
turbines  ventorum.  Quemadmodum  aquae,  utcunque 
progrediantur,  tamen  si  perturbatae  fuerint,  interim 
undnlant,  modo  ascendentes  et  cumulates,  modo  de- 
scendentes  et  sulcatse ;  similiter  faciunt  et  venti,  nisi 
quod  absit  motus  gravitatis.  Sunt  et  alia;  similitu- 
dines,  quae  ex  iis,  quae  inquisita  sunt,  notari  possunt. 

Canones  Mobiles  de  Ventis. 

Canones  aut  particulares  sunt  aut  generales ;  utri-  Con- 
que  mobiles  apud  nos.     Nil  enim  adhuc  pronuncia-nexl°" 
mus.     At  particulares  ex  singulis  fere  articulis  pos- 
sunt decerpi  aut  expromi ;  generales,  eosque  paucos, 
ipsi  jam  excerpemus  et  subjungemus. 

1.  Ventus  non  est  aliud  quippiam  ab  aere  moto, 
sed  ipse  aer  motus ;  aut  per  impulsionem  sirnplicem, 
aut  per  immistionem  vaporum. 

2.  Venti  per  impulsionem  aeris  sirnplicem  fiunt 
quatuor  modis:  aut  per  motum  aeris  naturalem,  aut. 
per  expansionem  aeris  in  viis  solis,  aut  per  receptio- 
nem  aeris  ex  frigore  subitaneo,  aut  per  compressio- 
nem  aeris  per  corpora  externa. 

Possit  esse  et  quintus  modus,  per  agitationem  et 
concussionem  aeris  ab  astris :  sed  sileant  paulisper 
hujusmodi  res,  aut  audiantur  parca  fide. 

3.  Ventorum  qui  fiunt  per  immistionem  vaporum 
praecipua  causa  est  superoneratio  aeris  per  aerem  no- 
viter  factum  ex  vaporibus;  unde  moles  aeris  excre- 
scit,  et  nova  spatia  quaerit. 

4.  Quantum  non  magnum  aeris  superadditi  mag- 
num ciet  tumorem  in  aere  circumquaque ;  ita  ut  aer 
ille  novus  ex  resolutione  vaporum  plus  conferat  ad 
motum  quam  ad  materiam ;  corpus  autem  magnum 
venti  consistit  ex  aere  priore:  neque  aer  novus  aerem 
veterem  ante  se  agit,  ac  si  corpora  separata  essent; 
sed  utraqne  commista  ampliorem  locum  desiderant. 

5.  Quando  aliud  concurrit  principium  motus  prae- 

ter  ipsam  superonerationem  aeris,  accessorium  quip- 
piam  est  illud,  et  principale  fortificat  et  auget;  unde 
fit,  ut  venti  magni  et  impetuosi  raro  oriantur  ex  su- 
peroneratione  aeris  simplici. 

6.  Quatuor  sunt  accessoria  ad  superonerationem 
aeris :  expiratio  e  subterraneis ;  dejectio  ex  media 
regione  aeris  (quam  vocant) ;  dissipatio  ex  nube 
facta ;  et  mobilitas  atque  acrimonia  exhalationis  ip- 
sius. 

7  Motus  venti  quasi  semper  lateralis  est ;  verum 
is  qui  fit  per  superonerationem  simplicem,  usque  a 
principio ;  is  qui  fit  per  exspirationem  e  terra,  aut 
repercussionem  ab  alto,  non  multo  post;  nisi  eruptio, 
aut  prsecipitium,  aut  reverberatio,  fuerint  admodum 
violenta. 

8.  Aer  nonnullam  compressionem  tolerat,  ante- 
quam  superonerationem  percipiat  et  aerem  contiguum 
impellat;  ex  quo  fit,  ut  omnes  venti  sint  paulo  den- 
siores  quam  aer  quietus. 

9.  Sedantur  venti  quinque  modis :  aut  coeuntibus 
vaporibus,  aut  incorporatis,  ant  sublimatis,  aut  trans- 
vectis,  aut  destitutis. 

10.  Coeunt  vapores,  atque  adeo  ipse  aer  in  plu- 
viam,  quatuor  modis:  aut  per  copiam  aggravantem, 
aut  per  frigora  condensantia,  aut  per  ventos  contra- 
rios  compellentes,  aut  per  obices  repercutientes. 

1 1  Tam  vapores,  quam  exhalationes,  materia  ven- 
torum sunt.  Etenim  ex  exhalationibus  nunquam 
pluvia,  ex  vaporibus  saepissime  venti.  At  illud  in- 
terest, quod  facti  venti  ex  vaporibus  facilius  se  incor- 
porant  aeri  puro,  et  citius  sedantur,  nee  sint  tam  ob- 
stinati,  quam  illi  ex  halitibus. 

12.  Modus,  et  diversse  conditiones  caloris,  non 
minus  possunt  in  generatione  ventorum,  quam  copia, 
aut  conditiones  materia?. 

13.  Solis  calor  in  generatione  ventorum  ita  pro- 
portionate esse  debet,  ut  eos  excitet,  sed  non  tanta 
copia,  ut  coeant  in  pluviam ;  nee  tanta  paucitate,  ut 
prorsus  discutiantur  et  dissipentur. 

14.  Venti  spirant  ex  parte  fomitum  suorum ;  cum- 
que  fomites  varie  disponantur,  diversi  venti  ut  pluri- 

mum  simul  spirant:  sed  fortior  debiliorem  aut  obruit, 
aut  flectit  in  currentem  suum. 

15.  Ubique  generantur  venti  ab  ipsa  terrae  super- 
ficie  usque  ad  frigidam  regionem  aeris ;  sed  frequen- 
tiores  in  proximo,  fortiores  in  sublimi. 

16.  Regiones,  quae  habent  ventos  asseclas  ex  tepi- 
dis,  sunt  calidiores  quam  pro  ratione  climatis  sui ; 
quae  ex  gelidis,  frigidiores. 


Charta  Humana ;  sive  Optativa  cum  Proximis,  circa 

Ventos. 

1 .  Vela  navium  ita  componere  et  disponere,  ut  mi-  Opta^ 
noreflatu  majorem  confidant  viam;  res  insigniter  utilis f 
ad  compendia  itinerum  per  mare,   et  parcendum  im- 
pensis. 

Proximum  non  occnrrit  adhuc  inventum,  praecise  Proxi- 
in  practica.  Sed  consule  de  eo  observationes  majores  mum* 
super  articulum  26um 

2.  JMolendina  ad  ventum  et  vela  ipsorum  ita  fabri-  oPta- 
cari,  ut  minore  jlatu  plus  molant ;  res  utilis  ad  lu-tlva' 
crum. 

Consule  de  hoc  experimenta  nostra  in  responso  ad  Pk>h- 
articulum  27um,  ubi  videtur  res  quasi  peracta.  mum* 

3.  Ventos  oritur os  et  occasuros,  et  tempora  ipsorum  oPta- 
preenoscere ;  res  utilis  ad  navigationes  et  agriculturam ; tlva- 
maxime  autem  ad  electiones  temporum  ad  prcelia  na- 
valia. 

Hue  multa  pertinent  eorum  quae  in  inquisitione,  p™3"- 
praesertim  in  responso  ad  articulum  32um,  notata  sunt.  muro* 
At  observatio  in  posterum  diligentior  (si  quibus  ea 
cordi  erit)  patescente  jam  causa  ventorum,  longe  ex- 
actiora  prognostica  praestabit. 

4.  Judicium  et  prognostica  facere  per  ventos  de  aliis  Opta- 
rebus;  veluti  primo,  si  sint  eontinentes  aut  insults  in  lva' 
mart  in  aliquo  loco,  vel  potius  mare  liberum;  res  utilis 

ad  navigationes  novas  et  incognitas. 

Proximum  est,  observatio  circa  ventos  statos ;  id  Ploxi- 
quo  usus  videtur  Columbus. 

°Pta"  5.  Itidem  de  ubertate  aut  caritate  fructuum  et  sege- 
tum  annis  singulis :  res  utilis  ad  lucrum,  et  venditiones 
anticipantes  et  co'emptiones,  ut  proditum  est  de  Thalele 
circa  monopolium  olivarum. 

Proxi-      Hue  pertinent  nonnulia  in  inquisitione  posita  de 

mum'  ventis,  aut  malignis,  aut  decussivis,  et  temporibus 
quando  nocent,  ad  articulum  29ura. 

opta-  6.  Itidem  de  morbis  et  pestilentiis  annis  singulis;  res 
utilis  ad  existimationem  medicorum  si  ilia  prcedicere  pos- 
sint;  etiam  ad  causas  et  curas  morborum,  et  nonnulia 
alia  civilia. 

Proxi-      Hue  pertinent  etiam  nonnulia  in  inquisitione  posita, 

mum.  a(j  articulum  30um 

Moni-  De  prsedictionibus  ex  ventis,  circa  segetes,  fruc- 

tum-        tus,  et  morbos,  consule  historias  agriculture  et  me- 
dicinse. 

Opta-      7.   Ventos  excitare  et  sedare. 

De  his  habentur  qusedam  superstitiosa  et  magica, 
quae  non  videntur  digna,  quae  in  Historian!  naturalem 
seriam  et  severam  recipiantur.  Neque  occurrit  nobis 
aliquid  proximum  in  hoc  genere.  Designatio  ea  esse 
poterit,  ut  natura  aeris  penitus  introspiciatur  et  in- 
quiratur ;  si  possit  inveniri  aliquid,  quod,  in  quanti- 
tate  non  magna  in  aerem  immissum,  possit  excitare 
et  multiplicare  motum  ad  dilatationem  aut  contra- 
ctionem  in  corpore  aeris:  ex  hoc  etenim  (si  fieri  possit) 
sequentur  excitationes  et  sedationes  ventorum ;  quale 
est  illud  experimentum  Plinii  de  aceto  injecto  in  oc- 
cursum  turbinis,  si  verum  foret.  Altera  designatio 
possit  esse  per  emissionem  ventorum  ex  subterraneis, 
si  congregentur  alicubi  in  magna  copia ;  quale  est 
illud  receptum  de  puteo  in  Dalmatia;  verum  et  loca 
hujusmodi  carcerum  nosse  difficile. 

Opta-      8.  Complura  ludicra  et  mira  per  motum  ventorum 

tlva-    efficere. 

Proxi-      De  hjs  cogitationem  suscipere  nobis  non  est  otium. 

mum.        __  .  •Ill  1  111 

Froximum  est  illud  vulgatum  duellorum  ad  ventum: 
proculdubio  multa  ejusmodi  jucunda  reperiri  possunt, 
et  ad  motus  et  ad  sonos. 

HISTORIA 

VITiE  et  mortis. 


SIVE 


Titulus  sextus  in  Historia  naturali  et  experimentali 
ad  condendam  Philosophiam. 


Viventibus  et  posteris  Salutem. 

Cum  Historiam  vitas  et  mortis,  inter  sex  designationes 
menstruas,  ultimo  loco  posuerimus;  omnino  hoc  prce- 
vertere  visum  est,  et  secundam  edere,  propter  eximiam  rei 
utilitatem ;  in  qua,  vel  minima  temporis  jactura  pro 
pretiosa  haberi  debet.  Speramus  enim  et  cupimus  fu- 
turtim,  ut  id  plurimorum  bono  fiat ;  atque  ut  medici 
nobiliores  animos  nonnihil  erigant,  neque  toti  sinl  in 
curarum  sordibus ;  neque  solum  propter  necessitatem 
honor entur,  sedfiant  demum  omnipotentice  et  clementice 
divinee  administri,  in  vita  hominum  proroganda  et 
instauranda ;  prcesertim  cum  hoc  agatur  per  vias  tutas, 
et  commodas,  et  civiles,  licet  intentatas.  Etsi  enim  nos 
Christiani  ad  terram  promissionis  perpetuo  aspiremus 
et  anhelemus :  tamen  interim  itinerantibus  nobis,  in  hac 
mundi  eremo,  etiam  calceos  istos  et  tegmina  {corporis 
scilicet  nostri  fragilis)  quam  minimum  atteri,  erit  signum 
favoris  divini. 


vol.  viti.  z 


HISTORIA  VIT^E  ET  MORTIS. 


Aditus. 

De  vita  brevi,  et  arte  longa,  vetus  est  cantilena  et 
querela.  Videtur  igitur  esse  tanquam  ex  congruo,  ut 
nos,  qui  pro  viribus  incumbimus  adartes  perficiendas, 
etiam  de  vita  hominum  producenda  cogitationem  su- 
scipiamus,  favente  et  veritatis  et  vitae  Auctore.  Etsi 
enim  vita  mortalium  non  aliud  sit,  quam  cumulus  et 
accessio  peccatorum  et  aerumnarum,  quique  ad  aeter- 
nitatera  aspirant,  iis  leve  sit  lucrum  vitae ;  tamen  non 
despicienda  est,  etiam  nobis  Christiauis,  operum  cha- 
ritatis  continuatio.  Quinetiam  discipulus  amatus  ce- 
teris superstes  fuit;  et  complures  ex  patribus,  prae- 
sertim  monachis  Sanctis  et  eremitis,  longaevi  fuerint; 
ut  isti  benedictioni  (toties  in  lege  veteri  repetitae)  mi- 
nus detractum  videatur  post  aevum  Servatoris,  quam 
reliquis  benedictionibus  terrenis.  Verum  ut  hoc  pro 
maximo  bono  habeatur,  proclive  est.  De  modis  as- 
sequendi  ardua  inquisitio ;  eoque  magis,  quod  sit  et 
opinionibus  falsis  et  praeconiis  vanis  depravata.  Nam 
et  quae  a  turba  medicorum  de  humore  radicali  et  ca- 
lore  naturali  dici  solent,  sunt  seductoria;  et  laudes 
immodicae  medicinarum  chemicarum  primo  inflant  ho- 
minum spes,  deinde  destituunt. 

Atque  de  morte,  quae  sequitur  ex  suffocatione,  pu- 
trefactione,  et  variis  morbis,  non  instituitur  praesens 
inquisitio ;  pertinet  enim  ad  historiam  medicinalem  : 
sed  de  ea  tantum  morte,  quae  fit  per  resolutionem  ac 
atrophiam  senilem.  Attamen  de  ultimo  passu  mor- 
tis, atque  de  ipsa  extinctione  vitae,  quae  tot  modis,  et 
exterius  et  interius,  fieri  potest  (qui  tamen  habent 
quasi  atriolum  commune,  antequam  ad  articulum 
mortis  ventum  sit)  inquirere,  atfine  quiddam  praesenti 

inquisitioni  esse  censemus  ;  sed  illud  postremo  loco 
ponemus. 

Quod  reparari  potest  sensim,  atque  primo  integro 
non  destructo,  id  potentia  aeternum,  est  tanquam  ignis 
Vestalis.  Cum  igitur  viderent  medici  et  philosophi, 
ali  prorsus  animalia,  eorumque  corpora  reparari  et  re- 
fici ;  neque  tamen  id  diu  fieri,  sed  paulo  post  senes- 
cereea,  et  ad  interitum  propere  deduci ;  mortem  quae- 
siverunt  in  aliquo,  quod  proprie  reparari  non  possit: 
existimantes  humorem  aliquem  radicalem  et  primi- 
genium  non  reparari  in  soliduin,  sed  fieri,  jam  usque 
ab  infantia,  appositionem  quandam  degenerem,  non 
reparationem  justam  ;  quae  sensim  cum  aetate  depra- 
vetur,  et  demum  pravum  deducat  ad  nullum.  Haec 
cogitarunt  imperite  satis  et  leviter  :  omnia  enim  in 
animali,  sub  adolescentia  et  juventute,  reparantur  in- 
tegre;  quinetiam  ad  tempusquantitateaugentur,  qua- 
iitate  meliorantur  ;  ut  materia  reparatiouis  quasi  aeterna 
esse  posset,  si  modus  reparatiouis  non  intercideret. 
Sed  revera  hoc  fit:  Vergente  aetate,  inaequalis  admo- 
dum  fit  reparatio ;  aliae  partes  reparantur  satis  feli- 
citer,  aliae  aegre  et  in  pejus;  ut  ab  eo  tempore,  cor- 
pora humana  subire  incipiant  tormentum  illud  Me* 
zentii,  ut  viva  in  amplexu  mortuorum  immoriantur; 
atque  facile  reparabilia,  propter  aegre  reparabilia  co- 
pulata,  deficiant.  Nam  etiam  post  declinationem  et 
decursum  aetatis,  spiritus,  sanguis,  caro  adeps,  facile 
reparantur;  at  quae  sicciores,  aut  porosiores  sunt  par- 
tes, membranae,  et  tunicae  omnes,  nervi,  arteriae,  venae, 
ossa,  cartilagines,  etiam  viscera  pleraque,  denique  or- 
ganica  fere  omnia,  difficilius  reparantur,  et  cum  ja- 
ctura.  Ilia?  autem  ipsae  partes,  cum  ad  illas  alteras 
reparabiles  partes,  actu  reparandas,  omnino  oflficium 
suum  praestare  debeant;  activitate  sua  ac  viribus  im- 
minutae,  functiones  suas  amplius  exsequi  non  possunt. 
Ex  quo  fit,  ut  paulo  post  omnia  ruere  incipiant,  et 
ipsae  ilia?  partes,  quae  in  natura  sua  sunt  valde  repara- 
biles, tamen  deficientibus  organis  reparations,  nee 
ipsae  similiter  amplius  commode  reparentur,  sed  mi- 
nuantur,  et  tandem  deficiant.     Causa  autem  periodi 

ea  est ;  quod  spiritus,  instar  flammse  lenis,  perpetuo 
praedatorius,  et  cum  hoc  conspirans  aer  externus,  qui 
etiam  corpora  suglit,  et  arefacit,  tandem  officinam  cor- 
poris, et  machinas,  et  organa  perdat,  et  inhabilia  red- 
dat  ad  munus  reparationis.  Hae  sunt  verae  viae  mortis 
naturalis  bene  et  diligenter  animo  volvendse :  etenim 
qui  naturae  vias  non  noverit,  quomodo  is  illi  occurrere 
possit,  eamque  vertere? 

Itaque  duplex  debet  esse  inquisitio,  altera  de  con- 
sumptione,  aut  depraedatione  corporis  humani ;  altera 
de  ejusdem  reparatione  aut  refectione :  eo  intuitu,  ut 
altera,  quantum  fieri  possit,  inhibeatur,  altera  confor- 
tetur  Atque  prior  istarum  pertinent  praecipue  ad 
spiritus  et  aerem  externum,  per  quos  fit  depraedatio ; 
secunda  ad  universum  processum  alimentationis,  per 
quem  fit  restitutio.  Atque  quoad  primum  inquisi- 
tionis  partem,  quae  est  de  consumptione,  omnino  ilia 
cum  corporibus  inanimatis,  magna  ex  parte,  commu- 
nis est.  Etenim  quae  spiritus  innatus  (qui  omnibus 
tangibilibus,  sive  vivis  sive  mortuis,  inest)  at  aer  am- 
biens  operatur  super  inanimata,  eadem  et  tentat  super 
animata  ;  licet  superadditus  spiritus  vitalis  illas  ope- 
rationes  partim  infringat  et  compescat,  partim  poten- 
ter  admodum  in  tend  at  et  augeat.  Nam  manifestissi- 
mum  est,  inanimata  coinplura,  absque  reparatione,  ad 
tempus  bene  longum  durare  posse  :  at  animata,  absque 
alimento  et  reparatione,  subito  concidunt  et  extin- 
guuntur,  ut  et  ignis.  Itaque  inquisitio  duplex  esse 
debet;  primo  contemplando  corpus  human um,  tan- 
quam  inanimatum  et  inalimentatum  ;  deinde  tanquam 
animatum  et  alimeutatum  :  verum  baec  praefati,  ad  to- 
pica  inquisitionis  jam  pergamus. 

Topica  particularia ;  sive  Articuli  Inquisitionis  de  Vita 

et  Morte. 

1.  De  natura  durabilis,  et  minus  durabilis,  in  cor- 
poribus inanimatis,  atque  simul  in  vegetabilibus,  in- 
quisitionem  habeto;  non  copiosam,  aut  legitimam,  sed 
strictim  et  per  capita,  et  tanquam  in  transitu. 

•2.  De  desiccatione,  arefactione,  et  consuroptione 
corporum  inanimatorum,  et  vegetabilium,  et  de  mo- 
llis et  processu  per  quos  fiunt;  atque  insuper  de  de- 
siccationis,  arefactionis,  et  consumptions  prohibitione 
et  retardatione,  corporumque  in  suo  statu  conserva- 
tione ;  atque  rursus  de  corporum,  postquam  semel 
arefieri  coeperint,  inteneratione,  et  emollitione,  et  re- 
virescentia,  diligentius  inquirito. 

Neque  tamen  de  his  ipsis  perfecta  aut  accurata 
facienda  est  inquisitio,  cum  ex  proprio  titulo  dura- 
bilis  hsec  depromi  debeant,  cumque  non  sint  in 
inquisitione  praesenti  principalia,  sed  lumen  tan- 
tummodo  praebeant  ad  prolongationem  et  instaura- 
tionem  vitae  in  animalibus.  In  qnibus  ipsis  (ut 
jam  dictum  est)  eadem  fere  usu  veniunt,  sed  suo 
modo.  Ab  inquisitione  autem  circa  inanimata,  et 
vegetabilia,  transeat  inquisitio  ad  animalia  prseter 
hominem. 

3.  De  animalium  longsevitate,  et  brevitate  vitaj, 
cum  circumstantiis  debitis,  quae  ad  hujusmodi  sevi- 
tates  videantur  facere,  inqnirito. 

4.  Quoniam  vero  duplex  est  duratio  corporum, 
altera  in  identitate  simplici,  altera  per  reparationem  ; 
quarum  prima  in  inanimatis  tantum  obtinet,  secunda 
in  vegetabilibus,  et  animalibus,  et  proficitur  per  ali- 
mentationem;  ideo  de  alimentatione,  ej usque  viis, 
et  processu  inquirito  :  neque  id  ipsum  exacte  (pertinet 
enim  ad  titulos  assimilationis,  et  alimentationis)  sed, 
ut  reliqua  in  transitu. 

Ab  inquisitione  circa  animalia,  atque  alimentata, 
transeat  ilia  ad  hominem  :  cum  vero  jam  deventum 
sit  ad  subjectum  inquisitionis  principale,  debet  esse 
in  omnibus  inquisitio  magis  exacta,  et  numeris  suis 
absoluta. 

5.  De  longaevitate  et  brevitate  vitas  in  hominibus, 
secundum  aetates  mundi,  regioues,  et  climata,  et  loca 
nativitatis  et  habitationis,  inquirito. 

o".  De  longaevitate,  et  brevitate  vitae  in  hominibus, 
secundum  propagines  et  stirpes  suas  (tanquam  esset 
ha^reditaria) ;    atque  etiarn  secundum    complexiones, 

constitutiones,  et  habitus  corporis,  staturas,  necnon 
modos,  et  spatia  grandescendi,  atque  secundum  mem- 
brorum  facturas  et  compages,  inquirito. 

7.  De  longasvitate  et  brevitate  vitae  in  hominibus, 
secundum  tempora  nativitatis,  ita  inquirito,  ut  astre- 
logica  et  schemata  cceli  in  praesentia  omittas  ;  recipito 
tantum  observationes  (si  quae  sint)  plebeias,  et  mani- 
festas,  de  partubus  septimo,  octavo,  nono,  et  decimo 
mense  ;  etiam  noctu,  interdiu,  et  quo  mense  anni? 

8.  De  longaevitate  et  brevitate  vitae  in  hominibus, 
secundum  victum,  diaetas  regimen  vitas,  exercitia, 
et  similia,  inquirito ;  nam  quatenus  ad  aerem,  in  quo 
vivunt,  et  morantur  homines,  de  eo,  in  articulo  su- 
periore  de  locis  liabitationis,  inquiri  debere  intelligi- 
mus. 

9.  De  longaevitate  et  brevitate  vitae  in  hominibus,  se- 
cundum studia  et  genera  vitae,  et  affectus  animae,  et 
varia  accidentia,  inquirito. 

10.  De  medicinis,  quae  putantur  vitam  prolongare, 
seorsum  inquirito. 

11.  De  signis  et  prognostics  vitae  longae  et  brevis, 
non  illis  quae  mortem  denotant  in  propinquo  (id  enim 
ad  historiam  medicinalem  pertinet) ;  sed  de  iis  quae 
etiam  in  sanitate  apparent  et  observantur,  inquirito  ; 
sive  sint  physiognomica,  sive  alia. 

Hactenus  instituta  est  inquisitio  die  longaevitate 
et  brevitate  vitae,  tanquam  inartificialis  et  in  confu- 
so  ;  huic  adjicere  visum  est  inquisitionem  artificia- 
lem,  atque  innuentem  ad  praxim,  per  intentiones. 
Eas  genere  sunt  tres.  Distributiones  autem  magis 
particulares  intentionum  earum  proponemus,  cum 
ad  ipsam  inquisitionem  vent um  erit.  Tres  illae  in- 
tentiones generates  sunt :  prohibitio  consumptions ; 
perfectio  reparationis  ;  renovatio  veterationis. 

12.  De  iis,  quae  corpus  in  hornine  ab  arefactione  et 
consumptione  conservant  et  eximunt,  aut  saltern  in- 
clinationem  ad  eas  remorantur,  et  differunt,  inquirito. 

13.  Deiis,  quae  pertinent  ad  universum  processum 
alimentationis  (unde  fit  reparatio  in  corpore  hominis) 
ut  sit  proba,  et  minima  cum  jactura,  inquirito. 

14.  De  iis,  quae  purgant  inveterata  et  reponunt  no- 
va, quaeque  etiam  ea,  quae  jam  arefacta  et  indurata 
sunt,  rursus  intenerant  et  humectant,  inquirito. 

Quoniam  vero  difficile  est  vias  ad  mortem  nosse, 
nisi  ipsius  mortis  sedern  et  domicilium  (vel  antrum 
potius)  perscrutatus  sis  et  inveneris  ;  de  hoc  facienda 
est  inquisitio ;  neque  tamen  de  omni  genere  mortis, 
sed  tantum  de  iis  mortibus,  quae  inferuntur  per  pri- 
vationem  et  indigentiam,  non  per  violentiam ;  illse 
enim  sunt  tantum,  quae  ad  atrophiam  senilem  spe- 
ctant. 

15.  De  articulo  mortis,  et  de  atriolis  mortis,  quae  ad 
ilium  ducant,  ab  omni  parte  (si  modo  id  fiat  per  indi- 
gentiam, et  non  per  violentiam)  inquirito. 

Postremo,  quoniam  expedit  nosse  characterem 
et  formam  senectutis,  quod  net  optime,  si  diffe- 
rentias  omnes  in  statu  corporis  etfunctionibus,  inter 
juventutem  et  senectutem,  diligenter  collegeris,  ut 
ex  iis  perspicere  possis,  quid  sit  illud  tandem,  quod 
in  tot  effectus  frondescat ;  etiam  hanc  inquisitionem 
ne  omittito. 

16.  De  differentiis  status  corporis  et  facultatum  in 
juventute,  atque  in  senectute;  et  si  quid  sit  ejusmodi, 
quod  in  senectute  maneat,  neque  minuatur,  diligenter 
inquirito. 

Natura  Durabilis. 

1.  Metalla  in  tantum  aevum  durant,  ut  tempus  du- Ad 
rationis    ipsorum,    hominum    observationem    fugiat.  ^oV 
Etiam  quando   solvuntur  per  setatem,  in    rubigiuem  ria. 
solvuntur,  non  per  perspirationem  ;  aururn  autem  per 
neutrum. 

2.  Argentum  vivum,  licet  humidum  sit  et  fluidum, 
atque  per  ignem  facile  fiat  volatile  ;  tamen  (quod  no- 
vimus)  absque  igne,  per  aetatem  solam,  nee  consu- 
mitur,  nee  contrahit  rubiginem. 

3.  Lapides,  praesertim  duriores,  et  complura  alia 
ex  fossilibus,  longi  sunt  aevi ;  idque  licet  exponantur 
in  aerem  ;  multo  magis  dum  conduntur  sub  terra;  at- 
tamen  nitrum  quoddam  colligunt  lapides,  quod  illis 

est  instar  rubiginis  :  gemmae  autem  et  crystalla,  me- 
talla  ipsa  aevo  superant :  attamen  clarore  suo  nonnihil 
a  longa  aetate  mulctantur. 

4.  Observatum  est,  lapides  ex  parte  boreae  citius 
temporis  edacitate  consumi,  quam  austro  expositos, 
idque  et  in  pyramidibus,  et  in  templis,  et  aliis  aedifi- 
ciis  manifestum  esse:  ferrum  contra,  ad  austrum  ex- 
positum,  citius  rubiginem  contrahere,  ad  septentrio- 
nem  tardius,  n t  in  bacillis  illis  ferreis  aut  cratibus, 
quae  ad  fenestras  apponuntur,  liquet.  Nee  minim, 
cum  in  omni  putrefactione  (qualis  est  rubigo)  humidi- 
tas  acceleret  dissolutionem  ;  in  arefactione  simplici, 
siccitas. 

o.  In  vegetabilibus  (loquimur  de  avulsis  nee  vege- 
tantibus  (stemmata  arborum  duriorum,  sive  trunci,  at- 
que  ligna,  et  materies  ex  ipsis,  per  secula  nonnulla 
durant.  Partes  autem  stemmatis  varie  se  habent ; 
sunt  enim  quaedam  arbores  fistulosae,  ut  sambucus  in 
quibus  pulpa  in  medio  mollior  sit,  exterius  durius  ;  at 
in  arboribus  solidis,  qualis  est  quercus,interius  (quod 
cor  arboris  vocant)  durat  magis. 

6.  Folia  plantarum  et  flores,  etiam  caules,  exiguae 
sunt  durationis,  sed  solvuntur  in  pulverem,  seseque 
incinerant,  nisi  putretiant ;  radices  autem  sunt  magis 
durabiles. 

7  Ossa  animalium  diu  durant,  ut  videre  est  in  os- 
suariis,  scilicet  repositoriis  ossium  defunctorum  :  cor- 
nua  etiam  valde  durant;  necnon  dentes,  sicut  in  ebore, 
et  dentibus  equi  marini. 

8.  Pelles  etiam  et  corium  valde  durant,  ut  cernere 
est  in  pergainenis  antiquorum  librorum  :  quinetiam 
papyrus  complura  secula  tolerat,  licet  pergamenae  du- 
ratione  cedat. 

9.  Ignem  passa  diu  durant,  ut  vitrum,  lateres;  eti- 
am carnes  etfructus,  ignem  passi,  diutius  durant  quam 
crudi  ;  neque  ob  id  tantum,  quod  hujusmodi  coctio 
arce^t  putredinem  ;  sed  etiam  quod,  emisso  humore 
aqueo,  humor  oleosus  diutius  se  sustineat. 

10.  Aqua  omnium  liquorum  citissime  sorbetur  ab 
aere,  oleum  contra  tardius  evaporat ;  ut  cernere  est, 
non  solum  in  liquoribus  ipsis,  verum  etiam  in  mistis : 

etenim  papyrus,  aqua  madefacta,  atque  hide  nonnihil 
diaphaneitatis  nacta,  paulo  post  albescit,  et  diapha- 
neilatem suam  deponit,  exhalante  scilicet  vapore  aquae; 
at  contra,  papyrus,  oleo  tincta^  diu  diaphaneitatem 
servat,  minime  exhalante  oleo  :  unde  qui  chirographa 
adulterant,  papyrum  oleatam  autographo  imponunt: 
atque  hac  industria  lineas  trahere  tentant. 

11.  Gummi  omnia  valde  diu  durant;  etiam  cera, 
et  mel. 

12.  At  aequalitas  et  inaequalitas  eorum,  qua?  corpo- 
ribus  accidunt,  non  minus  quam  res  ipsae,  ad  durati- 
onem  aut  dissolutionem  valent :  nam  ligna,  lapides, 
alia,  vel  in  aqua,  vel  in  aere  perpetuo  manentia,  plus 
durant,  quam  si  quandoque  alluantur,  quandoque  af- 
flentur.  Atque  lapides  eruti,  et  in  aedificiis  positi, 
diutius  durant,  si  eodem  situ,  et  ad  easdem  cceli  pla- 
gas  ponantur,  quibus  jacebant  in  mineris  :  id  quod 
plantis  etiam,  e  loco  motis,  et  alio  transplantatis,  ac- 
cidit. 

Observations  majores. 

(1.)  Loco  assumpti  ponatur,  quod  certissimum  est; 
inesse  omni  tangibili  spiritum  sive  corpus  pneumati- 
cum,  partibus  tangibilibus  obtectum,  et  inclusum; 
atque  ex  illo  spiritu  initium  capi  omnis  dissolutionis 
et  consumptionis;  itaque  earundem  antidotum  est  de- 
tentio  spiritus. 

(2.)  Spiritus  detinetur  duplici  modo  ;  aut  per  com- 
pressionem  arctam,  tanquam  in  carcere ;  aut  per  de- 
tensionem,  tanquam  spontaneam.  Atque  ea  njansio 
etiam  duplici  ratione  invitatur ;  videlicet,  si  spiritus 
ipse  non  sit  mobilis  admodum,  aut  acer;  atque  si  in- 
super  ab  aere  ambiente  minus  solicitetur  ad  exeun- 
duui.  Itaque  duo  sunt  durabilia;  durum,  et  oleo- 
sum ;  durum  constringit  spiritum ;  oleosum  partim 
demulcet  spiritum,  partim  hujusmodi  est,  ut  ab  aere 
minus  solicitetur  :  aer  enim  aquae  consubstantialis, 
flamma  autem  oleo.  Atque  de  natura  durabilis  et 
minus  durabilis  in  inanimatis,  haec  inquisita  sint. 


346  Historia  Vitce  el  Mortis. 

Histo-  13.  Herbse,  quae  babentur  ex  frigidioribus,  annuae 
ria-  sunt,  et  quotannis  raoriuntur,  tam  radice  quam  caule  : 
ut  lactuca,  portulaca  ;  etiam  triticum,  et  frumenti 
omne  genus  :  sunt  taraen  etiam  ex  frigidis,  qua;  per 
tres  aut  quatuor  annos  durant,  ut  viola,  fragaria,  pim- 
pinella,  primula  veris,  acetosa ;  at  borago,  et  buglossa, 
cum  videantur  vivae  tam  similes,  morte  differunt ; 
borago  enim  annua,  buglossa  anno  superstes. 

14.  At  herbae  calidae  plurimee  aetatem  et  annos  fe- 
runt;  hyssopus,  thymus,  satureia,  majorana  altera, 
melissa,  absynthium,  chamaedrys,  salvia,  etc.  At  fce- 
niculum  caule  moritur,  radice  repullulat:  ocymum 
vero,  et  majorana  (quam  vocant)  suavis,  non  tam  aeta- 
tis  quam  hiemis  sunt  impatientes ;  satae  enim  in  loco 
valde  munito  et  tepido,  superstites  sunt :  certe  notum 
est  schema  (qualibus  in  hortis  utuntur  ad  ornamen- 
tum)  ex  hyssopt),  quotannis  bis  tonsum,  usque  ad 
quadraginta  anuos  durasse. 

15.  Frutices,  et  arbores  humiliores,  ad  sexagesi- 
mum  annum,  alia  etiam  duplo  magis,  vivunt.  Vitis 
sexagenaria  esse  potest,  et  ferax  est  etiam  in  sene- 
ctute.  Rosmarinus,  feliciter  collocatus,  etiam  sexa- 
gesimum  annum  complet :  at  acanthus  et  hedera  ul- 
tra centesimum  durant.  Sed  rubi  setas  non  percipitur, 
quia  flectendo  caput  in  terram  novas  nanciscitur  ra- 
dices, utveterera  a  nova  distinguere  haud  facile  sit. 

16.  Ex  arboribus  grandioribus  annosissimae  sunt 
quercus,  ilex,  ornus,  ulmus,  fagus,  castanea,  plata- 
nus,  ficus  ruminalis,  lotos,  oleaster,  olea,  palma,  mo- 
rus  :  ex  his  nonnullae  usque  ad  octingentesimum  an- 
num; etiam  earum  minus  vivaces,  usque  ad  ducente- 
simum  perveniunt. 

17.  At  arbores  odoratae  et  resinosae,  materia  sua 
sive  ligno,  etiam  illis,  quas  diximus,  magis  durabiles  ; 
aetate  paulo  minus  vivaces;  cupressus,  abies,  pinus, 
buxus,  juniperus  ;  at  cedrus,  corporis  magnitudine 
adjutus,  etiam  superiores  fere  aequat. 

18.  Fraxinus,  proventu  alacris  et  velox,  aetatem  ad 
centesimum  annum,  aut  nonnihil  ultra  producit ;  quod 
etiam  quandoque  facit  ferula,  et  acer,  et  sorbus ;  at 

populus,  et  tilia,  et  salix,  et  (quam  appellant)  syco- 
morus,  et  juglans,  non  adeo  vivaces  sunt. 

19.  Malus,  pyrus,  prunus,  malus  Punica,  malus 
Medica,  et  citria,  mespilus,  cornus,  cerasus,  ad  quin- 
quagesimum  aut  sexagesimum  annum  pervenire  pos- 
sunt;  praesertim  si  a  musco,  nonnullas  ipsarum  ves- 
tiente,  aliquando  purgentur. 

20.  Generaliter  magnitudo  corporis  in  arboribus, 
cum  diuturnitate  vitae  (caeteris  paribus)  nonnihil  habet 
commune;  et  similiter  durities  materiae :  quin  et  ar- 
bores  glandiferae,  et  nuciferae,  fructiferis  et  bacciferis 
sunt  plerunque  vivaciores :  atque  etiam  praecocibus, 
vel  fructu,  vel  foliis,  serotinae  et  tardius  frondescentes, 
atque  tardius  etiam  folia  deponentes,  aetate  diutur- 
nioressunt:  quin  et  sylvestres  cultus;  et  in  eadem 
specie,  quae  acidum  fructum  ferunt,  illis  quae  dul- 
cem. 

Observatio  major. 

(3.)  Bene  admodum  notavit  Aristoteles  discrimen 
inter  plantas  et  animalia,  quoad  alimentationem  et  re- 
novationem ;  quod  scilicet  corpus  animalium  suis 
claustris  circumseptum  manet:  atque  insuper,  post- 
quam  ad  justam  magnitudinem  pervenerit,  alimento 
continuatur  et  conservatur,  sed  nihil  novum  eXcrescit, 
praeter  capillos  et  ungues,  quae  pro  excrementis  ha- 
bentur;  adeo  ut  necesse  sit  succos  animalium  citius 
veterascere  :  at  in  arboribus,  quae  novos  subinde  ra- 
mos,  nova  vimina,  novas  frondes,  novos  fructus  emit- 
tunt,  evenit  ut  et  ipsae,  quas  diximus,  partes  novae 
sint,  nee  aetatem  passae ;  cum  vero  quicquid  viride  sit 
et  adolescens,  fortius  et  alacrius  alimentum  ad  se  tra- 
hat,  quam  quod  inceperit  desiccari ;  evenit  una  et 
simul,  ut  truncus  ipse,  per  quem  hujusmodi  alimen- 
tum transit  ad  ramos,  uberiore  et  laetiore  alimento  in 
transitu  irrigetur,  perfundatur,  et  recreetur :  id  quod 
etiam  insigniter  patetex  hoc  (licet  illud  non  annotaverit 
Aristoteles,  qui  nee  ea  ipsa,  quae  jam  diximus,  tarn 
perspicue  explicavit)  quod  in  sepibus,  sylvis  caeduis, 
arboribus  tonsis,  amputatio  ramorum  aut  surculorum 

caulem  ipsum  aut  truncum  confortat,  illumque  efficit 
longe  diuturniorem. 

Desiccatio ;  Desiccationis  Prohibitio ;  et  Desiccati 

Inleneratio. 

Ad  1-  Ignis,  et  calor  intensus,  alia  desiccat,  alia  colli- 

Art.  2.     rin-At  • 

Limus  ut  hie  durescit,  et  hcec  ut  cera  liquescit, 
TJno  eodemque  igne. 

Desiccat  terram,  et  Japides,  et  lignum,  et  pannos, 
et  pelles,  et  quaecunque  non  fluunt :  colliqual  metalla, 
et  ceram,  et  gummi,  et  bulyrum,  et  sevum,  et  hujus- 
modi. 

2.  Attamen  in  illis  ipsis,  quae  colliquat  ignis,  si 
vehementior  fuerit,  ea  in  fine  desiccat ;  nam  et  me- 
talla, ex  igne  fortiore,  emisso  volatili,  minuuntur  pon- 
dere  (praeter  aurum)  et  deveniunt  magis  fragilia ;  at- 
que  oleosa  ilia  et  pinguia  ab  igne  fortiore  deveniunt 
frixa,  et  tosta,  et  magis  sicca,  et  crustata. 

3.  Aer,  praecipue  apertus,  manifesto  desiccat,  nun- 
quam  colliquat;  veluti  cum  viae  et  superficies  terrae, 
imbribus  madefactae,  desiccantur;  lintea  lota,  quae 
ad  aerem  exponuntur,  siccantur ;  herbae,  et  folia,  et 
flores  in  umbra  siccantur.  At  multo  magis  hoc  facit 
aer,  si  aut  solis  radiis  illustretur  (modo  non  inducat 
putredinem)  aut  moveatur;  ut  flantibus  ventis,  et  in 
areis  perflatilibus. 

4.  iEtas  maxime,  sed  tamen  lentissime,  desiccat; 
ut  fit  in  omnibus  corporibus,  quae  vetustate  (modo 
non  intercipiantur  a  putredine)  arefiunt :  aetas  autem 
nihil  est  per  se  (cum  sit  mensura  tantum  temporis)  sed 
efFectus  producitur,  a  spiritu  corporum  innato,  qui 
corporis  humorem  exsugit,  et  una  cum  ipso  evolat ; 
et  ab  aere  circumfuso,  qui  multiplicatse  super  spiritus 
innatos  et  succos  corporis,  eosque  depraedatur. 

5.  Frigus  omnium  maxime  proprie  exsiccat ;  siqui- 
dem  desiccatio  non  fit  nisi  per  contractionem  ;  quod 
est  opus  proprium  frigoris.  Quoniam  vero  nos  homi- 
nes calidum  potentissiuium  habemus   in  igne;    frigi- 

dum ■  autem  infirmum  ad  mod  um  ;  nihil  aliud  scilicet 
quam  hiemis,  ant  fortasse  glaciei,  aut  nivis,  aut  nitri ; 
ideo  desiccationes  frigoris  sunt  imbecillae  et  facile  dis- 
solubiles  :  videmus  tarnen  desiccari  faciem  terrae  ex 
gelu,  atque  ex  ventis  martiis,  plus  quam  ex  sole  ;  cum 
idem  ventus  qui  humorem  lambit,  etiam  frigus  incu- 
tiat. 

6.  Fumus  foci  desiccat,  ut  in  laridis,  et  Unguis 
bourn,  quae  in  caminis  suspenduntur :  quinetiam  suf- 
fitus  ex  olibano,  aut  ligno  aloes,  et  similibus,  desiccat 
cerebrum  et  catarrhis  medetur. 

7  Sal,  mora  paulo  longiore,  desiccat,  non  tantum 
in  extimis,  sed  etiam  in  profundo;  ut  fit  in  carnibus, 
aut  piscibns  salitis;  qua?  per  diuturnam  salitionem 
manifesto  etiam  intrinsecus  indurantur 

8.  Gummi  calidiora,  applicata  ad  cittern,  earn  de- 
siccant  et  corrugant ;  quod  faciunt  etiam  aquas  non- 
nullae  constringentes. 

9.  Spiritus  vini  fortis  in  tantum  desiccat  instar  ig- 
nis, ut  et  albumen  ovi  immissum  candefaciat,  et  panem 
torreat. 

10.  Pulveres  desiccant  instar  spongiarum,  sugendo 
humidum,  ut  fit  in  pulvere  atramento  injecto  post 
scriptionem  :  etiam  levor,  et  unio  corporis  (qui  non 
permittit  vaporem  humidi  ingredi  per  poros)  per  ac- 
cidens  desiccat,  quia  ipsum  aeri  exponit ;  ut  fit  in 
gemmis,  et  speculis,  et  laminis  ensium ;  in  quae  si 
spires,  cernuntur  ilia  primo  vapore  obducta ;  sed  paulo 
post  evanescit  ille  vapor,  ut  nubecula.  Atque  de  de- 
siccatione  baec  inquisita  sint. 

11.  Granaria  in  usu  sunt  hodie,  ad  partes  Germa- 
niae  orientales,  in  cellis  subterraneis,  in  quibus  triti- 
cum  et  alia  grana  conservantur,  substrato  et  circum- 
posito  undique  stramine,  ad  uonnullam  altitudinem, 
quod  humiditatem  cavernae  arceat  et  sorbeat :  qua 
industria  servantur  grana  etiam  ad  vicesimum,  aut 
tricesimum  annum :  neque  servantur  tantum  a  putre- 
dine,  sed  (quod  ad  praesentem  inquisitionem  pertinet) 
in  tali  viriditate,  ut  panibus  conficiendis  optime  suffi- 
ciant ;  idemque  fuisse  in  usu  in  Cappadocia,  et  Thra- 
ria,  et  nonnullis  locis  Hispaniae,  perhibetur. 

12.  Granaria,  in  fastigiis  aedium,  cum  fenestris  ad 
orientem  et  septentrionem,  commode  collocantur; 
quinetiam  constituunt  quidam  duo  solaria,  superius  et 
inferius ;  superius  autem  foraminatum  est,  ut  granum 
per  foramen  (tanquam  arena  in  clepsydra)  continue 
descendat,  et  subinde  palis,  post  aliquot  dies,  repo- 
natur;  ut  granum  sit  in  continuo  motu.  Notandum 
autem  est,  etiam  hujusmodi  res  non  tantum  putredi- 
nem  cohibere,  verum  etiam  viriditatem  conservare, 
et  desiccationem  retardare  ;  cujus  causa  est  ea,  quam 
etiam  superius  notavimus;  quod  evolatio  humoris 
aquei,  quae  motu  et  vento  acceleratur,  humorem  oleo- 
sum  in  suo  esse  conservat ;  qui  alias  in  consortio  hu- 
moris aquei  fuisset  una  evolaturus.  Etiam  in  quibus- 
dam  montibus,  ubi  aer  est  purus,  cadavera  ad  plures 
dies  manent  non  multum  deflorescentia. 

13.  Fructus,  veluti  granata,  citria,  mala,  pyra,  et 
hujusmodi;  etiam  et  flores,  ut  rosa,  lilium,  in  vasis 
fictilibus  bene  obturatis,  diutius  servantur;  neque  ta- 
men  non  officit  aer  ambiens  ab  extimis,  qui  etiam  per 
vas  inaequalitates  suas  defert  et  insinuat;  ut  in  calore 
et  frigore  manifestum  est :  itaque  si  et  vasa  diligentur 
obturentur,  atque  obturata  sub  terram  insuper  con- 
dantur,  optimum  erit ;  neque  minus  utile  est,  si  non 
sub  terra,  sed  sub  aquis  condantur,  modo  sint  um- 
brosae,  ut  putei  et  cisternae  in  domibus ;  sed  quae  sub 
aquis  conduntur,  melius  reponuntur  in  vasis  vitreis 
quam  in  fictilibus. 

14.  Generaliter  quae  sub  terra,  et  in  cellis  subter- 
raneis,  aut  in  profundo  aquarum,  reponuntur,  virorem 
suum  diutius  tuentur,  quam  quae  supra  terram. 

15.  Tradunt  in  conservatoriis  nivium  (sive  sint  in 
montibus  in  foveis  naturalibus,  sive  per  artem  in  pu- 
teis  ad  hoc  factis)  observatum  fuisse,  quod  aliquando 
malum,  aut  castanea,  aut  nux,  aut  simile  quippiam 
incident,  quae  post  plures  menses  liquefacta  nive,  aut 
etiam  intra  niveni.  ipsam,  inventa  sunt  recentia  et 
pulchra,  ac  si  pridie  essent  decerpta. 

16.  Uvae  apud  rusticos  servantur  in  racemis  cooper- 
tis  intra  farinam ;  quod  licet  gustui  eas  reddat  minus 
gratas,    tamen    humorem    et  viriditatem   conservat: 

etiam  omnes  fructus  duriores,  non  tantum  in  farina, 
sed  in  scobe  lignorum,  etiam  inter  acervos  granorum 
integrorum,  din  servantur. 

17.  Invaluit  opinio,  corpora  intra  liquores  suae  spe- 
ciei,  tanquam  menstrua  sua,  conservari  recentia ;  ut 
uvas  in  vino*  olivas  in  oleo,  etc. 

18.  Servantur  mala  granata  et  cotonea,  tincta  pau- 
lisper  in  aquam  marinam,  aut  salsam,  et  paulo  post 
extracta,  et  in  aere  aperto  (modo  fuerit  in  umbra)  sic- 
cata. 

19.  In  vino,  oleo,  aut  amurca  suspensa,  diu  servan- 
tur ;  multo  magis  in  melle,  et  spiritu  vini ;  atque 
etiam  omnium  maxirne  (ut  quidam  tradunt)  in  argen- 
to  vivo. 

20.  Incrustatio  etiam  fructuum  cera,  pice,  gypso, 
pasta,  aut  aliis  oblinimentis,  aut  capsulis,  diutius  eos 
virides  conservat. 

21.  Manifestum  est,  muscas,  et  araneas,  et  formi- 
cas,  et  hujusmodi,  casu  in  electro,  aut  etiam  arborum 
gummis,  immersas  et  sepultas,  nunquam  postea  mar- 
cescere  ;  licet  sint  corpora  rnollia  et  tenera. 

22.  Uvae  servantur  pensiles ;  et  sic  de  aliis  fructi- 
bus ;  duplex  est  enim  ejus  rei  commoditas  ;  una, 
quod  absque  ulla  coutusione  aut  compressione  fiat, 
qualis  contra  fit  cum  super  dura  collocantur;  altera, 
quod  aer  undequaque  ipsas  aequaliter  ambit. 

23.  Notatum  est,  tarn  putrefactionem,  quam  desic- 
cationem  in  vegetabilibus,  non  similiter,  ex  omni 
parte,  incipere ;  sed  maxime  ex  ea  parte,  per  quam 
solebant,  cum  essent  viva,  attrahere  alimentum ;  ita- 
que  jubent  aliqui  pediculos  malorum  aut  fructuum 
cera  aut  pice  liquefacta,  obducere. 

24.  Fila  candelarum  aut  lampadum  majora  citius 
absumunt  sevum  aut  oleum,  quam  minora ;  etiam 
flamma  ex  gossipio  citius,  quam  ex  scirpo,  aut  stra- 
mine,  aut  vimine  ligneo ;  atque  in  baculis  cereorum, 
citius  ex  junipero  aut  abiete,  quam  ex  fraxino  :  etiam 
omnis  flamma  mota  et  vento  agitata  citius  absumit, 
quam  tranquilla;  itaque  intra  cornu  minus  cito,  quam 
in  aperto:  tradunt  quoque  lychna  in  sepulchris  ad- 
mod  urn  diu  durare. 

25.  Alimenti  etiam  naturaet  praeparatio  nou  minus 
facit  ad  diuturnitatem  lychnorum,  quam  natura  flam- 
mae :  nam  cera  sevo  diuturnior  est ;  et  sevum  paulo 
madid  urn,  sevo  sicciore  ;  et  cera  dura,  cera  molliore. 

26.  Arbores,  si  quotannis  circa  radices  earum  ter- 
rain raoveris,  brevius  durant,  si  per  lustra  aut  decen- 
nia,  diutius ;  etiam  germina  et  surculos  decerpere, 
facit  ad  longaevitatem  ;  item  stercoratio  aut  substratio 
cretae  et  similium,  aut  multa  irrigatio,  feracitati  con- 
fert,  aetatem  minuit.  Atque  de  prohibitione  desicca- 
tionis  et  consumptionis  haec  inquisita  sint. 

Inteneratio  desiccati  (quae  res  est  praecipua)  expe- 
rimenta  praebet  pauca ;  ideoque  nonnulla,  qua?  in 
animalibus  fiunt,  atque  etiam  in  homine,  conjunge- 
mus. 

27  Vimina  salicis,  quibus  ad  ligandas  arbores  utun- 
tur,  in  aqua  infusa,  fiunt  magis  flexibilia;  similiter 
virgarum  ferulae  extremitates  in  urceis  cum  aqua  im- 
ponuntur,  ne  siccescant;  quin  et  globuli  lusorii,  licet 
per  siccitatem  rimas  collegerint,  positi  in  aqua  rursus 
implentur  et  consolidantur 

28.  Ocreae  ex  corio,  vetustate  durae  et  obstinatae, 
per  illinitionem  sevi  ad  ignem  molliuntur  ;  etiam  igni 
simplici  admotae,  nonnihil :  vesicae  et  membranae, 
postquam  fuerint  induratae,  ab  aqua  calefacta,  admix- 
to  sevo  aut  aliquo  pingui,  intenerantur  ;  melius  autem, 
si  etiam  paululum  confricentur 

29.  Arbores  veteres  admodum,  quae  diu  steterunt 
immotae,  fodiendo  et  aperiendo  terram  circa  radices 
ipsarum,  manifesto  tanquam  juvenescunt,  novis  et  te- 
neris  frondibus  emissis. 

30.  Boves  aratores  veteres,  et  laboribus  penitus  ex- 
hausti,  in  laeta  pascua  inducti,  carnibus  vestiuntur 
novis,  et  teneris,  et  juvenilibus,  ut  etiam  ad  gustum 
carnem  juvencorum  referant. 

31.  Diaeta  stricta  consumens  et  emacians,  ex  guaia- 
co,  pane  bis  cocto,  et  similibus  (quali  ad  curandum 
morbum  Gallicum,  et  inveteratos  catarrhos,  et  leuco- 
phlegmatiam  utimur)  homines  ad  summam  macilen- 
tiamdeducit,consumptissuccis  corporis;  qui  postquam 

cceperint  instaurari,  et  refici,  manifesto  cernuntur  ma- 
gis  juveniles  et  virides ;  quinetiam  existimamus  mor- 
bos  emaciantes,  postea  bene  curatos,  compluribus 
vitam  prolongasse. 


Observationes  majores. 

1.  Miris  modis  homines,  more  noctuarum,  in  tene- 
bris  notionum  suarum  acute  vident,  ad  experientiam, 
tanquam  lucem  diurnam,  nictant  et  caecutiunt.  Lo- 
quuntur  de  elementari  qualitate  siccitatis ;  et  de  de- 
siccantibus  ;  et  de  naturalibus  periodis  corporum,  per 
quas  corrumpuntur  et  consmnnntur  ;  sed  interim,  nee 
de  initiis,  nee  de  mediis,  nee  de  extremis  desicca- 
tionis  et  consumptionis,  aliquid,  quod  valeat,  ob- 
servant. 

2.  Desiccatio  et  consumptio,  in  processu  suo,  tri- 
bus  actionibus  perficitur;  atque  originem  ducunt  ac- 
tiones  illae  a  spiritu  innato  corporum,  ut  dictum  est. 

3.  Prima  actio  est,  attenuatio  bumidi  in  spiritum ; 
secunda  est,  exitus  aut  evolatio  spiritus  ;  tertia  est, 
contractio  partium  corporis  crassiorum,  statim  post 
spiritum  emissum :  atque  hoc  ultimum  est  ilia  desic- 
catio et  induratio  de  qua  prsecipue  agimus  :  priora  duo 
consumunt  tantum. 

4.  De  attenuatione,  res  manifesta  est;  spiritus 
enim,  qui  in  omni  corpore  tangibili  includitur,  sui 
non  obliviscitur ;  sed  quicquid  nanciscitur  in  corpore 
(in  quo  obsidetur)  quod  digerere  possit,  et  conficere, 
et  in  se  vertere ;  illud  plane  alterat  et  subigit ;  et  ex 
eo  se  multiplicat,  et  novum  spiritum  generat.  Hoc 
ex  probatione  ea,  instar  omnium,  evincitur ;  quod 
quae  plurimum  siccantur,  pondere  minuuntur,  et  de- 
veniunt  cava,  porosa,  et  ab  intus  sonantia ;  certissi- 
mum  autem  est,  spiritum  rei  prse-inexistentem  ad 
pondus  nihil  conferre,  sed  illud  levare  potius ;  ergo 
necesse  est,  ut  spiritus  prae-inexistens  humidum  et 
succum  corporis,  quas  antea  ponderaveranl,  in  se  ver- 
terit ;  quo  facto  pondus   minuitur.     Atque  haec   est 

prima  actio,  scilicet  attenuationis  humoris,  et  conver- 
sionis  ejus  in  spiritum. 

5.  Secunda    actio,    quae   est   exitus,    sive    evolatio 
spiritus,  res  etiam   manifestissiraa  est.      Etenim  ilia 
evolatio,   cum   fit  confertim,    etiam  sensui    patet;   in 
vaporibus  aspectui,  in   odoribus   olfactui  :    verum  si 
sensim  fiat  evolatio,   ut  fit  per  aetatetn,   turn   demum 
peragitur  sine  sensu;  sed  eadem  res  est:  quinetiam 
ubi  corporis  compages  aut  ita  arcta  est,  aut  ita  tenax, 
ut  spiritus  poros  et  meatus  non  inveniat,  per  quos 
exeat,  turn  vero  etiam  partes  ipsas  crassiores  corpo- 
ris, in  nixu  suo  exeundi,  ante  se  agit,  easque  ultra 
corporis  superficiem  extrudit ;  ut  fit  in  rubigine  me- 
tallorum,  et  in  carie  omnium  pinguium.     Atque  haec 
est   secunda  actio,   scilicet  exitus  et  evolationis  spi- 
ritus. 

6.  Tertia  actio  paulo  magis  obscura,  sed  seque  certa 
est ;  ea  est  contractio  partium  crassiorum  post  spiri- 
tum emissum.  Atque  primo  videre  est  corpora  post 
spiritum  emissum  manifesto  arctari,  et  minorem  locum 
complere;  ut  fit  in  nucleis  nucium,  qui  siccati  non 
implent  testam;  et  in  trabibus,  et  palis  ligni,  qua? 
primo  contiguae  sunt  ad  invicem,  ex  desiccatione  au- 
tem  hiant ;  atque  ex  globulis  lusoriis,  et  similibus, 
qui  per  siccitatem  rimosi  evadunt;  cum  partes  se 
contrahant,  et  contractae  necessario  spatia  inter  se 
relinquant.  Secundo  patet  ex  rugis  corporum  sicca- 
tornin  ;  nix  us  enim  se  contrahendi  tan  turn  valet,  ut 
partes  contrahendo  interim  adducat  et  sublevet;  qua? 
enim  in  extremitatibus  contrahuntur,  in  mediis  suble- 
vantur;  atque  ha3c  cernere  est  in  papyris,  et  mem- 
branis  vetustis ;  atque  in  cute  animalium  ;  atque  in 
extimis  casei  mollioris ;  quae  omnia  vetustate  corru- 
gantur.  Atque  tertio  se  ostendit  amplius  haec  con- 
tractio, in  il lis,  quae  a  calore  non  tantum  corrugan- 
tur,  verum  etiam  complicantur,  et  in  se  vertuntur,  et 
quasi  rotulantur ;  ut  cernere  est  in  membranis,  et 
papyris,  et  foliis  ad  ignem  admotis.  Etenim  con- 
tractio per  aetatem,  cum  tardior  sit,  rugas  fere  parit ; 
at  contractio  per  ignem,  quae  festina  est,  etiam  com- 

plicationes.  At  in  plurimis,  ubi  non  datur  corruga- 
tio,  aut  complicatio ;  fit  simplex  contractio,  et  an- 
gustatio,  etinduratio,  et  desiccatio,  ut  primo  positum 
est :  quod  si  eousque  invalescat  evolatio  spiritus  et 
absumptio  humidi,  ut  non  relinquatur  satis  corporis 
ad  se  unienduni  et  contrabendum,  turn  vero  cessat 
contractio  ex  necessitate,  et  corpus  redditur  putre,  et 
nihil  aliud  quam  pulvisculus  cohaerens,  qui  levi  tactu 
dissipatur  et  abit  in  aerem  ;  ut  fit  in  corporibus  cun- 
ctis  valde  absumptis,  et  papyro  et  linteo  ad  ultiraum 
combustis;  et  cadaveribus  imbalsamatis  post  plura 
secula.  Atque  hasc  est  tertia  ilia  actio  ;  scilicet  con- 
tractions partium  crassiorum  post  spiritual  emissum. 

7.  Notandum  est  ignem  et  calorem  per  accidens 
tanturn  desiccare ;  proprium  enitn  eorum  opus  est,  ut 
spiritum  et  humida  attenuent  et  dilatent :  sequitur 
autem  ex  accidente,  ut  partes  reliquae  se  contrahant ; 
sive  ob  fugana  vacui  tantum,  sive  ob  alium  motum 
simul;  de  quo  nunc  non  est  sermo. 

8.  Certum  est  etiam  putrefactionem,  non  minus 
quam  arefactionem,  a  spiritu  innato  originem  ducere, 
sed  longe  alia  via  incedere ;  nam  in  putrefactione 
spiritus  non  emittitur  simpliciter,  sed  ex  parte  deten- 
tus  mira  comminiscitur  ;  atque  etiam  partes  crassiores 
non  tam  localiter  contrahuntur,  quam  coeunt  singulse 
ad  homogeniam. 

Longcevitas  et  Brevitas  Vitce  in  Animalibus. 
De  diuturnitate,    et   brevitate  vitae  in    animalibus  ^d^rt- 

.     „  ii-  i  .3.  Con- 

tenuis  est  lnformatio,  quae  haben  potest ;  observatio  nexio. 
negligens ;  traditio  fabulosa:  in  cicuribus  vita  dege- 
ner  corrumpit ;  in  sylvestribus  injuria  cceli  intercipit. 

Neque  quae  concomitantia  videri  possint,  huic  in- 
formationi  multum  auxiliantur  (moles  corporis  ;  tem- 
pus  gestationis  in  utero ;  nnmerus  foetus;  tempus 
grandescendi ;  alia  :)  propterea  quod  complicata  sunt 
ista,  atque  alias  concurrunt,  alias  disjunguntur. 

1     Hominis    aevum  caeterorum  animalium  omnium  Histo- 

superat  (quantum  narratione  aliqua  certa  constare  po- 
test) praeter  admodum  paucorum.  Atque  concomi- 
tantia  in  eo  satis  aequaliter  se  habent ;  statura  et  mag- 
nitudo  grandis;  gestatio  in  utero  novimestris  ;  foetus 
ut  plurimum  unicus;  pubes  ad  annum  decimum  quar- 
tum  :  grandescentia  ad  vigesimum. 

2.  Elephas,  fide  haud  dubia,  curriculum  humanse 
vita?  ordinarium  transcendit:  gestatio  autem  in  utero 
decennalis,  fabulosa ;  biennalis,  aut  saltern  supra  an- 
nuam,  certa:  at  moles  ingens,  et  tempus  grande- 
scendi  usque  ad  annum  tricesimum ;  dentes  robore 
firmissimo :  neque  etiam  observationem  hominum  fu- 
git,  quod  sanguis  elephanti  omnium  sit  frigidissimus  : 
aetas  autem  ducentesimum  annum  nonnunquam  com- 
plevit. 

3.  Leones  vivaces  habiti  sunt,  quod  complures  ex 
iis  reperti  sint  edentuli ;  signo  nonnihil  fallaci,  cum 
illud  fieri  possit  ex  gravitate  anhelitus. 

4.  Ursus  magnus  dormitor  est;  animal  pigrum,  et 
iners,  neque  tamen  vivacitatis  notatum  :  illud  autem 
signum  brevis  sevi,  quod  gestatio  ejus  in  utero  sit  fe- 
stina  admodum,  vix  ad  quadraginta  dies. 

5.  Vulpi  multa  se  bene  habere  videntur  ad  longae- 
vitatem ;  optime  tecta  est,  carnivora,  et  degit  in  an- 
tris ;  neque  tamen  vivacitatis  notata :  certe  est  gene- 
ris canini,  quod  genus  brevioris  est  vitas. 

6.  Camelus  longsevus  est ;  animal  macilentum,  et 
nervosum  ;  ita  ut  quinquaginta  annos  ordinario,  cen- 
tum quandoque  compleat. 

7  Equi  vita  mediocris,  vix  quadragesimum  annum 
attingit:  ordinarium  autem  curriculum  viginti  anno- 
rum  est:  sed  hanc  brevitatem  vita?,  fortasse  homini 
debet;  desunt  enim  jam  nobis  equi  solis,  qui  in  pas- 
cuis  liberi  et  lseti  degebant.  Attamen  crescit  equus 
usque  ad  sextum  annum,  et  generat  in  senectute. 
Gestat  etiam  in  utero  equa  diutius  quam  fcemina,  et 
in  gemellis  rarior  est.  Asinus  similis  fere  aevi  ut 
equus ;  mulus  utroque  vivacior. 

8.  Cervorum  vita  celebratur  vulgo  ob  longitudi- 
nem ;    neque  tamen  narratione  aliqua  certa :    nescio 

quid  de  cervo  torquato  cooperta  torque  ipsa  pingue- 
cline  carnis,  circumferunt.  Eo  minus  credibilis  est 
longaevitas  in  cervo,  quod  quinto  anno  perficitur ;  at- 
que  non  muJto  post  coruua  (quae  annuatim  decidunt 
et  renovantur)  succedunt  magis  conjuncta  fronte  et 
minus  ramosa. 

9.  Canis  brevis  est  aevi ;  non  extenditur  aetas  ultra 
annum  vicesimum  ;  neque  saepe  attingit  ad  decimum 
quartum :  animal  ex  calidissimis,  atque  inaequaliter 
vivens ;  cum,  ut  plurimum,  aut  vehementius  moveat, 
aut  dormiat.  Etiam  multiparum  est,  et  novem  septi- 
manas  gestat  in  utero. 

10.  Bos  quoque,  pro  magnitndine  et  robore,  ad- 
modum  brevis  est  aevi,  quasi  sexdecim  annorum ; 
maresque  fceminis  rionnihil  vivaciores :  attarnen  uni- 
cum  plerunque  edit  partum,  et  gestat  in  utero  circa 
sex  menses.  Animal  pigrum,  et  carnosum,  et  facile 
pinguescens,  et  herbis  solis  pastum. 

11.  At  decennalis  aetas  in  ovibus  etiam  rara  est; 
licet  sit  animal  mediocris  magnitudinis,  et  optimej  te- 
ctum ;'  atque,  quod  mirum,  cum  minimum  in  illis  re- 
periatur  bilis,  capillitium  habent  omnium  crispissi- 
mum;  neque  enim  pilus  alicujus  animalis  tam  tortus 
est,  quam  lana.  Arietes  ante  tertium  annum  non 
generant,  atque  habiles  sunt  ad  generandum  usque  ad 
octavum;  foemellae  pariunt  quamdiu  vivunt.  Morbo- 
sum  ovis  animal,  nee  aetatis  suae  curriculum  fere  im- 
plet. 

12.  Caper  etiam  similis  est  aevi  cum  ove,  nee  dis- 
par  multum  in  caeteris  ;  licet  sit  animal  magis  agile,  et 
carne  paulo  firmiore,  eoque  debuerit  esse  vivacius ; 
attarnen  salacius  est  multo,  eoque  brevioris  aevi. 

13.  Sues  ad  quindecim  annos  quandoque  vivunt, 
etiam  ad  viginti;  cumque  sint  carne,  inter  animalia 
omnia,  humidissima,  tamen  nihil  videtur  hoc  proficere 
ad  longitudinem  vitae ;  de  apro  aut  sue  sylvestri,  nil 
certi  habetur. 

14.  Felis  aetas  est  inter  sextum  annum  et  decimum ; 
agile  animal,  et  spiritu  acri,  cujus  semen  (ut  refert 
iElianus)  foemellam  adurit ;  unde  increbuit  opinio  ; 
quod  felis  concipit  in  dolore,  et  parit  cum  facilitate : 

vorax  est  in  cibis,  quos  potius  deglutit,  quam  man- 

dit. 

15.  Lepores,  et  cuniculi  vix  ad  septem  annos  per- 
veniunt;  animalia  generativa,  etiam  superfcetantia;  in 
hoc  disparia,  quod  cuniculus  sub  terra  vivit,  lepus  in 
aperto  ;  qnodque  leporis  carnes  atriores  sint. 

16.  Aves  mole  corporis  quadrupedibus  longe  sunt 
minores  :  pusilJa  enim  res  est  aquila  aut  cygnus,  prse 
bove  autequo;  item  struthio  praeelephanto. 

17  Aves  optime  tectse  sunt:  pluma  enim  tepore, 
et  incubitu  presso  ad  corpus,  et  lanam,  et  capillitia 
excedit. 

18.  Aves,  cum  plurespariant,  eos  simul  in  alvo  non 
gestant,  sed  ova  excludunt  per  vices  :  unde  liberalius 
sufficit  alimentum  fcetui. 

19.  Aves  parum  aut  nihil  alimenta  mandunt,  ut  in- 
tegrum saepe,  reperiatur  in  gulis  ipsarum.  Attamen 
frangunt  fructuum  nuces,  et  nucleum  excerpunt.  Ex- 
istimantur  autem  esse  concoctionis  fortis  et  calidse. 

20.  Motus  avium,  dum  volant,  mixtus  est,  inter  mo- 
tuni  artuum  et  gestationem;  saluberrimum  exercita- 
tionis  genus. 

21.  De  avium  generatione  .Aristoteles  bene  notavit 
(sed  male  ad  alia  animalia  traduxit)  minus  scilicet 
conferre  semen  maris  ad  generationem ;  sed  activita- 
tem  potius  indere,  quam  materiam ;  unde  etiam  ova 
foecunda  et  sterilia,  in  plurimis  non  dignoscuntur. 

22.  Aves  quasi  omnes  ad  magnitudinem  suam  jus- 
tam  perveniunt  primo  anno,  aut  paulo  post :  verum 
est,  quoad  plumas  in  nonnullis,  quoad  rostrum  in 
aliis,  annos  numerari ;  ad  magnitudinem  autem  cor- 
poris, minime. 

23.  Aquila  pro  longaeva  habetur,  anni  non  nume- 
rantur:  etiam  in  signum  Irahitur  longsevitatis,  quod 
rostra  renovet,  unde  juvenescat  ;  ex  quo  illnd  Aquila 
senectus.  Attamen  res  fortasse  ita  se  habet ;  ut  in- 
stauratio  aquilae  non  mutet  rostrum,  seel  contra  mu- 
tatio  rostri  instauret  aquilam :  postquam  enim  rostrum 
aduncitate  sua  nimium  increverit,  pascit  aquila  cum 
difficultate. 

24.  Vultures  etiam  longaevi   perhibentur,  adeo    ut 

vitam  fere  ad  centesimum  annum  producant :  milvi 
quoque,  atque  adeo  omnes  volucres  carnivorae  et  ra- 
paces,  diuturnioris  sunt  aevi.  De  accipitre  autem, 
quia  vitam  degit  degenerem  et  servilem,  ex  usu  hu- 
mano,  minus  certum  fieri  possit  judicium  circa  perio- 
dum  ejus  vitae  naturalem.  Attamen  ex  domesticis, 
deprehensus  est  accipiter  aliquando  ad  annos  triginta 
vixisse  ;  ex  sylvestribus,  ad  quadraginta. 

25.  Corvus  traditur  esse  similiter  longaevus,  ali- 
quando centenarius;  carnivora  avis,  neque  admodum 
frequens  in  volatu  ;  sed  magis  sedentaria,  et  carnibus 
admodum  atris.  At  cornix,  caetera  (praeterquam  mag- 
nitudine,  et  voce)  similis,  paulo  minus  diu  vivit,  sed 
tamen  habetur  ex  vivacibus. 

20.  Cygnus,  pro  certo,  admodum  longaevus  iuve- 
nitur,  et  centesimum  annum  baud  raro  superat ;  avis 
optime  plumata,  icthyophaga,  et  perpetuo  in  gesta- 
tione,  idqueiu  aquis  currentibus. 

27  Anser  quoque  ex  longsevis ;  licet  berba  et  id 
genus  pabulo  nutriatur;  maxime  autem  sylvestris; 
adeo  ut  in  proverbium  apud  Germanos  sit,  Magis 
senex  quam  anser  nivalis. 

28.  Ciconiae  longaevae  admodum  esse  deberent,  si 
verum  esset,  quod  antiquitus  notatum  fuit,  eas  Thebas 
nunquam  accessisse,  quia  urbsilla  saepiuscapta  esset : 
id  si  cavissent,  aut  plusquam  unius  seculi  memoriam 
babebant,  aut  parentes  pullos  suos  historian!  edoce- 
bant :  verum  omnia  fabellis  plena. 

29.  Nam  de  phcenice  tantum  accrevit  fabulae,  ut 
obruatur,  si  qua  in  ea  re  fuit  Veritas.  Ulud  autem, 
quod  admirationi  erat,  eum  magno  aliarum  avium  co- 
mitatu  volantem  semper  visum,  minus  mirum;  cum 
hoc  etiam  in  ulula  interdiu  volante,  aut  psittaco  e  ca- 
vea  emisso,  ubique  cernere  detnr. 

30.  Psittacus,  pro  certo,  usque  ad  sexaginta  annos 
cognitus  est  vivere  apud  nos,  quotquot  supra  babuis- 
set,  cum  hue  esset  transvectus.  Avis  cibi  quasi  om- 
nigeni,  atque  etiam  mandens  cibos,  atque  mutans  su- 
binde  rostrum:  aspera,  etferocula,  carnibus  atris. 

31.  Pavo  ad  viginti  annos  vivit:  oculos  autem  Ar- 

gus  non  recipit  ante  trimatum:  tardigrada  avis,  car- 
nibus  vero  candidis. 

32.  Gallus  gallinaceus,  salax,  pugnax,  et  brevis 
aevi :  alacris  admodum  ales,  et  carnibus  etiam  albis. 

33.  Gallus  Indicus,  aut  Turcicus  (quem  vocant) 
gallinacei  aevum  parum  superat;  iracundus  ales,  et 
carnibus  valde  albis. 

34.  Palumbes  sunt  ex  vivacioribus,  ut  quinquagesi- 
mum  annum  aliquando  corapleant,  aerius  ales,  et  in 
alto  et  nidificans  et  sedens.  Columbae  vero  ac  tur- 
tures,  vita  breves,  usque  ad  annum  octavum. 

35.  At  phasiani  et  perdices  etiam  decimum  sextum 
annum  implere  possunt.  Aves  numerosi  foetus,  carni- 
bus autem  paulo  obscurioribus,  quam  pullorum  genus. 

36.  Fertur  de  merula,  quod  sit  ex  avibus  minoribus 
raaxime  longaeva;  procax  certe  avis,  et  vocalis. 

37.  Passer  notatur  esse  sevi  brevissimi ;  id  quod  ad 
salacitatem  refeftur  in  maribus  :  at  carduelis,  corpore 
haud  major,  deprehensus  est  vivere  ad  annos  viginti. 

38.  De  struthionibus  nihil  certi  habemus  ;  qui  domi 
nutriuntur,  adeo  infelices  fuerunt,  ut  non  deprehensi 
sint  diu  vivere :  de  ave  ibi  constat  tantum  quod  sit 
longeeva,  anni  non  numerantur. 

39.  Piscium  vita  magis  incerta  est,  quam  terre- 
strium,  quum  sub  aquis  degentes  minus  observentur: 
non  respirant  ex  ipsis  plurimi;  unde  spiritus  vitalis 
magis  conclusus  est;  itaque.  licet  refrigerium  excipiant 
per  branchias,  haud  tamen  ita  continua  fit  refrigeratio, 
quam  peranhelitum. 

40.  In  aquis  cum  degant,  a  desiccatione  ilia  et  de- 
praedatione,  qua?  fit  per  aerem  ambientem,  immunes 
sunt ;  neque  tamen  dubium  est,  quin  aqua  ambiens, 
atque  intra  poros  corporis  penetrans  et  recepta,  plus 
noceat  ad  vitam  quam  aer. 

41.  Sanguinis  perhibentur  esse  minus  tepidi;  sunt- 
que  nonnulli  ipsorum  voracissimi,  etiam  speciei  pro- 
pria; caro  autem  ipsorum  mollior  est,  quam  terre- 
strium,et  minus  tenax  :  attamen  pinguescunt  majorem 
m  modum,  ut  ex  balaenis  infinita  extrahatur  quantitas 
olei.  ^ 

42.  Delphini  traduntur  vivere  annos  circa  triginta; 
capto  experimento  in  aliquibus  a  cauda  praecisa:  gran- 
descunt  autem  ad  annos  decern. 

43.  Mirum  est,  quod  referunt  de  piscibus,  quod 
setate,  post  annos  nonnullos,  plurimum  attenuantur 
corpore,  manente  cauda,  et  capite,  in  magnitudine 
priore. 

44.  Deprehensae  sunt  aliquando  in  piscinis  Caesari- 
anis  muraenae  vixisse  ad  annum  sexagesimum.  Certe 
redditae  sunt  longo  usu  tam  familiares,  ut  Crassus  ora- 
tor unara  ex  illis  defleverit. 

45.  Lucius  ex  piscibus  aquae  dulcis  longissime  vi- 
vere reperitur;  ad  annum  quandoque  quadragesi- 
mum;  piscis  vorax,  et  carnibus  siccioribus  et  firmio- 
ribus. 

46.  At  carpio,  abramus,  tinea,  anguilla,  et  hujus- 
modi,  non  putantur  vivere  ultra  annos  decern. 

47  Salmones  cito  grandescunt,  brevi  vivunt;  quod 
etiam  faciunt  trutae;  at  perca  tarde  crescit,  et  vivit 
diutius. 

48.  Vasta  ilia  moles  balsenarum  et  orcarum,  quam- 
diu  spiritu  regatur,  nil  certi  habemus;  neque  etiam 
de  phocis,  aut  porcis  marinis,  et  aliis  piscibus  innu- 
meris. 

49.  Crocodili  perhibeutur  esse  admodum  vivaces, 
atque  grandescendi  periodum  itidem  habere  insig- 
nem;  adeo  ut  hos  solos  ex  animalibus  perpetuo,  dum 
vivunt,  grandescere  opinio  sit.  Animal  est  oviparum, 
vorax  et  saevum,  et  optime  tectum  contra  aquas.  At 
de  aliquo  testaceo  genere  nihil  certi,  quod  ad  vitam 
ipsorum  attinet,  reperimus. 

Observationes  majores. 

Normam  aliquam  longaevitatis  et  brevitatis  vitae  in 
animalibus  invenire  difficile  est,  propter  observatio- 
num  negligentiam  et  causarum  complicationem;  pau- 
ca  notabimus. 

1.  Inveniuntur  plures  ex  avibus  longaevae,  quam  ex 
quadrupedibus  (sicut  aquila,  vultur,  milvus,  pelica- 
niis,  corvus,  cornix,  cyguus,  anser,  ciconia,  grus,  ibis, 


362  HistOiia  Vitte  et  Mortis. 

psittacus,  palunibes,  &c.)  licet  intra  annum  perfici- 
antur,  et  minoris  sint  molis.  Tegumentumcerteipsa- 
runi  avium  contra  intemperies  coeli  optimum  est : 
cumque  in  aere  libero  plerunque  degant,  similes  sunt 
habitatoribus  montium  puriorum,  qui  longaevi  sunt. 
Etiam  motus  ipsarum,  qui  (ut  alibi  dictum  est)  mix- 
tus  est  ex  gestatione  atque  motu  artuum,  minus  fa- 
tigat  aut  concutit,  et  magis  salubris  est:  neque  in 
utero  matrum  compressionem  aut  penuriam  alimenti 
patiuntur  initia  volatilium;  quia  ova  per  vices  exclu- 
duntur  :  maxime  vero  omnium  illud  in  causa  esse  ar- 
bitramur;  quod  fiant  aves  magis  ex  substantia  matris, 
quam  patris;  unde  spiritum  nanciscuntur  minus  acrem 
et  incensum. 

2.  Poni  possit,  animalia,  qua  creantur  magis  ex 
substantia  matris  quam  patris,  esselongaeviora;  quem- 
admodum  aves,  ut  dictum  est:  etiam,  quae  longiore 
tempore  gestaritur  in  alvo,  plus  habere  ex  substantia 
matris,  minus  e  semine  patris ;  ac  proinde  diuturnio- 
ris  aevi  esse:  adeo  ut  existimemus  etiam  inter  homines 
(quod  in  aliquibus  notavimus)  eos,  qui  similiores  sunt 
matribus,  diutius  vivere ;  nee  non  liberos  senum,  qui 
ex  uxoribus  adolescentulis  progignuntur,  modo  fuerint 
patres  sani  et  non  morbidi. 

3.  Initia  rerum  et  injuriae  et  auxilio  maxime  subji- 
ciuntur:  itaque  minorem  compressionem  et  liberali- 
orem  alimentationem  foetus  in  utero  ad  longaevitatem 
multum  conferre  par  est :  id  fit,  aut  cum  exeunt  foetus 
per  vices,  ut  in  avibus;  aut  cum  pariuntur  unici,  ut  in 
animalibus  uuiparis. 

4.  At  tempus  longius  gestationis  in  utero  triplici- 
ter  facit  ad  longitudinem  vitae.  Primo,  quod  plus  ha- 
bet  foetus  ex  substantia  matris,  ut  dictum  est;  deinde, 
quod  prodit  confirmatior;  postremo,  qviod  aeris  vim 
praedatoriam  tardius  experitur.  Quinetiam  denotat 
periodos  ipsius  naturae,  per  majores  fieri  circulos. 
Atque  licet  et  boves  et  oves,  qui  in  utero  manent 
circiter  sex  menses,  brevioris  sint  aevi,  tamen  id  ex 
aliis  causis  ortum  habet, 

5.  Comestores  graminis  et  herbae  simplicis,  brevis 
sunt  avi;    longioris    autem    auimalia  cariiivora,    aut 

etiam  seminum  et  fructuum  comestores,  sicut  aves  : 
nam  etiam  cervi,  qui  longaevi  sunt,  quasi  dimidium 
pabuli  (ut  vulgo  loquuntur)  supra  caput  petunt ;  anser 
autem,  prseter  gramen,  etiam  aliquid  invenit  ex  aquis, 
quod  juvet. 

6.  Integumentum  corporis  ad  longaevitatem  mul- 
tum  conferre  arbitramur  :  aeris  enim  inaequalitates 
(quae  miris  modis  corpus  labefactant  etsubruunt)  pro- 
pulsat  et  longius  arcet;  id  quod  in  avibus  praecipue 
viget:  at  quod  oves,  licet  bene  tectae  sint,  parum  vi- 
vant:  id  morbis(qui  illud  animal  obsident)  atque  sim- 
plici  esui  graminis,  imputandum  est. 

7  Spirituum  sedes  principalis  procnldubio  est  in 
capite;  atque  licet  ad  animales  spiritus  tantum,  hoc 
vulgo  referatur,  tamen  illud  ipsum  ad  omnia  pertinet: 
neque  illud  dubium,  quod  spiritus  maxinie  corpus 
lambunt  et  consumunt;  adeo  ut  aut  major  copia  ip- 
sorum,  aut  major  incensio  et  acrimonia,  plurimum  vi- 
tam  abbreviet:  itaque  existimamus  magnam  causam 
longaevitatis  in  avibus  esse,  quod  pro  mole  corporis 
capita  habeant  tarn  ininuta;  adeo  ut  etiam  homines, 
qui  valde  magnum  habent  cranium,  minus  diu  vivere 
existimemus. 

8.  Gestationem  (ut  prius  notavimus)  omne  aliud 
genus  motus  ad  longitudinem  vitae  superare  arbitra- 
mur; gestantur  autem  aves  aquatiles,  ut  cygnus;  at- 
que aves  omnes  in  volatu,  sed  cum  artuum  motu  sub- 
inde  contentiore  ;  et  pisces,  de  quorum  vitae  longitu- 
dine  parum  certi  sumus. 

9.  Qua3  longiore  tempore  perficiuntur  (non  loquen- 
do  de  grandescentia  sola,  sed  de  aliis  gradibus  ad  ma- 
turitatem  ;  sicut  homo  piimo  emittit  dentes,  deinde 
pubem,  deinde  barbam,  etc.)  longaeviora  sunt ;  indi- 
cat  enim  periodos  confici  per  majores  circulos. 

10.  Animalia  mitiora  longa3va  non  sunt,  ut  ovis,  co- 
lumba  ;  bilis  enim  complurium  functionum  in  corpore 
veluti  cos  est  et  stimulus. 

11.  Animalia,  quorum  carnes  sunt  paulo  atriores, 
longiorissunt  vitae,  quam  quae  carnibus  sunt  candidis; 
indicat  enim  succum  corporis  magis  firmum  et  minus 
dissipabilem. 

12.  In  omni  corruptibili  quantitas  ipsa  multum  facit 
ad  conservationem  integri;  etenim  ignis  raagnus  lon- 
giore  tempore  extinguitur;  aquae  portio  parva  citius 
evaporat;  truncus  non  tarn  cito  arescit,  quam  vimen; 
itaque  generaliter  (in  speciebus  dico,  non  in  indivi- 
duis)  quae  mole  grandiora  sunt  animalia,  pusillis 
sunt  longaeviora;  nisi  aliqua  alia  causa  potens  rem 
impediat. 


Alimentatio  et  Via  Alimentandi. 

Ad  An.  1.  Alimentum  erga  alimentatum  debet  esse  naturae 
Hist0.  inferioris,  et  simplicioris  substantias:  plantae  ex  terra 
"a.  et  aqua  nutriuntur ;  animalia  ex  plantis;  homines  ex 
animalibus  :.sunt  et  animalia  carnivora,  atque  homo  ipse 
plantas  sutnit  in  partem  alimenti;  homo  vero  et  car- 
nivora animalia  ex  plantis  solis  aegre  nutriuntur;  pos- 
sunt  fortasse  ex  fructibus,  et  seminibus  igne  coctis, 
multo  usu  nutriri,  sed  foliis  plantarum  aut  herbarum 
minime ;  ut  ordo  Foliatanorum  experimento  compro- 
bavit. 

2.  At  nimia  proximitas  aut  consubstantialitas  ali- 
menti erga  alimentatum  non  snccedit:  etenim  anima- 
lia, quae  herbis  vescuntur,  carnes  non  tangunt;  etiam 
ex  carnivoris  animalibus  pauca  carnes  propriae  speciei 
sapiunt :  homines  vero,  qui  anthropophagi  fuerunt, 
ordinario  tamen  humanis  carnibus  non  vescebantur ; 
sed  aut  ex  ultione  in  inimicos,  aut  pravis  consuetudi- 
nibus  in  illud  desiderium  lapsi  sunt:  at  arvum  grano 
ex  ipso  proveniente  feliciter  non  seritur;  neque  in  in- 
sitione  surculus  aut  virgultum  in  proprium  truncum 
immitti  solet. 

3.  Quo  alimentum  melius  est  praeparatum,  et  paulo 
propius  accedit  ad  substantiam  alimentati,  eo  et  plan- 
tae feraciores  sunt,  et  animalia  habitu  sunt  pinguiora; 
neque  enim  virgultum  aut  surculus,  in  terram  immis- 
sus,  tam  bene  pascitur,  quam  si  idem  immittatur  in 
truncum,  cum  natura  sua  bene  consentientem,  ubi 
invetiit   alimentum    digestum  et  praeparatum;    neque 

etiam  (ut  tradunt)  semen  cepae,  aut  similium,  in  ter- 
ram  immissum,  tam  magnam  producit  plantam,  quam 
si  semen  in  aliam  cepam  indatur,  insitione  quadam  in 
radicem  et  subterranea :  quinetiam  nuper  inventum 
est,  virgulta  arborum  sylvestrium,  veluti  ulmi,  quercus, 
fraxini,  et  similium,  in  truncos  insita,  longe  majora 
proferre  folia,  quam  quae  sine  insitione  proveniunt : 
etiam  homines  carnibus  crudis  non  tam  bene  pascun- 
tur,  quam  ignem  passis. 

4.  Animalia  per  os  nutriuntur ;  plantae  per  radices ; 
foetus  animalium  in  utero  per  umbilicum  ;  aves  ad  pa- 
rum  temporis  ex  vitellis  ovorum  suorum ;  quorum 
nonnulla  pars,  etiam  postquam  exclusae  sunt,  in  gulis 
earum  invenitur 

5.  Orane  alimentum  movet  maxime  a  centro  ad  cir- 
cumferentiam,  sive  ab  intra  ad  extra;  attamen  notan- 
dum  est,  arbores  et  plantas  potius  per  cortices  et  exti- 
ma,  quam  per  medullas  et  intima,  nutriri ;  etenim  si 
circumcirca  decorticatae  fuerint,  licet  ad  spatium  par- 
vum,  non  vivunt  amplius:  atque  sanguis  in  venis  ani- 
malium non  minus  carnes  sub  illis  sitas  nutrit,  quam 
supra  illas. 

6.  In  omni  alimentatione  duplex  est  actio,  extrusio 
et  attractio ;  quarum  prima  a  functione  interiore,  al- 
tera ab  exteriore  procedit. 

7  Vegetabilia  assimilant  alimenta  sua  simpliciter, 
absque  excretione :  etenim  gummi  et  lacrymae  potius 
exuberantiae,  quam  excretiones,  sunt :  tuberes  autem 
morbi  potius;  at  animalium  substantia  magis  sui  si- 
milis  est  perceptiva ;  itaque  cum  fastidio  conjuncta 
est,  et  inutilia  rejicit,  utilia  assimilat. 

8.  Mirum  est  de  pediculis  fructuum;  quod  omne 
alimentum,  quod  tantos  quandoque  producit  fructus, 
per  tam  angusta  collula  transire  cogitur  ;  fructus  enim 
nunquam  trunco  inhaeret,  absque  pediculo  aliquo. 

9.  Notandum  semina  animalium  nutritionem  non 
excipere,  nisi  recentia ;  at  semina  plantarum  manent 
alimentabilia  ad  longum  tempus :  attamen  virgulta 
non  germinant,  nisi  indantur  recentia ;  neque  radices 
ipsae  longius  vegetant,  nisi  sint  terra  co-opertae. 

10.  In  animalibus  gradus  sunt  nutrimenti  pro  aetate; 

foetui  in  utero  sufficit  succus  maternus;  a  nativitate 
lac  ;  postea  cibi  et  potus  ;  atque  sub  senectute  crassi- 
ores  fere  cibi  et  sapidiores  placent. 

Mauda-  Praecipue  omnium  ad  inquisitionem  prsesentem 

tum.  facit,  diligenter  etattente  indagare;  utrum  non  possit 
fieri  nutritio  ab  extra ;  aut  saltern  non  per  os  ?  Certe 
balnea  ex  lacte  exhibentur  in  marasmis  et  emacia- 
tionibus;  neque  desnnt  ex  medicis,  qui  existimant 
alimentationem  nonnullam  fieri  posse  per  clysteria: 
omnino  huic  rei  incumbendum ;  si  enim  nutritio  fieri 
possit,  aut  per  extra,  aut  alias  quam  per  stomachum, 
turn  vero  debilitas  concoctionis,  quae  ingruit  in  seni- 
bus,  illis  auxiliis  compensari  possit,  tanquam  in 
integrum  restitui. 

LongcBvitas  et  Srevitas  Vita  in  Uomine. 


%s 


His 
toria. 


Ad  Art.  1.  Ante  diluvium  plura  centenaria  annorum  vixisse 
'l'6g'7'  homines  refert  Sacra  Scriptura  :  nemo  tamen  patrum 
et  ii.  millesimum  annum  complevit.  Neque  base  vitae  diu- 
turnitas  gratise,  aut  lineae  sanctee,  attribui  possit ; 
cum  recenseantur  ante  diluvium  patrum  generationes 
undecim ;  at  filiorum  Adami  per  Cain  tantum  gene- 
rationes octo ;  ut  progenies  Cain  etiam  longaevior  vi- 
deri  possit.  Ista  vero  longeevitas,  immediate  post 
diluvium,  dimidio  corruit ;  sed  in  postnatis ;  nam 
Noah,  qui  ante  natus  erat,  majorum  aetatem  sequavit; 
et  Sem  ad  sexcentesimum  annum  pervenit.  Deinde, 
post  tres  generationes  a  diluvio,  vita  hominum  ad  quar- 
tam  quasi  partem  setatis  primitive  reducta  est ;  vide- 
licet, adannos  circiter  ducentos. 

2.  Abraham  annos  centum  septuaginta  quinque 
vixit;  vir  magnanimus,  et  cui  cuncta  cedebant  pros- 
pere.  Isaac  autem  ad  annum  centesimum  et  octogesi- 
mum  pervenit;  vir  castus  et  vita?  quietioris.  At  Jacob, 
post  multas  aerumnas,  et  numerosam  sobolem,  ad  an- 
num centesimum  quadragesimum  septimum  duravit: 
vir  patiens,  et  lenis,  et  astutus.  Ishmael  autem,  vir 
militaris,  annos  centum  triginta  septem  vixit.     At  $a- 

rata  (cujus  unicae  ex  foeminis  anni  recensentur)  mortua 
est  anno  aetatis  suae  centesimo  vicesimo  septinio ; 
mulier  decora  et  magnanima,  optima  mater  et  uxor ; 
neque  tamen  minus  libertate,  quam  obsequio  erga 
maritum,  clara.  Joseph  etiam,  vir  prudens  et  politi- 
cus,  in  adolescentia  afflictus,  postea  in  magna  felici- 
tate aetatem  transigens,  ad  annos  centum  et  decern 
vixit.  Levi  autem  frater  ejus,  natu  major,  centesi- 
mum  tricesimum  septimum  annum  complevit;  vir 
contumeliae  impatiens  et  vindicativus :  eandemque 
fere  aetatem  attigit  filius  Levi;  itemque  nepos  ejus, 
pater  Aaronis  et  Mosis. 

3.  Moses  centum  viginti  annos  vixit ;  vir  animosus, 
et  tamen  nitissimus,  lingua  autem  impeditus  :  ipse 
vero  Moses  in  psalmo  suo  vitam  hominis  pronuncia- 
vit  annorum  tantum  septuaginta,  et  si  quis  robustior 
fuerit,  octoginta  esse  ;  quae  certe  mensura  vitas  usque 
ad  hodiernum  diem  maxima  ex  parte  durat.  Aaron 
autem,  tribus  annis  senior,  eodem  cum  fratre  anno 
mortuus  est;  vir  lingua  promptior,  moribus  facilior, 
et  minus  constans.  At  Phinehas,  Aaronis  nepos  (ex 
gratia  fortasse  extraordinaria)  ad  trecentesimum  an- 
num vixisse  colligitur;  si  modo  bellum  Israelitarum 
contra  tribum  Benjamin  (in  qua  expeditione  Phinehas 
consultus  est)  eadem  serie  temporum  gestum  sit,  qua 
res  in  historia  narratur;  vir  erat  omnium  maximeze- 
lotes.  Joshua  autem,  vir  militaris  et  dux  egregius,  et 
perpetuo  florens,  ad  annum  centesimum  et  decimurn 
vixit :  cui  Caleb  fuit  contemporaneus,  et  videtur  fuisse 
aequaevus :  Ehud  autem  judex,  etiam  centenarius  ad 
minimum  fuisse  videtur,  cum  post  devictos  Moabitas 
octoginta  annos  sub  ejus  regimine  Terra  Sancta  quie- 
visset;  vir  acer  et  intrepidus,  quique  pro  populo  se 
quodammodo  devovisset. 

4.  Job,  post  instaurationem  felicitatis  suae,  annos 
centum  et  quadraginta  vixit,  cum  ante  afflictiones 
suas  eorum  annorum  fuisset,  qui  filios  habuerit  aetatis 
virilis  ;  vir  politicus,  et  eloquens,  et  euergetes,  et 
exemplum  patientiae.  Eli  sacerdos  vixit  annos  nona- 
ginta  octo ;  vir  corpore  obesus,  animo  placidus,  et 
indulgens  in  suos.     Eliza3us  autem  propheta  videtur 

mortuus  esse  centenario  major;  cum  reperiatur  vixisse 
post  assumptionem  Eliae  annos  sexaginta;  tempore 
vero  assumptionis  talis  fuerit,  ut  pueri  euin  tanquam 
vetulum  calvum  subsannaverint :  vir  vehemens  et 
severus,  et  austerae  vitae,  et  contemptor  divitiarum. 
Isaias  etiam  propheta  videtur  esse  centenarius  ;  nam 
prophetiae  munus  exercuisse  septuaginta  annos  repe- 
ritur ;  annis,  turn  quo  ccepisset  prophetizare,  turn 
quo  mortuus  esset,  incertis :  vir  admirabilis  eloquen- 
tiae,  et  propheta  evangelizans,  promissis  Dei  Testa- 
menti  novi  (tanquam  uter  musto)  plenus. 

5.  Tobias  senior  annos  centum  quinquaginta  octo ; 
junior  centum  viginti  septem,  vixerunt:  viri  miseri- 
cordes  et  eleemosynarii.  Videntur  etiam  tempore 
captivitatis  complures  ex  Judaeis,  qui  e  Babylone  re- 
versi  sunt,  longaevi  fuisse;  cum  utriusque  templi 
(interjecto  annorum  septuaginta  spatio)  dicantur  rae- 
minisse,  et  disparitatem  ipsorum  deplorasse.  Postea 
defluxis  seculis  compluribus,  tempore  Servatoris,  Si- 
meon invenitur  nonagenarius  :  vir  religiosus,  et  spei 
et  expectationis  plenus.  Et  eodem  tempore  Anna 
prophetissa  ultra  centenarium  vixisse  manifesto  depre- 
henditur;  cum  septem  annis  nupta  fuisset;  vidua 
autem  per  annos  octoginta  quatuor,  quibus  addendi 
sunt  anni  virginitatis,  et  qui  prophetiatn  ejus  de  Ser- 
vatore  insecuti  sunt :  mulier  sancta,  et  vitam  degens 
in  orationibus  et  jejuniis. 

6.  Longaevitates  hominum,  qui  apud  ethnicos  auc- 

tores  inveniuntur,   parum  certae  memoriae  sunt ;  turn 

propter  fabulas,  in  quas  hujusmodi  narrationes  pro- 

clives  admodum  sunt:  turn  propter  fallaciam  in  cal- 

culationibus  annorum.     Certe  de  iEgyptiis  nil  magni 

referturin  bis,  quae  extant,  quoad  longaevitatem ;  cum 

reges  ipsorum,    qui  longissime  regnarunt,    quinqua- 

gesimum  aut  quinquagesimum   quintum  annum   non 

excesserint;  quod  pro  nihiloest;   cum  etiam  tempo- 

ribus  modernis  hujusmodi  spatia  nonnunquam  com- 

pleantur.     At  Arcadum  regibus  vitae  longissimae  fa- 

bulose  tribuuntur :  regio  certe  ilia  montana,  et  pasto- 

ralis,  et  victus  incorrupti;    attamen   cum   sub  Pan 

tanquam   deo  tutelari  fuerit,   videntur  etiam   omnia, 

qui»  ad  earn    pertinent,    fuisse    tanquam    Panica,  et 
vana,  et  ad  fabulas  idonea. 

7.  Numa  Romanorum  rex  octogenarius  fuit;  vi( 
pacificus  et  speculativus,  et  religioni  addictus.  M. 
Valerius  Corvinus  centum  aunos  implevit,  interjectis 
inter  primum  et  sextum  consulatum  annis  quadra- 
ginta  sex;  vir  bello  et  animis  fortissimus,  ingenio 
civilis  et  popularis,  et  fortuna  perpetuo  florens. 

8.  Solon  Atheniensis  legislator,  et  unus  ex  Septem, 
supra  annos  octoginta  vixit ;  vir  magnanimus,  sed  po- 
pularis et  amans  patriae;  item  eruditus,  et  non  alienus 
a  voluptatibus  et  vita  teneriore.  Epimenides  Cretensis 
centum  quinquaginta  septem  annos  vixisse  traditur ; 
mixta  res  cum  portento,  quia  quinquaginta  septem 
ipsorum  sub  antro  eum  delituisse  ferunt.  At  dimi-r 
dio  seculi  post,  Xenophanes  Colophonius  annos  cen- 
tum et  duos,  aut  etiam  diutius  vixit ;  utpote  qui  vi- 
ginti  quinque  annos  natus  patriam  reliquit,  septuagin- 
ta  septem  totos  annos  est  peregrinatus,  ac  postea  re-r 
diit;  sed  quamdiu  a  reditu  vixerit,  non  constat;  vir 
non  magis  itineribus  quani  mente  oberrans ;  utpote 
cujus  nomen,  propter  opiniones,  a  Xenophane  in  Xe- 
nomanem  traduetum  est;  vasti  proculdubio  concept 
tus,  et  nihil  spirans  nisi  infinitum, 

9.  Anacreon  poeta  major  octogenario  fuit ;  homo 
lascivus,  et  voluptarius,  et  bibax.  Pindarus  ThebaT 
nus  octogesimum  annum  complevit ;  poeta  sublimis, 
cum  quadam  novitate  ingenii,  et  multus  in  cultu  deo- 
rum.  Sophocles  Atheniensis  similem  aelatem  complex 
vit ;  poeta  grandiloquus,  totus  in  scribendo,  et  fami- 
liar negligens. 

10.  Artaxerxes  Persarum  rex  annos  nonaginta  qua- 
tuor  vixit;  vir  hebetioris  ingenii,  neque  curarum 
magnarum  patiens,  amans  gloriae,  sed  otii  magis.  Eo- 
dem  tempore  Agesilaus  rex  Spartanus  octoginta  qua- 
tuor  annos  implevit ;  vir  moderatus,  ut  inter  reges 
philosophus  ;  sed  nihilominus  ambitiosus  et  bellator, 
et  tam  militia,  quam  rebus  gerendis,  strenuus. 

11.  Gorgias  Leontinus  annos  centum  et  octo  vixit; 
vir  rhetor,  et  prudentiae  suae  ostentator,  et  qui  adoles- 

centes  mercede  accepta  ut  institueret,  multum  pere- 
grinator  fuit,  et  paulo  ante  mortem,  nihil  se  habere 
quod  senectutem  incusaret,  dixit.  Protagoras  Abde- 
rites  nonaginta  annos  vixit :  iste  similiter  rhetor  fuit, 
sed  non  tam  encyclopaedia  usus,  quam  civiles  res,  et 
instructionem  ad  rempublicarn  tractandam  docere 
professus  ;  attamen  circumcursator  civitatum  aeque  ac 
Gorgias.  At  Isocrates  Atheniensis  nonagesimum  oc- 
tavum  annum  complevit ;  rhetor  item,  sed  vir  valde 
modestus,  et  lucem  forensem  fugiens,  atque  domi  tan- 
tum  scholam  aperiens.  Democritus  Abderites  ad  an- 
nos centum  et  novem  aetatem  produxit;  magnus  phi- 
losophus,  et,  si  quis  alius  ex  Graecis,  vere  physicus ; 
regionum  complurium,  et  multo  magis  naturae  ipsius, 
perambulator ;  sedulus  quoque  experimentator,  et 
(quod  Aristoteles  ei  objicit)  similitudinum  potius  sec- 
tator,  quam  disputationum  leges  servans.  Diogenes 
Synopeus  ad  nonaginta  annos  vixit ;  vir  erga  alios  li- 
ber, in  se  imperiosus ;  victu  sordido  et  patientia  gau- 
dens.  Zeno  Cittieus  centenarius,  duobus  tantum 
demptis  annis,  fuit ;  vir  animo  excelso,  et  opinionum 
contemptor,  magni  itidem  acuminis,  neque  tamen 
molesti,  sed  quod  animos  magis  caperet,  quam  con- 
stringeret ;  quale  etiam  postea  fuit  in  Seneca.  Plato 
Atheniensis  annum  octogesimum  priinum  implevit ; 
vir  magnanimus,  sed  tamen  quietis  amantior  contem- 
platione  sublimis  et  imaginativus,  moribus  urbanus  et 
elegans ;  attamen  magis  placidus  quam  hilaris  :  et 
majestatem  quandam  prae  se  ferens.  Theophrastus 
Eresius  annum  octogesimum  quintum  complevit;  vir 
dulcis  eloquio,  dulcis  etiam  rerum  varietate  ;  quique 
ex  philosophia  suavia  tantum  decerpserit,  molesta  et 
amara  non  attigerit.  Carneades  Cyrenaeus,  multis 
postea  annis,  ad  octogesimum  quintum  aetatis  annum 
similiter  pervenit ;  vir  eloquentiae  profluentis,  quique 
grata  et  amoena  cognitionis  varietate  et  se  ipsum,  et 
alios  delectaret.  At  Ciceronis  tempore  Orbilius,  non 
philosophus,  aut  rhetor,  sed  grammaticns,  ad  cente- 
simum  fere  annum  vixit;  primo  miles,  deinde  ludi- 
magister ;  vir  natura  acerbus  et  lingua  et  calamo,  et 
versus  discipulos  etiam  plagosus. 

12.  Q-  Fabius  Maximus  sexaginta  tribus  aunis 
au°-ur  fuit;  unde  constat  eum  octogenario  majorem 
occubuisse ;  licet  verum  sit  in  auguratu  nobilitatem 
raagis  spectari  solitam,  quam  setatem  :  vir  prudens  et 
cunctator,  et  in  omnibus  vitae  partibus  moderatus,  et 
cum  comitate  severus.  Masinissa  rex  Numidarum 
nonagesimum  annum  superavit,  et  filium  genuit 
post  octogesimum  quintum ;  vir  acer,  et  fortunae  fi- 
dens,  et  juventute  multas  rerum  vicissitudines  exper- 
tus,  decursu  aetatis  constanter  felix.  At  M.  Porcius 
Cato  ultra  annum  nonagesimum  vixit ;  vir  ferrei  prope 
corporis  et  animi ;  linguae  acerbae,  et  simultates  amans  ; 
idem  agriculturae  deditus,  sibique  et  familiae  suas  me- 
dicus. 

13.  Terentia  Ciceronis  uxor  ad  annum  centesimum 
tertium  vixit ;  mulier  rnultis  aerumnis  conflictata,  pri- 
tuo  exilio  mariti,  deinde  dissidio,  et  rursus  calamitate 
ejus  extrema  ;  etiam  podagra  saepius  vexata.  Luceia 
annum  centenarium  hand  paruni  superavit ;  cum  di- 
catur  centum  annis  totis  in  sceua  mimam  agens  pro- 
nunciasse ;  puellae  fortasse  primo  partes  suscipiens, 
postremo  anus  decrepitae.  At  Galeria  Copiola,  mima 
etiam  et  saltria,  pro  tyrocinio  suo  producta  est  in  sce- 
nario, quoto  anno  aetatis  incertum  est ;  verum  post  an- 
nos  nonaginta  novemab  ea  productione  rursus  reducta 
est  in  scenam,  non  jam  pro  mima,  sed  pro  miraculo, 
in  dedicatione  theatri  a  Pompeio  Magno ;  neque  hie 
finis,  cum  etiam  in  ludis  votivis  pro  salute  divi  Au- 
gusti  iterum  monstrata  sit  in  scena. 

14.  Fuit  et  alia  mima  aetate  paulo  inferior  digni- 
tate  sublimior,  quae  ad  nonagesimum  annum  aetatem 
fere  produxit ;  Livia  Julia  Augusta,  Caesaris  Augusti 
uxor,  Tiberii  mater.  Etenim  si  fab  u  I  a  fuit  vita  Au- 
gusti (id  quod  ipse  voluit,  cum  decumbens  amicis 
praecepisset,  ut  postquam  expirarit,  sibi  Plaudite  ex- 
hiberent)  certe  et  Livia  optima  mima  fuit ;  quae  cum 
marito  obsequio,  cum  Alio  potestate  quadem  et  prae- 
dominantia,  tam  bene  congrueret.  Mulier  comis,  et 
tamen  matronalis,  negotiosa,  et  potestatis  tenax.  At 
Junia   C.  Cassii    uxor,  M.  Bruti  soror,  etiam  nona- 

2  b  2 


372  Historia  Vitce  et  Mortis. 

genaria  fuit ;  cum  post  aciem  Philippensem  sexaginta 
quatuor  annos  vixisset.  Mulier  magnanima,  opibus 
felix,  calamitate  mariti  et  proximorum,  et  longa  vi- 
duitate  mo3Sta,  sed  tamen  honorata. 

15.  Memorabilis  est  annus  Domini  septuagesimus 
sextus,  tempore  imperatoris  Vespasiani ;  quo  repe- 
riuntur  longaevitatis  tanquam  fasti ;  eo  enim  anno  pe- 
ractns  est  census  (census  autem  de  aetatibus  auctori- 
tatem  et  informationem  habet  fidissimam) ;  atque  in 
ea  parte  Italiae,  qua?  jacet  inter  Apenninum  et  Padum, 
inventi  sunt  homines,  qui  annum  centesimum  aequa- 
runt  et  superarunt,  centum  et  viginti  quatuor;  vide- 
licet annorum  centum  homines  quinquaginta  quatuor; 
annorum  centum  et  decern,  homines  quinquaginta 
septem ;  annorum  centum  et  viginti  quinque,  homi- 
nes duo  ;  annorum  centum  et  triginta,  homines  qua- 
tuor; annorum  centum  et  triginta  quinque  aut  tri- 
ginta septem,  homines  item  quatuor;  annorum  cen- 
tum et  quadraginta,  homines  tres.  Praeter  hos,  spe- 
ciatim  Parma  edidit  quinque,  quorum  tres,  centum 
viginti  annos,  duo  centum  triginta  compleverunt; 
Bruxella  unum  annorum  centum  viginti  quinque; 
Placentia  unum  annorum  centum  triginta  unius ;  Fa- 
ventia  imam  mulierem  annorum  centum  triginta  duo- 
rum;  oppidumquoddam  (tunc  dictum  Velleiacium)  in 
collibus  circa  Placentiam  decern  dedit;  quorum  sex, 
annum  aetatis  centesimum  decimum,  quatuor  cente- 
simum vicesimum  compleverunt;  Ariminum  denique 
unum  centum  et  quinquaginta  annorum,  nomine  M. 
Aponium. 

Moni-  Ne  res  in   longum  procederet,   visum  est  tarn  in 

illis,  quos  jam  recensuimus,  quam  in  his,  quos 
mox  recensebimus,  nullum  adducere  octogenario 
minorem  :  apposuimus  autem  singulis  characterem 
sive  elogium  verum  et  perbreve;  at  ejusmodi,  quod 
judicio  nostro  nonnullam  habeat  ad  longsevitatem 
(quae  moribus  et  fortuna  non  parum  regilur)  rela- 
tionein  ;  sed  duplici  modo:  aut  quod  tales  longaevi 
esse  plerunque  soleant,  aut  quod  tales,  licet  minus 

apte  dispositi,  tainen  longaevi  esse  aliquando  pos- 
sint. 

16.  Inter  imperatores  Romanes  et  Graecos,  item 
Francos  et  Germanos,  usque  ad  nostram  aetatem,  qui 
numerum  prope  ducentorum  principum  complerunt, 
quatuor  tautuin  inventi  sunt  octogenarii ;  quibus  ad- 
dere  liceat  imperatores  duos  primos,  Augustum  et 
Tiberium ;  quorum  hie  septuagesimum  octavum,  ille 
septuagesimum  sextum  annum  implevit ;  et  ad  octo- 
gesimum  forte  pervenire  uterque  potuisset,  si  placu- 
isset  Livise  et  Caio.  Augustus  (ut  dictum  est)  annos 
vixit  septuaginta  sex;  vir  inoderatus  ingenio  ;  idem 
ad  res  perticiendas  vehemens,  caetera  placidus  et  sere- 
nus,  cibo  et  potu  sobrius,  venere  intemperantior,  per 
omnia  felix  ;  quique  anno  aetatis  tricesimo  gravem  et 
periculosum  passus  est  morbum,  adeo  ut  salus  ejus 
pro  desperata  esset :  quern  Antonius  Musa  medicus, 
cum  caeteri  medici  calidamedicamenta,  tanquam  morbo 
convenientia,  adhibuissent,  contraria  ratione  frigidis 
curavit;  quod  fortasse  ei  ad  diuturnitatem  vitas  pro- 
fuit.  Tiberius  duos  amplius  annos  vixit ;  vir  lentis 
maxillis  (ut  Augustus  aiebat)  sermone  scilicet  tardus, 
sed  validus;  sanguinarius,  bibax,  quique  libidinem 
etiam  in  diaetam  transtulit;  attamen  valetudinis  suae 
curator  probus,  ut  qui  solitus  esset  dicere,  stultum 
esse,  qui  post  triginta  annorum  vitam  medicum  con- 
suleret  aut  advocaret.  Gordianus  senior  octoginta 
annos  vixit,  et  tamen  violenta  morte  periit,  postquam 
vix  degustasset  imperium;  vir  magnanimus  et  splen- 
didus,  eruditus  et  poeta,  et  constanti  vitse  tenore  (ante 
ipsum  obitum)  felix.  Valerianus  imperator  septua- 
ginta sex  annos  vixit,  antequam  a  Sapore  rege  Per- 
sarum  captus  esset;  post  captivitatem  autem  septem 
annos  vixit  inter  contumelias,  etiam  violenta  morte 
praereptus;  vir  mediocris  animi,  nee  strenuus;  existi- 
matione  tamen  paulo  eminentior  et  evectus,  experi- 
mento  minor.  Anastasius  cognomine  Dicorus  octo- 
ginta octo  annos  vixit;  homo  animi  sedati,  sed  hu- 
milior,  et  superstitiosus,  et  timidus.  Anicius  Justi- 
nianus  annos  octoginta  ties  vixit;  virgloriae  appetens, 

persona  propria  socors  ducum  suorum  virtute  felix 
et  Celebris;  uxorius,  neque  suus,  sed  aliorum  dictu 
circumactus.  Helena  Britanua,  Constantini  Magni 
mater,  octogenaria  fuit;  mulier  civilibus  rebus  minus 
se  immiscens,  nee  mariti  nee  filii  imperio,  sed  tota 
religioni  dedita;  magnanima  et  semper  florens.  Theo- 
dora imperatrix  (quae  Zoes  soror  erat,  Monomachi 
uxoris ;  ipsa  autem  post  obitum  ejus  sola  regnavit) 
annos  supra  octoginta  vixit;  mulier  negotiosa,  et  im- 
perio delectata,  felix  admodum,  et  ex  felicitate  cre- 
dula. 

17.  Jam  a  secularibus  ad  principes  viros  in  eccle- 
sia  narrationem  convertemus.     S.  Johannes  Apostolus 
Servatoris  et  discipulus  amatus,  nonaginta  tres  annos 
vixit;  vere  aquilae  emblemate  notatus,  nihil  spirans 
nisi  divinum,  et  tanquam  Seraph  inter  Apostolos  pro- 
pter fervorem  charitatis.     S.  Lucas  evangelista  octo- 
ginta quatuor  annos  complevit ;  vir  eloquens  et  pere- 
grinator,  S.  Pauli  comes  individuus,  et  medieus.     Sy- 
meon  Cleophae,  frater  Domini  dictus,  episcopus  Hie- 
rosolymitanus,  annos   centum    et  viginti  vixit:   licet 
martyrio  praereptus  fuerit;  vir  animosus,  et  constans, 
et  bonorum  operum  plenus.  Polycarpus  Apostolorum 
discipulus,  Sinyrnensis  episcopus,  videtur  ad  centum 
annos  et  amplius  setateni  produxisse;    licet  martyrio 
interceptus ;  vir  excelsi  animi  et  heroicae  patientiae, 
et  laboribus  indefessus.  Dionysius  Areopagita,  Paulo 
Apostolo  contemporaneus,  ad  nonaginta  annos  vixisse 
videtur;  Volucris  cceli  appellatus  ob  theologiam  sub- 
limem  ;  neque  minus  factis  quam  meditationibus  in- 
signia.    Aquila  et  Priscilla,  Pauli  Apostoli  primo  hos- 
pites,   deinde  coadjutores,  conjugio  felici   et  celebri 
ad   centum  ad   minimum  annos  vixerunt ;  cum   sub 
Xysto  primo  superstates  fuerint;    nobile  par,   et  in 
omnem  charitatem  effusum;    quibus  inter   maximas 
consolationes{quales  proculdubio  primos  illos  ecclesiae 
fundatores  sequebantur)  etiam  illud  conjugalis  consor- 
tii  tanquam  magnus  cumulus  accesserat.     S.  Paulus 
Eremita  annos  centum  et  tredecim  vixit ;  vixit  autem 
in  spelnnca  victu  tarn  simplici  et  duro,  ut  eo  vitam 
tolerare  supra  humanas  vires  videri  possit ;  in  niedi- 

tationibusetsoliloquiis  tantummodo  aevum  transigens  ; 
qui  tamen  non  illiterates  aut  idiota,  sed  eruditus  fuit. 
S.  Antonius,  Ccenobitarum  primus  institutor,  aut  (ut 
alii  vol u nt)  restitutor,  ad  centesimum  quintum  annum 
pervenit :  vir  devotus  et  contemplativus,  et  tatnen 
civilibus  rebus  utilis;  vitas  genere  austero  et  aspero; 
attamen  in  gloriosa  quadam  solitudine  degens,  nee 
sine  imperio  ;  cum  et  monachos  suos  sub  se  habuisset, 
atqne  insuper  a  compluribus  etChristianis  et  philoso- 
phis,  veluti  vivum  aliquod  simulacrum,  uon  sine  ado- 
ratione  quadam  visitatus  esset.  S.  Athanasius  mor- 
tuus  est  octogenario  major;  vir  invincibilis  constantiae, 
famae  semper  itnperans,  nee  fortunae  succumbens; 
idem  erga  potentiores  liber,  erga  populum  gratiosus 
et  acceptus  ;  exercitatus  contentionibus,  in  iisque  et 
animosus  et  solers.  S.  Hieronymus  plurimorum  con- 
sensu annum  nonagesinium  superavit ;  vir  calamo  po- 
tens,  et  virilis  eloquential ;  varie  eruditus,  et  Unguis, 
etscientiis;  peregrinator  item,  atque  vitas  versus  se- 
nium austerioris;  sed  in  vita  privata  spiritus  gerens 
altos,  et  late  fulgens  ex  obscuro. 

18.  At  papae  Romani  numerantur  ducenti  quadra- 
ginta  unus  ;  ex  tanto  nuraero  quinque  solummodo  oc- 
togenarii,  aut  supra  reperiuntur:  primitivis  autem 
compluribus  justa  aetas  martyrii  praerogativa  anticipata 
est.  Joannes,  vicesimus  tertius  papa  Romanus,  no- 
nagesimum  aetatis  annum  complevit;  vir  ingenii  in- 
quieti,  et  novis  rebus  studens,  et  multa  transferens, 
nonnulla  in  melius,  baud  pauca  in  aliud ;  magnus 
autem  opum  et  thesauri  accumulator.  Gregorius  di- 
ctus  duodecimus,  creatus  papa  in  schismate,  et  quasi 
interrex,  nonagenarius  obiit;  de  eo  propter  brevita- 
tem  papatus  nihil  invenimus,  quod  annotemus.  Pau- 
lus  tertius  ad  octoginta  et  unum  annos  vixit;  vir  se- 
dati  animi  et  profundi  consilii,  idem  doctus  et  astro- 
logus,  et  valetudinem  impense  regens;  more  autem 
veteris  sacerdotis  Eli  indulgens  in  suos.  Paulus  quar- 
tus  octoginta  tres  annos  vixit ;  vir  natura  asper  et  se- 
verus,  altos  gerens  spiritus,  et  imperiosus,  ingenio 
commotior,  sermone  eloquens  et  expeditus.  Grego- 
rius decimus  tertius  similem  aetatem  octoginta  trium 

annorum  implevit;  vir  plane  bonus,  animo  et  corpore 
sanus,  politicus,  temperatus,  evergetes  et  eleemosy- 
narius. 

19.  Quae  sequentur,  ordine  promiscua,  fidei  magis 
dubiae,  observatione  magis  jejuna,  erunt.     Rex  Ar- 
ganthonius,  qui  regnavit  Gadibus   in  Hispania,  cen- 
tum et  triginta,  aut  (ut  alii  volunt)  quadraginta,  annos 
vixit;  ex  quibus  octoginta  regnavit:  de  moribus  ejus 
et  vitae  genere,  et  tempore  quo  vixit,  siletur.     Cinyras 
Cypriorum  rex  in  insula  ilia,  tunc  habita  beata  et  vo- 
luptaria,  centum  quinquaginta    aut  sexaginta    annos 
vixisse  perhibetur.     Reges  duo  Latini  in  Italia,  pater 
et  filius,  alter octiugentos,  alter  sexcentos  annos,  vixisse 
traduntur  ;   verum  hoc  narratur  a  philologis  quibus- 
dam,  quibus  et  ipsis  (caetera  satis  credulis)  fides  rei 
suspecta   est,  imo    damnata.      Arcadum   reges  non- 
nullos  trecentos  annos  vixisse  alii  tradunt,  regio  certe 
ad   vitam  longam  satis  idonea ;  res   fortasse  fabulis 
aucta.     Narrant  Dandonem  quendam  in  Illyrico  ab- 
sque incommodis  senectutis  quingentos  annos  vixisse. 
Apud   Epios,  iEtoliae  videlicet  partem   narrant  uni- 
versam  gentem  admodum  longaevam  fuisse;  ut  multi 
ex   his    ducenum    annorum    inventi    sint;    inter   eos 
praecipuum  quendam   nomine   Litorium,  virum  gigan- 
teae  staturae,   qui    trecentos   annos   cumulaverat.     In 
Tmoli    montis   fastigio  (Tempsi    antiquitus    vocato) 
homines  complures    centum   quinquaginta  annos   vi- 
xisse traditnr.     Sectam  Essaeorum  apud  Judaeos  ultra 
centum  annos  communiter  vixisse  tradunt ;    secta  au- 
tem  ilia  sinaplici  admodum  diaeta  utebatur,  ad  regulam 
Pythagorae.     Apollonius  Tyanaeus  centum  annos  ex- 
cessit,   aspectu  (ut  in  tanta  aetate  pulcher,  vir  certe 
mirificus,  apud  ethnicos  divinus  habitus,  apud  Chris- 
tianos    magus ;    victu    Pythagoricus,    magnus   pere- 
grinator,    magna   etiam    gloria    florens,  et    tanquam 
pro  numine  cnltus;  attarnen  sub  finem  aetatis  accu- 
sationes  et  contumelias  passus,  unde  nihilominus  in- 
columis  quoquo  modo   evasit.     Attamen   ne   longae- 
vitas   sua   diaetae  Pythagoricae  solum  tribuatur,   sed 
etiam  e  genere  suo  aliquid  traxisse  videatur;  avus 
ejus  etiam  centum  triginta  annos  vixit.     Q.  Metellum 

ultra  centum  annos  vixisse  certa  res  est;  atque,  post 
consularia  imperia  feliciter  administrata,  pontificem 
maximum  jam  senem  creatum  esse,  et  sacra  per  viginti 
duos  annos  tractasse;  neque  ore  in  votis  nuncupandis 
haesitante,  neque  in  sacriticiis  faciendis  tremula  manu 
utentem.     Appium  Caecum  aimosissimum  fuisse  con- 
stat; annos  non  numerant ;  quorum  partem  majorem, 
postquam  luminibus  orbatus  esset,  transegit ;  neque 
propterea  mollitus,   familiam  numerosam,   clientelas 
quamplurimas,  quinetiam  rempublicamfortissime  rex- 
it:  extrema   vero  aetate   lectica  in   senatum  delatus, 
pacem  cum  Pyrrho  vehementissime  dissuasit ;  cujus 
principium  orationis  admodum  memorabile,  et  invin- 
cibile   quoddam   robur,    et    impetum    animi   spirans. 
"  Magna,  inquit,  impatientia  (patres  conscripti)  cae- 
"  citatem  meam  per  plures  jam  annos  tuli ;  at  nunc 
"  etiam  me  surdum  quoque  optaverim,  cum  vos  tam 
"  deformia  consilia  agitare  audiam."     M.  Perpenna 
vixit   annos   nonaginta  octo ;  omnibus,    quos   consul 
sententiam   in   senatu    rogaverat   (hoc    est,    omnibus 
senatoribus  sui  anni)  superstes  fuit :  etiam  omnibus, 
quos  paulo   post  censor  in  senatum  legerat,  septem 
tantum  exceptis.     Hiero,  rex  Sicilian  temporibus  belli 
Punici    secundi,    ad    centesimum   fere  annum    vixit; 
vir  et  regimine  et  moribus  moderatus;  numinum   cul- 
tor,  et  amicitiae  conservator  religiosus;  beneficus,  et 
constanter  fortunatus.    StatiHa  ex  nobilifamilia,  Clau- 
dii    tempore,  vixit   annos  nonaginta  novem.     Clodia 
Ofilii   filia  centum  et  quindecim.     Xenophilus,  anti- 
quus  philosophus  e  secta  Pythagorae,  centum  et  sex 
annos  vixit,  sana  et  vivida  senectute,  et  magna  apud 
vulgum  doctrinae  fama.     Insnlani  Corcyraei  habeban- 
tur  olim   vivaces,  sed   hodie  communi  aliorum  sorte 
vivunt.     Hippocrates  Cous,  medic  us  insignis,  centum 
et  quatuor  annos  vixit ;   artemque   suam  tam  longa 
vita  comprobavit   et  honestavit ;  vir   cum    prudentia 
quadam  doctus,  in  experientia  et  observatione  mul- 
tus ;  non    verba   aut   methodos  captans,   sed   nervos 
tantum  scientiae  separans  et  proponens.     Demonax 
philosophus   (non  solum   professione,    sed    moribus) 
tempore  Adriani,  ad  centenarium  fere  annum  vixit; 

vir  magni  animi,  atque  animi  victor,  idque  vere  sine 
affectatione,    et  in  maximo   humanarum  rerum   con- 
temptu,  civilis  et  urbanus.     Is  cum  amici  de  sepul- 
tura  ipsius    verba  injicerent,    "  Desinite,  inquit,    de 
"  sepultura   curare ;    cadaver    enim    foe  tor   sepeliet." 
Atque  illi ;  "  Placet  ergo  avibus  ant  canibus  exponi  ?" 
Ule  rursus,  "  Cum,  inquit,  vivus  hominibus  prodesse 
"  pro  viribus  contenderim,  qua?  invidia  est,  si  mor- 
"  tuus  etiam  animalibus  aliquid  prsebeam?"     Popu- 
lus   Indiae,    Pandorse   appellati,    admodum   longaevi ; 
etiam  usque  ad  annum  ducentesimum :  addunt  rem 
magis  miram ;  scilicet  cum  pueri  fere  candido  capillo 
fuerint,  senectute  ante  canitiem  eos  nigrescere  solitos  : 
id  tamen  ubique  vulgare  est,  ut  pueris  capillitio  can- 
didiore,  virili  setate  pili  mutentur  in  obscurius.  Etiam 
Seres,  Indorum   populus,  cum  vino  suo  ex  palmis, 
longaevi  habiti  sunt,  usque  ad  annum  centesimum  tri- 
cesimum.     Euphranor  grammaticus  consenuit  in  scho- 
la,  et  docebat  literas,  ultra  annum  centesimum.    Ovi- 
dius  senior,  poetae  pater,  nonaginta  annos  vixit ;  di- 
versus  a  moribus  filii,  utpote  qui  Musas  contempsit, 
et  poeticen  filio  dissuasit,     Asinius  Pollio,  Augusti 
familiaris,  centum  annos  superavit ;  viringentis  luxus, 
eloquens,  literarum  cultor,  attamen  vehemens,  super- 
bus,  crudelis,  et  tanquam  sibi  natus.     Invaluit  opinio 
de  Seneca,  quod  admodum  annosus  fuerit,  usque  ad 
annum  centesimum  decimum  quartum  ;  quod  verum 
esse  non  potest,  cum  tantum  absit,  ut  senex  decre- 
pitus  ad  Neronis  tyrocinium  admotus  sit,  ut  contra 
rebus   gerendis   strenue  suffecerit:   quinetiam  paulo 
ante,  medio  tempore  Claudii,  exularit,   ob  aduiteria 
aliquarum    principum   fceminarum ;    quod    in  talem 
aetatem  non  competit.     Joannes  de  Temporibus,  ex 
omnibus  posterioribus  seculis,  traditione  quadam  et 
opinione   vulgari,   usque  ad     miraculum,   vel   potius 
usque   ad    fabulam,   longasvus   perhibetur,    annorum 
supra  trecentos;  natione  fuit  Francus,  militavit  autem 
sub   Carolo   Magno.     Gartius   Aretinus,    Petrarchae 
proavus,  ad  centum  et  quatuor  annos  pervenit,  pros- 
pera  semper  usus  valetudine,  atque  in  extremis  vires 
labantes  sentiens   potius,   quam  morbum;  qua3  vera 

est  resolutio  per  senium.  Ex  Venetis  reperiuntur 
baud  pauci  longaevi,  etiam  gradu  eminentiori;  Fran- 
ciscus  Donatus  dux;  Thomas  Contarenus  procurator 
S.  Marci;  Franciscus  Molinus  item  procurator  S. 
Marci ;  alii.  At  maxime  memorabile  est  illud  de 
Cornaro  Veneto,  qui  corpore,  sub  initio,  valetudi- 
nario,  ccepit  primum  metiri  cibum  et  potum,  ad  cer- 
tum  pondus,  in  curam  sanitatis :  ea  cura  transiit  usu 
in  diaetam,  et  ex  diaeta  in  magnam  longaevitatem, 
usque  ad  annum  centesimum,  et  ultra,  integris  sensi- 
bus,  et  constanti  valetudine.  Gulielmus  Postellus, 
nostra  aetate,  Gallus,  ad  centesimum  et  prope  vice- 
simum  annum  vixit;  etiam  summitatibus  barbae  in 
labro  superiore  nonnihil  nigrescentibus,  neque  prorsus 
canis;  vir  capite  motus,  et  non  integrae  omnino  phan- 
tasiae  ;  magnus  peregrinator,  et  mathematicus,  et  haere- 
tica  pravitate  nonnihil  aspersus. 

20.  Apud  nos  in  Anglia,  arbitror  non  existere  vil- 
lulam  paulo  populosiorem,  in  qua  non  reperiatur  ali- 
quis  vir,  aut  mulier  ex  octogenariis  ;  etiam  ante  pau- 
cos  annos,  in  agro  Herefordiensi,  inter  ludos  florales, 
instituta  erat  chorea  et  saltatio  ex  viris  octo,  quorum 
aetas  simul  computata  octingentos  annos  complebat; 
cum  quod  alteris  eorum  ad  centenarium  deesset,  alte- 
ris  aliquibus  superesset. 

21.  In  hospitali  Bethleem,  ad  suburbia  Londini, 
quod  in  sustentationem  et  custodiam  phreneticorum 
institutum  est,  inveniuntur  de  tempore  in  tempus 
multi  ex  mente  captis  fuisse  longaevi. 

22.  iEtates,  de  quibus  fabulantur,  nympharum  et 
daemonum  aereorum,  qui  corpore  mortales  essent, 
sed  admodum  longaevi;  (id  quod  et  antiqua,  et  inter 
quosdam  recenti  superstitione  et  credulitate,  recep- 
tum  est)  pro  fabulis  et  somniis  habemus;  praesertim 
cum  sit  res,  nee  cum  philosophia,  nee  cum  religione 
bene  consentiens.  Atque  de  historia  longaevitatis  in 
homine,  per  individua,  aut  individuis  proxima,  haec 
inquisita  sint.  Jam  ad  observationes  per  capita  tran- 
sibimus. 

23.  Decursus  seculorum,  et  successio  propaginis, 


380  Historia  Vitce  et  Mortis. 

nihil  videntur  omnino  demere  de  diuturnitate  vitae ; 
quippe  curriculum  humanae  aetatis  videmus,  usque  a 
tempore  Mosis  ad  nostra,  circa  octogesimum  annum 
stetisse ;  neqiie  sensim  et  paulatim,  (ut  quis  crederet) 
declinasse.  Sunt  certe  tetnpora  in  singulis  regioui- 
bus,  quibus  homines  diutius  a  lit  brevius  degunt.  Diu- 
tius  plerunque,  cum  terapora  fuerint  barbara,  et  sirn- 
plicioris  victus,  et  exercitationi  corporis,  magis  de- 
dita;  brevius,  cum  inagis  civilia,  et  plus  luxuriae  et 
otii  :  verum  ista  transeunt  per  vices,  propago  ipsa 
nihil  facit.  Neque  dubium  est,  quin  idem  fiat  in  ani- 
mal ibus  caeteris,  siquidem  nee  boves,  nee  equi,  aut 
oveSj  et  siinilia,  aevo,  ultimis  his  seculis,  minuuntur  ; 
itaque  praecipitatio  aetatis  facta  est  per  diluvium  ;  et 
fieri  fortasse  potest  per  similes  majores  casus  (u  tloq  uun- 
tur)  veluti  inundationes  particulares,  combustiones 
per  longas  sicqitates,  terra?  motus,  et  similia.  Quin- 
etiam  videtur  similis  esse  ratio  in  magnitudine  corpo- 
rum  sive  statura ;  quae  nee  ipsa  per  successionem 
propaginis  defluit;  licet  Virgilius  (communem  opi- 
nionem  secutus)  divinasset  posteros  futuros  praesenti- 
bus  minores  ;  unde  ait  de  campis  iEmathiis,  et  iEmo- 
nensibus  subarandis  : 

Grandiaque  effossis  mirabitur  ossa  sepulchris. 

Etenim  cum  constet  fuisse  quondam  homines  staturis 
giganteis  (quales  et  in  Sicilia,  et  alibi,  in  vetustis  se- 
pulchris et  cavernis,  pro  certo  reperti  sunt)  tamen 
jam  per  tria  fere  millenaria  annorum,  ad  quae  produ- 
citur  memoria  satis  certa,  in  iisdem  locis  nil  tale  con- 
tinuatur;  licet  etiam  haec  res  per  mores  et  consue- 
tudines  civiles  vices  quasdam  patiatur,  quemadmo- 
dum  et  ilia  altera.  Atque  haec  magis  notanda,  quia 
insedit  animis  hominum  penitus  opinio,  quod  sit  per- 
petuus defluxus  per  aetatem,  turn  quoad  diuturnitatem 
vitae,  turn  quoad  magnitudinem  et  robur  corporis; 
omniaque  labi  et  ruere  in  deterius. 

24.  Regionibus  frigidioribus  et  hyperboreis  diutius 
homines  vivunt  plerunque,  quam  calidioribus  ;  quod 
necesse  est  fieri,  cum  et  cutis  sit  magis  astricta ;  et 
succi  corporis  minus  dissipabiles  ;  et  spiritus  ipsi  mi- 

nus  acres  ad  consumendum,  et  magis  fabriles  ad  re- 
paranduni :  et  aer  (utpote  modice  calefactus  a  radiis 
solis)  minus  praedatoribus  :  at  sub  linea  aequinoctiali, 
ubi  sol  transit,  et  duplex  sit  hiems  et  aestas,  sitque 
etiam  major  aequalitas  inter  spatia  dierum  et  noctium 
(si  caetera  non  impediant)  etiam  bene  diu  vivunt ;  ut 
in  Peruvia  et  Taprobana. 

25.  Insulani  mediterraneis  ut  plurimum  sunt  lon- 
gaeviores ;  neque  enim  tarn  diu  vivunt  in  Russia, 
quam  in  Orcadibus  ;  neque  tarn  diu  in  Africa  ejusdem 
paralleli,  quam  in  Canariis  et  Terceris  ;  Japonenses 
etiam  Chinensibus  (licet  hi  longsevitatis  appetentes 
sint  usque  ad  insaniam)  sunt  vivaciores ;  nee  mirum, 
cum  aura  maris,  et  in  regionibus  frigidioribus  foveat, 
et  in  calidioribus  refrigeret. 

26.  Loca  excelsa  potius  edunt  longaevos,  quam 
depressa  ;  praesertim  si'  non  sint  juga  montium,  sed 
terrae  altae  qnatenus  ad  situm  eorum  generalem;  qua- 
lis  fuit  Arcadia  in  Graecia,  et  -/Etoliae  pars,  ubi  lon- 
gaevi  admodum  fuerunt :  at  de  montibus  ipsis  eadem 
foret  ratio,  propter  aerem  videlicet  puriorem  et  lim- 
pidiorem,  nisi  hoc  labefactaretur  per  accidens ;  in- 
terventu  scilicet  vaporum  ex  vallibus  eo  ascenden- 
tium,  et  ibi  acquiescentium.  Itaque  in  montibus 
nivalibus  non  reperitur  aliqua  insignis  vitae  longitudo  ; 
non  in  Alpibus,  non  in  Pyrenaeis,  non  in  Apennino ; 
sed  medii  colles,  aut  etiam  valles  dant  homines  lon^ 
gaeviores  ;  at  in  montium  jugis  protensis  versus  JEthio- 
piam  et  Abyssinos,  ubi,  propter  arenas  subjectas, 
parum  aut  nihil  incumbit  in  montes  vaporis,  diutis- 
sime  vivunt;  etiam  ad  hodiernum  diem  annum  non 
raro  centesimum  et  quinquagesimum  implentes. 

27.  Paludes,  et  tractus  earura,  praesertim  expor- 
recti  in  piano,  nativis  propitii,  advenis  maligni,  quoad 
vitae  prorogationem  aut  decurtationem  ;  quodque  mi- 
rum  videri  possit,  paludes,  aqua  salsa  per  vices  inun- 
datse,  minus  salubres,  quam  quae  aqua  dulci. 

28.  Regiones  particulares,  quae  notatse  sunt  longae- 
vos  produxisse,  sunt  Arcadia,  iEtolia,  India  cis  Gan- 
gem,  Brasilia,  Taprobana,  Britannia,  Hybernia,  cum 
Insulis  Orcadibus  et  Hebridibus  ;  nam  de  ^Ethiopia 

quod  ab  aliquo  ex  antiquis  refertur,  quod  longsevi  fu- 
erint,  res  vana  est. 

29.  Occulta  est  res  salubritas,  praesertim  perfectior, 
aeris ;  et  potius  experimento,  quam  discursu  et  con- 
jectura,  elicitur.  Capi  possit  experimentum  ex  vel- 
lere  lanae,  per  expositionem  in  aerem  cum  mora  ali- 
qua  dierum,  minus  aucto  ponderer  aliud  ex  frusto 
carnis  dintius  manente  non  putrefacto;  aliud  ex  vitro 
calendari  minori  spatio  reciprocante  ;  de  his  et  simili- 
busamplius  inquiratur. 

30.  Aeris  non  tantum  bonitas  aut  puritas,  verum 
etiam  sequalitas,  quoad  longaevitatemspectatur.  Col- 
lium  etvallium  varietas,  aspectui  et  sensui  grata,  lon- 
gaevitati  suspecta;  at  planities  modice  sicca,  nee  ta- 
men  nimis  sterilis  aut  arenosa,  nee  prorsus  sine  arbo- 
ribus  et  umbra,  diuturnitati  vitas  magis  commoda. 

31.  Inaequalitas  aeris  (ut  jam  dictum  est)  in  loco 
mansiouis  mala ;  verum  mutatio  aeris  in  peregrina- 
tione,  postquam  quis  assueverit,  bona;  unde  et  mag- 
ni  peregrinatores  longaevi  fuere :  similiter  etiam  lon- 
gaevi,  qui  in  tuguriolis  suis,  eodem  loco,  perpetuo 
vitam  degerunt ;  aer  enim  assuetus  minus  consumit, 
atmutatus  magis  alit  et  reparat. 

32.  Ut  series  et  numerus  successionum  ad  diutur- 
nitatem  aut  brevitatem  vitas  nihil  est  (ut  jam  diximus) 
ita  conditio  immediata  parentum,  tarn  ex  parte  patris, 
quam  matris,  proculdubio  multum  potest.  Alii  siqui- 
dem  generantur  ex  senibus,  alii  ex  adolescentulis,  alii 
ex  viris  aetate  justiore ;  item  alii  a  patribus  cum  sani 
fuerint  et  bene  dispositi;  alii  a  morbidis  et  languidis; 
item  alii  a  repletis  et  ebriis,  alii  post  somnum  et  horis 
matutinis  ;  item  alii  post  longam  intermissionem  ve- 
neris, alii  post  venerem  repetitam  ;  item  alii  flagrante 
amore  patrum  (ut  fit  plerumque  in  spuriis)_alii  defer- 
vescente,  ut  in  conjugiis  diuturnis.  Eadem  etiam  ex 
parte  matris  spectantur  :  quibusaddi  debent,  conditio 
matris,  dum  gestat  uterum,  quali  sanitate,  quali  diae- 
ta ;  et  tempus  gestationis,  ad  decimum  mensem,  aut 
celerius.  Hsec  ad  normam  reducere,  quatenus  ad  lon- 
gasvitatem,  difficile  est;  atque  eo  difficilius,  quod  for- 
tasse  quaB  optima  quis  putaret,  in  contrarium  cedent: 

etenim  alacritas  ilia  in  generatione,  quae  liberos  cor- 
pore  robustos  et  agiles  producit,  ad  longaevitatem  mi- 
nus utilis  erit,  propter  acrimoniam  et  incensionem 
spirituuiu.  Diximus  antea,  plus  habere  ex  materno 
sanguine,  conferre  ad  longaevitatem ;  etiam  medio- 
cria  simili  ratione  optima  esse  putamus ;  amorem  po- 
tius  conjugalem  quam  meretricium  ;  horas  generatio- 
ns matutinas  ;  statum  corporis  non  nimis  alacrem  aut 
turgidum,  et  similia.  Illud  etiam  bene  observari  de- 
bet, quod  habitus  parentum  robustior  ipsis  magis  est 
propitius,  quam  fcetui ;  praecipue  in  matre :  itaque 
satis  imperite  Plato  existimavit,  claudicare  virtutem 
generationum,  quod  mulieres  similibus  cum  viris  ex- 
ercitiis,  tam  animi  quam  corporis,  non  utantur;  illud 
contra  se  habet :  distantia  enim  virtutis  inter  marem 
et  foeminam  maxime  utilis  est  fcetui ;  atque  fceminae 
teneriores  magis  praebitoriae  sunt  ad  alendum  foetum, 
quod  etiam  in  nutricibus  tenet.  Neque  enim  Sparta- 
nae  mulieres,  quae  ante  annum  vicesimum  secundum, 
aut  (ut  alii  dicunt)  quintum,  nubere  non  solebant 
(ideoque  Andromanae  vocabantur)  generosiorem  aut 
longaeviorem  sobolem  ediderunt,  quam  Romanae,  aut 
Athenienses,  aut  Thebanae,  apud  quas  anni  duodecim 
aut  quatuordecim  nubiles  erant.  Atque  si  in  Sparta- 
nis  aliquid  fuerit  egregium,  id  magis  victus  parsimo- 
niae  debebatur,  quam  nuptiis  mulierum  serotinis.  Il- 
lud vero  experientia  docet,  esse  quasdam  stirpes  ad 
tempus  longaevas,  ut  longaevitas  sit,  quemadmodum 
morbi,  res  haereditaria,  in  aliquibus  periodis. 

33.  Candidiores  genis,  cute,  et  capillis,  minus  viva- 
ces;  subnigri,  aut  rufi,  aut  lentiginosi  magis.  Etiam 
rubor  nimius  in  juventute  longaevitatem  minus  pro- 
mittit,  quam  pallor.  Cutis  durior  longaevitatis  signum 
potius,  quam  mollior ;  neque  tamen  hoc  intelligitur 
de  cute  spissiori  (quam  vocant  anserinam)  quae  est 
tanquam  spongiosa  ;  sed  de  dura  simul  et  compacta; 
quin  et  irons  majoribus  rugis  sulcatus,  melius  signum, 
quam  nitidus  et  explicatus. 

34.  Pili  in  capite  asperiores,  et  magis  setosi,  os- 
tendunt  vitam  longiorem,  quam  molles  et  delicati; 
crispi  vero  eandem  praenunciant,  si  sint  simul  asperi ; 

contra  si  sint  molles  et  splendentes.     Item  si  sit  cris- 
patio  potius  densa,  quam  per  largiores  cincinnos. 

35.  Citius  aut  serius  calvescere,  res  est  quasi  indif- 
ferens;  cum  calvastri  plurimi  longaevi  fuerint;  etiam 
cito  canescere  (utcunque  videatur  canities  praecursor 
ingruentis  senectutis)  res  fallax  est :  cum  haud  pauci 
praepropere  canescentes,  diu  postea  vixerint :  quin- 
etiam  prematura  canities,  absque  ulla  calvitie,  sig- 
nura  est  longsevitatis ;  contra,  si  concomitetur  calvi- 
ties. 

36.  Pilositas  partium  superiorum  signum  vitas  mi- 
nus longae;  atque  pectore  hirsuti,  et  quasi  jubati,  mi- 
nus  vivaces  :  at  inferiorum  pilositas,  ut  femorum,  tibi- 
arum,  signum  longae  vitas. 

37.  Proceritas  staturae  (nisi  fuerit  enormis)  corn- 
page  commoda,  et  sine  gracilitate,  praesertim  si  con- 
comitetur corporis  agilitas,  signum  longae  vitae ;  at 
contra,  homines  brevioris  staturae  magis  vivaces,  si 
fuerint  minus  agiles  et  motu  tardiores. 

38.  In  corporis  analogia;  qui  corpore  aliquanto 
breviores  sunt,  tibiis  longioribus,  longaeviores  sunt, 
quam  qui  corpore  magis  demisso,  tibiis  autem  brevio- 
ribus  :  item,  qui  inferioribus  parlibus  largiores  sunt,  et 
superioribus  contractures  (structura  corporis  quasi 
surgente  in  acutum)  longaeviores,  quam  qui  humeros 
lati,  deorsum  sunt  tanquam  attenuati. 

39.  Macies  cum  affectibus  sedatis,  tranquillis,  et 
facilibus ;  pinguior  autem  habitus  cum  cholera,  vehe- 
mentia,  et  pertinacia,  diuturnitatem  vitae  significant; 
obesitas  autem  in  juveutute  breviorem  vitam  praemon- 
strat,  in  senectute  res  est  magis  indifferens. 

40.  Diu  et  sensim  grandescere,  signum  vitae  Ion- 
gae  ;  si  ad  staturam  magnam,  magnum  signum  ;  sin  ad 
minorem,  signum  tamen  :  at  contra  velociter  grandes- 
cere ad  staturam  magnam,  signum  malum  est;  sin  ad 
staturam  brevem,  minus  malum. 

40.  Carnes  firmiores,  et  corpus  musculosum  et  ner- 
vosum, et  nates  minus  tumentes,  (quantum  sedendo 
tantuni  sufficiant)  et  venae  paulo  eminentiores,  longae- 
vitatem  denotant :  contraria  brevitatern  vitae. 

42.  Caput,  pro  analogia  corporis,  minutius  ;  collum 

mediocre,  non  oblongum,  aut  gracile,  aut  tumidum, 
aut  tanquam  humeris  impactum  ;  nares  patulae,  qua- 
cunque  forma  nasi;  os  largus  ;  auris  cartilaginea,  non 
carnosa;  dentes  robusti  et  contigui,  non  exiles,  ant 
rari,  longaevitatem  praenunciant;  et  multo  magis,  si 
dentes  aliqui  novi  provectiore  aetate  proveniant. 

43.  Pectus  latius,  sed  non  elevatum,  quin  potius 
adductius  ;  humerique  aliquantulum  gibbi,  et  (ut  lo- 
quuntur)  fornicati;  venter  planus,  nee  prominens; 
manus  largior,  et  palma  minus  lineis  exarata;  pes 
brevior  et  rotundior;  femora  minus  carnosa ;  suras 
non  cadentes,  sed  se  altius  sustentantes,  signa  longae- 
vitatis. 

44.  Oculi  paulo  grandiores,  atque  iris  ipsorum  cum 
quodam  virore;  sensus  omnes  non  nimisacuti;  pul- 
sus juventute  tardior,  sub  aetatem  vergentem  paulo  in- 
citatior;  detentio  anhelitus  facilior  et  in  plura  mo- 
menta; alvus  juventute  siccior,  vergente  aetate  humi- 
dior,  signa  etiam  longaevitatis. 

45.  De  temporibus  nativitatis  nihil  observatum  est, 
quoad  longaevitatem,  memoratu  dignum,  praeter  as- 
trologica,  quae  in  topicis  relegavimus.  Partus  octi- 
mestris,  non  solum  pro  non  vivaci,  verum  etiam  pro 
non  vitali  habetur;  etiam  partus  hiemales  habentur 
pro  longaevioribus. 

46.  Victus  sive  diaeta  Pythagorica,  aut  monastica, 
secundum  regulas  strictiores,  aut  ad  amussim  aequalis 
(qualis  fuit  ilia  Cornari)  videtur  potenter  facere  ad 
vitae  longitudinem.  At  contra  ex  iis,  qui  libere  et 
communi  more  vivunt,  longaeviores  reperti  sunt  saepe- 
numero  edaces  et  epulones,  denique  qui  liberaliore 
mensa  usi  sunt.  Media  diaeta,  quae  habetur  pro  tem- 
perata,  laudatur,  et  ad  sanitatem  confert,  ad  vitam 
longaevam  parum  potest ;  etenim  diaeta  ilia  strictior 
spiritus  progignit  paucos,  et  lentos,  unde  minus  con- 
sumit;  at  ilia  plenior  alimentum  praebet  copiosum, 
unde  magis  reparat ;  media  neutrum  praestat :  ubi 
enim  extrema  nociva  sunt,  medium  optimum  ;  verum 
ubi  extrema  juvativa,  medium  nihili  fere  est.  Diaetae 
autem  illi  strictiori  convenit  etiam  vigilia,  ne  spiritus 

pauci  multo  somno  opprimantur;  exercitatio  item  mo- 
dica,  ne  exolvantur ;  veneris  abstinentia,  ne  exhauri- 
antur:  at  diaetae  uberiori  convenit  contra  somnus  lar- 
gior,  exercitatio  frequentior,  usus  veneris  tempestivus. 
Balnea  et  unguenta  (qualia  fuerunt  in  usu)  deliciis 
potius,  quam  vitse  producendae,  accommodata  fue- 
runt; verum  de  his  omnibus,  cum  ad  inquisitionem 
secundum intentiones  ventum  erit,  accuratius  dicemus. 
lllud  interim  Celsi  medici,  non  solum  docti,  verum 
etiam  prudentis,  non  contemnendum  est ;  qui  varie- 
tatem  et  alternationem  diaetse  jubet,  sed  cum  inclina- 
tione  in  partem  benigniorem ;  scilicet,  ut  quis  vigiliis 
quandoque  se  assuescat,  alias  somno  indulgeat,  sed 
somno  saepius  :  itidem  interdum  jejunet,  interdum 
epuletur,  sed  epuletur  saepius;  interdum  animi  con- 
tentiotfibus  strenue  incumbat,  interdum  remissionibus 
utatur,  sed  remissionibus  saepius.  Illud  certe  minime 
dubium  est,  quin  diaeta  bene  instituta  partes  ad  pro- 
longandam  vitam  potiores  teneat;  neque  conveni  un- 
quam  aliquem  valde  longaevum,  qui  interrogatus  de 
victu  suo  non  obServasset  aliquid  peculiare;  alii  alia. 
Equidem  memini  quendam  senem  centenario  majo- 
rem,  qui  productns  est  testis  cle  antiquaquadam  prae- 
scriptione;  is  cum,  finito  testimonio,  a  judice  familia- 
riter  interrogaretur,  quid  agens  tarn  diuvixisset;  re- 
spondit  (praeter  expectatum,  et  cum  risu  audientium) 
"  Edendo  antequam  esurirem,  et  potando  antequam 
sitirem."     Sed  de  his  (ut  dictum  est)  postea. 

47  Vita  religiosa  et  in  sacris  videtur  ad  longsevita- 
tem  facere.  Sunt  in  hoc  genere  vitae,  otium  ;  admi- 
ratio  et  contemplatio  rerum  divinarum ;  gaudia  non 
sensualia;  spes  nobiles ;  metus  salubres ;  moerores 
dulces;  denique  renovationes  continuse  per  observan- 
tias,  pcenitentias  et  expiationes ;  quae  omnia  ad  diu- 
turnitatem  vitae  potenter  faciunt.  Quibus  si  accedat 
diaeta  ilia  austera,  quae  raassam  corporis  induret,  spiri- 
tus  humiliet,  nil  mirum  si  sequatnr  longaevitas  insig- 
nis;  qualis  fuit  Pauli  eremitae,  Symeonis  Stylitae  ana- 
choretae  columnaris,  et  complurium  aliorum  monacho- 
rum  ex  eremo.  et  anachoretarum 

48.  Huic  proxima  est  vita  in  literis,  philosopho- 
rum,  rhetorum,  et  grammaticorum.  Degitur  hie  quo- 
que  in  otio  et  in  iis  cogitationibus,  quae,  cum  ad  negotia 
vitae  nihil  pertineant,  non  mordent,  sed  varietate  et  im- 
pertinentia  delectant;  vivunt  etiam  ad  arbitrium  suum, 
in  quibus  maxirae  placeat  horas  et  tempus  terentes  ; 
atque  in  consortio  plerunque  adolescentinm,  quod 
paulo  Jaetius  est.  In  philosophiis  autem  magna  est 
discrepantia,  quoad  longaevitatem,  inter  sectas.  Et- 
enim  philosophiae,  qua3  nonnihil  habent  ex  superstitione 
et  contemplationibus  sublimibus,  optimae,  ut  Pythago- 
rica,  Platonica:  etiam  quae  mundi  perambulationem 
et  rerum  naturalium  varietatem  complectebantur,  et 
cogitationes  habebant  discinctas,  et  altas,  et  magna- 
nimas  (deinfinito,  etdeastris,  et  de  virtutibus  heroicis, 
et  hujusmodi)  ad  longaevitatem  bonae;  quales  fuerunt 
Democriti,  Philolai,  Xenophanis,  astrologorum,  et 
Stoicorum :  etiam  quae  nihil  habebant  speculationis 
profundioris,  sed  ex  sensu  communi,  et  opinionibus 
vulgaris,  absque  inquisitione  acriori,  in  omnem  partem 
placide  disputabant,  similiter  bonae ;  quales  fuerunt 
Carneadis  et  Academicorum ;  item  rhetorum  et 
grammaticorum :  at  contra,  philosophiae  in  subtili- 
tatum  molestiis  versantes,  et  pronunciativae,  et 
singula  ad  principiorum  trutinam  examinantes  et  tor- 
queutes;  denique  spinosiores  et  angustiores,  malae; 
quales  fuerunt  plerunque  Peripateticorum  et  scholas- 
ticorum. 

49.  Vita  rusticana  item  ad  longaevitatem  idonea; 
frequens  est  sub  dio  et  aere  libero  ;  non  socors,  sed  in 
motu  ;  dapibus  plerunque  recentibuset  inemptis;  sine 
curis  et  invidia. 

50.  De  vita  militari,  in  juventute,  etiam  bonam 
habemus  opinionem ;  certe  complures  bellatores  egre- 
gii  longaevi  fuerunt;  Corvinus,  Camillus,  Xenophon, 
Agesilaus,  et  alii  tarn  prisci,  quam  moderni :  prodest 
certe  longaevitati,  si  a  juventute  ad  aetatem  provectam 
omnia  crescant  in  benignius,  ut  juventus  laboriosa 
dnlcedinem  quandam  senectuti  largiatur ;  exislima- 
mus  etiam  affectus  militares,  ad  contentionjs  studium 

et  spem  victorise  erectos,  talem  infundere  calorem  spi- 
ritibus,  qui  longaevitati  prosit. 


Medicince  ad  Longcevitatem. 

Ad  Art.  Medicina,  quae  habetur,  intuetur  fere  tantum  con- 
neiio°n "servationem  sanitatis,  et  curationem  morborutn:  de 
iis  autem,  quae  proprie  spectant  ad  longaevitatem,  parva 
est  mentio  et  tanquam  obiter.  Proponemus  tamen  ea 
medicamenta,  quae  in  hoc  genere  notantur,  cordialia 
scilicet  quae  vocantur.  Etenim  quae,  sumpta  in  cura- 
tionibus,  cor  et  (quod  verius  est)  spiritus  muniunt  et 
roborant  contra  veuena  et  morbos,  translata  cum  ju- 
dicio  et  delectu  in  diaetam,  etiam  ad  vitam  produ- 
cendam  aliqua  ex  parte  prodesse  posse  consentaneum 
est.  Id  faciemus  non  promiscue  ea  cumulantes  (ut 
moris  est)  sed  excerpentes  optima. 

]  Aurum  triplici  forma  exhibetur;  autin  auro(quod 
appellant)  potabili ;  aut  in  vino  extinctionis  auri; 
aut  in  auro  in  substantia;  qualia  sunt,  aurum  folia- 
tuni  et  limatura  auri.  Quod  ad  aurum  potabile  at- 
tinet,  ccepit  dari  in  morbis  desperatis  aut  graviori- 
bus  pro  egregio  cordiali,  atque  successu  non  contem- 
nendo.  Verum  existimamus  spiritus  salis,  per  quos 
fit  dissolutio,  virt litem  illam,  quae  reperitur,  largiri 
potius  quam  ipsum  aurum ;  quod  tamen  sedulo  cela- 
tur:  quod  si  aperiri  possit  aurum  absque  aquis  corro- 
sivis,  aut  per  corrosivas  (modo  absitqualitas  venenata) 
bene  postea  ablutas,  rem  non  inutilem  fore  arbitra- 
mur 

2.  Margaritae  sumuntur  aut  in  pulvere  laevigato, 
aut  in  malagmate  quodam  sive  dissolutione  per  suc- 
cuin  limonum  impense  acerborum  et  recentium  ;  at- 
que dantur  aliquando  in  confectionibus  aromaticis, 
aliquando  in  liquore.  Margarita  proculdubio  affini- 
tatem  habet  cum  concha,  cui  adhaeret ;  el  possit  esse 
similis  fere  qualitatis  cum  testis  cancrorum  fluviati- 
lium. 

3.  Inter  gemrnas  crystallinas  habentur  pro  cordiali- 

bus  praecipue  duae;  smaragdus  et  hyacinth  us;  quae 
dantur  sub  iisdem  formis,  quibus  margaritae,  excepto 
quod  dissolutions  earum  (quod  scimus)  non  sint  in 
usu.  Verum  nobis  magis  suspectae  sunt  gemmae  illae 
vitreae  ob  asperitatem. 

De  his  quae  memoravimus,  quatenus  et  quomodo  Moni 
juvamentum  praebeant,  postea  dicetur. 

4.  Lapis  bezoar  probatae  est  virtutis;  quod  spiritus 
recreet,  et  lenem  sudorem  provocet.  Cornu  autem 
manocerotis  de  existimatione  sua  decidit ;  ita  tamen 
ut  gradum  servet  cum  eornu  cervi,  et  osse  de  corde 
cervi,  et  ebore,  et  similibus. 

5.  Ambra-grisia  ex  optimis  est  ad  spiritus  demul- 
cendos  et  confortandos.  Sequuntur  nomina  tantum 
simplicium,  cum  virtutesipsarum  satis  sint  cognitae. 

Calida.  Crocus :  folium  Indum:  lignum  aloes:  cor- 
tex citri:  melissa  :  ocymum  :  caryophyllata :  flores 
aurantiorum  :  rosmarinus  :  mentha :  betonica  :  car- 
duus  benedictus. 

Frigida.  Nitrum  :  rosa  :  viola  :  fragaria  :  fraga  : 
succus  limonum  dulcium :  succus  aurantiorum  dul- 
cium :  succus  pomorum  fragrantium  :  borago :  bu- 
glossa:  pimpinella :  santalum:  camphora. 

Cum  de  iis  jam  sermo  sit,  quae  in  diaetam  trans-  Moni 
ferri  possint,  aquas  illae  ardentiores,  atque  olea  che-tun1, 
mica  (quae,  ut  ait  quidam  ex  nugatoribus,  sunt  sub 
planeta  Martis,  et  habent  vim  furiosam  et  destruc- 
tivam)  quinetiarn  aromata  ipsa  acria  et  mordacia, 
rejicienda  sunt ;  et  videndum  quomodo  componi 
possint  aquae  et  liquores  ex  praecedentibus :  non 
phlegmaticae  illae  stillatitiae,  neque  rursus  ardentes 
ex  spiritu  vini,  sed  magis  temperatae,  et  nihilominus 
vivae,  et  vaporem  benignum  spirantes. 

6.  Haesitamus  de  frequenti  sanguinis  missione, 
utrum  ad  longaevitatem  conferat ;  et  potius  in  ea  su- 
mus  opinione,    quod  hoc  faciat  si  in  habitum  versa 

fuerit,  et  csetera  sint  accommodata:  etenim  succum 
corporis  veterem  emittit,  et  novum  inducit. 

7-  Arbitramur  etiam  morbos  quosdam  emaciantes, 
bene  curatos,  ad  longaevitatem  prodesse;  succos  enim 
novos  praebent  veteribus  consumptis;  atque  (ut  ait 
ille)  convalescere  est  juvenescere ;  itaque  inducendi 
sunt  tanquam  morbi  quidam  artificiales,  id  quod  fit 
per  disetas  strictaset  emaciantes,  de  quibus  postea  di- 
cemus. 


Intentiones. 

Ad  Art.  Postquam  autem  inquisitionem  absolverimus  secun- 
efil3'  dum  subjecta,  videlicet  corporum  inanimatorum,  ve- 
Con-  getabilium,  animalium,  hominis;  propius  accedemus, 
et  inquisitionem  per  intentiones  ordinabimus;  veras 
et  proprias  (ut  omnino  arbitramur)  quaeque  sint  tan- 
quam semitae  vitas  mortalis.  Neque  enim  in  hac  parte 
quicquam,  quod  valeat,  hactenus  iuquisitum  est;  sed 
plane  fuerunt  hominum  contemplationes  quasi  sim- 
plices  et  non  proficientes.  Nam  cum  audiamus  ex 
una  parte  homines  de  confortando  calore  naturali,  at- 
que humore  radicali ;  atque  de  cibis,  qui  generant 
sanguinem  laudabilem,  quique  sic  nee  torridus,  nee 
phlegmaticus ;  atque  de  refocillatione  et  recreatione 
spiritunm,  verba  facientes;  existimamus  sane  homines 
non  tnalos  esse,  qui  hasc  loquuntur:  sed  nihil  horum 
potenter  facit  ad  finem.  Cum  vero  ex  altera  parte 
audiamus  sermones  inferri  de  medicinis  ex  auro  (quia 
scilicet  aurum  corruptioni  est  minime  obnoxium)  et 
de  gemmis,  ad  recreandosspiritus  propter  proprietates 
occultas  et  clarorem  suum ;  quodque  si  possipt  deti- 
neri,  et  excipi  in  vasibus,  balsama  et  quintse  essentias 
animalium,  superbam  faceret  spern  immortalitatis  : 
quodque  carnes  serpentum  et  cervorum  consensu  quo- 
dam  valeant  ad  renovationem  vitas,  quia  alter  mutat 
spolia,  alter  cornua  (debuerant  autem  carnes  aqui- 
larum  adjungere,  quiaaquila  mutat  rostrum)  quodque 
quidam,  cum  unguentum  sub  terra  defossum  reperis- 
set,  eoque  se  a  capite  ad  pedes  usque  unxisset  (ex- 

ceptis  plantis  pedum)  ex  hujusmodi  unctione  trecen- 
tos  annos  vixisset  absque  morbo  (praeter  tumores  plao- 
tarum  pedum)  atque  de  Artefio,  qui,  cum  spiritum 
suum  labascere  sensissit,  spiritum  adolescentis  cujus- 
dam  robusti  ad  se  traxisset,  eumque  inde  exanimas- 
set,  sed  ipse  complures  annos  ex  alieno  illo  spiritu 
vixisset,  et  de  horis  fortunatis  secundum  schemata 
cceli,  in  quibus  medicinse  ad  vitam  producendam  col- 
ligi  et  componi  debent ;  atque  de  sigillis  planetarum, 
per  quae  virtutes  ccelitus  ad  prolongationem  vitas  hau- 
rire  et  deducere  possimus  ;  et  hujusmodi  fabulosis  et 
superstitiosis;  prorsus  miramur  homines  ita  mente 
captos,  ut  iis  hujusmodi  res  imponi  possit.  Denique, 
subit  humani  generis  miseratio,  quod  tam  duro  fato 
obsideatur,  inter  res  inutiles  et  ineptas.  Nostras  au- 
tem  intentiones,  et  rein  ipsam  premere,  et  procul 
esse  a  commentis  vanis  et  credulis,  confidimus;  et 
tales,  ut  rebus,  quae  illis  intentionibus  satisfaciant,  a 
posteris  quamplurima,  intentionibus  autem  ipsis,  non 
multum  addi  posse  existimemus. 

Sunt  tamen  pauca,  sed  magni  prorsus  momenti, 
quorum  homines  praemonitos  esse  volumus. 

Primo,  nos  in  hac  sententia  sumus,  ut  existimemus 
officia  vitae  esse  vita  ipsa  potiora.  Itaque,  si  quid  sit 
ejusmodi,  quod  intentionibus  nostris  magis  exacte 
respondere  possit,  ita  tamen  ut  officia  et  munia  vitae 
omnino  impediat;  quicquid  hujus  generis  sit  rejici- 
mus:  levem  fortasse  aliquam  mentionem  hujusmodi 
rerum  facimus,  sed  minime  illis  insistimus.  Neque 
enim  de  vita  aliquain  speluncis,  ubi  radii  et  tempes- 
tates  cceli  non  penetrent,  instar  antri  Epimenidis ; 
aut  de  perpetuis  balneis  ex  liquoribus  praeparatis  ;  aut 
de  superpelliciis  et  ceratis  ita  applicandis,  ut  corpus 
perpetuo  sit  tanquam  in  capsula;  aut  de  pigmentis 
spissis,  more  barbarorum  nonnullorum:  aut  de  ordi- 
natione  victus  et  diaetae  accurata,  quae  solum  hoc  vi- 
deatur  agere,  et  nihil  aliud  curare,  quam  ut  quis 
vivat  (qualis  fuit  Herodici  apud  antiquos,  et  Cornari 
Veneti  nostro  seculo,  sed  majore  cum  moderatione) 
aut  de  hujusmodi  portentis,  fastidiis,  et  incommodis, 
sermonem  aliquem  serium  et  diligentem  instituimus ; 

sed  ea  afferimus  remedia  et  praecepta,  ex  quibus  offi- 
cia  vitae  non  deserantur,  aut  nimias  excipiant  moras 
et  molestias. 

Secundo,  ex  altera  parte,  hominibus  denunciamus, 
ut  nugari  desinant,  nee  existiment  tantura  opus,  quan- 
tum est  naturae  potentem  cursum  remorari  et  retrover- 
tere,  posse  haustu  aliquo  matutino,  aut  usu  alicujus 
pretiosae  medicinae,  ad  exitum  perduci;  sed  ut  pro 
certo  habeant,  necesse  esse  ut  hujusmodi  opus  sit  plane 
res  operosa,  et  quae  ex  compluribus  remediis,  atque 
eorum  inter  se  connexione  idonea,  constet;  neque 
enim  quisquam  ita  stupidus  esse  debet,  ut  credat  id, 
quod  nunquam  est  factum,  fieri  posse  nisi  per  modos 
etiam  nunquam  tentatos. 

Tertio  diserte  profitemur,  nonnulla  exiis,  quae  pro- 
ponemus,  experimento  nobis  non  esse  probata  (neque 
enim  hoc  patitur  nostrum  genus  vitae)  sed  tantum  sum- 
ma  (ut  arbitramur)  ratione,  ex  principiis  nostris  et 
praesuppositis  (quorum  alia  inserimus,  alia  mente  ser- 
varaus)  esse  derivata;  et  tanquam  ex  rupe  aut  minera 
ipsius  naturae  excisaet  effossa.  Neque  tamen  curam 
omisimus,  eamque  providentem  et  sedulam,  quin 
(quandoquidem  de  corpore  humano  agatur,  quod,  ut 
ait  Scriptura,  est  supra  vestimenium)  ea  proponamus 
remedia,  quae  sint  tuta  saltern,  si  forte  non  fuerint 
fructuosa. 

Quarto,  illud  homines  rite  et  animadvertere,  et 
distinguere  volumus;  non  eadem  semper,  quae  ad  vi- 
tam  sanam,  ad  vitam  longam  conferre.  Sunt  enim 
nonnulla,  quae  ad  spirituum  alacritatem,  et  functionum 
robur  et  vigorem  prosunt,  quae  tamen  de  summa  vitae 
detrahunt.  Sunt  et  alia,  quae  ad  prolongationem  vitae 
plurimum  juvant,  sed  tamen  non  sunt  absque  periculo 
valetudinis;  nisi  per  accommodata  quaedam  huic  rei 
occurratur ;  de  quibus  tamen  (prout  res  postulat)  cau- 
tiones  et  monita  exhibere  non  praetermittemus. 

Postremo,  visum  est  nobis  varia  remedia,  secun- 
dum singulas  intentiones,  proponere ;  delectum  vero 
remediorum,  atque  ordinem  ipsorum,  in  medio  relin- 
quere.  Etenim  ex  ipsis,  qua?  constitutionibus  corpo- 
rum  diversis,  quae  generibus  vitae  variis,  quae  aetatibus 

singulis,  maxime  conveniant,  quaeque  alia  post  alia 
sumenda  sint,  et  quomodo  praxis  universa  harum  re- 
rum  sit  instruenda  et  regenda,  exacte  perscribere,  et 
nimis  longum  foret,  neque  idoneum  est  quod  publi- 
cetur. 

Intentiones  in  topicis  proposuimus  tres.  Prohibi- 
tionem  consumptionis  ;  perfectionem  reparationis  ;  et 
renovationem  veterationis.  Verum,  cum  quae  dicen- 
tur  nihil  minus  sint  quam  verba,  intentiones  illas  tres 
ad  decern  operationes  deducemus. 

1.  Prima  est  operatio  super  spiritus,  ut  revirescant. 

2.  Secunda  operatio  est  super  exclusionem  aeris. 

3.  Tertia  operatio  est  super  sanguinem  et  calorem 
sanguificantem. 

4.  Quarta  operatio  est  super  succos  corporis. 

5.  Quinta  operatio  est  super  viscera  ad  extrusionem 
alimenti. 

6.  Sexta  operatio  est  super  partes  exteriores  ad  at- 
tractionem  alimenti. 

7  Septima  operatio  est  super  alimentum  ipsum  ad 
insinuationem  ejusdem. 

8.  Octava  operatio  est  super  actum  ultimum  assi- 
milationis. 

9.  Nona  operatio  est  super  intenerationem  partium, 
postquam  cceperint  desiccari. 

10.  Decima  operatio  est  super  expurgationem  succi 
veteris  et  substitutionem  succi  novi. 

Harum  operationum  primes  quatuor  pertinent  ad 
intentionem  primam ;  quatuor  proximae  ad  intentio- 
nem  secundam ;  duse  ultimas  ad  intentionem  tertiam. 

Cum  vero  hagc  pars,  de  intentionibus,  ad  praxin 
innuat;  sub  historian  nomine,  non  solum  experimenta 
etobservationes,  sed  etiam  consilia,  remedia,  causarum 
explicationes,  assumpta,  et  quaecunque  hue  spectant, 
immiscebimus. 


na 

I. 

Operatio  super  Spiritus,  ut  maneant  juveniles,  et 

revirescant. 

Histo-  j.  Spiritus  omnium,  quae  in  corpore  fiunt,  fabri  sunt 
atque  opifices.  Id  et  consensu,  et  ex  infinitis  instan- 
tiis  patet. 

2.  Si  quis  possit  efficere,  ut  in  corpore  senili  rursus 
indantur  spiritus,  quales  sunt  in  juvene  ;  rotam  hanc 
magnam  rotas  reliquas  minores  circumagere,  et  naturae 
cursum  retrogradum  fieri  posse,  consentaneum  est. 

3.  In  omni  consumptione,  sive  per  ignem,  sive  per 
aetatem,  quo  plus  spiritus  rei,  sive  calor,  depraedatur 
humorem,  eo  brevior  est  duratio  rei.  Id  ubique  oc- 
currit  et  patet. . 

4.  Spiritus  in  tali  temperamento  et  gradu  activitatis 
ponendi  sunt,  ut  succos  corporis  (ut  ait  ille)  non  bi- 
bant  et  sorbeant,  sed  pitissent. 

5.  Duo  sunt  genera  flammarum ;  una  acris  et  im- 
potens,  quae  tenuiora  evolare  facit,  in  duriora  parum 
potest ;  ut  flamma  ex  stramine  vel  ramentis  ligni :  al- 
tera fortis  et  constans,  quae  etiam  insurgit  in  dura  et 
obstinata ;  qualis  est  lignorum  grandiorum,  et  simi- 
lium. 

6.  Flammae  acriores,  et  tamen  minus  robustae,  cor- 
pora desiccant,  et  reddunt  effceta  et  exsucta ;  at  for- 
tiores  corpora  intenerant  et  liquant. 

7.  Etiam  ex  medicinis  dissipantibus  nonnullae  in 
tumoribus  tenuia  tan  turn  emittunt,  ideoque  indurant; 
nonnullae  potenter  discutiunt,  ideoque  emolliunt. 

8.  Etiam  in  purgantibus  et  abstergentibus  quaedam 
magis  fluida  raptim  asportant;  quaedam  magis  contu- 
macia  et  viscosa  trahunt. 

9.  Spiritus  tali  calore  indui  et  armari  debent,  ut 
potius  ament  dura  et  obstinata  convellere  et  subruere; 
quam  tenuia  et  praeparata  emittere  et  asportare :  eo 
enim  modo  fit  corpus  viride  et  solidum. 

10.  Spiritus  ita  subigendi  et  componendi  sunt,  ut 
fiant  substantia  densi,  non   rari;   calore  pertinaces, 

non  acres ;  copia  quanta  sufficit  ad  munia  vitae,  non 
redundantes  aut  turgidi :  motu  sedati,  non  subsultorii 
et  inaequales. 

11  Super  spiritus  plurimum  operari  et  posse  vapo- 
res,  ex  somno,  et  ebrietate,  et  passionibus  melancho- 
licis,  et  lsetificantibus,  et  recreatione  spirituum  per 
odores  in  deliquiis,  et  languoribus,  patet. 

12.  Spiritus  quatuor  modis  condensantur.  Aut  fu- 
gando  ;  aut  refrigerando ;  aut  demulcendo ;  aut  se- 
dando.  Atque  priraum  de  condensatione  per  fugani 
videndum. 

13.  Quicquid  fugat  undequaque,  cogit  corpus  in 
centrum  suum,  atque  ideo  condensat. 

14.  Ad  condensationem  spirituum  per  fugam  longe 
potentissimurn  et  efficacissimum  est  opium  ;  et  deinde 
opiata,  atque  generaliter  soporifera. 

15.  Efficacia  opii  ad  condensationem  spirituum  ad- 
modum  insignis  est;  cum  tria  fortasse  grana  ejus  spi- 
ritus paulo  post  ita  coagulent,  ut  non  redeant,  sed 
extinguantur,  et  reddantur  immobiles. 

16.  Opium  et  similia  non  fugant  spiritus  propter 
frigus  suum  (habent  enim  partes  manifesto  calidas) 
sed  e  converso  refrigerant  propter  fugam  spirituum. 

17  Fuga  spirituum  ex  opio  et  opiatis  optime  cer- 
nitur  in  illis  exterius  applicatis ;  quia  subinde  spiritus 
statim  se  subducunt,  nee  amplius  accedere  volunt, 
sed  mortificatur  pars,  et  vergit  ad  gangraenam. 

18.  Opiata  in  magnis  doloribus,  veluti  calculi,  aut 
in  abscissione  membrorum,  dolores  mitigant ;  maxime 
per  fugam  spirituum. 

19.  Opiata  sortiuntur  bonum  effectum  ex  mala 
causa;  fuga  enim  spirituum  mala;  condensatio  autem 
eorum  a  fuga  bona. 

20.  Graeci  multum  posuerunt,  et  ad  sanitatem,  et 
ad  prolongationem  vitse,  in  opiatis :  Arabes  vero  ad- 
huc  magis;  in  tan  turn  ut  medicinse  suae  grandiores 
(quas  Deorum  manus  vocant)  pro  basi  sua  et  ingre- 
diente  principali  habeant  opium  ;  reliquis  admistis  ad 
ejus  noxias  qualitates  retundendas  et  corrigendas; 
quales  sunt  theriaca,  mithridatium,  et  caetera. 

21.  Quicquid  in  cura  morborum  pestilentialium  et 

malignorum  feliciter  exhibetur,  ut  spiritus  sistantur 
et  fraenentur,  ne  turbent  et  tumultuentur ;  id  optime 
transfertur  ad  prolongationem  vitae ;  cum  idem  faciat 
ad  utrumque;  condensatio  videlicet  spirituum.  Id. 
autem  praestant  ante  omnia  opiata. 

22.  Turcae  opium  experiuntur,  etiam  in  bona  quan- 
titate,  innoxium  et  confortativum ;  adeo  ut  etiam 
ante  proelia  ad  fortitudinem  illud  sumant;  nobis  vero, 
nisi  in  parva  quantitate,  et  cum  bonis  correctivis,  le- 
thale  est. 

23.  Opium  et  opiata  manifesto  deprehenduntur  ex- 
citare  venerem;  quod  testatur  vim  ipsorum  ad  robo- 
randos  spiritus. 

24.  Aqua  stillatitia  ex  sylvestri  papavere  ad  cra- 
pulam,  febres,  et  varios  morbos  feliciter  adhibetur ; 
quae  proculdubio  est  temperatum  genus  opiati :  neque 
de  varietate  usus  ejus  miretnr  quispiam;  id  enim 
opiatis  familiare  est ;  quia  spiritus  roboratus  et  den- 
satus  insurgit  in  quemcumque  morbum. 

25.  Turcae  habent  etiam  in  usu  herbae  genus,  quam 
vocant  Caphe,  quam  desiccatam  pulverizant,  et  in 
aqua  calida  propinant;  quam  dicunt  haud  parvum 
praestare  illis  vigorem,  et  in  animis  et  in  ingeniis : 
quae  tamen,  iargius  sumpta,  mentem  movet  et  turbat; 
unde  manifestum  est  earn  esse  similis  naturae  cum 
opiatis. 

26.  Celebratur  in  universo  oriente  radix  quaedam 
vocata  Betel,  quam  Indi,  et  reliqui  in  ore  habere  et 
mandere  consueverunt ;  atque  ex  ea  mansione  mire 
recreantur,  et  ad  labores  tolerandos,  et  ad  languores 
discutiendos,  et  ad  coitum  fortificandum ;  videtur 
autem  esse  ex  narcoticis,  quia  magnopere  denigrat 
dentes. 

27.  Incipit  nostro  seculo  in  immensum  crescere 
usus  tobacco ;  atque  afficit  homines  occulta  quadam 
delectatione,  ut  qui  ill i  semel  assueti  siut,  dimcile 
postea  abstineant;  et  facit  proculdubio,  ad  corpus 
allevandum,  et  tollendas  lassitudines;  atque  vulgo 
virtus  ejus  refertur  eo,  quod  aperiat  meatus,  et  eliciat 
humores :  attamen  rectius  referri  potest  ad  conden- 
sationem   spirituum :    cum   sit  hyoscyami   quoddam 

genus,   et    caput    manifesto   turbet,    quemadmodum 
opiata. 

28.  Sunt  aliquando  humores  generati  in  corpore, 
qui  et  ipsi  sunt  tanquam  opiati ;  ut  fit  in  aliquibus 
melancholiis,  quibus  si  quis  corripiatur,  admodum  fit 
longaevus. 

29.  Opiata  (quae  etiam  narcotica  vocantur  et  stu- 
pefactiva)  simplicia  sunt,  opium  ipsum,  quod  est  suc- 
cus  papaveris ;  papaver  utrunque,  et  in  herba,  et  in 
semine;  hyoscyamus  ;  mandragora;  cicuta;  tobacco ; 
solanum. 

30.  Opiata  composita  sunt,  theriaca,  Mithridatium, 
triferae,  ladanum  Paracelsi,  diacodium,  diascordium, 
Philonium,  pilulae  de  cynoglossa. 

31.  Ex  his,  quae  dicta  sunt,  possent  deduci  quae- 
dam  designationes,  sive  consilia  ad  prolongationem 
vitae,  secundum  hanc  intentionem,  scilicet  conden- 
sationis  spirituum  per  opiata. 

32.  Sit  itaque  quotannis,  a  juventute  adulta,  diaeta 
quaedam  opiata.  Usurpetur  sub  fine  Maii;  quia  spi- 
ritus  eestate  maxime  solvunturet  attenuantur,  et  minor 
instat  metus  ab  humoribus  frigidis :  sit  vero  opiatum 
aliquod  magistrale,  debilius  quam  ea  quae  in  usu  sunt, 
et  quoad  minorem  quantitatem  opii,  et  quoad  parcio- 
rem  mixturam  impense  calidorum :  sumatur  mane 
inter  somnos  ;  victus  sit  simplicior  et  parcior,  absque 
vino,  aut  aromatibus,  aut  vaporosis;  sumatur  autem 
medicina  alternis  tantum  diebus,  et  continuetur  diaeta 
ad  quatuordecim  dies.  Haec  designatio  judicio  nostro 
intentioni  haud  perperam  satisfacit. 

33.  Possit  etiam  esse  acceptio  opiatorum,  non  tan- 
tum per  os,  sed  etiam  per  fumos  :  sed  talis  esse  de- 
bet, ut  non  moveat  nimis  facultatem  expulsivam,  aut 
eliciat  humores;  sed  tantum  brevi  mora  operetur  su- 
per spiritus  intra  cerebrum ;  itaque  suffumigatio 
matutina,  per  os  et  nares  excepta,  cum  tobacco,  ad- 
misto  ligno  aloe's,  et  foliis  siccis  roris  marini  et  parum 
myrrhae,  utilis  foret. 

34.  In  opiatis  magnis,  qualia  sunt  theriaca,  Mi- 
thridatium, et  caetera  (praesertim  in  juventute)  -non 
malum  foret  potius  aquas  ipsorum  stillatitias  sumere, 


398  Historia  Vitee  et  Mortis. 

quam  corpora  ipsorum  ;  etenim  vapor  in  distillando 
surgit;  calor  medicamenti  fere  subsidet :  aquae  autem 
stillatitiae  plerunque  in  virtutibus,  quae  per  vapores 
fiunt,  bonae ;   in  cseteris,  enerves. 

35.  Sunt  medicamenta,  quae  gradum  habent  quen- 
dam  debilem  et  occultum,  et  proterea  tutum,  ad 
virtutem  opiatam ;  ea  immittunt  vaporem  lentum  et 
copiosurn,  sed  non  malignum,  quemadmodum  opiata 
faciunt :  itaque  spiritus  non  fugant,  sed  congregant 
tamen  et  nonnihil  inspissant. 

36.  Medicamenta  in  ordine  ad  opiata  sunt  ante 
omnia  crocus,  atque  ejus  flores ;  deinde  folium  Indura ; 
ambra-grisia ;  coriandri  semen  praeparatum ;  amoimim 
et  pseudamomum;  lignum  Rhodium;  aqua  florum 
aurantiorum,  et  multo  magis  infusio  florum  eorundern 
recentium  in  oleo  amygdalino ;  nux  moschata  fora- 
minata  et  in  aqua  rosacea  macerata. 

37.  Ut  opiata  parce  admodum  et  certis  temporibus 
(ut  dictum  est)  ita  haec  secundaria  familiariter,  et  in 
victu  quotidiano,  sumi  possunt ;  et  multum  conferunt 
ad  prolongationem  vitae.  Certe  pharmacopceus  qui- 
dam  Calecutiae,  ex  usu  ambrae,  ad  centum  sexaginta 
annos  vixisse  perhibetur;  atque  nobiles  in  Barbaria, 
ex  ejusdem  usu,  longaevi  reperiuntur,  cum  plebs  bre- 
vioris  sit  aevi ;  et  apud  majores  nostros,  qui  nobis  fue- 
runt  vivaciores,  crocus  magno  in  usu  fuit,  in  placentis, 
jusculis,  etc.  Atque  de  primo  modo  condensationis 
spirituum,  per  opiata  et  subordinata,  haec  inquisita 
sint. 

38.  Jam  vero  de  secundo  modo  condensationis  spi- 
rituum, per  frigus,  inquiremus ;  proprium  enim  opus 
frigoris  est  densatio ;  atque  perficitur  absque  malig- 
nitate  aliqua,  aut  qualitate  inimica :  ideoque  tutior 
est  operatio,  quam,  per  opiata  ;  licet  paulo  minus  po- 
tens,  si  per  vices  tantum,  quemadmodum  opiata,  usur- 
paretur:  At  rursus,  quia  familiariter  et  in  victu  quoti 
diano  moderate  adhiberi  potest,  etiam  longe  potentior 
ad  prolongationem  vitae  est,  quam  per  opiata. 

39.  Refrigeratio  spirituum  fit  tribus  modis;  aut  per 
respirationem ;  aut  per  vapores;  aut  per  alimenta. 
Prima  optima  est,  sed  fere  extra  nostram  potestatem  ; 

secunda  etiam   potens,  et  tamen   praesto  est ;   tertia 
debilis  et  per  circuitus. 

40.  Aer  limpidus,  et  purus,  et  nihil  habens  fuli- 
ginis,  antequam  recipiatur  in  pulmones,  et  minus  ob- 
noxius  radiis  solis,  spiritus  optime  densat.  Talis  in- 
venitur  aut  in  jugis  montium  siccis,  aut  in  campestri- 
bus  perflatilibus  et  tamen  umbrosis. 

41.  Quoad  refrigerationem  et  densationein  spiri- 
tuum  per  vapores,  radicem  hujus  operationis  ponimus 
in  nitro,  veluti  creatura  ad  hoc  propria  et  electa ;  his 
usi  et  persnasi  indiciis  : 

42.  Nitrnrn  es  tanquam  aroma  frigidum;  idque 
indicat  sensus  ipse.  Mordet  eniiu  ettentat  linguam 
et  palatum  frigore,  ut  aromata  calore;  atque  inter  ea, 
quae  novimus,  unicum  est  et  solum,  quod  hoc  praestet. 

43.  Frigida  fere  omnia  (quae  sunt  proprie  frigida, 
non  per  accidens,  ut  opium)  habent  spiritum  exilem 
et  paucum  ;  contra  spirituosa  sunt  omnia  fere  calida. 
Solum  invenitur  nitrum  in  natura  vegetabili,  quod 
spiritu  abundet,  et  tamen  sit  frigidum.  Nam  ca- 
phura,  quae  est  spirituosa,  et  tamen  edit  actiones  fri- 
gidi,  refrigerat  per  accidens  tantum;  nempe  tenuitate 
sua,  absque  acrimonia,  juvando  perspirationem  in  in- 
flammationibus. 

44.  In  congelatione  et  conglaciatione  liquorum, 
quae  nuper  ccepit  esse  in  usu,  per  nivem  et  glaciem 
ad  exteriora  vasis  apposita,  immiscetur  nitrum;  at- 
que proculdubio  excitat  et  roborat  congelationem  : 
verum  est,  etiam  usurpari  ad  hoc  salem  nigrum  com- 
munem,  qui  potius  activitatem  indit  frigori  nivali, 
quam  per  se  infrigidat;  sed,  ut  accepi,  in  regionibus 
calidioribus,  ubi  nix  non  cadit,  fit  conglaciatio  a  ni- 
tro solo  :  sed  hoc  mihi  compertum  non  est. 

45.  Pulvis  pyrius,  qui  praecipue  constat  ex  nitro, 
perhibetur  epotus  conducere  ad  fortitudinem,  et  usur- 
pari a  nautis  saepenumero  et  militibus  ante  preelia, 
quemadmodum  a  Turcis  opium. 

46.  Datur  feliciter  nitrum  in  causonibus  et  febribus 
pestilentialibus,  ad  leniendos  et  fraenandos  ardores 
earum  peniciosos. 


400  Historia  Vita  et  Mortis. 

47.  Manifestissimum  est  nitrum  in  pulvere  pyrio 
magnopere  exhorrere  flammam  ;  unde  fit  admirabilis 
ilia  ventositas  et  exsufflatio. 

48.  Nitrum  deprehenditur  esse  veluti  spiritus  terrae : 
etenim  certissimum  est,  quamcunque  terrain,  licet 
puram,  neque  nitrosis  admixtam,  ita  accumulatam  et 
tectam,  ut  immunis  sit  a  radiis  solis,  neque  emittat 
aliqnod  vegetabile,  colligere  etiam  satis  copiose  ni- 
trum; unde  liquet  spiritum  nitri,  non  tan  turn  spiritui 
animalium,  verum  etiam  spiritui  vegetabilium  esse 
inferiorem. 

49.  Animalia  quae  potant  ex  aqua  nitrosa,  mani- 
festo pinguescunt ;  quod  signum  est  frigidi  in  nitro. 

50.  Impinguatio  soli  maxime  fit  a  nitrosis :  omnis 
enim  stercoratio  est  nitrosa :  atque  hoc  signum  est 
spiritus  in  nitro. 

51.  Ex  his  .patet  spiritus  humanos  per  spiritum 
nitri  posse  infrigidari  et  densari,  et  fieri  magis  crudos 
et  minus  acres :  quemadmodum  igitur  vina  fortia,  et 
aromata,  et  similia,  spiritus  incendunt,  et  vitam  ab- 
breviant ;  ita  et  nitrum  e  converso  illos  componit  et 
comprimit,  et  facit  ad  longaevitatem. 

52.  Usus  autem  nitri  potest  esse  in  cibo  inter  salem, 
an  decimam  partem  salis  ;  in  jusculis  matutinis,  ad 
grana  a  tribus  ad  decern  ;  etiam  in  potu  ;  sed  quali- 
tercunque  usurpatnm  cum  modo,  longaevitatem  sum  me 
prodest. 

53.  Quemadmodum  opium  praecipuas  partes  tenet 
iu  condensatione  spirituum  per  fugam,  atque  habet 
simul  sua  subordinata,  minus  potentia,  sed  magis 
tuta,  quae  et  majori  quantitate  et  frequentiori  usu 
sumi  possunt,  de  quibus  snperius  diximus :  ita  simi- 
liter et  nitrum,  quod  condensat  spiritus  per  frigus,  et 
quandam  (ut  moderni  loquuntur)  frescuram,  habet 
quoque  et  ipsum  sua  subordinata. 

54.  Subordinata  ad  nitrum  sunt  omnia,  quae  exhi- 
bent  odorem  nonnihil  terreum;  qualis  est  odor  terrae 
purae  et  bonae,  recenter  effbssae  et  versatae  :  In  his  prae- 
cipua  sunt  borago,  buglossa,  hippo-buglossa,  pimpi- 
nella,  fragaria,  et  fraga   ipsa,  frambesia,  fructus  cu- 

curaeris  crudus,  poma  cruda  fragrantia,  folia  et  gem- 
mae vitis,  etiam  viola. 

55.  Proxima  sunt  ea,  quae  habent  quendam  virorem 
odoris,  sed  paulo  magis  vergeutem  ad  calidum,  neque 
omnino  expertem  virtutis  illius  refrigerii :  qualia  sunt 
melissa,  citruin  viride,  aurantium  viride,  aqua  rosacea 
stillaticia ;  pyra  assa  fragrantia ;  etiam  rosa  pallida, 
rubea,  et  muscatella. 

56.  Illud  notandum  est,  subordinata  ad  nitrum  ple- 
rumque  plus  ad  intentionem  conferre  cruda,  quam 
ignem  passa  ;  quia  spiritus  ille  refrigerii  ab  igne  dissi- 
patur;  itaque  bene  sumuntur  infusa  in  potu,  aut 
cruda. 

57  Quemadmodum  condensatio  spiritus  per  subor- 
dinata ad  opium  fit  aliquatenus  per  odores  ;  similiter 
et  ilia,  quae  fit  per  subordinata  ad  nitrum  ;  itaque  odor 
terrae  recentis  et  purae  spiritus  optime  compescit,  sive 
aratrum  sequendo.,  sive  fodiendo,  sive  herbas  inutiles 
evellendo ;  etiam  folia,  in  sylvis  et  sepibus,  vergente 
autumno,  decidentia,  bonum  refrigerium  praestant  spi- 
ritibus  ;  et  maxime  omnium,  fragaria  moriens.  Etiam 
odor  violae,  aut  florum  parietariae,  aut  fabarum,  aut 
rubi  suavis,  et  madreselve,  exceptus  dum  crescunt, 
similis  est  naturae. 

58.  Quin  et  novimus  virum  nobilem  longaevum,  qui 
statim  a  somno,  glebam  terrae  recentis,  sub  nares  ap- 
poni  quotidie  fecit,  ut  ejus  odorem  exciperet. 

59.  Dubium  non  est,  quin  refrigeratio  et  attempe- 
ratio  sanguinis  per  frigida,  qualia  sunt  endivia,  cicho- 
rea,  hepatica,  portulaca,  etc.  per  consequens  infrigidet 
quoque  spiritus  ;  sed  hoc  fit  per  circuitum  ;  at  vapores 
operantur  immediate. 

Atque  de  condensatione  spirituum  per  frigus  jam 
inquisitum  est ;  tertiam  diximus  esse  condensationem 
per  id,  quod  vocamus,  demulcere  spiritus  :  Qnartam, 
per  sedationem  alacritatis  et  motus  nimii  ipsorum. 

GO.  Demulcent  spiritus  quaecunque  illis  sunt  grata 
atque  arnica;  neque  tamen  provocant  eos  nimium  ad 
exterius  ;  sed  contra  faciunt  ut  spiritus,  quasi  seipsis 
contenti,  se  fruantur,  et  recipiant  se  in  centrum  suum. 

61.  De  his,  si  repetas  ea,  quae  superius  posita  sunt, 
tanquam  subordinata  et  ad  opium  et  ad  nitrum  ;  nihil 
est  opus  alia  inquisitione. 

62.  Quod  vero  ad  sedationem  impetus  spirituum 
attinet,  de  ea  mox  dicemus,  cum  de  motu  ipsorum 
inquiremus  :  nunc  igitur  postquam  de  densatione  spi- 
rituum dixerimus  (qua?  pertinet  ad  substantiam  ipso- 
rum) veniendum  ad  modum  caloris  in  ipsis. 

63.  Calor  spirituum,  ut  diximus,  ejus  generis  esse 
debet,  ut  sit  robustus,  non  acris  ;  et  amet  obstinata 
subruere,  potius  quam  attenuata  asportare. 

64.  Cavendum  ab  aromatibus,  vino,  et  potu  forti ; 
ut  usus  ipsorum  sit  valde  temperatuset  abstinentia  in- 
terpolatus  :  etiam  a  satureia,  origano,  pulegio,  et  om- 
nibus, quae  ad  palatum  acria  sunt  et  incensiva.  Ilia 
enim  praestant  spiritibus  calorem  non  fabrilem,  sed 
praedatoriuni: 

60.  Robustum  praebent  calorem  praecipue  enula, 
allium,  carduus  benedictus,  nasturtium  adolescens, 
chamaedrys,  angelica,  zedoaria,  verbena,  Valeriana, 
myrrha,  costum,  sambuci  flores,  myrrhis.  Horum 
usus  cum  delectu  et  judicio,  alias  in  condimentis,  alias 
in  medicamentis,  huic  operationi  satisfaciet. 

66.  Bene  etiam  cedit,  quod  opiata  magna  huic  quo- 
que  operationi  egregie  serviunt :  eo  videlicet,  quod  ex- 
hibent  calorem  talem  per  compositionem,  qualis  in 
simplicibus  optatur,  sed  vix  habetur  :  etenim  recipiendo 
calida  ilia  intensissima  (qualia  sunt  eupborbium,  py- 
rethrum,  stachys-agria,  dracontium,  anacardi,  casto- 
reum,  aristolochium,  opopanax,  ammoniacuin,  galba- 
num,  et  similia;  quae  intus  per  sesumi  non  possnnt)ad 
retundendam  vim  narcoticam  opii,  constituunt  demum 
talem  complexionem  medicamenti,  qualem  jam  reqtii- 
rimus  ;  quod  optime  perspicitur  in  hoc,  quod  theriaca 
et  Mithridatium,  et  reliqua,  non  sunt  acria  nee  mor- 
dent linguam ;  sed  tantum  sunt  paululum  amara,  et 
odoris  potentis,  et  produnt  demum  caliditatem  suam  in 
stomacho  et  operationibus  sequentibus. 

67.  Etiam  ad  calorem  robustum  spirituum  facit  ve- 
nus  saepe  excitata,   raro   peracta  :    atque  nonnulli  ex 

affectibus,  tie  quibus  postea  dicetur  Atque  de  calore 
spirituum,  analogo  ad  prolongationem  vitae,  jam  in- 
quisitum  est. 

68.  De  copia  spirituum,  ut  non  sint  exuberantes  et 
ebullientes,  sed  potius  parci  et  intra  modum  (cum 
flamma  parva  non  tantum  praedetur,  quantum  magna) 
brevis  inquisitio  est. 

69.  Videtur  ab  experientia  comprobari,  quod  diaeta 
tenuis  et  fere  Pythagorica,  vel  ex  regulis  severioribus 
vitae  monastic®,  vel  ex  institutis  eremitarum,  quae 
necessitatem  et  inopiam  habebant  pro  regula,  vitam 
reddat  longaevam. 

70.  Hue  pertinent  potus  aquae,  stratum  durum,  aer 
frigid  us,  victus  tenuis  (scilicet  ex  oleribus,  fructibus, 
atque  carnibus  et  piscibus  conditis  et  salitis,  potius 
quam  recentibus  et  calidis)  indusium  cilicii,  crebra 
jejunia,  crebrae  vigiliae,  rarae  voluptates  sensuales,  et 
hujusinodi :  omnia  enim  ista  minuunt  spiritus,  eosque 
redigunt  ad  quantitatem  earn,  quae  tantummodo  vitae 
muniis  sufficiat ;  unde  minor  fit  depraedatio. 

71  Quod  si  diaeta  fuerit  hujusmodi  rigoribus  et 
mortificationibus  paulo  benignior,  sed  tamen  semper 
aequalis,  et  sibi  constans,  eandem  opem  praestat ;  ete- 
nim  etiam  in  flammis  videmus,  flammam  nonnihil  ma- 
jorem  (modo  fuerit  constans  et  tranquilla)  minus  ab- 
sumere  ex  fomite  suo,  quam  flamma  minor  agitata,  et 
per  vices  intensior  et  remissior :  id  quod  plane  de- 
monstravit  regimen,  et  diaeta  Cornari  Veneti,  qui  bibit 
et  edit  tot  annos  ad  justum  pondus  ;  unde  centesimum 
annum  viribus  et  sensibus  validus  superavit. 

72.  Etiam  videndum  est,  ne  corpus,  quod  plenius 
nutritur,  neque  per  hujusmodi  (quales  diximus)  diaetas 
emaciatur,  veneris  usum  tempestivum  omittat;  ne  spi- 
ritus nimis  turgeant,  et  corpus  emolliant  et  destruant. 
Itaque  de  copia  spiritus  moderata,  et  quasi  frugali,  jam 
inquisitum  est. 

73.  Sequitur  inquisitio  de  fraenatione  motus  spiritus ; 
motus  enim  manifesto  eum  attenuat  et  incendit.  Ilia 
fraenatio  fit  tribus  modis :  per  somnum ;  per  evitatio- 

nem  laboris  vehementis,  aut  exercitii  nimii,  denique 
omnis  lassitudinis  ;  et  per  cohibitionem  aflfectuum  mo- 
lestorum.     Ac  primo  de  sorano. 

74.  Fabula  habet  Epimenidem  in  antro  plures  annos 
dormivisse,  neque  alimento  eguisse,  cum  spiritus  inter 
dormiendum  minus  depascat. 

75.  Experientia  docet  animalia  quaedam  qualia  sunt 
sorices  et  vespertiliones)  in  quisbusdam  locis  occlusis 
per  integram  hiemem  dormire  ;  adeo  somnus  deprseda- 
tionem  vitalem  compescit;  quod  etiam  facere  putan- 
tur  apes  et  fuci,  licet  quandoque  a  melle  destituti : 
itidem  papiliones  et  muscae. 

76.  Somnus  post  prandium,  ascendentibus  in  caput 
vaporibus  non  ingratis  (utpote  primis  roribus  ciborum) 
spiritibus  prodest,  sed  ad  alia  omnia,  quae  ad  sanita- 
tem  pertinent,  gravis  est  et  noxius ;  attamen  in  ex- 
trema  senectlite  eadem  est  ratio  cibi  et  somni ;  quia 
frequens  esse  debet  et  refectio  et  dormitio,  sed  brevis 
et  pusilla :  quinetiam  ad  ultimam  metam  senectutis 
mera  quies  et  perpetuus  quasi  decubitus  prodest,  prae- 
sertim  temporibus  hiemalibus. 

77  Verum  ut  somnus  moderatus  ad  prolongatio- 
nem  vitae  facit,  ita  multo  magis,  si  sit  placidus  et  non 
turbidus. 

78.  Somnum  placidum  conciliant,  viola,  lactuca 
(praesertim  cocta)  syrupus  e  rosis  siccis,  crocus,  me- 
lissa,  poma  introitu  lecti,  offa  panis  ex  vino  malva- 
tico,  praesertim  infusa  prius  rosa  muscatella :  itaque 
utile  foret  conncere  aliquam  pilulam,  vel  aliquem 
haustum  parvum  ex  hujusmodi  rebus,  eoque  uti  fami- 
liariter.  Etiam  ea  quae  os  ventriculi  bene  claudunt, 
ut  semen  coriandri  praeparatum,  cotonea,  et  pyra  fra- 
grantia  assata,  somnum  inducunt  placidum  :  ante  om- 
nia, juvenili  aetate,  et  maxime  iis,  qui  habent  ventri- 
culum  satis  fortem,  prodest  haustus  bonus  aquae  purae, 
crudae,  in  introitu  lecti. 

Hand»-  De  ectasi    voluntaria,    sive  procurata,  atque  de 

tun.         cogitationibns  defixis  et  profundis  (modo  sint  abs- 
que molestia)  nihil  habeo   comperti ;    faciunt  pro 

culdubio  ad  intentionem,  et  densant  spiritus,  etiam 
potentius  quam  somnus :  cum  sensus  aeque,  aut 
magis  sopiant  et  suspendant:  de  illis  inquiratur  ul- 
terius.     Atque  de  somno  hactenus. 

79.  Quatenus  ad  motum  et  exercitia ;  lassitudo  no- 
cet,  atque  motus  et  exercitatio,  quae  est  niinis  celeris 
et  velox,  quales  sunt  cursus,  pila,  gladiatoria,  et  simi- 
lia :  et  rursus  cum  impetus  extenditur  ad  ultimas  vi- 
res et  nixus,  quales  sunt  saltus,  lucta,  et  similia.  Cer- 
tum  enim  est,  spiritus  in  angustiis  positos,  vel  per 
pernicitatem  motus,  vel  per  ultimos  nixus,  fieri  postea 
magis  acres  et  praedatorios.  Ex  altera  parte  exerci- 
tia, quae  satis  fortem  cient  motum,  sed  non  niniis  ce- 
lerem,  aut  ad  ultimas  vires  (quales  sunt  saltatio,  sagit- 
tatio,  equitatio,  lusus  globorum,  et  sirnilia)  nihil  offi- 
ciunt,  sed  prosunt  potius. 

Veniendum  jam  ad  affectus  et  passiones  animi,  et 
videndum,  qui  ex  ipsis  ad  longsevitatem  sint  noxii, 
qui  utiles. 

80.  Gaudia  magna  attenuant  et  diffundunt  spiritus, 
et  vitam  abbreviant :  laetitia  familiaris  roborat  spiritus, 
evocando  eos,  nee  tamen  exsolvendo. 

81.  Jmpressiones  gaudiorum  sensuales,  malae ;  ru- 
minationes  gaudiorum  in  memoria,  aut  prehensiones 
eorum  ex  spe  vel  phantasia,  bona?. 

82.  Magis  confortat  spiritus  gaudium  pressum  et 
parcecommunicatum,  quam  gaudium  effusum  et  pub- 
licatum. 

83.  Mceror  et  tristitia,  si  metu  vacet,  et  non  nimiuni 
angat,  vitam  potius  prolongat:  spiritus  enim  contra- 
hit»  et  est  condensationis  genus. 

84.  Melus  graviores  vitam  abbreviant :  licet  enim 
et  mceror  et  metus  spiritum  uterque  angustiet;  tamen 
in  mcerore  est  simplex  contractio ;  at  in  metu,  propter 
curas  de  remedio,  et  spes  intermistas,  fit.  aestus  et 
vexatio  spirituum. 

85.  Ira  compressa  est  etiam  vexationis  genus;  et 
spiritum  corporis  succos  carpere  facit;  at  sibi  per- 

missa  et  foras  prodiens,  juvat;  tanquam  medicamenta 
ilia,  quae  robustum  inducunt  calorera. 

86.  Invidia  pessima  est,  et  carpit  spiritus,  atque  illi 
rursus  corpus;  eo  magis,  quod  fere  perpetua  est,  nee 
agit  (ut  dicitur)  festos  dies. 

87  Misericordia  ex  malo  alieno,  quod  in  nos  ipsos 
cadere  non  posse  videtur,  bona;  quae  vero  similitudine 
quadara  potest  reflecti  in  miserantem,  mala,  quia  ex- 
citat  metum. 

88.  Pudor  levis  minime  officit,  cum  spiritus  paulu- 
lum  contrahat  et  subinde  effundat;  adeo  ut  verecundi 
diu  (ut  plurimum)  vivant :  at  pudor  ex  ignominia 
magna,  et  diu  affligens,  spiritus  contrahit,  usque  ad 
suffocationem,  et  est  perniciosus. 

89.  Amor,  si  non  f'uerit  infelix  et  nimis  saucians, 
ex  genere  gaudii  est;  et  easdem  subit  leges,  quas  de 
gaudio  posuimus. 

90.  Spes  omnium  affectuum  utilissima  est,  etad  pro- 
longationem  vitae  plurimum  facit;  si  non  nimium  saepe 
intercidat,  sed  phantasiam  boni  intuitu  pascat:  itaque 
qui  finem  aliquem,  tanquam  metam  vitae,  figunt  et 
proponunt;  et  perpetuo  et  sensim  in  voto  suo  profi- 
ciunt;  vivaces  ut  plurimum  sunt;  adeo  ut,  cum  ad 
culmen  spei  suae  venerint,  nee  habeant  quod  amplius 
sperent,  fere  animis  concidant,  nee  diu  superstites 
sint;  ut  spes  videatur  tanquam  gaudiurn  foliatum, 
quod  in  immensum  extenditur,  sicut  aurum. 

91.  Admiratio,  et  levis  contemplatio,  ad  vitam  pro- 
longandam  maxime  faciunt;   detinent  enim  spiritus  in 
rebus,  quas  placent,  nee  eos  turbare,  aut  inquiete  et 
morose  agere  sinunt:  unde  omnes  contemplatores  re- 
rum  naturalium,  qui  tot  et  tanta  habebant,  quas  mira- 
rentur  (ut  Democritus,  Plato,  Parmenides,  Apollonius) 
longaevi  fuerunt:  etiam  rhetores,  qui  res  degustabant 
tantum  et  potius  orationis  lumen  quam  rerum  obscu- 
ritatem  sectabantur,  fuerunt  itidem  longasvi ;  ut  Gor- 
gias,  Protagoras,  Isocrates,  Seneca:  alque  certe  quem- 
admodum  senes  plerunque  garruli,  et  loquaces  sunt; 
ita  et  loquaces  saepissime  senescunt:  indicat  eniin  le- 
vem  contemplationem,  et  quae  spiritum  non  magno- 

pere  stringat  aut  vexet:  at  inquisitio  subtilis,  et  acuta, 
et  acris  vitam  abbreviat ;  spiritum  enim  lassatetcarpit. 
Atque  de  motu  spirituum  per  animi  affectus  haec 
inquisita  sint;  subjungemus  autem  quasdam  alias  ob- 
servationes  generales  circa  spiritus,  praeter  superiores, 
qua?  non  cadunt  in  distributionem  praecedentem. 

92.  Fraecipuae  curee  esse  debet,  ut  spiritus  non  ex- 
solvantur  saepius;  solutionem  enim  praecedit  extenu- 
atio,  neque  spiritus  semel  extenuatus  ita  facile  se  re- 
cipit  et  densatur :  exsolutio  auteni  fit  per  nimios  la- 
bores  ;  nimis  vehementes  affectus  animi ;  nimios  su- 
dores ;  nirnias  evacuationes;  balnea  tepida;  et  intem- 
peratum  ant  intempestivum  usum  veneris;  etiam  ni- 
mias  curas  et  solicitudines  et  expectationes  anxias ; 
denique  per  morbos  malignos ;  et  dolores  et  crucia- 
tus  corporis  graves  :  quae  omnia,  quantum  fieri  po- 
test (ut  etiam  medici  vulgares  monent)  evitanda 
sunt. 

93.  Spiritus  et  consuetis  deleclantur  et  novis.  Mi- 
nim autem  in  modum  facit  ad  conservandum  vigorem 
spirituum,  ut  nee  consuetis  utamur  ad  satietatem,  nee 
novis  ante  appetitum  vividum  et  strenuum.  Itaque  et 
consuetudines  abrumpendae  sunt  judicio  quodam  et 
cura,  antequam  perveniant  ad  fastidium  ;  etappetitus 
ad  nova  ad  tempus  cbhibendus,  donee  fiat  fortior  et 
alacrior.  Atque  insuper  vita,  quoad  fieri  potest,  ita 
instituenda,  ut  multas  et  varias  habeat  redintegrationes, 
neque  perpetuo  in  iisdem  versando  spiritus  torpeant : 
licet  enim  non  male  dictum  sit  a  Seneca,  Sttdtus  semper 
incipit  vivere,  tamen  ilia  stultitia,  ut  et  aliee  quani- 
plurimae,  longaevitati  prodest. 

94.  Circa  spiritus  observandum  est  (etsi  contrarium 
fieri  consueverit)  ut  quando  percipiant  homines  spiri- 
tus suos  esse  in  statu  bono,  et  placido,  et  sano  (id 
quod  ex  tranquillitate  animi  et  laetitia  datur  perspici) 
eos  foveant,  nee  mutent;  sin  in  statu  inquieto  et  ma- 
ligno  (id  quod  ex  tristitia,  pigritia,  atque  alia  indispo- 
sitione  animi  apparebit)  eos  subinde  obruant  et  alte- 
rent.  Continentur  autem  spiritus  in  eodem  statu  per 
cohibitionem  affectuum,  temperamentum  diaetae,  ab- 

stinentiam  a  venere,  moderationem  a  labore,  otium 
mediocre :  alterant  autem  et  obruunt  spiritus  contra- 
ria  istis ;  scilicet,  affectum  vehementes,  epulae  profusae, 
venus  immoderata,  labores  ardui,  studia  inteiisa  et 
negotia.  Atqui  consuevernut  homines,  cum  laeti  sunt 
et  sibi  maxime  placent,  turn  e'pulas,  venerem,  labores, 
contentiones,  negotia,  maxime  sequi  et  affectare. 
Quod  siquis  longitudini  vitae  consulere  velit,  contrario 
modo  (quod  mirum  dictu)  se  gerere  debet;  spiritus 
enkn  bonos  fovere  et  continuare,  male  dispositos  ex- 
haurire  et  mutare,  oportet. 

95.  Non  inepte  ait  Ficinus,  senes  debere  ad  confor- 
tationem  spirituum  suorum,  acta  pueritiae  suae  et  ado- 
lescentiae  ssepe  recordari  et  ruminare.  Certa  recre- 
atio  est  senibus  singulis,  tanquam  peculiaris,  recor- 
datio  talis.  Itaque  dulce  est  hominibus  societatem 
habere  eorum,  qui  olim  una  educati  fuerant,  et  loca 
ipsa  educationis  sua?  invisere.  Vespasianus  autem 
huic  rei  tantum  tribuebat,  utcum  esset  imperator  nul- 
lo  modo  animum  inducere  potuisset,  ut  asdes  paternas, 
licet  hu miles,  mutaret;  ne  aliquid  deperiret  consue- 
tudini  oculorum  et  memorias  pueritiae  suae;  quinetiam 
in  scyphoquodam  aviae  suae  ligneo,  cum  labro  argen- 
teo,  diebus  festis  potabat. 

96.  Illud  ante  omnia  spiritibus  gratum  est ;  ut  fiat 
progressus  eontinue  in  benignius.  Itaque  eo  modo 
est  instituenda  juventus  et  aetas  virilis,  ut  senectuti 
nova  solatia  relinquantur ;  quorum  praecipuum  sit 
otium  moderatum.  Itaque  sibi  ipsi  manus  inferunt 
senes  honorati,  qui  in  otium  non  secedunt:  cujus  rei 
insigne  reperitur  exemplum  in  Cassiodoro;  qui  tanta 
apud  reges  Italiae  Gothosauctoritate  pollebat,  ut  instar 
animae  esset  erga  eorum  negotia ;  postea  autem  fere 
octogenarius  in  monasterium  se  recepit,  ubi  non  ante 
centesimum  demum  annum  vitam  clausit.  At  huic 
rei  duae  cautiones  adhibendae  sunt ;  una,  ut  non  ex- 
pectent  donee  corpus  omnino  confectum  sit  et  morbi- 
dum  :  etenim  in  hujusmodi  corporibus  omnis  mutatio, 
licet  in  benignius,  mortem  acCelerat :  altera,  ut  otio 
plane  inerti  se  mmime  dedant,  sed  habeant  aliquid 
quod  cogitationes   et  animum  ipsorum  placide  deti- 

nere  possit;  in   quo  genere,  prsecipua  oblectamenta 
sunt  literae,  deinde  studia  aedificandi  et  plantandi. 

97.  Postremo  eadem  actio,  contentio,  labor  libenter 
susceptus  et  cum  bona  voluntate,  spiritus  recreat; 
cum  aversatione  autem  et  ingratiis,  spiritus  carpit  et 
sternit:  itaque  ad  longaevitatem  confert,  si  quis  arte 
talem  vitam  instituat,  quae  libera  sit,  et  ad  arbitrium 
suum  traducatur;  aut  tale  obsequium  aninio  suo  con- 
ciliaverit,  ut  quicquid  a  fortuna  imponatur,  eum  po- 
tius  ducat  quam  trahat. 

98.  Neque  illud  omittendum  ad  regimen  affectuum ; 
ut  praecipua  cura  adhibeatur  oris  ventriculi,  maxime 
ne  sit  relaxatum  nimis;  quia  plus  dominatur  ilia  pars 
super  affectus,  praesertim  quotidianos,  quam  aut  cor 
aut  cerebrum;  exceptis  tantummodo  iis,  qua?  fiunt  per 
potentes  vapores,  ut  in  ebrietate  et  melancbolia. 

99.  De  operatione  super  spiritus,  ut  juveniles  ma- 
neant  et  revirescant,  base  inquisita  sunt :  quod  eo  di- 
ligentius  praestitimus,  quod  de  his  operationibus,  poti- 
ori  ex  parte,  magnum  est  apud  medicos  et  alios  auc- 
tores  silentium :  maxime  autem,  quia  operatio  super 
spiritus  eorumque  recrudescentiam  ad  prolongationem 
vitas  est  via  maxime  proclivis  et  compendiaria:  prop- 
ter duplex  scilicet  compendium;  alterum,  quod  spiri- 
tus compendio  operetur  super  corpus;  alterum,  quod 
vapores  et  affectus  compendio  operentur  super  spiri- 
tus; adeo  ut  haec  finem  petant,  quasi  in  linea  recta; 
caetera  magis  per  circuitum. 


II. 

Operatio  super  exclusionem  Aeris. 

1.  Exclusio  aeris  ainbientis  ad  diuturnitatem  vita?  Histo- 
dupliciter  innuit.  Primo,  quod  maxime  omnium,  post ria" 
spiritum  innatum,  aer  extrinsecus  (utcunque  spiritum 
humanum  quasi  animet,  et  ad  sanitatem  plurimum 
conferat)  succos  corporis  depraedatur,  et  desiccationem 
corporis  accelerat :  itaque  exclusio  aeris  ad  longitudi- 
nem  vitae  confert. 

2.  Alter  effectus,  qui  sequitur  exclusionera  aeris, 
subtilior  multo  est  et  profundior ;  scilicet  quod  cor- 
pus occlusum  et  non  perspirans  spiritum  inclusum 
detinet,  et  in  duriora  corporis  vertit ;  unde  spiritus 
ea  emollit  et  intenerat. 

3.  Hujus  rei  explicata  est  ratio  in  desiccatione  in- 
animatorum  ;  atque  est  axioma  quasi  infallibile,  quod 
spiritus  emissus  corpora  desiccat;  detentus  colliquat 
et  intenerat:  atque  illud  insuper  simul  assumenduin, 
quod  calor  omnis  proprie  attenuat  et  humectat,  et  per 
accidens  tantum  contrahit  et  desiccat. 

4.  Vita  in  antris  et  speluncis,  ubi aer  non  recipit  ra- 
dios solis,  possit  facere  ad  longaevitatem  ;  aer  enim 
per  se  ad  praedationem  corporis  non  multum  potest, 
nisi  calore  excitatus.  Certe  si  quis  memoriam  rerurn 
recolat,  ex  pluribus  reliquiis  et  monumentis  constare 
videtur,  fuisse  hominum  magnitudines  et  staturas 
longe  iis,  quae  postea  fuerunt,  grandiores;  ut  in  Siei- 
liaet  aliis  nonnullis  locis.  Istiusmodi  autem  homines 
in  speluncis  plerunque  aetatem  degebant:  atqui  diu- 
turnitas  aetatis,  et  amplitudomembrorum,  habent  non- 
nihil  commune.  Etiam  antrum  Epimenidis  inter  fa- 
bulas  ambulat.  Suspicor  etiam  vitam  anachoretaruni 
columnarium  simile  quippiam  fuisse  vitae  in  antris; 
quippe  ubi  radii  solis  parum  penetrabant,  neque  aer 
magnas  mutationes  aut  inaequalitates  recipere  poterat. 
Illud  certum,  utrunque  Simeonem,  Stylitam,  et  Dani- 
elem,  et  Sabam,  atque  alios  anachoretas  columnares, 
admodum  longaevos  fuisse.  Etiam  anachoretas  rao- 
derni,  intra  muros  aut  columnas  septi  et  clausi,  lon- 
gaevi  saepius  reperiuntur. 

5.  Proxima  vitae  in  antris  est  vita  in  montibus. 
Quemadmodum  enim  in  antra  calores  solis  non  pene- 
trant; ita  in  fastigiis  montium,  reflexione  destituti, 
parum  possunt.  Accipiendum  autem  hoc  est  de 
montibus,  ubi  aer  limpidus  est  et  purus;  scilicet  ubi 
propter  ariditates  vallium  nebulae  et  vapores  non  as- 
cendunt:  quod  fit  in  montibus  qui  Barbariam  cin- 
gunt;  ubi  etiam  hodie  vivunt  saepenumero  ad  annos 
centum  et  quinquaginta,  ut  jam  antea  notatum  est. 

6.  Atque  hujusmodi  aer  antrorum  aut  montium,  ex 

sua  natura  propria,  parum,  aut  nihil  depraedatur :  at 
aer,  qualis  est  noster,  cum  sit  propter  calores  solis 
praedatorius,  quantum  fieri  potest,  a  corpore  est  exclu- 
dendus. 

7-  Aer  vero  prohibetur  et  excluditur  duobus  modis : 
primo,  si  claudantur  meatus  ;  secundo,  si  opplean- 
tur. 

8.  Ad  clausuram  meatuum  faciunt,  ipsius  aeris  fri- 
giditas;  nuditas  cutis,  ex  qua  ilia  induratur;  lavatio 
in  frigida ;  astringentia  cuti  applicata,  qualia  sunt, 
mastiche,  myrrha,  myrtus. 

9.  Multo  magis  huic  operationi  satisfiet  per  balnea, 
sed  raro  usurpata  (praesertim  temporibus  aestivis)  quae 
constent  ex  aquis  mineralibus  astringentibus,  qi^e 
tuto  exhiberi  possunt;  quales  sunt  cbalybeatae  et 
vitriolatae;  hae  enim  cutem  potenter  contrahunt. 

10.  Quod  ad  oppletionem  attinet ;  pigmenta,  et 
hujusmodi  spissamenta  unctuosa,  atque  (quod  com- 
modissime  in  usu  potest  esse)  oleum  et  pinguia,  non 
minus  corporis  substantiam  conservant,  quam  pig- 
menta in  oleo  et  vernix  ligna. 

11.  Britones  antiqui  corpus  glasto  pingebant,  et 
fuerunt  admodum  longaevi ;  quemadmodum  et  Picti, 
qui  inde  etiam  nomen  traxisse  a  nonnullis  putantur. 

12.  Hodie  se  pingunt  Brasilienses  et  Virginienses, 
qui  sunt  (praesertim  i  11  i  priores)  admodum  longaevi ; 
adeo  ut  quinque  abhinc  annis  patres  Galli  nonnullos 
convenerint,  qui  aedificationem  Fernamburgi,  annis 
abhinc  centum  et  viginti,  ipsi  ad  tunc  virilis  aetatis, 
meminissent. 

13.  Joannes  de  Temporibus,  qui  dicitur  ad  trecen- 
tesimum  annum  aetatem  produxisse,  interrogatus  quo- 
modo  se  conservasset ;  respondisse  fertur,  "  Extra, 
oleo;  intus,  melle." 

14.  Hiberni,  praesertim  sylvestres,  etiam  adhuc  sunt 
valde  vivaces;  certe  aiunt,  paucis  abhinc  annis  co- 
mitissam  Desmondiae  vixisse  ad  annum  centesimum 
quadragesimum,  et  ter  per  vices  dentiisse.  Hibernis 
autem  mos  est  se  nudos  ante  focum  butyro  salso  et 
veteri  fricare  et  quasi  condire. 

15.  Iidem  Hiberni  in  usu  habuerunt  liutea  et  indu- 

sia  croceata  ;  quod  licet  ad  arcendarn  putrefactionem 
introductum  fuerat,  tamen  (utcunque)  ad  vitae  longi- 
tudinem  utile  fuisse  existimamus:  nam  crocus  ex 
omnibus,  qua?  novimus,  ad  cutem  et  confortationem 
carnis  est  res  optima;  cum  et  notabiliter  astringat,  et 
habeat  insuper  oleositatem  et  calorem  subtilem  sine 
ulla  acrimonia.  Equidem  memini  quendam  Anglum, 
ut  vectigalia  supprimeret,  croci  saccum  cum  transfre- 
taret,  circa  stomachum  portasse,  ut  lateret;  eumque, 
cum  antea  ex  inari  gravissime  aegrotare  solitus  esset, 
optime  tunc  valuisse,  nee  nauseam  ullam  sensisse. 

16.  Hippocrates  jubet  vestes  ad  cutem  hieme  puras 
portare,  sestate  sordidas  et  oleo  imbutas;  hujus  ratio 
videtur,  quod  per  aestatern  spiritus  exhalant  maxime ; 
itaque  pori  cutis  opplendi  sunt. 

17.  Ante  omnia  igitur  usum  olei,  vel  olivarum,  vel 
amygdalini  dulcis,  ad  cutem  ab  extra  ungendam,  ad 
longaevitatem  conducere  existimamus;  eaque  unctio 
debet  fieri  singulis  auroris,  cum  exitur  e  lecto,  cum 
oleo,  in  quo  admisceatur  parum  salis  nigri  et  croci. 
Unctio  autem  levis  debet  esse,  ex  lana  aut  spongia 
molliori,  neque  quae  stillet  super  corpus,  sed  cutem 
tantum  intiugat  et  inficiat. 

18.  Certum  est  liquores  in  majori  quantitate,  etiam 
oleosos,  haurire  nonnihil  ex  corpore;  sed  contra,  par- 
va  quantitate  imbibi  a  corpore  :  itaque  levis  aspersio 
facienda  est,  ut  diximus ;  aut  plane  indusium  ipsum 
oleo  liniendum  est. 

19.  Objici  vero  forte  possit,  istam  unctionem  ex 
oleo,  quam  laudamus  (licet  apud  nos  in  usu  nunquam 
fuerit,  atque  apud  Italos  in  desuetudinem  abierit) 
olim  quidem  apud  Gra;cos  et  Romanos  familiarem 
fuisse  et  dieetse  partem ;  neque  tamen  iss  seculis  ho- 
mines magis  fuisse  longaevos.  Sed  respondetur  rec- 
tissime;  oleum  in  usu  fuisse  tantum  post  balnea,  nisi 
forte  inter  athletas;  balnea  autem  ex  calido  operati- 
oni  nostra  tanto  contraria  sunt,  quanto  unctiones 
congruae;  cum  alteram  meatus  aperiat,  alterum  ob- 
struat.  Itaque  balneum  absque  unctione  sequenti  pes- 
simum;  unctio  absque  balneo  optima.  Etiam  ad  de- 
licias  potius  adhibebatur  ista  unctio,  atque  (si  in  opti- 

mam  partem  accipias)  ad  sanitatem ;  sed  nullo  modo 
in  ordine  ad  vitam  longaevam ;  itaque  simul  adhibe- 
bantur  unguenta  pretiosa,  quae  ad  delicias  grata,  ad 
nostram  intentionem  noxia  sunt,  ob  calorem  ;  ut  bene 
dixisse  videatur  Virgilius : 

Nee  casia  liquidi  corrumpitur  usus  olivi. 

20.  Inunctio  ex  oleo  et  hieme  confert  ad  sanitatem^ 
per  exclusionem  frigoris  ;  et  aestate,  ad  detinendos  spi- 
ritus  et  prohibendam  exolutionem  eoruro,  et  arcendam 
vim  aeris,  quae  tunc  maxime  est  praedatoria. 

21.  Cum  inunctio  ex  oleo  operatio  sit  ad  vitam 
longam  fere  potentissima ;  visum  est  addere  cautiones, 
ne  periclitetur  vaietudo  :  eae  quatuor  sunt,  secundum 
quatuor  incommoda,  quae  exinde  sequi  possint. 

22.  Primum  incommodum  est,  quod  reprimendo 
sudores  morbos  inducere  possit,  ex  humoribus  illis 
excrementitiis  :  huic  remedium  adhibendum  est  ex 
purgationibus  et  clysteriis,  ut  evacuationi  debite  con- 
sulatur ;  certum  enim  est  evacuationem  per  sudores 
sanitati  plerunque  conferre ;  longitudini  vitae  officere. 
Purgativa  autem  moderata  in  humores  agunt,  non  in 
spiritus,  quod  facit  sudor. 

23.  Secundum  incommodum  est,  quod  corpus  ca!e- 
facere  possit  et  subinde  inflammare :  spiritus  enim  oc- 
clusus  nee  perspirans,  ferventior  est:  huic  incommodo 
occurritnr,  si  diaeta  ut  plurimum  vergat  ad  frigidum, 
et  sumantur  propria  quaedam  ad  refrigerandum  per 
vices  :  de  quibus  mox  in  operatione  super  sanguinem 
inquiremus. 

24.  Tertium  est,  quod  caput  gravare  possit ;  omnis 
enim  oppletio  extrinsecus  repercutit  vapores,  et  eos 
mittit  versus  caput :  huic  incommodo  omnino  occur- 
ritur  per  cathartica,  praesertim  clysteria;  et  claudendo 
os  ventriculi  fortiter  cum  stypticis ;  et  pectendo  et  fri- 
cando  caput,  etiam  cum  lixiviis  idoneis,  ut  aliquid 
exhalet ;  et  non  omittendo  exercitationem  bonam,  et 
qnalem  convenit,  ut  etiam  per  cutem  nonnihil  per- 
spiret. 

25.  Quartum  incommodum  subtilius  est  malum ; 
videlicet  quod  spiritus,  detentus  per  ciausuram  poro- 

rum,  videatur  posse  seipsum  nimis  multiplicare  ;  quia 
cum  parum  evolet,  et  continuo  spiritus  novus  gene- 
retur,  nimium  increscit  spiritus,  et  sic  corpus  etiam 
plus  praeclari  possit:  verum  hoc  non  prorsus  ita  se 
habet;  nam  spiritus  omnis  conclusus  hebes  fit  (quan- 
doquidem  ventiletur  motu  spiritus,  ut  et  flamma)  ideo- 
que  minus  activus  est,  et  minus  sui  generans ;  calore 
certe  auctus  (ut  et  flamma)  sed  motu  piger :  sed  et 
huic  incommodo  remedium  adhiberi  possit  a  frigidis 
oleoquandoque  admistis  ;  qualia  sunt  rosa  et  myrtus  ; 
nam  calidis  omnino  abstinendum,  ut  dictum  est  de 
casia. 

26.  Neque  inutilis  est  applicatioad  corpus  vestium, 
quae  et  ipsae  in  se  habent  aliquid  unctuosi  sive  oleosi, 
non  aquosi :  illae  enim  exhaurient  corpus  minus; 
quales  sunt  ex  lana,  potius  quam  ex  lino  :  certe  mani- 
festum  est  in  spiritibus  odorum,  quod  si  ponas  pul- 
veres  odoratos  inter  lintea,  multo  citius  virtutem 
perdunt,  quam  inter  lanea.  Itaque  lintea  tactu  et 
mundicie  jucunda ;  sed  ad  nostrain  operationem  su- 
specta. 

27  Hiberni  sylvestres,  cum  incipiunt  aegrotare, 
nihil  prius  faciunt,  quam  ut  lintea  e  stratis  tollant, 
et  in  laneis  pannis  se  convolvant. 

28.  Referunt  nonnulli,  se  magno  sanitatis  suae 
commodo  laneis  carminatis  proxime  ad  cutem,  sub 
indusiis  suis,  usos  fuisse,  tam  ad  braccas,  quam  ad 
corporalia. 

29.  Est  et  illud  observandum,  aerem  corpori  assue- 
tum  minus  illud  depraedari,  quam  novum  et  subinde 
mutatum :  itaque  pauperes,  qui  in  tuguriis  suis  intra 
proprios  lares  perpetuo  vivunt,  nee  sedes  mutant, 
sunt  plerunque  longaeviores  :  veruntamen  quoad  alias 
operationes  mutationem  aeris  (praesertim  spiritibus 
non  omnino  inertibus)  utilem  esse  judicamus  ;  medio- 
critas  autem  adhibenda  foret,  quae  utrinque  satisfaciat; 
illud  fiet,  si  quatuor  temporibus  anni  fiet  per  stata 
tempora  mutatio  loci  ad  sedes  idoneas ;  neque  sint 
corpora  aut  in  peregrinatione  nimia,  aut  in  statione. 
Atque  de  operatione  per  exclusionem  aeris,  et  de  evi- 
tanda  vi  ejus  praedatoria,  haec  dicta  sint. 


Historia  Vitce  et  Mortis.  415 

III. 

Operatio  super  Sanguinem  et  Calorem  Sanguificantem. 

1  Operationes  duse  sequentes  sunt  operationibus  Histo- 
duabus  praecedentibus  tanquam  antistrophae ;  atque  iis  na* 
respondent,  quemadmodum  passiva  activis ;  praece- 
dentes  enim  duae  id  agunt,  ntspiritus  et  aer  actionibus 
suis  sint  minus  depraedantes ;  hae  vero,  ut  sanguis  et 
succus  corporis  sint  minus  depraedabiles.  Quoniam 
vero  sanguis  est  irrigatio  succorum  et  membrorum,  et 
praeparatio  ad  ea;  operationem  super  sanguinem  pri- 
mo  loco  collocamus.  Circa  banc  operationem  pro- 
ponemus  consilia  numeropauca,  sed  vi  valdeefficacia: 
ea  tria  sunt. 

2.  Primo  dubium  non  est,  quin  si  sanguis  sit  ali- 
quanto  frigidior,  minus  futurus  sit  dissipabilis :  quo- 
niam vero  quae  per  os  sumuntur  frigida,  cum  reliquis 
intentionibus  haud  paucis  male  conveniunt;  ideo  op- 
timum foret  alia  invenire,  quae  non  sunt  cum  istius- 
modi  incommodis  complicata.     Ea  duo  sunt. 

3.  Prius  hujusmodi  est ;  adducantur  in  usum,  id- 
que  maxime  in  juventute,  clysteria  nihil  omnino  pur- 
gantia  aut  abstergentia ;  sed  solummodo  refrigerantia 
et  nonnihil  aperientia  :  probata  sunt  quae  fiunt  ex  suc- 
cis  lactucae,  portulacae,  hepaticae,  etiam  sedi  majoris, 
et  mucilaginis  semiuis  psyllii,  cum  decoctione  aliqua 
temperata  aperiente,  admisto  aliquanto  caphorae :  ve- 
rum  vergente  aetate,  omittatur  sedum  majus  et  portu- 
laca,  et  substituantur  succi  boraginis,  et  endiviae,  aut 
similium  ;  atque  retineantur  clysteria  hujusmodi  quan- 
tum fieri  potest,  ad  horam  scilicet,  aut  amplius. 

4.  Alterum  est  ejnsmodi;  in  usu  sint,  praesertim 
aestate,  balnea  aquae  dulcis  et  modice  admodum  te- 
pidae,  prorsus  absque  emollientibus,  malva,  mercuriali, 
lacte,  et  similibus ;  adhibeatur  potius  serum  lactis 
recens  in  nonnulla  quantitate,  et  rosa. 

5.  Verum,  quod  caput  rei  est  et  novum,  illud  prae- 
cipimus ;  ut  ante  balneationem  inungatur  corpus  cum 
oleo,  cum  spissamentis ;  ut  qualitas  refrigerii  excipia- 

tur,  aqua  magis  arceatui*:  neque  tamen  meatus  cor- 
poris nimium  occludantur:  etenim  cum  frigus  exte- 
rius  corpus  fortiter  occludit,  tantum  abest  ut  promo- 
veat  infrigidationem,  ut  etiam  earn  prohibeat,  et  irri- 
tet  calorem. 

6.  Similis  est  usus  vesicarum,  cum  decoctionibus 
et  succis  refrigerantibus,  applicatis  circa  inferiorem 
regionem  corporis,  videlicet  sub  costas,  usque  ad  pu- 
bem ;  nam  et  hoc  est  genus  balneationis,  ubi  corpus 
liquoris  ut  plurimum  excluditur,  refrigerium  tantum 
excipitur. 

7.  Restat  tertium  consilium,  quod  non  ad  sanguinis 
qualitatem,  sed  ad  substantiam  ejus  pertinet,  ut  red- 
datur  magis  firma  et  minus  dissipabilis,  et  in  quam 
calor  spiritus  minus  agere  possit. 

8.  Atque  de  usu  limaturae  auri,  aut  auri  foliati,  aut 
pulveris  margaritarum,  gemuiarum,  et  corallii,  et  simi- 
lium,  hodie  nihil  credimus,  nisi  quatenus  praesenti 
operationi  satisfaciant :  certe,  cum  Arabes,  et  Graeci, 
et  moderni,  iis  rebus  tantas  virtutes  tribuerint,  non 
omnino  nihil  videatur  esse  in  istis,  quae  tot  homines 
experti  observarunt.  Itaque  missis  pbantasticis  circa 
illas  opinionibus,  plane  arbitramur,  si  universae  sub- 
stantise  sanguinis  aliquid  insinuari  possit  per  minima, 
in  quod  spiritus  et  calor  parum  aut  nihil  agere  pos- 
sint,  omnino  id  non  tantum  putrefactioni  sed  etiam 
arefactioni  obstiturum,  et  ad  vitam  prolongandam  fore 
efficacissimum :  in  hoc  tamen  plures  adhibendaB  sunt 
cautiones:  prirao,  ut  tiat  admodum  exacta  comminu- 
tio ;  secundo,  ut  hujusmodi  dura  et  solida  sint  omnis 
malign£e  qualitatis  expertia,  ne  cum  in  venis  disper- 
gantur  et  lateant,  aliquid  nocumenti  inferant:  tertio, 
ut  nunquam  sumantur  cum  cibis,  nee  ita  excipiantur, 
ut  diu  haereant,  ne  generent  periculosas  obstructiones 
circa  mesenterium :  quarto,  ut  rams  sit  eorum  usus, 
ne  coeant  et  cumuleritur  in  venis. 

9.  Itaque  modus  excipiendi  sit,  stomacho  jejuno, 
in  vino  albo,  cui  admistum  sit  parum  olei  amyg<lalini, 
et  fiat  corporis  exercitatio  super  haustum  eorum. 

10.  Simplicia  autem,  quaa  operationi  huic  satisfa- 
ciant, possint  esse  loco  omnium ;  aurum,  margaritae, 

et  corallium  ;  metalla  enim  omnia,  praeter  aurum,  non 
sunt  absque  maligna  qualitate  in  volatili  ipsorum  : 
neqne  etiam  tarn  exquisite  comminuuntur,  quam  au- 
rum foliatum ;  gemmae  autem  translucidae,  et  tan- 
quam  vitreae,  minus  nobis  placent  (ut  et  antea  dixi- 
mus)  propter  suspicionem  corrosionis. 

11.  At  nostro  judicio  et  tutior  et  efficacior  foret 
usus  liguorum,  in  infusionibus  et  decoctionibus ;  satis 
enim  in  iis  possit  esse  ad  firmitudinem  sanguinis, 
neque  tamen  simile  periculum  est  ab  obstructione  : 
praecipue  autem,  quia  possunt  sumi  in  cibo  et  potu ; 
unde  facilius  ingressmu  reperient  in  venas,  nee  depo- 
nentur  in  faecibus. 

12.  Ligna  ad  hoc  idonea  sunt,  santalum  ;  quercus; 
et  vitis  ;  ligna  enim  calidiora,  aut  aliqua  ex  parte  re- 
sinosa,  rejiciinus ;  possint  tamen  adjici  caules  sicca? 
et  lignosae  roris  marini;  cum  frutex  sit  rosmarinus  et 
aetatem  multarum  arborum  aequet;  etiam  hederae 
caules  siccae  et  lignosae,  sed  ea  quantitate,  ut  saporem 
non  reddant  ingratum. 

13.  Sumantur  vero  ligna  aut  in  jusculis  decocta, 
aut  infusa  in  mustum,  aut  cervisiam,  antequam  se- 
deat :  in  jusculis  autem  (ut  fit  in  guaiaco  et  similibus) 
semper  infundantur  diu,  autequam  decoquantur,  ut 
firmior  pars  ligni,  et  non  tantum  ea  quae  leviter  haeret, 
eliciatur  :  fraxinus  autem,  licet  ad  pocula  adhibeatur, 
nobis  suspecta  est.  Atque  de  operatione  super  san- 
guinem  haec  inquisita  sint. 


IV. 

Operatio  super  succos  Corporis. 

1.  Duo  sunt  corporum  genera  (ut  in   inquisitionemsto 
de  inanimatis  jam  dictum  est)  quae  difficilius  consu-"* 
muntur :  dura,  et  pinguia ;  ut  cernitur  in  metallis  et 
lapidibus  ;  atque  in  oleo  et  cera. 

2.  Operandum  itaque  est,  ut  succus  corporis  sit  sub- 
durus ;  atque  etiam  ut  sit  subpinguis,  aut  subroscidus. 

3.  Quatenus  ad  duritieni,  ea  efficituv  tribus  modis: 
natura  alimenti  firraa;  frigore  condensante  cutem  et 
carries ;  et  exercitatione  succos  fermentante  et  com- 
pingente,  ne  sint  molles  et  spumosi. 

4.  Quatemis  ad  natural  alimenti,  talis  esse  debet, 
«t  sit  minus  dissipabilis  ;  qualia  sunt  caro  bovina,  caro 
suilla,  caro  cervina,  etiam  caro  caprearum,  hoedorum, 
cygnorum,  et  anserum,  et  palumbium  sylvestrium 
(praesertim  si  hujusroodi  carnes  fuerint  modice  salitae) 
pisces  itidem  saliti  et  sicci ;  etiam  caseus  subvetus,  et 
hujusmodi. 

5.  Quoad  panem  autem,  avenaceus,  aut  etiam  pau- 
lulum  pisatus,  aut  secalicius,  aut  hordeaceus,  solidior 
est  quam  ex  frumento ;  atque  etiam  in  pane  frumen- 
taceo  solidior  qui  paulo  plus  habet  ex  furfure,  quam 
qui  purioris  est  pollinis. 

6.  Orcades,  .qui  piscibus  vescuntur  salitis,  atque 
generaliter  ichthyophagi,  longaevi  sunt. 

7.  Monachi  et  eremitae,  qui  parce  et  sicco  aliuieii^o 
pascebantur,  fuerunt  ut  plurimum  longaevi. 

8.  Etiam  aqua  pura,  in  potu  frequenter  usurpata, 
reddit  succos  corporis  minus  spumosos  ;  cui  si,  prop- 
ter spiritus  hebetudinem  (qui  proculdubio  in  aqua  est 
parum  penetrativus)  admisceatur  aliquid  nitri,  «tile 
esse  existimamus.  Atque  de  firmitudiue  alimenti 
liactenus. 

9.  Quatenus  ad  condensationem  cutis  et  carnium 
perfrigus;  vivaciores  fere  sunt,  qui  sub  dio  vivunt, 
quam  qui  sub  tecto;  atque  qui  in  regionibus  frigidis, 
quam  qui  in  calidis. 

10.  Vestes  nimise,  sive  in  lectis,  sive  portatae,  cor- 
pus solvunt. 

11.  Lavatio  corporis  in  frigida,  bona  ad  longitu- 
dinem  vitae ;  usus  balneorum  tepidorum  malus ;  de 
balneis  autem  ex  aquis  astringentibus  mineralibus  su- 
perius  dictum  est. 

12.  Quatenus  ad  exercitationem ;  vita  otiosa  mani- 
festo reddit  carnes  molles  et  dissipabiles :  exercitatio 
autem  robusta  (inodo  absint  nimii  sudores  aut  lassitu- 
dines)  duras  et  compactas:   etiam  exercitatio  intra 

aquas  frigidas,  qualis  est  natatio,  valde5bqna ,;  atque 
generaliter  exercitalio  sub  dio,  melior  quam  sub  tectp» 

13.  De  fricationibus  ,(quod  est  exercitationis  , ger 
nus)  tamen,  quia  aliment.a, magis  evocant  quam  indu- 
rant,  postea  suo  loco  inquiremus. 

14.  Jam  vero  cum  de  duritje  succprum  dictum  sit, 
veniendum  ad  oleositatem  sive  rpscidationem  ipso- 
rum ;  quae  perfectior  et  potentior  est  intentio,  quam 
induratio;  quia  non  habet  incommodum,  neque  ma- 
lum complicatum  :  omnia  enim,  quae  ad  duritiem  suc- 
corum  pertinent,  ejusmodi  sunt,  ut  cum  alimenti  ab- 
sumptionem  prohibeant,  etiam  ejusdem  reparatipnem 
impediant;  unde  fit  ut  diuturnitati  vitae  eadem  et 
prosintet  obsint;  at  quae  ad  roscidationem  succorum. 
pertinent,  ex  utraque  parte  juvant;  cum  reddant  ali- 
mentum  et  minus  dissipabile,  et  magis  reparabile.      , 

15.  Cum  vero  dicimus,  quod  succus  corporis  debeat 
fieri  roscidus  et  pinguis,  notandum  est,  hoc  nos  non 
intelligere  de  pinguedine,  aut  adipe  manifesto,  se(J 
de  rore  perfuso  et  (si  placet)  radicali  in  ipsa  corporis 
substantia. 

.16.  Neque,  rursus  existimet  quispiam  oleum,  aut 
pinguia  ciborum,  aut  medullas,  similia,  sibi  generare, 
atque  intentioni  npstrae  satisfacere  ;  neque  enim,  qmie 
perfecta  semel  sunt,  retro  aguntur ;  sed  talia  (Jebent 
esse  alimenta,  quae  post  digestionem  et  maturationem 
tumdemum  oleositatem  in  succis  ingenerent. 

17  Neque  rursus  existimet  quispiam  oleum,  et  pip- 
gue  coacervatum,  et  simplex,  diflicilis  esse  dissipatip- 
nis  ;  in  mistione  autem  non  eandem  retinere  patura..m.; 
etenim  queniadmodum  oleum  perse  mul.to  serius  cpn*- 
sumitur  quam  aqua,  ita  etiaro  in  papyro,  aut  sudarip, 
diutius  haeret,  et  tardius  desiccatur;  ut  prius  uota- 
vimus.  it 

18.  Ad  irrorationem  corporis  melius  faciunt  cibi 
assati,  aut  furno  cocti,  quam  elixi :  atque  omnis,  prae- 
paratio  ciborum  cum  aqua  incommoda  est;  quinetiam 
et  oleum  copipsius  elici  videmus  ex  corporibus  siccis, 
quam  ex  humidis. 

2  e  2 

19.  Generaliter  ad  irrorationem  corporis  prodem 
multus  usus  dulcium,  sacchari,  mellis,  amygdalaruni 
dulcium,  pinearum,  pistaciorum,  dactylorum,  uvarust 
passarum,  uvarum  Corinthi,  ficuura,  et  hujusmodi: 
contra,  omnia  acida,  et  nimium  salsa,  et  murium  acria, 
sunt  generationi  succi  roscidi  opposita. 

20.  Neque  Manichaeis  eorumque  dieetae  favere  ex- 
istimabimur,  si  semina  quseque,  et  nucleos,  et  radices 
in  cibis  aut  eorum  condimentis  frequentia  esse  debere 
dicamus ;  quandoquidem  oranis  panis  (panis  autem 
ciborum  firmamentum  est)  aut  ex  seminibus  est,  aut 
ex  radicibus. 

21.  Ante  omnia  vero  ad  irrorationem  corporis  maxi- 
me  facit  natura  potus,  qui  ciborum  vehiculum  est: 
itaque  in  usu  sint  potus  illi,  qui  absque  omni  acrimo- 
nia,  aut  acedine,  subtiles  tamen  sint,  quales  sunt 
vina  (ut  ait  anus  apud  Plautum)  vetustate  edentula,  et 
cervisia  ejusdem  generis. 

22.  Hydromel  (ut  arbitramur)  non  foret  malum,  si 
fuerit  forte  et  vetus ;  attamen  quoniam  omne  mel  ha- 
bet  aliquid  acutum  (ut  patet  ex  acerrima  ilia  aqua, 
quam  chemici  ex  eo  extrahunt,  quae  etiam  metalla 
solvit)  melius  foret,  si  fieret  similis  potio  ex  saccharo, 
non  infuso  leviter,  sed  ita  incorporato,  quemadmodum 
mel  solet  esse  in  hydromelite,  et  quae  habeat  vetusta- 
tem  anni  aut  sex  men  slum ;  unde  aqua  cruditatem 
deponat,  et  saccharum  subtilitatem  acquirat. 

23.  Atque  vetustas  vini  aut  potus  hoc  habet,  quod 
subtilitatem  generat  in  partibus  liquoris,  acrimoniam 
in  spiritibus ;  quorum  primum  utile,  secundum  nox- 
ium;  itaque  ad  hanc  complicationem  enodandam 
mittatur  in  dolium,  priusquam  resederit  nonnihil  vi- 
iium  a  musto,  caro  suilla,  aut  cervina  bene  cocta,  ut 
habeant  spiritus  vini,  quod  ruminent  et  mandant,  at- 
que inde  mordacitatem  suam  deponant. 

24.  Similiter  si  recipiat  cervisia  non  solum  grana 
tritici,  hordei,  avenarum,  pisarum,  etc.  sed  etiam  par- 
tem (puta  tertiam)  ex  radicibus  aut  pulpis  pinguibus 
(qualia  sunt  radices  potado,  medullae  artiplicis,  radi- 
ces bardanae,  aut  aliae  radices  dulces  et  esculenta?) 

utiliorum  fore  potum  ad  longaevitatem  existimamus, 
quam  cervisiam  ex  granis  tantum. 

25.  Etiam  quae  in  partibus  suis  valde  tenuia  sunt, 
et  nihilominus  nulla  prorsus  sunt  acrimonia  aut  mor- 
dacitate,  utilia  sunt  in  condimentis  ciborum;  qualem 
virtutem  inesse  deprehendimus  in  paucis  quibusdam 
ex  floribus  ;  floribus  scilicet  hederae,  qui  in  aceto  in- 
fusi  etiam  gustui  placent ;  floribus  calendulae,  qui  in 
usu  sunt  in  brodiis  ;  et  floribus  betonicae.  Atque  de 
operatione  super  succos  corporis  haec  inquisita  sunt. 


Operatio  super  Viscera  ad  extrusionem  Alimenti. 

1  Quae  viscera  ilia  principalia,  qua?  concoctionis  Histo- 
fontes  sunt,  stomachum,  hepar,  cor,  cerebrum,  ad  "■• 
functiones  suas  probe  exercendas  confortant  (unde 
alimenta  in  partes  distribuuntur,  spiritus  sparguntur, 
atque  inde  reparatio  corporis  totius  transigitur)  a  me- 
dicis,  atque  eorum  descriptis  et  consiliis,  petenda 
sunt. 

2.  De  splene,  felle,  renibus,  mesenterio,  iliis,  et 
pulmonibus,  non  loquirnur;  sunt  enim  membra  mini- 
strantia  principalibus ;  atque  cum  de  sanitate  tracta- 
tur,  in  considerationem  vel  praecipuam  quandoque 
veniunt;  quia  patiuntur  singula  suos  morbos,  qui  nisi 
curentur,  etiam  in  viscera  principalia  incurrunt :  qua- 
tenus  vero  ad  prolongationem  vita?-,  et  reparationem 
per  alimenta,  et  retardationem  atrophia?  senilis,  si 
concoctiones  et  principalia  ilia  viscera  bene  se  habeant, 
caetera  maxima  ex  parte  ad  votum  sequentur. 

3.  Atque  ex  inedicorum  libris,  qui  de  quatuor  mem- 
brorum  principalium  confortatione  et  commodis  ser- 
mones  faciunt,  decerpenda  sunt  ea  unicuique,  quae 
pro  ratione  status  corporis  proprii  in  diaetam  et  regi- 
men vitae  transferri  poterint :  etenim  sanitas  medicinis 
temporalibus  plerunque  indiget  ;  at  diuturnitas  vitae 
ex  victus  ratione,  et  coustanti  medicinarum  juvantiuin 

serie,  speranda  est :  nos  ve'ro  pauca,  eaque  selecta  et 
optima  proponemus. 

4.  Stomacbum  (qui,  nt  aiunt,  est  paterfamilias,  et 
Cttjus  robur  ad  reliquas  eoneoctiones  est  fundamen- 
tale,)  ita  munire  decet  et  confirmare,  ut  sit  absque  in- 
temperie  calidus;  deinde  astrictus,  non  laxus  ;  etiam 
muridus,  non  humorum  fastidiis  oppressus ;  et  nihilo- 
minus  (cum  ex  seipso,  potius  quam  ex  venis,  nutria- 
tur)  minime  prorsns  iuanis  aut  jejunus;  postremo  in 
appetitu  servandus  est,  quia  appetitus  digestionem 
acuit. 

5.  Miramur  quomodo  illud,  calidum  bibere  (quod 
apud  antiquos  in  usu  fuit)  in  desuetndinem  abierit; 
novimus  certe  medicum  admodum  celebrem,  qui  in 
prandio  et  coena  jusculum  etiam  praecalidum  avide 
ingerere  solebatt  et  paulo  post  optare  ut  regestum 
esset ;  "  Neque  enim  niihi  jusculo  opus  est  (inquit) 
sed  calidotantum." 

6.  Omnino  utile  arbitramur  primam  potionem,  sive 
vini,  sive  cervisiae,  sive  potus  alterius  (cui  quis  insue- 
vit)  in  coena  semper  calidam  exhiberi. 

7-  Vinum  extinctionis  auri  utile  arbitramur  semel 
in  mensa ;  non  quod  aurum  aliquid  virtutis  ad  hoc 
largiri  credamus,  sed  quia  extinctionem  omnem  me- 
tallicam  in  aliquo  liquore  astrictionem  potentem  in- 
dere  nbvimus :  aurum  autem  deligimus,  quia  praeter 
illam  (quam  optamus)  astrictionem,  nil  aliud  metallicae 
impressionis  post  se  relinquit. 

8.  Offas  panis  in  vino  media  mensa  utiliores,  quam 
ipsurn  vinum  esse  judicamus  ;  pra3sertim  si  vino,  cui 
offa  intingatur,  ros  marinus  et  cortex  citri  fuerint  in- 
fusi;  idque  cum  saccharo,  ut  tardius  labatur. 

9.  Usum  cotoneorum  ad  stomachi  robur  utilem  esse 
certum  est:  melius  tamen  adhiberi  judicamus  in  suc- 
cis  depuratis,  cum  saccharo  (quosmyvas  vocant)quam 
in  carnibus  ipsorum,  quia  stomaclmm  nimis  gravant : 
illae  vero  myvas  postmensam,  simplices  ;  at  ante  men- 
sam,  cum  aceto  utilissime  sumuntur. 

10.  UtiJia  stomacho  sunt  pras  caeteris  simplicibus 

ros    marinus,   enula,    mastiche,    absinthium,    salvia, 
mentha. 

11.  Pilulas  ex  aloe,  et  mastiche,  et  croco,  praeser- 
tim  temporibus  hiemalibus,  ante  prandium  sumptas, 
probamus;  ita  tamen  ut  aloe  non  tantum  succo  rosa- 
rum  multis  vicibus  abluta  sit,  .sed  etiam  in  aceto  (in 
quo  dissolutum  fuerit  tragacanthum)  et  postea  in  oleo 
amygdalino  dulci  et  recenti,  ad  aliquot  horas  mace- 
rata  sit,  antequam  formetur  in  pilulas. 

12.  Vinum  aut  cervisia  infusionis  absinthii,  cum 
modico  enulae  et  santali  citrini,  recte  per  vices  adhi- 
betur  ;  atque  hoc  hieme  potius. 

13.  At  aestate,  haustus  ex  vino  albo,  cum  aqua 
fragariee  diluto,  in  quo  vino  pulveres  exquisiti  per- 
Jarum,  et  testarum  cancroruin  fluviatilium,  et  (quod 
mirum  forlasse  videatur)  parum  creta3,  fuerint  infusa, 
stomachum  optime  recreat  et  roborat. 

14.  At  generaliter  omnis  haustus  matutinus  (quales 
frequenter  in  usu  sunt)  refrigerantium  (succorum,  de- 
coctionum,  seri  lactis,  hordeaceorum,  et  similium) 
fugiendus  est ;  nihilque  prorsus  immittendum  stoma- 
cho  jejuno,  quod  sit  frigid um  purnm :  Melius  exhi- 
bebuntur  res  hujusmodi  (si  necessitas  postulet)  vel 
hora  quinta  post  prandium,  vel  hora  una  post  leve 
jentaculum. 

15.  Jejunia  frequentia  mala  sunt  ad  longaevitatem  ; 
quinetiam  sitis  quaecunqueevitanda,  et  servandus  sto- 
machus  sitis  inundus,  sed  perpetuo  quasi  humid  us. 

16.  Oleum  oli varum  recens  et  bonum,  in  quo  Mi- 
thridatii  nonnihil  dissolutum  fuerit,  inunctum  spinas 
dorsi,  ex  adverse  oris  stomachi,  stomachum  mirum 
in  modum  confortat. 

17  Sacculus  ex  floccis  carminatis,  infusis  in  vinum 
austerum,  in  quod  infusa  fuerint  njyrtus  et  cortex  citri 
et  parum  croci,  super  stomachum  perpetuo  gestari 
potest.  Atque  de  stomachum  confortantibus  hacte- 
nus ;  cum  etiam  haud  pauca  ex  his,  quae  aliis  opera- 
tionibus  inserviunt,  ad  hoc  etiam  juvent. 

18.  Jecori,  si  a  torrefactione  sive  desiccatione,  at- 
que ab  obstructione,  immune  servetur,  nil  ultra  opus 

est :  etenim  exsolntio  ilia,  quae  aquositates  generat, 
morbus  prorsus  est;  at  reliqua  dno  etiam  senectus 
obrepens  inducit. 

19.  Hue  pertinent  vel  maxime  ea,  quae  in  opera- 
tione  super  sanguinem  descripta  sunt ;  iis  adjiciemus 
pauca  admodum,  sed  electa. 

20.  Praecipue  in  usu  sit  vinum  granatorum  dulcium ; 
aut  si  illud  haberi  non  possit,  succus  ipsorum  recens 
expressus ;  mane  surnendus,  cum  aliquanto  sacchari, 
et  immisso  in  vitrum  (in  quod  fit  expressio)  modico 
corticis  citri  recentis,  et  caryophyllis  tribus  aut  qua- 
tuor  integris  :  hocque  usurpetur  a  Februario  ad  finem 
Aprilis. 

21.  In  usum  adducatur  ante  alias  omnes  herbas  nas- 
turtium; sed  tamen  pubescens,  non  vetus :  usurpetur 
sive  crudum,  sive  in  jnsculis,  sive  in  potu  ;  et  post 
hanc  cochlearia., 

22.  Aloe,  quocunque  modo  abluta  aut  correcta, 
hepati  noxia;  itaque  nunquam  familiariter  sumenda 
est.  Rhabarbarum  contra  vitale  hepati,  modo  tres 
adhibeantur  cautiones  :  primo,  ut  sumatur  ante  cibum, 
ne  desiccet  nimis,  aut  vestigium  stypticitatis  relin- 
quat:  secundo,  ut  maceretur  ad  horam  unam,  aut 
duas,  in  oleo  amygdalino  recenti,  cum  aqua  rosacea, 
antequam  alias  infundatur,  aut  detur  in  substantia: 
tertio,  ut  vicibus  alternis  sumatur,  alias  simplex,  alias 
cum  tartaro,  aut  parum  sal  is  nigri,  ne  leviora  tantum 
asportet,  et  reddat  massam  bumorum  niagis  obsti- 
natam. 

23.  Vinum,  aut  decoctum  aliquod  chalybeatum, 
ter  aut  quater  in  anno  sumi  probo,  ad  obstructiones 
potentiores  solvendas ;  ita  tamen  ut  semper  praecedat 
haustus  duorum,  aiit  trium  cochlearium  olei  amygda- 
lini  dulcis  recentis,  et  sequatur  motus  corporis,  prae- 
sertim  brachiorum  et  hypochondriorum. 

24.  Liquores  dulcorati,  idque  cum  pinguedine  qua- 
dam,  ad  arcendam  arefactionem  et  salsedinem  et  tor- 
refactionem,  et  denique  senilitatem  jecoris,  praecipue 
et  plurimum  possunt;  praesertim  si  per  vetustatem 
bene  incorporentur;  tales  fiant  ex  fructibus  et  radi- 
cibus   dulcibus;  scilicet  vina  et  potus  ex  uvis  passis 

recentibus,  jujubis,  caricis,  dactylis,  pastinacis,  bul- 
bis  sive  potadis,  et  hujusmodi,  cum  admistione  gly- 
cyrrhizae  quandoque;  etiam  potus  ex  granis  Indicis 
(quae  mayz  vocant)  cum  mixtura  dulciurn,  plurimum 
confert.  Notandum  est  autem,  intentionem  praeser- 
vationis  jecoris  in  mollitie  quadam  et  pinguedine 
longe  potentiorem  esse  ilia  altera,  quae  pertinet  ad 
apertionem  jecoris,  quae  potius  innuit  ad  sanitatem, 
quam  ad  diuturnitatem  vitae ;  nisi  quod  obstructio  ea, 
quae  inducit  torrefactionem,  aeque  maliciosa  est,  ac 
aliae  arefactiones. 

25.  Radices  cichorei,  spinaciae,  betae,  a  medullis 
purgatas,  atque  ad  teneritudinem  coctas  in  aqua,  cum 
tertia  parte  vini  albi,  pro  condimentis  familiaribus 
cum  oleo  et  aceto,  laudo;  etiam  gemmas,  sive  caules 
asparagi,  pulpas  artiplicis,  et  radices  bardanae,  debitis 
modis  elixas  et  conditas :  et  juscula  (tempore  veris) 
ex  foliis  pubescentibus  vitium  et  herba  viridi  tritici- 
Atque  de  jecore  muniendo  hactenus. 

26.  Cor  juvamentum  suscipit  maxime,  atque  nocu- 
mentem,  ex  aere,  quern  spiramus ;  ex  vaporibus; 
atque  ex  affectibus  :  atque  complura  ex  iis,  quae  de 
spiritibus  supra  dicta  sunt,  hue  transferri  possunt ; 
indigesta  autem  moles  cordialium  apud  medicos  ad 
intentionem  nostram  parum  valet:  attamen,  quae  ve- 
nenorum  malignitati  occurrere  deprehenduntur,  ea 
demum  ad  muniendas  cordis  vires  sano  cum  judicio 
adhiberi  possunt;  praesertim  si  suit  ex  eo  genere, 
quod  non  tam  propriam  veneni  naturam  frangat, 
quam  cor  et  spiritus  in  venenum  insurgere  faciat. 
Atque  de  cordiaiibus  consule  tabulam  superius  po- 
sitam. 

27  Aeris  bonitas  in  locis  experientia  potius  digno- 
scitur,  quam  signis.  Optimum  judicamus  aerem  spi- 
rare  in  locis  aequis  et  planis,  atque  ex  omni  parte  per- 
flatilibus ;  si  fuerit  terra  sicca,  neque  tamen  prorsus 
arida,  aut  arenosa  ;  quaeque  emittat  serpillum  et  ama- 
raci  genus,  et  hinc  inde  caules  mentae  campestris ^quae- 
que sit  non  prorsus  rasa,  sed  arboribus  nonnullis  (ad 
umbrain)  sparsim  consita;  atque  ubi  rosa  rubi  spiret 

aliquid  muscatellum  et  aromaticum  :  flumiua  si  adsinl, 
nocere  potius  arbitraniur,  nisi  fuerint  exigua  admo- 
dum,  et  limpida,  etglareosa. 

28.  Aerem  matutinum  certum  est  vespertino  esse 
magis  vitalem,  licet  ad  delicias  alter  magis  ametur. 

29.  Aerem  a  vento  agitatum  paulo  leniore,  aere 
cceli  sereni  feliciorem  esse  arbitraniur :  optimus  autem 
est  zephyrus  matutinus,  et  boreas  postmeridianus. 

30.  Odores  ad  confortationem  cordis  praecipue  utiles 
sunt;  neque  tamen  ac  si  odor  bonus  esset  aeris  boni 
praerogativa.  Certum  enim  est,  quemadmodum  inv^- 
niunturaeres  prorsus  pestilentes,  qui  non  tantum  fee- 
tent,  quantum  alii  minus  noxii ;  similiter  inveniri  e 
contra  aeres  saluberrimos  et  spiritibus  amicissimos, 
qui  aut  prorsus  sint  inodori,  aut  ad  sensum  minus  grati 
et  fragrantes.  Atque  omnino,  ubi  degitur  in  aere  bo- 
no, odores  per  vices  tantum  repeti  debent :  odor  enim 
continuus  (licet  optimus)  spiritus  nonnihil  onerat. 

31.  Laudamus  ante  omnes  alios  (ut  etiam  superius 
innuimus)  odores  ex  plantis  vegetantibus  et  non  avul- 
sis,  in  aere  aperto  exceptis ;  quales  sunt  ex  violis, 
floribus  caryophylli  (tarn  majoris  quani  minoris)  flori- 
bus  fabarum,  floribus  tiliae,  floribus  sive  pulvisculo 
vitium,  floribus  madre-selve,  floribus  parietariaeluteae; 
rosa  muscatella  (nam  caeterae  rosae  germinantes  parce 
emittunt  odores)  fragaria  (praesertim  moriente)  rubo 
suavi  (praecipue  ineunte  vere)  mentha  carnpestri,  la- 
vendula  florente,  atque  in  regionibus  calidioribus, 
malo  aurantio,  citrio,  myrto,  lauro :  itaque  ambula- 
tio  aut  sessio  inter  hujusmodi  auras  in  usu  esse  de- 
bet. 

32.  Ad  cordis  juvamentum,  odores  refrigerantes  ca- 
lidioribus anteponimus;  suffitus  itaque  matutinus,  aut 
sub  calores  meridiei,  optimus  fuerit,ex  acquis  portioni- 
bus  aceti,  aquas  rosacea?,  et  vini  generosi,  super  lami- 
nam  ferri  quasi  candentem  fusorum. 

33.  Neque  vero  matri  telluri  libare  nos  quis  existi- 
met,  si  prascipiamus  inter  fodiendum,  aut  terram  ver- 
tendam,  vinum  generosum  superinfundi. 

34.  Aquam  e  floribus  aurantiorum  bonam,  cum 
modica   parte  aquae  rosacea?  et  vini  fragrantis,  etiam 

per  nares  attrahi,  aut  per  syriugem  errhini  more  im- 
mitti  (sed  farius)  bonum  est. 

35.  At  masticatio  (qnamvis  non  habeamus  betel)  et 
detentio  irioreeorutn  quae  spiritus  fovent  (licet  assidua) 
utilis  adinodum  est.  Fiant  itaque  grana,  aut  pusilli 
pastilli  ex  amhra,  et  rimsco,  et  ligno  aloes,  et  ligno 
Rliodio,  et  radice  iridis,  et  rosa:  atque  formentur  ilia 
grana,  aut  pastilli,  per  aquam  rosaceam,  quae  per  pau- 
lulum  balsami  Indi  transierit. 

36.  Vapores  vero,  qui  ex  rebus  intro  sumptis  cor 
muniunt  et  fovent,  haec  tria  habere  debent;  ut  sint 
ainici,  clari,  et  refrigerantes.  Caliditas  eniin  vapo- 
rum,  mala ;  atque  ipsum  vinum,  quod  putatur  habere 
vaporem  solummodo  calefacientera,  non  expers  est 
prorsus  qualitatis  opiatae.  Claros  autem  vapores  vo- 
camus  eos,  qui  plus  habent  ex  vapore,  quamex  exha- 
latione,  neque  sunt  omnino  fumei,  aut  fuliginosi,  aut 
unctuosi,  sed  humidiet  aequales. 

37.  Inter  turbara  inutilem  cordialium  pauca  ad 
diaetam  in  usu  esse  debent ;  loco  omnium  ambra  gri- 
sia,  et  crocus,  et  granuni  kermes,  ex  calidioribus ;  at- 
que radices  buglossi  et  boraginis,  atque  mala  citria, 
et  limones  dulces,  et  poma  fragrantia,  ex  frigidioribus. 
Etiam  eo  (quo  diximus)  modo  et  aurum  et  margaritae, 
non  tantum  intra  venas,  sed  etiam  in  transitu  et  circa 
praecordia  aliquid  possunt;  per  refrigerium  scilicet, 
absque  aliqua  noxia  qualitate. 

38.  De  lapide  bezoar,  ob  multas  probationes,  virtuti 
ejus  fidem  non  prorsus  derogamus;  sed  omnino  modus 
ejus  sumptionis  talis  esse  debet,  ut  facillime  virtus  ejus 
communicetur  spiritibus.  Itaque  nee  in  jusculis,  nee 
in  syrupis,  nee  in  aqua  rosacea,  aut  hujusmodi,  usum 
ejus  probamus  ;  sed  tantum  in  vino,  aut  aqua  cinna- 
niomi,  aut  hujusmodi  distillato,  sed  tenui,  non  calido 
aut  forti. 

39.  De  affectibus  jam  superiusinquisitum  est :  illud 
tantum  adjicimus,  oinne  desiderium  magnum  et  con- 
stans,  et  (ut  loquuntur)  heroicum,  cordis  virtutes  ro- 
borare  et  ampliare:  atque  de  corde  hactenus. 

40.  Ad   cerebrum    quod   attinet    (ubi    cathedra   et 

universitas  spirituum  animalium  residet)  qua?  super 
rius  inquisita  sunt,  de  opio,  et  nitro,  et  subordinatis 
ad  ipsa,  et  de  conciliatione  somni  placidi,  etiara  hue 
aliquatenus  spectant.  Illud  quoque  certum,  cere- 
brum tanquam  in  tutela  stomachi  esse;  ideoque  quae 
stomachum  confortant  et  muniunt,  cerebrum  per 
consensum  juvant,  atque  hue  similiter  transferri  de- 
bent.  Adjiciemus  pauca,  tria  externa,  internum 
unum. 

41.  Balneationem  pedum  omnino  in  usu  esse  volu- 
mus,  ad  minus,  semel  in  septimana ;  balneumque  fieri 
ex  lixivio,  cum  sale  nigro,  et  salvia,  chamaemelo,  fce- 
niculo,  samsucho,  et  costo,  cum  foliis  angelicae  vi* 
ridis. 

42.  Suffitum  laudamus  etiam  quotidianum  mane  ex 
rore  marino  arido,  ramulis  lauri  siccis,  et  ligno  aloes  ; 
nam  gummi  suavia  caput  gravant. 

43.  Cavendum  prorsus,  necapiti  perexterius  admo- 
veantur  calida  ;  qualia  sunt  aromata,  non  excepta  nuce 
moschata:  etenim  calida  ilia  ad  plantas  pedum  prae- 
cipitamus,  ibique  solum  applicari  volumus.  Unctio- 
nem  vero  capitis  levem  ex  oleo,  cum  rosa  et  myrto,  et 
parum  salis  et  croci,  laudamus. 

44.  Memores  eorum,  quae  de  opiatis,  et  nitro,  et 
similibus,  ante  proposuerimus,  quae  spiritus  tantopere 
densant,  non  existimamus  abs  re  fore,  si  semel  diebus 
quatuordecim  accipiantur  in  brodio  matutino  grana 
tria  vel  quatuor  castorei,  cum  modico  seminis  angeli- 
cae et  calami  aromatici ;  quae  et  ipsa  cerebrum  robo- 
rant,  et  in  densitate  substantiae  spirituum  (quae  ad  vitae 
longaevitatem  tam  necessaria  est)  motus  vivacitatem 
et  vigorem  excitant. 

45.  In  confortativis  quatuor  viscerum  principalium 
ea  proposuimus,  quae  et  propria  sunt,  atque  electat, 
atque  in  diaetam  et  regimen  vitae  transferri  tuto  et 
commode  possunt :  varietas  enim  medicamentorum 
ignorantiae  filia  est ;  neque  multa  fercula(quod  aiunt) 
tam  multos  inorbos  fecere,  quam  multa  medicamenta 
paucas  curas.  Atque  de  operatione  super  viscera 
principalia,  ad  extrusionem  alimenti,  haec  inquisita 
sunt. 


na. 

VI. 

Operatio  super  Partes  exteriores  ad  attractionem 

Alimenti. 

1.  Licet  concoctio  bona,  per  partes  interiores  fac-Histo- 
ta,  primas  partes  ad  probam  alimentationem  teneat; 
tamen  concurrere  etiam  debent  actiones  partium  ex- 
teriorum;  ut  sicut  facultas  interior  aliment nm  emittit 
et  extrudit,  ita  facultas  partium  exteriorum  idem  arri- 
piat  et  attrahat;  quoque  imbecillior  fuerit  facultas 
concoctionis,  eo  magis  opus  est  auxilio  concurrente 
facultatis  attractivee. 

2.  Attractio  valida  partium  exteriorum  excitatur 
praecipue  per  motum  corporis,  per  quern  partes  cale- 
factae  et  confortatse  alimentum  ad  se  alacrius  vocant 
et  attrahunt. 

3.  Illud  vero  maxirne  cavendum  et  prohibendum  ; 
ne  idem  motus  et  calor,  qui  ad  membra  novum  suc- 
cum  evocat,  membrum  simul  eo  succo,  quo  antea 
perfusum  erat,  nimium  exsolvat. 

4.  Fricationes  huic  intention!  optime  subserviunt, 
factae  praecipue  mane ;  sed  hoc  perpetuo  comitetur, 
ut  post  fricationem  fiat  levis  inunctio  cum  oleo,  ne  at- 
tritio  partium  exteriorum  eas  per  perspirationem  red- 
dat  effcetas. 

5.  Proxima  est  exercitatio,  per  quam  partes  ipsae 
se  confricant  et  concutiunt:  modo  sit  moderata,  et 
quae  (ut  superius  notatum  est)  nee  sit  celeris,  nee  ad 
ultimas  vires,  nee  ad  lassitudinem  ;  verum  in  hac  ipsa, 
atque  fricatione,  eadem  est  ratio  et  cautio,  ne  corpus 
nimium  perspiret:  itaque  exercitatio  melior  est  sub 
dio  quam  sub  tecto,  et  hieme  quam  aestate;  atque  in- 
super,  exercitatio  inunctione  non  tantum  claudi  de- 
bet, ut  fricatio ;  sed  etiam  in  exercitationibus  vehe- 
mentioribus  adhibenda  est  unctio,  et  in  principio,  et 
sub  finem,  more  athletarum. 

6.  Ad  exercitationem,  ut  quam  minimum  aut  spi- 
ritus,  aut  succos  exsolvat,  utile  est,  ut  usurpetur  sto- 
macho  non  prorsus  jejuno.     Itaque  ut  exercitatio  nee 

stomacho  repleto  (quod  plurimum  interest  sanitatis) 
nee  jejuno  (quod  non  minus  interest  longitudinis  vitae) 
usurpetur;  in  usum  adduci  debet  jentacnlum  mane, 
non  ex  medicameutis,  aut  haustibus  matutinis,  aut 
uvis  passis,  ant  fieubus,  aut  hujusmodi ;  sed  plane 
ex  cibo  et  potu ;  at  levi  admodum  et  modica  quanti- 
tate. 

7.  Exercitationes  ad  irrigationem  membrorum  de- 
bent  esse  membris  omnibus  quasi  aeqnales;  non  ut 
(quemadmodum  ait  Socrates)  tibiae  moveant,  brachia 
quiescant,  nee  e  contra;  sed  ut  partes  universal  ex 
motu  participent;  atque  omnino  ad  vitam  prodest, 
ut  corpus  nunquam  diu  in  eadem  positura  permaneat; 
sed  singulis  semi-horis,  ad  minus,  posituram  mutet, 
praeterquam  in  somno. 

8.  Quae  ad  mortincationem  usurpantur,  ad  vivifi- 
cationem  traduci  possunt;  nam  et  indusia  setosa,  et 
flagellationes,  et  omnis  exteriorum  vexatio,  vim  eorum 
attractivam  roborat. 

9.  Urticationem  commendat  Cardanus,  etiam  ad 
melancholiam  ;  verum  de  hac  parum  nobis  compertum 
est ;  et  suspecta  nobis  est  ilia,  ne,  propter  venenatam 
nonnullam  qualitatem  urticae,  serpigines  usu  freqnenti 
inducat  et  mala  cutis.  Atque  de  operatione  super 
partes  exteriores,  ad  attractionem  alimenti,  haec  in- 
quisita  sunt. 


VII. 

Operatio  super  Alimentum  ipsum  ad  Insinuationem 

ejusdem. 

Histo-  1.  Reprehensio  vulgaris  de  multis  ferculis  censo- 
Iia"  rem  potius  decet,  quam  medicum  ;  aut  utcunque  con- 
stantiae  sanitatis  utilis  esse  potest,  ad  longitudinem 
vitas  noxia  est;  propterea  quod  mistura  alimentorurn 
varia  et  aliquantum  heterogenea  exitum  reperit  in 
venas  et  succos,  melius  et  alacrius,  quam  simplex  et 
homogenea;  cum  insuper  ad  appetitum  excitandum 
(qui  acies  est  digestionis)  plurimum  possit.     Itaque  et 


Historia  Vila  et  Mortis.  431 

mensam   variam  et  mutations  subinde  ciborum,  pro 
temporibus  anni,  aut  alias,  probamus. 

2.  Etiam  illud  de  simplicitate  ciborum  absque  con- 
dimentis,  simplicitas  judicii  est ;  cum  coudimenta 
bona  et  bene  electa  sint  praeparationes  ciborum  sa- 
luberrimae,  atque  turn  ad  sanitatem,  turn  ad  vitam 
conferant. 

3.  Videndum  est,  ut  cum  cibis  durioribus  conjun- 
gantur  potus  fortiores,  et  condimenta  quae  penetrent 
etincidant;  cum  cibis  contra  facilioribus,  potus  tenues 
et  condimenta  pinguia. 

4.  Cum  paulo  ante  monuerimus,  ut  prima  potio  in 
coena  excipiatur  calida;  nunc  addimus,  quod  ad  prse- 
parationem  stomachi  etiam  semi-hora  ante  cibum  bo- 
nus haustus  potus  (cui  quisque  maxime  insuevit)  ca- 
lidus  usurpetur;  sed  parum  aromatizatus  ad  gratiam 
saporis. 

5.  Praeparatio  ciborum,  et  panis,  etpofuum,  si  bene 
et  in  ordine,  ad  intentionem  instituatur,  tnagni  est 
prorsus  momenti ;  licet  sit  res  mechanica,  et  sapiat 
culinam  et  cellam  ;  cum  tamen  longe  praestet  fabellis 
de  auro,  et  gemmis,  et  hujusmodi. 

6.  Humectatio  succorum  corporis  per  praeparatio- 
nem  alimentorum  humidam  puerilis  res  est ;  ad  fer- 
vores  morborum  nonnihil  facit ;  ad  alimentationem 
vero  roscidam  omnino  contraria  est;  itaque  elixatio 
ciborum  longe  inferior  est,  ad  intentionem  nostram, 
assatione,  et  coctione  in  furno,  et  similibus. 

7.  Assatio  debet  fieri  igne  vivido,  et  celerius  per- 
fici ;  non  igne  lento  et  nimia  mora. 

8.  Carnes  omnes  solidiores  in  usu  esse  debent  non 
prorsus  recentes,  sed  nonnihil  salis  expertae;  ex  sale 
ipso  autem  in  mensa,  eo  minus  sumi  debet,  aut  nihil 
omnino.  Sal  enim  alimento  incorporatus  magis  valet 
ad  distributionem,  quam  per  se  sumptus. 

9.  Debent  in  usum  adduci  macerationes  et  infu- 
siones  carnium  variae  et  bonae  in  liquoribus  idoneis, 
ante  assationes;  quemadmodum  quandoque  in  usu 
sunt  similia  ante  coctiones  in  furno,  et  in  muriis  ali- 
quorum  piscium. 

10.  At  pulsationes  et  tanquam  verberationes  car- 
mum  antequam  coquantur,  haud  parvam  rem  prae- 
staut :  certe  in  confesso  est  et  perdices,  et  phasianos, 
in  aucupio ;  et  damas,  et  cervos,  in  venatioue  occisos 
(nisi  fuerit  ea  fuga  longior)  gratiores  esse  etiam  ad 
gustum.  Pisces  autem  nonnulli  flagellati  et  verberati, 
evadunt  meliores.  Etiam  pyra  duriora  et  austera, 
atque  alii  nonnulli  fructus,  compressione  dulcescunt. 
Bonum  esset  in  usum  adduci,  carnium  duriorum  non- 
nullam  pulsationem  et  contusionem,  antequam  ignem 
patiantur ;  idque  ex  optimis  praeparationibus  erit. 

11.  Panis  modice  fermentatus,  et  valde  parum  sali- 
tus,  optimus  est ;  quique  etiam  in  furno  ferventi  satis, 
necadmodum  elanguido,  coctusest. 

12.  Potus  praeparatio  ad  vitam  longam  simplici  fere 
praecepto  constat :  atque  de  aqua?  potoribus  nihil  atti- 
net  dicere  ;  potest  hujusmodi  diaeta  (ut  alibi  diximus) 
vitam  aliquandiu  remorari,  sed  nunquam  majorem  in 
modum  prolongare;  at  in  aliis  potibus  spirituosis, 
qualia  sunt  vinum,  cervisia,  hydromeli,  et  hujusmodi, 
id  tanquam  summa  summarurn  affectari  et  observari 
debet,  ut  partes  liquoris  sint  subtilissimse,  et  spiritus 
lenissimus:  hoc  vetustate  simplici  difficile  erit  efficere, 
quae  giguit  partes  paulo  subtiliores,  spiritus  vero  multo 
acriores;  itaque  de  infusione  in  doliis  substantia  ali- 
cujus  pinguis,  quae  spirituum  acrimoniam  compescat, 
jam  antea  praeceptum  est :  est  et  aliud  modus  absque 
infusione  aut  mixtura ;  is  est,  ut  liquor  potus  conti- 
nuo  agitetur,  sive  per  vecturam  in  mari,  sive  per  ve- 
cturam  in  carris,  sive  suspendendo  utres  ex  funibus, 
eosquequotidie  agitando,  aut  aliis  hujusmodi  modus  : 
certum  enim  est,  motum  ilium  localem  partes  subti- 
lizare,  ac  spiritus  in  partibus  interim  ita  fermentare, 
ut  acedini  (quod  putrefactionis  genus  est)  non  va- 
cent. 

13.  Vergente  autem  senectute,  etiam  talis  praepa- 
ratio  ciborum  instituenda  est,  quae  sit  tanquam  in  me- 
dia via  ad  chylum.  Atque  de  distillationibus  cibo- 
rum, merae  nugae  sunt;  etenim  portio  nutritiva  vel 
optima  non  ascendit  in  vaporem. 

14.  Incorporatio  cibi  et  potus,  antequam  concur- 
rant  in  stomach o,  gradus  est  ad  chylum  ;  itaque  su- 
mantur  vel  pulli,  vel  perdices  et  phasiani,  et  similia; 
et  coquantur  in  aqua  cum  pa  rum  salis  ;  deinde  mun- 
denturet  siccentur  ;  postea  sive  in  musto,  sive  in  cer- 
visia  fervescente,  infundantur,  cum  parum  sacchari. 

15.  Etiam  expressiones  ciborum  et  concisiones  mi- 
nutae,  bene  conditae,  senibus  utiles  sunt;  eo  magis 
quod  officio  dentium  in  manducatione  (quod  praepara- 
tionis  praecipuum  genus  est)  fere  destituantur. 

16.  Atque  de  juvamentis  ejus  defectus  (dentium 
scilicet  roboris,  ad  cibum  molendum)  tria  sunt  quae 
conferre  possint.  Priinnm,  ut  alii  dentes  renascan- 
tur;  id  qnod  difficile  omnino  esse  videtur,  nee  posse 
pertici  absque  instauratione  corporis  intima  et  potenti. 
Secundum  est,  ut  mandibula  per  astringentia  debita 
ita  firmentur,  ut  officio  dentium  aliqua  ex  parte  suffi- 
cere  possint ;  quod  non  male  cedere  posse  videtur 
Tertium  ut  cibus  sit  ita  praeparatus,  ut  ista  mastica- 
tione  non  egeat ;  quod  promptum  est  et  expeditum. 

17.  Subit  etiam  cogitatio  de  quantitate  cibi  et  po- 
tus; earn  in  excessu  nonnullo  quandoque  ad  irriga- 
tionem  corporis  utilem  esse:  itaque  et  epulae  profusae 
et  perpotationes  non  omnino  inhibendae  sunt.  Atque 
de  operatione  super  alimenta  et  eorundem  praepara- 
tionem  haec  inquisita  sunt. 

VIIL 

Operatio  super  actum  ultimum  Assimilationis. 

De   actu   ultimo  assimilationis   (quern  operationes  Cen- 
tres proxime  praecedentes  intnentur)  brevis  et  simplex  nexi°- 
erit   praeceptio :    resque  magis    explicatione   indiget, 
quam  praeceptione  aliqua  varia. 


menta- 


1.  Certum  est  corpora  omnia  assimilandi,  quae  in  Com- 
contiguo  sunt,  desiderio  nonnullo  indui.  Id  faciunt  J^" ' 
generose  et  alacriter    tenuia   et    pneumatica;    veluti 

flam  ma,  spiritus,  aer:  at  contra,  quae  molem  habent 
crassam  et  tangibilem,  debiliter  admodum  ;  eo  quod 
desideriuru  illud  assitnilandi  a  fortiori  desiderio  quie- 
tis,  et  se  non  movendi,  ligetur. 

2.  Certum  est  itidem,  desiderium  illud  assimilandi, 
in  mole  corporea  ligatum,  ut  diximus,  et  inutile  red- 
ditum,  a  calore  ant  spiritu  in  proximo  liberari  non- 
nihil  et  excitari,  ut  turn  demum  actuetur;  quae  unica 
est  causa,  cur  inanimata  non  assimilent,  animata  assi- 
milent. 

3.  Certum  et  hoc  quoque  est;  quo  durior  sit  cor- 
poris consistentia,  eo  illud  indigere  rnajore  calore  ad 
stimulutn  assimilationis ;  quod  in  senibus  male  omnino 
cedit,  quia  partes  sunt  obstinatiores,  calor  imbecillior. 
Itaque  aut  obstinatio  partium  mollienda,  aut  calor 
intendendus ;  atque  de  malacissatione  membrorum 
postea  dicemus,-cum  jam  ante  etiam  plura,  quae  ad 
duritiem  hujusmodi  prohibendam,  et  praeveniendam 
pertinent,  proposuerimus.  De  calore  autem  inten- 
dendo  jam  simplici  praecepto  utemur,  si  prius  etiam 
alteram  axioma  assumpserimus. 

4.  Actus  assimilationis  (qui  a  calore,  ut  diximus, 
circumfuso  excitatur)  est  motus  admodum  accuratus 
et  subtilis,  et  in  minimis.  Omnes  autem  hujusmodi 
motus  turn  demum  sunt  in  vigore,  cum  omnis  localis 
motus  cesset,  qui  eum  obturbet.  Eteniin  motus  se- 
parationis  in  homogenea,  qui  in  lacte  est,  ut  flos  su- 
pernatet,  serum  subsidat,  nunquam  fiet,  si  lac  leniter 
agitetur:  neque  putrefactio  ulla  in  aqua  aut  mistis 
procedet,  si  ilia  continuo  localiter  moveantur.  Ex 
his  itaque,  quae  assumpta  sunt,  hoc  jam  ad  inquisi- 
tionem  praesentem  concludemus. 

5.  Actus  ipse  assimilationis  perficitur  prascipue  in 
somno  et  quiete,  prassertim  versus  auroram,  facta  jam 
distributione :  non  habemus  igitur  aliud,  quod  ad 
praecipiendum  occurrit,  nisi  ut  homines  dormiant  in 
calido;  atque  insuper,  ut  versus  auroram  sumatur  ali- 
qua  inunctio,  ve!  indusium  intinctum,  excitans  mo- 
derate calorem,  atque  post  illud  sumptum  redintegre- 
tur  somnus.  Atque  de  actu  ultimo  assimilationis, 
haecinquisitasunt. 

IX. 


Operatio  super  intenerationem  ejus  quod  arefieri  ccepit, 
sive  Malacissatio  corporis. 

De  inteneratione  per  interius,  quae  per  multas  am-  Con- 
bages  et  circuitus  fit,  tarn  alimentationis,  quam  deten-  nexi°" 
tionis  spiritus  (ideoque  sensim  perficitur)  superius  in- 
quisitum  est ;  de  ea  autem,  quae  fit  per  exterius,  et 
quasi   subito,  sive  de  corpore  malacissando,  jam  vi- 
dendum  est. 

1    In  fabula  de  restitutione   Peliae  in  juventutem,  His- 
Medea,  cum  id  se  moliri  fingeret,  earn  proposuit  ra-  tona' 
tionem  rei  conficiendae ;  ut  corpus  senis  in  frusta  con- 
cideretur;  deinde  in   lebete  cum  medicamentis  qui- 
busdam  decoqueretur.     Coctio  fortasse  aliqua  ad  hoc 
requiretur,  concisione  in  frusta  scilicet  non  est  opus. 

2.  Attamen  etiam  concisio  in  frusta  adhibenda  ali- 
quatenus  videtur,  non  ferro,  sed  judicio :  cum  enim 
viscerum  et  partium  sit  consistentia  multum  diversa, 
necesse  est,  ut  inteneratio  ipsorum  non  iisdem  modis 
absolvatur,  sed  ut  instituatur  cura  singulorum,  praeter 
ea  quae  pertinent  ad  intenerationem  totius  massse  cor- 
poris; de  qua  tamen  primum. 

3.  Huic  operationi  per  balnea,  unctiones,  et  simi- 
lia  (si  modo  sit  ejus  rei  aliqua  potestas)  satisfieri  veri- 
simile  est ;  circa  quae  observanda  sunt  ea.  quae  sequun- 
tur 

4.  Non  nimis  indulgendum  est  spei,  quod  haec  res 
confici  posset,  propter  ea,  quae  fieri  cernimus  in  ini- 
bibitionibus  et  macerationibus  inanimatorum,  per  quas 
ilia  intenerantur;  cujus  aliqua  exempla  superius  ad- 
duximus.  Facilior  enim  est  operatio  hujusmodi  super 
inanimata,  quia  attrahunt  et  sugunt  liquores  :  at  in 
corpore  animali  difficilior,  quia  motus  in  iis  fertur  po- 
tius  ad  circumferentiam. 

5.  Ideo  balnea,  quae  in  usu  sunt,  emollientia  parum 
prosunt,  sed  obsunt  potius ;    quia  extrahunt  magis, 

quam  impriinunt;  et  solvunt  compagein  corporis,  po- 
tius  quam  consolidant. 

6.  Balnea  et  unctiones,  quae  operationi  praesenti 
(corpori  scilicet  bene  et  solide  malacissandi)  inservire 
possint,  tres  debent  habere  proprietates. 

7  Prima  et  praecipua  est,  ut  constent  ex  iis,  quae 
tota  substantia  sirailia  sunt  corpori  et  carni  humanis, 
quaeque  sint  tanquam  alma  et  nutricantia  per  exte- 
rius. 

8.  Secunda  est,  ut  habeant  admista  ea,  quae  subti- 
litate  nonnulla  imprimant,  ut  vim  nutritivam  eorum, 
quibus  admiscentur,  insinuent  et  inculceut. 

9.  Tertia,  ut  recipiant  nonnullam  mixturam  (licet 
reliquis  longe  minorem)  eorum,  quae  sunt  astringen- 
tia  ;  non  austera,  aut  acerba  ;  sed  unctuosa  et  confor- 
tantia,  ut  dum  reliqua  duo  operentur,  interim  pro- 
hibeatur  (quantum  fieri  potest)  exhalatio  e  corpora, 
quae  virtutem  malacissantium  perdat ;  sed  potius  ut 
per  astrictionem  cutis,  et  clausuram  meatuum,  motus 
ad  intra  promoveatur  et  juvetur. 

10.  Consubstantiale  maxime  corpori  humano  est 
sanguis  tepid  us»  vel  ex  homine,  vel  ex  aliis  anima- 
libus :  at  Ficini  illud  commentum,  ad  instaurationem 
virium  in  senibus,  de  exsuctione  sanguinis  humani  ex 
brachio  adolescentis  sani,  leve  admodum  est:  etenim, 
quod  per  interius  nutrit,  nullo  modo  debet  esse  aequale, 
aut  plane  homogeneum  corpori,  quod  nutritur;  sed 
aliquatenus  inferius  et  subordinatum,  ut  subigi  possit: 
at  in  exterius  applicatis,  quanto  substantia  est  simi- 
lior,  tan  to  consensus  nielior. 

11.  Ab  antiquo  receptum  est,  balneum  ex  sanguine 
infantium  sanare  lepram,  et  carnes  jam  corrnptas 
restituere ;  adeo  ut  hoc  ipsum  fuerit  regibus  quibus- 
dam  invidiae  apud  plebem. 

12.  Proditum  est  Heraclituin,  hydrope  laborantem, 
se  in  ventre  calido  bovis,  nuper  occisi,  immersisse. 

13.  In  usu  est  sanguis  tepid  us  catulorum  felis  ad 
erysipelata,  et  instaurandas  carnes  et  cutem. 

14.  Brachium,  aut  membrum  aliquod  abscissum, 
aut  ex  quo  sanguis  alias  nimium  profluit,  utiliter  inse- 

ritur  in  ventrem  alicujus  animalis  nuper  dissectum; 
nam  potenter  operatur  ad  sistendum  sanguinem  ;  san- 
guine membri  abscissi  sanguinem  recentem  animalis 
per  consensum  sorbente  et  ad  se  veheinenter  trahente; 
unde  et  ipse  sistitur  et  refluit. 

15.  Multum  in  usu  est  in  morbis  extremis,  et  quasi 
desperatis,  ut  columbae  scissae,  aliae  post  alias  mutatae, 
ad  plantas  pedum  aegroti  apponantur;  unde  sequitur 
interdum  auxilium  mirabile;  id  vulgo  imputatur,  quasi 
maligna  morbi  traherent;  sed  utcunque  caput  petit 
ista  medicatio,  et  spiritus  animates  confortat. 

16.  Verum  balnea  ista  et  unctiones  sanguinolentae 
nobis  videntur  sorclidae  etodiosae;  videndum  de  aliis, 
quae  minus  fortasse  habent  fastidii,  neque  tamen  mi- 
nus juvamenti. 

17.  Post  sanguinem  igitur  recentem  similia  substan- 
tias corporis  humani  sunt  alimentosa,  carnes  pinguio- 
res,  bovinae,  suillae,  cervinae  ;  ostrea  inter  pisces  ;  lac, 
butyrum;  vitella  ovorum;  pollen  tritici ;  vinum  dulce, 
aut  saccharatum,  aut  mulsum. 

18.  Quae  admisceri  debent  ad  impressionem,  sunt, 
loco  omnium,  sales,  praesertim  niger ;  etiam  vinum 
(cum  spiritu  turgeat)  imprimitet  utile  est  vehiculum. 

19.  Astringentia  ejus  generis,  quae  descripsimus, 
unctuosa  scilicet  etconfortantia,  sunt, crocus, mastiche, 
et  myrrha,  et  baccae  myrti. 

20.  Ex  his,  pro  nostro  judicio,  optime  net  balneum, 
quale  desideramus.  Medici  et  posteri  meliora  repe- 
rient. 

21.  Longe  autem  potentior  fiet  operatio,  si  bal- 
neum; quale  proposuimus  (quod  caput  rei  esse  arbi- 
tramur)  comitetur  quadruplex  operationis  series  sive 
ordo. 

22.  Primo,  ut  balneum  praecedat  fricatio  corporis, 
et  inunctio  ex  oleo,  cum  aliquo  spissamento  ;  ut  vir- 
tus et  calor  humectans  balnei  potius  subintret  corpus, 
quam  aquea  pars  liquoris.  Deinde,  sequatur  balneum 
ipsum,  ad  horas  forte  duas.  A  balneo  autem  em- 
plastretur  corpus  ex  mastiche,  myrrha,  tragacantho, 
diapalma,  croco,  ut  cohibeatur  (quantum  fieri  potest) 
perspiratio,  donee  malacum  paulatiin  vertatur  in  soli- 

dum ;  ielque  per  viginti  quatuor  horas,  vel  amplius. 
Postremo,  amota  emplastratione,  fiat  unctio  cinn  oleo, 
addito  sale  et  croco,  et  renovetur  balneum  post  qua- 
triduum,  cura  emplastratione  et  unctione  (ut  prius) 
et  continuetur  hujusmodi  malacissatio  per  mensem 
unum. 

23.  Etiam  durante  tempore  malacissationis  utile 
judicamus,  et  proprium,  et  secundum  intentionem  no- 
stram,  ut  corpus  bene  nutriatur,  et  ab  aere  frigido  ab- 
stineatur,  et  nil  nisi  calidum  bibatur. 

24.  Hoc  vero  (ut  initio  in  genere  monuimus)  est  ex 
iis,  qua?  nobis  experimento  probata  non  sunt,  sed  de- 
scripta  tantummodo  ex  collimatione  ad  finem.  Etenim 
meta  posita,  aliis  lampada  tradimus. 

25.  Neque  negligenda  sunt  fomenta  ex  corporibus 
vivis.  Ficinus  ait  (neque  id  per  jocum)  Davidem 
contubernia  puejjae,  alias  salubriter,  sed  nimis  sero 
usum  fuisse;  debuerat  autem  addere,  quod  puellam 
illam,  more  virginum  Persia?,  oportuisset  inungi  myr- 
rha,  et  similibus,  non  ad  delicias,  sed  ad  augendam 
virtutem  fomenti  ex  corpore  vivo. 

26.  Barbarossa,  aetate  extrema,  ex  consilio  medici 
Judsei  puerulos  continue  stomacho  et  iliis  applicabat 
ad  fomenta:  etiam  senes  nonnulli  caniculas  (animalia 
scilicet  inter  calidissima)  stomacho  noctu  applicare 
consueverunt. 

27  De  hominibus  quibusdam  nasonibus  (qui,  irri- 
sionis  pertaesi,  nasorum  tuberes  et  quasi  surculos  am- 
putarunt,  atque  in  brachiorum  ulnas,  incisione  non- 
nulla  adapertas,  ad  tempus  insuerunt,  atque  inde 
nasos  magis  decentes  efformarunt)  increbuit  relatio 
quasi  certa:  idque  in  multis  nominibus :  ea  si  vera 
sit,  consensum  carnis  ad  carnem,  prsesertim  vivarum, 
plane  testatur 

28.  De  inteneratione  particulari  viscerum  prin- 
cipalium,  stomachi,  pulmonum,  jecoris,  cordis,  ce- 
rebri, spinalis  medullse,  renum,  fellis,  iliorum,  ve- 
narum,  arteriarum,  nervorum,  cartilaginum,  ossium, 
nimis  longa  foret  inquisitio  et  prsescriptio ;  cum 
jam  non  praxim  instruamus,  sed  indicationes  ad 
praxim. 

X. 


Operatio  super  Expurgationem  sued  veteris  et  Restitu- 
tionem  sued  novi,  sive  Renovatiomm  per  Vices. 

Licet  quae  hie  ponemus  superius  fere  praeoccupata  Histo 
sint,  tamen  quia  ista  operatio  est  ex  principalibus,  re-  na" 
tractabimus  ea  paulo  fusius. 

1.  Certum  est,  boves  aratores,  atque  laboribus  ex- 
haustos,  in  pascua  nova  et  laeta  adniissos,  carnes  reci- 
pere  teneras  et  juveniles  :  idque  esu  et  palato  compro- 
bari ;  ut  inanifestuin  sit  carnium  intenerationem  non 
esse  difficilem  :  verum  et  carnis  intenerationem  saepius 
repetitam,  etiam  ad  ossa  et  membranas,  et  similia, 
pervenire  posse  verisimile  est. 

2.  Certum  est,  diaetas,  quae  in  usu  sunt,  ex  guaiaco 
praecipue,  atque  ex  sarsa-parilla,  et  china,  et  sassa- 
fras, praesertim  longius  continuatas,  et  secundum  re- 
gulas  rigidiores,  universum  corporis  succum  primo 
atteouare,  deindeconsumere  atque  sorbere;  quod  ma- 
nifestissimum  est,  quia  morbum  Gallicum  usque  ad 
gummositates  provectum,  quique  intimos  corporis  suc- 
cos  occupaverit  et  depravaverit,  ex  iliis  diaetis  posse 
curari  probatum  est:  atque  insuper  quia  aeque  mani- 
festum  est,  per  hujusmodi  diaetas  homines  factos  maci- 
lentos,  pallidos,  et  quasi  cadaverosos,  pa^lo  post  im- 
pinguari,  colorari,  et  manifesto  renovari.  Quamobrem 
hujusmodi  diaetas,  vergente  aetate,  seme]  biennio,  ad 
intentionem  nostram  utiles  esse  omnino  existimamus, 
tanquam  exuvias  et  spolia  serpentum. 

3.  Fidenter  dicimus  (neque  vero  quis,  rogo,  nos  in- 
ter haereticos  catharos  reponat)  purgationes  repetitas, 
atque  factas  familiares,  longe  magis  ad  diuturnitatem 
vitae  facere,  quam  exercitia  et  sudores.  id  autem 
fieri  necesse  est,  si  teneatur  quod  positum  est;  un- 
ctiones  corporis,  et  meatuum  ab  extra  oppletioues,  et 
aeris  exclusiones,  et  spiritus  in  massa  corporis  deten- 
tiones,  plurimum  conducere  ad  vitam  longaevam.  Et- 
enim  certissimum  est,  per  sudores  et  perspirationes 
exteriores,  non  solum  humores  etvapores  excremen- 

titios  exhalari  et  absumi;  seel  una  etiam  succos  et  spi- 
ritus bonos,  qui  non  tamen  facile  reparantnr  :  in  pur- 
gationibus  autem  (nisi  fuerint  admodum  immoderatae) 
non  item,  cum  super  humores  praecipue  operentur. 
Purgationes  autem  ad  banc  intentionem  optimae  sunt, 
quae  paulo  ante  cibum  sumuntur,  quia  desiccant 
minus;  ideoque  debent  esse  ex  iis  catharticis,  quae 
ventriculum  minime  turbant. 

Intentiones  operation um,  quas  proposuimus  (ut  ar- 
bitramur)  verissimae  sunt ;  remedia  intentionibus  fida. 
Neque  credibile  est  dictu  (licet  baud  pauca  ex  ipsis 
velut  plebeia  videri  possint)  quanta  cum  cura  et  de- 
lectu  ea  a  nobis  examinata  fuerint;  ut  sint  (salva 
semper  intentione)  et  tuta  et  efficacia.  Rem  ipsam 
experiinentum  et  comprobavit  et  promovebit.  Talia 
autem  in  omnibus  rebus  sunt  opera  consilii  cujusque 
prudentioris ;  quae  sunt  effectu  admiranda,  ordine 
quoqueegregia,  modis  faciendi  tanquam  vulgaria. 


Atriola  Mortis. 


Ad  Art. 
lSCon. 


De  atriolis  mortis  jam  inquirendum ;  id  est,  de  iis, 
nexio.  quae  accidant  morientibus  in  articulo  mortis,  et  paulo 
ante,  et  post:  ut  cum  multis  viis  perveniatur  ad  mor- 
tem, intelligi  possit  in  quae  communia  illae  desinant; 
praecipue  in  mortibus,  quae  inferuntur  per  indigen- 
tiam  naturae,  potius  quam  per  violentiam;  tametsi 
etiam  aliquid  ex  his  propter  rerum  connexionem  in- 
spergendum  sit. 

Hiito-  1.  Spiritus  vivus  videtur  tribus  indigere,  ut  sub- 
na'  sistat:  motu  commodo;  refrigerio  temperato;  et  ali- 
mento  idoneo.  Flamma  vero  duobus  ex  his  tantum 
indigere  videtur;  motp  nimirum  et  alimento ;  propte- 
rea  quod  flamma  simplex  sit  substantia,  spiritus  com- 
posita ;  ita  ut  si  transeat  paulo  propius  in  naturam 
flammeam,  se  perdat. 

2.  Etiam  flamma  majore  flamma  et  potentiore  re- 

solvitur  et  necatur,  ut  bene  notavit  Aristoteles  ;  multo 
magis  spiritus. 

3.  Flamma,  si  comprimatur  nimium,  extinguitur; 
ut  cernere  est  in  candela,  superimposito  vitro  :  etenim . 
aer  per  calorem  dilatatus  contrudit  flamraam  eamque 
minuit  et  extinguit;  neque  in  caminis  concipitur  flam- 
ma, si  materies,  absque  spatio  aliquo  interjecto,  com- 
pingatur. 

4.  Etiam  ignita  compressione  extinguuntur ;  veluti 
si  carbonem  ignitum  ferro,  aut  pede,  fortiter  compri- 
mas,  extinguitur  statim  ignis. 

5.  At  ut  ad  spiritum  veniamus  ;  si  sanguis  aut  phleg- 
ma  irruat  in  ventriculos  Cerebri,  fit  mors  subito ;  cum 
spiritus  non  habeat,  ubi  se  inoveat. 

6.  Contusio  etiam  capitis  vehemens  inducit  subi- 
tam  mortem,  spiritibus  in  ventriculis  cerebri  angus- 
tatis. 

7.  Opium  et  alia  narcotica  fortiora  coagulant  spiri- 
tum, eumque  privant  motu. 

8.  Vapor  venenatus,  spiritui  totaliter  odiosus,  infert 
mortem  subitam,  ut  in  venenis  mortiferis,  quae  operan- 
tur  per  inalignitatem  (ut  loquuntur)  specificam  ;  incutit 
enim  fastidium  spiritui,  ut  amplius  movere,  aut  rei  tam 
inimicse  occurrere,  nolit. 

9.  Etiam  extrema  ebrietas,  aut  crapula,  quandoque 
inferunt  mortem  subitam  ;  cum  spiritus  non  tam  den- 
sitate  aut  malignitate  vaporis,  (ut  in  opio  et  venenis 
malignis)  quam  ipsa  copia  obruatur. 

10.  Extremus  mceror  et  metus,  praasertim  subitus 
(ut  fit  in  nuncio  malo  et  improviso)  quandoque  dant 
subitam  mortem. 

11.  At  non  solum  uimia  compressio,  sed  etiam  ni- 
mia  dilatatio  spiritus,  mortifera. 

12.  Gaudia  ingentia  et  repentina  complures  exani- 
marunt. 

13.  In  magnis  evacuationibus,  quales  fiunt  in  se- 
candis  bydropicis,  exeuntibus  confertim  aquis  ;  multo 
magis  in  ingentibus  et  repentinis  profluviis  sanguinis, 
sequitur  saspius  mors  subita;  idque  per  meram  fugam 
vacui  in  corpore,  omnibus  affatim  moventibus  ad  spa- 
tia  implenda,  qua;  exinaniuntur :  atque  inter  alia  spi- 

rittt  ipso  :  nam  quoad  profluvia  sanguinis  tardiora,  res 
spectat  ad  indigentiam  alimenti,  non  ad  refusionem 
spiritus.  Atque  de  motu  spiritus,  in  tantum  vel 
compresso,  vel  effuso,  ut  mortem  inferat,  haec  inquisita 
sunt. 

14.  Veniendum  ad  indigentiam  refrigerii.  Cohibi- 
tio  respirationis  mortem  infert  subitam,  ut  in  omni  suf- 
focatione  aut  strangulatione.  Neque  tamen  videtur  res 
referri  debere  tam  ad  impedimentum  motus,  quam  ad 
impedimentum  refrigerii ;  quia  aer  nimis  calidus,  licet 
libere  attractus,  non  minus  suffocat,  quam  si  inhibeatur 
respiratio;  ut  fit  in  iis,  qui  suffocati  aliquando  sunt  ex 
carbonibns  incensis,  aut  lithanthracibus,  aut  parietibus 
recenter  dealbatis,  in  cubiculis  clausis,  igne  etiam  ac- 
censo :  quod  genus  mortis  traditur  fuisse  imperatoris 
Joviniani.  Aut  etiam  ex  balneis  siccis  super-calefac- 
tis,  quod  usurpatum  fuit  in  nece  Faustae,  Constantini 
magni  uxoris. 

15.  Valde  pusillum  est  tempus,  quo  natura  anheli- 
tum  repetit,  atque  expelli  fuliginem  aeris  in  pulmones 
attracti,  et  recentem  intro-recipi  desiderat;  vix  certe 
ad  tertiam  partem  minutae. 

16.  Rursus  pulsus  arteriarum  et  motus  cordis,  sys- 
toles et  diastoles,  triplo  velocior  quam  respiratio  ;  adeo 
ut,  si  fieri  possit,  ut  ille  motus  in  corde  absque  inhibita 
respiratione  sisti  posset,  sequeretur  mors  etiam  cele- 
rius,  quam  ex  strangulatione. 

17.  Usus  tamen  et  consuetudo  in  hac  naturali  ac- 
tione  respirationis  nonnihil  valet;  ut  in  urinatoribus 
Deliis,  et  piscatoribus  perlarum,  qui  perpetuo  usu  de- 
cuplum  temporis  ad  minimum  retinere  anhelitum  pos- 
sunt,  plusquam  pro  ratione  aliorum  hominum. 

18.  Sunt  ex  animalibus,  etiam  ex  iis  quae  pulmones 
habent,  alia  quae  ad  longius  tempus,  alia  quae  ad  bre- 
vius,  anhelitum  cohibere  possunt;  prout  majore  scili- 
cet aut  minore  indigent  refrigerio. 

19.  Pisces  minore  indigent  refrigerio,  quam  anima- 
lia  terrestria:  indigent  tamen,  atque  refrigerantur  per 
branchias:  atque  quemadmodum  terrestria  aerem  ni- 
mis fervidum,  aut  occlusum,  non  ferunt ;  ita  et  pisces 

in  aqua,  glacie  totaliter  et  diutius   co-operta,  suffo- 
cantur. 

20.  Si  spiritus  insultum  patiatur  ab  alio  calore,  pro- 
prio  longe  vehementiore,  dissipatur  et  perditur.  Si 
enim  proprium  calorem  noa  sustineat  absque  refrigerio, 
multo  minus  alienum  intensiorera  tolerare  potest;  id 
cernitnr  in  febribus  ardentibus,  ubi  calor  humorum 
putrefactorum  calorem  nativum  superat,  usque  ad  ex- 
tinctionem  sive  dissipationem. 

21.  Somni  quoque  indigentia  et  usus  refertur  ad 
refrigerium.  Motus  enim  spiritum  attenuat  et  rare- 
facit,  et  calorem  ejus  acuit  et  intendit.  Somnus  con- 
tra motum  et  discursum  ejus  sedat  et  compescit.  Etsi 
enim  somnus  actiones  partium  et  spirituum,  mortua- 
lium,  et  omnem  motum  ad  circumferentiara  corporis 
roboret  et  promoveat;  tamen  motum  proprium  spiri- 
tus vivi  magna  ex  parte  consopit  et  tranquillat.  At 
somnus  regulariter  seme!  infra  24  horas  naturae  bu- 
mana3  debetur,  idque  ad  sex  aut  quinque  horas  ad 
minimum;  licet  sint  etiam  in  hac  parte  quandoque 
naturae  miracula;  ut  refertur  de  Maecenate,  quod  Ion- 
go  tempore  ante  obitum  non  dormisset.  Atque  de 
indigentia  refrigerii  ad  spiritum  conservandum  haec 
inquisita  sint. 

22.  Quod  vero  ad  terliam  indigentiam  attinet  (ali- 
menti  scilicet)  videtur  ilia  ad  partes  potius  quam  ad 
spiritum  vivum  pertinere.  Facile  enim  quis  credat, 
spiritum  vivum  subsistere  in  identitate,  non  per  suc- 
cessionem  aut  renovationem.  Atque  quoad  animam 
rationalem  in  homine,  certo  certius  est,  earn  nee  ex 
traduce  esse,  nee  reparari,  nee  interire.  Loquuntur  de 
spiritu  natnrali  animalium,  atque  etiam  vegetabilium, 
qui  ab  ilia  altera  essentialiter  et  formaliter  differt;  ex 
horum  enim  confusione  metempsychosis  ilia,  et  innu- 
mera  tam  ethnicorum,  quam  hsereticorum,  commenta 
emanarunt. 

23.  Renovatio  per  alimentum  in  corpore  humano  re- 
gulariter singulis  diebus  requiritur.  Tridnanum  autem 
jejunium  sanisvix  toleratur:  usus  tamen  etconsuetudo, 
etiam  in  hac  parte,  baud  parum  valet :  at  morbo  iau- 
guentibvis  inedia  minus  gravis  est.     Etiam  somnus  ali- 

mentationi  nonnihil  parat,  quemadmodum  contra  exer- 
citatio  earn  efflagitat  raagis.  Inventi  etiam  sunt  (sed 
raro)  aliqui,  qui,  quodam  naturae  miraculo,  sine  cibo 
et  potu  ad  tempus  non  mediocre  vixerunt. 

24.  Corpora  mortua,  si  non  intercipiantur  a  putre- 
dine,  diutius  sine  notabili  absumptione  subsistunt : 
At  corpora  viva  non  mnltum  ultra  triduum  (ut  dictum 
est)  nisi  reparentur  per  alimentationem  ;  id  quod  indi- 
cat  citam  illam  absumptionem  esse  opus  spiritus  vivi, 
qui  aut  se  reparat,  aut  partes  ponit  in  necessitate  se 
reparandi,  aut  utrunque :  quam  rem  etiam  illud  astruit 
(quod  paulo  ante  notatum  est)  nempe,  quod  possint 
animalia  sine  alimento  paulo  diutius  durare,  si  dor- 
miant.  At  somnus  omnino  nil  aliud  est,  quam  receptio 
spiritus  vivi  in  se. 

25.  Copiosa  nimis  et  continua  effluxio  sanguinis, 
qualis  aliquando  fit  ab  haemorrhoidibus;  interdum  a 
vomitu  sanguineo,  venis  interioribus  reseratis,  aut  frac- 
tis ;  interdum  ex  vulneribus,  mortem  infert  festinam : 
cum  sanguis  venarum  sanguini  arteriarum  ministret ; 
sanguis  arteriarum,  spiritui. 

26.  Haud  parvum  est  quantum  cibi  et  potus,  quod 
homo,  bis  in  die  pastus,  intra  corpus  recipit :  longe  plus, 
quam  aut  per  sellain,  aut  per  urinam,  aut  per  sudores 
egerit :  nil  mirum  (inquis)  cum  reliquum  in  succos  et 
substantiam  corporis  mutetur  Recte :  sed  cogita 
paulisper,  quod  ea  accessio  fit  bis  in  die,  neque  tamen 
corpus  exundat ;  similiter,  licet  spiritus  reparetur,  ta- 
men quanto  suo  non  enormiter  excrescit. 

27  Nil  attinet  adesse  alimentum  in  gradu  remoto, 
sed  ejus  generis  et  ita  praeparatum  et  ministratum,  ut 
spiritus  in  illud  agere  possit.  Neque  enim  baculus 
cerei  sufficiet  ad  flammam  continuandam,  nisi  adsit 
cera;  neque  homines  herbis  solis  pasci  possunt:  at- 
que  inde  fit  atrophia  senilis,  quod  licet  adsit  caro  et 
sanguis,  tamen  spiritus  est  factus  tam  paucus  et  rarus, 
et  succi  et  sanguis  tam  efTceti  et  obstinati,  ut  non  te- 
neat  proportio  ad  alimentandum. 

28.  Subducamus  calculos  indigenti33,  secundum 
cursum  naturae  ordinarium  et  consuetum.  Explica- 
tione  motus  sui  in  ventriculis  cerebri  et  nervis  indi- 

get  spiritus  perpetuo :  motu  cordis,  tertia  parte  mo- 
menti;  respiratione,  singulis  momentis  ;  somno  et  ali- 
mento,  intra  triduum;  potentiaad  alimentandum  quasi 
post  octoginta  annos.  Atque  si  aliqui  ex  his  indigen- 
tiis  non  succurratur,  sequitur  mors.  Atque  tria  plane 
esse  videntur  atriola  mortis ;  destitutio  spiritus,  in 
motu  sno  ;  in  refrigerio  ;  in  alimento. 

(1.)  Erraverit,  qui  existimet  spiritum  vivum,  ex-  Mouita. 
emplo  flammae,  perpetuo  generari  et  extingui,  nee 
ad  tempus  aliquod  notabile  durare.  Neque  enim 
hoc  facit  flamma  ipsa  ex  natura  sua,  sed  quia  inter 
inimica  versatur  :  nam  flamma  intra  flammam  durat. 
At  spiritus  vivus  inter  arnica  degit  et  obsequia  plu- 
rima.  Itaque  cum  flamma  sit  substantia  momen- 
tanea,  aer  autem  substantia  fixa ;  spiritus  vivi  me- 
dia est  ratio. 

(2.)  De  interitu  spiritus  per  destructionem  orga- 
norum  (qualis  fit  per  morbos  et  violentiam)  non  est 
inquisitio  praesens  (ut  ab  initio  diximus ;)  taraetsi 
etille  in  eadem  tria  atriola  desinat.  Atque  de  ipsa 
forma  mortis  haec  inquisita  sint. 

29.  Duo  sunt  raagni  praecursores  mortis;  altera  ca- 
pite,  alter  a  corde  missus :  convulsio  et  extremus  labor 
pulsus;  nam  etiam  singultus illelethalis  est  convulsio- 
nis  genus  ;  labor  autem  pulsus  lethalis  habet  velocita- 
tem  insignem,  quandoquidem  cor  sub  ipsa  morte  ita 
trepidet,  ut  systole  et  diastole  fere  confundantur;  habet 
etiam  conjunctam  debilitatemet  humilitatem,et  saepius 
intermissionem  magnam  labascente  motu  cordis,  nee 
fortiteraut  constanter  insurgerevalente. 

30.  Praecedunt  etiam  mortem  in  propinquo  summa 
inquietudo  et  jactatio;  motus  manuum  floccos  colli- 
gendo;  nixus  prehensionis  et  tentionis  fortis;  dentes 
etiam  fortiter  comprimere ;  glutire  vocem ;  tremor 
labii  inferioris ;  pallor  oris;  memoria  confusa;  ser- 
monis  privatio;  sndores  frigid i ;  corporis  elongatio  ; 
sublatio  albuginis  oculorum ;  faciei  totius  alteratio 
(naso  acuto,  oculis  concavis,  genis  labantibus ;)  lin- 
guae contractio   et  convolutio  ;  frigus  extremitatum  ; 

in  aliquibus  emissio  sanguinis  aut  spermatis ;  clamor 
acutus ;  anhelitus  creber ;  inferioris  maxillae  lapsus,  et 
similia. 

31.  Mortem  sequuntur  sensus  omnis  et  motus,  tarn 
cordis  et  arteriarum,  quam  nervorum  et  artuum,  pri- 
vatio ;  impotentia  corporis  se  sustentandi  erecfcum  ; 
rigor  nervorum  et  partium;  depositio  omnis  caloris; 
paulo  post  putrefactio  etfcetor 

32.  Anguillse,  serpentes,  et  insecta  diu  moventur 
singulis  partibus  post  concisionem  ;  ut  etiam  rustici 
putent  partes  singulasad  se  rursus  uuiendum  expedire. 
Etiam  aves  capitibus  avulsis  ad  tempus  subsultant: 
quinetcorda  animalium  avulsa  diu  palpitant.  Equi- 
dem  meminimus  ipsi  vidisse  bominis  cor,  qui  evisce- 
ratus  erat  (supplicii  genere  apud  nos  versus  proditores 
recepto)  quod  in  ignem  de  more  injectum  saltabat  in 
altum,  primo  ad  sesquipedem,  et  deinde  gradatim  ad 
minus ;  durante  spatio  (ut  meminimus)  septem  aut 
octo  minutarum.  Etiam  vetus  et  fide  digna  traditio 
est,  de  bove  sub  eviscerationem  mugiente.  At  magis 
certa  de  homine,  qui  eo  supplicii  genere  (quod  dixi- 
mus)  evisceratus,  postquam  cor  avulsuin  penitus 
esset,  et  in  carnificis  manu,  tria  aut  quatuor  verba 
precum  auditus  est  proferre  ;  quod  idcirco  magis  cre- 
dible esse  diximus,  quam  illud  de  sacrificio ;  quia 
solent  amici  hujusmodi  reorum  mercedem  dare  carni- 
fici,  ut  officium  suum  pernicissime  expediat,  quo  illi 
celerius  a  doloribus  liberentur  :  in  sacrifices  vero  non 
videmus  causam,  cur  similis  praestetur  a  sacerdotedi- 
ligentia. 

33.  Ad  rescuscitandum  eos,  qui  deliquia  animi  aut 
catalepses  subitas  patiuntur  (quorum  haud  pauci,  ab- 
sque ope,  etiam  exspiraturi  fuissent)  hsec  sunt  in  usu. 
Exhibitio  aquarum  ex  vino  distillatarum  (quas  aquas 
vocamus  calidas  et  cordiales)  inflexio  corporis  in  pro- 
num  ;  obturatio  fortis  oris  et  narium;  flexio  digitorum 
cum  tortura  quadam ;  evulsio  pilorum  barbae  aut 
capitis ;  frictio  partium,  praesertim  faciei  et  extre- 
morum;  subita  inspersio  aquae  frigidae  in  faciem ; 
strepitus  acuti  et  subiti ;  appositio  ad  nares  aquae 
rosaceae,  cum  aceto,  in  languoribus ;  incensio  pluma- 

rum,  pannorum,  in  suffocatione  uteri :  at  maxime  sar- 
tago  fervefacta  utilis  est  apoplecticis  ;  etiam  fotus  ar- 
ctus  corporum  vivorum  aliquibus  profuit. 

34.  Complura  fuerunt  exempla  hominum,  tanquam 
mortuorum  aut  expositorum  e  lecto,  aut  delatorum  ad 
funus,  quinetiam  nonnullorum  in  terra  conditorum,  qui 
nihilorninus  revixerunt;  id  quod  in  iis,  qui  conditi 
sunt,  repertum  est  (terra  aliquanto  post  aperta)  per 
obtusionera  et  vulnerationem  capitis,  ex  jactatione  et 
nixu  cadaveris  intra  feretrum :  cujus  exemplum  re- 
centissimum,  et  maxime  memorabile  fuit,  Joannis 
Scoti,  subtilis  illius  et  scholastici ;  qui  a  servo,  cum 
sepultus  esset,  absente  (quique,  utvidetur,  hujusmodi 
catalepsiam  ejus  symptomata  noverat)  aliquanto  post 
effossus,  in  tali  statu  repertus  est :  et  simile  quiddam 
accidit  nostra  setate,  in  persona  histrionis  sepulti  Can- 
tabrigiae.  Memini  me  accepisse  de  generoso  quodam, 
qui,  ludibundus,  ex  curiositate  desiderabat  scire  qua- 
lia  paterentur  in  patibulo  suspensi ;  seseque  suspendit, 
super  scabellum  se  allevans,  et  deinde  se  demittens; 
putans  etiam  penes  se  futurum,  ut  scabellum  pro  ar- 
bitrio  suo  recuperaret;  id  quod  facere  non  potuit ; 
sed  tamen  ab  amico  praesente  adjutus  est:  ille  inter- 
rogatus,  quid  passus  esset  ?  Retulit  se  dolorem  non 
sensisse  ;  sed  primo  obversatam  sibi  fuisse  circa  ocu- 
los  speciem  ignis  et  incendii ;  deinde  extremae  nigre- 
dinis,  sive  tenebrarum  ;  postremo  coloris  cujusdam 
ccerulei  pallidioris,  sive  thalassini ;  qualis  etiam  con- 
spicitur  saepe  animo  linquentibus.  Audivi  etiam  de 
medico  adhuc  vivente,  qui  hominem,  qui  se  suspen- 
derat,  atque  per  horam  dimidiam  suspensus  manserat, 
in  vitam  fricationibus  et  balneis  calidis  reduxerat; 
quique  etiam  profiteri  soleat,  se  non  dubitare,  quin 
suspensum  quemcunque  ad  tempus  praedictum  revo- 
care  posset,  inodo  cervices  ei,  per  impetum  primae  de- 
missionis,  non  fuerint  efFractae. 

Discrimina  Juventutis  et  Senectutis. 

Ad  Art.  1.  Scala  humani  corporis  talis  est:  concipi,  vivifi- 
l6,  cari  in  utero;  nasci;  mamilla;  depulsio  a  mamilla; 
usus  cibi  et  potus  ab  initio,  qualis  infantibus  con- 
venit :  dentireprimo,  circa  annum  secundum;  incipere 
gradiri;  incipere  loqui;  dentire  secundo,  circa  an- 
num septimum  ;  pubescere,  circa  annum  duodecimum 
aut  decimum  quartum;  potentem  esse  ad  generan- 
dum,  et  fluxus  menstruorum;  pili  circa  tibias  et  ax- 
illas ;  barbescere;  atque  hue  usque,  et  quandoque 
ulterius,  grandescere;  deinde  roboris  artuum  status 
et  ultimitas,  etiam  agilitatis;  canescere  et  calvescere; 
cessatio  menstrui  et  potential  generationis ;  vergere 
ad  decrepitum,  et  animal  tripes  ,  mori.  Interim  ani- 
mus quoque  sqas  habet  periodos,  sed  per  annos  non 
possunt  describi :  ut  memoriam  labilem,  et  similia,  de 
quibus  postea. 

2.  Discrimina  juventutis   et   senectutis  hsec  sunt. 
Cutis  juveni  laevis  et  explicata ;  seni  arida  et  rugosa, 
praesertim  circa  frontem  et  oculos  :   carnes  juveni  te- 
nerse  et  molles;  seni  duriores:  robur  juveni  et  agili- 
tas  ;  senidiininutio  virium  et  motuum  tarditas  :  juveni 
coctionum   validitas ;  seni    debilitas :    juveni   viscera 
mollia  et  succulenta;  seni  salsa  et  retorrida:  juveni 
corpus  erectius ;    seni  inclinatio  in   curvum  :  juveni 
constantia   artuum;  seni  debilitas  et  tremor:  juveni 
humores  biliosi,  et  sanguis   fervidior;  seni   humores 
phlegmatici  et  melancholici,  et  sanguis  frigid ior :  ju- 
veni venus   in   promptu ;  seni  tardior:    juveni   succi 
corporis   magis   roscidi ;  seni  magis    crudi  et  aquei: 
juveni  spiritus  niultns  et  turgescens ;  seni  paucus  et 
jejunus:  juveni  spiritus  densus  et  viridis ;  seni  acris 
et  rarus :  juveni  sensus  vivaces  et  integri ;  seni  hebe- 
tiores  et  deficientes:  juveni  dentes  robusti  et  integri; 
seni   debiles,  attriti,  et  decidui:  juveni  pili  colorati; 
seni,  cujuscunque  fuerint  coloris,  cani :  juveni  coma, 
seni  calvities:    juveni  pulsus  grandior  et  incitatior; 
seni  obscurior  et  tardior  :  juveni  morbi  magis  acuti  et 
curabiles ;  seni   magis  chronici,  et   curatu   difficiles : 

juveni  vulnera  citius  coalescentia;  senitardius:  juveni 
genae  florentes  calore;  seni  aut  pallidas,  aut  rubicun- 
dae,  atque  sanguine  spisso  :  juveni  minor  molestia  ex 
catarrhis;  seni  major:  neque  scimus  in  quae  profici- 
ant  senes  (quoad  corpus)  nisi  quandoque  in  obesita- 
tem;  cujus  causa  praesto  est;  quia  corpora  senuru 
nee  bene  perspirant,  nee  bene  assimilant:  pinguedo 
autem  nihil  aliud  est,  quam  exuberantia  alimenti  ultra 
id,  quod  excernitur,  aut  perfecte  assimilatur.  Etiam 
in  quibusdam  senibus  in  edacitatem  proficitur,  prop- 
ter acidos  humores,  licet  senes  digerant  minus.  Ac 
universa,  quae  jam  diximus,  medici,  quasi  feriantes, 
referent  ad  caloris  naturalis  et  humoris  radicalis  dimi- 
nutionem,  quae  res  nihili  sunt  ad  usum.  Illud  certum, 
siccitatem  in  decursu  aetatis  frigiditatem  praecedere; 
atque  corpora  cum  sint  in  statu  et  acme  caloris,  ad 
siccitatem  declinare;  frigiditatem  autem  postea  se- 
qui. 

3.  Jam  vero  etiam  de  affectibus  animi  videndum. 
Equidem  memini,  cum  adolescens  essem  Pictavii  in 
Gallia,  me  consuevisse  familiariter  cum  Gallo  quo- 
dam,  juvene  ingeniosissimo,  sed  paululum  loquaci ; 
qui  postea  in  virum  eminentissimum  evasit;  ille  in 
mores  senum  invehere  solitus  est,  atque  dicere,  si  da- 
retur  conspici  animos  senum,  quemadmodum  cernun- 
tur  corpora,  non  minores  apparituras  in  iisdem  defor- 
mitates  :  quinetiam  ingenio  suo  indulgens,  contende- 
bat  vitia  animorum  in  senibus  vitiis  corporum  esse 
quodammodo  consentientia  et  parallela.  Pro  aridi- 
tate  cutis,  substituebat  impudentiam,  pro  duritie  vis- 
cerum,  immisericordiam ;  pro  lippitudine  oculorum, 
oculum  malum  et  invidiam :  pro  immersione  oculo- 
rum et  curvatione  corporis  versus  terram,  atheismum 
(neque  enim  coelum,  inquit,  respiciunt,  utprius:)  pro 
tremore  membrorum,  vacillationem  decretorum,  et 
fluxara  inconstantiam :  pro  inflexione  digitorum,  tan- 
quam  ad  prehensionem,  rapacitatem  et  avaritiam:  pro 
labascentia  genuum,  timiditatem :  pro  rugis,  callidi- 
tatem  et  obliquitatem :  et  alia  quae  non  occurrunt. 
Sed  ut  serii  simus:  juveni  adest  pudor  et  verecundia; 

seni  paululum  obduruit ;  juveni  benignitas  et  miseri- 
cordia ;  seni  occalluit:  juveni  semulatio  laudabilis  ; 
seni  invidia  maligna:  juveni  inclinatio  ad  religionem 
et  devotionem,  ob  fervorem,  et  inexperientiam  mali; 
seni  defervescentia  in  pietate,  ob  charitatis  teporem, 
et  diutinam  conversationem  inter  mala,  necnon  ob 
credendi  difficultatem :  juveni  valde  velle;  seni  mo- 
deratio :  juveni  levitas  quaedam  et  mobilitas ;  seni 
gravitas  major  et  constantia :  juveni  liberalitas,  et  be- 
neficentia,  et  philanthropia ;  seni  avaritia,  et  sibi  sa- 
pere,  et  consulere :  juveni  confidentia,  et  bene  spe- 
rare;  seni  diffidentia,  et  plurima  habere  pro  suspectis: 
juveni  facilitas  et  obsequium  ;  seni  morositas  et  fasti- 
dium ;  juveni  sinceritas  et  animus  apertus  ;  seni  cau- 
tio  et  animus  tectus :  juveni  magna  appetere ;  seni 
necessaria  curare:  juveni  praesentibus  rebus  favere; 
seni  anteacta  .potiora  habere:  juveni  superiores  reve- 
reri;  seni  censura  in  illos  uti :  et  complura  alia,  quae 
ad  mores  potius  pertinent,  quam  ad  inquisitionem 
praesentem.  Attamen,  quemadmodum  in  corpore,  ita 
in  animo,  in  nonnulla  proficiunt  senes,  nisi  fnerint 
admodum  emeriti;  nempe,  ut  cum  ad  excogitandum 
minus  sini  prompti,  judicio  tamen  valeant;  et  tutiora 
et  saniora,  quam  speciosiora  malint ;  etiam  in  garruli- 
tatem  proficiunt  et  ostentationem ;  fructum  enim  ser- 
rnones  petunt,  cum  rebus  minus  valeant,  ut  non  ab- 
surde  Tithonum  in  cicadam  versum  fuisse  poetae 
fingant. 

CANONES  MOBILES 
De  Duratione  Vitae,  et  Forma  Mortis. 

Canon  I. 
Non  fit  consumptio,  nisi  quod  deperditum,  sit  de  cor- 
pore, transmigret  in  corpus  aliud. 

Explicatio. 
Nullus  est  rerum  interitus  :  itaque  quod  absumitur, 
aut  evolat  in  aerem,  ant  recipitur  in  corpus  aliquod 
adjacens ;  quare  videmus  araneam,  aut  muscam,  aut 
formicam,  in  electro,  monumento  plus  quam  regio, 
sepultas,  aeternizari;   cum  tamen  sint  res  tenerae  et 

dissipabiles.  Verum  non  adest  aer,  in  quem  aliquid 
evolet ;  atque  substantia  electri  est  tam  heterogenea, 
lit  nihil  ex  illis  recipiat.  Simile  etiam  fore  arbitramur, 
misso  ligno,  aut  radice,  aut  ejusmodi,  in  argentura 
vivum.  At  cera,  et  mel,  et  gumrai,  habent  similem 
operationem,  sed  ex  parte  tantum. 

Canon  II. 
[nest  omni  tangibili  spiritus,  corpore  crassiore  ob- 
tectus  et  obsessus ;  atque  ex  eo  originem  habet  consump- 
tio  et  dissolutio. 

EXPLICATIO. 

Nullum  corpus  nobis  notum,  hie  in  superiore  parte 
terrae,  spiritu  vacat ;  sive  per  attenuationem  et  con- 
coctionem  caloris  ccelestium,  sive  alias.  Neque  enim 
cava  rerum  tangibilium  vacuum  recipiunt;  sed  aut 
aerem,  aut  spiritum  rei  proprium.  Spiritus  autem 
ille  (de  quo  loquimur)  non  est  virtus  aliqua,  aut  ener- 
gia,  aut  entelechia,  aut  nugae :  sed  plane  corpus  te- 
nue,  invisibile ;  attamen  locatum,  dimensum,  reale  : 
neque  rursus  spiritus  ille  aer  est  (quemadmodum  nee 
succus  uvsb  est  aqua)  sed  corpus  tenue,  cognatum 
aeri,  at  multum  ab  eo  diversum :  partes  autem  rei 
crassiores  (cum  sini  naturae  pigrae,  nee  admodum  mo- 
bilis)  per  periodos  longas  duraturse  forent:  sed  spiri- 
tus ille  est,  qui  turbat,  et  illas  fodicat  et  subruit,  at- 
que humidum  corporis,  et  quicquid  digerere  potest  in 
novum  spiritum,  depraedatur  ;>  deinde  tam  spiritus  cor- 
poris praeinexistens,  quam  noviter  factus,  simul  sen  si  m 
evolant.  Id  optime  ostenditur  in  diminutione  ponde- 
ris  corporum  arefactorum  per  perspirationem.  Neque 
enim  quicquid  emittitur,  erat  spiritus,  quando  ponde- 
raverat ;  neque  non  spiritus,  quando  evolaverat. 

Canon  III. 

Spiritus  emissus  desiccat ;  detentus  et  moliens  intus, 
aut  colliquat,  aut  putrefacit,  aut  vivificat. 

Explicatio. 

Quatuor  sunt  processus  spiritus ;  ad  arefactionem ; 

ad   colliquationem ;  ad   putrefactionem ;    ad  genera- 

tionem  corporum.     Arefactio  non  est  opus  proprium 

spiritus,sed  partium  crassiorum,  postemissum  spiritum : 

turn  enim  illse  se  contrahunt,  partim  per  fug  am  vacui, 
partim  per  unionem  homogeneorum  :  ut  liquet  in  omni- 
bus, quae  arefiunt  per  aetatem ;  et  in  siccioribuscorpo- 
ribus,  quae  desiccantur  per  ignem,  ut  lateribus,  carbo- 
nibus,  panibus.  Colliquatio  est  merum  opus  spirituum  ; 
neque  fit  nisi  calore  excitentur  ;  turn  enim  spiritus  se 
dilatantes,  neque  tamen  exeuntes,  se  insinuant  et  per- 
fundunt  inter  partes  crassiores  ;  easque  ipsas  reddunt 
molles  etfusiles  ;  utin  metallis  et  cera  :  etenim  metalla, 
et  alia  tenaeia,  apta  sunt  ad  cohibendum  spiritum,  ne 
excitatus  evolet.  Putrefactio  est  opus  mixtum  spiri- 
tus et  partium  crassiorum  :  etenim  spiritu  (qui  partes 
rei  continebat  et  fraenabat)  partim  emisso,  partim  lan- 
guescente,  omnia  solvuntur  et  redeunt  in  heteroge- 
neas  suas,  sive  (si  placet)  elementa  sua :  quod  spiri- 
tus inerat  rei,  congregatur  ad  se  (unde  putrefacta  in- 
cipiunt  esse  gravis  odoris  :)  oleosa  ad  se  (unde  putre- 
facta habent  nonnihil  laevoris  et  unctuositatis  :)  aquea 
itidem  ad  se  ;  faeces  ad  se  (unde  fit  confusio  ilia  in  pu- 
trefactis.)  At  generatio,  sive  vivificatio,  est  opus  iti- 
dem mixtum  spiritus  et  partium  crassiorum;  sed  longe 
alio  modo :  spiritus  enim  totaliter  detinetur,  sed  tu- 
met  et  movetur  localiter ;  partes  autem  crassiores  non 
solvuntur,  sed  sequuntur  motum  spiritus,  atque  ab  eo, 
quasi  difflantur  et  extrudunturin  varias  figuras  ;  unde 
fit  ilia  generatio  et  organizatio  :  itaque  semper  fit  vi- 
vificatio in  materia  tenaci  et  lenta :  atque  etiam  se- 
quaci  et  molli ;  ut  simul  et  spiritus  fiat  detentio  ;  at- 
que etiam  cessio  lenis  partium,  prout  eas  effingit  spi- 
ritus :  atque  hoc  cernitur  in  materia  omnium  tam  ve- 
getabilium  quam  animalium,  sive  generentur  ex  pu- 
trefactione,  sive  ex  spermate ;  in  his  enim  omnibus 
manifestissime  cernitur  esse  materia  difficilis  ad  ab- 
riimpendum,  facilis  ad  cedendum. 

Canon  IV 

In  omnibus   animatis   duo   sunt  genera   spirituum ; 
spiritus  mortuales,  quotes  insuni  inanimatis ;_  et  super- 
jidditus  spiritus  vitalis. 

Explicatio. 

Jam  ante  dictum  est  ad  longaevitatem  procurandam, 
debere  considerari  corpus  humanum,  primo,  ut  inani- 

matum  et  inalimentatum  ;  secundo,   ut  animatum  et 
alimentatum  :  nam  prior  consideratio  dat  leges  de  con- 
sumptione,  secunda  de  reparatione.     Itaque  nosse  de- 
bemus,  inesse  humanis  carnibus,  ossibus,membranis, 
organis,  denique  partibus  singulis,  dumvivunt,  in  sub- 
stantia earum  perfusos  tales  spiritus,  quales  insunt  in 
hujusmodi  rebus,  carne,  osse,  membrana  ;  et  cseteris, 
separatis  etmortuis  ;  quales  etiam  manent  in  cadavere  : 
at  spiritus  vitalis,  tametsi  eos  regat,  et  quendam  ha- 
beat  cum  illis  consensum,  longe  alius  est  ab   ipsis ; 
integralis  et  per  se   constans.     Sunt  autem  duo  di- 
scrimina  prsecipua  inter  spiritus  mortuales  et  spiritus 
vitales;  alterum,  quod  spiritus  mortuales  minime  sibi 
continuentur;  sed  sint  tanquam  abscissi  et  circundati 
corpore  crassiore,  quod  eos  intercipit ;  quemadmodum 
aer  permixtus  est  in  nive  aut  spuma.  At  spiritus  vitalis 
omnis   sibi    continuatur,   per   quosdam   canales,   per 
quos  permeat,  nee  totaliter  intercipitur.     Atque  hie 
spiritus  etiam  duplex  est;  alter  ramosus  tantum,  per- 
means  per  parvos  ductus  et  tanquam  lineas  :  alter  ha- 
bet  etiam  cellam,  ut  non  tantum  sibi  contineetur,  sed 
etiam  congregetur  in  spatio  aliquo  cavo,  in  bene  mag- 
na quantitate,    pro   analogia   corporis;    atque  in   ilia 
cella  est  fons  rivulorum,   qui  inde  diducantur.     Ea 
cella  praecipue  est  in  ventriculis  cerebri,  qui  in  ani- 
malibus  magis  ignobilibus  angustisunt;  adeo  ut  vi- 
deantur   spiritus   per  universum   corpus  fusi,  potius 
quam  cellulati :  ut  cernere  est  in  serpentibus,  anguil- 
lis,   muscis,  quorum  singula?  portiones  abscissa?  mo- 
venturdiu:  etiam  aves  diutius  capitibus  avulsis  sub- 
sultant;  quoniam  parva  habeant  capita,  et  parvas  eel- 
las:  at  animalia  nobiliora  ventriculos  eos  habent  am- 
pliores  ;  et  maxime  omnium  homo.     Alterum  discri- 
men  inter  spiritus  est ;  quod  spiritus  vitalis  nonnullam 
habeat  incensionem;  atque  sit  tanquam  aura  compo- 
sita  ex  flamma  et  aere ;  quemadmodum  succi  anima- 
lium  habeant  et  oleum  et  aquam.     At  ilia  incensio 
peculiares  praebet  motus  et  facultates ;  etenim  et  fu- 
mus  inflammabilis,  etiam  ante  flarnmam  conceptam, 
calidus  est,  tenuis,  mobilis  :  et   tamen   alia    res    est, 
postquam  facta  sit  flamma  5  at  incensio  spirituum  vi- 

talium  multis  partibus  lenior  est,  quam  mollissima 
flamma,  ex  spiritu  vini,  aut  alias;  atqueinsuper  mixta 
est,  ex  magna  parte,  cum  substantia  aerea;  ut  sit  et 
flammeae  et  aereae  naturae  mysterium. 

Canon  V. 
Actiones  nalurales  sunt  propria  partium  singularum, 
sedspiritus  vitalis  eas  excitat  et  acuit. 

Explicatio. 
Actiones  sive  functiones,  quae  sunt  in  singulis  mem- 
bris,  naturam  ipsorum  membrorum  sequuntur  (attra- 
ctio,  retentio,  digestio,  assimilatio,  separatio,  excretio, 
perspiratio,  etiam  sensus  ipse)  pro  proprietate  organo- 
rum  singulorum  (stomachi,  jecoris,  cordis,  splenis, 
fellis,  cerebri,  oculi,  auris,  et  caeterorum).  Neque 
tamen  ulla  ex  ipsis  actionibus  unquam  actuata  foret, 
nisi  ex  vigore,  et  praesentia  spiritus  vitalis  et  caloris 
ejus ;  quemadmodum  nee  ferrum  aliud  ferrum  attra- 
cturnm  foret,  nisi  excitaretur  a  magnete;  neque  ovum 
unquam  fcecundum  foret,  nisi  substantia  fcemellae 
actuata  fuisset  ab  initu  maris. 

Canon  VI. 
Spiritus  mortuales  a'e'ri  proxime  consubstantiales  sunt; 
spiritus  vitales  magis  accedunt  ad  substantiamjlammte. 

Explicatio. 

Explicatio  canonis  quarti  praecedentis  est  etiam 
declaratio  canonis  praesentis;  verum  insuper  hinc  fit, 
ut  quaecunque  sint  pinguia  et  oleosa,  diu  maneant  in 
esse  suo  ;  neque  enim  aer  ilia  multum  vellicat;  neque 
ilia  etiam  ipsa  cum  aere  conjungi  multum  desiderant : 
illud  autem  prorsus  vanum  est,  quod  flamma  sit  aer 
accensus,  cum  flamma  et  aer  non  minus  heterogenea 
sint,  quam  oleum  et  aqua.  Quod  vero  dicitur  in  ca- 
none,  quod  spiritus  vitales  magis  accedant  ad  substan- 
tiam  flammae  ;  illud  intelligendum  est,  quod  magis  hoc 
faciant,  quam  spiritus  mortuales ;  non  quod  magis 
sint  flammei  quam  aerei. 

Canon  VII. 

Spiritus  desideria  duo  sunt ;  unum  se  multiplicandi ; 
alteram  exeundi,  et  se  congregandi  cum  suis  connatu- 
ralibas. 

Explicatio. 

Intelligitur  canon  de  spiritibus  mortualibus;  etenim 
quoad  desiderium  secundum,  spiritus  vitalis  exitum  e 
corpore  suo  maxime  exhorret;  neque  enim  invenit 
connaturalia  hie  in  proximo:  ruit  forte  in  occursum 
rei  desiderabilis,  ad  extima  corporis  sui ;  sed  egres- 
sum,  ut  dictum  est,  fugit:  verum  de  spiritibus  mor- 
tualibus utrunque  desiderium  tenet :  quod  ad  primum 
enim  attinet,  omnis  spiritus,  inter  crassiora  locatus, 
non  feliciter  habitat;  itaque  cum  simile  sui  non  inve- 
niat,  eo  magis  simile  sui  creat  et  facit,  in  tali  solitu- 
dine  positus;  et  strenue  laborat,  ut  se  multiplicet  et 
volatile  crassiorum  depraedetur,  ut  angeatur  suo 
quanto.  Quod  vero  ad  secundum  desiderium  evo- 
landi  et  se  in  aerem  recipiendi^  certum  est  omnia  te- 
nuia  (quae  semper  sunt  mobilia)  ad  sui  similia  in  pro- 
ximo libenter  ferri ;  ut  bulla  aquae  fertur  ad  bullam, 
flamma  ad  flammam  :  at  multo  magis  hoc  fit  in  evo- 
latione  spiritus  in  aerem  ambientem  ;  quia  non  fertur 
ad  particulam  sui  similem ;  sed  etiam  tanquam  ad 
globum  connaturalium  suorum.  At  illud  interim  no- 
tandum  ;  quod  exitus  et  evolatio  spiritus  in  aerem  est 
duplicata  actio ;  partim  ex  appetitu  spiritus,  partim 
ex  appetitu  aeris;  aer  enim  communis  tanquam  res 
indigens  est,  atque  omnia  avide  arripit ;  spiritus,  odo- 
res,  radios,  sonos,  et  alia. 

Canon  VIII. 

Spiritus  detentus,  si  ahum  spiritum  gignendi  copiam 
non  habeat,  etiam  crassiora  intenerat. 

Explicatio. 

Generatio  novi  spiritus  non  tit  nisi  super  ea,  quae 
sunt  in  gradu  ad  spiritum  propiore :  qualia  sunt  hu- 
mida.  Itaque  si  partes  crassiores  (inter  quas  versatur 
spiritus)  sintin  gradu  remotiore,  licet  spiritus  eas  con- 
ficere  non  possit,  tamen  (quod  potest)  eas  labefactat, 
et  emollit,  etfundit;  ut  cum  quantum  suum  angere 
non  possit,  tamen  habitet  laxius,  et  inter  ea  degat, 
quae  sint  magis  arnica ;  iste  autem  aphorismus  ad  finem 
nostrum  admodum  utilis  est;  quia  innuit  ad  intenera- 
tionem  partiuni  obstinatarum  per  detentionem  spi- 
ritus. 

Canon  IX. 
Inteneratio  partium  duriorum  bene  procedit,  cum  spi- 
ritus  nee  evolet  nee  generet. 

Explicatio. 
Iste  canon  solvit  nod um  et  difficultatem  in  opera- 
tione  intenerandi,  per  detentionem  spiritus :  si  enim 
spiritus  non  emissns  depraedetur  omnia  intus,  nil  fit 
lncri  ad  intenerationem  partium,  in  esse  suo;  sed 
potius  solvuntur  ilia?  et  corrumpuntur.  Itaque  una 
cum  detentione  refrigerari  debent  spiritus  et  astringi, 
ne  sint  nimis  activi. 

Canon  X. 
Color  spiritus  ad  viriditatem  corporis  debet  esse  ro- 
bustus,  non  acris. 

Explicatio. 
Etiam  iste  canon  pertinet  ad  solvendum  nodum 
supradictum,  sed  longe  latius  patet ;  describit  enim, 
qualis  debeat  esse  temperamenti  calor  in  corpore  ad 
longaevilatem.  Hoc  vero  utile  est,  sive  spiritus  deti- 
neantur,  sive  non ;  utcunque  enim  talis  debet  esse 
calor  spirituum,  ut  vertat  se  potius  in  dura,  quam 
depraedetur  mollia:  alterum  enim  desiccat,  alterum 
intenerat.  Quinetiam,  eadem  res  valet  ad  alimenta- 
tionem  bene  perficiendam;  talis  enim  calor  optime 
excitat  facultatem  assimilandi,  atque  una  optime  prae- 
parat  materiam  ad  assimilandum.  Proprietates  autem 
hujusmodi  caloris  tales  esse  debent ;  primo  ut  tardus 
sit,  nee  subito  calefaciat:  secundo,  ut  non  sit  adrno- 
dum  intensus,  sed  mediocris:  tertio,  ut  sit  aequalis, 
non  incompositus,  scilicet  se  intendens  et  remittens  : 
quarto,  ut,  si  inveniat  calor  iste,  quod  ei  resistat,  non 
facile  suffocetur  aut  langueat.  Subtilis  admodum  haec 
operatio ;  sed  cum  sit  ex  utilissimis,  non  deseranda 
est.  Nos  vero  in  remediis  (quae  ad  indendum  spiri- 
tibus  calorem  robustum,  sive  eum,  quern  vocamus 
fabrilem,  non  praedatorium,  proposuimus)  huic  rei 
aliqua  ex  parte  satisfecimus. 

Canon  XI. 
Spirituum  densatio  in  substantia  sua  valet  ad  longce- 
vitatem, 

EXPLICATIO. 

Subordinates  est  canon  ad  praecedentem  ;  etenim 
spiritus  densior  suscipit  omnes  illas  quatuor  caloris 
proprietates,  quas  diximus.  Modi  autem  densationis 
in  prima  ex  decern  operationibus  habentnr. 

Canon  XII. 

Spiritus  in  magna  copia  et  magis  festinat  ad  exitum, 
et  magis  deprcsdatur,  quam  in  exigua. 

Explicatio. 

Claras  est  per  se  canon  iste,  cum  quantum  ipsum 
regulariter  augeat  virtutem  ;  atque  cernere  est  in  flam- 
mis,  quod  quanto  fuerint  majores,  tanto  et  erumpant 
fortius,  et  absumant  celerius.  Itaque  nimia  copia, 
aut  turgescentia  spiritus,  prorsus  nocet  longaevitati : 
neque  amplior  est  optanda  copia  spirituum,  quam 
quae  muniis  vitse,  et  bonae  reparationis  ministerio  suf- 
ficiat. 

Canon  XIII. 

Spiritus  cequaliter  perjusus  minus  festinat  ad  exitum, 
et  minus  deprcsdatur,  quam  impariter  locatus. 

Explicatio. 

Non  solum  copia  spirituum  secundum  totum  dura- 
tion! rerum  obest ;  sed  etiam  eadem  copia,  minus  re- 
fracta,  similiter  obest.  Itaque  quo  magis  fuerit  spiri- 
tus comminutus,  et  per  minima  insinuates,  eo  deprae- 
datur  minus.  Dissolutio  enim  incipit  a  parte,  ubi 
spiritus  est  laxior  ;  itaque  et  exercitatio,  et  fricationes, 
longaevitati  multum  conferunt :  agitatio  enim  optitne 
comminuit,  et  commiscet  res  per  minima. 

Canon  XIV 

Motus  spirituum  inordinatus  et  subsultorius  magis 
properat  ad  exitum,  et  magis  deprcedatur,  quam  conslans 
et  cequalis. 

Explicatio. 

In  inanimatis  tenet  iste  canon  certo ;  inaequalitas 
enim  dissolutionis  mater;  in  animatis  vero  (quia  non 
solum  spectatur  consumptio,  sed  reparatio  ;  reparatio 
autem  procedit  per  rerum  appetitus  :  appetitus  rursus 
acuitur  per  varietateni)  non  tenet  rigid e ;  sed  eousque 
tamen  recipiendus  est,  ut  varietas  ista  potius  sit  alter- 

natio  quam  confusio,  et  tanquam  constans  in  incon- 
stantia. 

Canon  XV. 
Spiritus  in  corpore  compagis  solidce  detinetur,  licet 
invitus. 

Explicatio. 

Omnia  solutionem  continuitatis  suae  exhorrent ;  at- 
tamen  pro  modo  densitatis  aut  tenuitatis  sua?.  Etenim, 
quo  corpora  sunt  magis  tenuia,  eo  in  mi  no  res  et  an- 
gustiores  meatus  se  compelli  patiuntur :  itaque  aqua 
snbintrabit  meatum,  quem  non  subintrabit  pulvis : 
aer  etiam,  quern  non  subintrabit  aqua:  quin  fiamma 
et  spiritus,  quem  non  subintrabit  aer.  Veruntamen 
est  hujesce  rei  aliquis  terminus ;  neque  enim  spiritus 
in  tantum  desiderio  exeundi  laborat,  ut  patiatur  se 
discontinuari  nimis,  et  in  nimis  arctos  poros  ant  mea- 
tus agi ;  itaque  si  spiritus,  corpore  duro,  aut  etiam 
unctuoso  et  tenatd  (quod  non  facile  dividitur)  circun- 
detur  plane  constringitur,  et  tanquam  incarceratur, 
et  appetitum  exeundi  posthabet ;  quare  videmus  me- 
talla  et  lapides  longo  aevo  egere,  ut  exeat  spiritus ; 
nisi  aut  spiritus  igne  excitetur,  aut  partes  crassiores 
aquis  corrodentibus  et  fortibus  disjungantur.  Similis 
est  ratio  tenacium,  qualia  sunt  gummi,  nisi  quod  le- 
niore  calore  solvantur.  Itaque  succi  corporis  duri, 
cutis  constricta,  et  similia  (quae  procurantur  ab  ali- 
mentorum  siccitate,  et  exercitatione,  et  aeris  frigore) 
utilia  sunt  ad  longaevitatem ;  quia  claustra  circundant 
spiritui  arcta,  ne  exeat. 

Canon  XVI. 

In  oleosis  et  pinguibus  detinetur  spiritus  libenter, 
licet  non  sint  tenacia. 

Explicatio. 

Spiritus,  si  nee  a  corporis  circundati  antipathia  irri- 
tetur,  nee  a  corporis  nimia  similitudine  pascatur,  nee 
a  corpore  externo  solicitetur  aut  provocetur,  non  tu- 
multuatur  mult um  ad  exeundum  :  qua?  omnia  oleosis 
desunt :  nam  nee  tam  spiritui  infesta  sunt,  quam  dura ; 
nee  tam  propinqua,  quam  aquea  ;  nee  cum  aere  am- 
biente  bene  consentiunt. 

Canon  XVII. 

Evolatio  cita  humoris  aquei  conservat  diutius  oleosum 
in  esse  suo. 

Explicatio. 

Diximus  aquea,  utpote  aeri  consubstantialia,  citius 
evolare,  oleosa  tardius,  ut  cum  aere  minus  consen- 
tientia  :  at  cum  humid um  utrumque  plerisque  corpo- 
ribus  insit,  evenit  ut  aqueum  veluti  prodat  oleosum  ; 
nam  illud  sensini  exiens,  hoc  etiam  asportat.  Itaque 
nil  magis  juvat  ad  corporum  conservationem,  quam 
siccatio  lenis,  quae  humorem  aqueum  exspirare  faciat, 
nee  oleosum  solicitet ;  turn  enim  oleosum  fruitur  na- 
tura  sua  :  neque  hoc  spectat  ad  inhibendam  putre- 
dinem  (licet  etiam  et  illud  sequatur)  sed  ad  conser- 
vandam  viriditatem.  Hinc  fit,  ut  fricationes  molles 
et  exercitationes  moderatae,  ad  perspirationem  potius 
quam  ad  sudorem,  longaevitati  plurimum  conferant. 

Canon  XVIII. 

A'e'r  exclusus  confert  ad  longcevitatem,  si  aliis  incom- 
modis  caveas. 

Explicatio. 

Diximus  paulo  ante,  evolationem  spiritus  esse  ac- 
tionem duplicatam,  ex  appetitu  spiritus  et  aeris.  Quare 
si  altera  tollatur,  haud  parum  proficitur ;  id  quod  ex 
inunctionibus  praecipue  exspectari  debet.  Attamen 
hoc  sequuntur  varia  incommoda  ;  quibus  quomodo 
subveniatur,  in  operatione  secunda  ex  decern  anno- 
tavimus. 

Canon  XIX. 

Spiritus  juveniles,  senili  corpori  inditi,  naturam  com- 
pendia retrovertere  possint. 

Explicatio. 

Natura  spirituum  est  quasi  rota  suprema,  quae  alias 
rotas  in  corpore  humano  circumagit.  Itaque  ilia  in 
intentione  longaevitatis  prima  poni  debet.  Hue  ac- 
cedit,  quod  facilior  et  magis  expedita  via  patet  ad 
alterandos  spiritus,  quam  ad  alia.  Etenim  duplex  est 
operatio  super  spiritus  ;  altera  per  alimenta,  quae  est 
tarda,  et  tanquam  per  circuitum  ;  altera  (et  ilia  ge- 
main)  quae  est  subita,  et  spiritus  recta  petit :  nempe 
pervapores,  aut  per  affectus. 

Canon  XX. 
Sued  corporis  subduri  et  roscidi  faciunt  ad  longce- 
vitatem. 

Explicatio. 
Ratio  perspicua  est,  cum  antea  posuerimus  dura  et 
oleosa,  sive  roscida,  segrius  dissipari.  Illud  tamen 
interest  (sicut  etiam  in  operatione  decima  notavimus) 
quod  succus  subdurus  minus  dissipabilis  est,  sed  est 
simul  minus  reparabilis.  Itaque  commodum  cum  iti- 
commodo  conjunctum  est:  neque  possit  propterea 
aliquod  magnale  per  hoc  preestari ;  at  succus  roscidus 
utrique  rei  salisfacit ;  itaque  diligentius  huic  incum- 
bendum. 

Canon  XXI. 
Quicquid  tenuitate  penetrat,  neque  tamen  acrimonia 
rodit,  gignit  succos  rascidos. 

Explicatio. 
Canon  iste  magis  difficilis  est  practica,  quam  intel- 
lectn  :  manifestum  est  enim,  quicquid  bene  penetrat, 
sed  tamen  cum  stimulo  aut  dente  (qualia  sunt  omnia 
acria  et  acida)  relinquere,  ubicunque  transit,  vesti- 
gium nonnullum  siccitatis  et  divulsionis ;  ut  succos 
indu ret,  partes  convellat;  at  contra,  quae  penetrant 
mera  tenuitate,  tanquam  furtim  et  insinuative,  absque 
violentia,  irrorare  et  irrigare  in  transitu.  De  his  in  ope- 
rationibus  quarta  et  septima  haud  pauca  descripsimus. 

Canon  XXII. 
Assimilatio  optimefit,  cessante  omni  motu  locali. 

Explicatio. 
Hunc  canonem    in  commentatione  ad  operationem 
octavam  satis  explicavimus. 

Canon  XXIII. 
Alimentatio  per  exterius,  aut  saltern  non  per  stoma- 
chum,  longcevitati  utilissima,  si  fieri  possit. 

Explicatio. 
Videmus  omnia,  quae  per  nutritionem  peraguntur, 
fieri  per  longas  ambages  ;  quae  vero  per  amplexus  simi- 
lium  (ut  fit  in  infusionibus)  non  longam  requirere  mo- 
ram.  Itaque  utilissima  foret  alimentatio  per  exterius  ; 
atque  eo  magis,  quod  deciduae  sint  facultates  conco- 
etionum  sub  senectute  :  quamobrem   si  possint  esse 

nutritiones  aliae  auxiliares,  per  balneationes,  unctiones, 
aut  etiam  per  clysteria,  conjuncta  possint  proficere, 
quae  singula  minus  valeant. 

Canon  XXIV 

XJbi  concoctio  debilis  est  ad  extrusionem  alimenti,  ibi 
exteriora  confortari  debent  ad  evocationem  alimenti. 

Explicatio. 

Non  est  hoc,  quod  in  isto  canone  proponitur,  eadem 
res  cum  praeeedente;  aliud  enim  est,  si  alimentum 
exterius  intro  trahatur,  aliud,  si  alimentum  interius 
extra  trahatur:  at  in  hoc  concurrunt,  quod  debilitati 
concoctionum  interiorum  alia  via  subveniant. 

Canon  XXV. 

Omnis  subita  renovatio  corporis  Jit,  aut  per  spiritus, 
aut  per  malacissationes. 

Explicatio. 

Duo  sunt  in  corpore,  spiritus  et  partes;  ad  utrun- 
que  longa  via  pervenitur  per  nutritionem  ;  at  vise  breves 
ad  spiritus  per  vapores  et  affectus ;  et  ad  partes,  per 
malacissationes.  lllud  autem  paulo  attentius  notan- 
dum,  quod  nullo  modo  confundimus  alimentationem 
per  exterius  cum  malacissatione  ;  neque  enim  intentio 
est  malacissationis,  ut  nutriat  partes ;  sed  tantum  ut 
eas  reddat  inagis  idoneas  ad  nutriendum. 

Canon  XXVI. 

Malacissatio  jit  per  consubstantialia,  imprimentia,  el 
occludentia. 

Explicatio. 

Manifesta  ratio  est,  quod  consubstantialia  proprie 
malacissent;  imprimentia  deducant;  occludentia  re- 
tineant,  et  perspirationem,  qua?  est  motus  malacissa- 
tioni  oppositus,  cohibeant.  Itaque  (ut  in  operatione 
nona  descripsimus)  malacissatio  simul  bene  fieri  non 
potest,  sed  per  seriem  et  ordinem  :  primum,  exclu- 
dendo  liquorem  per  spissamenta ;  quia  extranea  et 
crassa  infusio  non  bene  coagmentet  corpus ;  subtile 
debet  esse,  et  ex  vaporis  genere,  quod  intrat.  Secun- 
do,  intenerando  per  consensum  consubstantialium  :  cor- 
pora enim  ad  tactum  eorum,  quae  valde  consentiunt,  se 
aperiunt,  et  poros  laxant.  Tertio,  imprimentia  vehi- 
cula  sunt,  et  nonnihil  consubstantialia  inculcant,  et 


462  Historia  Vitce  et  Mortis. 

mixtura  leniter  astringentium,  perspirationem  interim 
paululum  cohibet.  At  sequitur  quarto  loco  magna  ilia 
astrictio  et  clausura  per  emplastrationem ;  et  postea 
gradatim  per  inunctionera ;  donee  malacum  vertatur 
in  solidum,  ut  suo  loco  diximus. 

Canon  XXVII. 

Crebra  renovatio  reparabilium  irrigat  etiam  minus 
reparabilia. 

Explicatio. 

Diximus  in  aditu  ipso  historian  hujus  earn  esse  viam 
mortis,  quod  magis  reparabilia  in  consortio  minus  re- 
parabilium intereant ;  ut  totis  viribus  in  reparatione 
hujusmodi  partium  minus  reparabilium  sit  exsudan- 
dum ;  itaque  admoniti  Aristotelis  observatione  de 
plantis,  quod  scilicet  novitas  ramorum  truncum  ipsum 
in  transitu  reficiat;  similem  rationem  fore  arbitrati 
suraus,  si  saepe  reparentur  carnes  et  sanguis  in  corpore 
humano ;  ut  inde  ipsa  ossa,  et  membranae,  et  reliqua, 
qua?  natura  minus  sunt  reparabilia,  partim  per  transi- 
tum  alacrem  succorum,  partim  per  vestitum  ilium 
novum  carnium  et  sanguinis  recentiorum,  irregentur  et 
renoventur. 

Canon  XXVIII. 
Refrigeratio,  quae  non  transit  per  stomachum,  utilis 
ad  longcevitatem. 

Explicatio. 
Ratio  praesto  est,  quia  cum  refrigeratio  non  tempe- 
rata,  sed  potens  (praesertim  sanguinis)  ad  vitam  longam 
sit  praecipue  necessaria;  omnino  hoc  non  fieri  possit 
per  intus,  quantum  opus  est,  absque  destruclione  sto- 
machi  et  viscerum. 

Canon  XXIX. 
Complicatio  ilia,  quod  tarn  consumptio,  quam  repa- 
ration sint  caloris  opera,  maximum  est  obstaculum  ad 
longeevitatem. 

Explicatio. 

Destruuntur  fere  omnia  magna  opera  a  naturis  com- 

plicatis;    cum  quod  alia  ratione  juvet,  alia  noceat; 

atque  hie  librato  judicio  et  sagaci  practica  opus  est ; 

id  nos,  quantum  res  permittit  et  in  praesentia  occur- 

rit,  fecimus ;  separando  calores  benignos,  a  nocivis ;  et 
ea,  quae  ad  utrumque  faciunt. 

Canon  XXX. 

Curatio  morborum  temporariis  eget  medicinis ;  at 
long&vitas  vitce  exspectanda  est  a  dicetis. 

Explicatio. 

Quae  ex  accidente  superveniunt,  sublatis  causis  de- 
sinunt:  at  cursus  naturae  continuus,  instar  fluvii  la- 
bentis,  etiam  continua  indiget  remigatione  aut  velifi- 
catione  in  adversum  :  itaque  operandum  est  regula- 
riter  per  diaetas.  Diaetae  autem  genere  duplices  sunt; 
diaetae  statae,  quae  certis  temporibus ;  et  diaeta  fami- 
liaris,  quae  in  victu  quotidiano  usurpari  debet:  poten- 
tiores  autem  sunt  diaetae  statae,  id  est,  series  reme- 
diorum  ad  tempus.  Etenim  quae  tanta  virtute  pollent, 
ut  naturam  retro  vertere  valeant,  fortiora  sunt  plerun- 
que,  et  magis  subito  alterantia,  quam  quae  familiariter 
in  usum  recipi  tuto  possint.  Atque  in  remediis  nos- 
tris  intentionalibus,  tres  tantum  diaetas  statas  reperias  : 
diaetam  opiatam;  diaetam  malacissantem ;  et  diaetam 
emaciantem  et  renovantem.  At  inter  ea,  quae  ad 
diaetam  familiarem  et  victura  quotidianum  praescripta 
a  nobis  sunt,  efficacissima  sunt  haec,  quae  sequuntur; 
quae  etiam  validitatem  diaetarum  statarum  fere  aequant : 
nitrum,  et  subordinata  ad  nitrnm ;  regimen  affectuum, 
et  studiorum  genus  ;  refrigeria,  quae  non  transeunt  per 
stomachum ;  potus  roscidantes ;  perspersio  sanguinis 
cum  materia  firmiore,  ut  margaritis,  lignis  ;  inunctiones 
debitae,  ad  cohibendum  aerem  et  detentionem  spiri- 
tuum  :  calefactoria  per  exterius,  tempore  assimilationis 
post  somnum;  cautio  de  lis,  quae  incendunt  spiritum, 
induntque  ei  calorem  acrem,  ut  de  vinis  et  aromatibus ; 
et  usus  moderatus  et  tempestivus  eorum,  quae  indunt 
spiritibus  calorem  robustum,  ut  croci,  nasturtii,  allii, 
eriulae,  opiatorum  compositorum. 

Canon  XXXI. 

Spiritus  vivus  inter itum  patitur  immediate,  cum  desti- 
tuiiur,  aut  motu,  aut  fefrigerio,  aut  alimento. 

Explicatio. 

Sunt  haec  scilicet  ilia  tria,  quae  superius  vocavimus 
atriola  mortis ;  suntque  passiones  spiritus  propriae  et 
immediatae.     Etenim   organa   omnia   partium  princi- 

palium  serviunt,  ut  haec  tria  officia  praestentur:  et 
rursus,  omnis  destructio  organorum,  quae  est  lethifera, 
eo  rein  deducit,  ut  unura,  aut  plura  ex  his  tribus  defi- 
ciant.  Itaqne  alia  omnia  sunt  diversae  viae  ad  mortem : 
sed  in  haec  desinunt.  Fabrica  autem  partium,  organum 
spiritus  est;  quemadmodum  et  ille,  animae  rationalis  ; 
quae  incorporea  est  et  divina. 

Canon  XXXII. 

Flamma  substantia  momentanea  est :  aerfixa  :  spiri- 
tus vivi  in  animalibus,  media  est  ratio. 

Explicatio. 

Res  est  haec  et  altioris  indagationis,  et  longioris  ex- 
plicatiouis,  quam  faciat  ad  inquisitionem  praesentem. 
Sciendum  interim  flammam  continenter  generari  et 
exstingui ;  ut  per  successionem  tantum  continuetur. 
Aer  autem  corpus  fixum  est,  nee  solvitur;  licet  enim 
aer  ex  humido  aqueo  novum  aerem  gignat;  tamen 
vetus  aernihilo  minus  manet;  unde  fit  super-oneratio 
ilia  aeris,  de  quo  diximus  in  titulo  de  ventis.  At  spi- 
ritus utriusque  naturae  particeps  est,  et  flammeae  et 
aereae;  quemadmodum  et  fomites  ejus  sunt  oleum, 
quod  est  homogeneum  flammae;  et  aer,  qui  est  homo- 
geneus  aquae.  Spiritus  enim  non  nutritur  ex  oleoso 
simplici,  neque  ex  aqueo  simplici,  sed  ex  utroque: 
atque  licet  nee  aer  cum  flamma,  nee  oleum  cum  aqua, 
bene  componantur,  tamen  satis  conveniunt  in  misto. 
Etiam  spiritus  habet  ex  aere  faciles  suas  et  delicatas 
impressiones  et  receptiones;  a  flamma  autem,  nobiles 
suos  et  potentes  motus  et  activitates.  Similiter  etiam 
duratio  spiritus  res  composita  est,  nee  tarn  momenta- 
nea, quam  flammae,  nee  tamen  tam  fixa,  quam  aeris ; 
atque  eo  magis  non  sequitur  rationes  flammae,  quod 
flamma  etiam  ipsa  exstinguitur  per  accidens;  nempe 
a  contrariis  et  destruentibus  circumfusis ;  quam  cau- 
sam  et  necessitatem  non  habet  pariter  spiritus.  Re- 
paratur  autem  spiritus  ex  sanguine  vivido  et  florido 
arteriarum exilium,  quae  insinuantur in  cerebrum;  sed 
reparatio  ista  suo  modo,  de  quo  nunc  non  est  sermo. 

